
"Šių dienų fizikos pasaulivaizdžio bruožai 


Dr. A. Puodžiukynas, Kaunas 


Rašydamas šį straipsnį prisimenu „Kosmo“ Redaktoriaus 50 metų am= 
žiaus sukaktį (1936.XII.2). Nemalonu priminti praėjusių metų skaičių. 
Bet prisimindamas tą skaičių turiu galvoj Jūsų nudirbtą darbą. Per tiek metų 
žengėt pirmyn atsižadėdami poilsio, patogumų, asmeninių malonumų ir naus 
dos. Be „Kosmo“, dar ir kitus žurnalus redagavote ir redaguojate. Tai 
ne pigūs pelno laikraštukai, bet rimti Jūsų norų, Jūsų siekimų, Jūsų idėjų 
reiškėjai. Jie laikosi Jūsų pasišventimo dėka, nes, mūsų sąlygomis, be darbo 
ir rūpesčių, jie daugiau nieko negali duoti. Tik Jūsų jėga laiko juos gyvus. 

Nudirbus tokį platų darbo barą, linkiu Jums, kaip Jūsų bendradarbis, 
mokinys ir kaimynas, dar ilgai ištverti visame pajėgume ir sveikatoje. Mums 
reikia atkaklių kultūros pijonierių, mums reikia žmonių, kurie idejas neštų, 
bet ne jomis prekiautų. Ilgai dar pavyzdžiu rodykit, kiek gali nudirbti 
vienas pasišventęs idealistas. Dr. A. Puodžiukynas 


Graikai visus mokslus skirstė į dvi dalis: į gamtos mokslus ir visa tai, 
kas yra už gamtos ribų, kitaip tariant, į fiziką ir metafiziką. Fizika senovėje 
apėmė visus gamtos reiškinius. Bet gamtos pažinimui sparčiai plečiantis, gam- 
tos mokslai skirštėsi į atskiras šakas; tuomet fizikai teko kukli vieta negy- 
vosios gamtos mokslų tarpe. Biologijos mokslai apėmė augmeniją ir gy- 
vūniją; chemija nagrinėjo medžiagos kitimus; fizika tenkinosi tirdama ener- 
gijos reiškinius bei kūnų kitimus erdvės ir laiko atžvilgiu; mineralogija, geo- 
fizika, astronomija ir kiti gamtos mokslai vėl turėjo savo atskiras sritis. 
Išskirstytos disciplinos milžiniškai padidino mūsų gamtos pažinimo baga- 
žą ir puikiai pritaikė naujas žinias žmogaus gerbūviui pakelti. Bet gilesnis 
negyvosios gamtos dėsnių pažinimas išsiskirsčiusias disciplinas vėl suve- 
dė prie vieno bendro kamieno.To kamieno vaidmuo teko fizikai. Visa ne- 
gyvoji gamta pasirodė turinti tik labai įvairias formas, bet gana vienodą 
pagrindą. Visą didįjį Kosmą sudaro vienoda ir ta pati substancija, kurios 
kitimai gali mums reikštis kaip šviesa, medžiaga, energija ar kuri kita, 
paviršutiniškai žvelgiant visai skirtinga, gamtos forma. 

Apimdama milžinišką sritį ir apibendrindama visus negyvosios gamtos 
reiškinius, fizika dažnai turi remtis ne vien apčiuopiama medžiaga, bet ir 
gana abstrakčiomis, proto a priori konstruotomis, hipotetinėmis sąvokomis. 
Dėl to galima išgirsti pozitivistiškai nusiteikusių balsų. kad modernioji 
fizika perdaug nukrypus į mažai apčiuopiamą metafizikos sritį. Tiesa, šian- 
dien fizikos pagrindai įgauna vis labiau abstraktų charakterį, o jos analizas 
paliečia net grynai metalizinius bei filosofinius klausimus. Bet negalima teigti, 
kad gamtos pažinimą plečia tik aprašomoji medžiaga; proto konstruotos, ab- 
strakčios sąvokos dažnai kaip tik parodo kelią, kuriuo privalo eiti gamtininkas, 
morėdamas giliau įžvelgt į gamtos reiškiniųs. Geras pavyzdys čia gali būti 
kvantų teorija, įvedusi ligi tol mums visai nesuprantamų energijos dalelių — 
rija, plačiai išjudinusi erdvės ir laiko sąvokų kritiką ir praplėtusi filosofinį 
smūsų akiratį. 

* * 

Mus apglobiančiai gamtai pažinti kiekvienas žmogus turi subjektivų 
įrankį — savo jutimus.  Naturali šių dienų gamtos mokslų kūrimosi eiga 
taip pat buvo ir yra tiesioginis ar netiesioginis naudojimasis šiais įrankiais. 
Įvairūs tyrimai, paremti sudėtingais matavimais, galų gale vėl suvedami ir 
turi pagrindą mūsų jutimų organuose. Todėl kiekvienas fizikos dėsnis yra 
susijęs su jutimų pasaulio įvykiais. Kaikurie gamtininkai yra linkę 
manyti, kad fizika turi reikalo tik su jutimų pasauliu. Net patys objek- 
tai fiziniu atžvilgiu esą ne kas daugiau, kaip įvairių ir skirtingų jutimų 
kompleksai. Reikia pasakyti, kad šitokio gamtos supratimo negalima su- 
griauti logikos įrodymais. Tik viena logika negalima žmogaus išvest iš jo 
jutimų pasaulio. Jutimų pasaulis kiekvienam yra konkreti realybė tiek, kiek 
jis kritiškai gali įvertinti jutimų patiektą medžiagą. Būchner'io „Jėga ir me- 
džiaga“ dar ir 20-me šimtmety gali būti kai kam filosofinis gamtos vado- 
vas, jei jo pažinimo akiratin neįsibrovė naujieji gamtos mokslų laimėjimai. 

Bet šalia žmogaus jutimų egzistuoja ir protas. Ne visa, kas jutimais 
paremta ir logiškai teisinga, yra jau ir protinga. Kūnai gali būti žali, rau- 
doni, mėlyni ir kitų spalvų. Jutimais paremta ir logiškai atrodo teisinga, 
kad kūnai turi įvairias spalvas. Bet protingas r teisingas yra tik faktas, kad 

„kūnai neturi jokios spalvos, nes spalva yra ne kūnų savybė, bet šviesos 

ir mūsų smegenų padaras. Protas niums sako, kad galima neigti jutimų 

“mums patiektos medžiagos tikrumo, bet negalima neigti, kad šalia jutimų 
patiektos medžiagos egzistuoja dar kažin kas, kas jutimų nepriklauso. Žmo- 
gus su savo jutimais, su visa Žeme, gamtoje yra tik mažas krislelis. Gam- 
tos dėsniai negali derintis nei prie mūsų jutimų, nei prie smegenų proce- 
sų, nes jie egzistuoja ir egzistuos, jei nebus Žemėje ir nei vieno žmogaus, 
"nei vienų smegenų. Remdamiesi tokiais protavimais, bet ne logiškais iš- 
'vedžiojimais, teigiame. kad, be jutimų pasaulio, yra dar kitas — realusis 
pasaulis, kuris egzistuoja visai nepriklausydamas jutimų pasaulio !. Bet 
nereikia naiviai tikėti, kad mes turime visai patikimų priemonių realiajam 
pasauliui pažinti. Visus realiojo pasaulio ženklus perteikia mums jutimai, 
todėl jį mes visuomet stebime lyg per spalvotus akinius ir tikrosios jo 
esmės nepažįstame. Dėl to kaikurie pozitivistai mano, kad be realiojo pasaulio 
sąvokos galima esą visai apsieiti *, 

Be jutimų ir realiojo pasaulio, yra dar trečiasis skirtingas pasaulis, tai 
fizikinis pasaulivaizdis. Sis pasaulis, ne taip kaip anuodu pasauliu, 
yra sąmoningas žmogaus proto kūrinys; todėl jis gali keistis, gali evoluci- 
onuoti. Fizikinio pasaulivaizdžio uždavinį M. Planck'as formuluoja dve- 
jopai. Siejant jį su realiuoju pasauliu, tizikinio pasaulivaizdžio uždavinys 
yra kiek galima geriau ir pilniau pažinti realųjį pasaulį, o siejant jį su juti- 
mų pasauliu, jo tikslas yra kiek galima paprasčiau aprašyti jutimų pasaulį. 
Atskirai imant, ir vienas ir kitas apibrėžimas atrodo gana vienašališkas. Nes. 
žiūrint iš vieno šono, realaus pasaulio tiesiai visai negalima pažinti, o iš 
kito šono negalima pasakyti, kuris jutimų patiektos medžiagos aprašymas 


! Plačiau žiūr. M. Planck, Das Weltbild der neuen Physik, Leipzig. I. A. 


Barth. 1930, 
2 P. Frank, Das Ende der mechanistischen Physik. Wien. 1935 ir „Scientia“ (Mi- 


lano) 1935 m. 58 tomas. 

yra paprastesnis. Bet labai svarbu, kad šiuodu formulavimu vienas kitam 
neprieštarauja, 0 tik vienas kitą papildo. 

Laikui slenkant, fizikinis pasaulivaizdis keitėsi ir keičiasi. Kai jis buvo 
įgijęs daugiau stabilų charakterį, buvo manoma, kad realiojo pasaulio tikras 
suvokimas yra visai arti, o nepastovumo, abejonių ir krizių laikotarpiais vėl 
iškildavo pozitivizmas ir aprašomoji forma. Bet negalima tvirtinti, kad fizi- 
kinis pasaulivaizdis ritmingai keičiasi, svyruoja. Jis pamažu ar staigiau kyla 
aukštyn, nes plečiasi mūsų žinios ir jutimų pasaulio turinys. Kas gali abe- ; 
joti, kad šiandien ir matome ir girdime daug toliau, kaip prieš kelias dešim-—— + 
tis metų? 

Labai svarbu pabrėžti, kad nors fizikiniam pasaulivaizdžiui pataisyti ir 
suprastinti naudojamasi tyrimais, taigi jutimų pasaulio įvykiais bet pats pa- 
saulivaizdis vis labiau ir labiau tolsta nuo jutimų pasaulio. Jis pamažu ne- 
tenka savo vaizdingo antropomorfinio charakterio; jutimai vis daugiau ir 
daugiau iš jo išskiriami. Imkime, pavyzdžiui, fizinę optiką; apie žmogaus akį 
čia jau visai nekalbama, nes kokybės skirtumus pakeičia griežti matematiš- 
ki kiekybės skirtumų skaičiavimai. Teisingai pastebi J. Jeans'as, kad pa- 
sauly randam pėdsakų planuojančios ir kontroliuojančios jėgos, kuri turi 
tendencijos matematiškai galvoti. Išsilaisvindamas iš antropomorfinės gal- 
vojimo formos šiuo keliu mėgina eit ir žmogus. 

Matom, kad iš vieno šono mūsų fizikinis pasaulivaizdis tobulėja įgyda- 
mas vis naujų jutimo pasaulio faktų, o iš kitos pusės jis vis tolsta nuo 
jutimų pasaulio. Tokią paradoksišką padėtį galima taip aiškinti: nepapras- 
tas tyrimų medžiagos didėjimas ir kartu vis didėjantis nusigręžimas fiziki- 
nio pasaulivaizažio nuo jutimų pasaulio rodo, kad jis pamažu turi tenden- 
cijos artėti į realųjį pasaulį. Kad ši pažiūra yra teisinga, logiškai negalima 
įrodyti arba paneigti, nes realiojo pasaulio sąvoką, kaip anksčiau buvo mi- 
nėta, kuriame remdamiesi protu. Visų mokslų ir visų tyrinėtojų tikslas yra | 
siekti realios tikrovės, nors ji galutinai ir nepasiekiama, r fizika negali atsi- 
sakyti nuo šio idealaus tikslo, nes elgdamosi kitaip ji virstų neturinčiu pa- 
grindinio tikslo sąlyginių išvadų rinkiniu, 

* į * 

Fizikinis pasaulivaizdis yra žmogaus proto konstruota bendroji pažiū- 
ra į gamtos objektus bei gamtos procesus. Sią pažiūrą žmogus gali su- 
sidaryti atsižvelgdamas į gamtos pažinimo laipsnį Kai žmogus jį apglo- 
biančią gamtą pažįsta tik stambiais bruožais, jo pasaulivaizdis yra grubus ir 
paprastas. Senovės graikai nuo Empedoklio.lakkų manė, kad visos gy- 
vosios ir negyvosios gamtos pagrindą sudaro keturi elementai: žemė, oras, 
vanduo ir ugnis. Bet filosofinis galvojimas kaikuriuos graikų filosofus 
pastūmėjo žymiai toliau. 

Žemė, oras ir vanduo yra medžiaga. Medžiagą galima smulkinti vis 
į mažesnes ir mažesnes dalis“ Ar galima medžiagą taip skaldyt be galo? 
Demokritas, Leukipas ir kaikurie kiti graikų tilosofai manė, kad toks 
medžiagos dalymas turi turėt ribą.  Esančios tokios mažos medžiagos da- 
lelės — atomai —, kurių toliau susmulkinti jau nebegalima. Demokritas ma- 
nė, kad atomų esti dvejopos rūšies; vieni jų esą kampuoti, kiti apvalūs. 
Iš kampuotųjų atomų esanti sudaryta visa medžiaga, o iš apvaliųjų — ug- 


— 

nis ir siela. Taigi, Demokritas keturis elementus — žemę, vandenį, orą ir 
ugnį — apibendrino ir suplakė į vieną atominę schemą. Tai buvo ar tik 
ne pirmas drąsus ir konkretus gamtos pasaulivaizdis, kuris nesirėmė mito- 
logija. Bet, tiesą pasakant, jis nesirėmė ir faktais. Negalėdamas atskirti fan- 
tazijos nuo tikrovės, Demokrito pasaulivaizdis buvo pasmerktas mirt ir 
2000 metų buvo visai užmirštas, 

19-me šimtmety gamtos mokslai žymiai pasistūmėjo pirmyn. Buvo 
konstatuota labai daug naujų faktų, naujų reiškinių. Žemė, vanduo ir oras 
jau nebe elementai, bet patys yra sudėti iš elementų, kurių žemėje gali būti 
net 92. Ypač didžiuotasi suradus medžiagos, masės ir energijos patvaru- 
mo dėsnius. Deganti ugnis ar dirbantis garas nesunaikina medžiagos, ne- 
sunaikina energijos kiekio, bet tik keičia jų pavidalą. Visatoj keičiasi tik sub- 
stancijos ir energijos formos, bet nesikeičia jų kiekis. Vieną laimėjimą pa- 
gilina ir praplečia kitas laimėjimas. Fresnelis ir Young'as parodo, kad 
šviesa yra dideliu greičiu sklindantis periodinis bangavimas. Max we!V'is ir 
H. Hert7z'as suranda elektromagnetines bangas ir parodo jų giminingumą 
su šviesos bangomis. Šalia klasikinės Galilejaus ir Newton'o me- 
chanikos, pamažu kuriasi bangų mokslas. Tuo būdu visa mechanika per- 
siskiria į dvi sritis: į kūnų mechaniką ir elektromagnetinio lauko svyravimus, 
vykstančius kažin kokioje neapčiuopiamoje tarpinėje medžiagoje — eteryje. 

Suuku būtų suminėti visi laimėjimai gamtos pažinimo srityje. Svarbu 
yra tik pabrėžti, kad nauji faktai vedė į mechaninę tikrovę ir buvo priešin- 
gi senajai atominei Demokrito idejai. Gamtoje viskas vyksta netrūksta- 
mai ir be šuolių; mažą veikiančių sąlygų pasikeitimą atitinka mažas veiki- 
mo pasikeitimas. Bangų ir dalelių judėjimo dėsnius galima išreikšti mate- 
matiškai — diferencinėmis lygtimis, į kurias įstačius laiko reikšmes išskai- 
čiuojame proceso ateitį ar jo praeitį. Sią pažiurą klasikiškai formulavo L a- 
place'as: „Jei būtų tobula Būtybė, tai jos permatanti dvasia galėtų visą 
pasaulio eigą išreikšti viena formule. Įstatant šion formulėn tam tikrus 
skaičius laikui, galima būtų suskaičiuoti pasaulio būklę kiekvienam būsi- 
mam ar praėjusiam laikui“. Tai buvo griežto determinizmo pasau- 
livaizdis. Kiekvienas įvykis turi savo griežtą priežastį. Įvykių eilė: A, B, C... 
duoda griežtą paseką L. i 

Reikia pastebėti, kad jau savo formavimosi periode ši pažiūra turėjo 
padaryti kaikurių rezervų. (Gamtos dėsniai tik abstrakčiai imami, atrodo 
griežti ir tikslūs; bet įsigilinus jų esmėn, griežtumas ir tikslumas žymiai 
sumažėja. Be to, ir mūsų matavimai nėra absolučiai tikslūs. Turint didelius 
objektus ir grubius įvykius, dėsniai ir matavimai pakankamai tikslūs; bet 
mažų objektų visai negalima stebėti; todėl negalima rasti ir mažų įvykių 


' griežtai priežastingo ryšio. Mechaninio deterministinio pasaulivaizdžio atsto- 


! vai kad ir griežtai remiasi patirtim, bet čia jie turėjo padaryti abstraktų 


prileidimą, kad, tobulinant matavimus ir gilinant gamtos pažinimą, pasiseks 
parodyti, jog ir mažų objektų bei mažų įvykių procesai yra griežtai priežastingi. 
Tai buvo geras mechanistinio tikėjimo kiekis, kuris vedė į atbaigtą ir stabi- 
lų galvojimo būdą bei stabilų pasaulivaizdį, bet buvo visai nevaisingas nau- 
jiems mikrokosminiams reiškiniams aiškinti. 

Praėjusiam šimtmety vėl pradėjo atgimti Demokrito atominė me- 
džiagos sudėties ideja. Prouth'as jau 1815 m. skelbia, kad medžiaga yra 

sudėta iš atomų. Visi atomai esą giminingi. Įvairių elementų pagrinde glū- 
dį lengviausio elemento —vandenilio — atomai. Avogadro atomus ir 
molekulas laiko jau konkrečiais kūnais ir suskaičiuoja, kad grammolekulo- 
je ! yra 6,06.1033 atskiri individai — molekulos. Įvairūs tyrimai rodo, kad 
tie individai neyžima viso medžiagos tūrio, bet jų tarpuose yra gana daug 
tuščios vietos. Medžiagos viduje eina paslaptingas gyvenimas; molekulos 
juda, susiduria, jų veikimas reiškiasi net išorėj, bet viso to negalima tiesiai 
stebėti. 

Negalėdami nustatyti įvairių įvykių priežastingo ryšio, imamės sta- 
tistikinio skaičiavimo būdo ir gauname ne griežtą, bet visai patikimą dėsnį. 
Pavyzdžiui, žinome, kad vienur kitur Lietuvoje sudega trobesių; bet iš at- 
skirų įvykių visai negalima pasakyti, kiek jų ateityje sudegs per tam tikrą 
laiko tarpą. Imamės statistikinio skaičiavimo. Gaisrus registruodami per ke- 
lerius metus pastebime, kad per metus sudega bemaž vienodas skaičius 
trobesių. Tat galima laukti, kad ir būsimais metais apytikriai sudegs tas pats 
trobesių skaičius. Mūsų laukimas išsipildo. Turime ne griežtą, bet visai 
patikimą dėsnį ir galime mesti žvilgsnį į ateitį. | 

Panašiai buvo pasielgta su molekulomis. Sios statistikos kelias buvo 
daug sunkesnis. Atskirus gaisrus lengvai galime suregistruoti, o atskirų 
molekulų įvykiai mums yra visai nežinomi. Reikėjo daryti įvairių prileidimų, 
reikėjo remtis spėjimais. Bet skaičiavimai davė puikių vaisių. Antai, dujų 
spaudimą indo sienelėms lengvai galima išaiškinti nuolatiniu indo sienelių 
bombordavimu molekulomis. Skaičiuojant statistikiniu metodu, galima rasti 
molekulų smūgių sudaromą spaudimą, kuris visai gerai sutampa su tiesio- 
ginai matuojamu spaudimu. Remiantis vien molekulų statistika buvo gali- 
ma formuluoti daug gamtos dėsnių. Graži išvada: statistiškai sumuojaut 
atskirus mikrokosmo įvykius, gauname makrokosmo dėsnius. Atsitiktinų 
įvykių skaičiavimas duoda dėsnius, kurie buvo laikomi esą griežtai priežas- 
tingi. Pradžioje statistikinis skaičiavimas atrodė esąs tik pagelbinė priemo- 
nė spręsti tais atvejais, kai negalima tiesioginai nustatyti priežastingo įvy- 
kių ryšio. Bet tolimesnė tyrimų raida atsitiktinumą pakėlė iki moderniojo 
fizikos pasaulivaizdžio pagrindų, nes buvo parodyta, kad jis vaidina svarbų 
vaidmenį net pačiame įvykyje. 

R. Mayeris ir Joule parodė, kad šiluma ir darbas yra ta pati ener- 
gija, tik skirtingais pavidalais. Pritaikius šį dėsnį atomistikai, šilumos reiš- 
kinius lengvai buvo galima išaiškinti molekulų judėjimu ir jų tarpusaviais 
dūžiais. Mechaniniai molekulų smūgiai gamina šilumą, o šiluma, savo rėž- 
tu, kelia jų judėjimo greitį ir tuo pat smūgio intensingumą. Ilgai viešpata- | 
vusi neapčiuopiama šiluminė medžiaga (fluidumas) iš šilumos mokslo pra- 
nyko. Pati atomistika pradėjo įgauti vis konkretesnes ir platesnes formas. 
Jau praėjusiame šimtmety Stoney ir Helmholtz'as tvirtina, kad ne 
vien medžiaga, bet ir elektra turi atominę sudėtį. Elektrolizės reiškiniai šią 
mintį patvirtina. Millikan'as ir Ehrenhaift'as gražiais tyrimais tiesio- 
ginai išmatuoja elementarinio neigiamo elektros įlydžio, arba elektrono, 
didumą *. 


1 Grammolekula yra medžiagos gramų skaičius, lygus jos molekuliniam svoriui. 
2 Apie tai mano rašyta straipsny „Ginčas dėl elektrono“. Kosmos 1929 m. 

Leisdami pro stipriai išretintas dujas elektros srovę, gauname katodi- 
nius ir anodinius spindulius. Katodiniai spinduliai yra dideliu greičiu skrie- 
jantys elektronai, o anodiniai spinduliai yra teigiama elektra apkrautos me- 
džiagos dalelės. Katodiniams spinduliams atsimušus į medžiagą (antikatodą), 
atsiranda trumpos elektromagnetinės bangos — X, arba Rėntgeno, spin- 
duliai. Radioaktingos medžiagos suirdamos duoda vadinamus alfa, beta ir 
gama spindulius, kurie savo prigimtim visiškai atitinka katodinius, anodi- 
nius ir X spindulius. Tyrinėdami šiuos spindulius ir radioaktingų medžiagų 
irimą Aston'as, Wilson'as ir Rutheriord'as išveda, kad į medžiagos 
sudėtį įeina ir elektra. Atomas nėra elementarinė nedaloma medžiagos da- 
lelė, bet elementarinė sistema, susidedanti iš medžiagos ir elektros. Alche- 
mikų svajonės pasirodo buvusios teisingos. Radioaktingų medžiagų ele- 
mentai irdami gali pasikeisti, gali transformuotis. Antai, radijus yra urano 
irimo produktas, o pats irdamas savo ruožu pereina į polonį. Uranas, radijus 
ir polonis yra jau visai skirtingi elementai, kad ir priklauso radioaktingų 
elementų grupei. Ramsay parodė, kad radijui įrant atsiranda net visai 
neradioaktingas elementas helis, kuris, savo rėžtu, gali būti sudėtas iš 4 van- 
denilio atomų. Prouth'o ideja atgimsta: visi atomai savo sudėtyje turi len- 
gviausio elemento vandenilio atomus. 

Sie visi faktai atomistikos negriovė, bet tik ją pagilino. Medžiaga ir elektra, 
iki tol buvę atskiri objektai, dabar susiliejo į vieną bendrą sistemą. Nils 
Bohr'as sukonstruavo planetišką atomo vaizdą. Atomo viduje yra teigiamai 
įelektrintas branduolys, kurio laisvų teigiamų elementarinių krovinių skaičius 
įvairių elementų atomams atitinka jų atominį svorį. Aplink branduolį, dau- 
giau kaip 2000 km greičiu per sekundę, lekia neigiami elektronai, kurių 
skaičius atome pareina nuo elemento vietos periodinėje elementų sistemoje. 
Elektronai aplink branduolį skrieja kaip planetos aplink saulę, stabiliškais, 
bet nevienodo atstumo, keliais. Išorės elektronų neigiamas ir branduolio 
laisvas teigiamas įlydis yra vienodo didumo, todėl išorei elektrinis jų veikimas 
kompensuojasi ir atomas elektros atžvilgiu yra neutralus, nors jis savo su- 
dėtyje ir turi žymų elektros kiekį. Reikia taip pat prileisti, kad elektronai, 
panašiai kaip planetos, skriedami aplink branduolį, nenustoja savo kinetinės 
energijos. Priešingu atveju branduolys pritrauktų elektronus, jų kroviniai 
neutralizuotųsi ir atomas iširtų. 

Bohr'o atomo modelis įvairiais atžvilgiais buvo taisomas ir tobulina- 
mas. Ypač šiuo laiku laukiama žymių pataisų, nes konstatuota buvimas tei- 
giamos elektros dalelės —- pozitrono — ir elektra neapkrautos medžiagos 
dalelės — neutrono. Aišku, kad pozitronas ir neutronas įeina atomo su- 
dėtin; bet kaip pasikeičia senasis atomo modelis, šiandien dar neišspręsta. 
Antai, Irena Curie ir Joliot mano, kad protonas susideda iš vieno neu- 
trono ir vieno pozitrono (p=—n 5; p — protonas, n — neutronas, s — po- 
zitronas). Chadwick'as mano atvirkščiai: neutronas galįs būti sudėtas iš 
vieno teigiamo protono ir vieno neigiamo elektrono (n=— p -Ą-6; n — neu- 
tronas, p — protonas, € — elektronas). Dauguma fizikų netiki, kad atomo 
branduolys turėtų elektronų. Jis veikiausiai gali būti sudėtas iš protonų ir 
neutronų. Branduolio elektrinis krovinys tuomet atitiktų protonų skaičių, o 
jo masė būtų lygi protonų ir neutronų masių sumai. 

Atomo branduolio vaizdas nėra visai aiškus.  Konstatavus, kad bran- 
duolio pagrindas - vandenilis — turi du izotopu, t. y. lyg dvi medžiagas, kurių 
atominiai svoriai santykiuoja kaip 1 ir 2, senasis protono vaizdas tikrai 
buvo sugriautas, nes kitaip turėtume prileisti, jog yra dvejopos elementari- 
nės dalelės — dvejopi protonai, kurių svoriai santykiuoja kaip 1 ir 2. Zi- 
nant, kad yra neutrali medžiagos dalelė neutronas, galima vaizduotis, jog 
protono svoris dvigubai pakyla prisidėjus neutronui, bet nuo to elektrinis 
krovinys ir cheminės savybės visai nepasikeičia. . 

Pastebime, kad elektra turi atominę sudėtį ir lengvai duodasi įsprau- 
džiama į medžiagos atomo modelį. Šalia ir atskirai lieka tik šviesos moks- 
las. Labai aišku, kad šviesą skleidžia įkaitinti atomai. Bet kokiu būdu tatai 
vyksta? Newton'as manė, kad nuo įkaitintų kūnų tiesiai atskyla medžia- 
gos dalelės, kurių veikimą mūsų akis jaučia kaipo šviesą. Jau prieš 100 
metų Fresnel'is ir Th. Young'as parodė, kad šviesa yra ne medžiagos da- 
lelės, bet periodinis bangavimas. Bangos negali būti medžiaga. Būdingai ir 
vaizdingai Fresnel'is parodė, kad šviesa gali duoti interferenciją ir difrakciją, 
kitaip sakant, parodė, kad vienodos šviesos bangos, susidurdamos priešin- 
gomis fazėmis, gali duoti tamsą, o sutikę kliūtį gali užlinkti, panašiai, kaip 
užlinksta vandens bangos. Jau Bohr'as, remdamasis savo atomo modelio 
forma, manė, kad šviesos bangas sukelia atomo išorės elektronai. Kai ato-, 
mas sugeria energiją, elektronas persikelia iš artimesnių orbitų į tolimesnes, 
kai ją išspinduliuoja — jis vėl persikelia į branduoliui artimesnes orbitas. 
Toki elektronų šuoliai (oscilacijos) sukelia aplinkoj trumpas elektromagne- 
tines arba sviesos bangas. 

Bohr'as manė, kad šuolio metu energijos absorbcija ir emisija (su- 
gėrimas ir išspinduliavimas) vyksta netrūkstamai (kontinuiškai). Bet toks 
prileidimas netiko esamų tyrimų duomenims aiškinti. Planck'as padarė 
drąsų žingsnį; jis prileido, kad šviesos energija išspinduliuojama „atomais“, 
arba kvantais. Kvantas nėra pastovaus didumo, bet priklauso šviesos ban 
gos ilgio arba virpėjimų dažnumo. Trumpesnių bangų kvantas yra aides: 
nis, ilgesnių — mažesnis. Apskritai, kvanto didumas yra lygus E:-=h n, kur 
E-—-kvanto energija, n—šviesos bangų virpėjimų dažnumas, o h — vadinamoji 


" €m2 

Planck'o konstanta, arba „veikimo kvantas“ lygus 6,54.10 Er 

Tatai puikiai pavaizduoja fotoefekto reiškiniai.  Apšvietus tuštumoje 
metalinę plokštelę vyšniava (violetine) šviesa, iš jos pradeda iššokinėti | 
elektronai. Šviesos išskeltų elektronų greitis, o tuo pat ir jų kinetinė | 
energija, priklauso šviesos bangos ilgio; juo trumpesnė šviesos banga, tuo 
didesnį greitį ir energiją turi išmušti elektronai. Padidinus šviesos intensin- 
gumą, padidėja išmuštų elektronų skaičius, bet greitis lieka tas pats. Čia, 
nėra abejonės, kad trumpesnių bangų šviesa turi didesnius kvantus, nes jų 
smūgiai yra didesni ir suteikia elektronui didesnį greitį, Svarbu pabrėžti, 
kad išmušamų elektronų vieta plokštelėje reiškiasi visai netaisyklingai. Svie- 
sos bangų bombarduojami plokštelės atomai svaido savo elektronus čia vie- 
noje, čia kitoje vietoje. Atsitiktinumo elementas kvantų teorijoj turi nema- 
žesnės reikšmės, kaip atomistikoj. 

Kvantų teorija davė gerų vaisių aiškinant fotoefektą, Compton'o efek- 
tą, spektrų reiškinius; bet iš kito šono ji sukėlė krizį šviesos moksle. Ty- 
rimai parodė, kad šviesa sklinda bangomis. Kaip galima vaizduotis bangą 
turint kvantus? Drąsus de Broglie žingsnis šį krizį pamėgino radika- 
liai išspręsti. 

Pirmiau minėjau, kad klasikinės fizikos pagrindą sudarė masės, me- 
džiagos ir energijos patvarumo dėsniai. Jau praėjusį šimtmetį II. Thom- 
son'as samprotavo, kad elektra apkrauto kūno masė, kūnui smarkiai judant, 
turėtų pasikeisti. Spėjimas visiškai pasitvirtino. Elektrono masė nėra pa- 
stovi, bet priklauso jo judėjimo greičio. Einant didyn elektrono greičiui, 
eina didyn ir jo masė, einant mažyn greičiui — eina mažyn ir masė. 1905 m. 
A. Einstein'as šį faktą apibendrino. Jis prileido, kad bet kokios rūšies 
energija turi masę. Ryšį tarp energijos ir masės galima esą išreikšti tokia 
pareinamybė: E — mc?, kur E — energija, m—masė ir c — šviesos greitis. Sis 
dėsnis aiškiai rodo, kad einant didyn kūno energijai, turi eiti didyn ir jo 
masė. Todėl masės patvarumo dėsnį reikią kitaip formuluoti. Kūno masė 
susideda iš dviejų dalių: parimusio kūno masės ir jo turimos energijos ma- 
sės. 10 jo šimtmečio fizikai manė, kad masės patvarumas priklauso me- 
džiagos. patvarumo, o šiandien galima tvirtinti, kad masė tik tuomet yra pa- 
stovi, kai prie jos pridedama kūno turima energijos masė. 

Medžiagos patvarumo dėsnis taip pat neteko savo griežtumo. Kol 
atomai buvo laikomi nedalomais kompaktiškos medžiagos gabalėliais, me- 
džiagos patvarumu negalima buvo abejoti. Bet atomą suskaldžius ir paro- 
džius, kad tarp masės ir energijos esama ryšio, medžiagos patvarumu pra- 
dėta abejoti. Energija turi masės savybių, 0 atomas gali ją sugert ir iš- 
spinduliuoti. Tat kas gali amžinai palaikyti atomų elektronų vibraciją, kai 
Ije nuolat išspinduliuoja energiją, bet iš šalies jos negauna? Energija negali 
(būti išspinduliuojama be medžiagos nuostolio. Būtų labai nuostabu, kad 
milijonus metų šviesdama saulė liktų lyg koks nesunaikinamas paukštis 
Feniksas. Labai patikima, kad saulės medžiaga tirpsta į spinduliuojančią. 
energiją. Suskaičiuota, kad saulė per vieną minutę netenka 100 milijonų 

žiagos. Žinant saulės didumą, tai yra nedidelis nuostolis. Bet 
svarbu pats faktas. Medžiaga nėra pastovi, ji virsta į spindulių energiją. 
Moderniški laboratoriniai tyrimai taria apčiuopę ir naują faktą, kad spindu- 
lių energija virsta medžiaga. Tirdami dirbtinį radioaktingumą I. Curie ir 
Joliot pastebėjo, kad pereinant per medžiagą gama spinduliams, arba 
trumpoms elektromagnetinėms bangoms, iš jos, kaikuriais atvejais, išske- 
liami poromis pozitronai ir elektronai. Sie tyrinėtojai mano, kad medžiagos. 
dalelės (pozitronai ir elektronai) susidaro iš gama spindulių energijos, vei- 
iant medžiagai kaip tarpininkui (katalizatoriui). Toks energijos materializa- 
cijos procesas tuštumoje negali įvykti. Thibaud'as spėja, kad medžiaga 
gali virsti tiesiai spindulių energija, kai elektronas susiduria su pozitronu. 
Vienas smūgis tuomet gamintų vieną šviesos kvantą, arba fotoną. 

Susipažinę su moderniosios fizikos duomenimis, tris didžiuosius kla- 
sikinės fizikos dėsnius galime žymiai apibendrinti. Medžiagos patvarumo 
dėsnį galima visai išbraukti, nes medžiaga gali keistis ir keičiasi į spindulių 
energija. Einant Einsteino dėsniu, masė yra ekvivalentinga energijai, todėl 
masės ir energijos patvarumo dėsnai virsta vienu dėsniu. „Iš medžiagos, 

masės ir energijos patvarumo dėsnių šiandien galima padaryti vieną dėsnį: 
Visatos pagrindą sudaro kažin kokia substancija, kuri gali reikštis energi- 
jos, masės ir kitais pavidalais. Sios substancijos visuma savo kiekio nekei- 
čia, bet keičia tik savo pavidalą ir kokybę. Mūsų medžiaginis pasaulis yra 
tik viena daugelio šios substancijos pavidalų. 

Padarę šiuos apibendrinimus, matome, kad tarp medžiagos ir šviesos 
liko tik pavidalo skirtumai. Šviesos kvantai ir medžiagos atomai yra ne 
vien artimai susiję, bet turi ir identiškumo žymių; vieni ir kiti yra tik tos 
pačios pagrindinės substancijos įvairūs pavidalai. Labai svarbu, kad suras ta 
tarp jų net pavidalo giminingumas. 

Paviršutiniškai žvelgiant atrodo keista kalbėti apie madžiagos ir švie- 
sos pavidalo giminingumą. Bet eksperimentiniai faktai duoda pagrindo 
mums taip išsireikšti. Jau pirmiau buvo minėta, kad šviesa sklinda bango- 
mis ir kartu turi atominę prigimtį — ji yra sudėta iš kvantų. Kvantai ir 
banga atrodė du nesuderinami dalykai. Tačiau 1927 m. Davisson'as ir 
Germer'is konstatuoja, kad dideliu greičiu skriejančios medžiagos dalelės 
— elektronai — duoda difrakciją ir interferenciją, kitaip sakant, elgiasi visai 
panašiai, kaip šviesos bangos. 

Laue tirdamas X spindulių prigimtį leido juos per kristalus. Krista- 
lų atomai sudaro smulkų tvarkingą gardelį. Perėję per kristalus X spindu- 
liai duoda aiškius interferencijos ruožus. Todėl neabejotinai buvo aišku, 
kad X spinduliai yra trumpos elektromagnetinės bangos, visai giminingos 
su šviesos bangomis. Tą patį bandymą pakartojo Davisson'as ir Ger- 
mer'is su katodiniais spinduliais, arba elektronų srautu. Katodiniai spindu- 
liai, perėję per kristalus, taip pat davė. interferencijos ruožus, visiškai pa- 
našius į X spindulių ruožus. Dideliu greičiu lekiančios elektros dalelės 
elgiasi taip, lyg jos būtų bangos. Nepaprastas reiškinys. Medžiagos dalelės, 
įgydamos didelį greitį, sklinda bangomis, o elektromagnetinės bangos savo 
rėžtu yra sudėtos iš dalelių, arba kvattų. Nenoromis peršasi išvada, kad 
šviesos ir medžiagos prigimtis yra vienoda. 

Siai problemai spręsti gražų pagrindą davė de Broglie. Jis prilei- 
do, kad energijos kvantas hn yra lygus medžiagos dalelės energijai 
mcž (h n=— mcž), kitaip sakant, jis prileido, kad judanti medžiagos dalelės yra 
susijusi su vibracija, arba bangavimu. Todėl medžiagos dalelės judėjimą 
galima išreikšti bangos judėjimu ir bangos judėjimą galima vėl traktuoti 
kaip medžiaginį reiškinį. į 

Tatai galima vaizduotis tokiu būdu. Esame pratę manyti, kad visos 
bangos neša tolyn energijos. Daugeliu atvejų tatai yra visai teisinga. Kaip 
galėtume vaizduotis saulės skleidžiamas bangas be energijos? Bet gali būti 
bangų, kurios, slinkdamos pirmyn, energijos su savimi neneša. Vaizduoki- 
mės eilę rutulėlių, pakabintų ant vienodo ilgumo siūlų, arba eilę švytuok- 
lių su vienodu švytavimo periodu. Svytuoklės tarpu savęs su viena kita 
nesujungtos. Atlenkę visas švytuokles, leiskime pagret vienai po kitos ju- 
dėti. Jei kiekviena gretimoji švytuoklė bus paleidžiama po nedidelio laiko 
tarpo, tai visos judančios švytuoklės sudarys gražią pirmyn slenkančią 
bangą, nors kiekvienas rutuliukas švytuos atskirai savo vietoje. Tokį ban- 
dymą galima padaryti su žinoma Mach'o bangų mašina. Akimis pastebime, 

kaip banga slenka pirmyn, bet energija tolyn neperteikiama, nes čia yra tik 
atskirų su viens kitu sujungtų rutuliukų švytavimas, 

Galima manyti, kad visoje erdvėje yra tokių čia pavaizduotų f0r- 
minių, energijos nenešančių bangų, kurių greitis yra didesnis kaip švie- 
sos greitis ir gali siekti net begalybės. Iš tokių, milžinišku greičiu skrie- 
jančių, forminių bangų gali susidaryt ir šviesos bangos ar kvantai ir ele- 
mentarinės medžiagos dalelės—elektronai ir protonai. Patį susidarymą gali- 
me taip pavaizduoti. Zinome, kad dvi ar kelios bangos, sklisdamos toje 
pačioje erdvėje, sudaro vieną atstojamąją bangą, kuri savo forma gali būti 
visai nepanaši į pagrindinę bangą. Kai kelios vienodos prigimties bangos 
kiek tiek skiriasi savo fazėmis, amplitudėmis ar bangos ilgiu, jos gali su- 
daryti tam tikrose vietose energijos centrus, arba energijos maksimumus, 
o kitose vietose vėl gali viena kitą bemaž visai panaikinti. Tatai puikiai 
pastebime, kai du tonai duoda mušimus. Mušimai ir yra energijos maksimu- 
mo centrai. Panašiai galime prileisti, kad ir tokios forminės bangos erd- 
vėje sudaro lyg atstojamąsias bangas — bangų grupes, ir sukuria tam 
tikrose vietose energijos centrus. Bangų grupės savo rėžtu slenka pir- 
myn jau mažesniu greičiu, kaip pagrindinės bangos. Jų greitis gali siek- 
ti nuo O iki šviesos greičio. Taigi, šviesos greitis yra tik kraštinė grupinio 
greičio riba. 1 

Kad ir forminės bangos neneša energijos, bet jų sukurtos bangų gru- 
pės yra kaip tik svarbūs energijos ir medžiagos atstovai. Del to formi- 
nės bangos specialioje literaturoje vadinamos materialinėmis, arba medžia- 
gos, bangomis !. 

Klaidinga būtų manyti, kad tokios medžiagos bangos yra kažin koks 
bangavimas tarpinėj medžiagoj, arba vadinamam „eteryje“. De Broglie 
bangos yra tik skaičiavimo priemonė, kuri duoda tikimybę, arba nu- 
sako, kurioj vietoj yra energijos centrai. Bangų principas įgalina pradinę 
sistemos būklę atvaizduoti kaip bangų grupę arba bangų „pakietą“, kuris 
"mums duoda apytikrius vietos ir judėjimo kiekio duomenis. Pagrindinės 
medžiagos dalelės — elektronai bei protonai — susidaro iš bangų sistemos. 
Kiekviename makroskopiniame įvyky dalyvauja ne vienas, bet daug elek- 
tronų ir daug protonų. Dviejų elektronų proceso eigai išreikšti reikia jau 7 
matų: trijų erdvės matų kiekvienam elektronui ir vieno laiko mato. Todėl 
bangų mechanika, norėdama išaiškinti sudėtingą procesą, turi imtis jau ne 
paprastos erdvės, bet mums neįsivaizduojamos daugelio matavimų erdvės. 
Medžiagos bangų vibracijos vyksta n-matavimų erdvėje. 2 

Bangų mechanika kad ir imasi abstrakčios vaizdavimo formos, bet ji 
išaiškina, kokiu būdu bangos gali turėti atominę (kvantinę) sudėtį, o me- 
džiagos dalelės sklinda bangomis. Ir medžiagos dalelės ir šviesos bangos 
susidaro iš tų pačių pagrindinių forminių bangų. J. Jeans! taria visą 
visatą esant sudarytą iš bangų. Visatą sudarančios bangos turinčios dvejopą 
į pavidalą; vienų judėjimas suvaržytas, — jas vadiname medžiaga; kitų ne- 


——-— 


1 Plačiau apie bangų mechaniką galima rasti V. Čie pinskio str.: „Materija ir ener- 
gija“, Kosmos 1950 m. ir P. Brazdžiūno str. „Atomo strukturos bruožai“, Kosmos 
935 m. 
2 The mysterious Universe. Vokiškas vertimas; Der Weltraum und seine Ratsel. 
Stuttgart. 1931. į 

suvaržytas, — jas vadiname spinduliavimu. Vietos klausimais šviesos ir 
medžiagos procesams patariamąjį balsą turi medžiagos „bangų sudaromas 
„vedantysis“ laukas. Kai elektrono greitis artėja prie šviesos greičio, jis 
pradeda „klausyti“ medžiagos bangų vedančiojo lauko — jis sklinda ban- | 
gomis ir "duoda panašius efektus, kaip šviesa ar X spinduliai. 

Naujoji mechanika turi bendresnį charakterį kaip klasikinė mechanika. 
Klasikinė mechanika, operavusi nekintamomis dalelėmis, turinčiomis tiks- 
liai išmatuojamą apibrėžtą greitį, yra tik ideali kraštutinė bangų mechani- 
kos riba. Kai tiriamas objektas turi didelį energijos kiekį, jį sudarančios 
diskretinės energijos dalelės guli greta viena kitos ir jau palyginti siauras 
energijos baras turi daug trumpų bangų. Tokių trumpų bangų superpozi- 
cija kontiguracijos erdvėje sudaro labai mažą bangų pakietą, kurio padėtį ir im- 
pulsą galima gana tiksliai nustatyti. Tokiu atveju bangų mechanika 
pereina į klasikinę dalelių mechaniką, o bangų mechanikos (Schrėdinger'i0) 
diferencinės lygtys — į klasikines Hamilton'o lygtis. Bangų pakietas koniigu- 
racijos erdvėje čia juda tokiais pat dėsniais, kaip taškų sistema klasikinėje 
mechanikoje. Tatai trunka gana ne ilgai. Atskiros medžiagos bangos ne 
visą laiką pastoviai interferuoja, todėl bangų pakietas galų gale išsisklaido, 
„išsiriša“ ir konfiguracinio taško padėtį galima nustatyti vis negriežčiau. 
Lieka tiksliai definuota tik bangų funkcija. 

Ar sutampa šios išvados su patirtimi? Norint atsakyti šį klausimą, 
reikia nepaprastai tikslių matavimo priemonių, nes Planck'o konstanta 
yra labai mažas dydis. Galime tik pasakyti, kad ligi šiol dar nežinome eks- 
perimentinių faktų, kurie keltų abejonių dėl tokio interpretavimo teisin- 
gumo |, 

Einant bangų mechanika, visai suprantama, kodėl negalima tiksliai 
nustatyti elektrono šuolio vietos arba jo padėties atome. Elementarinės 
medžiagos dalelės savo prigimtimi nėra kompaktiški kūnai, bet tik energi- 
jos centrai, Šių centrų būklė priklauso bangų grupių konfiguracijos o kon- 
figuracijos centrų energijos tankumo maksimumas nėra griežtas. Taigi, at- 
sitiktinumo elementas ir bangų mechanikoj turi svarbų vaidmenį, pa- 
našiai kaip atomistikoj ir kvantų teorijoj. 

Sekdami šių dienų fizikos pasaulivaizdžio raidą, pastebime, kad jis | 
pamažu perėjo iš mechaninio ir medžiaginio į matematinį ir abstraktų pa- | 
vidalą. Klasikinės fizikos atskiri objektai, kaip medžiaga, šviesa, elektra, 
energija ir kiti, pamažu susiliejo į vieną energetinę formą, o šią galima ap- / 
vilkti matematiškų ir abstrakčių medžiagos bangų drabužiu. 

Kai kas gali prikišti, kad modernosios tizikos pasaulivaizdis yra ab- 
straktus ir neapčiuopiamas. Bet gamta nesitaiko, nesiderina prie mūsų 
jutimų. Tiesa, banalios ir konkrečios pasaulivaizdžio formos yra aiškesnės, 
bet tatai nėra argumentas, kad jos teisingesnės. Mūsų senesnieji pirmatakai 
manė, kad realybei daugiau atitinka mechaniškas gamtos vaizdas ir, žinoma, 
klydo. Gamtos mokslų pažanga jų pasaulivaizdį nepataisomai sugriovė, Šian- 
dien mėginame sukurti vieningą matematišką pasaulivaizdį ir turime pripa- 
žinti, kad jo tiekiamas vaizdas geriau tinka gamtos procesams aiškinti ir 
yra laisvesnis nuo antropomorfinių priemaišų. Dėl jo realumo nekalbėsime. 


! Palygink M. Planck, op. c. 38 pusl. 

Fizikinis pasaulivaizdis neturi stabiliško pavidalo. Jis nėra nei realusis pa- 
saulis, nei neapdirbta jutimų medžiaga, o tik proto konstruota pažiūra 
į gamtą. Bet ši proto konstrukcija nėra fantazijos kurinys, nes ją sudarant 
remtasi jutimų pasaulio faktais — gausinga precizinių tyrimų medžiaga. 

Labaj charakteringa, kad naujoji fizika visiškai kitaip traktuoja gamtos 
įvykius ir procesus negu klasikinė fizika. Klasikinėj fizikoį visi procesai savo 
eigoje buvo laikomi esą netrūkstami ir griežtai priežastingai susiję. Zinant 
pradžios sąlygas, klasikinės fizikos manymu, galima tiksliai nusakyti proceso 
ateitį ir jo praeitį. Tuo tarpu matėm, kad moderniojoj fizikoj į gamtos pro- 
cesų traktavimą įvedama atsitiktinumas ir neapibrėžtumas, kurių gilesnės 
prasmės klasikinė fizika visai nesuprato. 

Negalint stebėti atskirų įvykių, jau atomistikoj buvo įvesta statistikinis 
skaičiavimas. Iš karto buvo manoma, kad statistikos įvedimas į gamtos reiš- 
kinių aiškinimą yra tik pagelbinė priemonė, nes molekulinių ir atominių 
reiškinių tiesiai stebėti negalime. Jau garsusis energetikas Ost wal d'as tvir- 
tino, kad atomų ir molekylų dėsniai yra deterministiški, bet atskirų atomų 
ir molekulų priežastingo tarpusavio veikimo mes negalime pastebėti. Net 
fizikai, vartojusieji statistikinį metodą gamtos procesams skaičiuoti, iš karto 
nemanė, kad atsitiktinumas gali vaidinti svarbų vaidmenį gamtos įvykiuose. 

Atomistikai apėmus visus medžiagos ir energijos reiškinius, statisti- 
kinio skaičiavimo metodo taikymas ėjo vis platyn. Fotoefekte net eksperi- 
mentu pastebėta, kad elektrono šuolio vieta atome reiškiasi visai netaisy- 
klingai. Bangų mechanika nurodydama, kad elementarinės dalelės neturi sta- 
bilios konfiguracijos, statistikos bei atsitiktinumo reikšmę žymiai praplėtė ir 
padarė juos gamtos reiškinių pagrindu. Naujajai mechanikai yra būdinga 
Heisenberg'o neapibrėžtumo relacija. Heisenbergas parodė, kad 
mikroskopinio proceso dvejų kanoniškai sujungtų dydžių, net ir tiksliausiais 
eksperimentais, negalima kartu visiškai tiksliai nustatyti. Padidinus vieno ma- 
tavimo tikslumą, kito matavimo tikslumas sumažėja. Esti riba, žemiau ku- 
rios negali siekti ir tiksliausi matavimai. Šią ribą apibrėžia Planck'o kon- 
stantos didumas. Saudauga iš mažo vietos pasikeitimo A x ir mažo im- 
pulso pasikeitimo /,p niekuomet negalės būti mažesnė kaip Planck'o 
konstanta h arba veikimo kvantas (A x./A PZh). Atsimenant h didumą, ši 
riba yra mažas skaičius; bet visiškai nauja mintis, kad žmogui ir labiausiai 
tobulinant aparatus niekuomet nepasiseks nustatyti mikrokosmo įvykių prie- 
žastingo ryšio, o teks visuomet dirbti tik su apytikriais skaičiais, arba dau- 
gelio matavimų vidurkiais. Šią ribą mums nustato pačios matavimų priemo- 
nės ir matavimų instrumentai, nes ir jie yra sudėti iš tų pačių atomų, ir jų 
atomai daro įtakos mikroskopinių matavimų rezultatui. Imkime paprastą pavyzdį. 
Norėdami išmatuoti mikroskopinio kūnelio padėtį, turime jį apšviesti. Vaizdo 
ryškumas ir padėties matavimų tikslumas eina didyn, imant vis trumpesnes 
šviesos bangas. Bet trumpų bangų kvantai yra gana dideli ir jų smūgiai 
keičia matuojamojo kūnelio judėjimo greitį. Gera priemonė padėčiai nusta- 
tyti blogai veikia greičio rezultatą. Imant trumpesnę šviesos bangą vis tiks- 
liau galime nustatyti padėtį, bet užtat eina mažyn greičio nustatymo tikslu- 
mas, nes šviesos kvantai keičia matuojamojo objekto greitį. Taigi, matavimo 
tikslumui ribą nustato čia pačios matavimo priemonės. 


"Pi 


A. Puodžiukynas, Šių dienų fizikos pasaulivaizdžio bruožai 285 


Heisenbergo neapibrėžtumo principas suduoda skaudų smūgį de- 
terminizmui. Klasikinė fizika tik tuomet gali tvirtinti, kad proceso praeitį ir 
ateitį tiksliai atspėsim, kai tikslai žinosim jo dabartinę būklę. O juk nega- 
lime kalbėti apie proceso praeitį ar ateitį, jei nežinome tiksliai net jo da- 
barties. Heisenbergo neapibrėžtumo principas sako, kad mes galim 
žinoti fizinio pasaulio procesų tik apytikrę būklę, todėl darome išvadą, kad 
galime atspėti ne absolučiai tikrą jų ateitį ar praeitį, o tik tikimą ateitį 
ir tikimą praeitį. Tiesa, grubiuose procesuose atsitiktinumui pasi- 
reikšti yra maža vietos, bet svarbu pabrėžti, kad ir tokia grubi determinis- 
tinė forma turi indeterministinį pagrindą !. 

Tuo būdu į naująją fiziką įvedamas atsitiktinumas žymiai platesne 
diname atsitiktinumu. (Gal būt realiame pasaulyje viešpatauja prižastiugu- 
mas, klasikinės fizikos minėtaja prasme, bet fizikiniams tyrimams realusis 
pasaulis yra nepasiekiamas. O mūsų tyrimams prieinamam pasauly mes 
žinome, kad tikrai viešpatauja atsitiktinumas. Bet tuomi nenorime pasakyti, 
kad pasaulyje viešpatauja chaosas. Visiškai ne. Modernioji fizika neigia 
tik klasikinės fizikos pretenzijas iš bet kurios turimos būklės tiksliai at- 
spėti proceso ateitį. Tai yra tikrai negalima, ir klasikinė fizika, tik grubiai 
imdama procesus, galėjo susidaryti tokį griežtai determinuotos įvykių eigos 
supratimą. Stebint didelius objektus ir imant grubus procesus, atsitikti- 
numui pasireikšti yra maža vietos; bet mažiems kūnams jis yra gana didelis. 

Nereikia naujosios fizikos išvadų taip blogai suprasti, būsią čia 
atstovaujamas visiškas indeterninizmas. Taip negalima tvirtinti, nes tuo pat 
paneigtume fizikos mokslo galimumą. Jei pasaulyje viešpatautų tik atsitik- 
tinumas, tai būtų bergždžias darbas galvoti apie apie bet kurio procesdG“atei- 
tį, Tikrumoj kaip tik šalia atsitiktinumo viešpatauja ir dėsningumas. (Oa- 
lima net sutikti, kad gamtoje yra priežastingumas, tik jo negalima taip su- 
prasti, kaip klasikinė fizika jį suprato. Negalime iš turimos sistemos pra- 
džios būklės tiksliai spręsti apie ateitį, kadangi pradžios būklės duomenys 
nėra griežtai apčiuopiami. Bet šių duomenų tikslumo visiškai pakanka su- 
rasti tiki mybę, kad ateity pradėtas sistemos tyrimas duos iš anksto nu- 
sakytą būklę. Visą kvantiško priežastingumo esmę ir sudaro tvirtinimas, 
kad tik statistikine prasme galime iš dabarties spėti ateitį. Tai nereiškia, 
kad apie įvykio ateitį nieko nežinome; apie ją tik nepertiksliai žinome. 

Trumpai suglaudus galima sakyti, kad ir statistikinėj fizikoj galima iš 
praeities spėti ateitį, tik neturime laukti, kad sprendimas būtų tikslesnis už 
premisas. Iš atsitiktinumo tegalima spręst apie tikimybę. Bet negalima rei- 
kalauti, kad iš apytikrių žinių galima būtų padaryti visai tikslų sprendimą 
apie būsimą būklę. 

* 
* * 


Pradėję nuo konkrečių eksperimentinių faktų galų gale priėjome to- 
kias fizikinio pasaulivaizdžio problemas, kurios fizinėmis priemonėmis vargu 


1 Plačiau apie determinizmą žiūrėk mano straipsny „Apie priežastingumą ir valios 
laisvę šių dienų tizikos požvilgiu“. Logos 1933 m. 

ar išsprendžiamos. (Gamtininkai suabejojo determinizmo griežtu galiojimu 
eidami grynai empiriniu keliu. Mažų objektų procesai vyksta taip, lyg tarp 
jų nebūtų griežto prežasties ir veiksmo ryšio. Heisenbergo neapibrėž- 
tumo principas sako, kad mažiems gamtos procesams tokio ryšio jieškoji- 
mas yra ir bus nevaisingas darbas. Matavimo priemonėmis negalima pa- 
rodyti, kad elementariuose įvykiuose būtų griežtai priežastingas ryšis. To- 
dėl, fiziškai imant, gamtos procesų pagrinde neabejotinai glūdi indetermi- 
nizmas. Bet laikydamiesi vien eksperimentinio metodo problemai spręsti, 
prieiname kraštutinę ribą. kur turime prisipažinti, kad toliau šiuo keliu pa- 
sislinkti negalima. (Gal būt reikia atsisakyti visą problemą spręsti galutinai 
vien „matavimo“ priemonėmis. Daugelis įžymių fizikų, kaip Planck'as, 
Schrėdinger'is ir kiti šiuo keliu ir bando eiti. Gal būt determinizmas 
ir indeterminizmas yra tik mūsų galvojimo forma apie objektus bei proce- 
sus, bet ne daiktams ir procesams priskiriamas atributas? Antai, jau Hu- 
me'as suprato, kad priklausomybės santykis tarp priežasties ir veiksmo nė- 
ra kažkas, ką gamtoje randame, bet jis teliečia mūsų galvojimo formą apie 
gamtą. Sprendžiant determinizmo ir indeterminizmo problemą gal ir reikės 
daugiau atsižvelgt į sprendimus ir ryšius darančio proto veiksmus. 

Taigi matom, kad šių dienų fizikos pasaulivaizdis eina į vienalytišką - 
negyvosios gamtos traktavimą ir veda jį ne griežto priežastingumo, bet tiki- 
mo dėsningumo linkme. Daugelis fizikų taria, kad jis daug geriau tinka ne 
vien negyvajai gamtai aprašyti, bet ir gyvosios gamtos bei psichiniams reiš- 
kiniams aiškinti. Deterministams žmogaus laisvos valios reiškiniai buvo 
keista spraga jų bendrame pasaulivaizdyje ir todėl jie laisvąją valią neigė. 
Indeterministai laisvos valios reiškinius laiko įrodymu, kad griežtai neapi- 
brėžti, indeterministiški procesai turi gilesnės prasmės gamtoje, kaip iki šiol 
„buvo manoma. Eddington'o žodžiais tariant, žmogaus laisva valia ir sta- 
tistikinis dėsningumas gamtoje rodo, kad kažin kur, anapus fizinio pasau- 
lio, tarp apčiuopiamo pasaulio substancijos ir dvasios reiškinių, yra kažin- 
koks bendras jungiamasis ryšis, nes ir vieni ir kiti reiškiasi panašiu pavidalu. 


LŽ 
* L 


Čia buvo trumpai paliesta fizikinio pasaulivaizdžio tik dalis. Ne vien 
medžiagos, energijos ir determinizmo ar indeterminizmo problemos sudaro 
visą tizikos pasaulivaizdį. Visi fizikiniai įvykiai yra įsprausti į didžiuosius 
erdvės ir laiko rėmus; viskas vyksta erdvėje laikui slenkant. Kiekvienam įvy- 
kiui aprašyti turime naudotis šiom dviem sąvokom. Nėra abejonės, .kad be 
platesnio jų supratimo negalima sukurti tokio fizikinio pasaulivaizdžio, ku- 
ris turėtų bendresnį charakterį. Relativybės teorija, privertusi iš pagrindų 
persvarstyti erdvės ir laiko supratimą, atliko šiąja kryptimi labai svarbų už- 

"davinį. Jos dėka tapo, jei ne visai aiškios, tai bent vaizdesnės ne vien laiko 
! ir erdvės, bet ir visuotinos traukos, inercijos ir kaikurios kitos fizikinės sąvokos. 

Erdvę mes esame pratę vaizduotis kaip nematuojamą tuštumą arba 
kaip tam tikrą linijinių, kvadratinių ar kubinių metrų skaičių. O laikas mums 
atrodo lyg tekanti srovė arba kaip koki, iš visatos sklindantys, bevielio te- 
legrafo ženklai. Bet fizikas negali vartoti neapibrėžtų, vien kažin kokiu nu- 
jautimu paremtų, sąvokų. Kalbėdamas apie erdvę jis visuomet galvoja apie 
metrus ar kubinius metrus. Laikantis tokio erdvės supratimo, mūsų er- 

dvė ir erdvė fiziko ant bet kurio dangaus kūno visatoje yra visai skir- 
tingos. 

Tam pavaizduoti padarysime žingsnį į šalį. Aiškindami šviesos spin- 
dulių sklidimą prileidžiame, kad visa erdvė pripildyta labai elastingos, 
bet mums neapčiuopiamos medžiagos — eterio. Eteris visų dangaus kūnų 
atžvilgiu turėtų būti parimęs. Michelson'as ir Morley manė, jog tyri- 
mais galima nustatyti absolutų Žemės judėjimą tokio parimusio eterio at- 
žvilgiu. Leidžiant vieną šviesos spindulį Žemės judėjimo kryptim, o kitą 
tokį pat spindulį Žemės judėjimui statmena kryptim, abu spinduliu turėtų 
grįžti nevienodu laiku ir duotų interferencijos reiškinį. Tyrimai liko be vai- 
sių; abudu spinduliai ateina vienodu laiku ir neduoda jokio efekto. Leng- 
vai išaiškintume šiuos neigiamus rezultatus prileisdami, kad kiekvienas 
dangaus kūnas turi nuosavų eterį, kuris slenka kartu su pačiu kūnu. Bet 
toks prileidimas pastatytų mus keblion padėtin, nes visata šviesos spindu- 
lių atžvilgiu būtų visai nehomogeniška. Lorentz'as tyrimų nepasisekimą 
aiškina Fitz-Gerald'o kūnų kontrakcijos teorija. 

Visi kūnai nėra absolučiai kieti ir absolučiai kompaktiški. Ne vien tarp 
medžiagos dalelių yra plyšių, bet ir patys atomai, medžiagos atžvilgiu, yra 
gerokai „tušti“. Kūnai yra tik koringi pastatai. Einant Fitz-Geraldo teorija, 
toki koringi pastatai judėjimo kryptim turi susitraukti. Susitraukimo didu- 
mas priklauso kūno judėjimo greičio. Kūnui judant lėtai, susitraukimas yra 
visai nežymus; bet judėjimo greičiui artėjant į šviesos greitį, kontrakcija 
gali būti labai žymi. Pavyzdžiui, kūnui pasiekus 260000 km greitį per se- 
kundę, judėjimo kryptim jis susitrauktų iki pusės savo ilgumo. Judėjimui 


statmena kryptim kūnai visai nesusitraukia. Zemėje tokios kontrakcijos ne- | 


galima pastebėti, nes kartu susitraukia ir mūsų matavimo standartai. 

Kūnų kontrakcija galima aiškinti, kodėl Michelsono ir Morley'o tyri- 
mai nedavė efekto. Mūsų Žemė juda 30 km greičiu per vieną sekundę. 
Lyginant su šviesos greičiu (300000 km per sek.) tai yra nedidelis greitis. 
Bet šio greičio jau pakanka, kad susidarytų tokio didumo kontrakciją, jog 

emės judėjimo kryptim einantis spindulys nepavėluotų statmena kryptim 
sklidančio spindulio atžvilgiu. 

Michelsono ir Morley'o tyrimus ir kūnų kontrakcijos teoriją Einstei- 


"n'as padėjo pagrindan kurdamas relativybės teoriją ir aiškindamas erdvės 


bei laiko sąvokas. 

Mūsų erdvės supratimas remiasi jutimais l. Su erdve susipažįstam 
dalimi tiesiai prisiliesdami, dalimi judėdami ir savo žingsniais ar rankomis 
matuodami atstumus, arba stebėdami akimi kūnų padėtį ir jų tarpusavius 
atstumus. Bet jutimų patiekta medžiaga yra subjektivi. Tat kodėl turėtume 
tikėti, kad taip susidaręs erdvės supratimas yra objektivus ir absolutus? 

Visi dangaus kūnai juda relativiai vienas kito atžvilgiu. Nėra kurios 
nors fiksuotos koordinatų sistemos erdvėje, kurios atžvilgiu galėtume nu- 
statyti kūnų absolutų judėjimą. Paimkime paprastą pavyzdį. Du kūnu juda 
vienoda kryptim, bet skirtingų greičiu. Kūnas A nulekia, sakysim, 10 km 
per sekundę, o kūnas B tik 7 km per sekundę. Stebėtojui, esančiam ant 


1 Palygink: A. S. Eddington, The nature of the physical world, vokiško verti- 
mo 24 pusl. 

kūno A, atrodo, kad jis yra parimęs, o kūnas B juda nuo jo 3 km grei- 
šiu. Atvirkščiai, stebėtojas ant kūno B konstatuoja, kad jis yra parimęs, o 
kūnas A juda 3 km greičiu priešinga kryptim, negu stebėtojas ant kūno 
A buvo konstatavęs. Apie abiejų kūnų absolutaus judėjimo nustatymą čia 
nėra ir kalbos. Abudu stebėtojai gali nustatyti tik relativų judėjimą vienas 
kito atžvilgiu, nes nėra tokios koordinatų sistemos, kuri būtų parimusi kitų 
atžvilgiu. Stebėtojai visai nežino, kad vienas jų juda 10 km, o antras 7 km 
grėčiau per sekunde. 

Grįždami prie erdvės sąvokos vaizduokimės, kad du kūnu A ir B 
juda relativiai trečiojo kūno C visai skirtingu greičiu. Stebėtojui ant kūno 
A atrodo, kad kūnas C juda nuo jo tolyn 260000 km greičiu, o stebėtojas 
ant kūno B nustato, kad kūnas C juda jo atžvilgiu kelių kilometrų grei- 
čiu per sekundę. Vaizduokimės, kad abiejų kūnų stebėtojai nori išmatuoti 
stačiakampį keturkampį ant kūno C. Stebėtojas ant kūno C išmatavęs nu- 
stato, kad keturkampio ilgis yra 8 vienetai, o plotis 4 vienetai. Kaip atro- 
do tas pats keturkampis stebėtojams ant kūnų A ir B? 

Kūnui A judant kūno C atžvilgiu 260000 km greičiu per sekundę, 
keturkampio ilgis judėjimo kryptim susitraukia pusiau, o plotis lieka nepasi- 
keitęs; stebėtojas ant kūno A konstatuoja, kad keturkampis yra kvadratas, ku- 
rio visi šonai turi 4 vienetus. Stebėtojui ant kūno B judant nedideliu grei- 
šiu C atžvilgiu, tas pats keturkampis atrodo turįs krašt nes 4 ir apie 8 vie- 
netai. Stebėtojams judant skirtingu greičiu tas pats objektas gali atrodyti 
skirtingo didumo. Atsiminę, kad fizikas erdvę laiko kaip tam tikrą metrų, 
kvadratinių metrų ar kūbinių metrų skaičių, dabar galime pasakyti, kad skir- 
tingu greičiu judančių stebėtojų erdvė yra skirtinga. Nėsant absolučiai pa- 
rimusių kūnų,arba absolučiai parimusių koordinatų, negalima rasti įvairiems 
stebėtojams palyginamojo mato, kuriuo jie galėtų savo erdves sulyginti. 
Taigi, erdvė yra relativi; ji priklauso kūnų ar stebėtojų jųdėjimo greičio; 
įvairių stebėtojų erdvių negalima sulyginti. Visų matavimai yra geri, tik jie 
tarpu savęs nesutampa. 

Net gamtos reiškiniai, kurie vyksta erdvės rėmuose, įvairių stebėtojų 
atžvilgiu gali atrodyti visai skirtingi. Imkime, pavyzdžiui, elektra apkrautą 
kūną, kuris yra parimęs ir stovi ant mūsų Žemės. Toks kiinas aplinkoj 
sudaro elektrostatinį lauką, o elektromagnetinio lauko visai neturi. Elektro- 
magnetinis laukas susidaro tik bėgant elektros srovei arba elektra apkrau- 
tam kūnui judant dideliu greičiu. Vaizduokimės, kad visatos ūkų sistemoj, 
judančioj 1600 km greičiu per sekundę, stuvi koks nors fizikas, kuris tyri- 
nėja mūsų Žemėje elektra apkrautą rutulį. Jis konstatuoja, kad rutulys juda 
1600 km greičiu per sekundę ir turi elektromagnetinį lauką. Atrodo para- 
doksiška, kad ant Žemės esančiam stebėtojui tas pats kūnas sudaro elek- 
trostatinį lauką, o dideliu greičiu judančiam stebėlojui rodo elektromagne- 
tinių savybių. Klasikinė fizika laikytų tatai esant iluziją, o relativybės teo- 
rija laiko abudu rezultatu esant teisingu. Magnetiniai laukai yra relativūs. 
Instrumentai ant ūkų rodys esant magnetinį lauką, 0 mūsų instrumentai 
Žemėje jo nerodys. Tatai pareina nuo to, kad ant ūko kūno stovintis fizi- 
kas vartoja instrumentus, kurie yra parimę jo planetos atžvilgiu, o mes 
vartojam instrumentus, kurie yra parimę mūsų planetos atžvilgiu. Todėl ir 
duomenys susidaro toki, lyg abiejų stebėtojų instrumentai būtų parimę. 

Relativybės teorija plačiai remiasi kūnų kontrakcijos teorija. Bet 
mums gali kilti klausimas, ar kūnų kontrakcija tikrai yra reali. Žinome, 
kad yra dangaus kūnų, turinčių greitį iki 1600 km per sekundę. To- 
kiu greičiu judančių kūnų kontrakcija būtų jau gana žymi. Bet mikro- 
kosme turime greičių, artimų šviesos greičiui. Antai, neigiamos elektros 
dalelės, arba elektronai (katodiniai, arba beta spinduliai), skrieja greičiu, ar- 
timu šviesos greičiui. Cia kontrakcija turėtų būti gana žymi. Taigi, kūnų 
kontrakcija yra galima. Visai kitaip turėtume atsakyti klausimą, ar 
ji tikrai reali. 

To tvirtinti visai negalime. Tegul 2 metrų ūgio žmogus juda savo 
aukščio kryptim 260000 km greičiu per sekundę. Leiskime, kad 2 metrai 
yra realus jo dydis; bet žiūrint nuo kūnų, judančių jo atžvilgiu įvairiu grei- 
čiu, jis gali atrodyti tik 1 m, 1!/; m, ar kito kurio dydžio, žiūrint į relativų 
stebėtojo greitį to žmogaus atžvilgiu (Fitz-Gerald'o kontrakcija). Taigi, 
stebėtojas negali kalbėti apie realų 2 metrų žmogaus dydį, kadangi 
tokio dydžio jis nepastebi. Mums atrodo teisinga ir mūsų aprašymai 
yra teisingi, kai konstatuojame tokį dydį, kuris atitinka mūsų relativiniam 
judėjimui. Realioji objektų pusė mums yra neprieinama. 


* 
* * 


Kalbant apie laiką, kyla du klausimai. Krui yra, realioji laiko 
esmė ir kaip mes skaičiuojame laiką? Realioj! laiko esmė yra 
mums kietas riešutas. Gal arčiau prie jos prieisime panagrinėję, kuriuo bū- 
du mes suvokiame ir skaičiuojame laiką. 

Laiką, paprastai, skaičiuojame pagal astronominės observatorijos laiką; 
ši nustato jį matuodama dangaus kūnų judėjimą. Fizikoje visuomet naudo- 
jamas astronominės observatorijos laikas. Toks laiko skaičiavimas mums yra 
taip įprastas, kad kitokio laiko skaičiavimo mes negalime ir vaizduotis. Ein- 
steino relativybės teorija teigia, kad astronominės observatorijos, arba mūsų 
fizikinis, laikas, yra sumaišytas, suplaktas su erdve. Iš karto toks teigimas atro- 
do gana keistas. Erdvė ir laikas mūsų tiesiai „juntami“, kaip du visai skir- 
tingi dalykai. Apie sumaišymą čia, atrodo, ir kalbos negali būti. O tuo tarpu 
paanalizavę galime prieiti priešingą išvadą. 

Yra vienas dydis, kurio reikšmės klasikinė fizika visai nesuprato — 
tai nuosavas laikas. Jo mes niekuomet nesuplakame su erdve, jį 
griežtai skiriame nuo nuosavios erdvės. Pilietiškai imant, atrodo keis- 
ta, kaip galima suplakti erdvę su laiku. Turime sutikti, kad tikrai ne- 
galima suplakti nuosavios erdvės su nuosaviu laiku. Bet 
paprastas vaizdavimasis pasaulio ir jo tysos, kaipo trimatės erdvės, lygiai 
slenkančios akimirka iš akimirkos laiko keliu, yra tikrai nevykęs mūsų kūrinys. 

Pamėginkime išsiaiškinti, kodėl fizikinis laikas, arba astronomi- 
nės abservatorijos laikas, nesutampa su mūsų nuosaviu laiku, arba 
mūsų tiesioginiu laiko jautimu, susidarančiu sąmonėje. Mes esam susidarę 
aksiomatinę pažiūrą į laiką, nors ji nieku nėra pagrįsta. Atrodys neabejo- 
tinai teisinga, kad du žmonės tarp dviejų susitikimų bus gyvenę lygų lai- 
ko tarpą, nors vienas bus visą laiką gyvenęs vietoj, o kitas atlikęs milžiniš- 
ku greičiu kelionę į tolimą Visatos kampą ir vėl grįžęs atgal. Toks ban- 
dymas, tiesa, yra neįvykdomas; tai tik teorinis samprotavimas. Tačiau pa- 

klauskime bet ką, ar tokiu atveju abudu žmonės bus gyvenę vienodą laiko 
tarpą ir neabejotinai išgirsime teigiamą atsaką. Mes esame susidarę nuo- 
monę apie nepriklausomą laiko slinkimą nuo mūsų pačių ir tatai verčia mus 
teigiamai atsakyti. į 
Nors samprotavimas apie du žmones yra grynai teorinis, bet neabejo- 
tinai ir patikimai žinom, kaip eina atominiai ir kiti procesai, kūnui greitai 
judant. Dideliu greičiu judančiame kūne visi procesai 
vyksta lėčiau kaip parimusiame kūne. Dviejų žmonių pavyz- 
dyje dideliu greičiu keliaujančio žmogaus visi procesai vyksta lėčiau pari- 
musiojo žmogaus atžvilgiu, arba astronominės observatorijos laiko atžvilgiu. 
J Tai nėra nieko nuostabaus. Teorija ir patirtis rodo, kad, einant didyn judan- 
* "čio kūno greičiui, jo masė, o tuom pat ir medžiagos inertiškumas, eina di- 
“ dyn. Proceso lėtėjimas „yra didyn einančio inertiškumo naturali išdava. Imant 
žmogaus kūno procesus, dideliu greičiu skriejantis keleivis gyvena lėčiau. 
Jo širdies plakimas, virškinimas, raumenų reagavimas, net pačios mintys 
eina daug lėčiau. Ir laikrodis esantis jo kišenėje tiksi lėčiau. Gali atsitikti, 
kad vietoje gyvenęs 20 metų jaunuolis išgyvens 50 metų ir bus pasenęs, 
o atlikęs greitąją kelionę grįš išgyvenęs tik vienerius metus. Visas jo gy- 
venimas buvo sulėtintas ir jis pasenėjo tik vieneriais metais. Jo kišenėje 
esantis tikslus laikrodis tikrai rodo, jog jis išgyveno tik vienerius metus. 
Atžvilgiu mūsų nuosavaus laiko, kurį grubiai vertina mūsų sąmonė, 
judantis ir parimęs žmogus tarp dviejų susitikimų gyveno nevienodą laiko tarpą. 
Bet padėdami laiko vertinimo ar matavimo pagrindan mūsų sąmonę, 
lengvai įsitikiname, kad ji nėra patikima priemonė laikui matuoti. Vienam 
asmeniui laikas slenka greit, kitam lėtai; parimęs asmuo jaučiasi gyvenęs 
50 metų, o dideliu greičiu judėjęs tik 1 metus. Įvedę tokį matą kiekvienas 
turėtume savo privatų laiką, kurį skaičiuotume savo gyvenimo raida. Jis, 
berods būtų nesusijęs su erdve, bet užtat labai subjektivus ir nepraktiškas. 
Del to ir yra įvestas astronominės observatorijos, arba fizikinis, laikas, 
kuris nepriklauso paties objekto arba jo judėjimo greičio. Tiesa, fizikinis lai- 
kas grįžtančiam po 50 metų greitąjam erdvės keleiviui turėtų keistai atro- 
dyti. Jis visai nesiderintų su jo nuosaviu laiku. 20 metų jaunuolį observa- 
torija po 50 metų kelionės sutiktų kaip 70 metų senį, o tuo tarpu jis tetu- 
rėtų 21 metų jaunuolio išvaizdą. Tikrumoj, visatoj mes nežinome tokių ke- 
leivių, kurie judėtų bemaž šviesos greičiu. Bet prisiminę atomų ir elektronų 
greitį galime sakyti, kad tikrai egzistuoja milžinišku greičiu skriejantys ke- 
leiviai; todėl skyrimas privataus laiko nuo fizikinio laiko tikrai turi praktiš- 
kos reikšmės. | P 
N Fizikinio laiko atžvilgiu abudu žmonės, ir skirtingose apystovose gyven- 
dami, tarp dviejų susitikimų yra išgyvenę vionodą laiko tarpą, nors tatai ir 
| nesutampa su jųdviejų patirtimi. Toks fizikinio laiko nesutapimas su mūsų 
' nuosaviu, arba mūsų patirties, laiku ir yra svarbiausioji priežastis, dėl 
ko erdvė ir laikas suplakami draugėn. Suplakimo negalėtų įvykti, jei 
mes laikytumės mūsų nuosavaus patirties laiko. Fizikinis laikas yra koordi- 
nata, kurioje mes pažymime įvykius panašiai, kaip erdvės įvykius tiksuojame 
erdvės koordinatose. Taigi, naudodamies fizikiniu laiku, visus įvykius įra- 
šome į patobulintas erdvės —laiko koordinatas. Tai yra jau ne trijų, 
bet keturių matų koordinatos. S 

Bet neturim manyti, kad mūsų patobulintos koordinatos turi absoliutų 
charakterį. Kaip skirtingu greičiu judančių stebėtojų erdvė, taip ir jų tiziki- 
nis laikas gali būti skirtingi. Pradėjus matuoti įvykį, dviejų stebėtojų dabar- 
ties momentas gali nesutapti, kad ir abudu bus naudoję pastovų matą — 
šviesos greitį. 

Fizikinio laiko matavimo pagrindas yra šviesos signalai, kuriuos duo- 
da mums dangaus kūnai. Iki O. Romer'io buvo manoma, kad kosminis 
reiškinys įvyksta stebimuoju momentu. Atrodė, kad visiems stebėtojams 
Visatos įvykio dabartis turi būti identiška. Rėomeriui parodžius, kad švie- 
sos greitis yra ribotas, dabar žinome, kad tolimo Visatos įvykio signalas 
mus pasiekia kartais tik per daugelį metų. Taigi, įvykio dabartis čia nesu- 
tampa su matavimų dabartimi. Zinant šviesos greitį, lengvai galima suskai- 
čiuoti, prieš kiek laiko atsitiko stebimas įvykis. Padalinę atstumą iš šviesos 
greičio, gausime laiką, kurį ėjo signalas, arba laiką, kuriuo skiriasi stebėto- 
jo „dabar“ nuo tolimo įvykio „dabar“. 

Vaizduokimės, kad tuo metu, kai mes darėme tolimo Visatos įvykio 
stebėjimą, pro mūsų Žemę pralėkė kitas dangaus kūnas, ir ant jo esąs ste- 
bėtojas, tuo pačiu momentu kaip ir mes, užiiksavo mūsų stebimo įvykio 
pradžią ir, žinodamas šviesos greitį, suskaičiavo, kiek jo stebėjimo momen- 
tas, jo „dabar“, nesutampa su tikrąja įvykio pradžia. Čia Žemės ir prale- 
kiančio dangaus kūno atstumas nuo stebimo dangaus įvykio yra vienodas, 
o šviesos greitis įvairiems stebėtojams yra visuomet pastovus dydis. Dalant 
vienodą atstumą iš to paties geičio, atrodo, kad turėtume gaut ir vienodą 
laiko tarpą. Bet stebėtojams judant skirtingu greičiu, jie konstatuos priešin- 
gą faktą; mano laikotarpis tarp įvykio pradžios ir „dabar“ visai nesutampa 
su pralekiančio stebėtojo laikotarpiu. Išeina, kad mano dabartis ir pralekian- 
čio dangaus kūno stebėtojo dabartis buvo visai skirtingos. 


Kodėl taip yra? Tatai pareina nuo to, kad į laiko skaičiavimą įvestas 
šviesos greitis. Vienas ir kitas stebėtojas yra įsitikinę, kad jie teisingai iš- 
matavo šviesos greitį. Abudu palyginę randa vienodą skaičių — 299796 ki- 
lometrus per sekundę. Tatai atsitinka dėl mūsų prietaisų kontrakcijos, dėl 
negalėjimo absolučiai nustatyt atstumus ir tt. Sitai pavaizduoti galima to- 
kiu pavyzdžiu. Buvo minėta, kad kūnui pasiekus 260000 kilometrų greitį 
per sekundę, jo kontrakcija judėjimo kryptim pasiekia pusę savo ilgio. Te- 
gul stebėtojas skrieja šiuo greičiu šviesos sklidimo kryptimi. Tarp jo ir 
šviesos greičio bus tik 40000 km skirtumas. Bet jis nepastebės, kad švie- 
sa jo atžvilgiu sklinda tik 40000 km greičiau per sekundę, nes jo standar- 
tinis kilometras, dėl kontrakcijos, turi tik pusę ilgio, o jo laikas, jo sekundė, 
dėl padidėjusio inertiškumo ir visų procesų sulėtėjimo, yra „pasidariusi du 
kartu ilgesnė. Štai dėl ko ir jis matuodamas gauna, jog šviesa sklinda jo 
atžvilgiu 299796 km greičiu per sekundę. Greitį mes matuojame kelio tar- 
pu, nueitu per laiko vienetą, bet matuotojui greitai judant galima nustatyti 
tik relativius atstumus ir relativų kūnų ar šviesos greitį. Tiesa, ir skirtingu 
greičiu judą matuotojai gauna vienodą šviesos greitį, bet tik todėl, kad jų 
„metrai“ yra nevienodi, nes jie priklauso judėjimo greičio. Keturių dimen- 
sijų matu mes fiksuojame įvykius tam tikroje Visatos eigos linijoje, bet 
neturime laukti, kad skirtingu greičiu judančių stebėtojų tokios Visatos eigos 

linijos tarpu savęs sutaptų. Kaip erdvė surišta su kūnų judėjimu, taip lygiai 
fizikinis laikas yra surištas su kūnų judėjimu ir erdvės tarpusavio santykiais. 

Bet turime neužmiršti, kad tarp erdvės ir laiko tysos yra mums žy- 
mių skirtumų. Mūsų kelias per Visatą eina per visą eilę laiko pasekų į ab- 
solučią ateitį, Bet niekuomet negalim turėti panašios pasekų eilės erdvei. 
Norėdami tatai įsigyti, turėtume aplenkti.signalo greitį, turėtume skristi di- 
desniu greičiu kaip šviesos greitis“ Mūsų erdvės santykių pažinimas yra 
netiesioginis; jis sukurtas visa eile išvadų, padarytų iš gautų jutimų įspū- 
džių. Stebėdami išorės įvykius gauname visai panašų netiesioginį laiko pa- 
žinimą. Bet visa, kas liečia mus pačius, mūsų vidaus įvykius, mūsų jutimų 
organų nepriklauso. Mano tiesioginis laiko jausmas nepriklauso jutimų or- 
ganų. Bet erdvės panašiai mes nejaučiame; ji atrodo mums visuomet esanti 
mūsų išorėje. Stai dėl ko laikas atrodo mums daug paslaptingesnis už erd- 
vę. Apie vidujinę erdvės esmę nieko nežinome, todėl dažnai tenkinamės bet 
kokiu savo susidarytu įsivaizdavimu. Apie laiko esmę tuo tarpu turime tie- 
sioginių žinių, todėl mūsų vajzduotė čia mažai veikia. Dėl to tik skirdami 
mūsų privatų laiką nuo fizikinio laiko galime kiek pasistūmėti tolyn laiko 
supratimo kryptim. 

Erdvė ir laikas nėra vienintelės mūsų pasaulivaizdžio sąvokos, kurias 
apibendrino ir surišo relativybės teorija savo aštria ir išsamia kritika. Nuo- 
sekliai eidama, ji surišo inerciją su gravitacija ir mėgino visai atsisakyti nuo 
mums neapčiuopiamo eterio. Nėra abejonės, kad kvantų teorija ir relativybės 
teorija yra revolucingiausios šio šimtmečio idejos, kurios, išjudinę klasikinės 
fizikos pažiūras, įvedė fizikinį pasaulivaizdį į milžiniškos pažangos periodą. 
Yra žmonių, kurie relativybės teoriją neigiamai vertina, tardami, jog ji viską 
surelativindama įnešė į gamtos mokslus skepticizmo ir nepasitikėjimo savo 


veikimo kvantas ir kiti. Relativybės teorija aiškiai pabrėžia, jog yra pasauly, 


nekintamų dydžių, bet jų reikia dėmėsingai paieškoti. Mūsų nuolat sutin- 
kami dydžiai, dėmesingiau juos patyrinėjus, dažnai pasirodo esą relativūs. 
Teisingai pastebi Planck'as, kad relativybės teorija neneigia esant abso-- 
lutinių dydžių; ji tik nurodo, kad mūsų keliai jiems pažinti yra gana rela- 
tivūs. Planck'o mintimis ir baigsime: „Kai mes kiekvieną gamtos vyks- 
mą tyrinėdami stengiamės nuo paskirų, konvencionalių ir atsitiktinų dalykų 
eiti prie visuotinųjų, daiktiškųjų ir būtinųjų, tai anapus priklausomų 
dalykų ieškome nepriklausomųjų, anapus relativių — absoliučiųjų, anapus 
nykstamų —nenykstamųjų. Ir, man rodos, ši tendencija reiškiasi ne tik fi- 
zikoj, bet ir kiekviename moksle, ir ne tik žinojimo, bet ir gėrio bei 
grožio srityse“ (Vom Relativen zum Absoluten 1925). Reikia tik pridurti: 


tas absolutas, kurio žmogaus protas visur kur ieško, yra ne vien tik proto . 


ribos sąvoka, ne vien tik, kaip Lessing'as kad manė, žmogaus žinojimo 
pastangų idealus siekimas, bet kartu ir Visatos pagrindo objektivioji pusė. 


Matematika ir gamtos mokslai 


Dr. P. Slavėnas, Kaunas 


Vienas neaiškiausių ir labiausiai ginčytinų reiškinių mokslo gyvenime 
yra matematikos santykis su empiriniais (jų tarpe ir eksperimentiniais) 
gamtos mokslais. Tikriau sakant, keistas ir neaiškus yra ne pats tas reiški- 
nys, bet jo įvairios interpretacijos. Matematika iš vieno šono ir gamtos 
mokslai iš kito yra, rodos, toki artimi viens kitam dalykai, bet kartu ir toki 
tolimi! Artimi gyvenime, tolimi specialistų protavimuose,. 

Sio straipsnio uždavinys yra panagrinėti visus motivus, kuriais mate- 
matika statoma ton ar kiton padėtin gamtos mokslų atžvilgiu ir parodyti, 
kad visai leistina būtų priskirti matematiką prie gamtos mokslų šalia fizikos. 


* 
* * 


Gyvenime gamtos mokslai ir matematika eina išvien. Taip pat — dau- 
giau ar mažiau — mokykloje. Gamtos tyrimas ypač kaikurios jo šakos — 
pasirodo tiesiog neįmanomas be matematikos. Keli gamtos mokslai — pir- 
moje eilėje astronomija — jau nuo seniai yra perdėm prisisunkę matėma:- 
tikos. Kitur tai pasireiškia m1žiau — pavyzdžiui, sisteminėse ir aprašomose 
biologijos šakose. Tačiau matematikos įtaka ir ten darosi pastebima, 

Kartais kalbama apie palaipsniui vykstančią visų gamtos mokslų „ma- 
tematizaciją“ (lietuviškai būtų „į matematikinimą“). Tikriau sakant, reikia 
konstatuoti, kad visuose moksluose pamažu, bet tikrai, eina sintetinimo pro- 
cesas. Per jį matematikos taikymo (arba pasireiškimo) sritis eina platyn. 

Antra vertus, ir matematika nesišalina nuo gamtos mokslų. Teorijoje 
matematika nepriklauso mokslų gamtos. Matematikas, teoriškai imant, savo 
kūryboje galėtų kaip ir nieko nežinoti apie gamtos mokslus, jis galėtų ap- 
sitverti nuo viso pasaulio, palikdamas sau tik popierį ir plunksną: viska jis 
imtų iš savo galvos. Bet tai yra tik teorijoje. Praktikoje matematikos kūry- 
ba neįmanoma be pritaikymų gamtos mokslams. Istorinė matematikos raida 
ėjo glaudžiamė ryšyje su gamtos mokslų problemomis. Matematinės teori- 
jos, kurios daug prisidėjo gamtos mokslų pažangai, kartu pasirodė labiau- 
siai vaisingos ir grynai matematiniu požiūriu. 

Taigi, ištisa eilė reikšmingų faktų jungia matematiką krūvon su gam- 
tos mokslais. Bet, nežiūrint to, matematika, paprastai, nelaikoma gamtos 
mokslu ir nevadinama tokiu: matematika yra vienas dalykas, 0 gamtos 
mokslai — kitas. Tai ne tik paprastas terminologijos reikalas, bet gilesnio 
nusistatymo išdava. Prieš matematikos painiojimą su gamtos mokslais už- 
protestuotų lygiai ir matematikas ir gamtininkas. 

Matematikui bepigu įrodinėti savo sritį esant skirtingą ne tik nuo 
gamtos mokslų, bet ir nuo kiekvieno kito mokslo. Vienas nuostabiausių 
matematikos bruožų — tai jos autonomiškumas. Joks stebėjimo duomuo, 
joks eksperimentas, joks istorinis faktas nesugriaus matematinės teoremos. 
Matematinė tezė turi lyg ir absolučios tiesos pobūdį. Matematika, pritaiky- 
ta kuriam gamtos mokslui, įneša sistemą, išsprendžia priklausomybę tarp 
atskirų faktų, atskleidžia dar nepatirtus faktus, sutvirtina kaikuriuos teigi- 
mus, kitiems pastato klaustuką, suteikia patikrintoms išvadoms didelio griež- 

tumo ir, kas svarbiausia, nurodo tolesnio tyrimo kryptį. Bet, teikdama tiek 
gėrybių kitiems mokslams, matematika iš jų nieko neima ir todėl jų nepri- 
klauso. Savo srityje matematikai pasiima elementarines tiesas — aksiomas 
— visiems aiškias kaip „2 x2—4“, ir ant tų neginčijamų duomenų sukuria 
galingą mokslą, teikianti daugybę gilių ir netikėtų išvadų. Visam tam ma- 
tematika nesinaudoja nieku daugiau, kaip tik logišku galvojimu. Tad, gal 
pasakytume matematiką priklausant logikos? Kažin, ar tai būtų teisinga. Juk 
logiškai galvoti galima ir nestudijavus logikos. Logiška galvosena tebėra 
daugiau menas kaip mokslas. Logika, kaip tam tikra disciplina, pati rei- 
Ikalinga logikos. Ji pajėgia tik išanalizuoti jau atliktus protavimus, bet jokiu 
"būdu ne išmokyti ką nors protauti. Šiąja prasme matematika logikos ne- 
priklauso. Dar labiau! Formaliosios logikos principai eina iš tam tikrų 
matematinių sąvokų. Todėl kaikurie logikos dalykai kartais ne be pagrindo 
priskiriami prie matematikos. 

Kaip ten bebūtų, negalima neigti tam tikro matematikos panašumo į 
logiką ir kitas filosofines disciplinas. Čia visur vyrauja kabinetinis protinis 
darbas, visai kitoks kaip gamtininkų laboratorijose. Matematikas, paprastai, 
apsieina be techniškos aparaturos (bent tai nėra jam būtina): jam pakanka 
popierio, rašalo ir plunksnos. 

Kai dėl gamtos tyrinėtojų, tai jie taip pat susiranda motivų atsiriboti 
nuo matematikos. Oamtos mokslų pagrindas -— tai stebėjimai ir bandymai. 
„Vienais atvejais reikia tenkintis pasiviais gamtos (stebėjimais — pavyzdžiui, 
astronomijoje, kitais — kaip fizikoje — galima atitinkamais techniškais prie- 
taisais lyg ir priversti gamtą pademonstruoti savo reiškinius. Gamtos moks- 
lai, imami skyrium nuo matematikos, nepretenduoja į „matematišką griežtu- 
mą“. Kiekvienas stebėjimo duomuo yra daugiau ar mažiau apytikris: jis 
reikia vėl ir vėl tikrinti Tačiau gerai patikrintas faktas tampa tikrenybe, 
kurios reikia paisyti. Tai liudija, pavyzdžiui, techniški gamtos mokslų pri- 
taikymai. | 

Berods, vien padrikę stebėjimo duomenys dar nesudaro mokslo. Juk 
ir primitivios tautos turi daug teisingų pastebėjimų apie gamtą, bet tai dar 
nėra mokslas. Taip pat bet kuris, kad ir labai įspūdingas, eksperimentas, 
"atliktas be jokio ryšio su kitais faktais, tėra. „baltoji magija“ (vidurinių am- 
žių terminas). Gamtos mokslas tikrąja to žodžio prasme prasideda tik tada, 
kai stebėjimo patikrinti duomenys esti kritiškai sustatyti į darnią, logišką 
sistemą. Čia jau matematika pasirodo labai naudinga, o kartais ir būtina. 
Bet ir šiuo atžvilgiu ji gamtos mokslų visumoje bevelija būti kaip iš svetur 
atėjusi talkininkė, o ne kaip nuolatinė dalyvė. Dažnai teigiama, kad matematika 
neduodanti nieko esminio gamtos mokslams, bet tiktai padedanti išdirbti 
jau esamus duomenis. Kitaip sakant, matematika nejeinanti į gamtos mokslų 
turinį: ji tėra tam tikras darbo metodas — savo rūšies galvojimo technika, 
kur turima reikalo su skaičiais, geometrinėmis figuromis ir t. t. Taigi ir gam- 
tos mokslų požiūriu matematika galinti būt pastatyta šalia logikos. Bet tuo 
tarpu, kai logika analizuoja protavimą, matematika jau patiekia ištisas ab- 
strahuotas galvojimo schemas, visai „paruoštas vartoti“, kurias belieka pritai- 

„kyti paskiriems konkretiems atvejams. Matematikos paskirtis gamtos moks- | 
luose šiuo požiūriu esanti ekonominti ir mechanizuoti. protavimo procesą. 

Ši pažiūra, kad ir tenka jai pripažinti nemaža racijos, vistik neišsemia 
faktino matematikos vaidmens gamtos moksluose. Matematika turi savyje 
kažko daugiau, kaip plikų faktų kombinavimą. Dažnai, ruošdamas kokį ekspe- 
rimentą arba laukdamas kurio gamtos reiškinio, matematikas, remdamasis anks- 
čiau žinomais duomenimis, sugeba iki smulkmenų nuostabiu tikslumu nu- 


matyti visą būsimo įvykio eigą. Matematika lyg ir užbėga pačiai gamtai už |. 


akių. Ji gali atstoti empirinių tyrimų žymią dalį. Priskyrus matematiką prie 
„grynojo proto“ kūrinių, tektų apskritai pripažinti žmogaus protui savai- 
mingą galią nepaprastai giliai įžvelgt į gamtos procesus. Iš čia kyla meta- 
fizinio pobūdžio principas: kas dera protui, dera ir gamtai arba atvirkščiai. 
Žmogaus prote tarytum a priori atsispindi pagrindiniai gamtos dėsniai. Sta- 


tant klausimą atvirkščiai, sakoma, kad „gamta sudaryta pagal matematikos'/ 


principus“, 

Sakytasai „gamtos ir proto paralelizmas“ iki šiol masina daugelį filo- 
sotų ir mokslo rašytojų. Bet, kažin, ar tai dėkinga mąstymo dirva? Grynai 
filosofiniu požiūriu tai nėra reikšmingos dalykas, kadangi jis duodasi inter- 
pretuojamas vienodu lengvumu įvairiose filosofinėse sistemose. Be to, pirma 
dar reikia ištirti, kur baigiasi „gamta“ ir kur prasideda „protas“. Ar mate- 
matika ištikro visa telpa „proto“ srityje? O gal ji, bent dalimi, yra gamtos 
mokslas. Taigi anksčiau ar vėliau prieiname klausimą „kas yra matematika?“ 
Klausimas nenaujas; apie jį yra plati literatura; dėl jo pareikšta labai įvairių 
nuomonių. 

Kiekvienas, šiek tiek apsišvietęs žmogus, žino, ką: maždaug reiškia žo- 
dis „matematika“; kiekvienas jų rastų posakių matematikos sąvokai apibū- 
dinti. Tačiau vienodumo šiuo atžvilgiu nerasime. Net didžiausi matemati- 
kos autoritetai nesutinka su vieni kitais, apibūdindami matematikos sąvoka: 
jos turinys ir apimtis kiek tiek įvairuoja. Matematika, palyginta su kitais moks- 
lais, turi kelias ryškias ypatybes, ir iš karto nežinia, kuri tų ypatybių yra 
būdingiausia. Kiekvienas, kuris bando griežtai išaiškinti matematikos esmę, 
dažniausiai atkreipia dėmesį į bet kurią vieną matematikos ypatybę ir pa- 
verčia ją matematikos delinicija. Tuo būdu atsiranda skirtingos pažiūros 
į matematiką, kurios, praktikos išvadose, galų gale mažai skiriasi. Todėl, 
užuot iš karto sprendę klausimą „kas yra matematika?“, paklauskime: „kas 
matematikai yra būdinga?“ 

Būdinga matematikai yra visų pirma jos betarpiški objektai: skaičiai, 
veiksmai su skaičiais, funkcijos ir t. tt Ypač svarbi vieta tenka skaičiaus 
sąvokai. Ne be pagrindo yra daryta pastangų apibūdinti matematiką pir- 
moje eilėje, kaip „skaičių mokslą“. Berods, šita definicija atrodo siauroka: 
„Skaičių mokslas“ tikra žodžio prasme tėra aritmetika (anot Gauss'o — „ma- 
tematikos karalienė“). Bet nieks nekliudo skaičiaus sąvoką apibendrinti — 
pereiti nuo naturinių skaičių prie kontinuumo ir nuo keturių aritmetikos 
veiksmų prie bendriausių funkcinių pareinamybių. Kiek tiek keblumo sukelia 
kaikurie matematikos dalykai, kuriuose skaičiaus sąvoka betarpiškai nepa- 
sireiškia (pavyzdžiui, grupių teorijoje arba projektivioje geometrijoje), bet ir 
čia galima įrodyti ją figuruojant implicite. Tokiomis priemonėmis „definuo- 
toji matematika“ sutapdinama su matematika įprasta žodžio prasme. Bet 
kur gi tokių apibendrinimų ir rezervų riba? Juk imant skaičius ir veiksmus 
su jais (kaip visokius dydžius ir kiekybės), platesne prasme būtų galima 

priskirti prie matematikos visus griežtuosius mokslus. Arba atvirkščiai: ga- 
lima susiaurinti matematiką iki skaičių teorijos. "Kur baigiasi grynoji mate- 
matika, ir prasideda matematikos pritaikymai? Siuo klausimu vargiai kada 
bus prieita bendra nuomonė. Pavyzdžiui, seniau „grynoji“ geometrija visada 
buvo priskiriama prie grynosios matematikos; dabar esama kitokių nuomo- 
nių. Ir iš tikro: jei geometrija yra grynosios matematikos disciplina, tai kuo 
„blogesnė“ už ją yra kinematika, nagrinėjanti geometrijos objektus ne tik 
erdvėje, bet ir laike? Paskui ateitų dinamikos, potencialo teorijos ir kitų šiaip 
matematinės fizikos sričių eilė... Taigi, definuoti matematiką, atsižvelgiant 
į jos turinį, pasirodo toli gražu nelengva. Suprantama, kad daug autorių 

Matematinė galvosena pasižymi dedukcija. Kiekviena matematinė teori- 
ja, kiekviena sistema yra ištisa grandinė griežtų tezių (sprendimų), sukaus- 
tytų tarp savęs logišku būtinumu: jei viena arba bent kelios jų teisingos, 
teisinga ir visa kita. Si grandinė prasideda keliomis aksiomomis (arba po- 
stulatais) ir eina be galo: tyrinėtojai stengiasi prinerti ką nors nauja. Premisų 
teisingumas paliekamas nesvarstytas: matematikai pasitenkina tik jas nusa- 
kę. Nagrinėti premisų teisingumą — tai „ne matematiko darbas“. Dėl to 
„matematinės tiesos“ įgyja tam tikro sąlyginio pobūdžio: išvados bus tei- 
singos tik tuo atveju, jei „aksiomos“ yra teisingos, o jei aksiomos pasiro- 
do negaliojančios, tai ir išvados tenka atmesti. Bet įdomu, kad pastaruoju 
atveju matematinė teorija nenustoja visos savo vertės, nes formulos ir iš- 
vedžiojimai lieka teisingi: juos galima sunaudoti kitam kartui. Dėl to esa- 
„ma nuomonių, kad matematika savo ėsmėje ir yra „mokslas be turinio“ — 
kad jos esmė glūdi formalioje išvedžiojimų sistemoje, labai bendro pobū- 
džio, kuri gali būti pritaikyta paskiriems, konkretiems atvėjams. Belieka 
tik pagilinti ir išvystyti šitą pažiūrą. Pavyzdžiui, galima būtų paneigti, 
kad skaičiaus sąvoka yra esminė matematikoje. Iš tikro: konkrečius 
skaičius — koki yra, pavyzdžiui, 3, 5, ?/> ar x — nagrinėja aritmetika (pri- 
skaitant prie jos skaičių teoriją), ir tai tik iš dalies. Šiaip matematikas ima 
žymėti skaičius tiesiog raidėmis, kaip pav. a, b, c, x ar panašiai. Išreikštoji 
raidėmis formula tinka daugybei skaičių. Formulos raidė, tikrai kalbant, žy- 
mi ne skaičių (kokį supranta ne matematikai), bet tik ratą, kuriame galima 
įrašyti skaičius. Taigi, matematika kitu atveju, verčiau sakytume, nusikrato 
skaičių, o ne naudojasi jais. Kituose skyriuose matematikai ima žymėti 
raidėmis ar šiaip ženklais ilgus reiškinius, lygtis, komplikuotus veiksmus 
„ir net ištisas teoremas. Visa matematikos raida — tai tarytum nuolatinis nu- 
"sikratymas nuo turinio ir brovimasis prie abstraktiškiausių formalinių sam- 
protavimų, kur paliekama „tuščios vietos“ konkretiems dalykams. Net jei grį- 
šime prie pačios skaičiaus sąvokos, rasime tą patį. Juk konkrečiame kieky- 
bių gvildenime gali būti, pav., „trys žmonės“, „trys akmenys“, „trys žodžiai“; 
bet šiaip sau „trys“ — tai jau didelė abstrakcija, kuri. tačiau lengvai duo- 
dasi konkretizuojama. Jei skaičiaus sąvoka ir įeina į matematikos sritį, tai 
kaip tik to „beturiningo erdvumo“ dėka, kuris yra toks būdingas visai ma- 
tematikai. 

Sitai pažiūrai į matematikos esmę tenka prikišti, kad jos nurodytoji 
sritis išeina platyn toli už įprastų matematikos ribų. Logiškų protavimų 
grandinės esti daugiau ar mažiau visuose moksluose. Dar platesnis pasiro- 

do bendrinių sąvokų vartojimas: jis glūdi elementariniuose proto veiksmuose 
ir išeina aikštėn kartu su kalba: pav., „žmogaus“ sąvoka atstoja „Joną“ ar- 
ba „Petrą“ visai tąja pačia prasme, kaip algebros raidė atstoja skaitmenis. 
Kai dėl nagrinėjimo premisų, jų yra visur — ne vien matematikoje; tik jos 
nevisur imamos explicite, nevisos jos mokėta nusakyti. Pav, fizikas turi 
teisės remtis savo eksperimentais, tik prileisdamas a priori gamtos dėsnius 
esant permanentinius. Jo darbuose tas įsitikinimas yra visai tas pats, kaip 
geometrijoje aksioma. Jei matematikas nesiima atsakumo už savo premi- 
sų tikrumą, tai yra labiau subjektivaus skonio, kaip esmės dalykas. Kiek- 
vienam teigimui arba neigimui galima suteikti sąlyginio pobūdžio, pridėjus 
tam tikrų rezervų. Antra vertus, daug matematikų nesigilina į aksiomas ir, 
išvesdami. naujas formulas arba teoremas, laiko jas tiesiog „tikras“ bei „tei- 
singas“ neatsižvelgdami į to „tikrumo“ pobūdį. Taigi visos iki šiol paminėtos 
pastabos dėl matematikos ypatybių daugiau ar mažiau liečia bet kurį moks- 
lą. Skirtumai yra tik kiekybinio, o ne kokybinio pobūdžio: matematika dau- 
giausia pasiremia formalia logika, tuo tarpu kai kiti mokslai daugiau aik- 
voja darbo faktams rankioti arba technikiniams bandymams. 

Kartais kreipiama dėmesio į savotišką matematikos simboliką. Matema- 
tinė kūryba, dėstymas ir nagrinėjimas vyksta su pagalba visokių rašomų 
popieryje ženklų. Gal čia yra esminis matematikos bruožas? Bet atsaky- 
mas iš karto gaunamas neigiamas. Simbolika matematikui pasirodo labai 
patogi, bet ji nėra būtina. „Formulos“, išsitarė vienas matematikas (Mask- 
vos profesorius N. N. Luzin'as): „tėra paliegėlio kriukiai, kurių atsire- 
mia matematinė mintis savo bejėgumo momentu“*. Plačiai imant, matematinė 
simbolika yra ne kas kita, kaip tik tam tikra ideografinė rašto rūšis. Kiniečiai 
savo rašyboje ir iki šiol ženklina ne garsus, bet pačias sąvokas; tačiau dėl 
to nepavadiname kinietiškos apysakos matematiniu veikalu. Lygiai taip pat 
arabiški algebros traktatai nėra beletristika, kad ir ten visi matematiški da- 
lykai išdėstyti „žodžiais“ be formulų. Ideografinis raštas gali būti nepa- 
mainomas, jei kalba netobula. Pav., kiniečiai, turėdami savo kalboje labai 
primitivišką fonetiką ir skurdžią morfologiją, sugeba išreikšti ideografiniais 
ženklais savo mintis žymiai aiškiau ir giliau kaip žodžiais: fonetinis raštas 
jiems būtų vargiai priimtinas visais klausimais, netelpančiais kasdienio gy- 
venimo srityje. Atvirkščiai, arabų matematikai, matyti, buvo išdirbę pakan- 
kamai aiškią ir trumpą frazeologiją matematiniams dalykams nusakyti. 
Simbolinės rašybos vartojimas matematikoje tik liudija, kad matematinė 
mintis toli pralenkė kalbos raidą: šiuo atveju daug patogiau betarpiškai 
išreikšti mintį ženklais, kaip reikšti ją griozdiškais sakiniais. Tačiau šis 
faktas nieko nesako apie pačią matematikos esmę. 

Apžvelgę įvairius bandymus, turinčius tikslo aiškiai precizuoti mate- 
matikos esmę ir turinį, grįžkime prie pagrindinės temos apie matematikos 
santykį su gamtos mokslais. Kuo skiriasi matematika nuo gamtos mokslų? 
Kur yra riba? Metodų atžvilgiu nerasime nei aiškaus skirtumo, nei — juo 
labiau—priešingumo. Tad atkreipkime dėmesį į mokslo objektus. Jau nuo se- 
niau sakoma, kad matematika gvildena abstraktinius, „idealius“ dalykus. 


J * Formula — eto kostyli, katorymi opirajetsa matematičeskaja myslį, v minutu svo- 
jevo bezsilija L 

Skaičius esąs gryniausia abstrakcija. Geometrijos objektai — linijos, figu- 
ros, kūnai — esą žymiai kitoniški, kaip tikri fizinių objektų pavidalai. Iš tik- 
ro: tiesioji, išbrėžta pieštuku popieryje, nėra matematiškoji tiesioji: nereikia 
mikroskopo, kad pastebėtume jos plotį. Taškas, pažymėtas pieštuku, mikro- 
skope pasirodo ne taškas, bet grafito trupinėlių krūva. Taip pat kiekvienas 
geometrinio kūno modelis yra šiurkštus, perkrypęs, deformuotas. Tikrieji 
geometrijos objektai tėra idealūs minties kūnai. Tikrasis taškas neužima 
jokio ploto, jokio tūrio: jis teturi padėtį. Matematinė linija neturi pločio, 
matematinis paviršius — tūrio. Savo tobulumu matematikos objektai griež- 
tai skiriasi nuo stambios, chaotiškos medžiagos. 

Viskas tai tiesa. Bet ar rasime gamtos mokslą, kuris išvengtų abstrak- 
cijos ir idealizavimo. Net fizikas-eksperimentininkas turi reikalo su realia 
medžiaga tik betarpiško bandymo metu; bet, vos prasidėjus bandymo in- 
terpretacijai, tuoj pasipila apibendrinimai, abstrahavimai ir idealizacija.  To- 
kie dalykai, kaip „pasaulio eteris“, „energija“ arba „entropija“, nemažesniame 
laipsny yra „grynos minties kūnai“, kaip ir matematikos objektai. Silimos 
mokslas neapsiena be „tobulų dujų“, kurių savybės atitinka tam tikras 
lygtis ir kurių tikrovėje nėra. Tokių idealių dalykų fizikoje randama labai 
daug, pav: mechanizmai be trinties, skysčiai be klampumo ir molekulinių 
jėgų, absolučiai elastingos spyruoklės ir t. tt Joks mokslinis protavimas 
neapsieina be to. Net toki, rodos, „aprašomieji“ mokslai, kaip zoologija arba 
botanika, gvildena, tikrai sakant, ne konkrečius objektus, bet abstraktinius 
„tipus“, kurių tikrumas net būna ginčijamas. Be tokio idealizavimo moks- 
linis aptarimas niekad neišbristų iš atsitiktinių bei neesminių smulkmenų. 
Taigi, kiekvienas gamtos mokslas, nemažiau už matematiką, operuoja idea- 
lizuotais vaidiniais. Vienintelis klausimas, kuris galėtų kilti — tai „iš kur 
tie vaidiniai paimti? ar jie sudaryti pagal realius objektus, ar glūdi pa- 
čios žmogaus dvasios prigimtyje?“ Dėl kaikurių mokslų atsakymas savaime 
suprantamas: pav. biologas susidaro tipingos „katės“ vaizdą, tirdamas „tik- 
rąsias“ realiąsias kates ir preparuodamas jų lavonus —ne kitaip. Eidami prie 
bendresnių, „matematiškesnių dalykų, turėsime tuo pačiu klausimu paabejoti. 
Pav., kas verčia įsivaizduoti „pasaulinį eterį“: gamta ar mūsų protas? Arba ki- 
tas pav.: ar nėra gamtos reiškinių priežastingumas tik proto kategorija? Palik- 
dami nuošaliai šiuos, kad ir aktualius, klausimus, eisime tiesiog į matema- 

! tikos sritį. Kas bus su pagrindinėmis matematinėmis sąvokomis? Ar jos 
pasiimtos iš gamtos, ar iš proto? Nurodymą šiuo lemiamuoju klausimu duo- 
da mums geometrijos raida. , 

Paskiri geometrijos duomenys buvo žinomi labai seniai. Pav. seno- 
vės egiptiečiai žinojo, kad trikampis, kurio kraštinės santykiuoja kaip 3, 4 
ir 5, yra statusis trikampis. Jie turėjo ir daugiau tokių žinių. Tai buvo tik 
empirinės pastabos — atsitiktinai tikslios, bet kartais klaidingos (arba bent 
apytikrės) — nesurištos nuosekliais logiškais protavimais. Praktikoje to ga- 
lėjo pakakti, turint galvoje mažus tų laikų reikalavimus; bet tai dar nebuvo 
griežtas mokslas. Graikai susistemino senesnių tautų įgytas žinias, daug 
ką patys pridėjo, o kas svarbiausia — viską pastatė ant griežto logiško 
pagrindo. Garsiojo Euklido traktate, kuris iki šiol nenustojo mokyklinės 
vertės, geometrijos faktai išvedami vieni iš kitų — sudėtingesnieji iš 
vientėgesnių, 0 pačioje teorijos užuomazgoje stovi kelios vientėgiausios 


"rr 


di vinis t, a o o a ai 


"rr" 


| ili Karai ad 


P. Slavėnas, Matematika ir gamtos mokslai 299 


aksiomos — „savaime suprantamos tiesos“, nereikalingos jokių įrodymų. 
Viskas Euklido sistemoje atrodo logiška, aišku ir tikslu. Visa geometrija 
lyg ir sukurta mokslininko galvoje: liniuotė ir skriestuvas geometro ran- 
kose tik ilustruoja minties polėkį, bet iš esmės tampa nereikalingi. Geo- 
metrija ilgiems amžiams atitrūko nuo empirinių duomenų. 

Vienintelį keblumą darnioje geometrijos sistemoje kėlė aksiomos. Ką 
reiškia — „tiesa, nereikalinga įrodymo“ arba nematematiškai kalbant „sa- 
vaime suprantama tiesa“? Kodėl negalima pareikšti dėl jų abejonės? Ir štai 
iš tikro matematikai paabejojo — jei ne dėl visų Euklido aksiomų, tai 
bent dėl vienos jų, būtent dėl vadinamosios penktosios, arba, kitu nume- 
ravimu, vienuoliktos aksiomos. Šita aksioma, vaidinanti lygiagrečių tiesių sa- 
vybes, nors ir Jabai aiški, nėra jau taip paprasta, kaip visos kitos: dėl to 
ji dabar vadinama ne „aksioma“, bet „postulatu“. Tačiau pavadinimas ne- 
keičia dalyko esmės. Pradžioje šią aksiomą buvo bandyta įrodyti, remiantis 
kitomis aksiomomis. Pasisekimo neturėta. Geriausiu atveju tariamieji „įro- 
dymai“ tylom įveda, kalbamos aksiomos vietoje, kokią nors naują aksiomą. 
Tai daug geriau padaryti tiesiai ir iš karto. Pavyzdžiui, jei priimsime, kaip 
žinomą taktą, kad kampų suma plokščiame trikampyje yra lygi dviem sta- 
tiem kampa, tai 5-toji Euklido aksioma bus nereikalinga: galėsime be 
jos su likusiomis aksiomomis išplėtoti visą geometriją. Pagaliau, 19-me šmt. 
keli matematikai nepriklausomai nuo vienas kito pabandė pakeisti Euklido 
postulatą kitokiais, nesuderinamais su juo, savotiškais ir neįprastais mums 
teigimais. Kiekvienas toks bandymas davė keistų, bet aiškių rezultatų. 
Euklido postulato pakeitimas atsiliepė įvairiose geometrijos teoremose: jos 
taip pat pasikeitė. Gauta ištisos „neeuklidinės“ geometrijos su labai neįpras- 
tais — sakytume — nenaturaliais dėsniais. Tačiau, toms keistoms geomet- 
rijos sistemoms jokiu būdu negalima prikišti logiškumo stoka: kiekviena 
jų laisva nuo vidinių prieštaravimų. Maža to: pavyko net įrodyti, kad 
matematikos žvilgsniu visos „geometrijos“ — Euklido ir neeuklidinės —yra 
vienodai leistinos: jei prieštaravimai atsirastų kurioje nors vienoje siste- 
moje, tai jie neišvengiamai pasireikštų ir visose kitose. 

Sveikas protas priešinasi tokiai būklei. Iš tikrųjų: Jei turime daugybę 
lygiaverčių geometrijos sistemų, tai kas gi bus praktikos gyvenime. Įsi- 
vaizduokime, kad keli matininkai arba kulturtechnikai išeina į darbą. Vie- 
nas ims vartoti Euklido formulas, antras — Riemann'o, trečias — Loba- 
čevskio. Vienam kampų suma trikampyje lygi dviem statiem kampam, 
antram ta pati suma bus didesnė, kaip du stačiu kampu, trečiam — ma- 
žesnė, Nejaugi visi vienodai teisingi. Tuomet praktikoje nėra jokios geomet- 
rijos, nes į vieną klausimą įvairiai atsakoma. Aišku, kad to negali būti. 
Kuri nors viena geometrija turį būti teisinga, ir šiuo atveju turime atiduoti 
pirmenybę Euklido sistemai, nes ji per ištisus amžius yra pakankamai iš- 
bandyta visose technikos ir šiaip praktinio gyvenimo šakose. Niekur ne- 
pastebėta, kad ji būtų kada nors davusi klaidinančių išvadų, tuo tarpu kai 
visų kitų sistemų dėsniai skamba kaip nonsensai... 

Bet tokie protavimai apie geometriją (kuriems reikia pripažinti daug 
racijos) perkelia visą klausimą į naują plotmę. Geometrijai pastatytas reika- | 
lavimas, kad ji atitiktų fizinę tikrovę. Euklido geometrija patenki- 
no šią sąlygą, kitos -- ne. Kol ši sąlyga neimama dėmesin, tol esama | 

ne vienos, bet daugiau „teisingų“ geometrijų. Tik ši sąlyga įgalino mums 
išsijoti vienintelę priimtiną gyvenime geometriją Cia glūdi tikra neeuklidi- 
nių sistemų prasmė. Jų atradimas parodė, kad Euklido geometrija remiasi 
priešingai įprastai nuomonei ne vien logiška būtinybe, bet ir empiriniais — 
sakytume, fizikiniais — patyrimais. Nesant fizikinių duomenų, matematiškas 
protas sugeba patiekti ne vieną, bet daugybę geometrijos sistemų. Geomet- 
rinės fizinių kūnų savybės nesiduoda išvedamos vien logiškais išvedžioji- 
mais, bet pažįstamos iš tam tikrų patyrimų. Taigi, geometrijos aksiomos savo 
esmėje yra tokios pat rūšies dalykai, kaip ir fizikos dėsniai — tik daug 
bendresni ir paprastesni. Tikriau sakant, tai ir yra labai elementarūs fizikos 
dėsniai. Vietoje „aksioma — tiesa, nereikalaujanti įrodymo“ reikėtų sakyti: 
„geometrijos aksioma — tai fizikos dėsnis, nereikalaująs sudėtingo ekspe- 
rimentinio patvirtinimo“. 

Analoginių reiškinių rasime ir kitose griežtųjų mokslų šakose. Štai pa- 
vyzdys, kad ir iš mechanikos. Newton'as rado, kad visuotinė trauka yra 
atvirkščiai proporcinga atstumo kvadratui. Iš šito dėsnio, pasiremiant dar 
bendresniais mechanikos principais, po matematiškų išvedžiojimų eina pla- 
netų judėjimo dėsniai. Šita išvedžiojimų sistema yra logiška, bet ne vienin- 
telė logiškai būtina. Galėtume, pav., pasakyti, kad visuotinė trauka yra at- 
virkščiai proporcinga atstumo ne kvadratui, bet — sakysime — kubui. Iš 
to matematiškai išvestume kitokį „pasaulio“ vaizdą, kur vaizduojamos „pla- 
netos“ skrieja aplink vaizduojamąją „Saulę“ ne elipsiais, bet logaritminė- 
mis spiralėmis. Šis vaizdas nerealus, tad ir astronomijai jis netinka; bet 
grynai formalinio protavimo atžvilgiu jis nemažiau logiškas už tikrąjį pa- 
saulio vaizdą. Kadaise Newtono pasekėjai bandė logiškai įrodyti traukos 
dėsnį, kitaip sakant — primesti jam logiško būtinumo. Tos pastangos ne- 
„pavyko: tikra njutoniško traukos dėsnio bazė —- tai faktina pasaulio san- 
tvarka. 

Panašiai, kaip šalia įprastos „racionaliosios“ mechanikos galima išgal- 
voti aibė kitokių „mechanikų“ su fiziškai neįmanomais dėsniais, taip šalia 
priprastos Euklido geometrijos atsirado įvairių neeuklidinių „geometrijų“. 
Kiekviena tokia sistema savo viduje yra griežtai logiška; bet ne visos jos 
tinka fiziniam pasauliui gvildenti. Negalima vien tik protavimais sukurti fi- 
ziniu atžvilgiu priimtinos geometrijos, taip pat mechanikos arba termodina- 
mikos: be protavimų reikia dar empirinių duomenų. 

Moksle, pagrįstame empiriniais duomenimis, gali pasireikšti netikslu- 
mų, nes joks stebėjimas nėra laisvas nuo didesnių ar mažesnių paklaidų. 
Pav. Newtono traukos dėsnis nėra absolučiai tikslus; tam tikrais atvejais rei- 
kia priimti domėn gana reikšmingas pataisas. Taip pat ir Euklido geo- 
metrija atrodo praktiškai tiksli tik iki tam tikros ribos. Kaikurie astrono- 
mijos reiškiniai, kaip žinoma, privertė fizikus leisti, kad, tiriant erdvę plates- 
niu mastu, gamtoje galėtų pasireikšti šiokie-tokie, kad ir labai maži, nukry- 
pimai nuo Euklido geometrijos. Tai visai įmanoma. Maža to: relativybės 
teorijoje tokiais nukrypimais pavyko interpretuoti net visuotinę trauką. 

Tatai rodo, kad visais atžvilgiais geometrija iš esmės nesiskiria nuo 
bet kurios fizikinės teorijos. Todėl būtų visai logiška laikyti geometriją ele- 
mentarine fizikos dalimi. Jos fizikinis pagrindas yra kieto (geriau sakant — 
standaus) mąstelio sąvoka. Tiesa, joks standus fizinis kūnas tikrumoje nėra 

tobulas standumo atžvilgiu: linksta, lūžta, deformuojasi. Be to,. jo tikras 
pavidalas nebūva visiškai taisyklingas. Geometrijoje standaus kūno sąvoka 
yra idealizuota — nuvalyta nuo visų pašalinių elementų ir neesminių de- 
talių. Tačiau, kaip aukščiau matėme, tokia sąvokų idealizacija labai plačiai 
pasireiškia visuose gamtos moksluose. Kaip, antai, jau esame paminėję „to- 
bulų dujų teoriją“. Visai taip pat galėtume vadinti geometriją „tobulų stan- 
džių kūnų teorija“ arba trumpiau: „tobulo standumo teorija“. 

Taigi geometrija, kuri kitados buvo neginčijamai laikoma matematikos 
dalimi, dabar gali būti drąsiai priskirta prie fizikos. O kas bus su kitomis 
matematikos šakomis? Ar negalėtume jas taip pat priskirti prie fizikos? — 
Sitie klausimai verčia mus vėl nagrinėti matematinių aksiomų prigimtį. 
Matematikos pagrinde glūdi naturinių skaičių aksiomos. Jei išaiškinsime 
jų prigimtį, tai galėsime kalbėti apie visos matematikos padėtį fizikos at- 
žvilgiu. Kuo remiasi, pav., toks teigimas, kaip „2xX2—4“? Fizikiniu patyrimu 
ar vien tik mūsų proto dėsniais? Mes tvirtai žinome, kad šis teigimas tik- 
ras; bet iš kur atsirado toks įsitikinimas: ar jis įgytas patyrimais, ar įgim- 
tas ar, gal, sekaiš elementarinių proto savybių? Ieškant atsakymo į šį klau- 
simą, reikėtų nukrypt į psichologiją ir pažinimo teoriją Bet mums nėra 
reikalo imtis tokios naštos. Jau pakanka konstatuoti, kad naturinių skaičių 
savybes galima fiziškai patikrinti — kaikurias visai betarpiškai: 
pirštais, degtukais ar kitais daiktais. Kitokio, pav., grynai logiško būdo 
aksiomoms patikrinti nėra. Taip pat tenka paabejoti dėl intuitivaus tų ak- 
siomų pobūdžio. Faktinai, skaičiaus sąvoka yra savo kilme grynai fiziš- 
ka, dar labiau—daiktiška. Net patys skaitvardžiai primitiviose kalbose po- 
draug žymi apčiuopiamus daiktus: „penki“ reiškia tą pat, kaip „ranka“, „ke- 
turi“ — „rankos ir kojos“, „dvidešimt“ -— „rankų ir kojų pirštai“ arba 
„visas žmogus“ ir t. tt Manoma, kad ir mūsų kalbos skaitvardžiai yra kilę 
tokiu pat būdu; tik dėl didelių pakitimų sunku pažinti tų žodžių morfolo- 
ginę kilmę. Vaikai išmoksta skaičius ir veiksmus su jais iš apčiuopiamų 
daiktų. Suaugę žmonės nenaudoja skaičiavimui pirštų, kaip vaikai, ne dėl 
to, kad jų intelektas būtų įgijęs kažkokių naujų gabumų betarpiškai skai- 
čiams suvokti, bet dėl to, kad jie apsčiai yra darę tai savo jaunatvėje, ir tas 
patyrimas jiems virto nesąmoningu įpročiu. Kaip ten bebūtų, skaičiaus sąvo- 
ka gali būti išvesta iš elementarinių fizinio pasaulio savybių. Maža to: čia 
ir bus tikra jos kilmės vieta. Tiesa, skaičiaus sąvoka yra taikoma ne vien 
daiktams; bet tai jau aplinkinis procesas. Pirma žmogus išmoksta skaičiuoti 
daiktus, o paskui — žodžius, reiškiančius abstraktines sąvokas. Bet pasta- 
ruoju atveju nerasime objektingo aiškumo. Visokios abstraktybės sunkiai 
duodasi aritmetizuojamos jau dėl to, kad jose „turinio lygybė“ reiškia „tapa- 
tybę“. Galime vaizduoti du visiškai vienodu daiktu (pav. du pieštuku ar- 
ba du peiliu) ir, nepaisant vienodumo, tai. bus du paskiru daiktu. Bet dvi 
abstraktinės sąvokos turi skirtis savo turiniu: kitaip jos sutampa ir virsta 
viena sąvoka: joms nėra „erdvės“, kaip daiktams, kurioje jos galėtų tilpti, 
nesutapdamos su viena antra, 

Taigi, skaičiaus sąvoka ir, kartu su jąja, visa matematika telpa fizikos 
srityje. Kiekybė — tai labai elementarinis fizinio pasaulio reiškinys. Bendra 
skaičiaus sąvoka įmanoma tik tokiame pasauly, kur galima ką nors kon- 
krečiai nurodyti ir kur „toks pat“ nereiškia „tas pats“. Chaose, kur visi 

vaizdai kaleidoskopiškai kinta, skyla, komplikuojasi, dingsta ir vėl atsiran- 
da be jokios tvarkos, tvirtinimas „2xX2—4“ pakibtų ore. 

Šios pažiūros šviesoje paaiškėja anksčiau minėtas „paralelizmas“ tarp 
matematinių išvadų ir gamtos reiškinių. Tikrumoje jokio  paralelizmo nėra, 
nes pati matematika šaknijasi gamtoje. Matematikas, suskaičiuodamas gamtos 
reiškinį, tikrovėje tetaiko bendrus gamtos principus paskiriems atvejams. 
Kiekybės reiškiniai — skaičiai — yra tie patys visose gamtos mokslo sri- 
tyse; geometrijos dėsniai yra privalomi mechanikai, eleklrodinamikai arba 
šviesos mokslui; mechanikos principaj taikytini daugumai fizinių reiškinių 
ir t. tt Naturalus logikos reikalavimas —-taikyti bendrus sprendimus specia- 
liems atvejams: išvadų tikslumas yra savaime užtikrintas. Cia plūdi prie- 
žastis, kodėl matematika yra taip svarbi visose gamtos tyrimo srityse ir 
kodėl jos išvados taip griežtai privalomos kitiems mokslo dalykams. 


Taigi, matematika yra bendros prigimties su visais gamtos mokslais. 
Ypač ji artima fizikai, su kuria drąsiai gali būti jungiama vienon sistemon. 
Visi tie mokslai išeina iš eksperimentinių (plačiau —empirinių) duomenų, 
apibendrintų indukcijos keliu. Matematika ypatinga tuo, kad jos eksperi- 
mentiniai pagrindai toki nesudėtingi — tiesiog vaikiški -- kad nereikalauja 
aparaturos ir praeina visai nepastebėti. 

Visuose tuose moksluose, be eksperimento, didelės reikšmės turi 
protiniai išvedžiojimai. Fizikoje labai dažnai praktikuojama viena ryški iš- 
vedžiojimų rūšis — vadinamasis „mintinis eksperimentas“ (vok. Gedanken- 
experiment): mokslininkas įsivaizduoja tam tikrą mechanizmą arba šiaip ko- 
kią fizinę sistemą, išnagrinėja ją ir, remdamasis jau žinomais dėsniais, nu- 
sako tos sistemos veikimą. Nėra reikalo vykdyti tokį eksperimentą prakti- 
koje, nes jo išdava savaime eina iš bendresnių fizikos principų. Lygiai to- 
kio pat pobūdžio yra kiekviena analizės arba geometrijos teorema, Čia 
mateinatikas taip pat nusako arba ženklina simboliškai kurių nors skaičių 
arba geometrinių vaizdų kombinaciją. „Sujunkime tiese taškus A ir B“, sako 
geometrijos vadovėlis: „nuleiskime ant jo statmenį iš taško C“... ir t.t. Tikru- 
moje, nei čia liniuotė dedama, nei tiesės brėžiamos. Galima ilustruoti teorema 
faktinu brėžiniu, bet tai nėra būtina. Faktinai, brėžimas atliekamas mintyje, 
o išdava gaunama logiškai, remiantis elementariškiausiais brėžimo faktais, 
išreikštais geometrijos aksiomose. Mintinas eksperimentas tikslumu žymiai 
praneša faktinąjį, būdamas nepaliestas atsitiktinių — bet neišvengiamų — 
technikinių paklaidų. Dėl to, ieškant tikslesnių mokslo išvadų, stengiamasi 
pavaduoti faktinus eksperimentus mintinaisiais. Visos vadinamosios „teori- 
jos“ veda kaip tik prie tokio tikslo; visos jos giliai įeina į vienos;kitas. 

Griežtųjų mokslų visumoje pastebimas tain tikras nuosakumas. Vienas 
mokslas remiasi kitu, kuris nuo pirmojo mokslo nepareina. Pav., dinamika 
remiasi kinematika: ji, galima sakyti, priklauso kinematikos. Kinematika savo 
rėžtu remiasi geometrija, o pastaroji negali būti išvedama (išskyrus kaiku- 
rias specialias dalis) be aritmetikos, kuri kitų mokslo šakų visai nepriklauso. 
Labiau pagrindiniai mokslai operuoja bendresnėmis, elementariškesnėmis 
sąvokomis, kaip kiti „vėlesnieji“ mokslai. Siuos sumetimus galime išreikšti 
tokia provizorine schema: | 

Bendros sąvokos Atatinkami mokslai 
Kiekybė Matematika 
Standi forma: , Geometrija 

Kinematika, specialioji relativybės 
Judegys L teorija 
Jėga Statika, deformacijų teorija, bangų 
š mokslas, dinamika 
Šilima Šilimos mokslas, termodinamika. 
Ir t t 


Sita schema gali būti žymiai detalizuota. Smulkinant mokslo šakas, nepa- 
vyks sutalpinti viską vienoje eilėje: reikės įvesti „atžalos“, kurios čia išsi- 
skirs, čia vėl susijungs ir t. t. Griežtąjį, matematišką gamtos tyrimą būtų 
galima schematiškai atvaizduoti „medžio“ pavidalu; jo „šakos“ būtų paski- 
ros teorijos, o „šaknys“ —- lai stebėjimai, bandymai ir šiaip empiriniai duo- 
menys. Šiame vaizdavime nevisos šaknys sueina į vieną kamieną: daug jų 


jungiasi tiesiog su medžio šakomis. „Mokslo medis“ šiuo atžvilgiu labiau | 
primena kokį tilodendroną ar kurį kitą šiltų kraštų augalą, turintį oro šak- | 


nis, kaip priprastą mūsų kraštų medį. Smulkiai nupiešti „mokslo medį“ 
būtų tas pats, kaip sukurti išsamią griežtųjų mokslų klasifikaciją. Toks dar- 
bas išeina iš šio straipsnio ribų. Kol kas pastebėkime, kad matematikai ten- 
ka visa apatinė kamieno dalis; fizika sakytoje schemoje pasirodo kiek „aukš- 
čiau“, bet abudu mokslu (matematika ir fizika) per geometriją ir mechaniką 
palaipsniui pereina į viens kitą. 

Kiekvienos mokslo disciplinos raida yra ne vien tik duomenų bei iš- 
vadų gausėjimas, bet ir susirišimas su kitais mokslais. Pavyzdžiui, astro- 
nomija, pradžioje buvusi izoluota, ilgainiui prisiėmė analizinius ir geometri- 
nius metodus, vėliau susijungė su mechanikos pagrindais, o dar vėliau — 
beveik su visomis fizikos šakomis. Taip matome visur. Chemija įėjo į fi- 
zikos sritį, fiziko-cheminiai metodai — į biologiją. Astronomija savo esmė- 
je virto Kosmo fizika, o fizika — „atomo astronomija“. Paskiros empirinių 
duomenų grupės ir specialios siauro pobūdžio teorijos, laikui bėgant, pri- 
auga — „prisiskiepija“ prie viena kitų į vieningą „mokslo medį“. Ne kas 
kita, o šita organinė mokslų vienybė ir skiria moderninį mokslą nuo pa- 
drikusių primitivaus žmogaus žinių. Visiška mokslų sintezė dar nėra 
įvykdyta, bet mes prie jos einame. Perefrazuojant plačiai žinomą Kanto 
"išsireiškimą, šiais laikais galima pasakyti, kad bet kuris mokslas tik tiek ga- 
li būti vadinamas mokslu tikrąja prasme, kiek jis telpa bendroje mokslo 
sistemoje. Ir reikia sutikti su Aristoteliu, kad, tikrai sakant, nėra mokslų, 
bet tėra vienas mokslas. Ribos tarp paskirų mokslo disciplinų, giliau pa- 
žvelgus, yra labai dirbtinis dalykas, išlikęs nuo tų laikų, kai šios  dis- 
ciplinos buvo kudikystės būklėje. „Paskirų mokslų“ apibrėžimai dabar tam- 
pa veikiau terminologijos, kaip esmės dalykai. 

Sių reiškinių akivaizdoje savaime kyla reikalas sukurti tokią mokslo 


4 šakų klasifikaciją, kuri iškeltų aikštėn jų organinį vieningumą. Didžiausia + 


kliūtis tokiam darbui „griežtųjų mokslų“ srityje buvo nevienodas gamtos 
mokslų ir matematikos traktavimas. Šios kliūties pašalinimas, be abejo, pa- 
„ dės labiau atskleisti tikrąją mokslo esmę ir įnešti daugiau bendro suprati- 
mo tarp įvairių specialistų, dirbančių skirtingose mokslo šakose, 


Šo 


Saulės sukimosi problema šių dienų 
mokslo šviesoje 


Gimn. mok. B. Ketarauskas, Raseiniai 


Saulės sukimosi reiškinį aptiko 1611 metais Galilejus, vienais metais 
vėliau po Saulės dėmių atradimo. Jei ilgai stebėsime Saulės dėmę, tai pa- 
stebėsime, kad ji pasirodo rytiniame skritulio krašte, eina apie 7 dienas per 
Saulės skritulio vidurines dalis ir pagaliau per 14 dienų išnyksta vakari- 
nėj skritulio daly. Po 27 dienų ji vėl pasirodo skritulio rytinėj daly. Praei- 
tojo šimtmečio vidury Carrington'as, betyrinėdamas Saulės dėmes, ra- 
do, kad Saulė sukasi skirtinguose pločiuose nevienodai. 1872 m. Voge- 
Vis parodė. kad Saulės sukimosi greitį galima nustatyti spektroskopiniu 
metodu, matuojant vakarinio ir rytinio Saulės skritulio krašto spektro Fraun- 
ohoierio linijų pasistūmimus, kurie įvyksta pagal Doppler'io prinčipą. Tas 
principas nusako, kad spektrinės linijos pasistumia į raudonojo spektro 
galą, jei šviesos versmė tolinasi nuo tyrinėtojo, ir į violetinį spektro galą, 
jei šviesos versmė artinasi prie tyrinėtojo. Tas metodas ypatingai davė tiks- 
lius rezultatus Saulės sukimasi tyrinėjant, kai Adams jį pritaikė prie foto- 
grafijos. Tas įvyko 1906 metais. Adams pastebėjo, kad skirtingos spektri- 
nės linijos duoda skirtingus Saulės sukimosi greičius. Sis reiškinys, einant 
šių dienų mokslo pažiūra, rodo, kad Saulės sluoksniai, gulintieji skirtingose 
gilumose, sukasi skirtingais greičiais, tai yra, juo sluoksnis guli aukščiau, 
juo jis turi didesnį sukimosi greitį. Šiais laikais spektroskopinis metodas 
dažniausiai yra vartojamas Saulės atmosferos sukimosi dėsniui tirti, o bet 
kurioms sukimosi detalėms tirti vartojamas geometrinis metodas. Tas me- 
todas remiasi vienos ir tos pačios Saulės paviršiaus tyrinėjamos detalės 

rium yra nepastovus. Tokiu būdu Saulės sukimosi problema, kuri pradžioj 
rodėsi labai paprasta, pasidarė labai sudėtinga. Sitas mokslo klausimaš 
braujasi į visus Saulės fizikos skyrius. Šita problema yra labai aktuali. Mat, 
šitas klausimas siejasi su Saulės pulsacijos problema, tai yra, su periodi- 
niu Saulės tūrio kitėjimu. Mechanika sako, kad kūno, kuris sukasi aplink 
nejudamą ašį ir nepasiduoda: orinių jėgų veikimui, inercijos momento san- 
dauga iš sukimosi kampinio greičio kvadrato yra pastovus dydis. Taikydami 
tą dėsnį Saulei, matome, kad Saulės sukimosi kampinio greičio mažėjimas 
yra surištas su inercijos momento didėjimu arba, mūsų atveju, su Saulės 
tūrio didėjimu. Sioks ar toks Saulės pulsacijos klausimo išsprendimas tu- 
rės didelės reikšmės visai Saulės fizikai. Tą dalyką palikime ateičiai, o da- 
bar pažiūrėkime, kaip Saulės sukimosi problema atrodo šių dienų mokslo 
šviesoj. E 
Pirmuosius Saulės sukimosi tikslius tyrinėjimus su spektroskopo pa- 
galba atliko Duner'is 1887—1889 ir 1889—1901 mm. Jis išmatavo su 
mikrometru tolį tarp dviejų Saulės ir tellurinių linijų. 1901 - 1906 m m. 
Halm'as Edinburge, pasinaudodamas galingesniu spektroskopu, pakartojo 
tyrimus su tomis pačiomis spektrinėmis linijomis, kurias Duneris vartojo 
savo tyrinėjimuose, 1906—1908 m m. Adams Mount-Wilson'o observato- 

rijoj tyrė daugiau, kaip 20 spektrinių linijų. Nesigilindami į atskirų asmenų 
gautus davinius, pažymėsime, bendrai kalbant, kad Saulės ekvatorius (pu- 
siaujis) apsisuka per 24,5 paros, tuo tarpu jos polius (ašigalis) per 32,6 
paras. Vadinasi, Saulė poliuj sukasi 1,33 kartų pamažiau, kaip ekvatoriuj. 
Tyrinėjimai įvairiose observatorijose parodo, kad Saulės sukimosi grei- 
tis yra nepastovus. Svyravimo didumas siekia iki 0,1 km/sek ir kartais dar 
daugiau, kur skaičiavimo tikslumas yra 0,01 km/sek ir kartais dar didesnis. 
To greičio nepastovumo tiesioginai pastebėti negalima, nes sisteminės klai- 
dos, kurias daro įvairūs tyrinėtojai ir kurios pasitaiko skirtinguose instru- 
mentuose, yra labai didėlės. Manoma, kad 1905—1915 mm. Saulės suki- 
mosi greitis mažėjo. Tikrai tvirtinti to negalima, nes tyrinėtojai, kurie dirbo 
1900 —1910 m m., daugiau nebekartojo savo tyrimų ir jų instrumentai vė- 
lesniaisiais laikais nebuvo vartojami. 1915—19030 mm. Saulės sukimosi 
greitis buvo pastovus. Tame laiko intervale buvo atlikta daug tyrimų. 
Neseniai St. John'as ir Evershed'as rašė apie Saulės sukimosi grei- 


tomis išvadomis. 

Iki šiol kalbėjome apie silpnas Fraunhoferio linijas. Intensivesnės tos 
linijos duoda kitus rezultatus, kaip silpnesnės linijos. Tai pirmasis pastebėjo 
Adams 1908 metais. Saulės spektro labai intensivios linijos yra: kalcijaus 
4227 ir vandenilio Ha raudonoji linija. 

Pagal Saulės atmosferos spektro nuotraukas, padarytas per Saulės 
pilnus užtemimus, galima nustatyti aukštį, ligi kurio pasikelia atomai, lei- 
džią stebimas linijas. Mitchell'is rado, kad silpnos Fraunhoferio linijos iš 
viso tepasikelia iki 400 km, kalcijaus 4227 linija iki 5000 km, vandenilio 
/Ha liniją iki 12000 km. Vadinasi, aukščiui einant didyn, eina didyn ir Saulės 
„sukimosi kampinis greitis. 

Adams'o tyrimus patikrino toj pačioj Mount-Wilsono observatori- 
joj St. Joh n'as su daugelio spektrų linijomis. Jis rado, kad Mg 5172 ir 
5183 linijos turi ekvatoriuje Saulės sukimosi linijinį greitį 2,03 km/sek, o 
jų aukštis siekia iki 2250 km; Hg ir K5 Ca A- (jonizuotas kalcijus) linijos 
turi Saulės sukimosi greitį ekvatoriuje 2,12 km/sek, jų aukštis 14 000 km; 
tuo tarpu silpnos spektro linijos: Fe 5165 ir 5225 sukasi 1,95 km/sek, o jų 
aukštis siekia iki 350 km. 

Per Saulės užtemimus tirti storumą Saulės atmosteros sluoksnio, ku- 
riame atsiranda ta arba kita linija, yra geras būdas sluoksnio gilumui nu- 
statyti, nes tikslesnių metodų šiais laikais tam reiškiniui matuoti neturime. 
"Tiesa, galima dar nustatyti storumą Saulės atmosferos sluoksnio, kuriame 
-susidaro spektrinė linija, pasinaudojant dujų radijalinio judėjimo efektu 
(dujų judėjimo išilgai Saulės dėmės radijaus efektu). Evershed'o ir St. 
John'o tyrimai parodė, kad Saulės atmosferos dujos įteka arba išteka iš 
Saulės dėmių židinių ir kad tekėjimo greitis yra pakankamai pastovus skir- 
tingų dėmių vienai ir tai pačiai linijai. Dujos teka iš vakarų į rytus. Ze- 


mesnieji dujų sluoksniai, kuriuose, pavyzdžiui, susidaro silpnos geležies / 


linijos, išteka iš dėmės židinio greičiu 20 km/sek. Juo aukštesnis sluoks- 


nis, juo tekėjimo greičiai mažesni ir tam tikrame aprėžtame aukšty grei-| 


čių reikšmė yra lygi nuliui. Jei pasikeliume dar aukščiau, tai pastebėtume 

jau dujų įtekėjimą. Juo aukštesnis sluoksnis, juo didesni įtekėjimo greičiai 
ir aukštesniųjų sluoksnių, kuriuose atsiranda vadinamos H;5 ir K linijos; 
jų įtekėjimo greitis siekia iki 3,8 km/sek.. 

Tokiu būdu Saulės sukimosi greičio pagalba galima nustatyti Saulės 
sluoksnio atitinkamą storumą. 

Vadinasi, kaip aukštis pagal Mitchel'lį ir radijalinis dėmių greitis lei- 
džia tik nustatyti kylančių spektrinių linijų vietos aukštį, taip Saulės suki- 
mosi greitis leidžia nustatyti atitinkamą storumą skirtingų sluoksnių, kuriuose 
susidaro vieni ar kiti padarai. Ar Saulės sukimosi greičio kitėjimas nuo aukš- 
čio arba tas tekėjimas Saulės atmosferoj turi realinės reikšmės, šiais laikais 
nėra žinomą. Sito klausimo išsprendimas turėtų didelės reikšmės Saulės 
atmosferos dinamiką nagrinėjant. 

Susipažinę su Saulės sukimosi bendru dėsniu, panagrinėsime dabar 
atskirus jos padarus. Pirmiausiai pradėsime nuo dėmių. 

Kaip žinome, Saulės dėmės yra matomos, paprastai, grupėmis. Dau- 
guma grupių turi dvi pagrindines dėmes: vakarinę ir rytinę dėmę, kurios 
guli grupės kraštuose. Tos dėmės savo grupėj yra didžiausios. Paprastai, 
vakarinė dėmė yra didesnė ir ilgiau matoma, kaip rytinė dėmė. Tyrinėjimai 
parodo, kad dėmių paviršius pradžioj smarkiai eina didyn. Pavyzdžiui, va- 
karinė dėmė per 10 dienų pasiekia savo maksimumą, paskui vėl eina 
mažyn. Saulės sukimosi greitis, skaičiuojant pagal vakarines ir rytines dė- 
mes, skiriasi nuo ilgamečių dėmių vidurinio greičio. Skirtumą tarp bet ku- 
rios dėmės sukimosi siderinio greičio ir visų dėmių vidurinio greičio vadi- 
name nuosavu dėmės judesiu. Jei dėmės sukimosi greitis yra didesnis 
kaip Saulės sukimosi vidurinis greitis, tai nuosavus judėjimas yra teigiamas, 
o jei dėmės sukimosi greitis yra mažesnis kaip Saulės sukimosi vidurinis 
greitis, tai nuosavus judėjimas yra neigiamas. 

Tyrinėjimai parodo, kad vakarinės dėmės pasirodymo pradžioj turi di- 
delį sukimosi kampinį greitį, kuris yra didesnis beveik 10 už dėmių viduri- 
nį greitį, Tuo tarpu rytinės dėmės turi mažesnį sukimosi kampinį greitį. 
Juo dėmių grupė eina didyn, juo abiejų dėmių sukimosi greičiai artėja prie 
dėmių vidurinio greičio. Šitą reiškinį pagal Greenwich'o astronomų teoriją 
galima šitaip išaiškinti. Vakarinė dėmė susidaro Saulės aukštuose sluoks- 
niuose ir pamažu leidžiasi žemyn; tuo tarpu rytinė dėmė pasirodo žemuti- 
niuose sluoksniuose ir palaipsniui keliasi iki vidurinio dėmių lygio. 

Nustatyti Saulės sukimąsi pagal fakelus pirmasis bandė W ilsing'as 
Potsdame 1888 metais. Iš jo tyrimo gautos išvados pasirodė neteisingos. 
Pirmą smulkų Saulės sukimosi tyrimą pagal fakelus padarė Stratonov'as. 

Lygindami Saulės sukimosi greičius, gautus pagal dėmes ir pagal ia- 
kelus; matome, kad fakelai greičiau sukasi, kaip dėmės. Šitą išvadą tvirtina 
gautieji fakelų aukščiai iš fotometrinių ir spektro -fotometrinių tyrinėjimų. 

Spektrinės linijos daugely Saulės paviršiaus vietų turi skirtingą spal- 
vą. Jei nutrauksime Saulės vaizdą monochromatinėj šviesoj, išskirdami tik 
spektrinės linijos vidurines dalis, tai ant Saulės paviršiaus bus matomos 
tamsios ir šviesios sritys — tamsūs ir šviesūs flokulai. 

Ypatingai įdomios yra vandenilio Ha ir jonizuoto kalcijaus H ir K li- 
nijų vidurinių dalių nuotraukos. Spektroheliogramai parodo, kad šviesūs 
flokulai randasi tose Saulės paviršiaus vietose, kur esti dėmių ir fakelų. 

Bendra kalcijaus flokulų apybraiža atitinka fakelų apybraižą; tik vienas da- 
lykas yra pažymėtinas, kad fakelai yra matomi ant fotografijų tik arti. Sau- 
lės skritulio kraštų, o kalcijaus flokulai vienodai yra matomi visose Saulės 
skritulio dalyse. (Galima manyti, kad jonizuoto kalcijaus flokulai yra Sau- 
lės atmosferos sritys, kurių atomai ima švitėti nuo ultravioletinės šviesos, 
esančios fakelų dugne. 

Pirmieji, kurie nustatė Saulės šviesių kalcijaus flokulų sukimosi kampi- 
nį greitį, yra Hale ir Fox. Pagal mūsų ankstyvesnį pasakymą reikia ma- 
nyti, kad Saulės sukimosi kampinis greitis, suskaičiuotas pagal kalcijaus 
flokulus, turi atitikti tyrimo tikslumo riboj Saulės sukimosi kampinį greitį, 
gautą pagal fakelus. Taip iš tikrųjų ir yra. Vadinasi, Saulės sukimosi dės- 
nio tyrimai padėjo fiziškai išaiškinti flokulus. 

Į Saulės sukimosi kampinio greičio nustatymą pagal vandenilio floku- 
lus iki šiol tebuvo kreipta maža dėmesio. Tos rūšies tyrimus darė Hale 
1906 metais Mount-Wilson observatorijoj. Jis rado, kad Saulės sukimosi 
kampinis greitis visuose heliografiniuose pločiuose, praktiškai imant, yra 
vienodas ir yra lygus 1406. Zinoma, šito rezultato patvirtinimui būtų nau- 
dinga dar jį patikrinti. 

Flokulai, kaip ir fakelai, pasiekia didelį intensivumą, jei jie yra susieti | 
su Saulės dėmių grupe. Kyla klausimas: ar fakelai ir flokulai dalyvauja dė- 
mių grupės vidiniame judėjime. Perepelkin'o tyrimai parodo, kad fa- 
kelai ir flokulai dalyvauja grupės pagrindinių dėmių judėjime. Jei dėmių 
judėjimą laikysime esant vakarinės dėmės palaipsniui kritimo ir rytinės dėmės 
palaipsniui kilimo rezultatą, tai reikia prileisti, kad pasikelia ir nusileidžia 
ne tik dėmės, bet ir fakelai bei flokulai, esantieji kaimynystėje. 

Tamsūs flokulai guli ne tik aplink Saulės dėmes, bet taip pat ir kito- 
se Saulės paviršiaus srityse. Flokulai, kurie guli ne aplink Saulės dėmes, 
yra milžiniškai ilgi. Jų ilgis siekia apie keletą šimtų tūkstančių kilometrų, 
o jų plotis tik apie dešimts tūkstančių kilometrų. Tuos flokulus vadinsime 
plaušingais flokulais. Plaušingi flokulai paprastai būna pastovūs padarai. 
Juos ilgai galima matyti. Einant šių laikų mokslo pažiūra, plaušingi floku- 
lai yra protuberansų projekcijos Saulės skrituly. Plaušingus flokulus galima | 
pastebėti ir vandenilio ir jonizuoto kalcijaus linijose. D'Azambuja 1923 
metais nustatė Saulės sukimosi kampinį greitį pagal kalcijaus plaušingus 
flokulus. Jis, betyrinėdamas plaušingus flokulus, pastebėjo, kad jie guli ne 
fotosferoj, bet fotosferos išorėj. Jo suskaičiavimu vidurinis plaušingų flo- 
kulų aukštis nuo fotosferos yra apie 30000 km. Tokį pat rezultatą gavo 
Royds, betyrinėdamas vandenilio plaušingus flokulus. Tokį vidurinį aukštį 
turi ir protuberansai. 1931 metais Krischnaswami patvirtino Royds'o 
gautus davinius. 

Galima tiesioginai nustatyti Saulės sukimosi kampinį greitį pagal pro- 
tuberansus. Evershedas pirmasis spektroskopiniu metodu nustatė Saulės 
sukimosi kampinį greitį pagal protuberansus. Jo darbai buvo paskelbti 
1917 metais. Jis iš 61 spektrogramų matavimų gavo, kad Saulės sukimosi 
kampinis greitis yra lygus 16,8; vidurinis aukštis, kuriame jis tyrė protu- 
beransų greičius, buvo 46“ ir vidurinis plotis 310. Jis matavo protuberansų 
spektre jonizuoto kalcijaus H ir K linijas. Be to, jis tyrė tik tokias spektro- 
gramas, kuriose tos linijos buvo ryškios. 1926 — 1927 ir 1928 mm. Ever- 

shedas patikrino savo tyrimo davinius. Jo gauti daviniai žymiai skirias nuo 
davinių, gautų pagal plaušingus tlokulus. 

1928 — 1933 mm. Perepelkinas, tyrinėdamas spektrografiniu metodu pro- 
tuberansus, gavo protuberansams, kurių nuosavus greitis yra intervale A- 3, — 
3 km/sek, tokį pat Saulės sukimosi kampinį greitį, kaip pagal plaušingus ilo- 
kulus; protuberansų, kurių nuosavus greitis yra intervale-|-6,—6 km/sek, gavo 
kitonišką Saulės sukimosi kampinį greitį, kaip pagal plaušingus Hokulus. 

Tokiu būdu protuberansai turi mažą reikšmę Saulės sukimosi kampi- 

niam greičiu. Tas reiškinys parodo, kad jie susidaro žemuose Saulės 
slyoksniuose. Protuberansai guli dinaminėj pusiausviroj. Jų medžiaga nuo- 
lat naujinasi. Vadinasi, nustatome sukimosi kampinį greitį ne paties protu- 
beranso, bet versmės, iš kurios jis „gimsta“. Ta versmė esti žemuose Sau- 
lės atmosferos sluoksniuose. 
į chromosferos sukimąsi. 1930 metais Abetti ir Righini pagal chro- 
mostferos silpnas emisines linijas rado, kad Saulės sukimosi linijinis greitis 
ties ekvatorium yra 2,06 km/sek, o jos sukimosi kampinis greitis“ 14,97. 
1932 metais Perepelkin'as gavo, kad Saulės sukimosi linijinis greitis yra 
2,06 km/sek, o kampinis greitis 1406. Matome, kad tyrinėtojų gauti rezul- 
tatai yra panašūs. Vadinasi, tyrimus galime laikyti esant visai vykusius. 

Tyrimai rodo, kad visa chromosfera turi susidaryti viename sluoksny, 
gulinčiame pakankamai aukštai ant fotosferos. Sitoji išvada turi didelės reikš- 
mės chromosferą nagrinėjant. : 

Patys aukščiausieji Saulės sluoksniai yra Saulės karūna. Jį galima ty- 
rinėti tik per Saulės užtemimus. Tiesa, paskutinieji Lyot'o darbai leidžia 
tikėtis, kad bus galima tirti karūnos spektrą ir neužtęmimo metu. Daug kartų 
buvo tyrinėtas karūnos spektras per užtemimus, tačiau gauti rezultatai neturi 
praktiškos reikšmės. Buvo mėginta vartoti interferometras per užtemimus ka- 
rūnos vidaus dujų judėjimui tirti ir jos sukimosi greičiui nustatyti, tačiau 
ir čia rimtų rezultatų negauta. Vadinasi, šitas reiškinys kol kas nėra ištirtas. 

Nagrinėdami Saulės sukimosi problemą matėme, kad Saulės sukimosi 
teorijos klausimais susidomėjo, tikslia to žodžio prasme kalbant, dangaus 
mechanikos tyrinėtojai tik naujaisiais laikais ir kad toj srity daug klausimų 
yra pastatytų į tikras vėžes, kitaip tariant, toj srity daug yra laimėta. Bet 
taip pat matėme, kad Saulės sukimosi teorijoj dar yra daug kas nepadary- 
ta, daug. kas nėra tiksliai išaiškinta. Ziūrint į gautus mokslininkų laimėjimus 
galima tikėtis, kad ilgainiui Saulės tyrinėtojams paslseks tas esančias spra- 
gas užlyginti. Šito klausimo pilnas išsprendimas, kaip matėme, praskins 
kelius į visus Saulės fizikos skyrius. Bet šitas laimėjimas bus atsiektas 
ateities darbais. 

Iš naujausios stambesnės literaturos apie Saulę 
Donald H. Menzėl, A Study of the Solar Chromosphere. Lick'o Observ. publ. 1931. 
C. G. Abbot, Twenty five years' Study of Solar Radiation. Smithsonian Rep. Wash. 1931. 
S. A. Mitchell, Eclipses of the Sun. (Monografija). 4-sis leidimas, New York 1935. 
Giorgio Abeltti, II Sole. (Monografija). Milano 1936. 

Saulės fizikos klausimus nagrinėja ir bendrieji astrofizikos veikalai, k. a.: 
Handbuch der Astrophysik, Bd. 4: Das Sonnensystem. Bearbeitet von G. Abetti, W.E. 
Bernheimer, K. Graff, A. Kopf, S. A. Mitchell, Berlin 1929, 

Svein Rosseland, Astrophysik aut atomtheoretischer Grundluge. Berlin '931. 1936 m. 
išėjo panaujintas leidimas anglų kalba. - Dr. P. Slavėnas 


m". PST 


PPATVV AVV NPEPHSYVPS NSE RN "NA 


PHPDTHHNAEPNRPPPAA MNT MON R HEPS PSPC YES" S VS TRS SN 
T m 4 J . ( 


Meteoritų sąstatas, klasifikacija ir jų reikšmė 


Kosmo strukturai pažinti 
Prof. M. S. Kaveckis, Kaunas. 


Meteoritų tyrimas šiuo laiku yra viena įdomiausių sričių Kosmo struk- 


“ turai bei sąstatui pažinti, nes, kol neturime tiesioginio susisiekimo su bet 


kuria Kosmo planeta, tai savo protavimus remiame tik mūsų planetos są- 
statu bei tos medžiagos struktura. Bet ir mūsų planetos vidaus sąstatą 
mes maža dar tepažįstame! 

Iki šiol visus mūsų protavimus apie kitų planetų mineralinį sąstatą 
mes remiame spektriniu analizu, kuris, kaip rodo praktika, iš bandymų su 
turimų meteoritų analizu negali duoti komplikuotų junginių elementarinio 
sąstato pilno vaizdo. 

Apie gretimų planetų fizinę buklę turime taip pat maža žinių. Mes tik 
žinome, kad jų vienos yra ataušusios, o kitos įvairaus įkaitinimo laipsny. Ta- 
čiau kai dėl kristalinės strukturos, petrografinio bei mineralinio sąstato — 
mes esame priversti naudotis tik tąja medžiaga, kuri meteoritų pavidalu krinta 
ant Žemės paviršiaus ir-kurios tik retkarčiais mes terandame, nes dauguma 
meteoritų nesurasti žūsta. Daug jų nukrinta į vandenynus, jūras bei kitus | 
baseinus, daug mažai gyvenamose vietose, daug giliai minkšton žemėn 
įsmenga, ir ten palieka žmonių nesurasti. 

Lygindami meteoritų ir Zemės padarų sąstatą, dažnai matome, kad jų 
elementarinis sąstatas bei struktura dažnai neturi analoginės medžiagos 
Žemėj paviršiuj. Dalis meteoritų yra grynai geležingos medžiagos, dalis — 
su geležingu tinklu, pripildytu silikatinės medžiagos, dalis — iš silikatinės 
pagrindinės medžiagos, kuri pripildyta metalinės medžiagos gįslelėmis bei 
gniutuliukais (kruoputėmis) ir, pagaliau, su visai stikluota medžiaga, kuri - 
visai neturi metalinių dalių, o susideda tik iš vieno silikato. Kadangi žmo- 
nėms Žemės paviršiuj pasiekiamas labai plonas litosferos sluoksnis, į kurį 
įsigilinama kol kas kasyklomis tik iki 3 km, o gręžiniais — tik iki 3,5 km, 
tai, žinoma, jų praktiškos žinios apie tolimesnių Zemės sluoksnių minera- 
linį bei petrografinį sąstatą remiasi šalutiniais fiziniais matavimais, 0 apie 
visą Žemės rutulio sąstatą — galima kurt tik įvairios hipotezės. 

Zemės radiusas turi apie 6368 km. Kadangi tiesioginiam žmogaus 
tyrimui to gylio prieinama visai menka dalis, tai jis savo išvadoms turi nau- 
dotis ir meteoritų medžiagos sąstatu bei strukturą, nes ta kosminė me- 
džiaga — ar Saulės, ar ne Saulės sistemos ji būtų — daug padeda išspręsti 
painius klausimus. Turint galvoj, kad Žemės lyginamasis svoris yra 5,5, 
o viršutinio Žemės litosferos sluoksnio tėra 2,7 — 3,4, tai sunkesnės me- 
džiagos tenka ieškoti gilesniuose Žemės sluoksniuose. Tos medžiagos, be 
abejo, esti žemesniuose mūsų planetos sluoksniuose, nes 1) centre didesnių 
masivinių kalnų, kur praeina per persilaužimo linijas komplikuotos, metalų 
turinčios gįslos, žmonės visuomet randa sunkiųjų elementų kompleksų ir 
2) Žemės drebėjimo atspindžio bangos matavimai aiškiai rodo, kad seisminė 
banga, pasiekusi tam tikros gilumos, atsimuša nuo medžiagos su didesniu 
sūdrumu ir vėl pasiekia atspindžio pavidalu Žemės paviršių. 

Ieškodami visiems tiems klausimams atsakymo, mokslininkai ėmėsi 
ieškoti patvirtinimo bet kurioj faktinoj medžiagoj, kuri duotų galimumo su- 

kurti teoriją mūsų Žemės rutulio sąstatui paaiškinti, skirstant visą rutulį 
į zonas su skirtingu lyginamuoju svoriu. Ta medžiaga pasirodo gali būti 
tik meteoritai, kurių labai skirtingas sąstatas bei struktura gali dalinai duoti 
atsakymą į šį painų klausimą. 

Bet, deja, meteoritų tyrimas prasidėjo ne labai senai, nes žmonės, kad 
ir dažnai stebėdavo keistą fenomeną - ugninių rutulių kritimą, bet mokslinį 
tyrimą pradėjo tik XVIII-to šimtmečio gale. Anksčiau daug kartu regist- 
ravo žmones mzteoritų kritimus, bet dažniausiai juos siedavo su dievų kultu, 
Kinų, graikų, romėnų, arabų, persų, indų istoriniuose dokumentuose esti 
aprašymų šių daugaus reiškinių, bet niekados jie nėra siejami su kokios 
medžiagos kritimu Žemės paviršiun, 

Tiktai 1704 m. Vittenbergo fizikas Chladni pirmas išdrįso parašyti 
veikalą apie kritusio meteorito sąstatą, kuriame jisai aprašė geležingą palas- 
sitą. Jisai pareiškė: 1) kad geležinė ir akmeninė medžiaga dažnai krenta iš 
dangaus ir kad tai yra istorijos patvirtinti faktai, 2) kad meteoritai —ugainio 
rutulio pavidalu — yra degančios meteorito medžiagos fenomenas ir 3) kad 
meteoritai yra kosminės kilmės medžiaga, kad jie, krinta iš pasaulinės erd- 
vės ir niekuomet nebuvo nei Žemėje, nei jos atmosteroje. 

Kokių puolimų teko už tai susilaukti Chladni'ui iš mokslininkų 
tarpo už jo paskelbtą drąsią meteoritų teoriją, matome iš artimų Euro- 
poj įvykių, kada trumpu laiku buvo rasta keletas meteoritų: 1794. VI. 16 d. 
Sienoje, 1795. XII. 13 d. Yorkshire ir 1803. IX. 26 d. paliai L'Egli Normandijoje. 

Kai dėl vieno meteorito kritimo Prancuzijoje buvo surašytas aktas, 
kuriame buvo konstatuotas „akmens iš dangaus“ kritimo faktas ir tą aktą 
pasirašė vieno Gaskonijos miesto meras, tai Prancuzų Mokslo Akademijos 
nariai, svarstydami šį fenomeną, nusistebėjo, kaip galėjo toks rimtas žmo- 
gus, kaip miesto meras, pasirašyti aktą su aprašymu tokių niekų, kaip ak- 
mens kritimas iš dangaus! 

Bet vėliau su esamu faktu žmonės turėjo sutikti, ir tada prasidėjo kri- 
timo priežasties stropus ieškojimas arba dažniausių kritimų konstatavimas. 
Šiam reiškiniui paaiškinti atsiranda daug teorijų: kosminės medžiagos at- 
mosieroję koncentracija, Mėnulio dulkių padarai, chondrų teorija iš kosmi- 
nių dulkių ir pan. 1866 m. Schiaparelli'is skelbia krintančių žvaigždžių teo- 
riją ir siūlo panašią meteoritų teoriją, kurią vėliau išplėtojo W eis s'as. Jų 
stebėjimai konstatavo, kad didesnis krintančių žvaigždžių kiekis matomas 
tokiu laiku: didesniais kiekiais Lapkričio mėn. 13—14 ir Rugpjūčio m. 9—13 
d. d., mažesniais kiekiais Sausio m. 2—3, Kovo 12—13—14—23, Liepos 
26—20, Spalių 19—25, Lapkričio 27—29 ir Gruodžio mėn. 6—13 d.d. 

Kad ir krintančių žvaigždžių keliai esą netaisyklingi ir jie persikertą 
tarp savęs, bet tos pačios srovės žvaigždės išeina iš vieno „radiacijos punk- 
to“ arba „radianto“. Taip, antai, žvaigždyno srovės iš švento Lauryno — 
iš Persejo žvaigždės rajono (dėl to ir vadinamos perseidomis) Rugpjūčio 
m. 9—13 d. pasiekia maksimumo per 108 metus, kuris trunka per 20—30 
metų. Srovės iš Liūto žvaigždyno turi labai taisyklingą maksimumą per 
33!/, metų ir Vadinamos leonidomis. Weiss'as išaiškino, kad žvaigždžių kri- 

"“timo priežasties reikia ieškoti Žemės orbitos susikirtime su periodiniu ko- 
metų keliu. Perseidos sutampa su 1862 metų III kometos keliu, o leonidos 
eina kreivąja 1886 m. kometos. Meteoritų atsiradimui paaiškinti dabartiniu 

laiku daugiausia priimtina R. Schwinner'io (1927) „teorija, kuri meteoritų 


atsiradimą aiškina susidūrimu ir suskilimu dviejų žvaigždžių, kurios tarp sa- 


vęs susidūrė daugiausia prieš 10!! metų. 

Daug davinių kalba už tai, kad meteoritai genetinių atžvilgiu yra su- 
rišti su mūsų planetos sistema. Sprendžiant iš to, reikia manyti, kad ir mūsų 
Žemei suskilus, turėtų atsirasti tokių pat atlaužų, kaip dabartiniai meteoritai. 

Spektrinis analizas rodo, kad visi Saulės sistemos kūnai daugiausia 
susideda iš tų pačių elementų, kaip ir Žemė ir todėl reikia manyti, kad me- 
teoritų sąstatas turėtų atitikti mūsų Žemės ne tik viršutinės plutos sąstatą, 
bet ir Žemės branduolį, arba Žemės rutulio centrą. Analizai daugelio meteo- 
ritų, kurių, kaip pamatysime, yra labai daug „variacijų, parodė, kad meteori- 
tai turi visus žemėje esamus elementus, tik meteorituose yra specifinių mi- 
neralų, elementų kombinacijų, kurių Žemės sąstate dar nesurasta, kaip pav. 
troilitas (FeS), šreiberzitas (lyd. Fe Ni P), oldamitas (CaS), osbornitas (oksi- 
sulfidas), (Ca--Ti arba Zr), daubrelitas (FeS,--CrS;), laurensitas (FeCl;), mas- 
kelinitas (sąstatu panašus į labradorą, bet izotropinis), kliftonitas (amorfi- 
nio grafito C atmaina) ir pan. Dažniausiai sutinkamų mineralų kompleksas 
yra: olivinas, enstatitas-bronzitas, diopsidas ir augitas, anortitas ir labrado- 
ras, magnetitas ir chromitas, geležis su nikeliu, kobaltu, chromu, fosioru ir 
sultidais. 

Zemės rutulio sąstatui paaiškinti dabartiniu metu dažniausia vartoja- 
mos Wichert'o-Sūss'o, Goldschmidt'o ir Washingston'o hipotezės. Wicherto 
tyrinėjimų daviniais remdamasis, viršinį Žemės plutos sluoksnį, kuris be 
nuosėdinių padermių turi dar daugiausia alumosilikatinę medžiagą, Siissas 
pavadino „Sal“; žemesnę zoną, gausingesnę magnio silikatais, bet su mažes- 
niu kiekiu SiO, — „Sima“, o dar žemiau eina zonos „Crofesima“, „Nifesima“ 
ir, pagaliau pats branduolys — „Nife“. Sal turinti lyginamą svorį 2,7, Sima 
— 2,8—3,4, Crofesima 4, Nifesima — 5—6 ir Nife 6—12. 

Tačiau, be Wicherto-Siss0 teorijos, yra dar teorijų su didesne petro- 
grafinio sąstato precizija. 

Antai, Goldschmidtas viršinei zonai (kurią jis laiko esant apie 120 km 
storio), iš silikatinės medžiagos jisai duoda lyg. svorį 2,8. Žemiau einanti 
tankesnių silikatinių medžiagų zona, kuri, seisminiais reiškiniais remiantis, 
siekia 1200 km gilumo ir susideda iš artimos gabrui medžiagos ir sudaro 
vad. eklogitinę zoną su lyg. sv. 3,6—4. Trečioji zona yra sulfidinė-deguo- 
ninė ir turi Fe, Cr, Ti sulfidų bei oksidų (piritas, magnetitas, chromitas, ti- 
tano geležis, rutilas) su vidutiniu tankumu 5—6. Ši zona siekia 2900 m gi- 
lumos. Ir pagaliau metalinis branduolys, kuris turėtų susidėti iš nikelingos 
geležies; jo sūdrumas 8. 

Washingtonas, eidamas kiek kitokiais protavimais, 1925 m. apskaičia- 
vo visam Žemės rutuliui svarbesnių elementų procentinę sudėtį. Jisai, pri- 
imdamas metalinio Žemės brandulio lyg. sv. esant 10, pereinamos nuo jo 
zonos apatinėje dalyje randa lyg. sv. 8, o viršutinėje — 5,8. Tokiu būdu 
jam Žemės branduolys turi 27, 39/, kitos suminėtos dvi zonos — 319/5 
visos Žemės masės. Jo manymu, viršutinė silikalinė Žemės zona turi lyg. 
svorį apie 4 ir atitinka mūsų peridotinėms padermėms, kurios yra daugiau- 
siai negausingos SiO,, ir tik pati viršutinė plėvelė -— apie 60 km storio— 
turi lyg. svorį 3,2—2,8 (kaip bazaltai ir granitai). Nepriimant dėmesin, kad 

esama mažo kiekio daugelio retų elementų, visus, įeinančius Žemės sąsta- 
tan elementus nuošimčias galima suskaičiuoti taip: 


Fe 39,769/, Ca 2,52/, Cr 0,209/5 
O 2714 Al 17 K 014“ 
Si 14,53“ S 0644 P 0114 
Mg 8,60“ Na 0,30“ C 0,04“ 
Ni 3,16“ Co 0,23“ Ti 0,02“ 


Visų suma sudaro 1009/4. 


Remiantis meteoritų sąstatu, visus surinktus meteoritus galima sugru- 
puot į dvi pagrindines grupes — į silikatinius ir metalinius meteoritus; bet 
tarp jų randa labai daug variacijų, kurias smulkiausiai susistemino 1885 
m. Brezina, o vėliau nomenklaturą patobulino Rose su Tschermak'u. Kadan- 
gi dažnai (taip rodo praktika) tie gana reti svečiai aplanko Lietuvą, tai lai- 
kau esant reikalingu šią nomenklaturą čia paduoti (skliautuose parašyta in- 
ternacinės nomenklaturos formulė). 


I. Grupė. Akmeniniai meteoritai, kurie turi silikatinės medžiagos dau- 
giau, kaip metalinės. 


A. Pogrupis. Achondritai; negausingi geležimi akmens be aiškių ap- 
skritų chondrų (chondra — apskritos formos branduoliai su lukštine, zo- 
narine arba poliedrine forma, kurios gali būti iš silikatinės arba iš silikatinės- 
geležingos medžiagos). 

Chladnitas (Chl). Bronsitas. 

Chladnitas su geležingomis gyslomis (Chla). 

Angritas (A). Daugiausia iš augito. 

Chassingnitas (Cha). Olivinas. ' 

Bustitas (Bu), Bronzitas ir augitas. 

Amioteritas (Am). Bronzitas su olivinu. 

Roditas (Ro). Bronzitas, olivinas; struktura panaši į brekčiją. 
Eukritas (Eu). Augitas su anortitu. 

Shergotitas (She). Augitas su maskelinitu.“ 

10. Hovarditas (Ho). Bronzitas, olivinas, augitas ir anortitas. 
11. Hovarditas brekčijos pavidalu (Hob). 

12. Leicituranolitas (L). Leicitas, anortitas, augitas ir stiklas. 


B. Pogrupis. Chondritai:, turi apskritos arba poliedrinės formos 
chondros iš bronzito, olivino, nikelio-geležies. 

13. Hovarditinis chondritas (Cho). Kampuoti išsiskyrusieji individai su 
apskritų chondrų nedideliu kiekiu. Paviršiaus emalė dalinai blizganti. 

14. Hovarditinis chondritas gyslotas (Choa). 

15. Baltas chondritas (Cw). Balta, gan minkšta masė su mąžu, daž- 
niausiai baltų chondrų kiekiu. 

16. Baltas chondritas gyslotas (Cwa). 

17. Baltas chondritas į brekčiją panašus (Cwb). Su pilkais arba juo- 
dais plačiais emalės plėvelės infiltratais. 

18. Intermediarinis chondritas (Ci). Pereinamoji fazė tarp baltų ir pil- 
kų chondritų. 

Intermediarinis chondritas gyslotas (Cia). 

Intermediarinis chondritas į brekščiją panašus (Cib). 

Pilkas chondritas (Cg). Pilka, kieta, įvairios spalvos masė su stik- 
lu gausingomis, margai atrodančiomis chondromis, kurios stipriai 
laikosi pagrindinėje masėje. 

Pilkas chondritas gyslotas (Cga). 

Pilkas chondritas į brekčiją panašus (Cgb). 

Orvinitas (Co). Visa masė juodai infiltruota ir be jų, su ryškiu 
skirtingumu tarp chondromis gausingų grūdų ir chondromis ne- 
gausinga tarpine mase fluidalinės strukturos. Paviršius labai ne- 
lygus, pluta nutrūkusi. 

Tadjeritas (Ct) Tamsus chondritas su emalės pavidalo pusiau 
stiklinę mase ir be aiškiai atskiriamos paviršiaus emalės. 

Juodas chondritas (Cs). Šviesios spalvos chondros tarp pilkai juo- 
dos spalvos pagrindinės medžiagos, kuri turi smulkiai išdulkin- 
tą anglį. 

Juodas chondritas gyslotas (Csa). 

Ureilitas (Cu). Juoda masė surišta plonomis metalinėmis gyslo- 
mis, tarp kurių randasi grūduotas olivinas su mažu kiekių augito- 
arba chondrinės medžiagos (Nowo—Urej). 

Anglinis chondritas (K). Stipriai anglingas, juodai matinis chon- 
dritas su mažu lyginamuoju svoriu ir beveik arba visai neturįs. 
metalinio nikelio-geležies. 

Anglinis rutuliukų pavidalo chondritas (Kc). Lengvai sutrinama ar- 
ba pusėtinai kieta pagrindinė masė smulkios anglinės medžia- 
gos, tamsiai pilkai arba juodai nudažyta su kietais gniutuliukais, 
kurie išsiskiria, akmenį besmulkinant. Turi gana daug geležies. 
Anglinis, rutuliukų pavidalo chondritas gyslotas (Kca). 

Rutuliukų pavidalo chondritas (Cc). Minkšta pagrindinė masė 
daugiausiai iš kietų, plonai skylančių chondrų, kurios akmenį skal- 
dant, išlaiko savo strukturą. 

Rutuliukų pavidalo chondritas gyslotas (Cca). 

Rutuliukų pavidalo chondritas brekčionalinis (Ccb). 

Onransitas (Cco). Lengvai sutrinama masė, susidedanti grynai iš 
chondrų. į 

Ngavitas (Cen). Lengvai sutrinama masė, kuri susideda tik iš chondrų. 
Kristalinis rutuliukų pavidalo chondritas (Cck). Kieti, smulkiai gys- 
lėti rutuliukai, dažnai kristalinėje pagrindinėje masėje; jie, medžia- 
gą trupinant, dalimi pasilieka sveiki, dalimi trupa. 

Kristalinis, rutuliukų pavidalo chondritas gyslotas (Ccka). 
Kristalinis, rutuliukų pavidalo chondritas brekčionalinis (Cckb). 
Kristalinis chondras (Ck). Kieti, rudos spalvos, smulkūs gniutu- 
liukai tvirtai laikosi kristalinėje pagrindinėje masėje. Paviršiaus 
emalė daugiausia rupi ir stambi. 

Kristalinis chondritas gyslinis (Cka) 

Kristalinis chondritas brekčionalinis (Ckb). 


C. Pogrupis. Enstatito anortito chondritai. Enstatitas, anortitas ir ni- 
kelio-geležis su apskritomis chondromis. 

43. Kristalinis enstatito-anortitinis chondritas (Cek). Tvirta kristalinė 
masė su kietomis gyslotomis chondromis, 


D. Pogrupis. S:derolitai. Pereinamoji stadija nuo akmeninių prie gė- 
ležinių meteoritų. Nikelio geležis surišta pagrindinėje masėje, o pjūvyje at- 
rodo atskirais grūdais. 

44. Mezosideritas (M). Kristalinis, olivinas ir bronzitas, 

45. Grahamitas (Mg). Olivinas, bronzitas ir plagioklazas, kristalinis. 

46. Lodranitas (Lo). Olivinas ir bronzitas, grūduotas kristalinis tarp plo- 

nų, savo tarpe surištų geležies gyslų. 


II Grupė. Geležingi meteoritai. Metalinių dalių daugiau, kaip sili- 
katinių, arba vyrauja metalas. 

E. Pogrupis. Lifisideritai. Pereinamoji stadija nuo akmens prie gele- 
žies. Silikatai grūduotai-kristaliniai.  Pjūvyje atrodo surišti nikelio-geležies 
tinklų iš įvairių tos medžiagos kombinacijų (Trias). 

47. Siderotiras (Si). Bronzito grūdai su asmanito įtarpiais metalinėje 

medžiagoje (triase). 

48. Palasito-Krasnojarsko grupės meteoritai (Pk). Apskritos formos oli- 

vino kristalai metalinėje medžiagoje (triase). 

49. Palasito-Rokičky grupės meteoritai (Pr). Poliedriniai olivino kris- 

talai, dalinai suskilę ir jų dalelės atskirtos nikelio geležimi, 

50. ease jas grupės meteoritai (Pi). Suskilę ir sutrupėję olivino 

ristalai. + 

51. Palasito-Albacho grupės meteoritai (Pa).  Olivino kristalai tarp 

smulkiai brekčionalinės nikelio-geležies masės (triase), 


F. Pogrupis. Okiaedritai. Geležis iš kevalinės arba oktaedro pavida- 
1e skeleto strukturos iš balkių-juostų ir tarpinės geležies, kuri šlife duoda 
Widmanstūtt'o Higurų piešinį. 

52. Oktaedritas su smulkiausiomis pūslelėmis (Off). Juostelės (iš bal- 
kių geležies su aptrauka plokštelių geležies) plotis iki 0,2 mm. 
Laukai vyrauja, - 

53. Oktaedritai su smulkiomis plokštelėmis. Viktorija grupė (Ofv). 
Troilito ir šreiberzito plokštelės smulkioje metalinėje medžiagoje 
(triase). US 

54. Oktaedritas su smulkiomis plokštelėmis (Of). Pilnos juostelės plo- 
tis nuo 0,2—0, 4 mm, 

55. Oktaedritas su smulkiomis plokštelėmis, kuris nuo suminkštėjimo 
pasikeitė (Ofe). Figuros suardytos; vietoje tenito plokštelių pa- 
sireiškia grūdeliai. 

56. Oktaedritas su vidutinio platumo plokštelėmis (Om). Pilnos plokš- 
tetės plotis nuo 0,5—1 mm. 

57. Oktaedritas su vidutinio platumo plokštelėmis, nuo suminkštėjimo 
pasikeitęs (Ome). (Ziūr. 55 nr.). 

58. Oktaedritas su stambiomis plokštelėmis (Og). Plokštelių plotis 
nuo 1,5—2 mm. 

50, Oktaedritas su stambiomis plokštęlėmis, nuo suminkštėjimo pasi- 
keitęs (Oge) (žiūr. 55 nr.). 

Oktaedritas su stambiausiomis plokštelėmis (Ogg). Plokštelių plotis 
per 2, 5 mm, šalia plokštelių su mažesniu pločiu. 

Į brekčiją panašus oktaedritas. Nečajevo grupė (Obk). Oktaedri- 
tas su vidutinio platumo plokštelėmis ir silikatų gniutuliukais. 

Į brekčiją panašus oktaedritas. Kedaikanalo grupė (Obk). Smul- 
kių dalių oktaedritas su silikatų gniutuliukais. 

Į brekčiją panašus oktaedritas. Copiapo grupė (Obc). Stambiau- 
siomis dalelėmis oktaedritas su silikatų gniutuliukais. 

Į brekčiją panašus oktaedritas. Zacatecas grupė (Obz). Nuo pa- 
prasto iki graikiško riešuto didumo, oktaedrinės strukturos su dau- 
gelių mažų apvalių troilito kristalų. 

Į brekčiją panašus oktaedritas. Ngoureymago grupė (Obzg). Per- 
tirpdinta ir flurdališkai sustingusi Zacatecas grupės geležis. 


G. Pogrupis. Heksaedritai. Struktura ir skalumas pagal heksaedrą. 

Normališkas heksaedritas (H). Ištisai viso gabalo vientisa struk- 
tūra, po graužimo gaunamos Neumann'o linijos (Heksaedro dvy- 
nukai pagal ektaedro plokštumą). 

Grūduotas heksaedritas (Ha). Struktura ir skalumas vientisas išti- 
sai visos masės, kuri sudaryta iš grūdų su įvairios krypties mirgėjimu. 
Brekčijos pavidalo heksaedritas (Hb). Susideda iš įvairiai orien- 
tuotų heksaedrinių grūdų. 


H. Pogrupis. A/aksitai. Geležis be perdėm einančios strukturos, ar 
visame ar didesnėse dalyse. 

Capo grupė (Dc). Nikeliu gausingas, ryškios (heksaedrinės) grau- 
žimo plokštelių linijos matinėje pagrindinėje masėje. 

Shingle Springso grupė (Dsh). Nikeliu gausingas, neryškios pa- 
ralelinės graužimo dėmės. Ė 

Babbsmilo grupė (Db). Nikeliu gausingas, homogeninė masė be 
blizgėjimo. 

Linnville grupė (DI). Nikeliu stipriai gausingas; gyslos panašios 
į meandrus arba tinklo pavidalo. 

Nedagolla grupė (Dn). Nikeliu negausingas, grūduotas, be gumbų. 
Siratiko grupė (Ds). Nikeliu negausingas; iškilimai, įlinkimai arba 
apgaubti rhabditai. 

Primitivi grupė (Dp). Nikeliu negausingas; šilko antspalvis ir bliz- 
gėjimas. 

Muchachos grupė (Dm). Nikeliu negausingas; griiduotas, forste- 
ritu porfirinis, 


Kosmui tirti prisideda ir Lietuva, nes, palyginti, per trumpą laiką 
mums pavyko konstatuot du kritimu ir iš viso surasti 31 meteorito gaba- 
las. Be to, susirašinėjant su užsieniais gauta davinių ir apie trečiąjį Lietu- 
voje kritusį — Juodžių kaime — meteoritą. Labai įdomu, kad Lietuvos 
meteoritai savo struktura ir dalinai sąstatu yra labai giminingi. Jų seniau- 
sias (sprendžiant iš literaturos) yra iš Juodžių kaimo Panevėžio apskrity, 
kritęs 1877 m. Birželio mėn. 17 d. Jį aprašė A. Brezina (Verh. Gesell. 
Deutsch. Naturforsch. Nūrenberg. 1893, 65 t., 159 pusl.). Jis pridera brek- 
čionalinei hovarditų strukturai, labai retas ir susideda iš augito, bronzito 


316 M. S. Kaveckis, Meteoritų sąstatas, klasifikacija ir reikšmė 


ir plagioklazo. Dalis to meteorito yra Londone British Museum kolekci- 
joje. Smulkesniam šio meteorito ištyrimui, aš mėginau gauti jo dalį, bet 
pasirodo, kad Londone British Museum Juodžių meteorito teturi vos 1,5 
gramo. Sio meteorito dar 1 gramą turi Paryžiaus Gamtos Muziejus (Mu- 
seum d'Histoire Naturelle), 1 gramą Vienos Gamtos Muziejus ir 48 gra- 
mus Čikagos Field Museum of Natural History. 

Antrasis mano ištirtų meteoritų yra kritęs vėl netoli Panevėžio, An- 
drioniškio rajone 1929 m. Vasario m. 9 d. Jis pridera prie eukritų (šergo- 
titų). Šis meteoritas taip pat yra labai retos meteoritų rūšies, nes panašių 
meteoritų tėra užregistruota visam pasaulyje tik keletas. Jo sąstatas yra toks 
savotiškas, kad ir žinovai iš karto nenorėjo jį pripažinti meteoritą esant. 
Jis yra brekčionalinės strukturos ir jo sąstatan įeina mineralai augitas, 
anortitas ir maskelinitas. Maskelinito mūsų planetos sąstate dar iki šiol ne- 
konstatuota, o meteoritų su ta medžiaga yra labai mažas kiekis. Rose- 
Tschermak'o nomenklatura yra sudaryta, pradedant nuo rečiausių atmainų; 0 
iš jos matome, kad šergotitai joje turi tik 8 vietą. Be to, reikia laikyti 
esant nemažą laimę, kad mums pavyko to reto meteorito surasti net 3,858 
kilogramų. Jo ypač įdomus yra 2,128 kg svorio gabalas. Šitas meteoritas, 
be savo specifinio vidujinio sąstato, turi ir ypatingą viršinę išvaizdą. Dėl 
to, kad jo sąstate yra daug lauko špato, jo viršutinė pluta — emalė — 
turi ypatingą išvaizdą. Apskritai, meteoritai turi juodą, daugiausia nebliz- 
gančią emalę. Tačiau Andrioniškio meteoritas pasižymi stipriai blizgančia, 
juoda kaip smala, emale. Metalinių dalelių, palyginti, nedaug, todėl ir lygi- 
namasis jo svoris tesiekia 2,05—3,18 ir yra artimas silikatų tankumui. Iš 
viso to reto meteorito yra surasta 11 gabalų. 4 

Trečiasis — yra Žemaitkiemio meteoritas, Ukmergės rajone, nukritęs 
1932 m. Vasario mėnesio 2 d. (vėl netoli Panevėžio). Jisai yra mano ištir- 
tas ir pridera prie chondritų brekčionalinės pogrupės. Einant Tschermak'o- 
meteoritų nomenklatura, chondritai iš olivino ir bronzito su netvarkingai iš- 
barstyta geležinga medžiaga sudaro baltą chondrinę medžiagą su juodomis. 
nuolaužomis bei chondromis. Pagal jų sąstatą ir teksturą Tschermakas. 
randa esant galima juos palyginti su rečiausia hovarditų grupe. O apskri- 
tai, chronditas yra gan dažnas svetys iš kosminės erdvės, tiktai jo atskiri 
egzemplioriai sudaro nemažą retenybę strukturos bei didumo atžvilgiu. Cia 
mes turime brekčionalinės strukturos silikatinį meteoritą iš pilkai baltų 
chondritų tarpo. Chondra — tai specifinės strukturos, apvalios formos 
silikatinis arba metalinis grūdelis, aptrauktas plona plėvele iš sunkiųjų me- 
talų medžiagos. Dažnai ši rūšis turi komplikuotą tinklą iš geležies sulfido. 
Meteoritų šis geležies sulfidas dažniausiai randamas pavidalu „troilito“ (FeS), 
kuris vietomis sudaro stambesnius lizdus. Zemaitkiemio meteoritas turi 
ypač gražias troilito santraukas, kurios siekia net kelių kūbinių centimetrų 
dydžio. Be to, atskirų egzempliorių svoris po 7,258; 7,080 ir 5,360 kg sili- 
katinių meteoritų tarpe yra retas dalykas. Metalinių meteoritų svoris daž- 
nai siekia net kelias dešimtys tonų, bet po kelis kilogramus svorio sili- 
katinių meteoritų pasitaiko retai. Žinoma, kad nemaža didelių silikatinių 
meteoritų žūsta, jų greit nesuradus, nes drėgnoje žemėje arba net ir velė- 
noje jie greit pasiduoda irimo procesams. Geležis oksiduojasi, gyslelių tū- 
ris eina didyn ir visas meteoritas subyra į mažus gabalėlius. Per trumpą 

laiką iš tų gabalėlių pasilieka tik molinga tyrė, kurią lietus bei tekantis van- 
duo galutinai suardo. 


Tarp Zemaitkiemio meteoritų ypatingai tipingas ir gražus yra meteo- 
ritas Nr. 1, kurio atvaizdas čia įdedamas. Sis meteoritas yra gražiai „orien- 
tuotas“. Jis turi aiškų priešakį — „krūtinę“, šonuose — gražias emalės nu- 
tekėjimo raukšles, o užpakaly — šlako nuvarvėjimo linijas ir paviršiaus at- 
sprogusių dalelių įdaubas — „piezogliptas“. Piezogliptų pasigaminimas vyks- 
ta, arba užsidegant sulftidams arti meteorito paviršiaus, arba nuo karščio 
jų sąstatui skylant. Dažnai tų piezogliptų gilumoje galima rasti daugiau sti- 
kluotos medžiagos. Didelių meteorito gabalų suskilimas ėjo, matyt, daugiau- 
sia pagal sultidines gyslas, kurios tęsesi per visą meteorito silikatinę me- 
džiagą. Atskirų metalinių ir silikatinių gyslų persikirtime yra tos medžiagos 
daugiau, ir šitie jos lizdeliai turi ypatingai aiškų blizgėjimą bei spalvą. Gi- 
„lesnėse nuo paviršiaus vietose meteoritas turi ypatingą chondrų spalvų 
margumą, kurį galima pamatyti su paprastu padidinamu stiklu. Sis spalvų 
margumas primena geležies oksido hematito išvaizdą, kuri yra tokia tipinga 
geležies blizgesio atmainai. Iš visa, Žemaitkiemio meteorito rasta 20 gabalų, 
bendro svorio 42,-194.kg.. Atskirų egzempliorių svoris: 7250, 7080, 5260, 
3123, 2555, 2193, 2072, 2050, 2049, 1637, 1535, 1197, 024, 882, 683, 621, 
377, 376, 137 ir 65 gramų. Tipingų chondrų išvaizda su padidinimu 70 
kartų parodyta antrame atvaizde. Pagrindinė silikatinė medžiaga susideda 
iš olivino su enstatitu-bronzitu ir stikluoto maskelinito. Visa silikatinė me- 
džiaga randama metaliniame gyslų tinkle, kuris susideda iš metalinės gele- 


318 M. S. Kaveckis, Meteoritų sąstatas, klasifikacija ir reikšmė 


žies su mažu kiekiu Ni--Co ir geležies sulfido-troilito (FeS). Silikatinės ir 
metalinės-magnetinės medžiagų santykis nuošimčiais yra 83,51 - 16,499/, 

Jei Juodžių hovarditas yra iš Ramygalos rajono, tai susidaro labai įdo- 
mus trikampis visų trijų, savo sąstatu rečiausių, meteoritų grupės: eukritas, 
hovarditas ir baltas brekčionalinis, panašus į hovarditą, meteoritas (Tscher- 
mak'o formulėj: Eu, Ho ir Ch). Visi jie krito palyginti netoli nuo vienas 
kito. Dar nuostabesnis yra datų sutapimas: Vasario m. 2ir 9 dieną. Anglų 
mokslininkas Dr. L. J. Spencer'is, didelis meteoritų žinovas, Londono 
British Museum Mineralogijos skyriaus direktorius, viename savo laiškų 
man nurodo, kad ir jam atrodo, jog astronomai turėtų susidomėti tuo retu 
fenomenu, kad kelių dešimčių kilometrų atstume Vasario mėn. krito jau du 
meteoritai — per trumpą periodą. 

Priimant dėmesin, jog žiem. Lietuvoje per paskutinius 15 metų teko 
girdėti jau keletą nurodymų, kad meteoritų rasta daugiau, tai būtų labai 
įdomu iš skaitytojų gauti smulkesnių davinių apie visus žinomus meteor- 
tų kritimus. Kiekvienam, kuris suteiktų žinių Mineralogijos kabinetui (prof. 
M. Kaveckiui) aš būsiu labai dėkingas, nes meteoritų tyrimas dabartiniais 
laikais sudaro labai svarbią problemą Kosmo strukturai ir Žemės sąstatui 
pažinti. Mūsų meteoritai keliauna į tolimus kraštus, o apsikeisdamas aš 
gaunu kitus, kritusius kitose vietose metoritus. Kas norėtų prisidėti gamtos 
paslaptims atidengti, tas turėtų nepraleisti nei vieno atsitikimo smulkiai 
neužregistravęs meteorito kritimo reiškinį. Svarbus dalykas ištirti ir patį 
meteoritą. Jo sąstatas dažnai yra labai savotiškas ir, kaip minėjau, pa-deda 
pažinti ne tik Kosmo, bet ir mūsų planetos vidinę strukturą bei sąstatą 

Vieną dalį Žemaitkiemio meteorito specialiniam meteorito tyrimui — nu- 
statyti jo absolutinį amžių — buvau nusiuntęs žinomam fizikui prof. F. Pa- 
neth'ui Karaliaučiaus universitete. Bet, deja, dėl jo neariškos kilmės, jisai 
buvo priverstas pasitraukti iš to ultra-vokiško universiteto ir nutraukti sa- 
vo labai įdomius darbus kosminės medžiagos amžiui nustatyti. Sis moksli- 
ninkas meteoritams tirti pradėjo taikinti metodą, kuris taikomas ir žemės 
mineralų bei uolenų amžiui nustatyti pagal helio kiekį. Bet kadangi me- 
teoritai šio helio turi labai maža, nes helio atsiradimas yra radioaktingų 
medžiagų skilimo padarinys, tai jo kiekiui nustatyti reikėjo ieškoti ypatin- 
gai jautrių aparatų bei precizinių metodų. Taikinant, labai jautrų Pirani-Ster- 
no vielos kaitinimo monometrą, buvo surastas galimumas konstatuoti helio 
kiekį iki 5107 kūb. metro kiekio su tikslumu iki 29/ D. Urry ir W. 
Koeck'o tyrimais buvo nustatyta, kad meteoritai turi vidutiniškai 2.10—13 
gramo helio, ir tais matavimais konstatuota, kad ištirti meteoritai pagal jų 
radioaktingumą sudaro tokią eilę: 


Heliot/ą gr. į Radijo gr. į Amžius mili- 


Meteorito vardas | Rūšis E ip jonais metų 
1. Mukerop iš Ferm Grėondorn. Of 0,43 15 100 
2. El Inca (Tamarugal) Om 4,0 2,0 550 
3. Arispe Ogg 7,22 (ks, 1500 
4. N'Gouryma Ob 13,91 2,9 1250 
5. Stauton Co. Om 18,92 2,4 2000 
6. Nelson Co. Ogg 20 1,8 2600 
7. Mount Aylifi Og 35,81 2,8 2900 
S Ą Og 35,90 32 2600 

Žemės paviršiaus uolenų maksimalinis amžius švino metodu nustaty- 
tas — 1660 milijonų metų, o helio metodu — 570 milijonų metų. 

Iš metecritų tabelės ma-- 
tome, kad meteoritai grupių. 
Nr. 6, 7, 8 turi amžių nuo 
2000 iki 2900 mil. metų; 
tai atitinka mūsų planetos 
sistemos amžį, kuris nusta- 
tomas — 3000 milijonų me- 
tų. Atrodo, kad skaičiai su- 
tampa ir kad bent dalis ant 
Žemės paviršiaus nukrin- 
tančių meteoritų turėtų būti 
tos pačios kilmės, kaip ir 
mūsų planeta — Žemė, 

Kitais astronominiais. 
bei astrofiziniais duomeni- 
mis galima teigti, kad 1) me- 
teoritai savo kilme yra iš. 
tos pačios medžiagos, kaip 
ir Saulės sistemos nariai, 
2) kad jie genetiniu atžvil- 
giu yra surišti su planeto- 
mis ir 3) kad seniausio am- 

| žiaus meteoritai, kuriuos 
mes radome Žemėje, sustingo iš skystos pirminės medžiagos tuo pačiu 
laiku, kaip ir mūsų planeta —Zemė. 

Kritulių svyravimo koeficientas Lietuvoje 


S. Olšauskas, Kaunas 


Nagrinėjant atskirus meteorologinius elementus dažnai naudojami tų 
elementų vidurkiai; bet atskiri vidurkiai nepilnai charakterizuoja tam tikrą 
reiškini. Labai svarbu žinoti ne tik atskirų elementų vidurkiai, bet ir jų at- 
silenkimo dydžiai nuo tų vidurkių. Tuo būdu greta vidurkių iš eilės metų, 
iš vadinamų „normų“, surandami dar elemento svyravimai, arba jo ampli- 
tuda, Bet krituliams, kaip labai kintamam reiškiniui, apibūdinti sakytų dy- 
džių. nepakanka. Dėl to meteo:0logai stengėsi surasti tokį faktorių, kuris ga- 
lėtų ryškiai ir trumpai charakterizuoti galimus elementų svyravimus. Dar 
1881 m. Angot'as betyrinėdamas Alžerijos klimatą, kritulių kintamumui 
pavaizduoti naudojo jų kiekių santykius lietingiausiais ir sausiausiais metais. 

Hellmann'as savo darbe „Niederschige in den Norddeutschen 
Stromgebieten“ taip pat naudojasi sakytu faktorium, kad apibūdintų kritulių 
dydžių homogenumą; bet jis nurodė, kad šis faktorius ne visuomet gali tai 
nustatyti, o reikalingas dar papildomų nagrinėjimų. Savo kitame plačiame 
„darbę „Untersuchungen ūiber die Schwankungen der Niederschlūge“ Hell- 
mann'as, greta absolučių kritulių svyravimų, nagrinėja dar didžiausių meti- 
nių kritulių kiekių santykius su mažiausiais, kaip klimatines charakteristikas, 
pavadindamas jas „Schwankungsguotient“, t. y. svyravimo koeficientu, Pa- 
žymėję kritulių svyravimo koeficientą raide O, gausime O—Max: Min. 

Naudodamasis daugelio žemės rutulio meteorologijos stočių daviniais, 
Hellmann'as nurodo, kad G) apskritai svyruoja-1.5- 2.5 tarpe ir kad didesni 
dydžiai sutinkami tik tam tikruose charakteringuose klimatuose. Jis vadina 
santykį O) labai palankiu, jei šis santykis yra žemesnis, kaip 2.0, palankiu 
2.0—2.44 ribose, pakankamai palankiu 2.5—2.9, mažai palankiu 3.0—3.9, ne- 
palankiu 4.0—4.0 ir labai nepalankiu santykiuose didesniuose kaip 4.9. 
Hellmann'as tarp kita ko nurodo, kad jei atskirais metais kritulių kiekis 
bent 4 kartus mažesnis kaip kitais metais, tai tokiems svyravimams gali 
būti atsparus tik nedidelis augalų skaičius. ę 

Šenrok'as suskaičiavo pagal 30 metų stebėjimus (1886—1915) me- 
tinių kritulių svyravimo koeficientą G SSSR Europos dalies plotui, 
įterpiant net kaimynines sritis už vakarų sienos. Jis priėjo išvadą, kad 
sakyto ploto didesnioje dalyje G pasiskirsto palyginti vienodai. Dau- 
gumoje vietų O svyruoja apie 2.0, kiek sumažėjęs prie Baltijos jūros, 
ežerų srity ir į pietus nuo jų — Volgos aukštupy ir toliau siauru pleištu 
iki Okos ištako; be to, už vakarų sienos ir Kamos rajone. Kraštutiniuose 
pietuose, ypač pietryčiuose O auga. Dniepro žemupy ir Juodųjų jūrių 
žiemių pakrašty O didesnis kaip 2.5, o Dono ir Volgos žemupy siekia 3.0 
ir daugiau. 4 / 

Einant prie metinių kritulių svyravimo koeficiento G Lietuvoje, tenka 
atkreipti dėmesį, kad šiam tikslui teks panaudoti kritulių davinius iš paly- 
ginti nedidelio metų periodo, būtent, iš 1926—1935. Turint galvoje, kad 
Nepriklausomos Lietuvos gyvavimo metais tik Kaunas ir Dotnuva turi kri- 
tulių stebėjimus nuo 1923 m pradžios, o kitose Lietuvos vietose stebėji- 
mai pradėti daryti kiek vėliau, tai, kad parinktume G koeticientui nagrinėti 

bent keliolika punktų, teko pasinaudoti kritulių daviniais tik iš 10 metų 
periodo (1926-—-1935). 

Patieksime iš sakyto periodo didžiausius (Max) ir mažiausius (Min) 
metinius kritulių kiekius iš 16 Lietuvos meteorologijos stočių ir joms su- 
skaičiuotus kritulių svyravimo koeficientus G. 

Lietuvos meteorologijos stočių didžiausieji (Max) ir 
mažiausieji (Min) metiniai kritulių kiekiai (mm) ir jų 
svyravavimo koeficientai O (1926—1935 m.) 


E Meteorologijos stotis Max Min O 
1. | Biržai 847 | 564 1.5 
2. | Telšiai 071 584 17 
3. | Siauliai 650 484 1:3 
4, | Palanga 846 467 1.8 
5. | Zarasai 851 550 16 
6. | Panevėžys 705 | 516 14 
7. | Klaipėda 896 546 16 
8. | Laukuva 078 588 17 
9, | Utena 1718 474 1.6 

10. | Dotnuva 724 505 14 
11. | Raseiniai 707 493 1.4 
12. | Ukmergė 863 538 16 
13. | Kaunas 744 536 14 
14, | Šikšniai 832 590 14 
15. | Mariampolė 679 443 ||| 15 
16. | Lazdijai 724 424 17 ' 


„Iš šios tabelės matome, kad koeficientas O visame Lietuvos plote ma- 
žesnis kaip 2.0. (Oautos išvados dalimi sutampa su Senroko gautomis iš- 
vadomis, kad O) yra mažesnis kaip 2.0 prie Baltijos jūros ir už SSSR va- 
karų sienos. Tačiau iš kito šono, vargu ar galima būtų išvesti griežtą pa- 
lyginimą išvadų, gautų iš Lietuvos meteorologijos stočių 10 metų periodo 
davinių, su Senroko gautomis išvadomis iš 30 metų periodo. Tenka pažy- 
mėti, kad, metų periodui einant didyn, ir koeficentas O gali padidėti. Tuo 
būdu, jei išvardintųjų Lietuvos meteorologijos stočių kritulių daviniai būtų 
imti iš didesnio periodo, tai iš vieno šono kritulių maksimumas galėtų pa- 
didėti, o minimumas dar sumažėti, vadinasi, koelicentas O būtų didesnis 
kaip suskaičiuotasis iš 10 metų periodo. 

Tam patvirtinti pasinaudosime Kauno meteorologijos stoties daviniais 
iš 17 metų periodo (1892—1908). Siuo laikotarpiu didžiausias metinis kri- 
tulių kiekis buvo 810 mm, o mažiausias 472 mm ir O=—1.7, t. y. didesnis 
už gautąjį (1.4) iš 10 metų periodo (1926 1935) Tenka pažymėti, kad ir 
Vilnius iš to pačio metų periodo (1892—1908) turi tą patį svyravimo koe- 
ficientą O—1.7 (Max=—?27 mm, Min=—440mm). Tarp kita ko Ryga iš to 
pačio metų periodo turi taip pat O=—1.7 (Max=818 mm, Min=—478 mm), 
tuo tarpu kai iš 10 metų priodo (1922 — 1931) O=—1.5 (Max=885 mm, Min 

—594 mm), nes kad ir maksimumas didesnis už pirmąjį, bet ir minimumas 
taip pat didesnis kaip pirmuoju atveju. 

Iš patiektų kritulių svyravimo koeficientų G Lietuvoje (žiūr. tabelę) 
matome, kad didesni O gauti Zemaičių aukštumai (1.7) ir pajūriui (1.6—1 8). 
Į rytus nuo Žemaičių aukštumos koeficientas O sumažėja iki 1.3—1.4 ir 
vėl padidėja Lietuvos kraštutiniuose rytuose iki 1.6. Be to, pietuose O svy- 
ruoja 1.4 - 1.7 ribose. . 

Gautos išvados negali būti laikomos griežtai atitinkančiomis Lietuvos 
plotą, nes, kaip aukščiau pasakyta, jos gautos iš nedidelio metų periodo. 
Dėl to galima prileisti, kad metų periodui einant didyn, koeficiento O pa- 
siskirstymo Lietuvoje vaizdas gali kiek pasikeisti; tačiau gauti O dydžiai, 
kad ir iš trumpo metų periodo, greta kraštutinių metinių kritulių dydžių 
vaizdžiai būdina metinių kritulių svyravimą Lietuvoje. 2 1 

Kad išaiškintume, kaip derinasi gautieji kritulių svyravimo koeficientai 
O Lietuvos plotui su metinių kritulių kiekių vidurkiais, imsime sakytus dy- 
džius taip pat iš 1926—1935 m. periodo. 

Sugretinsime kelių Lietuvos vietų metinių kritulių kiekių vidurkius M, 
įšreikštus milimetrais, ir kritulių svyravimo koeficientus G) čia dedamoj tabelėj. 


Vieta M a) | Vieta M O i 


| Biržai 644 „5 | Panevėžys, 610 1 
Telšiai 756 7 | Klaipėda 734 1-4 
Siauliai 574 3 | Dotnuva .| 586: / 14 
Palanga 654 8 | Kaunas 625 1 
Zarasai 678 6 į Lazdijai 1 


"M — 


Iš patiektų davinių negalima pastebėti koeficiento O pareinamybės 
nuo metinių kritulių kiekių vidurkio. Atskiros vietos su beveik vienodu 
metinių kritulių kiekių vidurkiu M turi skirtingus koeficientus G : pav., Siau- 
liai ir Lazdijai, Be to, matome, kad nors atskiros vietos sų didesniais metinių 
kritulių kiekių vidurkiais (Telšiai, Klaipėda, Palanga, Zarasai) turi ir didesnes 
O reikšmes, bet O dydžiai nėra proporcingi metinių kritulių kiekių vidur- 
kiams. Matyt, O pasiskirstymui išaiškinti nepakanka derinti G davinius tik 
su kritulių daviniais, o reikia dar žiūrėt ir kitus faktorius, kurie gali turėti 
įtakos kritulių svyravimams (jūrių artimumas, vietos reljefas, oro atmainos 
ir kt.). Tačiau, nagrinėjant sakytų atskirų faktorių įtaką metinių kritulių kie- 
kių svyravimui ir nustatant jų ryšį su koeficientu O, reikia turėti galvoje, kad 
metų periodui einant didyn ir koeficientas O gali padidėti, ir kad koeficiento O) 
didėjimas, metų periodui didėjant, atskiromis vietomis gali būti nevienodas. 

Tuo būdu, lyginant įvairių vietų kritulių svyravimo koeficientus, O, yra 
būtina imti kritulių kiekius iš vienodo metų periodo; bet kartu, aiškinant 
koeficiento O pasiskirstymą, atitinkantį tam pačiam metų periodui, matyt, 
reikalinga dar atsižvelgt į visus faktorius, kurie gali turėti įtakos kritulių 
svyravimams. 

Kaunas, Meteorologijos Biuras, 1936. X. 16. 


my 


: Galinių morenų kryptis rytinės Lietuvos aukš- 


tumose ir tų aukštumų kilmė 


Dr. Č. Pakuckas, Kaunas 


Šį straipsnį skiriu prof. Dovydaičiui jo 50 metų amžiaus 
proga, norėdamas pareikšti jam, kaipo mano mylimam mokytojui 
ir geradariui, savo dėkingumo ir giliausios pagarbos jausmus. 


Į rytus nuo Šventosios visu pasieniu eina kalvotas ir ežeringas kraš- 
tas, iškilęs aukščiau jūrių lygmens apie 200 metrų. Tos pakilumos aukš- 
čiausieji punktai siekia net ligi 240 m. Sio kalvoto rytinės Lietuvos krašto 
ribos nesibaigia laisvosios Lietuvos sienomis. Žiemiuose tas kalvotas kraš- 
tas pereina į Latviją, o rytuose į okupuotą Lietuvą. Pietvakarių linkme jis 
per pietinę Lietuvą pereina į Vokietiją. 

ia kalbamas plotas sudaro tik mažą dalį didelės kalvotos juostos, 
kuri prasideda Jutlando pusiasaly, eina išilgai žiem. Vokietijos ir Pabaltiju 
per Lietuvą, Latviją ir Estiją. Ryt. Lietuvos aukštuma tat yra tos, vadina- 
mos „Baltijos aukštumos“ dalis. Savo painiu kalvotu reljefu ir dideliu eže- 
ringumu rytinės Lietuvos kraštas beveik nieku nesiskiria nuo pietinės Lie- 
tuvos ir Rytprūsių aukštumų žemėvaizdžio. Kad ir kalbamoji rytinės Lietu- 
vos aukštuma yra Baltijos aukštumos dalis, bet jos kilmei aiškinti ieškoma 
kitokių pagrindų, kaip aiškinama Baltijos aukštumos kilmė Vokietijos sienose. 
Kilmę aiškinti prieisime vėliau, panagrinėję pirmiau tuos glacialinius reljefo 
elementus, kurie reikšmingi pačiai kilmei aiškinti. 

Siandien jau ne problema, bet faktas, kad sakytosios aukštumos rel- 
jefas yra vyriausiai glacialinės kilmės. Tat panagrinėkime šį kraštą glacial- 
morfologijos požiūriu. Rytinė Lietuva šiuo atžvilgiu yra dar labai mažai 
tyrinėta. Pirmu kart tik 1924 m. vokiečių geografas Mortensen'as, ra- 
šydamas apie Lietuvos glacialmorfologiją, palietė bendrais.bruožais ir šį ryt. 
Lietuvos kraštą. Tačiau jo sprendimai padaryti atsirėmus ne tiek tiesioginio 
tyrinėjimo duomenimis, kiek topografiniu žemėlapiu. Jis, kalbėdamas apie 
šias vietas, pabrėžia, kad ši rytinė Baltijos aukštumos dalis yra labai pro- 
blematiška, reikalaujanti pagrindingo tyrinėjimo ir žadanti įdomių rezultatų. 
Iki šiol ta Lietuvos dalis nebuvo niekeno giliai tirta. Pereitų 1935 ir šių 
1936 metų vasaros atostogų metu man teko atlikti rekognoskuotės marš- 
rutas po šį kraštą, kreipiant daugiausia dėmėsio į glacialmortologinę ir gla- 
ciallitologinę šio krašto strukturą. Kaikurie mano tyrinėjimo duomenys, 
man atrodo, yra skirtingi nuo Mortenseno paskelbtųjų, ypatingai kai dėl 
vad. galinių morenų krypties. Nesiimdamas čia plačiai nagrinėti šio krašto 
mortologijos, noriu šiame straipsny paliesti tik vieną glacialinės morfolo- 
gijos elementą, būtent, to krašto galines morenas, kiek jų teko, konstatuoti. 

Vienas svarbesniųjų glacialinės morfologijos elementų yra galinės mo- 
renos; tat tyrinėtojui labai svarbu jas susekti. Tik ne visur jos ryškiai pa- 
sireiškia ir dėl to nevisuomet lengva jas konstatuoti. Ten, kur galinių mo- 
renų ruožus sunku išskirti iš kalvotos aplinkumos, norint susekti jų ben- 
drą kryptį, tenka kreipti dėmesio į visus pasireiškiančius glacialinius ele- 
mentus ir mortologinio ir litologinio pobūdžio. Ryt. Lietuva priklauso to- 

kiems kraštams, kur dėl gan painaus reljefo nelengva susekti galinių mo- 
renų ruožus. 

Mortensenas konstatuoja ryt. Lietuvos dalyje galinių morenų kryptį 
WE. Jo žodžiais tariant, aukštuma nuo Lyduokių iki Malėtų eina daugiau- 
siai rytvakarių kryptim ir čia, turime WE kryptim ėjusį ledyno pakraštį. Į 
rytus nuo Malėtų, jo spėliojimais, aukštumos eina taip pat WE kryptimi, 
Zemėvaizdį ypatingai ryškiai charakterizuoją ten esami ežerai, besidriekian- 
tieji tąja pačia WE linkme. Mortenseno manymu, Malėtų apylinkės ežerų 
kryptis, taip ryškiai einanti iš rytų į vakarus, priklauso buvusio ledyno pa- 
kraščio, ėjusio šioje apylinkėje tąja pačia WE kryptim. Tai nesą rinų tipo 
ežerai, bet intermoreniniai slėniai, kuriais nutekėdavęs nuo betirpstančio 
ledyno pakraščio vanduo ir tuo būdu išgraužęs jiems pailgas daubas. 

Tiesioginiais stebėjimais šiame krašte patyriau; kad ryt. Lietuvos kraš- 
te galinių morenų kryptis neina griežtai WE, bet dažniausiai SW-NE. 
Kaikurios jų nusidriekia lanku. Tada tokio išlenkto galinės morenos ruožo 
vienas vakarų sparnas paprastai turi NW SE kryptį, ties pačiu lanko vi- 
duriu W-E, o rytų pusėje SW-NE. Iš to matome, kad ledyno pakraštys 
nėjo tiesia linija per šį kraštą, bet turėjęs didesnių ar mažesnių liežuvio 
pavidalo prasikišimų. Galinėmis morenomis dabar čia atžymėti buvusio Ie- 
dyno atskirų srovių pakraščiai, kurie buvo ilgesnį Jaiką stabtelėję vienoj 
kitoj vietoj. Peržvelkim trumpai tuos ledynų stabtelėjimų etapus, kur liko 
jo žymės galinių morenų pavidalu. Imu nagrinėti eidamas iš pietų į žie- 
mius. Nagrinėjamo čia ploto pietinė riba yra Žiežmarių - Vievio vieškelis. 

Nuo Kaišiadorių keletas kilometrų į rytus eina NEN-SWS kryptim 
aukštuma, iškilusi 160—150 m aukščiau jūrių lygmens ir 84 m aukščiau 
Laumenos slėnio. Kadangi ta aukštuma sukrauta daugiausia iš priemolio 
žvyro, priesmėlio ir apsčiai pasitaikančių stambių akmenų, tai ją tenka lai- 
kyt esant galinę moreną. Šitai dar patvirtina į pietryčius nuo tos aukštu- 
mos išplitę smėlio plotai, kuriuos tenka laikyti esant šios galinės morenos 
sandrą. Kalbamoji aukštuma žiemių pusėje prieina iki pat geležinkelio lini- 
jos prie Rečėnų kaimo (3 km į rytus nuo Kaišiadorių), o toliau ji pakryps- 
ta į pietryčius ir eina pageležinkeliu pro Paltininkų, Pajautiškių ir Oiluičių 
kaimus. Nuo Giluičių aukštumos ruožas nukrypsta į NE ir eina pro Ci- 
viškių, Krečiūnų kaimus iki Dainavos (8 km į rytus nuo Žaslių). Prie Arioga- 
los kaimo (5 km NE nuo Žąslių) pasireiškianti aukštuma turi galinės morenos 
pobūdžio ir dėlto ją tenka laikyti esant Kaišiadorių - Dainavos galinės more- 
nos lanko žiemryčių sparną Nuo šito galinės morenos ruožo į pietryčius Ka- 
zokiškio—Panerių apylinkėje, ir į rytus nuo Vievio prie pat paviršiaus išplitę 


juostoti moliai liudija buvusį ledyno pakraštį į žiemvakarius nuo jų išsi-. 


plitimo vietų. Ė 

Toliau į žiemius, Čiobiškio - Musninkų apylinkėse, yra išplitusios vad. 
dugninės morenos, lygumų ar lengvai banguoto paviršiaus charakteriu. Ir 
tik prie pat Bagaslaviškio iškyla kalvotas paviršius, iš kurio galima išskirti 
čia besitęsiantį naują galinės morenos ruožą. Vienas lanko sparnas eina 
NWN linkme pro Zubielių, Antakalių ir Kulniškių kaimus ligi Mažeikiškių 
(8 km WE nuo Veprių arba 3 km WS nuo Pabaisko). Kitas šios galinės 
morenos rytinis sparnas ties Bagaslaviškiu pasisuka į NEN. Ypatingai ryš- 
kiai pasireiškia šio sparno iškiluma ties Ragauka—Gailiūnais (5 km SE nuo 

Pabaisko). Vakarinis sparnas savo medžiagine sudėtim yra gan charakterin- 
gas galinei morenai, tuo tarpu rytinis sparnas nepasižymi tokiu ryškumu, 
tačiau iš apylinkių reljefo tenka čia manyti esant galinę moreną. Nuo Pa- 
baisko — Bagaslaviškio aukštumos į rytus yra išplitus žemuma, t. y. pelkėtos, 
mišku apaugusios vietos. Si Kertušos žemuma, apie 8 km pločio, eina pa- 
ilga NS linkme apie 15 km ir pietuose pereina į Širvintų lygumas. Kitoje tos 
žemumos rytų pusėje vėl iškyla Sešuolių —Staškūniškių aukštuma, turinti 
galinės morenos pobūdžio. Atrodo, kad Kertušos žemuma yra buvęs tar- 
pas ledyno pakrašty dviejų ledyno prasikišimų vietoje, kuriuo nutekėdavęs 
vanduo nuo betirpstančio ledyno pakraščio. Lygumų plotai į pietryčius nuo 
Bagaslaviškio, Sirvintų — Musninkų apylinkėse buvę apsemti vandens; tai liu- 
dija šiandien ten randami prie pat paviršiaus juostoti moliai, o tie yra nuo- 
sėdos tvenkinio, į kurį pritekėdavę vandens nuo ledyno pakraščio. 

Šešuolių —Staškūniškių aukštuma pasižymi gan painiu kalvotu reljefu. 
Kalvų aukštumas svyruoja tarp 150 -170 m aukščiau jūrių lygmens ir 
50 -60 aukščiau Kertušos žemumos. Ryškus galinės morenos charakterio 
ruožas išsiskiria prie Staškūniškių (15 km SES nuo Sešuolių) ir eina N W- 
SE kryptim ligi Šešuolėlių, o toliau lanku pasuka į SW-NE pro Nai- 
dus Kriaunų kryptim. Nuo Staškūniškių —Kriaunų lanko į pietus išplitę 
smėlynai yra sandro plotas ir šiek tiek toliau Giedraičių —Juodiškių apy- 
linkėje pasitaiko juostoti moliai, arba „varvos“. Kuriomis vietomis eina 
tolyn čia sakytos galinės morenos ruožas, neaišku, nes įsiterpusios žemos 
pelkėtos vietos nutraukia ištisinę aukštumos grandinę. 

Po 10km pertraukto tarpo, žiemryčių kryptimi toliau pasirodo vėl ryš- 
kus galinės morenos ruožas Lozorių, Denovalių ir Gailiūnų kaimų apylin- 
kėse (5 km į pietus nuo Videniškio)) Apie kilometrą pločio ruože iškyla 
pailgos kalvos, nusėtos įvairaus didumo akmenimis. Sąstato atžvilgiu tos 
kalvos yra daugiausiai iš priesmėlio, žvyro ir stambokų akmenų. Atskirų 
kalvų pailgumas čia daugumoje sutampa su bendru ištisos aukštumos ruo- 
žo nusitęsimu, Siuo atveju čia ta kryptis yra NE. Šitoksai akmenuotas iš- 
kilimas daugelio pailgų kalvų pavidalu eina nuo Gailiūnų iki Malėtų. Ne- 
paprastai dideliu akmenuotumu pasižymi Denovalių ir Lozorių laukai, 

Želvos -Videniškio — Giedraičių trikampio plotas pasižymi ryškiomis 
kalvomis, sudarytomis daugiausiai iš priemolio. Tas ir į jas panašias vietas 
tenka priskirti prie vadinamo dugninės morenos kalvuoto žemėvaizdžio, 
kurį vokiečiai vadina „kuppige (Grundmorenenlandschaft“. Tiesa, šio tri- 
kampio įvairia kryptimi išmėtytų kalvų žemėvaizdy išsiskiria ruožas savo 
pailgom kalvom NE-SW kryptim pro Papiškių, Siciūnų ir Staškūnų—Pusnios 
kaimus. Gal tai galima laikyti galinės morenos Staškūniškio — Kriaunų, Gai- 
liūnų —Malėtų ruožo dalimi. 

Galinės morenos ruožas, atsektas iš SW iki Malėtų, nesibaigia čia 
pat, bet eina toliau savo ankstybesne NE linkme. Nuo Malėtų iki Durų 
ežero pastebimas truputį didesnis pasukimas į žiemius, tačiau toliau ryš- 
kiai akmenuotu ruožu nueina NE linkme pro Virintos ežerą, Civilių kaimą, 

Suginčių bažnytkaimį iki Azieraisčių. (3 km N nuo Suginčių). Nuo čia ryš- 
kumas sumenkėja ir tolimesnį tęsinį sunkiau išskirti iš kalvoto reljefo. Bet 
atrodo, kad nuo Azieraisčių ledyno pakraštys turėjęs staigesnį pasukimą į 
rytus, nes 4 km įrytus nuo šios vietos, ties Karveliškiais ir keletą km to- 

liau ypatingai ryškiai jis pasireiškia. ties Vyšnialaukės ir Šilelio kaimais. Šis 
ruožas toliau nueiną Kuktiškių linkme. Iš šito gan ilgo galinės morenos 
ruožo SW-NE kryptimi, sprendžiame apie atitinkamą čia buvusio ledyno 
pakraštį. Sitai čia konstatuotai galinės morenos krypčiai gerai atitinka esa- 
mi nuo jos į pietryčius smėlynai bei žemos pelkėtos vietos. Tai yra ne 
kas kita, kaip fluvioglacialiniai padarai nuo betirpstančio ledyno pakraščio. 
Gerai taip pat prisiderina ir esamoji toje apylinkėje virtinė pailgų ežerų, 
kurių daugelį tenka laikyti esant rinų tipo. Dauguma tų ežerų yra pailgi 
NW-SE. O mums žinoma, kaipo taisyklė, kad rinų ežerai savo išilgine ašim 
yra nukreipti statmenai galinių morenų krypčiai. 

Į pietus 20 km atstumu nuo Malėtų, prie Dubingių pasirodo kitas ga- 
linės morenos ruožas. Dubingių galinė morena yra ankstybesnio ledynų 
stabtelėjimo etapo žymė, kaip anksčiau sakyto Malėtų ruožo. Ji kerta rytuo- 
se nuo miestelio pailgą Dubingių ežerą. Viso šitos galinės morenos ruožo 
ištisai neteko susekti, bet ir iš konstatuotos dalies prie pat Dubingių gali- 
me tvirtinti apie jos tą pačią SW —NE bendrą kryptį. Pietuose nuo Dubin- 
gių galinės morenos charakterio ruožą teko konstatuoti Saltunų ir Laumi- 
konių kaimų laukuose N-S kryptim. Kitoj ežero pusėj prie Verbeliškių, 
Mikališkių, Kiriškių ir Vorėnų kaimų pasirodo vėl aiškiai susekamas pakry- 
pimas į žiemryčius. sK 

Dubingių ežeras, siauras, bet apie 20 km ilgio, atrodo lyg upė. Aukš- 
tais abiem pusėm krantais, apie 30 —40 m gilumo, jis yra tipingas klasikinis 
rinų tipo ežeras. Jo pailgumas eina NW-SE kryptim, taigi yra statmenas 
jį kertančiai galinei morenai.' 

Tarp Cijūniškių kaimo ir Dubingių dvaro, apie kilometrą į žiemius 
nuo Cijūniškio, iškyla gan ryškus osas NW-SE linkme. Dubingių —Un- 
turkės — Joniškio tarpe vyrauja priemolio kalvotas dugninės morenos žemė- 
vaizdis. Iš Joniškio pakeliui į Unturkę, ketvirtame kilometre prie vieškelio 
ties Pūkianiškių kaimu, pasireiškia priesmėlio žemė ir iškyla oso pavidalu 
keletas pailgų kalvų  W-E kryptim, o toliau į žiemius prie Garšvėnų dva- 
ro ir Pikciūniškių bei Jukniškių kaimų pasirodo daug stambių akmenų; tai 
duoda pagrindo manyti, jog čia esama galinės morenos. Ar tai yra Du- 
bingių ruožo dalis, ar nauja galinė morena, — neteko susekti, nes ryškes- 
nės žymės greit išnyksta ir susilieja su bendru apylinkės kalvotu paviršium. 

Nuo Unturkės į rytus, Labanoro apylinkėse plačiu ruožu iki Saldutiš- 
kio eina smėlio plotai. Apie Labanorą čia pat po smėliu guli juostoti mo- 
liai, kurie vietomis prasikala visai paviršiunį Tarp Malėtų ir Labanoro pu- 
siaukely ties Stirniais iš smelynų ploto iškyla nedidelis plotas priemolio, ku- 
riame pasitaiko stambių akmenų. Spėju, jog čia gali būt galinės morenos 
ruožo dalis, ankstybesnio už Malėtų ruožą. Kitoj pusėj Stirnių ežero, t. y. 
į NE nuo Stirnių apie 4 km, Šnieriškio kaimo laukuose prie Aisėtos ežero 
iškyla iš smėlynų ploto akmenuota juosta galinės morenos pobūdžio. Nuo 
šių vietų toliau į rytus išplitę dideli smėlynai. Iš to aiškiai matome, kad 
negalime prileisti Malėtų — Labanoro rajone bet kokios galinės morenos, ei- 
nančios iš vakarų į rytus, kaip tai spėliojo Mortensenas. 

Už Aisėtos ežero, truputį į žiemvakarius nuo Saldutiškio, Dryžių kai- 
mo laukuose pasirodo didelis akmenų kiekis kalvotam reljefe ir nuo šios 
vietos truputį į pietryčius ties Antalaumiestės — Drobiškių kaimais vyrauja 

priesmėlio bei žvyro kalvos. Ta akmenuota juosta nenutrūkdama tiesiasi 
nuo Dryžių kaimo NE linkme pro Šarkių, Indubokų, Gaivėnų ir Akmeniš- 
kių kaimus. Nuo Akmeniškio toliau į žiemryčius tas didelis akmenuotumas 
išnyksta ir prasideda kalvotas priemolio žemėvaizdis. Kad ir šito akmenuoto 
ruožo priešaky nėra smėlynų ploto, charakteringo galinėms morėnoms po- 
žymio — išskyrus nedidelį tarpą prie Antalaumiestės ir Drobiškių kaimų —ta- 
čiau šitokį didelį akmenų susikrovimą, siaura juosta einantį be pertraukos 
9 km, tenka laikyti esant galinę moreną. Laiko atžvilgiu, šitą galinę moreną 
turbūt tektų laikyti ankstybesnės stadijos kaip Malėtų— Suginčių — Kuktiškių 
+ru0ožą. Gal ją tektų sieti su anksčiau minėtu spėjamu Stirnių — Šnieriškių 
akmenuotu ruožu, kurį, gaila, nutraukia pelkėtos žemumos tarpas. 
Cia dar reikalinga smulkiau patyrinėt, nes šitą Dryžių —Akmeniškio ruožą 
galima taip pat jungti tam tikru lanku ir su Kuktiškių — Suginčių ruožu, 
Jungiant šiuo antru būdu, tiksliau prisiderina į pietus esanti žemuma, ku- 
rioje išplitę smėlynas. 

Eidami tolyn į žiemius nuo Malėtų - Suginčių ruožo užtiksime, kaip 
ir reikėtų laukti, kitą ledyno stabtelėjimo etapą. Ir ištikro, tarp Suginčių ir 
Utenos (6 km N nuo Suginčių) pasitaiko vėl naujas galinės morenos ruo- 
žas, Ši galine morena išlenkta lanko pavidalu, kurio vieną sparną teko kons- 
tatuoti ryškiai pasireiškia prie Pakalnės, o kitą žiemiuose nuo Kuktiškių. 
Nuo Pakalnės ši galinė morena eina NW-SE linkme pro Belbiškių, Balins- 
kių ir Meldynės kaimus iki Andreikonių. Ties Andreikoniais ji pakrypsta į 
NE ir jos ryškų akmenuotą ruožą nenutrūkstamai galima sekti iki Asmalų 
ir Boreišų kaimo (3 km NWN nuo Kuktiškių). Sis Pakalnės— Kuktiškių 
ruožas pasižymi dideliu akmenuotumu; ypatingai daug akmenų ten, kur 
morėna kerta Utenos —Malėtų vieškelį, Balinskių ir Meldynės kaimų laukuo- 
se. Tie akmenys iš tolo atrodo lyg ganykloje pilkuotų didelės avių bandos. 
Ties viduriu tos morenos lanko pietų pusėje vietos žemos ir pelkėtos; 
tai yra visiškai suprantama, nes čia buvo susitelkę vandenys nuo ledyno 
pakraščio, kuris ėjo dabar likusio akmenuoto ir žvyringo ruožo vietomis. 
Nuo Kuktiškių-—Bareišų į rytus, sakytos morenos rytinio sparno ryškumas 
išnyksta ir apie tolimesnį jos tęsinį tenka tik spėlioti. Tačiau atrodo nesun- 
ku jį susieti su vėl ryškiai akmenuotu ruožu netoli Tauragnų, 3 km 
nuo miestelio, prie Klikių ežero, tarp Paltiškių ir Klikių kaimų, kur tas ruo- 
žas nueina Bajorų kaimo (6 km NE nuo Tauragnų) kryptimi. Nuo Bajorų 
kaimo dar galima sekt į žiemių rytus keletą kilometrų besitiesiančią akme- 
nuotą kalvų grandinę; bet toliau nuo Antabaltės kaimo vėl nutrūksta bu- 
vęs ryškumas ir prasideda lyguma. Iš šitos morenos lanko atsispindi bu- 
"vęs ledyno prasikišimas liežuvio pavidalu. Tokie ledyno pakraščio prasiki- 
šimai yra gan dažnas reiškinys, kurį galima stebėti dar šiandien ledynų pa- 
dengtose šalyse, . 

Tokių ryškių akmenuotų ir žvyringų galinių morenų, kaip Pakalnės — 
Kuktiškių ruožas, eidami toliau į žiemius neužtiksim. Nuo tos morenos 
lanko iki Utenos ir toliau įĮžiemvakarius Debeikių — Vyžuonų apylinkėje vy- 
rauja kalvotas paviršius, dengtas rausvo priemolio, o tai atitinka dugninę 
moreną kalvotu žemėvaizdžiu. Šitame plote tik retkarčiais / prasikiša žvyro 
kalvos. Prie pat Vyžuonų apie 1 km'SW nuo miestelio iškyla labai ryškus 
didelis osas, kuris nueina keletą kilometrų SE - NW linkme. Su pertraukom 

paliai Vyžuonos upelį galima jo atsekti net iki Kolėkių kaimo (5 kl SE nuo 
Vyžuonų). Sprendžiant teoriškai, iš krypties to oso, Aknistos slėnio ir išil- 
gai to slėnio nusidriekusių eilės pailgų ežerų, kurie atrodo esą subglacia- 
linės rinos likučiai, tenka manyti čia buvusį ledyno pakraštį SW - NE kryp- 
tim. Tačiau to pakraščio likučių, ryškių galinių morenų pavidalu, tose apy- 
linkėse neteko konstatuoti. Pasitaiko tik atskirose vietose žemėvaizdžiai ga- 
linės morenos charakteriu, taip, antai, pietuose nuo Anykščių prie Kiškelių— 
Katlerių kaimų ir Kurklių dvaro, t. y. pusiaukely tarp Anykščių ir Skiemo- 
nių. Šios vietos kalvų kryptis yra NW -SE. Toliau vėl, tarp Leliūnų ir De- 
beikių, į žiemius nuo geležinkelio Trumbatiškio apylinkėje, pasitaiko akme- 
nuotas ir žvyringas laukų protarpis. 

Einant nuo Utenos į žiemryčius, žemėvaizdis labai ryškiai kalvotas ir 
sąstato atžvilgiu taip pat įvairus. Nelengva čia tiesioginai susekti galinių 
morenų ruožus. Mortensenas konstatuoja Vyžuonos slėnio dešinėje pusėje 
išilgai slėnio galinę moreną, einančią NW -SE linkme pro Luknių, Nolanų, 
Sirutėnų dv. ir Garnelių kaimus. Vyžuonėlės slėnį jis laiko esant ekstragla- 
cialinę tirpstančio ledo vandenų riną, kuria nutekėdavęs vanduo nuo ledyno 
pakraščio. Tiesa, šiąja vieta eina pailga aukštuma, bet joje akmenų susitelkimo 
bei žvyro apstumo—galinėms morenoms charakteringų požymių —nepasitaiko. 
Tos aukštumos kalvos daugumoje iš priemolio. Tačiau einant toliau tąją 
pačia kryptim į pietryčius, kitoj plento pusėje prie Dičiūnų kaimo (7 km 
ENE nuo Utenos) iškilusi aukštuma jau ryškiai galinės morenos pobūdžio. 
Priėmę šią visą aukštumos grandinę esant galinę moreną, negalime daryti 
išvadų, jog visos galinės morenos eina tąja pačia kryptimi. Ji yra ne kas 
kita, kaip vakarų didelio galinės morenos lanko sparnas, kuris nuo Dičiūnų 
eina pro Spitrėnus, Ruzgiškius—Rukšėnus W-E kryptimi, o nuo Rukšėnų, 
atrodo, ją galima sekti besitiesiant jau NE linkme pro Gaidžius, Juknėnus 
ir Pikčiūnus. Jei nuo Gaidžių iki Pikčiūnų galima manyti su atsarga, tai to- 
liau jau pasireiškia ryškus galinės morenos ruožas SW-NE linkme pro Sa- 
šėnus (3 klm SE nuo Daugailių), Šlapečius, Kalandiškį ir Murliškę. Nuo 

ašėnų —Kalandiškio aukštumų grandinės į pietryčių pusę driekiasi žemesnės 

vietos, dengtos priesmėlio ir smėlio. Peneikiškio ežero apylinkėse (3 km 
NE nuo Vajasiškio) paviršiuj smėlis, o čia pat po juo juostotas molis. 
Pats ežeras atrodo buvusio didesnio vandens baseino likutys, kuriame su- 
siklojo tie moliai kaip nuosėdos iš atplūstančių vandenų nuo betirpstančio 
ledyno ir įsiliejančių į jau besantį vandens baseiną. 

Kalbant apie šio krašto galines morenas, reik paminėti vietą tarp Gu- 
tonių—Drusėnų, t. y. pusiaukely tarp Daugailių ir Antalieptės. Nuo Zabičiūnų 
(4 km. W nuo Antalieptes) SES linkme pro Gutonius ir Drusėnus eina ryškiai 


pailgų kalvų ruožas galinės morenos pažymiais. Tolimesnio šito ruožo tęsi- 


nio (ir į vieną ir į kitą pusę), neteko susekti. 

Dabar persikelkim iš Utenos apylinkių tolyn į rytus bei žiemryčius 
į Zarasų apskritį. Cia taip pat pradėsime nagrinėti reljefą, ieškodami galinių 
morenų iš pietinių šio krašto apylinkių nuo Salako: Į pietus nuo Salako 
plečiasi pakiluma labai kalvotu reljefu. Atskiros kalvos čia siekia per 200 
metrų nuo jūrių lygmens. Antai, ties Pretkūnais iškilusi kalva siekia net 
240 m, taigi 80—60 m aukščiau tos apylinkės žemesnių vietų. Salako pa- 
kilumos kalvos savo pailgumu ištysta SW-NE linkme. Ypatingai ryški ši 

kalvų kryptis pietineje aukštumos pusėje. Paviršiaus sąstato atžvilgiu čia 
vyrauja priemoliai; tačiau vietomis pasitaiko žvyro bei priesmėlio ir prie to- 
gan daug stambių akmenų. Nepaprastai akmenuotas ruožas eina pro Nau- 
bėnų — Laučiūniškių, Beriškių kaimus iki Sungardų — Užvinčio ežerų. Jei spręsti 

iš šito akmenuoto ruožo krypties ir kalvų pailgumo apie ledyno pakraščio 
linkmę, tai ir čia tenka priimti jį turėjus SW-NE kryptį. Arčiau Salako kal- 
votumas, išsidraikęs įvairiomis kryptimis, darosi žemesnis ir prie pat Sa- 
lako nusileidžia į smėlynų žemumą. Šitie smėlynai į žiemvakarius nuo Sa- 
lako po 4 km pasibaigia ir prasideda vėl priemolio kalvotas žemėvaizdis. 

Lėgų ilgas ežeras ištysęs SW-NE kryptim sudaro ribą tarp priemolio ir 
smėlynų ploto. O šitokiai litologinių skirtumų ribai dažnai atitinka galinė 
morena. Tat priėmus ją čia išilgai Legų ežero, šios galinės morenos kryp- 
tis būtų NE-SW. Atrodo, kad ją galima biitų sujungti su Klikių —Bajorų 
galinės morenos ruožu ir dar toliau su Kuktiškių - Pakalnės. Kaip tas ruo- 
žas nueina toliau žiemryčių linkme per didelius miškus, neteko susekti. Tačiau 
jau Zarasų apylinkėse, vos 4 km į pietus nuo Zarasų, tarp Minaukos ir Bak- 
matų kaimų, pasirodo žvyringa ir akmenuota, NE-SW kryptim beeinanti 
aukštuma. Ar čia yra anksčiau sakytos galinės morenos tęsinys, ar bet 
kurio kito galinės morenos lanko rytų sparnas, man neteko galutinai išspręsti. 

Prie pat Zarasų, pietų pusėje iškyla aukštos smėlio bei žvyro kalvos, 
daugumoj savo pailgumu N-S linkmės. Tai savotiškas galinių morenų sri- 
tyse pasireiškiąs žemėvaizdis, kurio kalvas glacialmorfologai pavadino ang- 
liškai „kames“. į 

Pusiaukely, tarp Zarasų ir Daugailių ties Degučiais skersai plentą 
eina NW-SE žvyringa priesmėlio kalvų grandinė. Reik manyti, jog tai yra 
galinė morena. Tarp Venusavos ir Degučių ji ryškiai iškyla iš apylinkės 
reljefo. Turint galvoj iki šiol konstatuotų morenų kryptis, reikia manyti, kad 
čia yra vienas buvusio ties čia ledynų liežuvio vakarinis sparnas. Nuo De- 
gučių iki pat Zasarų abiem pusėm plento išplitusios pelkėtos vietos ir jų 
tarpe smėlynų kalvos. Sie smėlynai yra jau kitos galinės morenos ruožo 
sandras. O ta kita galinė morena eina iškilusios kąlvų grandies pavidalu 
vos 2!/5 km. į žiemius nuo plento, išilgai jį, pro Sniegiškių, Medynų, Le- 
kių, Sukiškių, Nadunų, Ausliškių ir Viliušiškių kaimus. 

Eidami vis tolyn į žiemius pasiekėme Zarasus. Nuo Zarasų Latvių 
siena eina žiemvakarių kryptimi, tat dar toliau eiti į žiemius nebuvo gali- 
ma. Teko pasitenkinti Lietuvos ribomis. 

Latvių pasienis glacialmorfologiniu atžvilgiu gan painus ir tikslesniam 
glacialinių elementų išaiškinimui tektų pereiti sieną. Bet kadangi šito gali- 
mumo nebuvau išsirūpinęs, tai daugelis klausimų liko neišaiškinta. Ryš- 
kaus galinės morenos ruožo, kurį galima būtų sekti be pertraukos kelioli- 
ka kilometrų, šitame Latvijos pasienio krašte nepasitaiko. Tačiau atskiro- 
mis vietomis pasitaiko žemėvaizdžių galinės morenos charakteriu. Taip, 
antai, Stelmužės--Raudinės apylinkėse pasireiškia galinės morenos pobū- 
džio plotas, iš kurio nepavyko išskirti ryškios grandinės. Toliau į vakarus, 
Čičirų ežero vakarinėj pusėj tarp Didėjos— Maniuliškių ir Šniukštų kaimais, 
žemėvaizdis gyvai kalvotas, akmeningai žvyringas. Tai yra neabejotinai ga- 
linės morenos ruožas, kuris nuo sakytų vietų nusitiesia į NW, Aleksan- 
dravėlės linkme. Ties Aleksandravėle ryškumas pranyksta, ruožas nutrūksta. 
Bet už Aleksandravėlės į vakarus tarp Opeikiškių ir Kraštų dvarais žemė- 
vaizdis vėl gauna ryškiai galinės morenos pobūdį. Atrodo, kad čia yra 
Maniuliškio galinės morenos ruožo tęsinys. Sujungę šituos kelis galinės 
morenos tarpus į vieną ruožą gausime jo kryptį NWSE; jei pratęsime net 
ligi Raudinės—Stelmužės, tai gausime ir čia lanką, kaip kad ir iki šiol ši- 
tame rytinės Lietuvos plote kelis kartus jau matėme. Paminėtinas dar tarp 
Obelių ir Subato, Pakriaunių kaimo laukuose aukštas, ryškiai kalvotu rel- 
jeflu žemėvaizdis. Kalvos čia daugumoje žvyro, tai yra ryškus kames'ų že- 
mėvaizdis. 

Iš šitos galinių morenų peržvalgos matome, kad rytinėj Lietuvoj jų 
ruožai turi dažniau NE-SW kryptį Be to, pasitaiko, kad galinės morenos 
sudaro lankus, kurie savo išgaubta puse atkreipti į pietus, o įgaubta — į 
žiemius. Tada šitokio galinės morenos lanko rytinis sparnas turi NE-SW, 
o vakarinis — SE-NW kryptį. Nei vienu nei kitu atveju mano gauti duo- 
menys nesutampa su Mortenseno paskelbtaisiais, kai jis tvirtina, esą ryti- 
nės Lietuvos daly galinės morenos eina W-E, ar net NW-SE kryptimi. 

Galinių morenų kryptis turi reikšmės Baltijos aukštumos kilmei aiš- 
kinti, todėl teko čia ją pakartotinai pabrėžti. Baltijos aukštumos kilmė nėra 
galutinai išspręsta, ir sudaro geomortologams vieną įdomesnių problemų. 
Vokietijos ribose B. aukštumos nusitęsimas ir galinių morenų kryptis su- 
tampa. Tuo remdamiesi daugelis vokiečių geomorfologų mano, jog tos 
aukštumos vakarinė dalis, t. y. Vokietijos ribose, kilusi dėl moreninės me- 
džiagos didelio susikrovimo pakartotinu ir ilgu ten ledynų pakraščio bu: 
vimu. Hausen'o, Philipp'o ir Mortensen'o duomenimis, Baltijos 
aukštumos rytinėje dalyje, t. y. Estijos, Latvijos ir Lietuvos ribose buvusis 
ledyno pakraštys, sprendžiant iš čia pasitaikančių galinių morenų, nesu- 
tampa su Baltijos aukštumos nusitęsimu. Rytinėj daly sąlygos pasirodė 
skirtingos nuo tų, kurios konstatuotos vakarinėj daly. Ši aplinkybė davė 
pagrindo ieškoti kitoniškų kilmės aiškinimo būdų. Mortensenas, remdama- 
sis savo tyrinėjimo rezultatais sako, jog turime galutinai atsisakyti nuo tos 
pažiūros, kuri tvirtina būsią ir rytinėje Baltijos aukštumos daly paskutinio 
apledėjimo laikais ledynų pakraštys buvęs ilgą laiką išilgai tos aukštumos. 
Baltijos aukštumos pailgumas čia nesiderina su galinių morenų kryptimi 
ir dėl to jų nepriklauso. Tat, pasak Mortenseno, aiškinti šios aukštumos 
kilmę šioje vietoje panašiu būdu, kaip tat aiškinama Vokietijos ribose, esą 
negalima. Toliau Mortensenas, priimdamas W'anschatfė's išvedžiojimą, pa- 
gal kurį pirmieji B. aukštumos pradai jau buvo susidarę prieš paskutinį 
ledlaikį, mano, kad apskritai ta aukštuma rytinėj daly yra susidariusi nė 
paskutinio ledlaukio veiksmais, -bet prieš tai buvusio vadinamo didžiojo 
ledlaikio. Didžiojo apledėjimo laikotarpį ledynai slinko ne iš žiemių į pie- 
tus, bet iš Skandinavijos, t. y. NW SE kryptim. Priimdami tokią ledynų 
slinkimo kryptį, gausime atitinkamą ledynų pakraštį, kuris bus statmenas 
slinkimo krypčiai, taigi turėjęs būti NE-SW. O šitokia linkmė atitinka da- 
bartinę Baltijos aukštumos rytinę dalį. Iš viso šito Mortensenas daro išva- 
dą, kad Baltijos aukštuma jos rytinėj daly yra padarinys ne paskutinio, bet 
ankstybesnio ledlaikio, jo galinių morenų susikrovimo dėka. 

Šiais savo išvedžiojimais Mortensenas neišsprendė Baltijos aukštumos 
rytinės dalies kilmės, nes nepagrindo jų neginčytinais tyrinėjimų domenimis, 
Jei būtų net ir patvirtinta jo konstatuotoji morenų kryptis rytinėj Lietuvoj, 
tai vis vien atrodo neįtikima manyti, kad ankstybesnio ledlaikio veiksniai 
lemiamai veikė Baltijos aukštumai susidaryti. Juk sprendžiant iš jo priimtos 
galinių morenų krypties ir kitų duomenų, paskutinio ledlaikio ledynai slin- 
ko iš žiemių į pietus. Taigi, ledynų srovės tekėjo įstrižai per Baltijos aukš- 
tumą. Ir vargu ar palaidų padermių paliktas ankstybesnio glacialo paviršius 
galėjo atsispirti ir išlikti nesuardytas galingų ledyno srovių. Mes žinome, 
kad net daug kietesnės pagrindinių sluogsnių uolenos buvo išvagotos ir 
smarkiai nuardytos; tai ką kalbėti apie palaidas glacialines nuosėdas. Ne- 

nuostabu tat, kad vos paskelbus jam savo tyrinėjimų rezultatus ir išvadas; 
čia pat pasirodė jau kitoniškų tos aukštumos kilmės aiškinimų, remiantis 
jo paties duomenimis dėl galinių morenų krypties. 

Priimdamas Mortenseno nustatytą galinių morenų kryptį, bet nesutik- 
damas su jo aiškinimais dėl B. aukštumos kilmės, E. Kraus'as, antai, 
imasi aiškinti tą aukštumos kilmę tektoniniu būdu. Krauso manymu, Balti- 
jos aukštuma nėra glacialinių nuosėdų, bet pagrindinių sluogsnių žemės 
plutos iškilimo padarinys; storą sąnašų kiekį šios aukštumos plote jis aiš- 
kina susikrovimu medžiagos aukščiau čia buvusiuose įlinkimuose, analogi- 
škai su nuogulų krovimusi geosinklinalėse. Iškilimas esą įvykęs jau ledlai- 
kiui pasibaigus. Taigi, šių dienų iškilusi padėtis esanti jau antraeilė. 

Iš iki šiol patirtų duomenų dėl mūsų pagrindinių sluoksnių tarpusa- 
vio kontakto *, Krauso pažiūra dėl tektoninių svyravimų B. aukštumos zo0- 
noje nepatvirtinama. Spręsdami iš podiluvinio reljefo ir iš susiklojusių gla- 
cialinių sąnašų storio, galime konstatuoti Krauso hipotezės nesiderinimą. 
Jei pagaliau imsime ir jo vieną stipresnių argumentų savai hipotezei palai- 
kyti, būtent, kad sakytosios aukštumos kryptis nesutampa su galinių mo- 
renų ruožais, tai konstatavus tų morenų kryptį esant kitokią ir pati Krauso 
hipotezė savaime susilpnėja. Tačiau iš esmės nesimu čia spręsti, kiek ta 
hipotezė teisinga ar klaidinga; tenka tik pastebėti, kad ji nesiremia realiais 
faktais, o yra vien teorinių išprotavimų rezultatas ir dėlto menkai įtikinanti. 
Daugelis vokiečių geologų, remdamiesi savų tyrinėjimų duomenimis, Krau- 
so šitokio aiškinimo taip pat nepalaiko. į 

Nepasitenkinę sakytais aiškinimais, turim ieškoti kitokių. Vienas, mano 
manymu, patikimesnis Baltijos aukštumos susidarymo būdas yra šis: pasku- 
tinio ledlaikio metu iš žiemių slinko per Pabaltijį dvi didelės ledynų srovės. 
Viena tų srovių atskilo iš vyriausios, Baltijos jūrėmis tekančios, srovės ties 
Rygos įlanka ir tekėjo toliau į pietus per Rygos — Mituvos žemumą. O kita, 
vadinamoji suomių-estų srovė, slinko iš Suomijos per rytinę Suomių įlan- 
kos dalį ir Peipaus ežero žemumą į pietus. Šitaip manyti duoda pagrindo 
čia galinių morenų ruožai. Tokių dviejų ledyno srovių tarpe galėjo vykti 
didesnis moreninės medžiagos susikrovimas. Cia vienos ir kitos srovės. 
ledynų pakraščio krovėsi moreninė medžiaga, ir paliko vakarinėj pusėj gali- 
nių morenų ruožai NE SW krypties, o rytinėj pusėje NW-SE. Be šito čia 
didelio medžiagos susikrovimo, tarp šių dviejų srovių ardomoji ledynų jė- 
ga buvo mažesnė ir dėl to išliko tam tikra nugara, lyg tarp dviejų ariamų 
dirvų skiriamoji ežia. Iš to daroma išvada, kad Baltijos aukštuma rytuose 
yra ne kas kita, kaip susidariusioji tarp dviejų ledyno srovių nugara. Tuo 
paaiškinamas ten esąs didelis ežeringumas, kur daugelis ežerų tačiau nėra 
rinų tipo, ir ten pasireiškiąs painus galinių morenų žemėvaizdis. 

Pagrindu tiem dviem ledyno srovėm išsiskirti gal ir turėjo būti čia 
anksčiau susidariusi aukštuma. Galėjo būti du galimumu tokiai aukštumai 
susidaryti prieš paskutinį ledlaikį: tektoninio sluoksnių iškilimo dėka ar dėl 
priešpaskutinio ledlaikio čia susidariusios aukštumos glacialinės medžiagos 
susikrovimo dėka, kaip tat mini Mortensenas. Tektoninio iškilimo principas 
čia sunkiau pritaikomas, kaip kuris kitas, kadangi podiluviniame reljefe, 


* Žiūr. J. Dalinkevičius, Lietuvos kreida. Kosmos 1934. 

sprendžiant iš esamų gręžinių, čia nepasireiškia ištisinės nugaros. O jei 
vietomis ir reiškiasi tam tikra pakiluma, tai ją tenka laikyti esant ne tekto- 
ninio pobūdžio, bet atsiradusią dėl ledynų nevienodo slinkimo greičio. Vie- 
tose, kur ledynas slenka greičiau, vyksta didesnė ekzaracija ir mažesnė aku- 
mulacija; o ten, kur ledynas stabtelėja, taigi galinių morenų plote, ekzaraci- 
jos veikimas žymiai menkesnis, o akumulacijos — didesnis. Priimdami, kad 
didžiojo ledlaikio metu ties dabartine Baltijos aukštuma rytinės Lietuvos 
daly įvyko ledynų stabtelėjimas, gausime čia silpnesnį apačioje ledyno pa- 
grindinių sluogsnių išgraužimą; taigi, tuo būdu galėjo susidaryti pakiluma, 
kuri nėra tektoninės kilmės. Prie šitokios podiluvinės pakilumos pridėję toje 
vietoje didelį galinių morenų medžiagos susikrovimą didžiojo ledlaikio me- 
tu, ir gausime čia jau anksčiau susidariusią nugarą, kurios paskutinis ledy- 
nas dviejų srovių riboje visiškai nesuardė, bet dar padidino savo nauja ga- 
linių morenų medžiaga. Sitą pažiūrą dalinai patvirtina Baltijos aukštumos 
srity galingas moreninių nuosėdų kiekis, kurį mes žinome remdamiesi grę- 
žinių duomenimis. 

Santrauka, Rytinėj Lietuvoj galinės morenos eina NE-SW kryptim 
arba sudaro lankus. Visos šiame straipsny aprašytos galinės morenos yra 
Rygos ledynų liežuvio srovės padarai. Ogi toliau rytuose esančios galinės 
morenos, kaip Svyrų ir Naručio ežerų apylinkėse, jos yra jau kitos, vadi- 
namos suomių-estų srovės padarai. 

Kai dėl Baltijos aukštumos kilmės Aukštaitijos ribose, tai ji yra ledy- 
nų padarinys tų dviejų srovių veiksnių dėka. Tos aukštumos pradžia jau 
tur būt buvo susidariusi ankstybesniojo Iedlaikio laikais. 


ZUSAMMENFASSUNG 


Verlaut der Endmorūnen und Entstehung der Baltischen Hohenrūcken 
in Ost-Litauen 


Das in dieser Arbeit behandelte Gebiet umfasst denjenigen Teil Litau- 
ens, welcher ėstlich vom Fluss Sventoji liegt und sich bis zur polnisch- 
litauischen Administrationslinie erstreckt. Die sūdliche Grenze dieses Ge- 
bietes bildet die Eisenbahnlinie Kaišiadorys-Vievis, die nėrdliche verlūutt 
entlang der lettisch-litauischen Grenze bis zum Stūdtchen Subačius (Subat). 
Vom letztgenannten Ort bis zum Šventoji setzt sich diese Grenze durch 
die Orte Obeliai, Kamajai und Svedasai fort. 

Das erwždhnte Gebiet erhebt sich aus der im Wesien liegenden ila- 
chen Gegend ūber ca 50—100 m und bildet eine hiūgelige SW-—NE strei- 
chende Anhėhe, die einen ostlichen Flūgel des sogenannten Baltischen 
Hėhenriūckens bildet. 

Wie aus der beiliegenden Karte zu ersehen ist, haben die Endmord- 
nen in diesem ė6stlichen Teil des B. H. am hūufigsten die Richtung SW — 
NE, jedoch nicht WE, wie es Mortensen in seiner Arbeit* angenommen 
hat. Nicht selten verlaufen hier die Endmorūnen bogenartig, so dass der 
westliche Flūgel dieses Bogens die NW — SE und der 6stliche die SW —NE 
Richtung hat. Lin bemerkenswert gut ausgeprūgter Endmorūnenzug, von 


skys Beitrige zur Entwicklung der glazialen Morphologie Litauens. Geol. Arch. Bd. 
111. H. 1/2 1924 Kėnigsberg i/Pr. 

Blockanhautungen begleitet, verlduft in der SW-—NE Richtung ūber die 
Ortlichkeiten Malėtai, Suginčiai. Die im Osten des Endmoranenzuges an- 
liegende Gegend ist mit Sanden bedeckt. Diese ist als eine entsprechende 
Sanduriliche anzusehen. Die von Mortensen vermutete nach Osten von 
Malėtai in der WE-Richtung verlaufende Endmoržine hat sich hier auf 
Grund meiner eingehenden Beobachtungen nicht erwiesen. 

Aus Hauptzūgen hiesiger Endmoranen kėnnen wir schliessen, dass sie 
die Bildungen der seitlichen Randlagen des vom Norden iliessenden oder 
vom Siiden sich zurūckziehenden Eisstromes sind. Wenn wir ausser die- 
sen auf litauischem Gebiet verlaufenden Endmordnen noch die im Osten 
auf polnischer Seite sich erstreckender Endmoranenbogen betrachten, so 
sehen wir deutlich, dass der Baltische Hėohenrūcken in Litauen zwischen 
zwei Eisstromen (lettlindisch-litauischen und finnisch-estlindischen) gele- 
gen hat. Der ostbaltischen Hėhenricken ist sonach nichts Anderes als 
eine Kerbspur zweier vom Norden fliessender Eisstrėome,. 

„ Die Entstehungsfrage des B. H. in Ost-Litauen ist mit den oben er- 
wahnten Ergebnissen eng verbunden. Die dauernden Ablagerungen der 
seitlichen Randlagen zweier Eisstrėme soll man als let2te Entstehungsur- 
sache des B. H. betrachten. Als Beweis hierfūr dient die grosse Mūchtig- 
keit der glazialen Ablagerungen im Bereich des B. H. Die erste Anlage 
solcher Anhėhe ist vielleicht schon unter dem Eintluss der grossen Eiszeit 
enstanden. Dass aber die grosse Eiszeit die endgūltige Bildung des B. H. 
verursacht hžtte, wie es Mortensen annimmt, scheint mir nicht zutreffend 
zu sein. Die tektonische Entstehungsursache des B. H. nach Kraus ldsst 
sich aus dem subdiluvialen Relief und auch aus dem Kontaktverhūltnissen 
der alteren Systeme schwer begrūnden. 

Der B. H. in Ost-Litauen ist somit nichts Anderes als eine eiszeit- 
liche Mordnenanhšuiung, die unter dem Einiluss zweier Eisstrome entstan- 


den ist. 

Kalvių ežero morfometrija 


Morphometrie des Kalviai-Sees 
K. Bieliukas, Kaunas 


Kalvių ežeras 12? yra Trakų apskrity, Kruonio valsčiuj. Ežero geo- 
grafinė padėtis: 540 42', 0 N ir 240 16,3 E, ojo paviršiaus altitudė 89,9 m 
aukščiau jūrių lygmens. 

Kalvių ežeras tyvuliuoja WE krypties pailgoje dauboje. Didžioji eže- 
ro ašis yra 2050 m, o mažoji 1450 m. Taigi, didžioji ašis praneša mažąją 
ašį daugiau kaip du kartu, 

Prie ežero prieina Kriaučiškės, Būtkiemio, Basonių kaimų ir Kalvių 
miestelio žemės. Kalvių miestelis yra pietrytinėje ežero pusėje. 

Ežero krantai aukštoki ir, apskritai, jį supa banguotas apylinkinis reljefas. 
Bet vakarinėje ežero pusėje, kur išteka Lapainia, krantai žemi (žiūr. žemėlapį). 


Kalvių ežero apylinkių reljefinis žemėlapis 1 : 25000 mastelyje 


1. Kalvių ežero planas sudarytas iš topografinio žemėlapio 1: 25 000 mast. 

2. Kalvių ežere gilumų matavimo darbus nuo ledo atliko 1931 metais durp. instr. 
V. Skaisgirys. 

3. Kalvių ežero gilumų matavimo duomenis man maloniai suteikė inž. V. Taujenis. 

Kalvių ežeras savo vandenis nuleidžia pro Lapainią į Nemuną. Neto- 


liese nuo ežero yra keli nedidukai miškeliai. Ežero padėtis vaizdi ir puošni. 


Jo gyliui matuoti buvo parinkta 15 galsų: keturiolika skersinių ir vie- 


nas išilginis,. Galsai * daryti atstu nuo vienas kito kas 200 m, o matavimai 
kiekviename galse atlikti kas 100 m. 


Konstatuoti toki morfometriniai duomens ?; 


1. Didžioji ašis 9 (Grosse Achse) ; . ) K AS 2050 m 
2. Mažoji ašis" (Kleine Achse) : > ž ž 7 1450 m 
3. Didžiausias ežero plotisš (Grėsste Breite 4 š š 1330 m 
4. Vidutinis ežero plotis (Mittlere Breite) . i 4 š 668 m 
5. Ežero plotas (Fl4-he des Sees) | Ą Į 4 „ 19710 ha 
6. Vandens tūris (Wasserinhalt). : i . . „ 7070300 mš 
7. Didžiausias ežero gylis (Grosste Tiefe) . š Ė 5 Šai 
8. Vidutinis ežero gylis (Mittlere Tiefe) | 3 ; A 4,04 m 
0. Krantinės ilgis (Umfang) | : Ų , 2 4 8150 m 
10. Krantinės vingiųotumas (Umiangsentwicklung). 5 . 1,64 
11. Vidutinis dugno nuolaidumas (Mittlere Bėschung) . i 100" 
12. Matavimų skaičius (Gesamtzahl der .Lotungen) Ė E 105 
13. Galsų skaičius (Gesamtzahl der Profilen) 5 . : 15 
14, Matavimų skaičius 1 km? (Zahl der Lotungen pro km?) .. „158 


Iš tolesnių skaičiavimų sudaryta tokia tabelė: 


Gylis Plotas Br Skirtumas plotų | Tūris tarp dvie- sz o | 
4 „žs 
Tiefe | Flūche der 35 ae tarp dviejų jų izobatų Žo S 
A 8 | 53 izobat E 
2 Tiefenlinien „ž| Re ų Volumen der 82z 
a=- | E 2. | Flūche zwischn - 2 
| GE GIS) ' Tiefenstufen Jž Ž. 
ha 0 ZA 2 Tiefenlinien L - 
B. — —— 653 
o = p 
Ėė, mš ją! 5 5» 
m i ha Ūų 23 
5 
| 
|19710 100 į8150|0—1| 22,92 11,62 |1856400, 23,29, 1057 


17418, 88,37,7500|1—2 | 15,336| 7,79 |1665000, 20,89, 2041' 
158,82, 80,58,6950,2—3| 15,66| 7,95 |1509900, 18,04, 2028' 
143,16 72,64 6600|3—4 | 30,60 | 15,53 |1278600, 1604, 1010 
112,56, 57,11|5850|4—5 | 37,86 | 19,21 | 936300, 11,74 46' 
74,70, 37,91,4300|5—6, 39,54 | 20,06 | 549300, 6,90 30' 
35,16, 17,84| 2500 6-7 35,16 | 17,84 ' 175800 | 2,20 12' 


197,10| 100 7970300 | 100 | 


a0vvr*EeN-m o 


4. Galsų vietos Kalvių ežero batimetriniame žemėlapyje pažymėtos trūkiomis linijomis. 
5. Morfometriniams suskaičiavimams formulės patiektos „Kosmo “1955 m. 201 —206 p. 
6. Didžioji ašis yra tiesiosios atkarpa, jungianti labiausiai nutolusius du ežero kran- 

KAL/VŲ 
EŽEXI 
FLAMAS 


220 2 220 620 1000 m 


Kalvių ežeras turi tiktai vieną 
didesnę gelmę 7 m pietinėje ežero 
pusėje. Izobatos, kurios ežero bati- 
metriniame žemėlapyje išvestos kas 
1m, yra daugiau išretėjusios visoje 
vidurinėje ežero dalyje, o šiaip ežero 
pakrantės vietomis turi ir gana staigų 
palinkimą po vandeniu. Didžiausi dug- 
no nuolaidumo tarpizobatiniai kam- 
pai yra kaip tiktai tarpe krantinės ir 
3 m izobatos, nes čia yra didžiausias 
dugno palinkimas į ežero vidurinę 
plokštesnę sritį. Bet apskritai, Kalvių 
ežero dugno reljefas yra vienodas ir 
jabai mažai banguotas. 


07-10074 


Kalvių ežero batigrafinė kreivė 


Kalvių ežero batigrafinė kreivė yra truputį išgaubta. Santykis vidutinio 
gylio su didžiausiu yra 0,58. Ežero talpumas 589/,. Taigi, Kalvių ežero du- 
bens pavidalas bendrais bruožais atitinka tarpinį paviršių (pavidalą) esantį 
tarpe paraboloido ir pusrutulio arba puselipsoidžio paviršiaus. 


Zusammenfassung 


Der Kalviai-See befindet sich im Kreise Trakai (Litauen). Seine geo- 
graphische Lage ist folgende: 540 42, 0 N und 249 16, 3 0. Die Fld- 
che des Kalviai-See betragt 197,10 ha, die Maximaltiefe ist 7 m und die 
mittlere Tiefe 4,04 m, 


tinės taškus. Tuo atveju, kai didžioji ašis neišeina iš ežero ribų, ji sutampa su ežero ilgiu. Kal- 
vių ežero didžioji ašis su ežero ilgiu sutampa; dėl to ežero ilgis atskirai ir nenurodomas. 
7 Mažoji ašis yra tiesiosios atkarpa, jungianti dvi lygiagrečias didžiajai ašiai li 4- 
jas, išvestas per labiausiai nutolusius nuo tos ašies taškus, ir tas dvi lygiagrečias linijas 
tiesiu kampu kertanti. . MW 
S Didžiausias plotis yra lygiagrečio mažajai ašiai atstumo atkarpa tarp toliausiai vie- 
nas nuo kito gulinčių krantinės taškų. 


Kur nesveikos pelkės rūgo, jau miestai boluoja 


(1934 m. ekskursanto įspūdžiai į Ponto pelkes Italijoj) 
Vladas Viliamąs, Berlin 


Kas kartą pasiekė Romą — šį amžinąjį miestą ant Tiberio krantų —, 
tam nuo širdies patartina, apžiūrėjus gausingas Italijos ir Katalikų Pasaulio 
Centro senienas, išvykti vienai kitai 'dienai į šio garsaus miesto taip pat 
įdomias apylinkes ir, svarbiausia, aplankyti Ponto pelkes. Cia kiekvienas, 
mėgstąs gamtą, galės pasigėrėti tuo milžinišku Naujosios Italijos darbu, re- 
tų žemės paviršiuj pavyzdžiu, kur žmogaus pastangos ir valia tokiu greitu 
tempu, su tokia energija ir entuziazmu išplėšė ištisus žemės plotus iš žiau- 
rios gamtos nasrų ir pavertė derlinga žeme, civilizuotu žemėvaizdžiu. 

Kelias iš Romos į Ponto pelkes eina per Romos Kampaniją (Campagna 
di Roma), arba kitaip vadinamą Agro Romano, kuri apjuosia visą Romos 
miestą ir pasibaigia: vakaruose Tyrėnų jūrėmis, žiemiuose užgesusių vulka- 
nų rajonu — Sabatini kalnais, rytuose atsiremia į kalkinę masę Sabini, Ti- 
bartini ir Prenestini kalnų, pietryčiuse pasibaigia vulkaniniais Albano kalnais, 
ir pagaliau pietuose pereina į Ponto pelkes. 

Romos Kampanijos paviršius daugumoj yra užneštas aplink ją gulin- 
čių ugnikalnių pelenais, lava, kuri čia pavirtusi į tufą, arba į dar labiau su- 
kietėjusį travertiną.  Travertinas sudaro dalimi ir Romos pamatus ir, be 
to, yra gera statybai medžiaga, kuri Romai tarnauja jau nuo senų laikų. 
Tai matyt pačioj Romoj ir dar geriau jos apylinkėse. Garsiosios krikščio- 
nių katakombos taip pat yra iškastos šiame sukietėjusiame vulkanų tufe, 

Per visą Kampaniją subėga į Romą visa eilė radialinių kelių. Tai 
garsieji romėnų keliai, daugumoj taip pat grįsti iš travertino, spinduliuoją 
į visus buvusios garsios Imperijos pakraščius bei provincijas, kaip antai: 
Via Aurelia (ateina iš žiemvakarių maždaug Tyrėnų jūrių pakrantėmis); Via 
Claudia ir V. Cassia (ateina iš žieminių vulkanų rajono); V. Flamina, V. 
Seleri, V. Tiburina (ateina iš kalnuotosios Abrucijos). Į vakarus ir pietus 
nuo Romos taip pat bėga visa eilė kelių, kaip antai: V. Portuense, V. Os- 
tiense, V. Lauretina, ir nuo senovės žinomas Via Appia, kuris kaip tik eina 
per Ponto pelkes, ir vėliau per Terraciną į Neapolį. Dabar jis yra naujai iš- 
vestas, žymiai sutrumpintas ir praplatintas, pavadintas Via Appia Nuova, 
arba tiesiog Directissima Roma— Napoli. Tai yra puikiausias kelias, kokį 
galima įsivaizduoti; automobiliai juo švilpia, be didelio pavojaus, šimtą ir 
daugiau kilometrų per valandą. Romai išauginti šie visi keliai buvo be abe- 
jonės viena svarbiausių priežasčių. 

Via Appia Nuova leidomės ir mes Ponto pelkių linkme *. Iš Romos iki 
Littorijos yra apie 70 klm. Dar važiuodami per Romos Kampaniją matėm, 
jog ir čia mažai gyvenamas ir, palyginamai, neturtingas kraštas. Tik seno- 
vėj čia būta turtingų aruodų. Tačiau jau senovės laikais Kampanijos plotai 


* Rašančiam šias eilutes teko 1934 m. visą Balandžio mėn. keliauti po Italiją su 
Berlino Geografinio Instituto muksline ekskursija, kuriai vadovavo to Instituto direktorius 
prof. Krebs. Per Ponto pelkes piie ekskursijos vadovybės buvo maloniai prisidėjęs ir 
Romos geografijos profesorius Almagia, vienas karščiausių Ponto pelkių nusausinimo. 
prapogatorių, kuris su itališkų entuziamu davinėjo mums puikių paaiškinimų. 


š 
1 
Ė 

vis daugiau pradėta užmiršti ir apleisti. Vėliau, ypač dėl karų viduriniais 
amžiais šie žemės plotai aukštesnėse vietose ėmė dirvonuoti, 0 žemesnėse 
pradėjo niūksoti malarijos pilnos pelkės Dar ir XVII XVIII šimtmečiais, 
aplink visą Romą būta tokių tyrų. Cia tik atskirais metų laikais atgindavo 
bandas Abrucijos piemenys, arba neturtingi ūkininkai kur-ne-kur pasisėda- 
vo javų ar pašaro. Čia galima buvo užtikti tik laikinos jų trobelės, kurių 
liekanos užsiliko iki šių dienų. Vėliau Romos grafai aukštesnėse vietose 
ėmė kurti savo latifundijas ir statytis pilaičių pavidalo sodybas — casali. 
Dabar ir čia vaizdai pasikeitę. Latifundijos išdalinamos ūkininkams, vedami 
nauji keliai, kanalai, statomos naujos sodybos. Žemė darosi vėl derlingesnė 
ir vėl virsta svarbiu čia pat esančiai Romai aruodu. 

Dar apžiūrėję Albano kalnus, nusėtus senų, užgesusių ugnikalnių kra- 
terių, kurių dalis virtusi ežerais, jau prof. Almagijos sukelto įdomumo ra- 
ginami greit,atsidūrėme prie Agro Pontino (Pontų pelkių). ) 


1. Ponto pelkių geografinė padėtis 


Ponto pelkės yra Romos pakrančių, o drauge ir Kampanijos žemumos 
tęsinys. Jos pietvakariuose ir pietuose atsiremia į Tyrėnų jūrės; rytuose ir 
žiemryčiuose — į staiga pakylančius Volskų kalnus, kuriuos Amaseno upė 
perskiria į Lipini ir Ausoni kalnus. Pietuose gale Ponto pelkių, arba teisin- 
giau sakant, gale Selva di Terracina, dar pakyla Monte Cireeo.  Odisėjaus 
apdainuota garsi Circėjų sala dabar prisijungusi prie bendrų plotų. Tai kalki- 
nės uolos milžiniškas stulpas, savo aukščiausioj vietoj pakilęs iki 541 metro, 

Agro Pontino, prieinančio prie Tyrėnų jūrių, pakrantėmis eina bent 
dvi kopų (diunų) juostos. Artimesnėsės prie kranto yra daug jaunesnės 
kilmės; tai yra aluvialinės kopos, italų vadinamos tomuletti. Už jų, nuo 
jūrių žiūrint, beveik visa pakrante tyvuliuoja eilė, kanalais sujungtų, ežerų, kaip 
antai: Lago di Fogliano, L. Manaci, C. Caprolace, L. Paola. 

Už tos depresijos (įdubimo), sudarančios sakytų ežerų sritį, žemyno 
linkme eina kitas kopų ruožas. Jos turi 6—8 m platumo ir apie 20 m aukš- 
tumo; tai yra senojo kvartero kopos. Už šių kopų eina jau didžioji depre- 
sija, pačios Ponto pelkės, nusitęsiančios, kaip jau minėta, iki pat Volksų kalnų. 

Balų paviršius turi nevienodą aukštį. Apie Cisterna di Roma jų aukš- 
tumas pasiekia 40 —50 m aukščiau jūrių paviršiaus, žemiausiose vieto- 
se —nusileidžia iki 40 —50 cm žemiau jūrių paviršiaus. Pelkių podirvis taip 
pat nevienodos sudėties. Vietomis jį sudaro aluvialinis smėlys (daugiausia 
pakrantėse); vietomis vulkaninės kilmės užnašos, arba sterilinis, vietomis 
kiek molėtas, mergelis. 

Nuo Volskų kalnų į pelkes teka visa eilė upių. Jos gauna savo van- 
denis iš kalkinių karstų; vanduo jose grynas, be jokių nuosėdų; todėl upės 
nesudaro sąnašų, kurios galėtų kiek paaukštinti pelkių paviršių. Tokios ste- 
rilinės upės yra Amaseno, Ufente ir kt. 

Taigi pelkių susidarymo svarbiausia priežastis yra blogas jų nutekėji- 
mas. Nutekėjimui labiausia kenkia sakytos dvi eilės kopų, kurios užtvenkia 
upes ir kanalus. Be upių vandens, čia kasmet iškrinta apie 850 cm atmos- 
feros kritulių, kurie taip pat neturi tinkamo nutekėjimo. Be to, vandens 
nutekėjimą sulaiko dažnai čia pasitaikąs vėjas scirocco, kuris, pūsdamas į 
sausažemį, trukdo vandens tekmę, ir dar padeda augti kopoms. 

Turint tai visa galvoj, tenka pripažinti, kad gamtinės sąlygos šioms 
pelkėms nusausinti yra itin nepalankios. Tačiau šio krašto istorija rodo čia 
kitados buvus derlingos žemės. Seniau čią gyveno darbšti ir turtinga volskų 
tautelė, kuri ir šiose balose turėjo derlingus laukus. Vėliau volskus nuka- 
riavo romėnai, kurie nebepajėgė su pelkių pavojais kovoti ir turėjo šiuos 
plotus pamesti. 1 

Matyt, vandenį užtveriančios kopos seniau buvo žemesnės, c pats 
pelkių paviršius kiek aukštesnis. Nauji italų tyrinėjimai parodė, kad čia žemė 
po truputį grimsta ir todėl pelkių didėjimas ir kerojimas buvo nevien žmo- 
nių nesugebėjimo padarinys. Ir mums ten esant teko pastebėti reiškinys, 
kuris tą grimzdimą patvirtina. Teko pastebėti, kad vietomis durpynai plū- 
duriuoja. Matyt, tų durpynų suaugimas eina ne taip sparčiai, kaip jų už- 


'“ tvenkimas. 


2. Nusausinimo darbų istorinė apžvalga 


Volskai buvo romėnų nukariauti jau 358 metais Kristui negimus. 
Tuoj po to Ponto pelkės ir ėmė grįžt į savo naturinę padėtį. Žinoma, ir 
romėnai ėmė tomis balomis rūpintis. Jau 312 m. cenzorius Appius Clau- 
dius išvedė per šias pelkes kelią - Via Appia — ir pakele nemažą kanalą. 
Tačiau tos pastangos negelbėjo, bet atvirkščiai, balos dar labiau ėmė ke- 
roti ir Via Appia turėjo būt pamesta, o susisiekti su Neapoliu vėl naudotasi 
senu keliu, ėjusiu Volskų kalnų pašlaitėmis, maždaug per Norma — Ser- 
moneta — Sezze — Priverno — Terracina, 

Ir toliau pelkėmis rūpinasi beveik visi Romos valdovai. Apie 200 m. 
pr. Kristų tuo rūpinosi M. Cornelius Setegus. Vėliau imperatoriai: 
Nerva, Trajanas, Septimus Severus. Visi dėjo pastangas, kad pirmoj eilėj 
išlaikytų labai reikalingą strateginį kelią — Via Appia. Tačiau visos pastan- 
gos nueidavo niekais. Pelkės turėjo būti beveik visai evakuojamos, iš jų 
kylą pavojai dar labiau augo. Taip, antai, XIII šimtm. turėjo būti palikta 
vietovė Nimfa, esanti Lepini kalnų pakrašty. Tai buvo tarytum vidurinių 
amžių Pompeja, palikta jau ne dėl vulkanų ugnies, bet dėl pelkių vandens. 

Žymiai didesnius darbus čia buvo atlikęs popiežius Pijus VI, kuris 
1775 metais, garsaus Bolonijos inžinieriaus Ceatano Rapini padeda- 
mas, savo lėšomis išvedė svarbų kanalą paliai Via Appia, ir dabar vadinamą 
Linea Pia. Be to, to paties popiežiaus rūpesniu buvo išvesta 20 skersinių 
kanalų, per vieną romėnišką mylią (I, 471 km) nuo vienas kito, vadinamų 
Fosse Migliare. Tačiau ir popiežiaus Pijaus VI darbai, dėl mažo jo papė- 
dininkų dėmesio, buvo užleisti ir nedavė tinkamų rezultatų. Vėliau pelkių 
nusausinimo darbais rūpinosi popiežius Pijus IX. Jis 1865 m. buvo įkūręs 
bendrovę - Consorzio Pontino, bet tos bendrovės pastangos nedavė rei- 
kiamų vaisių. Pagaliau, pati talijos vyriausybė 1878 ir 1883 m. buvo paruo- 
šusi planus, bet ir tie planai liko neįgyvendinti. 

Lemiantį pasiryžimą "padarė čia Mussolini, kuris šią, bent du tūks- 
tančiu metų kovotą, su pelkėmis kovą vaisingai pradėjęs beveik jau baigė. 
Jo darbai toli pralenkia pirmatakų darbus ir, bent tuo tarpu, nėra jokio pa- 
grindo abejoti, kad ir tie darbai sulauktų panašaus likimo. 

3. Mussolinio darbų triumfas 


Triumfo vardu tenka vertinti Mussolinio darbus ne dėl kokių ypatin- 
gų simpatijų šiam žymiam Italų valstybės vyrui, bet matant tų darbų fak- 
tiną realybę. Ponto pelkes nusausint ir paverst jas į derlingą žemę Musso- 
lini tuoj susirūpino, kai tik stojo Italijos priešaky. Visų pirma tam reikalui 
buvo įkurtos dvi įstaigos: Consorzio di Bonifica di Piscinara ir Consorzio 
di Paludi. Pirmosios įstaigos uždavinys buvo „sukulturinti“ patį Ponto pa- 
marį iki senojo kvartero kopų (Šis pamario ruožas dėl jo didelio žuvingu- 
vingumo yra gavęs Piscinaros vardą). Antrosios įstaigos uždavinys buvo 
pačių Ponto pelkių melioracija. 

Abu rajonai sudaro drauge 75.9000 ha. Riba tarp jų eina kanalizuota 
Sisto upe. Jau ligi 1926- 27 m. buvo baigti visi paruošiamieji darbai. Be 
kitų darbų, Istituto Geografico Militare paruošė smulkų ir tikslų žemėlapį 
(1:5.000) 85.000 ha plotui, su kas pusė metro hisohipsėmis. 

Svarbiausias pelkių nusausinimo uždavinys buvo sutvarkyt iš kalnų te- 
kančias upes, kad jos neužtvenktų pelkių. Tam tikslui buvo išvesti du svar- 
biausi kanalai. Vienas tų kanalų eina nuo Sermoneta ir toliau į seną Mos- 
carello kanalą; jis dabar vadinamas Mussolinio kanalu. Antras kanalas prasi- 
deda ties Sezze įr eina dabar reguluota Amaseno upe. Be to, išvesta visa 
eilė šalutinių kanalų; iškirsti miškai, išvalytos balos, padarytas drenažas. 

Visi darbai buvo atliekami ypatingai sparčiai, tiksliai ir energingai. 
Greitam tempui pavaizduoti suminėsiu keletą datų: 

1931. XII. 16 pradedami bonitikacijos darbai. 

1932. VI. 30 Ponto centrui—Littorijai— padedamas pirmasis akmuo. 
1933. XII. 18 Littorija pašventinama, kaip jau laikinai baigta. 

Visu tempu gretimai dirbta ir kiti darbai, 

Ir štai Ponto pelkių ištisi plotai, kurie prieš keletą metų buvo pažliugę, 
nederlingi; kur tik aukštesnėse vietose —lestre — atgindavo suvargę, nuskur- 
dę piemenys savo avių bandas ir statydavosi mažas, apvalias, kaip kūgius, 
nendrėmis dengtas bakūžės; kur daraukštesnėse vietose niūksojo neįžengia- 
mi miškai, o juose ganėsi laukiniai buivolai ir šernai; kur nuo malarijų 
užkrečiančios musės — Anopheles — nebuvo galima rasti būdų apsiginti, 
nes čia ji visur viešpatavo — dabar ten aplinkui liuliuoja puikūs javų laukai, 
jau užvesti sodai, vynuogynai, o tarp jų šviečia moderniški miesteliai, kai- 
mai, viensėdžiai, sujungti tarp savęs puikiausiais keliais, telefonais, elektra, 
Zodžiu, primitivios pelkės, kaip sapne, pavirto į amerikoniško civilizuotumo 
žemėvaizdį. 

Gėrėdamiesi šiais įspūdingais, stebinančiais vaizdais atsidūrėme Litto- 
rijoj — naujai sudarytos Ponto provincijos (93-čios) administraciniame 
centre. Ji turi visai moderniško miestelio išvaizdą ir apie 10.000 gyventojų. 
Visur puikūs rūmai. Prie didelės, gražiai sutvarkytos rinkos žvelgia puiki, 
aukštu bokštu rotušė; kiek toliau moderniško stiliaus bažnyčia, puikutėliai 
pašto rūmai (juose pėr visus aukštus eina stiklo lubos ir pagaliau stiklinis 
stogas, atrodo kaip puikiausi stiklo rūmai); toliau didelis viešbutis su vi- 
sais moderniškiausiais įrengimais; 600 žmonių talpinąs kinas Dopolavoro; 
erdvi mokykla, geležinkelio stotis, puikios krautuvės, įvairios valdžios įstai- 
gos; visur vandentiekiai, kanalizacija, elektra ir t. tt Žodžiu, viskas pagal 
paskutinį modernizmo nusišypsojimą. Kaip vėliau patyrėme, vandentiekiai 

ir elektra yra ne tik čia mieste, bet šioji prabanga pasiekia visus kaimus it 
net atskiras sodybas — Podere. 

Naujai iš gamtos retėžių išplėštas žemės plotas yra skirtas žemės 
darbui, ir svarbiausias čia gyventojas yra ūkininkas. Naujakurius šios 
„Amerikos“ ūkininkus daugumoj sudaro gausingi šeimomis karo savanoriai. 
Antai, mūsų aplankytasis Podere Nr. 101 ūkininkas, savanoris iš Vincenci- 
jos, pasigyrė turįs savo valdžioj 15 galvų, jų tarpe nė vieno samdinio. Že- 
mė čia atiteko geriausiems piliečiams. Be to, ir jų priėmė tik tuos, kurie 
parodė moką gerai šeimininkauti ir yra sveiki. Prieš tai jie visi turėjo at- 
likti specialius kursus ir buvo gydytojų apžiūrėti. 

Ūkininkas čia gauna 10—25 ha žemės. Trobą randa jau pastatytą; jos 
beveik visos yra vienodos. Gyvenamas namas po vienu stogu, bet gerai ir 
higieniškai įrengtas. Žemė iš pradžių nėra ūkininko nuosavybė. Jis ją turi 
išsipirkti per 30 metų. Vienas ha vidutiniškai įvertinamas 4.000—5.000 lirų. 
“Taigi, tik šių ūkininkų vaikai galės tapti tikri šios žemės šeimininkai. 

Naujoj žemėj auga kukuruzai, ryžiai, lucerna, vikiai, avižos. Vėliau 
tikimasi ir sodų bei vynuogynų derliaus. Pašarinių augalų dar ir todėl 
čia daugiau sėjama, kadangi apylinkėse yra didelis jų pareikalavimas. Py- 
rėnų jūrių pakrančių, t. y. Piscinaros gyventojai daugiausia verčiasi žuvi- 
ninkyste. Žuvies jūrose ir ypač sakytuose ežeruose sugaunama Jabai daug. 
Antai, vien Fogliano ežere sugaunama apie 500 —800 tonų per metus. 

Malarijos pavojus liko visai mažas. Jei dar 1921 metais pasitaikydavo 
apie 100/, jąja susergančių gyventojų, tai mūsų lankymosi metu tas procen- 
tas siekė vos 0,59/;. Ateity, kai visur darbai bus baigti, pavojus dar labiau 
sumažės, o gal ir visai pranyks. 

Naujieji ūkininkai gyvena arba atskiromis sodybomis, arba nedideliais 
kaimėliais. Sodybos yra numeruotos, o kaimeliai turi savo atkirus vardus, 
kaip, antai: Borgo Montello, B. Piave, B. Izonzo, B. Hermada, B. Pasiubio 
ir t. tt Kaimelių (borgo) vardai pasako, iš kur daugumoj jo gyventojai yra 
atkilę. Jie čion atsikraustė iš tankiai gyvenamų Italijos kraštų. 

Antras Agro Pontino centras yra Sabaudia, skirtas Italų karaliaus 
šeimos garbei. Mes jį gavome apžiūrėti 1934 m. Balandžio mėn. 20 dieną. 
Rytojaus dieną Viktoro Emanuelio šis naujas miestas turėjo būti „atdarytas“. 
Ir vėl stebėtis vertas reiškinys. Dar pernai čia kerojo ąžuolų ir alksnių 
maišytas miškas — Selva di Terracina, o mums lankantis jo vietoje jau sto- 
vėjo beveik „baigtas“ miestas. Sakau beveik baigtas, nes nežiūrint to, 
kad rytoj jis laukė savo pašventimo dienos, dar daug kur buvo matyt prie 
trobų žėgliai, gatvėmis dundėjo traktoriai, ritosi akmenys, gatvės dar tik va- 
lėsi. Tačiau mes visi tikėjome, kad rytoj bus viskas baigta. Čia dabar dir- 
bo apie 20000 entuziastingų darbininkų. Šis žmonių skruzdėlynas atliks čia 
visa, ko dar trūksta. Bet jau stovi puiki rūtušė ir ant jos 38 metrų bokšto 
jau plavėsuoja Italijos trispalvė. Jau raitosi vainikai apie bažnyčią, toliau jau 
neriasi iš žėglių mokykia, ligoninė, jau kratuvinikai šveičia savo langus, žvalūs 
karabinieriai taip pat įsitvirtina savo naujuose rūmuose. Ir čia bai gia iškilti visi 
reikalingi namai: paštas, kinas, skerdyklos, įvairių įstaigų patalpos ir visa kita. 

Kai mes palikome šitą jaunutį miestą, buvo jau prieblanda. Jau blyk- 
čiojo prožektoriai, buvo žibinamos elektros lempos; buvo matyt, kad čia 
bus dirbama per visą naktį. Miesto pašventimo išvakarės tikrai didingos. 

Prie Sabaudijos manoma dar įkurti jūrėms tirti stotį ir pajūrio kurortą, 
Kurortas bus pačiam pajūry. Tam reikalui per ežerą Paola bus išvestas 
200 metrų ilgumo tiltas. Netoli Sabaudijos 3.000 ha miško palikta neiškirs- 
to. Čia bus įtaisytas trečiasis Italijos tautinis parkas, kaip tipingas pamario 
miškams — Selva Maritima. Taigi, Sabaudija bus miestas tarp jūrių ir par- 
ko. Be to, jis bus ir Ponto industrijos centras. 

Trečias Agro Pontino centras numatytas statyti pačiame pelkių vidury 
ir vadinsis Pontino. Jis turėjo būti baigtas 1936 metais. Jau ir naujo 
miesto planai buvo baigti. 

Naujojo Pontino provincija galės sutalpinti apie 50.000 gyventojų. Tu- 
rint galvoj Italijos gyventojų bendrą skaičių, tai palyginamai, nedaug. Ta- 
čiau šis didelis užsimojimas, iki šiol jau kainavęs apie 600.000.000 lirų, 
buvo pradėtas vykdyti ne vien realios naudos, bet ir propogandos bei ita- 
liško prestižo sumetimais. Kiekvienas metras savo šalies žemės turi būti 
tinkamai sunaudotas. Su tokiuo šūkiu Mussolini ėmėsi šių darbų. Kai dėl 
Agro Pontino tai, šie egzaminai yra puikiausiai išlaikyti. 

Prie šios progos tenka suminėti, kad panašios rūšies darbų, gal ne- 
tokiu mastu, Mussolinis yra jau atlikęs ir kitose Italijos dalyse, kaip antai 
Pado (Po) upės slėny, Romos Kampanijoj, Apulijoj, Sardinijoj, Abrucijoj ir 
kituose kraštuose. Viso, pačioj Italijoj, naujos žemės manoma laimėti apie 
keturis milijonus ha. 

Tačiau italai sparčiai plečiasi. Ir naujai laimėtos žemės pačioj Italijoj 
jiems jau neužtenka, arba greit pritruks. Tad brovimasis į kolonijas yra jau 
ne vien imperialistinių norų tenkinimas, bet ir gyvybinis klausimas. 


Redakcijos priedėlis : santrauka ir nauji įspūdžiai 


Ponto pelkės (Paludi Pontine, taip pat Agro Romano) yra pelkių ly- 
guma vidurinėj Italijoj, 40 km pietryčiuose nuo Romos tarp Tyrėnų jūrių 
kopų kranto ir Albanų bei Volskų kalnų. Pelkių ilgis 55 km, plotis 10—20 km; 
viso ploto apie 750 kmž. Visą šį plotą nusausindinus projektojama jame 
įgyvendint apie 40000 gyventojų. 

Nusausindintose pelkėse pirmasis įkurtas ūkininkų miestas yra Litto- 
ria, tarp Velletri ir Terracina, pietuose nuo Romos. Jo kertinis akmuo bu- 
vo padėtas 1932 VI 30, patsai miestas pašventintas 1933 XII 18. Tai my- 
limiausias Mussolinio miestas. Čia „tuoj krinta į akis Rotušė su aukštu 
bokštu, pašto ir telegrafo namai, įvairios įstaigos ir avangardistų kareivinės. 
Visur kvepia naujų laikų dvasia. Negali atsistebėti į tokias grožybes. Mi- 
licijos karininkas nuveda į valdžios riimus, kurie pastatyti iš šviesiai pilko 
marmuro. Kapitonas viską maloniai paaiškina“ (XX amžius 1936 XI 27, 133 Nr.). 

Antrasis nusausintų pelkių centras— Sabaudia, Jis pradėtas 1934 IV 
15. „Sabaudia — miestas prie jūrių. Į Sabaudią galima nuvažiuoti auto- 
strada. 20 km į pietus guli ši maža, bet nemažiau įdomi provincija. Baž- 
nyčia su veneciškomis kampanilomis ir mozaikais primena, kad šio miesto 
gyventojai daugiausia kilę iš Venecijos. Didelį įspūdį palieka bažnyčia. Pro 
šalį praeina išsirikiavusių jūrininkų būrys ir sustoja prie jūros kranto. Už- 
silipęs ant kalvos, esančios miesto krašte, pastebi mažą ežerą, o toliau bliz- 
ga mėlyna Tyrėnų jūra (ten pat). 

Pontonia — trečias centras, pradėtas statydinti 1935 m. Spalių mėn 


Ugnies Žemė (Tierra del Fuego) 


Jos gamta ir žmogus 
Priv. doc. Teodoras Daukantas, Kaunas 


1. Padėtis 

Ugnies Zemė, kuria baigiasi ištysusi į pietus ir siauryn einanti pietų 
Amerika, pusiaujo atžvilgiu antipodų pusrutuly turi padėtį. panašią į Lie- 
tuvos žieminiame pusrutuly. Iš tikrųjų, Lietuva yra 540 ir 570 žiem. platu- 
mos tarpe, o Ugnies Zemės svarbiausioji sala yra tarp 520 ir 550 pietų 
platumos. Skirtumas kiek didesnis, kaip tarp Lidos ir Pinsko, mažesnis 
kaip tarp Lietuvos Brastos ir Lazdijų. Į pietus nuo Ugnies Žemės salos 
eina salynas iki Horno rago 55059. Horno rago padėtis analogiška pu- 
siaujo atžvilgiu, kaip mūsų Telšių. 

itoji geografinės padėties analogija skatina mane pasidalinti su skai- 
tytojais mano surinktomis žiniomis apie Ugnies Žemę, kad jie palygintų 
mūsų gamtos sąlygas su šiuc žemės gyvenamojo ploto pakraščiu, 

Kalbėdami apie Ugnies Žemę, objektą, praplėsime; . neapsiribosime tik 
Didžiosios salos ribomis, bet priskirsime prie jos, be jau minėtų salynų, 
"Valstijų salą į rytus, visas salas į vakarus ir net paties piett Amerikos 
žemyno dalelę iki politinės sienos tarp Cilės ir Argentinos, nuo „Panelių 
iškišulio“ (de las Virgines) 520 lygiagrate iki 720 dienovidinio ir iš ten iki 
iškišulio Pilar, „žyminčio iš pietų Magelano sąsiaurio pradžią. Taip daryda- 
mi mažai nusižengsime kalbamo objekto geogratiniam vienumui, nes im- 
sime su Ugnies Zeme klimatiškai susijusius salynus, o įtraukę siaurą Pa- 
tagonijos ruoželį nė kiek neapsunkinsime aptarimo, nes Patagonijos „geo- 
grafinė provincija“ vis dėlto įsibrauja į Ugnies Žemės ribas net jos Di- 
džioje saloje, kur Patagonijos plokštakalnio (meseta) gamta peržengia Ma- 
gelano sąsiaurį ir apvaldo Salos rytinę dalį Atlanto vandenyno pakrantėj. 
Mažai nusižengsime ir administrativiniu požiūriu, nes iš Argentinos paim- 
sime viską, kas ten yra vadinama Ugnies Žeme, o iš Čilės Magelano teri- 
torijos atskirsime 479—520 ruožą, kur klimatas eina švelnyn ir sudaro per- 
einamą sritį. Tokiu būdu mūsų ribos bus nuo vakarų audringas ir vėjingas 
Ramusis vandenynas, kuriam šitoje platumoje visai netinka toks vardas; 
nuo pietų Drako sąsiauris tarp Antarkties ir piet. Amerikos; nuo rytų At- 
lanto vandenynas, o nuo žiemių 520 lygiagretė su užlenkimais į pietus iki 
Virgines ir Pilaro iškišulių. 


2. Sudėtis 


Ugnies Žemės branduolys yra tuo vardu Didžioji sala, didumo kaip 
Nepriklausoma Lietuva be Klaipėdos krašto. Iš rytų sąsiauris skiria ją nuo 
Valstijų salos (Isla de los Estados) jūrininko Le Maire'o taip pavadintos 
1616 m. Jo vardas mums paliko sąsiaurio pavadinime. Salos didumas 640 km?, 
Iš pietų Ugnies Žemę nuo „prakeiktosios žemės“ (tierra maldita; liaudies 
šnektos pavadinimas) skiria 180 km ilgumo Beagle'io kanalas, pavadintas 
vardu to laivo, kuriuo čia praplaukė Darwin'as. Tūkstančiai salų sa- 
lelių ir akmenų akmenėlių glaudžiasi prie Didžiosios salos, tartum ieško- 
dami prieglaudos ir atramos prieš baisias bangas, pasiutusiai mušančias ir 

ardančias jas dėl baisių vakarinių ir pietvakarinių vėjų. Iš vakarų Magelano 
sąsiauris ir jo salynai. 

Iš 11 stambesnių salų paminėsiu šias: Navarino 2,480 km, Dawson 
13,200, Clarence 2,750, Hoste 6,600 ir Wollaston 4,590 kmž, 

Iš 30 smulkesnių paminėsiu: Evangelistų, Graftono, Camdeno, Gordo- 
no, Lennocko ir Picktono. Hermite'o sala 2,200 kmž Francisko sąsiaurių 
atskirta nuo Horno uolos, stačiai pakilusios iš vandenyno. Juodos spalvos, 
neprieinamos ir nejaukios Horno salos nelanko net paukščiai. Ji garsi sa- 
vo padėtimi, nes turėdama vos 16 kmž ploto, nebūtų minima, jei nežymė- 
tų piet. Amerikos ribos iš pietų. W. Schouten'as, olandų kilmės jūrinin- 
kas, pirmasis europiečių ją aplankė ir pavadino savo gimtosios vietos var- 
du: Horne. Ugnies Zemės ribas žiemiuose jau minėjome, 


3. Klimatas 

Ziemos temperatura Ugnies Žemėj žymiai šiltesnė kaip Lietuvoje ir 
prilygsta Anglijos bei Airijos orą. Užtat vasara yra žymiai vėsesnė, tokia 
kaip žiem. Europos pakraščiuose, pav, Norvegijos Hammerfesto ir Vardė 
miestuose, t. y. 70—7190 platumoje, polariniame Europos ruože. Argentinos 
Ugnies Žemės teritorijos sostinėje Ushuaia maksimumas 270, minimumas 120 
žemiau nulio. Vidutinė metinė 60 (miestas nuo pusiaujo tokiame atstume 
kaip mūsų Kaunas). Vasaros t. 80,5, žiemos 20,5 aukščiau nulio vidutiniškai. 

Žiemryčiuose šaltis siekia 150, o maksimumas pakyla iki 289, metinė 
60, vasaros 100 ir žiemos 10, Isla de los Estados maksimumas 190, Salos 
vidury minimumas 30? šalčio (panašu, kaip Lietuvoje). 

Vakaruose, Evangelistų saloje Sausio mėn. (vasarą) 80,90, o Liepos 
(žiemą) 30,5. Čilės Magelano teritorijos administraciniame centre Magelano 
mieste, nuo pusiaujo maždaug kaip Gardinas, vasaros temperatura svyruo- 
ja tarp 150—210,0 žiemą pasitaiko dienos su 100—150 aukščiau nulio, 

Vakarų daly kraštas nepaprastai lietingas. Evangelistų salos gauna 
apie 3000 mm kritulių. Į rytus ir pietus krituliai eina mažyn. Horno rage 
iškrinta 1500 mm, o Magelano mieste kiek mažiau kaip Lietuvoje: 590 mm. 
Rytų Atlanto pakraščiai gauna dar mažiau. (Cia prasideda sausas Patago- 
nijos klimatas. Jam, kaip pamatysime. atitinka ir augmenija. i 

Tačiau Ugnies Žemėje augmenijai, gyvuliams ir pačiam žmogui dau- 
giausia kenk'a vėjai, kurių maksimumas kaip tik tenka pačiam vegetacijos 
laikotarpiui, t. y. vasarai. Tuo tarpu žiemą pasitaiko visiškai tylios dienos. 

Iš 1000 observacijų pastebėta: 


Ushuaia Estados 
tyla 222 61 
N, NO, O.irSO vėjai 251 229 
S vėjai 21 152 
W krypčių vėjai 506 558 


Tokiu būdu Ugnies Zemė yra vakarų vėjų srity, ką ryškiai rodo tie 
duomenys. Vėjo greitis Valstijų saloje siekia 749 km per dieną ir minimu- 
mas 444 km. Užregistruotos valandos maksimumas yra 109,7 km. Sis grei- 
tis yra kartu ir didžiausias, maksimumas visai Argentinos respublikai. 

Dangus visados debesuotas.  Ushuaia turi maksimumą 759/,, minimu- 
mą 509/,, Isla de los Estados 829/, ir 6080/;. Tai vienas žymiausių debesuo- 

tumų mėnesiais žemėje (Carlos Gallardo). Oro slėgimas svyruoja pietuose 
tarp 717 -773 mm, o žiemiuose tarp 718—7/7 mm. 

Amžinas sniegas guli 900 —1400 aukštumoje (pareina nuo geogr. pla 
tumos), bet ledynai nusileidžia savo slenkančiais liežuviais iki pat jūrių. 


4, Kraštovaizdžiai 


Krašto vaizdai labai kontrastiški, sudėtingi, įvairūs ir dėl to patrau- 
kiantys, nemonotoniški, įdomūs. 

„Fizinis-geogralinis šalies aprašymas pareikalautų“ —sako Gallardo, 
— „vartot gausią terminiją“. Ugnies Žemėje randame Atlanto vandeny- 
no monotoniškus krantus, tiesia linija ištiestus šimtais kilometrų; bet ant- 
roje pusėje sutinkame išraižytus fiordus ir tūkstančius salų salelių škerų, 
Didžiojo vandenyno tipo. Tuo tarpu atstumai šitų kontrastų visai nedi- 
d=li: nuo Polikarpo iki Aguirre 100—150 km. 

Apačioje prie kanalų amžinai žaliuojantieji No/hofagus, čia pat 700 
metrų aukštumoje beveik amžinas sniegas Beagle'o kanalo krantai apaugo 
nepereinamu, neįlendamu mišku, kaip ir Magelano sąsiaurio pietiniai pakraš- 
čiai, o tarp jų Brecknocko apylinkėse nič nieko neauga ir net gyvulių ak- 
menynuose mažai pasitaiko. 

Atlanto vandenyno pakraščiai ir gretima lyguma vos gauna 500 mm 
kritulių, kur-ne-kur dar mažiau, ir stepių augalija ten kloja žemės paviršių; 
o priešingas kalnų status šlaitas turi jų daugiau kaip 2000 mm ir ten miš- 
kai bujoja. Cia vėl lyguma visai monotoniška, kontrastuoja su išraižytomis 
kalnų ir uolų viršūnėmis, kur žemė ir dangus sueina į viena. 

Tarp 520 ir 549 platumos einantieji vis žemyn Andų kalnai, skilusieji 
į atskirus masivus, Ugnies Žemėje vėl pakyla aukštyn iki 2000 m. Jau nuo 
450 ledynai slinkdami pasiekia vandens lygį. Ledynai suneša iš tolimų vietų 
medžiagą ir sumaišę ją apkloja nuosėdomis auksą, grafitą, anglį, lignitą. 
Granitas, gneisai, dioritai ir porfirai greta su trachitais, bazaltais ir kitais 
randami tarp smiltainių, šistų, jūrių brekčių ir feldšpato. 

Pietinių kalnų masivas sudėtas iš archaiškų uolų. Isla de los Estados 
sutinkame Devono klodus, kaip Sloggerto įlankoje Beagle'o kanale. Pliocenas 
yra Netikusios įlankos (Useless) pakranty ir jis eina nuo Šventosios Dvasios 
iškišulio iki upės Callen Atlanto vandenyno šlaito. Kreidos taip pat pasi- 
taiko Magellano sąsiaury, o jo žiemvakarių pakrantėj matome ledynų nuosėdų. 

Monte Sarmiento siekia 2400 m. ir „viešpatauja“ kanalų reginiams. 
Mažų salų aukštumos pakyla iki 700 —900 m. Darwino kalnas aukštesnis 
kaip 2000 m. Tuo tarpu „prakeiktoje žemėje“ daug salelių išvysta jūros 
paviršių tik atoslūgio metu. į 


5. Augalija. 


Augalija, kaip ir kitos sritys, nėra dar pakankamai ištirta. Gallardo 
tvirtina, kad vos čiupta yra šis tas kanalų ir pajūrių pakraščiuos. Cia plati 
dirva energingam botanikui. Kas čia stebina? Nagi augalijos įvairumas. (lia 
sutinkam 70 šeimų Phanerogamae, žydinčių augalų. Bet dar daugiau mus 
stebina ir žavina gausingumas čia pasitaikiančių nuolat žaliuojančių augalų, 
kurių žymi dalis žydi žiemos metu! Šita viena gamtos „fantazija“ ryškiai 
skiria Ugnies Žemę nuo Lietuvos gamtos reiškinių. Kūrėjo ranka praturtino 

grožiu miškus ir pievas. Ką čia kalbam apie miškus ir pievas! Pats van- 
denynas yra palankus augalams. Nuo jo karalijos, kur plaukioja, kaip mil- 
žinai, 200 m ilgumo plaukai, Macrocistis pirifera ilgiausi lapai iki amžino 
sniego, kur Usnea melanoxantha baigia augalijos ribas sušalęs vanduo, 
auga Ugnies Žemės augalai. Tik vėjas yra jų baisusis nenugalimas priešas. 
Kur vėjas nepasiekia, o dregmės užtenka, ten nepereinami miškai auga iki 
500 m aukštumos; toliau eina durpynų samanos. 

Palyginus vakarų ir rytų, pietų ir žiemių šlaitus tuoj pastebimas fizi- 
nių sąlygų skirtingumas, jų įtaka augalams. Vėl neišsemiama dirva botanikui,. 

Iš 600 rūšių 337 yra endeminės kilmės, 154 priklauso piet. Amerikai, 
o likusieji kitiems kraštams, kur jau pasireiškia žmogaus ir gyvulių veikla. 

Tarp medžių viešpatauja beržų lapais bukas Nothophagus, Drymis 
Winteri, Magnolia Canelo su aromatiška žieve. Nothophagus betuloides ir 
Drymis auga daugiausia miškuose, vengia vėjo ir pamiškio Nothophagus 
nuolat lapuotas. Tik žiemą jo lapai įgyja purviną atspalvį. Jo giminė Notho- 
phagus antarctica rudeniop raudonuoja ir meta lapus. Krūmai Berberio ili- 
cifolia ir buxifolia ieško „miškų užuojautos ir apsaugos nuo negailestingų 
vėjų ir ten taip susipainioja savo spygliotomis šakomis, jog kartu su audra 
pakirstais medžiais sudaro sunkiai nugalimą kliūtį šį mišką žmogui pereiti“ 
— sako Gallardo. Bet Maytenus Magellanica ir Libocedrus Chilensis 
yra tankiausia pasauly kliūtis žmogaus kelionei — priduria Denis (307 psl.). 

Berberiso vaisius valgo. Gyventojai gamina iš jų gėrimą ir konfituras. 
Azorella glebaria, augdama gražiomis grupėmis skyrium nuo kitų augalų, 
sudaro kaip sodininko apžiūrėto sodo vaizdą. Cia taip pat randam ir vieną 
mažiausių spygliuočių: Decrydium Fonkii 25 cm aukštumo. 

Miške sutiksime dar Callixene marginata ir Rubus geoides, kuris yra 
vaisingas ir valgomas. Pakalnėj ištolo suuodžiam Nassauvia heterophylla 
ir matom žydinčia, kaip baltas sniegas, Clarionea magelanica; o C. pilifera 
turi mėlynus žiedus. 

Iš grybų randame Cyttaria Darwini it Sclerotium Clavus. Orchidejos 
Codonorchis Lessoni (balta) ir Chlorea Commersoni (marga). Paparčiai A/so- 
phila pruinata (atkeliavo iš atogražų!). / 

Iš žydinčių labai graži Primula farniosa, Calceolarias ir Embothium 
coccineum (purpurinis). Pastarasis auga arti krantų, tarp akmenų. Baltai 
žydi Senecio Smithii ir acantipholium. Iš ružavų „nykštukų“ Lagenophora 
hirsuta var. glacilis. Medžių ar uolų pavėsy auga „kaskadų žiedai“ ir Vio- 
la maculata pagražina vaizdą. 

Medžių suminėsiu dar Libocedrus tetragona, kiparisą ir Coigiie pha- 
gus, „klaidingas ąžuolas“. Jo žievė gyventojams tarnauja kaip valtys. Pa- 
vasarį daro apkirtimą aplinkui dviejose vietose reikalingam atstume ir tre- 
čiąjį jungiantį išilgai. Vasaros karšty žievė trūksta ir nulupama (Fray 
Mocho). 2 

Valgomų dar paminėsime selderėjų, kres-salotą ir ankštis: Pernetiya, 
Fistulina antarctica, Osmorhyza Chilensis. Sniege auga mikroskopiniai au- 
galai, tyrinėti nesenai žuvusio Charcuoto. Didelius plotus dengia dur- 
pynai; tai juo labiau apsunkina judėjimą miškuose. Jų daugiausia šlapiose 
vietose ir upių slėnyse 400 —600 m aukštumoj. Jų bazę sudaro Sphagnum 
ir Azorella. Vandens augalai „šilkiniais“ lapais baltos, geltonos, kraujo ir 

ružavos spalvos labai įvairina vandens išvaizdą. Visų suminėti nėgalime, 
nes, pav, iš Cryptogamae vandeninių yra 38, grybų 461, kerpių 119, sama- 
nų 74, paparčių 34 ir kitų, o iš Pianerogamae angiospermae 551. — Taigi, 
gausinga ir įvairi yra Ugnies Žemės augalija! 


6. Gyvuliai 


Kai augalijos kontrastai su mūsų gamta atskleidžia fizinių sąlygų skir- 
tumą, pav., žydėjimas kaikurių žiemos metu, arba amžinai žaliuojantieji la- 
pai (kas pas mus Lietuvoje neįmanoma), gyvulių sugretinimas neduos mums 
daug medžiagos galvoti. Dėl to iauną trumpai tesuminėję, ilgiau sustosime 
prie kitų klausimų. 

Ugnies Žemę gaubia jūrių, vandens plotai Vandens gyvulija savo 
gausingumu būdinga „okeaninėms“ sąlygoms ir žymi pagrindinį skirtumą tarp 
„kontinentinės“ Lietuvos ir ano krašto. 

Banginis (Cetaceae): Balaenoptera intermedia, patagonica it Schlegelii. 
Juos medžioja net lietuviai, parsisamdydami Montevideo darbo sezonui. Ka- 
žin ar Orca Magellanica sudaro jiems didesnį pavojų persekiodama gru- 
pėmis ir varydama net į įlankas ir į krantą banginius, kur pastarieji tampa 
indėnų lengvai pagaunamu lobiu. Abiejuose vandenynuose sutinkami Zi- 
phius it Mesoplodon, kurie lankosi visuose salynų kanaluose. Stiprus yra 
banginis. Tačiau, kai pagauna jį audra ir srovė, tai atsitinka, kad nepajėg- 
damas atsispirti esti užmušamas ir žūna uolotuose pakraščiuose. 1910 m. 
buvo sugauta kelių dešimtų metrų ilgumo banginis. Toliau nuo dažnai 
plaukiojamų vietų jis be baimės prisileidžia laivą iki 4 m atstumo ir iškišęs 
galvą ilgai plaukia greta. 

Banginio priešas Orca gladiator („dalginis“) turi baisius dantis ir 
puola net iš po ledo. Antai, Skoto ekspedicijoj Orca pralaužė 1 metro sto- 
rumo ledą ir paskandino buvusį ant ledo aparatą. Nebet kuris laivas Ied- 
laužys turi tokios jėgos! 

Žmogui plėšikui, gamtos turtų naikintojui, nė kiek nemažesnės reikš- 
mės kaip banginiai turi jūrių liūtas (vilkas) Lobo marino, otaria įubata ir 
macrorchinus leonicus, — indėnų kalba yokenkash. Pavojingas jis medžioti. 
Zūna medžiotojai, bet kiek pirmiau jie sunaikina gyvulių, kurie pasilieka 
be jokios naudos? Valgoma žuvis (Ažherinichthys latidavia), garsusis pa- 
jerrey, clupea armata iš sardinų. Joms nuolatinis pavojus iš vandens pa- 
kraščių ir iš plėšrių žuvų. Stockfish -— merlusa (Merlucciss gayi) iki 60 
cm savo puikiu skoniu konkuruoja su Genyprerus ehilensis-abadejo. Visų 
nesuminėsiu, paminėsiu dar E/asmobranchii, kurių yra 7-0s rūšys, Teleostei 
58 (Gallardo). 

Krabų Paralomis granulosus it Lithodes antarctica (jis taip pat skanus 
kaip ir. Paralomis), gyvena tarp Macrocistis (Cachiyuyo) lapų. Išdžiovintas 


pavaduoja barometrą: prieš lietų raudonuoja, o kai giedra, tai ružavai šviesus. 


Silkės nepasirodo metai iš metų, bet turi priežastys nereguliariai plaukti 
(Fray Mocho). 

Delfino rūšis la tonina arba el atūn (Thymnus) yra jūreivio bičiulis, 
nes išplaukia prieš didesnį vėją, lydi laivus. Baltas, dryžuotu kūnų niekados 
nekerta kelio iš priešakio. Juodi delfinai nešvilpia ir tuo skiriasi. Alcalufai 
indėnai deliiną laiko esant mėnulio sūnų. Mėnulis, pradėjęs ilgą kelionę 

saulės ieškotų, paliko sūnų įlankoje. Dėl to jis laukdamas „motinos“ su- 
grįžtant, išplaukiąs sutikti laivus. Pamatęs, kad jos nėra, supykęs kerta kelią 
(juodas), kad sustabdytų apgaviką. 

Ryklys juodos spalvos, pusiau aklas; jį visados lydį pilotai — baltos 
spalvos žuvelės. 

Paukščiuose vyrauja vandeniniai. Pradėsime nuo Antarkties karaliaus 
pingvino. Tai yra savo sumanumu ir, sakysim, organizuotumu nepaprastas 
paukštis. Jis auklėja savo vaikus, mokina juos plaukioti, daro mandagumo 
vizitus, sveikinasi ir tarpusavy pasikalba. Jų kolonijos miestuose paskirsto- 
mos vietos naujoms šeimynoms. Jų tarpe įvyksta vagystės, praktikuojama 
savigalba (pav., jei suserga kuris kolonijos narys kada kiti turi kraustytis, 
tai ligoniui paliekami 5 pingvinai „slaugyti“); jų apsigynimas (pav., 
nuo šunų) solidariškas ir organizuotas. Tokie yra jų socialinio gyvenimo 
reiškiniai. 

Pingvinai skirstomi į 3 grupes: paprastasis, be sparnų, geriausiai plaukia ir 
nardo; shaag — stato vaikams perėti „miestus“. Jaunos porelės įsikuria 
priemiesčiuose. Sausam klimate iš ten imamos guano (paukščių trąšos). 
Drėgnam, kaip Ugnies Žemės, klimate, guano mažiau vertingas. Karališkasis 
pingvinas, („Imperatorius“) yra didžiausias triukšmadaris. 

Jūreiviams barometras yra  Procellaria, audrašaukliai, oceantis oceani- 
cus ir albatrosai (Diomedea axular). Antys (indėnų keketekat) guerguedula 
cyanoftera ir Tachyeres cinereus (pato-vapor, antis - garlaivis, nes panašiai 
plaukia, sparnais kaip ratais mušdama; indėnų alakoh). -- Puffinus griseus 
ir ossi/raga gigantea, keičia savo plunksnas iš baltų į pilkas ir vėl į baltas. 
Pe'ecanus thugus didžiausiu snapu žvėjys, gulbė (indėnų coom) Cygrus me- 
lanocoryphus ir Carmorun (indėnų keujeur) Phalacrocorax verrucosus ir albi- 
ventrix.  Pempių (Cole) Larus Dominicana, Peleconoida urinatrix ir Sterna 
hicundinacea. | 

Dažnai pasitaikiančių sausumos paukščių paminėsim avužardas otix 

tetrax ir Otix tarda (einis?). Martin pescador — ceryle torgnota, turdus ma- 
gellanicus, papugas ir kolibri(!). 
f Pilno paukščių sąrašo dar nėra. (Todėl yra dar zoologams darbo). 
Štai 126 rušys klasifikuotos. Alcenidae 1, anatidae 14, Ardeidae 3, Atlagidae 
1, Bubonidue 5, Charardidae 12, Chionidae 1, Columbidae 2, Dendrocolap- 
tidae 1, Diomedeidae 3, Falconidoe 9, Fuhgillidae 6, Hirundimdae 2, Ibidae 
2, Icteridae 1, Impennidae 4, Laridae 4, Motarillidae 1, Pelecamdae 1, Pele- 
canidiaae 2, Phulacrocoracidae 6, Phoentcoptesidae 1, Picidae 1, Podicepedi- 
dae 3, Procellanidae, Psittacidae, Pieroptochidu, Trochilidae, Turdidae ir 
Vulturidae po 1, Puffinidae 12, Rallidae 4, Stercorariidie 2, Thinocoryhidae 
3, Timeliidae 2, Tyrannidae 8. Labai mažai reptilijų; gyvačių visai nėra, 

Žinduolių sausumoje (apie vandenį jau kalbėjome) Guanaco Lama hua- 
nacus — naudingiausias žmogui; duoda mėsą, drabužius, virves (iš gyslų) 
ir siūlus. Iš jo kaulų įrankiai ir dažai. 

7-os rūšys graužikų, viena rūšis triušių (Lepus magellanicus) žinomas 
tucotuco pavadinimu. Labai naudinga yra mutrija (Lutra felina), indėnų 
ayepr, rodos auginama p. Ivanausko Lietuvoje); kailiukai eina skrybėlėms 
dirbdinti. P. Amerikoje labai plinta jų vaisinimas fermose. Esti ir lapių: 
Canis (Lupulus) magel. ir Canis (Thous) Griseus. 

7. Žmogaus keliai 


Du keliu vedė žmogų į Ugnies Žemę: Magelano sąsiauris ir kelias 
aplinkui Horno iškišulį. Priešingi vėjai trukdė burių laivams navigaciją 5ą- 
siauriu. Pats Magelanas, jį aptikęs, plaukė nuo Atlanto vandenyno į Didįjį 
apie 40 dienų (nuo,1520 X 21 iki XI 28 d). Pati kelionė buvo kebli ir 
pavojinga. Iš čia, iš sąsiaurio, jam vienas laivas pabėzo atgal į rytus, norėjęs 
grįžti. Palyginkime, jog tam pačiam Magelanui per visa Didįji vandenyną 
kelionė truko 99 dienas; 0 kiek ji buvo ilgesnė, kaip jo vardo sąsiauriu? 
Štai dėl ko buriniai laivai, plaukę iš Europos į tolimus Rytus, arba Indijon 
ir Australijon, imdavo kelią aplink Afriką, o grįždami atgal keliaudavo aplink 
Horno iškišulį Anais laikais sąsiauris mažai matė laivų, ir jo pakrantėse 
laisvai klajojo nepriklausomi indėnai — fueginos. š 

Dažniau naudojamas kelias aplink Horną ir nebuvo „malonus“. Štai 
kaip aprašinėja Valstijų salas vienas „La Prenzos* korespondentas. Žiauri 
vieta, daugelio jūrių susidaužėlių paminklas, visų prisiartinusių laivų kapai. 
Nuo pirmujų dienų, kaip baltasis žmogus pažino šį kelią, tragiška „fama“ 
(siaubas) jį lydėjo. Nuolatiniai vėsulai, liūtys, žemės drebėjimai ir baisus 
drėgnumas baugino jūreivius, pūdė augančius medžius. Baisus klimatas 
žudė nusikaltėlius, siųstus ten kalėtų. Nusikaltelių namus dėl to teko iškelt, ir 
šiandiena salose pasiliko vien mokslo pasiryželiai, gamtos tyrinetojai, o 
retkarčiais čia pasirodo ir pramuštgalviai laimės ieškotojai, žvejai bei me- 
džiotojai ir laikinai išdrįsta gyventi. 

Tokios sąlygos trukdė labai tikslioms nuotraukoms. F. Marguet 
savoj „Histoire gėnėral de la navigation“ paduoda Frėzier'o iš San Ma- 
lo davinius Le Mairė'o sasiaurio 610 35' vakarų, vietoje 610 30'. Tų laikų 
įūrlapiai (XVII ir XVIII šimtm.) žymėjo sasiaurio atstumą nuo Horno pen- 
kiais laipsniais. O tikrumoje yra pusantro! 

Pats iškišulys buvo laikomas esąs tarp 570 5' piet. platumos, arba 
net 580, vietoje 550 43". Le Maire ir Shouten, plaukdami 1615/6 m. davė 
570 48' (pusl. 63). Tokie netikslumai sunkino ir be to labai pavojingą plau- 
kiojimą. Nenuilstamas mokslo darbas jūrių kapitono Alberto D. Bru- 
net'o pravėrė mokslines akis ir tuose tolimuose kraštuose. 

Garo jėgos pritaikinimas ir garlaivių jūrėse pasirodymas pakeitė ir 
esmę ir išorinį vandenų vaizdą. Garlaiviui žymiai saugiau ir arčiau plaukti 
Magelano praskintu keliu, kuriame salos ir kalnai visai slėpė jį nuo baisių 
pietvakarinių ir vakarinių audrų, 100 km greitumo ir milžiniško spaudimo 
vėjų bei ardančių bangų. Cilėnai pirmieji pajuto salygų pakeitimą ir jau 
nuo 1843 m. pradėjo augti Punta Arenas (Šmiltingo iškišulio) miestas, ku- 
ris dabar neseniai, Magelano žygiui paminėti, pakrišktytas Magelano miesto 
vardu (po 1920 m.). 

Panamos kanalo perkasimas kad ir pakeitė Pacifiko pakraščių tratiko 
kryptį ir dėl to vėl labai sumažėjo Magelano miesto reikšmė, bet ir šian- 
dieną miestas yra visų apylinkių centras, nes Argentinos Ugnies Žemės sos- 
tinė Ushuaia su savo 3000 gyventojų negali konkuruoti su Magelanu, ku- 
rio gyventojų tarpe yra daug anglų, norvegų, jugoslavų ir kitų kitataučių. 

Laivas, išplaukęs. iš Magelano miesto, norįs pasiekti Ushuaią, vairuoja 
į pietus. Dawsono sala skiria sasiaurį nuo „Netikusios įlankos“ (Useless 
bay), į kurią iš pietų atveda „Bado Alkunė“ (Famine Reach)—vienas sun- 

kiausių burininkams perėjimų. Pati Dawsono sala (įsidemėkime anglų įtaką 
šituose kraštuose, pasireiškusią anglišku vietovardžių gausumu!), miškais 
apaugusi, riboja Magdalenos farvaterį, kurio rytinėj pusėj yra sala Clarence. 
Priešaky jos aukščiau sąsiaurio „kabo“ iš žiemių Frowardo iškišulys su Vik- 
torijos kalnu. Pro čia kelias į Čilę ir Pacifiką, o laivas, plaukdamas rytų 
linkmę, suka Magdalenos iarvateriu, Laikas nuo laiko, kaip prasičiaupusios lū- 
pos, matyt kranto išgaubose tamsios, gilios, tankaus nepereinamo miško 
apaugusios įlankelės (caletas). Stai viena jų pasirodo, prasiveria ir atidaro 
kelią į Gabrielio kanalą, vedanti prie Admiralicijos prieglaudos (Seno de 
„Almirantasgo). Gabrielio kanalas panašus į gigantą, milžiną. Nuo Bucklan- 
do kalnų slenką ledynai atrodo kaip koki balti dantys tarp tamsių žaliumy- 
nų. Ledynai baigiasi aštria nosimi Punta ansious (Nerimo ragas), skirian- 
čia Gabrielį nuo Magdalenos su jos žaliuojančiomis salomis. Toje vietoje 
baigiasi Magdalena ir prasidėda Cockburno kanalas. Į rytus matyt Monte 
Sarmiento 2000 m. su jo 3 smaigaliais; bet pirmjį pasiekus, reikia sukt į 
„priešinga pusę. Iš tolo matyt Sarmiento ledynai tarp imponuojančių girių. 


8. Prakeiktoji žemė 


Cockburno kanale nuo Turno (pasukimo) iškyšulio bukų miškai 
eina retyn. Vis dažniau jų tarpe išlenda juoduojančios uolos, plikos ir sa- 
vo išvaizda keliančios liūdesį Ukanos, nuolatiniai lietūs (tris kart tiek 
kiek Lietuvoje: arti 2000 mm kritulių metuose) ir nepaprasta drėgmė maiti- 
na samanas ir durpynus raukšlėse. Matyt, pietvakarių vėjų įtaka. Sausas 
vėjas —vienintelis šalies džiovintojas; saulės spinduliai labai retai kada pasi- 
rodo, o po 10 val. ryto visados kyla rūkai, Bet tarp raukšlėtų uolų vėjas 
dar neprieina. „Cachiyuyo“ (Macrocistis pirifera) ir kiti vandens augalai 
ženklina jureiviui pavojingas povandenines uolas ir netinkamas plaukioti 
vietas, o didėjančios ir augančios bangos primena artėjantį vandenyną, ku- 
riam nėra galo net iki Australijos žemyno arba Polinezijos salynų. Yra erd- 
vės iš kur bangoms pakilti! Čia laimė, jei iki kylančios audros pamatys iš 
laivo Puerto Hope (vilties uostą) ir paspruks ten pasislėpti nuo vandeny- 
no pykčio — laimė laivui ir jūrininkams. Neveltui čia prasideda galingų 
gamtos jėgų į skeveldras suskaldyta, bet vienu vardu pakrikštyta Tierra 
maldita (Prakeiktoji žemė). 

Salos, salelės čia sudaro tikrą labirintą, kuriame vienas vėjas ir jo 
įsakymu pakilusios bangos visais atžvilgiais viešpatauja. Pasibaigė augalija, 
net tyrlaukių nebematyti, plikos uolos, akmenynai, tarp kurių net nėra gy- 
vūnų. Iš pietvakarių ir pietų šonų niekas neauga ir negali augti iki pat 
Sloggerto apylinkių arti Le Mairo kanalo antrame Ugnies žemės gale. Vė- 
jui 17 bangoms į pagalbą ateina galingas talkininkas potvynis, siekiąs 15 m 
aukštumo. Audroje pakyla tokia stipri. srovė, jog banginiai nepajėgia atsi- 
spirti, esti audros išmetami į uolas ir nugaišta į jas sudaužyti. Pilar, Hora 
ir Sloggert su San Diego iškišuliu ženklina „Tierra maldita“ ribas, vėjo ka- 
ralija. Užtat jūrų liūtai ir vilkai (Iobo) su pingvinais randa čionai „saugią 
vietą“ nuo gamtos karaliaus žmogaus, visur įlindusio, kur jį traukia jo ne- 
pasotinamas godumas. Cia jo kapai, čia vyliojantieji turtai, gamtos orga- 
nizuota „loterija“. (B. d) 

Paviršių chemija ir gyvybė 
A. Prielgauskienė, Kaunas , 
Paviršių chemija pridera fizinės chemijos sričiai. Ji nagrinėja reiški- 
nius, vykstančius dviejų medžiagų arba dviejų fazių susidūrimo paviršiuose; 
pav., kietos ir skystos, skystos ir dujiškos ir tt. Tai yra, palyginus, nauja 
mokslo šaka, bet jau suspėjusi patiekti daug svarbių duomenų net kelioms 
mokslo šakoms. (O nušviesdama adsorbcijos, katalizės ir labai plonų, tik 
vienos molekulos storumo, plėnelių savybes, ji tarp kito nemaža padėjo pa- 
stūmėti pirmyn ir gyvybės reiškinių supratimą. 


Adsorbcija ir jos reikšmė gyvajai gamtai, 


Medžio anglis sugeba pritraukti ir laikyti savo paviršiuje įvairias dujas 
ir kitas medžiagas: azotą, deguonį, fuzelį, dažus ir tt. Taip pat įvairių me- 
talų paviršiai gali pritraukti ir sulaikyti kitų metalų atomus. Apskitai, kietų 
(kartais ir skystų) kūnų paviršiai yrą linkę pritraukti dujas ar kitas kurias 
medžiagas. Tas reiškinys ir vadinamas adsorbcija. Seniau jis buvo 
lyginamas su visuotinąja trauka ir buvo manoma, kad kietas kūnas gali pri- 
traukti ir laikyti dujas, panašiai kaip Žemė laiko pritraukusi savo atmosferą. 
Dabar jau toks aiškinimas mokslo žmonių nebepatenkina. 

Amerikos Tizikochemikas Langmuiras tyrinėjo vakuume įkaitintų 
volframo vielų įvairių dujų adsorbciją ir, tais tyrinėjimais pasiremdamas, 
sukūrė visai naują teoriją adsorbcijos reiškiniui išaiškinti. Einant šiąja teo- 
rija, kieto kūno paviršiuje visad yra užsilikusių laisvų elektromagnetinio 
lauko arba cheminės traukos jėgos likučių. Kai dujų molekulos arba ato- 
mai prisiartina prie tokio paviršiaus, tai, pakliūdami sakytų jėgų įtakai, jie 
pasilieka ant to paviršiaus ir sudaro čia kondensuotų dujų sluoksnį. Be 
to, sakytasis mokslininkas savo tyrinėjimais įrodė, kad tas, su paviršiumi 
susij<s, dujų sluoksnis yra tik vienos molekulos arba vieno atomo storu- 
mo ir kad tarp tos kondensuotų dujų ploniausios plėnelės ir likusių dujų 
tankumo atžvilgiu nėra jokio perėjimo. Todėl purūs kūnai, pasižymį dides- 
niu paviršium, pav., medžio arba kaulo anglis, sutraukia dujų žymiai dau- 
giau, kaip lygaus paviršiaus kūnai. Tie patys tyrinėjimai Langmuir'ą įti- 
kino, kad adsorbcija yra cheminis procesas, vykstantis cheminės traukos 
jėgos likučių įtakoje, nes ir didelis adsorbcijos specifliškumas tą patį pa- 
tvirtina, būtent: bet kuris kietas kūnas, paprastai, geriau adsorbuoja tas 
medžiagas, su kuriomis jis yra linkęs chemiškai jungtis. 

Seniau gamtininkai manė, o daugelis ir dabar dar tebemano, kad tik 
osmotinės priežastys padeda organizmui sulaikyti į jo kūno audinius pa- 
kliuvusias medžiagas. Tačiau paskutiniųjų dešimtmečių tyrinėjimai parodė, kad 
adsorbcijos reiškinys čia taip pat turi didelės svarbos, ypač kad audinių 
konstrukcija kaip tik ir pasižymi nepaprastai dideliu kontakto paviršių įsi- 
galėjimu. 

Gyvų organizmų adsorbcijos vyksmų tyrinėjimų daugiausia pasižymė- 
jo prancuzų biologas profesorius Devaux. Eile paprastų, bet kartu labai 
vykusių tyrimų jam pavyko nustatyti įvairius adsorbcijos pasireiškimus 
vandens augaluose. Pav., jis laikė vandeny, dviejuose induose, bet visai 


354 A. Prielgauskienė, Paviršių chemija ir gyvybė 


vienodose sąlygose augalus Elodea; tik viename inde vandenį keitė. o ant- 
rame nekeitė. Inde, kuriame vanduo nebuvo keičiamas, augalai gerai augo, 
o antrame visi žuvo. Iš viso jų elgesio buvo matyti, kad jie nusinuodijo švinu. 

Vandens analizė parodė, kad jame tikrai buvo apie 3 dešimtąsias mi- 
ligramo švino viename litre. Matyt, nuodingasai metalas buvo įėjęs į van- 
denį iš vandentiekio vamzdžių. Iš to, kad augalai, gavę daugiau vandens, 
žuvo, matyti, jog jiems buvo svarbu ne tik švino koncentracija, bet ir vi- 
sas pakeistam vandeny buvęs švinas. Vėliau Devaux atliko tą patį tyri- 
mą su variu, panaudodamas tam tikslui įvairius kitus vandeninius augalus; 
gavo lygiai tuos pačius davinius. Be to, leidžiant per augalus nuolatinę 
tokio vandens srovę, pakankamas juos nunuodyti metalo kiekis susirink- 
davo augalo audiniuose labai greit; tam užtekdavo net vienos minutės. 
Tačiau gerai žinome, kad osmotiniai reiškiniai vyksta gana lėtai. Vadinasi, 
į Elodea, Ceratophyllum, Lemna ir kitų Devaux tyrinėtų augalų audinius 
švinas arba varis įėjo ne osmozės, bet adsorbcijos keliu. ; 

Mikroskopinis užnuodytų audinių fyrinėjimas parodė, kad pradžioje 
metalas laikosi pačiame celės paviršiuje. Branduoliuose šviną susekti pavy- 
ko po augalo mirties, o protoplasmoje — dar vėliau. Kituose tyrimuose 
paaiškėjo, kad augalai adsorbuoja ne vien sunkiuosius metalus; šarmingieji 
metalai, kaip kalis, natris ir kiti taip pat gali būti augalų gerai sulaikomi, 
Be to, pažymėtina, kad šių, taip gerai vandeny tirpstancių, metalų iš auga- 
lo išplauti destiliuotu vandeniu jokiu būdu nepavyksta ir kad adsorbuoja- 
ma ne visa atitinkamos druskos inolekula, 0 tik metalo jonas. Sarmingieji 
metalai, augalo audinių adsorbuoti, nesiduodą išplaunami vandeniu, pro- 
fesoriaus Devaux tyrimuosę betgi lengvai buvo pakeisti kitais atitinka- 
mais metalais; pav., kalis pakeitė litį, kalcis natrį ir t. K. Chemine termino- 
logija tariant, įvyko mainų reakcija, o tai dar kartą patvirtino Langm ui- 
r'o išvadas, kad adsorbcija yra ne fizinis, bet grynai cheminis procesas. 

Kai protesorius Devaux savo tyrinėjimuose augalus pakeitė dirvo- 
žemiu, tai pasirodė, kad šis pastarasis taip pat gali adsorbuoti šarmingųjų 
metalų jonus, taip pat gali vienus adsorbuotus metalus pakeisti kitais (bet 
negali pakeisti vandeniu), tik šią savybę dirvožemiui suteikia koloidų pavi- 
dalu jame esančios organinės medžiagos, nes tik koloidai tepasižymi šios 
rūšies adsorbcija. Vadinasi, augalų šaknys, kartu su dirvožemiu, sudaro 
vieną bendrą adsorbcijos sistemą, patiekiančią protoplasmos reikalams tam 
tikrą atatinkamų metalų atsargą. 

Gyvulių kūne vykstančių adsorbcijos reiškinių tyrinėjimo davinius 
profesorius Devaux paskelbė 1932 m Tie tyrinėjimai parodė, kad gyvu- 
lių kūno audiniai pasižymi tokiu pat adsorbcijos pajėgumu, kaip ir augalų 
audiniai. Senai yra žinoma, kad destiluotame vandeny laikomi buožgalviai 
arba žuvys praranda tam tikrą savo katjonų dalį. Bet tik Devaux pa- 
vyko įrodyti, kad druskų tirbaluose gyvas organizmas katjonų praranda 
dar daugiau ir tuo pačiu metu suima katjonus tos druskos, kurios tirpale 
eksperimentuojami gyvuliai yra laikomi. Suskaičiuota, kad taip galima pa- 
keisti net 259/, viso gyvame kūne esančio kalcio. Įdomu čia tai, kad gyvų 
audinių dekalcinavimas visada yra surištas su atitinkamu vandens praradi- 
mų. Vadinasi, vandens kiekis organizme negali būti bet koks, o tarp kūną su- 
darančių junginių ir turimo jame vandens yra tam tikra pastovi pusiausvira. 


A. Prielgauskienė, Paviršių chemija ir gyvybė 355 


Ploniausios plėnelės ir gyvų organizmų struktūra. 


Nuo neatmenamų laikų žmones žino, kad aliejaus lašas, pakliuvęs ant 
vandens, nesutirpsta ir neišgaruoja, bet išsiskleidžia ant paviršiaus plonos 
plėnelės pavidalu. Tačiau tik dėka to paties profesoriaus Devau x tyrinė- 
jimų paaiškėjo, kad aliejaus plėnelė ant vandens gali būti net vienos mili- 
joninės milimetro dalies plonumo. Nežiūrint tokio, tiesiog neįsivaizduojamo, 
jos plonumo, ši plėnelė pasižymi milžinišku pajėgumu; pav., ji ne tik su- 
stabdo vandens paviršiumi keliaujantį kamparo grūdelį, bet įstengia sutruk- 
dyti net jūros vandens bangavimą. Dar daugiau plonėti besiskleisdama ji 
nebegali, nes yra sudaryta tik iš vieno molekulų sluogsnio. Šio reiškinio 
konstatavimas turi didelės svarbos mokslui, nes įgalina tyrinėti įvairių me- 
džiagų vieno molekulų sluognio savybes. 

Tik ne visos riebios medžiagos paprastomis sąlygomis skleidžiasi van- 
dens paviršiuje. Patirta, kad panašiai skleistis gali tik tie junginiai, kurie 
savo molekuloje turi vad. hidrofilinę atomų grupę COOH. Si grupė reiškia 
didelę cheminę trauką vandens molekuloms; tuo tarpu likusioji molekulos 
dalis, sudaryta iš anglies vandenilių, su vandeniu nesijungia. Jei visa van- 
dens paviršiuje pasiskleidžiančios medžiagos, pav. oleino rūkšties, su są- 
statu C,;H54COOH, molekula reikštų cheminę trauką vandeniui, tai ši rūkštis 
tirptų vandeny. Bet ji netirpsta, o skleidžiasi paviršiuje, nes tiktai dalis mo- 
lekulos, t. y. karboksilo grupė COOH jungiasi su vandeniu, o likusioji mo- 
lekulos dalis, ta savybe nepasižyminti, pasilieka paviršiuje. Vadinasi, mole- 
kulos, sudarydamos plėnelę, karboksilinėmis grupėmis nugrimzta į vandenį, 
o anglies vandenilių grandinės laikosi virš vandens, nelyginant augalai, šak- 
nis įleisdami į žemę, likusia dalim išsišakoja ore. 

Kai užlašinam vieną, kitą aliejaus lašą ant vandens, aliejus sklaidosi, 
sudarydamas vandens paviršiuje „akeles“. Bet tos akelės yra daug stores- 
nės, kaip mus ši kartą interesuojanti plėnelė, kuri, paprastai, išsidriekia tarp 
tų aiškiai matomų aliejaus akelių, bet esti sunkiai įžiūrima. Akelės sklaidosi 
lėtai, o ploniausioji plėnelė vandens paviršiumi greit slenka pirmyn ir, jei 
aliejaus yra pakankamai, bematant aptraukia visą laisvą vandens paviršių. 
Kaip greit plėnelė skleidžiasi, galima pamatyti, paliečiant į aliejų pamirkyta 
vielele talko milteliais pabarstytą vandens paviršių. Iš palietimo taško talko 
kruopelytės greit bėga į šalis, užleisdamos vietą nematomoms aliejaus mo- 
lekuloms, kurios šiuo atveju užima skritulio pavidalo plotą. Be to, šio ploto 
didumas priklauso aliejaus lašelio didumo. 

Norėdami gauti kietų medžiagų, pav., stearino rūkšties ploniausią plė- 
nelę, daro taip: sutirpdo stearino rūkštį benzine ir užlašina šio tirpalo ke- 
letą lašų ant vandens. Benzinas išgaruoja, o stearino rūkštis lieka ant van- 
dens paviršiaus. Jei tuo būdu gauta plėnelė yra pakankamai plona, t. y. 
vienos molekulos storumo, tai akim jos pastebėti negalima, bet, pučiant 
įstrįžai į paviršių oro srovę, įsitikinsime, kad vandens bangavimas yra la- 
bai apsunkintas, o smarkesniu pūstelėjimu galima plėnelę ir sulaužyti, kas 
skystoms plėnelėms, žinoma negali atsitikti. Taip pat mažinant vandens pa- 
viršių, kietą plėnelę galima suraukšlėti, bet, laisvai paleista, ji vėl išsilygina. 
Be to, ypač pažymėtina, kad vienos molekulos sluoksnyje medžiagos išlai- 
ko savo specifines savybes; pav., vaško arba taukų plėnelės minkštos, gu- 
mos plėnelės pasižymi elastingumu, o trapių medžiagų — dūžta, kaip stik- 

las. Iš to Devaux padarė išvadą, kad šiomis kietų kūnų. savybėmis pa- 
sižymi pačios molekulos, bet ne jų kokie nors susikuopojimai (agregatai). 

Langmuir'as, tyrinėdamas stearino rūgšties ploniausias plėneles, 
pastebėjo, kad jos ne visada būna kietos. Jei plėnelė pasiskleidžia ant bent 
kiek parūkštinto vandens, tai ji esti skysta, bet pridėjimas į vandenį kalcio 
arba magnio druskų ploniausia plėnelę padaro kieta, pasižyminčia dideliu 
atsparumu. Tai padeda suprasti, kodėl gyvų organizmų celės kaip tik esti 
ypatingai jautrios šių druskų koncentracijų svyravimui. 

Tolimesnieji tyrimai parodė, kad ploniausios plėnelės gali pasiskleisti 
ne tik ant vandens, bet taip pat ant gyvsidabrio ir ant įvairių kietų kūnų. 
Taip, antai, labai švarus stiklas, pamirkytas į vandenį, sušlampa, bet prie 
bent kiek apvelto stiklo vauduo jau nebelimpa. Tai todėl, kad ant apvelto 
stiklo paviršiaus yra pasiskleidusi kad ir ploniausia riebalų plėnelė, per ku- 
rią stiklo paviršius nebegali pritraukti vandens. Iš antros pusės, kietų plė- 
nelių nuėmimas nuo vandens ir jų tyrinėjimas ant stiklo ar kurio kito 
daikto parodė, kad tų plėnelių viena pusė traukia vandėnį, vadinasi, gali 
sušlapti, o kita pusė nesušlampa. Tai rodo, kad plėnelę sudarančios mole- 
kulos pasižymi tam tikru polariškumu ir kad jos yra pasisukusios tuo pa- 
čiu poliu į vieną pusę. Šis ploniausių plėnelių vienpusio šlampamumo ap- 
tikimas pasirodė ypač naudingas gyvų audinių io kipis 

Dėdamas ant vandens kiaušinio baltymo truputėlį arba iš augalo ar 
gyvulio žaizdos paimtą skysčio lašelį, Devaux pagamino ypatingai plo- 
nas koaguliuoto albumino plėneles ir tikėjosi gavęs atskirai mažiausius 
gyvybės vienetus — Nageli'o miceles. Bet, išmatavęs tų plėnelių skers- 
piūvį, įsitikino, kad plėnelės pavidalu jis gavo vieną albumino molekulų 
sluoksnį. Vadinasi, baltyminių medžiagų mažiausias vienetas vis tik yra 
molekula. 

Vėliau jam pavyko ištirti, kad celių protoplasmos paviršių dengiančios 
plėnelės taip pat sušlampa tik iš vienos pusės ir kad ši vienpusio šlampamu- 
mo savybė dingsta celei mirus. Reiškia, tenka manyti, kad tos gyvos plė- 
nelės yra sudarytos iš tiksliai orientuotų molekulų sluoksnio. 

Apskritai, jau greit bus 50 metų, kaip profesorius Devau x 'sekmin- 
gai tyrinėja ploniausias plėneles ir kitus augalų bei gyvulių kūne vykstan- 
čius fizikocheminius reiškinius, todėl įdomu susipažinti su jo, daugmečiu 
patyrimu paremta, pažiūra gyvų organizmų struktūros klausimu. Jis sako: 
„Bendriausioj savo formoi gyvybė pasireiškia protoplasmos paviršutinėse 
plėnelėse, sudarytose iš tiksliai orientuotų molekulų. Tos plėnelės turi už- 
darytų iš visų pusių maišelių pavidalą, o molekulų veikimas jose pasireiš- 
kia dviem kryptim -- į vidų ir į lauką. Tokia šių paviršių organizacija pa- 
žymėtina visiems gyviems kūnams ir nepasitaiko daugiau niekur kitur visatoj. 
Sios nuostabios organizacijos gyvybinis veiklumas vyksta tose plėnelėse ir 
yra surištas su nuolatiniu jų, o kartu su jomis ir pačios protoplasmos, kū- 
rimu ir palaikymu. Tuo būdu, kiekviena gyva celė yra panaši į stebūklin- 
gą laboratoriją, kurioje į kiekvieną atskirą molekulą veikiama individualiai, 
panaudojant jos visokeriopas savybes: sudėtį, didumą, pavidalą, polarišku - 
mą, judėsius ir tt Todėl kiekviena celė, kiekvienas gyvas organizmas nuo- 
latos pats save atkuria, atkuria šių specifinių molekulų pagalba ir tose gy- 
vose molekulose kaip tik ir glūdi didžioji, neatspėjama gyvybės paslaptis“. 


Augalų vėžys 


Dr. A. Minkevičius, Kaunas 


Augalų vėžio sąvoka plati ir sunkiai duodasi apibendrinama jau vien 
dėl to, kad tuo vardu vadinama daugelis gana skirtingų augalų ligų; be to, 
dėl nenusistovėjusios internacinės augalų ligų terminologijos, vienur tą pa- 
čią ligą vėžiu, kitur kitokiais vardais vadina. Kalbant apie augalų vėžį, pa- 
prastai, turima galvoj tokios augalų ligos, dėl kurių ant įvairių augalo or- 
ganų atsiranda žaizdos, išaugos, arba gumbai, kurie bent savo viršine iš- 
vaizda esti panašūs į animalinį vėžį, pasitaikantį pas žmogų ir kaikuriuos 
šiltakraujus gyvulius. Su šiuo pastaruoju bet gi augalų vėžys maža ką 
bendra turi. Animaliniu vėžiu, kaip žinoma, vadinamos dėl iki šiol neišaiš- 
kintų priežasčių atsirandančios piktybinės išaugos, pradedančios augti arba 
iš bet kokio organo epitelio celių (carcinomos atveju), arba iš jungiamojo 
audinio celių (sarcomos atveju). Apie augalų vėžį visa to pasakyti negali- 
ma, nes: 1) augalų vėžys nėra piktybinio pobūdžio, atseit jis neduoda tik- 
rų metastazų; 2) prasidėti jis gali įvairiais atvejais bet kuriuose augalo au- 
diniuose; 3) augalų vėžio priežastys žymioj daugumoj atsitikimų yra iš- 
aiškintos. 

Kalbant apie augalų vėžį jau pačioj pradžioj tenka išskirti keliariopas 
jo rūšis, nes jis nei savo kilmės, nei savo formos atžvilgiu nėra vienodas 
padaras. Kilmės atžvilgiu būna parazitinės ir neparazitinės kilmės vėžys; 
pirmuoju atveju jo priežastimi būna patogeniniai mikroorganizmai, grybai 
ir bakterijos; antruoju atveju įvairūs mechaniški augalų sužalojimai ir su- 
žeidimai. Augalų pasaulyje dažniausiai turime reikalo su grybinės kilmės 
vėžiu. Daugybės parazitinių grybų tarpe yra visa eilė tokių rūšių, kurios, 
įsiveisusios atatinkamo augalo audiniuose, sukelia juose vienokią arba kito- 
kią reakciją ir kaip to paseka ima darytis vėžiškos išaugos, gumbai arba 
žaizdos. Kad bent šiek tiek išsiaiškintume, kaip visa tai vyksta, paimsime 
išnagrinėti vieną kitą iš labiau žinomų ir dažniau pasitaikančių pavyzdžių. 


Grybinės kilmės vėžys 

Bulvių vėžys. Jis yra praktišku atžvilgiu labai svarbus ir, gal būt, 
dėl to gana gerai ištirtas. Jį sukelia mikroskopiškai mažas ir labai papras- 
tos organizacijos grybas Synchytrium endobioticum, priskirtas prie progry- 
bių arba pirminių grybų, Archimycetes, klasės kurio visas vegetativinis kū- 
nas tėra tik viena vienintėlė celė. Dauginasi jis zoosporomis, atseit judrio- 
mis sporomis; jos turi kiekviena po ilgoką žiuželį, kurį judindamos gali ak- 
tiviai vandenyje plaukinėti. Tokia zoospora, patekusi ant atatinkamo augalo 
maitintojo (šiuo atveju ant bulvės), įtraukia po kiek laiko žiuželį, pereina 
į ramumo stadiją ir pamaži įsigraužia į augalo epidermio celės vidų. Siuo 
būdu sujaudinta celė hypertrofuojasi, žymiai padidėja, o aplinkinės epider- 
mio ir kitos celės pakartotinai dalosi ir taip infekuotoj vietoj išauga gum- 
bas, arba tumoras. Kai į epidermio celę įsigraužia ne pavienės zoosporos, 
bet susiporavusios į vadinamąsias zygotas, tai tada aplinkinio audinio celės 
infekcijai nereaguoja, bet pakartotinai daug kartų dalosi ta celė, į kurią yra 
zygota įsiskverbusi, 

Vėžio apimtų bulvių gumbai yra apaugę mažesnėmis ir didesnėmis, 
kartais net iki kumsčio didumo, netaisyklingos formos, tamsios spalvos, 
nelygiu, sutrūkinėjusiu paviršium išaugomis. Išaugose randame daugybę spo- 
rų, kuriomis grybas veisiasi. Tam tikros sporos, vadinamos ilgalaikėmis 
sporomis, patekę iš vėžiškos išaugos į dirvožemį,. gali ten iki kelerių metų 
išbūti gyvos ir po to pasodintas bulves vėl apkrėsti. Neatsižvelgiant į tai, 
kad bulvių gumbai kartais būna išvien vėžiškomis išaugomis apaugę, jų 
šaknų sistema lieka, paprastai, nesuardyta, augalas funkcionuoja normaliai 
ir vėžiu sergančios bulvės iš jos antžeminių dalių dažniausiai negalima pa- 
žinti; tatai paaiškėja tik bulves kasant. 


1 pav. Bulvių vėžys: 1) zoosporos; 2 -3) zoosporos įsigriaužia į epidermio celės 

vidų; 4) celė, į kurią prasiskvervė zoospora, padidėjo; 5) kaimyninės epidermio 

celės dalosi, hipertrotuojasi ir vainiku apsupa infekuotą celę; 6) tas pats vaizdas 
iš šono. 


Dėl didelio bulvių vėžį sukeliančio grybo gajumo ir greito jo plitimo 
ir dėl to, kad vėžio apimtos bulvės pasidaro netinkamos nei maistui nei 
pašarui, o, be to dar, labai pavojingos ir sveikoms bulvėms, bulvių vėžys 
laikomas žemės ūkyje labai pragaištinga liga. Vienintelė tiesioginė priemo- 
nė kovai su juo yra apkrėsto derliaus naikinimas ir ligos židinių stropi iso- 
lacija. Visuose kraštuose, kur tik ši liga buvo pasirodžiusi, buvo imtasi la- 
bai energingai sakytų kovos priemonių ir, gal būt, tik dėl to bulvių vėžys 
dar nėra pasiekęs Lietuvos, Latvijos ir kaikurių kitų kraštų. Įdomu tai, kad 
bulvių tėvynėj, piet. Amerikoj, jų vėžio iki šiol dar nėra pastebėta. Europoj 
jis atsirado XIX šimtmečio antroj pusėj; galimas daiktas, kad bulvės apsi- 
krėtė juo nuo kurių laukinių, bulyėms artimai giminingų, augalų. Reikia 
pridurti, kad selekcininkų ir fitopatologų pastangomis yra išvesta naujų ver- 
tingų bulvių atmainų, kurios yra visiškai atsparios vėžiui. 

Vaismedžių vėžys. Jis prasideda iš to, kad grybo Nectria galli- 
gena (Ascomycetes klasės) spora, patekusi pro šiokiu ar tokiu būdu sužeis- 
ią medžio žievę į jos audinį, išauga į mycelį, kuris pamaži pradeda ardyti 
audinį; toj vietoj žievė numiršta, įdumba, suaižėja ir, pagaliau, visai nutru- 
pa, palikdama atvirą žaizdą. Medis į tokį sužalojimą reaguodamas panašiai, 
kaip ir į kiekvieną sužeidimą, stengiasi užgydyti žaizdą, gamindamas tam 
tikrą audinį, vadinamą callų. Jei grybo mycelis greit ir intensingai auga, tai 
jis besigaminantį callaus audinį suardo ir žaizda plečiasi toliau. Bet pro- 
tarpiais, gal būt, kad ryšium su grybo fruktifikacijos stadija jo augimas su- 
stoja; tada aplink žaizdą spėja susidaryti callaus isolacija rumbo pavidalu; 
paskum mycelis šitą isolaciją vėl suardo ir žaizda dar labiau prasiplečia; 

po kiek laiko apie ją vėl susidaro calaus rumbas ir t. tt Tokiam procesui 
besikartojant per eilę metų ant medžio organo, kamieno arba šakos, pasi- 
daro gili ir plati žaizda, apsupta aplink koncentriniais gydomojo audinio, 
callaus, rumbais. Tai yra vadinamasis atviras vėžys. Medis arba jo šaka, 
kur. tokia vėžiška žaizda atsiranda, žinoma, nuo to nukenčia: jo augimas 
drūtin eina vienašališkai, susitrukdo vandens ir maisto medžiagų transpor- 
tas, pagaliau, ir mechaniškas atsparumas susilpnėja ir per žaizdos vietą me- 
dis lengviau gali nulūžti. 2 

Tas pats grybas sukelia ir vadinamąjį uždarą vėžį. Sis atsiranda pa- 
prastai tais atvejais, kai grybo padarytą žaizdą medis tuojau pat užlieja iš 
paviršiaus nauju audiniu ir žaizda pasilieka paslėpta, bet neužgydyta; ilgai- 
niui apie tokią žaizdą priauga gana daug callaus audinio ir susidaro didoka 
gumbo pavidalo išauga, kurią perpjovus randama tamsiai rudo audinio zona, 
susisiekianti vienoj kurioj vietoj su gumbo paviršium, šiaip iš visų pusių 
sveiko audinio apsupta. 

Pavasarį ant vėžiškų išaugų arba žaizdų, ypač jų plyšeliuose, galima 
rasti grybo vaisiakūnių, mažų, raudonos spalvos kūnelių pavidalu; jie pri- 
pildyti pailgų aukšlių su 8 sporomis kiekviename. Vasarą ant vėžio apim- 
tos žievės atsiranda kitokios rūšies sporų, ne vaisiakūniuose, bet palaidai 
ant mycelio; jos yra pailgos, truputį sulenktos ir padalytos skersinėmis per- 
tvaromis į kelias dalis. Vėjo ir kitais būdais sporos išnešiotos plačiai pa- 
sklinda aplinkumoje ir, jei patenka į atatinkamo augalo žaizdą, tai ten su- 
dygusios ir įsigalėjusios, duoda pradžią būsimam vėžiui. Kiek iš iki šiol 
darytų tyrimų žinoma, grybas, patekęs ant sveikos medžio žievės, neįstengia 
pats savaime įsiskverbti į medžio audinius; taigi, medžių apsikrėtimas vėžiu 
tegalimas tik pro žaizdas. 

Vaismedžių vėžys pasitaiko ant obelų, kriaušių ir rečiau ant kaulavai- 
sių. Jo žalingumas pareina nuo to, ant kurių organų jis atsiranda, kokio 
amžiaus medžiai, kokioj klimatinėj zonoj randasi. Kenksmingiausias jis yra 
jauniems medeliams, ypač kai atsiranda ant jų kamieno; palikti be priežiū- 
ros toki medeliai paprastai būna pasmerkti žūti. Labiausia jis yra išsiplatinęs 
tose zonose, kur būna žiemos šaltos, pav., Skandinavijoj; tuotarpu, kai pietų 
kraštuose beveik visai nekenksmingas. Lietuvoje jis mažai tirtas, bet turi- 
momis žiniomis, ne retas.  Gydomas vaismedžių vėžys operaciniu bū- 
du. Tai yra vienas labai nedaugelio atvejų, kur fitopatologijoj, popul- 
iariai tariant augalų medicinoj, yra taikomas chirurginis metodas. Ope- 
racija labai paprasta: aštriu peiliu arba skaptuku išskaptuojama vėžio pada- 
ryta žaizda iki visai sveiko audinio, užgriebiant ir jo dalį, kad kartais ten 
nebūtų užsilikę paprasta akimi neįžiūrimų mycelio gijų; žaizda tuojau pat 
užtepama kokia dezinfekuojama medžiaga: skiepų tepalu, derva, praskiestu 
karbolineju ir tt. Tas darbas turi būti atliktas rudenį arba žiemą, bet ne pa- 
vasarį, kada jau prasideda medyje sulčių judėjimas. Iš profilaktinių priemo- 
nių svarbiausios yra šios: vengti nereikalingų medžio sužeidimų; neišven- 
giamas žaizdas, pav., genint šakutes, tuojau užtepti skiepų tepalu arba kita 
panašia medžiaga. 

Kitų augalų vėžys. Panašaus pobūdžio, kaip kad vaismedžių vė- 
žys, pasitaiko ir ant kitų medžių: gluosnių, tuopų, ąžuolų, uosių ir tt. Iš 
spygliuočių medžių kartais pasitaiko su vėžiu maumedžių (Larix). Cia ligos 

kaltininkas yra taip pat askomycetų klasės grybas Dasyscypha Willkommii; 
paprastai, jis gyvena saprotitiškai ant nudžiuvusių maumedžio šakų, bet pa- 
tekęs į gyvo medžio žaizdą, jis pereina į parazitizmą, naikina gyvą medžio 
audinį, žaizda nuo to eina didyn ir ilgainiui susidaro tipingas vėžio vaizdas. 

Labai savotišką vėžį turi dobilai. Anksti pavasarį dobilų lauke kartais 
galima pastebėti vietomis plikų lopų; paprastai, manoma, kad tose vietose 
dobilai žiemą iššalo; faktinai dažnai taip ir yra; bet kai kada stropiau tokius 
plikus lopus patyrinėjus, galima konstatuoti, kad tai esama dobilų vėžio. 
Tokiais atvejais dobilų pašaknys ir pačios šaknys biina apaugusios pilko- 
mis arba melsvai juodomis, truputį priplotomis rutuliškomis arba netaisy- 
klingomis, nuo kelių iki keliolikos mm didumo išaugomis. Sita išaugų masė 
ir sudaro vėžio vaizdą. Šias išaugas tiriant mikroskopu pasirodo, kad jos 
sudarytos ne iš dobilo šaknies audinio, bet iš labai tankiai susipynusių ir 
susiliejusių į kompaktišką masę grybo mycelio gijų; tokius kompaktiškus 
grybienos kūnelius vadina sklerociais. Iš jų vėliau, paprastai rudenį, išauga 
vaisiakūniai su sporomis. Vegetativinis grybo kūnas gyvena dobilų lapuose 
ir kituose organuose ir galų gale suardo juos, palikdamas neliestus arba 
mažai paliestus tik indus ir epidermį. Kaip matome, ši dobilų liga pavadinta 
vėžiu vien tik remiantis viršiniu sergančio augalo vaizdu, o tikrumoje atsi- 
randantieji ant augalo organų gumbeliai nėra paties augalo vėžiškos išau- 
gos, o visai, galima sakyti, pašaliniai padarai, priklausą jame gyvenančiam 
grybui; grybas priklauso Ascomycetų klasei ir vadinamas Sclerotinia trifo- 
liorum Eriks. 


Bakterinės kilmės vėžys 


Sios rūšies vėžys, panašiai, kaip grybinės kilmės, pasitaiko ant įvairių 
augalų ir sukeliamas įvairių rūšių bakterijų. Bet įdomiausias teoriniu atžvil- 
giu ir vienas svarbiausių praktiniu atžvilgiu yra vaismedžių šaknų vėžys, 
kurio priežastis yra bakterija, pavadinta Bacterium tumefaciens. Savo laiku 
buvo kesintasi jį sugretinti ir net identifikuoti su animaliniu, žmonėse ir 
gyvuliuose, pasireiškiančiu vėžiu. Todėl čia pravartu bus truputį smulkiau 
su juo susipažinti, A 

Viršuj ši liga pasireiškia tuomi, kad. ant pagrindinės arba šalutinių 
vaismedžio šaknų atsiranda pradžioje nedideli, maždaug žirnio arba riešuto 
didumo, gumbeliai, kurie auga, kietėja ir, pagaliau virsta didokais, kartais 
net labai dideliais gumbais su nelygiu, gubriuotu, suaižėjusiu paviršium. 
„ Europoj šis reiškinys pirmiausia buvo pastebėtas Prancuzijoj ant vynme- 
džių apie XIX šimtmečio vidurį, vėliau aptiktas ant vaismedžių ir kitų au- 
galų. Ilgą laiką nežinota šio reiškinio priežasties. Taip, pav., žymus Vokiečių 
titopatologas P. Sorauer'is 1886 m. aprašinėdamas šią ligą, manė, kad ji 
kylanti dėl pertrumpo šaknų nupjaustymo persodinėjant medelius. Tik šio 
šimtmečio pradžioje vienam daug dirbusiam tuo klausimu amerikiečiui Er- 
vinui Smith'ui drauge su savo bendradarbiu C. O. Towsend'u pavyko 
įrodyti, kad vaismedžių šaknų vėžys yra bakterijos padaras, kurią juodu 
pavadino Bacterium tumefaciens arba, laikantis kitokios nomenklatūros si- 
stemos, ją dar vadina Pseudomonas tumefaciens. 

Vaismedžių šaknų vėžys, kaip bakterinio pobūdžio liga, yra infekcinė. 
Bakterijos į šaknų audinius gali patekti tik per žaizdą. Per kiek laiko infek- 

cijos vietoje išauga mažesni arba didesni gumbeliai. Tas pats E. Smith'as 
ištyręs jų histologinę struktūrą rado ją esant labai charakteringą ir iki tam 
tikro laipsnio panašią į žmogaus carcinomos strukturą. Pakitėjimas infekuo- 
tos šaknies audiniuose gali prasidėti nuo bet kurių meristeminių celių, nuo 
žievės, šerdies ar šerdies spindulių parenchiminių celių arba nuo epidermio 
celių. Celės pradžioje hipertrofuojasi, padidėja, o paskum vyksta pagreitintas 
jų dalymasis, hyperplasija. Naujai besigaminančių celių branduoliai būna, 
paprastai, labai nukrypę nuo savo normalios formos, dažnai jų būna po 
keletąsvienoje celėje; pačios celės taip pat netaisyklingos, gali būti įvairios 


a 


2 pav. Maumedžio vėžys; a) maumedžio 3 pav. Vaismedžių šaknų vėžys ant jau- 
kamienas su vėžišku sustorėjimu ir grybo nų obelaičių šaknies kaklelio. 
vaisiakūniais ant jo, b) grybo vaisiakū- 
nis labai padidintas; c) aukšliai su spo- 

romis 


formos, glaudžiai tarpusavy suaugusios, be tarpcelinių erdvių; taip audi- 
niams bekintant, susidaro vadinamoji pirminė išauga, arba gumbas, kuris 
gali toliau proliferuoti, t. y., ant jo gali išaugti antrinės, tretinės ir tt. išau- 
gos. Pačioje pradžioje gumbeliai sudaryti vien iš parenchiminio audinio, bet 
vėliau juose gali atsirasti ir indai, tik jie, paprastai, būna be jokios tvarkos 
išmėtyti ir su normaliais indais neturi ryšio, su jais nesusisiekia. Suaugę 
gumbai yra diferencijuoti į žievę ir medieną. Ne retai jie duoda metastazes, 
arba, gal, teisingiau pseudometastazes; tokiais atvejais žemiau arba aukščiau 
infekcijos vietos, kartais gana toli, net per keliasdešimtis cm, nuo jos atsi- 
randa naujos išaugos. Pradžioje E. Smith'as tarė čia esant analogijos su 
animalinio vėžio metastazėmis, bet vėliau betiriant jas paaiškėjo, kad tokios 
antrinės išaugos perteikiamos nuo pirminių išaugų, ne per audinius, bet 
susiformuoja visai naujai po to, kai bakterijos nuo pirminio infekcijos židi- 
nio augalo indais persimeta į tolimesnes vietas ir ten sudaro naujus infek- 
cijos centrus, naujas išaugas. 

Tik ką paminėtas išviršinis ir iš dalies anatominis histologinis vais- 
medžių šaknų vėžio panašumas su animaliniu vėžiu, davė progos kaiku - 
riems tyrinėtojams, beieškantiems šio pastarojo vėžio priežasčių, ilgiau apsistoti 
ties Bacterium tumefaciens ir patyrinėti, bene bus tas pats mikroorganiz- | 
mas ir animalinio vėžio atsiradimo priežastimi. Kad animalinis vėžys galėtų 
būti bakterinė liga, tatai, be kitų, buvo prileidęs savo laiku ir E. Smi th'as, 
kuris kaip minėjau, yra daugiau nei kas kitas tyręs bakterinį augalų vėžį, 
be to, kuri laiką yra buvęs American Association of Cancer Research pir- 
mininku; tik jis netvirtino, kad žmogaus vėžio bakterija būtų ta pati Bac- 
terium tumefaciens, kuri sukelia augalų vėžį. Tikrą sensaciją bet gi buvo 
paskleidę mąždaug prieš 12 metų trys vokiečių tyrinėtojai. Blumentha- 
Vis, Auler'is ir Meyeris, paskelbę rezultatus savo tyrimų, atliktų Berli- 
no Vėžio Tyrimo Institute (Institut fūr Krebsforschung der Charitė zu 
Berlin) (Paskelbė žurnale Zeitschrift fūr Krebsforschung, XXI, 1924) *. Jiems 
esą buvo pavykę iš įvairių žmogaus carcinomų izoluoti bakterijas, kurios 
buvusios labai panašios į Bacterium tumefaciens ir pasižymėjusios savo 
patogėniškumu ir gyvulių ir augalų atžvilgiu. Taip isoluotomis iš krūties 
carcinomos bakterijomis infekuojant saulėgrąžas jiems esą pavykę gauti 
ant šių pastarųjų keletą vėžiškų gumbelių (tumorų). Si publikacija, matyt, 
per dienraščius ir populariąją spaudą greit ir plačiai pasklido žmonių tar- 
pe ir į augalų vėžį imta žiūrėti su dideliu nepasitikėjimu, sakyčiau, net su bai- 
me: mat, greit pradėjo plisti gandai, kad augalų vėžiu gali apsikrėsti ir žmonės. 

Kitiems tyrinėtojams bet gi pakartojus maždaug panašius, kaip Blu- 
menthal'io ir bendradarbių, bandymus ir negavus teigiamų rezultatų, ta 
sensacija greit atslūgo, nepalikusi specialistų sluoksniuose žymesnių pėd- 
sakų. Dabar vargu ar kas betiki, kad Bacterium tumefaciens gali būti ani- 
malinio vėžio priežastis, nes, viena, kad eksperimentais tatai neįrodyta 
(Blumenthalio su bendradarbiais bandymai galėjo dėl netinkamos me- 
todikos duoti klaidingus rezultatus), o antra, teoriškai protaujant yra nejti- 
kima, kad Bacterium tumefaciens, kurio optimalinė augimo temperatura lai- 
koma esanti 25—309C ir maksimalinė 370C, galėtų lygiai gerai prisitaikyti 
prie šiltakraujų gyvulių temperaturos, kaip ir prie augalų, kurie turi, pa- 
prastai, aplinkumos temperaturą ir kuri yra žymiai žemesnė, kaip šiltakraujų. 
Be to, iš viso iki šiol nežinomi atsitikimai, kad tas pats mikroorganizmas 
būtų patogeninis ir augalams ir žmonėms arba gyvuliams. 

Traktuojant vaismedžių. šaknų vėžį iš praktinio atžvilgio, reikia pasa- 
kyti, kad jis, kaip kulturinių augalų liga, turi nemažos reikšmės. Pavadinau 
šią ligą vaismedžių šaknų vėžiu, kad išskirčiau ją iš kitų grybinės ir bak- 
terinės kilmės vėžių tarpo; bet tai nėra visai tikslus pavadinimas. Si vėžio 
rūšis pasitaiko ne tik ant vaismedžių, bet ir ant daugelio kitų augalų iš 
įvairiausių šeimų, pav., ant runkelių, morkų, tabako, pamidorų, pelargonijų, 
gluosnių ir tt. Be to, jis būna ne tik ant šaknų, bet ir ant antžeminių or- 
ganų kaikurių augalų (pelargonijų, gluosnių ir k.). 

Lietuvoje jis tuo tarpu turi praktinės reikšmės tik kaip vaismedžių 
liga. Kiek siekia Augalų Apsaugos Stoties Dotnuvoje ir Fitopatologijos 


* Cituota iš C. Stapp, Der bakterielle Pilanzenkrebs und seine Beziehungen 
zum tierischen u. menschlichen Krebs. Ber. d. Deutsch. Bot. Ges. XLV, 1927, 48U—504 p. 

Laboratorijos Kaune stebėjimai, šaknų vėžys ant vaismedžių Lietuvoje yra 
gana plačiai paplitęs.“ Jo kenksmingumui išaiškinti ypač daug bandymų da- 
ryta Amerikos J. Valstybėse ir Sov. Rusijoj, bet iki šiol vieningos nuomo- 
nės tuo klausimu neprieita. Dalykas čia tas, kad čia daug reikšmės turi 
tatai, kokiose klimato, dirvožemio sąstato, jo rūkštingumo, patręšimo ir tt. 
sąlygose liga plėtojasi. Vienose sąlygose ji duoda vienokį, kitose kitokį 
efektą ir todėl jos kenksmingumo laipsnis sunkiai duodasi apibendrinamas. 
Tuo tarpu viena galima tvirtinti, kad tais atvejais, kai gumbai išauga ant 
pagrindinių šaknų, o ypač toj vietoj, kur šaknis pereina į kamieną (šaknies 
kaklelis), jie yra neabejotinai medžiui kenksmingi, nes trukdo normalų van- 
dens ir maisto medžiagų transportą augale ir tas gali baigtis visišku auga- 
lo nunykimu, Ant smulkių šalutinių šaknų išaugę gumbeliai gali ir visai 
neatsiliepti tolimesniam augalo tarpimui, o kartais jie dėl neišaiškintų prie- 
žasčių ir visai pražūna (gal būt bakterijas sunaikina bakteriofagai). 

Šiaip ar taip imtume, bet vistiek reikia pripažinti, kad Baclerium tu- 
mefaciens vėžys yra vienas pačių kenksmingiausių augalų vėžių. Iš šaknų 
gumbų bakterijos patekę į dirvožemį pasilieka ilgą laiką gyvos ir virulen- 
tiškos; jos ten gali žiemuoti, gali ilgai savarankiškai gyventi net jei ten 
neranda sau atitinkamo augalo maitintojo. Kada tokion infekuoton dirvon 
pasodinami vaismedžiai (arba kiti atitinkami augalai), į jų šaknis per žaizdas, 
kurios neišvengiamos medelius persodinėjant, patenka Bacterium tumefa- 
ciens ir sužadina jose vėžiškų išaugų augimą. Sio vėžio pavojingumas la- 
biausia ir reiškiasi tuomi, kad jį sunku kontroliuoti, laiku pastebėti, laiku 
pašalinti, laiku užkirsti jam kelią toliau plėstis, nes visas procesas vyksta 
paslėptai nuo mūsų, dirvožemyje. Ypač jis pavojingas medelynams. 

Kovos priemonės su vaismedžių šaknų vėžiu yra grynai profilaktinio 
pobūdžio. Visų racionaliau būtų sodinant medelius stropiai tikrinti jų šak- 
nis ir gumbuotus ekzempliorius visai nesodinti, naikinti juos. Bet jei tokių 
medelių atsiranda daug, tai visus juos naikinant plantatorius turi didelį 
nuostolį. Tokiais atvejais patariama sunaikinti bent tuos medelius, kurių 
pagrindinės šaknys ir šaknų kakleliai gumbuoti, nes iš jų vis vien nėra ko 
tikėtis normalių medžių sulaukti; nuo visų kitų nupjaustyti gumbelius ir 
šaknis prieš sodinant dezinfekuoti kokiame dezinfekuojančiame skystime, 
pav., vartoja 19/; vario sulfato (CuSO+) tirpalą, kuriame mirko šaknis 5 
minutes. Išimtas iš dezinfekuojančio skystimo šaknis reikia tuojau vandeny 
arba dar geriau skystoj molio tyrėj išplauti ir tik po to sodinti. Bet visgi 
ir tokios priemonės nelaiduoja, jog tam tikras, kad ir nedidelis, medelių */,, 
nuo kurių buvo nupjaustyti gumbeliai ir šaknys dezinfekuotos, neduos vė- 
liau recidivų. 

Augalų vėžio priežastimi būna ir kitos bakterijos. Bacterium michi- 
ganense E. F. Sm. parazituoja pomidoruose, nuo ko šie vysta, duoda de- 
formuotus, iškrypusius, vaisius, o ant stiebų pasidaro vėžiškos žaizdos. 
J. A. Valstybėse, Kinijoj, Japonijoj ir Pietų Aftikoj labai išsiplatinęs citrinme- 
džių vėžys, kuris sužaloja pačius medžius, jų lapus ir vaisius. Jis tiek daug 
žalos padaro, kad pav., J. A. V. vyriausybė 1918/1919 m. rado reikalo skir- 
ti net 680 tūkstančius dolerių kovai su juo; jį sukelia Pseudomonas citri 


* Daugiau žinių apie vaismedžių šaknų vėžį Lietuvoje duota „Žemės Ūkio“ 15—16 
n-ryje, 1936 m., 610—612 pp. 

Hasse. Specialioj literaturoj yra užregistruota ir ant daugesnio augalų vė- 
žio ligos, kurias sukelia įvairios kitos bakterijos: ant lazdynų, uosių, alyv- 
medžių, persikų, tabako ir k. 


Neparazitinio pobūdžio augalų vėžys 


Šios rūšies vėžys gali atsirasti ant augalų dėl įvairių mechaniškų jų 
žievės sužeidimų. Sužeidimus padaro staigūs temperatūros svyravimai, Ie- 
dai, vabdžiai ir kiti gyvuliai, pagaliau ir neatsargi arba nerūpestinga žmo- 
gaus ranka. Tokio pobūdžio vėžys savo išvaizda nieku nesiskiria nuo pir- 
miau minėto vaismedžių vėžio, kurį sukelia grybas Nectria galligena. Prak- 
tiškai imant, tokį vėžį tenka traktuoti ne daugiau, kaip paprastą augalo me- 
chanišką sužalojimą; jis nėra nei apkrečiamas, nei neduoda metastazių. | 


Daug įdomesnis klausimas yra tas, ar gali sukelti augalų vežį tam | 


tikros cheminės medžiagos? Nes juk žinoma iš stebėjimų ir iš darytų eks- 
perimentų, kad tokios medžiagos, kaip derva, anilininiai dažai ir pan., ilges- 
nį laiką veikdamos žmogaus arba gyvulio odos paviršių, galų galė gali 
sužadinti ten vėžiškų, piktybinių išaugų augimą. Plačiai žinomas, pav., 
anilyno fabrikų darbininkų šlapumo pūslės vėžys, pypkorių lūpos vėžys, 
dervadirbių odos vėžys ir t. t Daug kas šiąja linkme yra ir su augalais 
eksperimentavęs, bet vienų gauti duomenys prieštaraudavo kitų duome- 
nims. Buvo, pavyzdžiui, mėginta morkos ar kurio kito augalo riekeles 
periodiškai tepti 19/, pieno rūkštimi arba 19/49/4 (1:1000) skruzdžių rūkš- 
timi, formamidu arba acetamidu ir per kiek laiko tepamoj vietoj išaug- 
davo išaugos, savo išvaizda labai panašios į vėžiškas išaugas, kurios 
susidaro Bacterium tumefaciens įtakoj. Kiti vėl dirbdami su įvairiomis rie- 
biosiomis rūkštimis ir jų druskomis visiškai jokio efekto negaudavo. 

Prieš keletą metų E. Kiūster'io, Pathologische Pilanzenanatomie ir kitų 
žymių veikalų autoriaus, mokinys Chr. Rehwald'as plačiu mąstu ir tiks- 
liai išdirbta metodika pakartojo ankstyvesniųjų tyrinėtojų bandymus, dau- 
giausia eksperimentuodamas su morkomis, iš dalies ir su kitais augalais, 
kaip krienais, skorzoneromis, ropėmis, kopūstais ir tt, ir veikdamas juos 
0,59/;—49/, pieno rūkštimi, arba 19/, sviesto, propiono, acto ir skruzdžių 
rūkštimis, arba oleino rūkšties variu, ištirpintu etere arba miltelių pavidalu. 
Nei viena sakytų medžiagų ir nei ant vieno tiriamojo objekto nesužadino 
jokių kitokių išaugų augimo, kaip tik tokias, kurios atsiranda ant tų pačių 
objektų ir be cheminio jaudinimo (pav., mechaniškai jaudinant). Ankstyves- 
nių autorių parodymus, kuriems neva buvo pavykę cheminių jaudinimų 
pagalba sukelti ant kaikurių augalinių objektų vėžiškas išaugas, Rehwal- 
d'as linkęs laikyti esant klaidingas, išvestas iš permažo skaičiaus ir, be to 
dar, metodiniu atžvilgiu nepakankamai tiksliai atliktų bandymų *. 


* Rehwald, Chr. Ueber Pilanzliche Tumoren als vermeintliche Wirkung che- 
mischer Reizung. Ztschr. f. Pilanzenkrnkh. XXXVII, 1927, 65—86 pp. Ten pat nurodyta 
ir senesnė literatura. ; 


„ Prof. Pavlov'o lygtiniai refleksai 
Stud. med. Napalys Ateiga, Kaunas 


Organizmo reakcijų išdavos į visus erzinimus, pareinančius iš viršinio 
(išorinio) pasaulio arba iš vidaus — vadinamos refleksais; anatomiškai 
jie vyksta šitaip: erzinimas per sensorinį (jutimo) nervą eina į jaučiamąsias 
smagenų celes, 0 iš čia per motorinį (judėjimo) bei sekretorinį (liaukų) ner- 
vą į organą. Sitas kelias vadinamas reflektoriniu lanku. 


Pats paprasčiausias nervų sistemos veiklos reiš- 
kinys yra nelygtin'is «būtinas, besąlyginis) re- 
fleksas, kurio mechanizmas yra šitoks. Pav., odos, 
organų ir t.t., kitaip sakant receptorių (R) (1 atv.) 
pajaudinimas perteikiamas aferentiniu (jutimo) nervu 
N, į stuburo ar pailgųjų (medulla oblongata) sma- 
genų centrą C, kur jaudinimas iš jutimo neurono 
perteikiamas judėjimo neuronui; toliau eferentiniu 
nervu N; pasiekia raumenis M, kurie susitraukia. 
Jei nervas M, jungiasi su liauka, tai dėl pajaudinimo 
perteikimo nuo C iki M įtakos išsiskiria tam tikras 
tiziologinis skystis. Organai, kuriuose pasibaigia re- 
mA flekso lankas, vadinami efektoriais. 


Tokių refleksų dėl viršinių ir vidinių erzinimų yra labai daug; jų kom- 
pleksas tarnauja organizmo susiderinimui su viršiniu pasauliu, charakteri- 
zuoja gyvulio elgseną, t. y. sudaro gyvulių nervų veiklos pagrindą, veikiant 
nugaros smagenims ir bazalinėms ganglijoms. Gyvuliui šitie refleksai yra 
įgimti, nekintą (mitimo, apsigynimo, visimo ir t. t.). Žinoma, tai taikoma ir 
žmogui, kurio organizmas yra panašus į gyvulio organizmą. Žinomi yra 
žmogaus patelariniai, pupilariniai ir pan. refleksai. Pav., vaikščiojimas yra 
nelygtinių sudėtingų reileksų padaras; vaikščiojant nereikia galvoti, kaip ko- 
jos statyti. 

Garsus rusų fiziologas, refleksų tyrinėtojas Siečenov'as, autorius 
išgarsėjusios knygos „Nervinių centrų fiziologija“ (1891 m), pastebėjo, kad 
nelygtiniai refleksai veikia be galvos smagenų įtakos. Galvos smagenos net- 
gi trukdo stuburo smagenų veikimą. Siečenovas tai įrodė darydamas ban- 
dymus su varlėmis. Taip atsitinka neretai; pav., kaip sunku daugeliui vie- 
šoje vietoje (bažnyčioje, susirinkime ir t. t.) vaikščioti, prieš daugelį kalbėti, 
prieš aukštą asmenį laikytis, vaikščioti siaurais lieptais ir t. t. 

Įvairiose stuburo smagenų aukštumose refleksų lankai RC M, R, C, 
M (1 atv.) yra nuolatinėje galvos smagenų B įtakoje, kas iš dalies reilek- 
sus ir sulaiko. Jei ab vietoje stuburo smagenos esti sugedusios, tai ref- 
lekso lankas R C M, būdamas aukščiau sugadintos vietos, lieka nepakitęs, 
bet reflekso laukas R, C, M, būdamas žemiau sugedusios vietos, veikia 
smarkiau. Šitas reiškinys neuropatologams daug padeda nustatinėjant ligų 
dijagnozes. 

Aki Be nelygtinių refleksų, yra dar labai 
0-—- MRO 4 daug atsitiktinių, įsigytų, išauklėtų refleksų, 
kurie su nelygtiniais refleksais laikinai santy- 
kiuoja tam tikromis sąlygomis, prireikus įjun- 
giami ir išjungiami į reflektorinio lanko ner- 

2 TAI vinę srovę. Šituos įsigytus refleksus šiais me- 
SR i tais miręs rusų fiziologas Pavlov'as (1849 

— 1936 II 27) pavadino lygtiniais (uslovnyje 

refleksy, bedingte Reflexe), kurių principas 

-4 atr. šis. Refleksinis lankas RCM (2 atv.), prasi- 
dedąs, pav., liežuvio paviršiuje R ir pasibaigiąs seilių liaukoje M, eina sei- 
lėms išsiskirt pajaudinus liežuvį. Kitas neuroninis takas, kuriuo jaudinimas 
(jaudas) nuo akies O per tarpinį centrą B perteikiamas į pakaušinę smagenų 
dalį A (fiss. calcarina, gyrus lingualis), eina šviesai pajusti. Atskirai jaudi- 
nant akį O ir liežuvį R, suerzinimas eina takais MN, arba M,N2; tuo būdu 
jaudinant akį gaunamas šviesos jutimas, jaudinant liežuvį —seilių išsiskyrimas. 

Jei kartu liežuvį jaudina maistas, o akis — šviesa, tai, kaip rodo be- 
galės bandymų, daromų visame pasaulyje, regėjimo analizatorius susijungia 
per B su nelygtinio retlekso lanku RCM. Šitaip kartotinai erzinant akis O 
šviesa ir liežuvį R maistu, jaudinimas pradeda eiti taku ON5+BN5CN>M. To- 
liau tik paerzinant akis, nepalietus liežuvio, gaunamas seilių išsiskyrimas. 
Saitas tarp akies O ir nelygtinio reflekso centro C yra laikinis. 

Lygtiniai refleksai išugdomi, trumpai kalbant, šitaip. Tam tikromis są- 
lygomis skambinama elektriniu varpeliu ir duodama išalkusiam šuniui maisto. 
Taip kartojama daugelį kartų. Maitinimo metu šuniui išsiskiria seilės. Paskui 
skambinama varpeliu, bet maisto nebeduodama tačiau ir tuomet seilės iš- 
siskiria vien tik nuo skambinimo. Tai galima atvaizduoti šitaip: 


A. Nelygtinis refleksas 


Skambutis Skambutis 
Maitinimas Maitinimas ir tt. aprėžtą 
+ dienų skaičių | 
“ Seilių išsiskyrimas Seilių išsiskyrimas , 
B. Lygtinis refleksas 
Skambutis Eau SiaDKŲS 
Y Y 


Seilių išsiskyrimas Seilių išsiskyrimas Seilių išsiskyrimas 


Paskutiniųjų metų moksliniai darbai parodo, kad lygtiniam refleksui 
išugdyti nebūtinai reikalinga, kad organas būtų jaudinamas reflektoriškai. 
Kadangi bet kuris nervinis centras gali būti jaudinamas ir ne reflektoriškai, 
bet chemiškai arba apskritai humorališkai, tai bet kuris viršinis (išorinis) 
indiferentinis jaudiklis galima padaryti šito centro erzintoju, t. y. gauti lai- 
kinis smagenų luobo sąsyjis su tuo centru. Toks refleksas priimta vadinti 
automatinio jaudiklio sąlyginiu refleksu. | 

Paaiškėjo, kad galvos smagenų luobas per susidariusius laikinius sai- 
tus plačiu mastu reguluoja vidaus organus, net, pav., tokius reiškinius, kaip 

kad leukocitozę, antikūnių pasigaminimą, audinių dujų apykaitą ir tt. (prof. 
V. V. Petrovskij 1935 m.). 

'Podkopajev'as sukelia lygtiškai reflektorišką vėmimą, darydamas 
bandymus su apomorfinu (Trudy labor. akad. Pavlova. I. b. 2—3). Mee- 
rovič'ius išdirba lygtinius refleksus žmonėms - su pilokarpinu, chloral-hi- 
dratu natrium bromatum (Rusk. fiziol. žurn. 1931. 4—6). Metalnikov'as 
rašo apie lygtišką-reflektorišką immuniteto atsiradimą (Ann. de YInst. Past. 
1926. 11). Bykov'as ir Aleksejev-Berkman'as išdirbo šunims lyg- 
tiškai reflektorišką diurezę (Fiziol. žurn. 1933, I). Pikkel'is gavo lygtišką 
reflektorišką tulžies išsiskyrimą, įleisdamas į kraują natr. hydrochloricum 
(Russk tiziol. žurn. 1930. II). Petrovski's ir kt. daro sėkmingus bandy- 
mus lygtiškai reilektoriškai reguluodami kraujo sąstatą (Trudy Astrachan- 
skogo Gosud. med. Inst. 1935, rugp.). Jasinski's ir kt. tvirtina, kad kraujo 
sąstatas (leukocitų padaugėjimas) (žmogui ir gyvuliui) kintąs ir nuo emocijų, 
kurias sukelią lygtiniai refleksai (Sovremen. psichonevr. 1930. 12). Ir taip toliau. 

Kaip jau buvo minėta, lygtiniai refleksai galima išugdyti ne tik gyvu- 
liui, bet ir žmogui. Jei daugel kartų sukeliamas patelarinis (kelio, arba 
klupsties) refleksas, kartu apšviečiant akis, tai paskui ir tik vienas akių apšvie- 
timas jau duoda tą refleksą (Prof. P. P. Lazariev. Klin. Med. 1936 m. 1 nr.) 

Nerviškas vėmimas, širdies plakimas, padidėjusi sekrecija ir tt. galima 
išaiškinti atsitiktiniu saitu tarp šitų simptomų ir bet kurių viršinių bei vi- 
dinių veiksnių, arba, kitaip sakant, tai yra lygtinių refleksų padaras (Dr. L. 
Gutmanas, Medicina 1933 m. 8 nr.). 

E. Thorndike (g. 1874 m), garsusis Amerikos psichologas ir pe- 
dagogas, savo knygoje „Human Learning“ (1931 m.) yra net įdėjęs sky- 
rių: „Lygtiniai refleksai ir mokymo procesas“; jis lygtinius refleksus laiko 
svarbiu auklėjimo iaktoriu. Jo veikalą „Animal Intelligence“ ir pats Pavlovas 
labai vertino, sakydamas, kad jisai keliais metais anksčiau už Pavlovą sura- 
dęs teoriškai lygtinius refleksus. 

Redaktoriaus priedėlis. Turėdamas progos tariuos reikiant 
pridėti paaiškinimą, kad su Pavlovo (ir Bechterevo) refleksologija (mokslu 
apie lygtinius ir emocinius refleksus) susijusi ir Amerikoj išdirbta psicho- 
logija yra vadinama behaviorizmu, nuo žodžio fe behavior (naujesnis 
amerikoniškas rašymas anglų žodžio bekaviour), reiškiančio „laikymasis“ 
(pranc. comportement, vok. Verhalten). Behavioristinės psichologijos pirmų- 
jų veikalų autorius yra buvęs Harvardo universiteto psichologas prof. W. 
Mc Dougall (nuo 1912 m), o šių dienų radikalaus behaviorizmo atsto- 
vas psičhologijoj ir pedagogikoj yra J. B. Watson (g. 1878). Istoriniu at- 
žvilgiu behaviorizmas yra gyvulių psichologijos pratęsimas į žmogaus psi- 
chologiją, gyvulių psichologijos pritaikymas ir žmogaus psichiniam gyveni- 
mui tirti. Kraštutinio behaviorizmo apaštalo Watson'o manymu,“ visas 
žmogaus psichinis gyvenimas yra atsirėmęs įpratimų (habits), kurie, savo 
režtu, išauga iš jaudinimų bei reakcijų. — Si naujausia materializmo forma 
šių dienų psichologijoj turi pasisekimo žiem. Amerikoj, kaipo lengvai su- 
prantama sumašinėjusio amerikiečio nekomplikuotai psichikai. Tačiau Euro- 
poj behaviorizmas pritarimo beveik neturi. Amerikoj behaviorizmo priešas 
yra filosofas Ralph Waldo Trine (The Higher Powers of Mind and 
Spirit ir kt). Plačiau apie behaviorizmą aš rašiau Logo 1934,164—168 p. 


MOKSLININKŲ PAMINĖJJIMAI 
Dviejų didžių bakteriologų mirties trimetinės: 


ALBERT CALMETTE ir EMILE ROUX 
1863—1933 1853—1933 


Šių dviejų žmonijos geradarių gyvenimo ir darbo apžvalgą rašau vie- 
name straipsny todėl, kad jiedu ilgus dešimtmečius dirbo vienoje įstaigo- 
ję — Paryžiaus Pasteuro Institute — ir todėl, kad jiedu, rodos, be vienas 
kito „nenorėjo gyventi: A Calmette mirė 1933 m. Spalių m. 29 d, o 
E. Roux tų pačių metų — Lapkričio m. 3 d. Taigi, tik keturių dienų lai- 
kotarpy išsiskyrė iš gyvųjų tarpo du didžiojo L. Pasteuro mokiniai, kuriuo- 
du, eidamu savo mokytojo nurodytais keliais, jo entuziazmo gaivinami 
paaukojo kenčiančiai žmonijai ir sergančiam žmogui visą savo patiriimą. 


ak 
* * 


Ę A. Calmette gimė 1863 m. Liepos m. 12 d. Nico- 
"je. 1883 m., baigęs medicinos mokslą, jis stojo tarnaut 
L! į Jūrių sanitarijos žimybą (Service de Santė 4 la Marine). 
W Keletą metų jis praleido Kinuose, Gabon-Kongo krašte, 
- Naujojoje Žemėje, Sv. Petro salose ir Miguelon'e, 1890 m. 
“jis perėjo į kolonialinės sanitarijos darbininkų eiles ir tuo 
pat laiku pradėjo dirbti Pasteuro Institute. Tais pačiais 
metais jis buvo pasiųstas į Saigon'ą organizuoti vietinį 
Pasteuro Institutą, kurį įkūręs jam vadovavo iki 1893 
m. 18905 m. jis organizavo pramonės centre Lille'y Pa- 


steuro Instituto skyrių ir buvo jo direktorius iki 1919 m. 1910 m. jis, Ed- 
mondo Sergento padedamas, sukūrė ir organizavo Pasteuro Institutą Algeri- 
joje. 1917 m., žinomam E. Mečnikovui mirus, C. buvo paskirtas Pa- 
ryžiaus Pasteuro Instituto vicedirektorium, bet tą vietą paėmė tik, 1919 m. 
Per 43 metus (1890—1933) C. tiesioginai ar netiesioginai prisidėjo visiems 
Paryžiaus Pasteuro Instituto skyriams organizuot ir jjems sutvarkyti. Be to, 
jis yra nudirbęs daug svarbių darbų mokslo srity. Sustosime tik ties svar- 
besniais. 

Gyvendamas tolimuose ir artimuose Rytuose C. nekartą stebėjo gy- 
vačių kerėtojus, kurie be jokios sau žalos žaidė su pavojingiausiomis gy- 
vačių rūšimis. Mėgiama tvirtinti, kad tai nepavojingas žaislas, nes gyvatės 
esančios padarytos nenuodingomis, išrovus joms dantis, su kuriais jos 
įkanda savo aukas ir iš kurių nuodai patenka į aukų žaizdas. Esti ir taip. 
Bet neretai pasitaiko, kad kerėtojai laiko visai nuodingas gyvates, leidžia joms 
save kąsti ir visai nenukenčia. C., apklausinėdamas tos rūšies kerėtojus, 
sužinojo ir patyrė, kad jų atsparumas yra susijęs su aktingu immunitetu, 
kurį jie (kerėtojai) gaudavo nuo pakartotinų gyvačių įkandimų. Kad lengviau 
atsispirtų gyvačių nuodams, jie leisdavo save kąsti, arba labai jaunoms, 
kurių nuodingosios liaukos dar nepakankamai subrendusios, arba kad ir 
subrendusioms, bet kurios savo žudančių nuodų daugumą buvo tik prieš 

tai suleidusios gyvuliams — juos nukirsdamos. Tokiomis apystovomis 
žmogui įleidžiami nuodai nėra mirtingi. Žmogaus organizmas nuo nuodų 
ginasi gamindamas antitoksinus. Po keliolikos tokių pakartotinų nemirtingų 
nuodingų gyvačių įkandimų žmogaus organizmas tampa atsparus. Žinoma, 
tasai atsparumas galioja tik tam tikrai gyvačių rūšiai. Immunitetas čia yra siaurai 
specifiškas. 

Tų pasakojimų paskatintas, C. pradėjo tirti gyvačių nuodų sudėtį ir 
ieškoti priemonių prieš gyvačių įkandimo nuodingą veikimą. Jisai pirmasis 
surado (vėliau tai patvirtino Keyes ir Sachs), kad gyvačių nuodai yra 
sudėtingi: juose mes randame dvejopos nuodingos medžiagos: hemotok- 
sino ir nemotoksino. Pirmasai keičia kraują ir organizmo audinius, antrasai 
veikia nervų sistemą ir gamina paralyžius bei mėšlungius. Padaręs tuos ste- 
bėjimus ir pasinaudodamas jau žinoma antitoksinų gaminimo metodika, C. 
pirmasai pagamino priešgyvatinius serumus. Tam reikalui jis panaudojo 
arklius, įšvirkšdamas jiems vis didesnius gyvačių nuodų kiekius. Kad to- 
kie priešgyvatiniai serumai veiktų daugelio gyvačių rūšių įkandimus, jie 
turi būti polyvalentiški, t. y. arkliai turi būti immunizuojami daugelio gy- 
. vačių nuodais. 

C-—o pagaminti priešgyvatiniai serumai dabar plačiai vartojami gyva- 
tinguose kraštuose ir gelbsti iš baisios mirties nasrų tūkstančius žmonių. 
Ir mūsų sveikatos įstaigoms būtų pravartu visuomet turėti šviežių, Pasteu- 
ro Institute pagamintų, tų serumų. Savo darbus ir tyrimus tuo klausimu 
C. surinko ir paskelbė veikale „Les venins, les animaux venimeux et la 
sėrothėrapie antivenimeuse“ (Paris 1907). 

Atinintini C—o darbai higijenos srity, kuriuos jis nudirbo būdamas 
higijenos ir bakteriologijos katedros profesoriųm Lille'io universitete 1806 
— 1914 m. Cia, Breton'o padedamas, C. išaiškino angliakasių sunkios anemijos 
kilmę. Jiedu surado tos ligos priežastį: ankylostomum duodenale. Ta maža 
kirmelaitė įsigyvena dvylikpirštėje žarnoje, sekretuoja toksinus, kurie tirpdi- 
na raudonus kraujo rutulėlius. Požemiuose — kasant tunelius arba anglių 
kasyklose — per įvairius nešvarumus ji lengvai patekdavo iš vieno dar- 
bininko į kitą ir neretai sukeldavo gausias epidemijas, pareikalavusias sau 
daug aukų. C. ir Brėtonas nurodė visą eilę profilaktinių priemonių ir jo- 
mis užkirto kelią tai epidemijai plisti. 

Įdomių darbų C. nudirbo pritaikomos higijienos srity. Jis, Rorantš'o, 
Boulangez'o, Constant'o ir Massol'io padedamas, ištyrė reikšmę ir svarbą 
bakterinių lovų (les lits bactėriens) užterštam vandeniui valyti. Visi vartoti 
ir nešvarūs vandenys iš miesto išvedami į nuošalesnę vietą ir surenkami 
į didžiulius rezervuarus (septiškas duobes — fosses septigues). Tose duo- 
bėse per keletą dienų vyksta anaerobinė fermentacija, sutirpdanti daugumą 
suspenduotų organinių medžiagų. Vėliau tie nešvarumai pervedami į bak- 
terines lovas, kuriose nitrifikuojantys mikrobai mineralizuoja organines me- 
džiagas. Šiuos C—o ir jo bendradarbių tyrimus paėmė pagrindan daugelio 
miestų kanalizacijos įtaisymai. 

Bet didžiausi C -o nuopelnai, suteikią jam pasaulinį garsą, yra nu- 
dirbti fiziologijos srity. Turime prisiminti, kad pirmąjį priešdžiovinį dispan- 
serį įkūrė C. 1901 m. Jo veikla buvo tokia sekminga, kad dabar tokie dis- 
panseriai visose šalyse yra svarbiausios įstaigos kovoj su džiova. Salia 


370 Mokslininkų paminėjimai 


praktiškos kovos su džiova,  C., vieno savo bendradarbio Gučrin'o pa- 
dedamas, yra atlikęs daugybę bandymų, padėjusių nušviest iš įvairių šonų 
džiovos problemas. Jų svarbiausias— pagaminimas prieštuberkulozinės vak- 
cinos, vadinamos B. C. G. 

Bakteriologijai pavyko pagaminti nuo daugelio apkrečiamų ligų ap- 
saugojančias vakcinas. Bet yra ne mažas skaičius ligų, prieš kurias žmogus 
iki šiandien yra beveik bejėgis. Tokia yra ir džiova, Prieš tas ligas immuni- 
tetas paprastu būdu negali būti išauginamas. Jisai atsiranda tik tuomet, jei 
organizme esti gyvų antigenų. Tie antigenai turi būti gyvi, mažai toksingi 
(nuodingi), pakankamai mažai gausingi ir savo buvimu ar daugėjimu nesu- 
daryti funkcinių sutrikimų arba kunų sužalojimų, nesutaikomų su gyvy- 
be. Kitaip sakant, mes turime reikalo su vadinamo „Infektionsimmunitat'o“ 
sąvoka, kurią pirmasis paskelbė Uhlentuth. 

C, ir jo bendradarbis veterinarijos gydytojas Gučrin'as pasistatė tikslą 
pagaminti antigeną, atitinkantį aukščiau sakytiems reikalavimams. Juodu 
1908 m. Sausio mėn. 8 d. pasėjo į tulžingą bulbinę dirvą virulentingų džio- 
vos bacilų. Į dirvą buvo dedama 50/, glicerino. Tulžis buvo galvijų. Per 
12 metų buvo daromi persodinimai. Ir po 236 persodinimų buvo gauti ba- 
cilai, kurie dabar vadinami „Bacille biliė Calmette Giučrin“, o trumpai B. C. G. 
Sumažinti ar padidinti mikrobų virulentingumą yra daug žinomų būdų. 
Tai galima pasiekt pasažų pagelba per įvairius gyvulius arba naudo- 
“jant įvairias augimo dirvas. C. ir Guėrin'as nauja padarė tik tiek, kad į 
auginimo dirvą įterpė galvijų tulžį, kuri, kaip mes žinome, pasižymi, paly- 
ginti, stipriomis baktericidiškomis (bakterižudiškomis) savybėmis. Pradinis 
B. C. G. kelmas yra virulentingas Koch'o typus bovinus bacilas. Jei po 
236 pasažų jis jau tapo nebevirulentingas, tai turėjo įvykti jame gilūs biolo- 
giški-fiziški-chemiški pakitimai. Kokie tie pakitimai, iki šiol nežinome. 

Apie šiuo klausimu sukurtas pažiūras aš esu rašęs „Medicinoj“ (1932 m. 
3-me n-ry). Tat čia jų nebekartosiu. 

Taigi, su tais bacilais, kurių virulentingumas tapo minimalus ir stabi- 
lizuotas, C. ir Gučrinas pradėjo kovą su džiova, Iš karto juodu eksperimen- 
tavo vien su gyvuliais. Pamažu tas darbas po kiekvieno sekmingo ekspe- 
rimento buvo atliekamas vis platesniu matu. Iki šiandien (nuo 1921 m.) yra 
įskiepyta daugiau kaip milionas žinduolių. Tai galėjo būti įvykdyta tik dėl 
to, kad pagaminta prieštuberkulozinė, vakcina iš karto įgavo pasitikėjimo, 
Tad suprantama, kodėl 27 kraštuose įsikūrė įstaigos B. C. G. gaminti ir 
paskirstyti, 

Paskutinius savo gyvenimo metus C. paskyrė galutinam naujos vak- 
cinos išaiškinimui. Tam klausimui tirti Pasteuro Instituto Taryba pastatė 
erdvias laboratorijas. C., jaunuoliškai užsidegęs, dirbo patsai ir įtraukė į tą 
darbą gausingus, gabius bendradarbius. Ligšioliniai patyrimai su B. C. G. 
vakcina daug žada. Ateitis parodys, ar B. C. G. mikrobas suduos mirtingą 
smūgį vienai didžiausių žmonijos rykščių — džiovai. 

* 
* * 


Emilis Roux gimė 1853 m. Gruodžio mėn. 17 dieną Confolens'e (Cha- 
rente). Baigęs vidurinę mokyklą pradėjo studijuoti medicinos mokslus Cler- 
mont-Ferrand'e. Ten jis susipažino su prof Duclaux, žinomu chemikų. 

Duclaux turėjo palinkimo į biologiją ir tą palinkimą įkvėpė taip pat savo 
jaunam pažįstamam. Kai Duclaux buvo pakviestas į Paryžių, 1873 m ir R. 
čion atvyko medicinos mokslų baigti. R. gyveno labai vargingai ir todėl 
nenuostabu, kad jis susirgo plaučių džiova. Vargais negalais tą ligą nuga- 
lėjo, bet visam amžiui pasiliko silpnos sveikatos. Ta liga ne kartą gręsė jo 
sveikatai ir darbingumui. 

Iš universiteto R. perėjo į karo medicinos akademiją (Val-de-Grace), 
bet po kiek laiko ir iš ten išstojo. Tuomet, prof Duclaux padedamas, įstojo 
Pasteur'o laboratorijon prie Ecole Normale. Cia Pasteuras jį labai pamėgo, 
ir R. tapo vienas ištikimiausių jo mokinių bei pagelbininkų. Jis tapo deši- 
nioji Pasteuro ranka ir uoliai dirbo su Pasteuru visuose jo stambesniuose 
atradimuose : R. atliko viešą bandymą Pouilly-Ie-Fort'e, įrodanti veikimą 
preventyvinio skiepinimo prieš juodligę; jis, Pasteuro vedamas, aktingai pri- 
sidėjo pagamint skiepų prieš pasiutimą. Vėliau R. tapo antruoju Pasteuro 
papėdininkų. 

Be tų nuostabių atradimų, R. yra atlikęs daug savarankiškų darbų. Jų 
svarbiausi, išgelbėjusieji milijonams žmonių gyvybę, yra difterito ir teta- 
nus'o (stabo ligos) klasikiniai tyrimai. 

Apie tą pasišventimą, apie tą užsidegusį, nepalaužiamą užsispyrimą, apie 
tuos klaidžiojančius nepasisekimus, kurie dažnai lydi kiekvieną naują darbą, 
apie tuos nusivylimus ir džiaugsmą, kuriuos parodė ir pergyveno Emilis Roux 
— mums papasakoja Paul de Kruit, talentingas mikrobų medžiotojų bio- 
grafijų autorius (Bus įdėta Kosme 1937 m. Red). 

Em. Roux turėjo pagrindo pakartoti Viktoro Hugo žodžius 

„Mėres en deuil, vos cris la-bas sont entendus“, 
(Motinos geduloje, jūsų raudos ten jau išgirstos) 

Formuluotus seroterapijos principus E. Roux pritaikė ir kitoms li- 
goms nugalėti. 

Vaillard'o padedamas jis tyrė tetanus'o (stabo) seroterapiją Kad se- 
rumas būtų veiklus ir gydantis, jis reikia pradėti vartoti prieš ligos apraiš- 
kų pasirodymą. Pavėluotas serumo pavartojimas neduoda gydomo efekto. 
Bakterijų pagaminti toksinai tik iš lėto jungiasi su organizmo narveliais ir 
galutinai fiksuojasi su jais maždaug po 48 valandų. Fiksuotų toksinų jau 
nebegalima neutralizuoti su antitoksininio serumo pagalba. Tie nuosta- 
tai padėjo nugalėti stabo ligą; ir taikos ir karo metu buvo išgelbėti tūks- 
tančiai tūkstančių žmonių. 

R. vadovavo ištisai eilei bakteriologų, tokiems kaip: No card, Barrel, 
Salimbeni, Dujardin-Beaumetz. Jų padedamas jisai suranda ra- 
guočių peripneumonijos daigus, kuriuos jis pirmutinis išaugina koloidiniuo- 
se maišeliuose, kurie buvo talpinami į peritoneumo triušių tuštumą. — R. 
atliko pirmuosius tyrimus su vadinamais filtruojančiaisiais daigais.—Paminė- 
tini jo darbai drauge su Mečnikovu eksperimentalinio sifilio srity. Tuos 
bandymus R. finansavo, aukodamas tam tikslui gautą iš Institut de Fran- 
ce premiją. . 

Roux ir Mečnikovas pirmieji įskiepino sifilį gyvuliams (bezdžionėms), 
pirmieji nustatė profilaktines tos baisios ligos priemones ir pirmieji padė- 
jo sifilio chemoterapijos pagrindus. 

Turime pagrindo tvirtinti, kad R. buvo talentingiausias genialaus Pas- 
teuro mokinys. Pasteurui mirus, jis garbingai nešė jo vėliavą. Kaip pir- 
miau Pasteuras, taip vėliau R. beveik per keturias dešimtis metų buvo ašis, 
apie kurią sukosi Pasteuro Instituto gyvenimas Paryžiuje. Todėl R. įtaką 
randame daugumoje atradimų, kuriuos atliko gausingi Pasteuro Instituto 
bendradarbiai tame laikotarpy. Vienus mokslininkus jis įkvėpdavo, kitiems 
patardavo, tretiems nurodydavo. 

R. organizavo prie Pasteuro Instituto mikrobiologijos kursus, , kurie 
kasmet sutraukia visų pasaulio kraštų gydytojus. Savo paskaitose R. atgaivin- 
davo Pasteuro laikus. Jis buvo išimtinai pasišventęs Pasteuro Institutui, . 
kurio veikla ir gyvenimas užpildė visą jo asmens gyvenimo tūrį. Už tai 
jis sau nieko nereikalavo. Per paskutinius savo gyvenimo metus jis nau- 
dojosi tik vienu kambariu. Vienintėliai jo džiaugsmai buvo jo paties ir kitų 
tyrinėtojų moksliniai atradimai. 

R. bus garbinamas, kaip ir Pasteuras, nes jisai savo gyvenimu ir dar- 
bu nupaišė paveikslą žmogaus, kurio svarbiausias ir vienatinis gyvenimo 
tikslas buvo: lengvinti žmonijos kančias. Dr. med. D. Jasaitis 


Redaktoriaus priedelis: 
A. Calmette ir E. Roux — geri katalikai 


Būtų nepilnas šių dviejų gamtos mokslininkų ir žmonijos geradarių 
paminėjimas nepridėjus, kad juodu buvo praktikuojantieji katalikai. Tai paro- 
dė ir jųdviejų mirties valanda. Žinias apie tai imu iš prancuzų savaitraščio 
„La Vie Catholigue“ 1933 m. Lapkričio m. 11 d. (10* annėe, Nr. 476): 

„Didis krikščionis, koks buvo Pasteuras“ — kurio pavyzdys mėgia- 
mas cituot liūdnomis, bet jau praėjusiomis valandomis, kuomet tikėjimas 
rodėsi jau nebešviečiąs mokslininkų ir protininkų sferoms — yra palikęs 
Institutui tradiciją: gerai, krikščioniškai numirti. Tik ką išnykusieji du gar- 
sieji geradariai nepamiršo pasekt savo mokytojo pavyzdį. 

Paskutinį šv. aliejais patepimo momentą Calmette prie savo lovos 
sukvietė visus savo bendradarbius; taigi, tokia buvo jo paskutinė paskaita. 
O Roux, tas asketas pasaulionis, jausdamas besiartinančią mirtį, paprašė 
kunigo išpažinčiai atlikti. Paskui atėjo jį atlankyt kardinolas Verdier, ir 
mažame, baltutėliame, tuštutėliame ligonies kambary įvyko skaudžiai jau- 
dinanti scena: kai kardinolas, su savo visiems žinomu tėvišku gerumu, 
visų vardu reiškė savo mielam sūnui visišką pripažinimą, kurį jam privalo 
žmonija už jo brangius aptikimus, — didžio mokslininko akys pasriuvo 
ašaromis, kurios pridengia nepaprastą mirštančiųjų žvilgsnį, kuris rodosi 
jau žvelgiąs į begalybę. 
| O kardinolui pasišalinus, Roux pareiškė aplink jį stovėjusiems: „Tai 
vizitas, kuris man suteikė didžiausio džiaugsmo; dabar aš galiu iškeliaut“ 

Ir tikrai, jis veikiai-leidos į didelę kelionę; jo noru, jam ant krūtinės 
neuždėjo jokio kito papuošimo, kaip tik kryželį, nes jis žinojo, kad mūsų 
dieviškojo Mokytojo akyse įskaitomas tik narsus ir kantrus savo kryžiaus 
šioj žemėj nešimas“ (Pierre de Crisenoy). Pr. Dovydaitis 

1 Apie Pasteuro mokslinius nuopelnus ir jo pasaulėžiūrą galima rasti specialiai 
Pasteurui skirtame „Kosmo“ sąsiuviny (1926 m. 11—12 Nr., 425—504 pusl.). 

Dviejų didžių bielėja genetikų bibliškas amžius: 
“THOMAS HUNT MORGAN 


Thomas Hunt Morganas gimė 1866 m. Rugsėjo m. 22 d. Lexintono 
mieste, Kentucky valstybėje, J. A. V. Toji Kentucky dalis, kurioje yra Lexin- 
tonas, pasižymi savo geromis ganyklomis, ir greitais, visoj Amerikoj gar- 
siais žirgais. Tai „blue 
grass region“, arba mėly- 
nosios žolės regionas. Žie- 
mą ganyklos, pavasarį ir 
rudenįžaliuojančios pievos, 
kurios Birželio mėnesį su- 
žydusios mėlynais žiedais 
padaro visą apylinkę mėly- 
nuojančią. Kiek toliau į ry- 
tus tas mėlynosios žolės 
regionas pereina į garsių- 
jų mamuto olų sritis. Gam- 
ta čia turtinga, graži; joje 
išaugo gerai žinomas Ken- 
tucky džentelmeno tipas ir 
jam priešingas Kentucky 
kalniečio tipas. Ir vienas 
ir kitas drąsus, karingas 
ir nelengvai nuveikiamas. 
Ir mūsų sukaktuvininkas 
yra kiek sumiestėjęs Ken- 
tucky džentelmenas. 

“ T. H. Morganas au- 
go ir mokėsi savo gimta- 
jame mieste. Jo mokyklose 
jis perėjo iki Universiteto, 
kuris buvo Lexintone ir 
kuriame jis gavo pirmąjį 
universiteto baigimo laips- 
nį, bachelor of science, 
1886 m; o dar dvejus me. 
tus pastudijavęs gavo ir . 
antrąjį mokslo laipsnį, ma- 
ster of science (1888 m.). 
Tas pats Kentucky Univer- 
„sitetas 1916 m. suteikė Morganui ir teisių daktaro garbės laipsnį po to, 

kai Morganas jau buvo pasižymėjęs biologas. 

„Tik 22 metus amžiaus turėdamas Morganas iš Kentucky Universiteto 
perėjo į Johns Hopkins Universitetą, Baltimore, Md., kur po dvejų metų 
darbo gavo filosofijos daktaro laipsnį ir buvo paliktas dirbti prie Univer- 
siteto kaip „Fellow“, tai yra kaip tam tikras stipendijatas. Tuo laiku 
Johns Hopkins Universitetas, dar jauna įstaiga, nesenai buvo gavęs iš Hop- 

kinsų šeimos 7000000 dolerių ir savo mokslo pažanga tikrai rimtai rodėsi. 
Jau tuo laiku, kaip ir dabar, jauni mokslininkai, ypatingai tokie, kurie ko- 
pė į tikrus mokslininkus, laikė sau garbe metus ir kitus toje mokslo įstai- 
goje pastudijuoti. Iš tokių išėjo daug žymių Amerikos mokslininkų, o jų 
tarpe ir Morganas. 

Iš Johns Hopkinso Universiteto 1891 m. Morganas perėjo į Moterų 
Kolegiją Bryn Mawr, netoli nuo Filadelfijos, ir pradėjo čia dirbti kaipo bio- 
logijos profesorius. Bryn Mawr kolegija buvo įsteigta 1880 m., bet buvo 
atidaryta tik 1885. Tuo laiku, kai Morganas pradėjo čia dirbti, kolegija tikru- 
moje turėjo tik šešerius metus. Tai buvo ir tebėra moterims skirta aukštoji 
mokykla, kuri savo mokslingumu ir įstojimo reikalavimais sutinka su di- 
džiaisiais universitetais. Skirtumas tik tas, kad studenčių skaičius čia ribo- 
tas ir, dėl brangumo už mokslą bei pragyvenimą, tik turtingesniųjų dukroms 
prieinamas. Dėl mažo studenčių skaičiaus ir mokslininkų profesorių parin- 
kimo, be mokymo, čia ėjo ir tebeina rimti moksliniai tyrinėjimai, kuriuos 
atlieka ir pats mokomasis personalas, ir aukštesniųjų kursų studentės, ypač 
tos, kurios dirba filosofijos daktaro laipsniui. Taigi, Morganui čia buvo 
labai tinkama vieta pradėti nepriklausomai savo mokslinę karjierą. 

Ir pačioj kolegijoj, o vasaros metu Woods Hole biologijos stotyje, 
kuri tuo metu buvo dar nesenai įsteigta ir buvo ideali moksliniam darbui 
vieta, Morganas visą laiką dirbo eksperimentinės embriologijos ir regene- 
racijos srityse. Jis gyvai susirašinėja su anų laikų didžiaisiais Europos 
mokslininkais, tokiais kaip Roux, Driesch ir kitais, ir daug kur pasinaudo- 
damas jų patarimais. Iš savo darbų spausdina po vieną kito pranešimus 
ir Amerikoj, ir Europoj, ypač Vokietijoj leidžiamuose mokslo žurnaluose. 
Taip jis Bryn Mawr kolegijoj išdirbo keturiolika metų ir pasižymėjo, kaipo 
pirmos eilės anų laikų Amerikos eksperimentinės biologijos darbininkas. 
Dėl to, 1904 metų gale jis buvo pakviestas į vieną didžiausių anų laikų 
Amerikoj Kolumbijos Universitetą eksperimentinės zoologijos profesorium. 
Čia jis išdirbo dvidešimt ketverius metus, tai yra iki 1928 m., kuomet nau- 
jai įsisteigęs Kalifornijos Technologijos Institutas; tik mokslo tyrinėjimams 
skiriama įstaiga, Morganą pakvietė dirbti ir vesti ten biologijos skyrių; čia 
jis ir dabar tebedirba. 

T. H. Morganas yra vienas darbščiausių ir ištvermingiausių Amerikos 
biologų. Tie, kurie apie jį šį tą žinojome, visuomet stebėjomės jo darbštu- 
mu. Pirmuosius jo mokslinius darbus inspiravo W. Roux ir jo bendradar- 
bių darbai bei teorijos, ypač apie gyvulių išsipėrėjimo mekaniką. Vėliau 
jis persikėlė į genetiką. Pirmieji jo šioj srity darbai buvo lyties išsprendi- 
mo klausimas. Jis savo eksperimentams vartojo varles, afidus, 0 ypač vy- 
nuogių kenkėjus PAy//oxera. Vėliau jis perėjo prie Drosophila melanogaster. 
Pirmieji Morgano darbai su šiomis vasinėmis muselėmis, drosofilomis, 
buvo paskelbti apie 1910 m. Ir nuo to laiko pasirodė tikras antplūdis įvai- 
rių darbų su šiomis muselėmis, kurie darbai labai daug prisidėjo išaiškinti 
įvairias problemas, susijusias su G. Mendelio išvestais atsigimimo dės- 
niais, ir kurie padėjo pagrindą šių dienų genetikos mokslui. 

Apie drosofilą „Kosmo“ skaitytojai jau žino ir čia tų žinių nėra reika- 
lo kartoti. Tačiau reikia priminti, kad Morganui pasisekė parinkti genetikos 
tyrinėjimams bene geriausias gyvulėlis, kokis tik galima būtų gauti. Toji 

muselė yra maža, maža reikia jai 
maisto, maža vietos perinti; labai 
gerai veisiasi, jauniklių skaičius 
nemažas — gali būti iki 200 vie- 
nu perėjimu; gyvenimo ciklas 
trumpas: padėti kiaušiniai per 10 
—15 dienų išsiperi, o išsiperėju- 
sios jauniklės po dienos kitos 
jau deda kiaušinius. Visa tai la- 
bai patogu ir lengva; bet svar- 
biausia yra tai, kad jos duoda 
labai daug mutacijų, tai yra stai- 
gių ir žymių kūno formos paki- 
tėjimų. Tas mutacijas nesunku 
prityrusiam pažinti ir sekti, kaip 
jos pereina į naująsias kartas. Be 
to, kaip tyčia pasitaikė, kad šioji 
muselė, drosotila, turi tik keturias 


poras kromosomų, prie kurių šiek | I IAS , 
tiek genetikoje nusimanančiam Drosophila melanogaster: Viršuj kairėj patelė, 


nesunku prijungti įvairias muta- dešinėj — patinėlis; apačioj — jųdviejų lyties 
cines savybes. Tas savybes sek- celių branduolių kromosomos 

damas Morganas ir jo bendradarbiai yra išauginę tūkstančius, ar net mili- 
jonus drosofilų. Milžiniškas tas darbas, tačiau jis padėjo ir padeda išaiš- 
kinti daug svarbių dalykų, kurie buvo neaiškūs. 

Morganas yra parašęs ne tik daug įvairių straipsnių, kuriuose apraši- 
mėjami jo darbai, bet ir atskirų didelių veikalų iš embriologijos, regeneraci- 
jos, eksperimentinės zoologijos ir iš genetikos. Iš genetikos jo parašyti 
net keli nemaži veikalai. Už tuos darbus įvairūs universitetai jam suteikė 
garbės teisių daktaro laipsnį: Johns Hopkins 1916 m., McGill 1921 m., Ka- 
lifornija 1930 m; mokslų daktaro laipsnį jam suteikė universitetai: Edin- 
bourgh 1922, Michigan 1924 m.; pagaliau prieš trejetą metų, 1933, jam pa- 
skirta Nobelio dovana. O kur įvairūs kiti pagyrimai, paaukštinimai, garbės 
nario titulai ir kt., kurių jam suteikė įvairios mokslo įstaigos bei atskirų šalių 


g 


bėdavomės jo ištverme ir energijos gausumu. Tačiau, kaip dauguma tos 
rūšies mokslininkų, jis yra geresnis darbininkas, kaip teorininkas. Jo teori- 
jos tvirčiausios tik genetikoje, o kitose srityse dažnai ir pašlubuoja. Bet 
kiek medžiagos jo surinkta! 

Morganas kaip mokytojas, kol jis mokytojo darbą dirbo, buvo ypač 
mėgiamas ir gerbiamas aukštesniųjų kursų studentų, o ypač tų, kurie turė- 
jo progos dalyvauti jo seminaruose, dirbti su juo mokslinius tyrinėjimus ir p. 
Daugybė jo buvusių studentų pasakoja labai daug atsitikimų, anekdotų, 
kuriuos suminėti čia per maža vietos. Teko ir man su juo susitikti J. A. V. 
biologų Kongrese Mekkoje, Woods Hole. Atsimenu, po jo paskaitos apie 

audinių kulturą grįžau į savo kambarį; dviračiu važiuodamas mane pasivijo 
Morganas, kurį aš iš matymo pažinojau, bet jis manęs nepažinojo. Pasivi- 
jęs, nusėdo nuo dviračio, pradėjo kalbėti, ir kalbėdamu perėjova beveik vi- 
są miestelį. Jo pareikštos nuomonės apie audinių kulturą tebėra ir dabar 
mano galvoje. Jos buvo nepalankios, man tada išrodė perdaug kritiškos; 
tačiau nors nuo to laiko daug pažangos padaryta, praėjusią vasarą įsižiūrė- 
jęs arčiau į visą darbą, su jo pareiškimais ir dabar sutikčiau. 

Morgano gyvenime buvo ir tebėra pagrindinis šūkis: Darbas, — kad 
ir tas žodis gal ir nebuvo vartojamas. Prof. P. B. Šivickis 


LUCIEN CLAUDE CUĖNOT 


Įžymus prancuzų biologas genetikas, Nancy univer- 
įsiteto gamtos mokslų fakulteto zoologijos profesorius 
H Lucijonas Klaudijus  Cuėnot (sk. kenė) gimė Paryžiuj 
1866 m. Spalių mėn. 21 d.* Aukštesnįjį mokslą ėjo 
Chaptal'io kolegijoj (Paryžiuj), aukštąjį Sorbonoj, 1885 
m. gavo gamtos mokslo licencijato, 1887 — daktaro 
laipsnį. 1887-88 m. atlikęs karinę tarnybą infanterijoj, 
1888— 89 m. buvo anatomijos ir lyginamosios fiziologi- 
Mios preparatorium gamtos mokslų fakultete Paryžiuj; nuo 
890 m. skaitė papildomąjį zoologijos kursą Nancy uni- 
versiteto gamtos mokslų fakultete, 1898 m. buvo pakel- 
tas titulariniu to fakulteto profesorium ir jame dirbo iki 
šių dienų, niekur iš čia nesikeldamas. 

Mokslo srity prof. Cuėnot pirmiausia paminėtinas kaip genetikas. Kaip 
Anglijoj William Bateson (1861—1926; žiūr. Kosmos 1927, 46—49 p.), 
taip Prancuzijoj mūsų jubilatas daugybe eksperimentų yra daugiau už kitus 
prisidėjęs patvirtinti Mendelio, jau 1864 m. aptiktus, bet tik nuo 1900 m. 
mokslo įvertintus, organizmų savybių paveldėjimo (herediteto) dėsnius (pla- 
čiau apie tai žiūr. Kosmos 1935, 57 p. ir toliau; taip pat šių metų G. Drau- 
gas Gegužės mėn.). Cučnot patvirtino Mendelio dėsnių galiojimą ir gyvu- 
liams, eksperimentuodamas daugiausia su pelemis. Tais savo darbais jis ta- 
po vienas tų didžių vadų šių dienų biologijoj, kurie vaisingai prisidėjo pa- 
veldėjimo problemai spręsti ir kurie biologiją iš teorinių spekulacijų nukrei- 
pė į eksperimentinį kelią. 

Be herediteto, Cuėnot'ui dar rūpėjo organizmų variacijos bei evoluci- 
jos problemos. Jis paskelbė daug darbų iš zoologijos, daugiausia apie be- 
stuburius. Visų jo darbų skaičius siekia du šimtu ir kelias dešimtis. 

Cuėnot nepripažįsta organizmų įgytų savybių pavaldumo. Jis yra evo- 
lucionistas-mutacionistas. Jo biologinių darbų ir pažiūrų esmė dalimi yra 
sudėta jo stambiausiuose veikaluose: La Genėse des espėces animales 
(1911, 31932), L'Adaptation (1925), L'Espėce (1936), Introduction A la gė- 
netigue (drauge su Rostand'u) (1936) ir kt. ž 

Mūsų jubilatas nevengia, gavęs progos, paliesti ir filosofinius bei 
teologinius klausimus. Tais atvejais jis drąsiai ir atvirai pareiškia savo įsi- 


* Visas datas imu iš paties jubilato man atrašyto laiško. 

tikinimus, kad vienos tik medžiagos dėsniai dar visako neišaiškina: dar 
lieką paslapčių, dar lieką metafizikos. Filosofiniai jo įsitikrinimai ryškiausiai 
pareikšti jo dviejose paskaitose-straipsniuose: „La morte differentiatrice“ 
(Archives de Philosophie II t. 1928) ir „L'inguištude mėtaphysigue“ (Etu- 
des 1928 X. 20, 129 -142 p.). Cia (o gavus progos ir kitais atvejais) jubi- 
lato biologo pareikštos pažiūros jį parodo esant antimaterialistą ir antime- 
chanistą. Vadinasi, Cučnot yra biologas evolucionistas, bet drauge idealis- 
tas, spiritualistas, teistas. Dėl to šiuo atžvilgiu manau jį galima gretinti su 
biologu Eriku Wasmann'u (žiūr. šių metų G. Draugo Rugsėjo ir Spalių 
mėn.). Nes kaip Vasmanas, taip ir Cuėnot, abu yra antimaterialistai, bet 
abu gina evolucionizmo mintį biologijoj nuo antitranstormistų puolimų. 

Progos pasisakyti šiuo klausimu jis turėjo ir išėjus L. Vialleton'o 
(1859 - 1929) veikalui apie gyvųjų būtybių kilmę (jos santrauką atpasakojo 
Dr. med. D. Jasaitis Kosmo 1933 m. 88—146 p.). Vialletonas transtormizmą 
pavadino iluzija. Tuomet Cučnot stojo transformizmą ginti (Le transior- 
misme n'est-il gu'une illusion on une hypothėse tėmeraire? Revue gėnerales 
des sciences, 1930, 17—21 p.) ir tą gynimą baigė tokiomis išvadomis: „Evo- 
lucija materialinės descendencijos keliu, arba transformizmas, nėra kokia 
iluzija: ji yra legitimi hipotezė, kuri už save turi, kaip sakė Bergson'as, ne- 
ribotai augančią tikimybę, kuri papildo evidenciją, ir kuri į ją eina, kaip 
į savo ribą. Biologai, filosofai ir teologai gali ir privalo ją priimti, būdami 
visai ramūs, kaip jų spekulacijų bazę; jei pasirodytų sunkenybių, tai reikia 
būti įsitikinusiam, kad jos išsispręs evolucionistiniu planu, ir (tokiu atveju) 
veikiau pakaltinti mūsų nežinojimą ar mūsų nesupratimą, kaip pačią dok- 
triną“. Bet kai Vialletoną puolė materialistas prof. J. L. Faure, tai Cuėnot 
tuojaus stojo gint it idealizmą bei spiritualizmą (Presse Mėdicale 1929 XI 8) 

Transtornizmą Cuėnot stipriai gina ir savo stambiausiame veikale „La 
Genėse des espėces animales“. Cia autorius transfornizmą taria esant jau 
ne tik daugiau ar mažiau tikimą hipotezę, bet „tvirtai pagrįstą laktą“ (un 
fait solidement ėtabli). Tačiau jis pripažįsta, jog dar lieka daug neišspręstų 
problemų ir daug nepilnų išsprendimų. Cia taip, pat paliečiami ir filosofi- 
nio bai teologinio pobūdžio klausimai. Sioj srity kaikurios autoriaus kon- 
cepcijos prašosi papildomos, kaikurios propozijos griežčiau apibrėžiamos, 
filosofų spiritualistų teikiama tezė reikalinga kaikurių rezervų. 

Už savo gausingus darbus jubilatas yra gavęs daugybę visokeriopų 
pagerbimų. Tarp kitų jis yra garbės daktaras ir žinomp katalikų universi- 
teto Louvain'e, kuriame 1927 m. jis skaitė paskaitas kaip pakaitinis profe- 
sorius. Popiežiui Pijui XI reformavus Pontifikalinę Mokslų Akademiją, pir- 
mųjų popiežiaus paskirtųjų akademikų sąraše randame ir Cuenot'o var- 
dą (kaip kad ir Th. H. Morgan'o, nes šios Akademijos nariai gali būt ir neka- 
talikai) (žiūr. vysk. M Reinio straipsnį „XX amžiuj“ 1936. XI. 7. Nr. 116). 

Jubilatas turi gražią šeimą. 1900 VIII. 2 vedęs panelę Mariją F. de 
Maupassant, su jąja susilaukė šešeto vaikų. Šių sukaktuvių proga linkiu 
jam ir jo šeimai geriausios kloties. Pr. Dovydaitis 

P. S. Šių metų vasarą grupė Lietuvos inteligentų kuriam laikui buvo 
sustojusi Nancy. Vienas jų man pasakojo ten matęs gražiai įrengtą kaž- 
kokią zoologijos įstaigą. Ar tik čia nebuvo prof. Cuėnot'o triūsu įrengta 
įstaiga? i Pr. D: 

Paskutiniais metais mirusiųjų botanikų trumpi paminėjimai 
(Tęsinys iš „Kosmo“ 1935 m, 216-jo pusl.). 


Siegfried v. Simon (1877-1934). Gimė Berline, mirė Bonn'e, kame 
jis buvo nuo 1922 m. antrasis botanikas ordinarinis profesorius. Jis buvo 
neariškos kilmės, bet ir nacionalsocialistams paėmus valdžią jis pasiliko 
profesoriauti, nes buvo Didžiojo Karo dalyvis ir apdovanotas geležiniu kry- 
žium. Jis buvo žymus botanikas fiziologas ir anatomas. Jo darbai pasižymi 
dideliu tikslumu bei rimtumu. Jis parašė 21 darbą iš regeneracijos, augalų 
ramybės periodo problemų, genetikos ir kitų augalų fiziologijos sričių. 

Einar Naumann (1891 - 1934). Specialybės buvo ne botanikas, bet 
limnologas, tačiau jo darbai turi didelės reikšmės augalų geografijai. Gimė 

vedijoje, studijavo Lundo universitete, 1929 m. gavo limnologijos profesu- 
rą Lunde ir tapo direktorius jo įsteigto Limnologijos Instituto Anebode (piet. 
Švedijoje). 1922 m. įsteigė (kartu su prof. Thienemann'u Kiel'e) Internacinę 
Limnologijos Draugiją. Jis buvo vienas limnologijos mokslo kurėjų, įsteigęs 
sakytąjį pavyzdingą Limnologijos Institutą Anebode ir parašęs daugybę dar- 
bų apie ežerus, ežerų plaktoną, ežerų tipus. Ypač įdomi jo ežerų klasifika- 
cija. Tarp jo didesnių veikalų pažymėsime „Regionalinės limnologijos pa- 
grindus“ ir „Limnologinę Terminologiją“. Naumanną aš mačiau 1934 m. 
Internaciniame limnologų kongrese Jugoslavijoje už 2 savaičių prieš jo mirtį. 

Reinhold Kupiier (1872 — 1935). Gimė Besarabijoje, kur jo tėvas kilęs 
iš Pabaltijo, buvo gydytojas. 1879 m. tėvas grįžo į savo gimtinę ir paskui 
Reinholdas visą laiką gyveno Lyvžemy. Jis buvo tikras Baltijos patriotas, 
visą gyvenimą tyrinėjęs Baltijos (šių dienų Latvijos ir Estijos) gamtą. Buvo 
didžiausias šių kraštų botanikas, surinkęs milžinišką herbarą, dabar esamą 
Latvijos Universiteto Botanikos Institute ir parašęs visą eilę darbų, kuriuose 
paliesta ir Lietuvos flora. Ypač paskutiniame savo veikale, kuriame įvedė 
naują „floros kritimo“ metodą, jis išvedė per Lietuvą ribą tarp dviejų au- 
galų geografinių provincijų — Baltijos ir Sarmatijos provincijų. Si riba 
einanti maždaug upių takoskiromis tarp Nemuno ir Dauguvos baseinų. 
Pabaltijo kraštai priklausą Baltijos provincijos rytiniam Baltijos distriktui. 
Be to, esą dar vakar. (Švedijoj), žiem. (piet. Suomija ir Svedijos dalis) ir piet. 
Baltijos distriktai, kuriuos visus jis jungia į vieną — Baltijos distriktų grupę. 

Kiek man yra žinoma, nabašninkas du kartu aplankė Lietuvą: buvo 
Kaune 1933 m. Pabaltijo augalų geografų suvažiavime (žiūr „G. Draugas“ 
Liepos mėn.) ir 1925 ar 1926 m. mane aplankė Botanikos sode. Detalesnė 
jo biografija, M. Naikevičaitės parašyta, įdėta 1936 m. „Gamtos“ 4 me 
nry. Stambiausi R. Kupiferio veikalai: Baltische Landeskunde (1911) ir 
Grundziūge der Pilanzengeographie des Ostbaltischen Gebietes. Jis buvo 
Politechnikumo ir vėliau Herderio Instituto profesorius Rygoje. 

V. S. Dokturovski (1884—1935). Buvo žymiausis Rusijos botanikas 
durpynų tyrinėto jas. Kilęs iš Ukrainos, baigė Maskvos universitetą. Pirmiau 
dirbo Žemės Ūkio Departamente ir tyrinėjo durpynus Poliesės krašte. Nuo 
1918 m. dirbo Maskvoje įvairiose įstaigose, ypač Durpynų Institute ir ty- 
rinėjo Rusijos durpynus, jų augmeniją bei kvartero periodo augmenijos 
plėtotę pasiremdamas durpynų tyrinėjimais. Jis parašė 97 darbus; jų didžiau- 
sias yra „Durpynai ir pelkės“, kuris vartojamas ir mūsų Universitete vado- 
vėliu paskaitose apie durpynus. K. Regelis 

Lietuvos Geografinės Draugijos veiklos 


: Draugijos susirinkimuose 1936 m. skaitytos paskaitos: 


Prof. S. Kolupaila, Aukštaičių upių ir ežerų egzotika' (1936. I.28 d.). 
Prof. K. Pakštas, Indokinija — pasakiškas kraštas (1976. II. 4 d.). 
Prof. K. Pakštas, SSSR ekonominės geogr. bruožai (1936. III. 3 d.). 
Prof. M. Kaveckis, Naftos problema ir politika (1936. III. 17 d.). 

K. Arris, Atsiminimai apie Persiją ir jos gyventojus (1936. III.31 d.). 

Prof. K. Pakštas, Galvijų veislės geografinėje aplinkumoje (1936. V.5). 
Prof. K Pakštas, Laponija — vidurnakčio saulės šalis (1936. XI.10 d). 
Prof. S. Kolupaila, J. Amerikos Valst. gamtos stebuklai (1936. XI. 24 d). 

Draugijos narių sąrašas 1936 m. 
(g. =gimnazijos, mkt.=mokytojas, K.=Kaunas, metai rodo Draugijon įstojimo laiką) 


1. Abramavičius L., g. direkt. K. (1935) — 2. Ambražiūnienė E., g. 
mkt. Prienai (1935). — 3. Andriejauskis J., g. mkt. Kretinga (1935). — 4. Arris 
K., entomologas K (1935). —5. Assas R., stud. veter. K. (1934). — 6. Au- 
gulis K., Ped. Inst. as. Klaipėda (1934). — 7. Bagdonavičius J, A. Kom. 
Mok. mkt. Pasvalys (935) — 8. Balsys S., g. mkt. Kybartai (1935). — 9. Bal- 
senytė O., prog. mkt. Plungė (1935). — 10. Bendoravičius A, g. mkt. Klai- 
pėda (1934). — 11. Bieliukas K, V. D. U. as. K. (1934). — 12. Bliūdžius 
P., g. mkt. Rokiškis (1935). — 13. Brazdžiūnas J., g. mkt. Linkuva (1935). 
— 14. Cepulis L, g. mkt. Marijampolė (1935). — 15. Cibas D., fotografas, 
menininkas K. (1934). — 16. Dailidienė A., g. mkt. Marijampolė (1935), — 
17. Dalinkevičius J., inž. Dr. V. D. U. doc. K. (1934). — 18. Daukantas T., 
ats. gen. V. D. U. doc. K. (1935) — 19, Deksnys J., inž. V. D. U. as. K. 
(1935). — 20. Didžiulis V., g. mkt. Biržai (1935), — 21. Dirmantas S., V. 
D. U. prof. K. (1935). — 22. Dovydaitis Pr., Dr. V. U. prof. K. (1934), — 
29. Dzvilaitė O., g. mkt. Mažeikiai (1935). — 24. Eidukas J., prog. mkt. San- 
čiai (1935). — 25. Gedminas J, g. mkt. Telšiai (1935). — 26. Geniušienė 
O., g. mkt. Jurbarkas (1935). — 27. Graužinytė A., g. mkt. Utena (1935).— 
28. Grigaitytė M., g. mkt. Siauliai (1935). — 29, Grigaliūnas St., valdininkas 
K. (1935). — 30. Gruodis P., g. mkt. K. (1936). —- 31. Gučiūtė E., prog. 
mkt. Pilviškiai (1935). — 32. Jakubėnaitė O., g. mkt. Siauliai (1935). -—— 33. 
Jaskytė M., g. mkt. Panevėžys (1935). - 34. Jucytė V., prog. mkt. Žeimelis 
(1935). — 35. Juška A, Dr. S. M. Kult. Dep. dir. K. (1935). — 36. Kairys 
V., Am. Mok. mkt. Serijai (1935). 37. Kairiūkštis S., S. M, A. Mok. 
insp. K. (1935). — 38. Karpavičiūtė K., stud. geogr. K. (1934). — 30, Ka- 
rosas J., stud. K. (1935). — 40. Kaveckis M. S., Dr. V. D. U. prof. K. (1935). 
— 41. Kilikevičius A., stud. teis. K. (1935). - 42. Kateiva VI., „Kalbaneum“ 
dir. K. (1934). 43. — Kolupaila S, inž. V. D. U. prof. K. (1934). — 44, 
Krikščiūnas A, pulk., Top. Sk. virš. K. (1934). — 45. Krikštaponytė J.. stud. 
biol. K. (1934). — 46. Kulvinskaitė O., prog. mkt. Joniškis (1935). — 47. La- 
pėnaitė K., stud. geogr. K. (1934). — 48. Laurinavičius S., stud., biol. K. 
(1934). — 49, Leknickas P., stud. geogr. K. (1934). — 50. Literskis V., stud. 


Įvairenybės 
Nansenas, Dovydaitis ir „Lietuvos Žinios“ 


Kai kam gali rodytis gana keistas šitų trijų, antraštėje suminėtų dalykų: 
sugretinimas; bet pasaulyje gyvenimas taip pinasi, kad, nė didžiausių tolumų 
nepaisant, jau beveik negalima stebėtis jokiu sugretinimu. Ir dėl Nanseno- 
sugretinimo su „Lietuvos Žiniomis“ bei Dovydaičiu ne aš kaltas. 

Amerikos mėnesinio žurnalo „The Forum“ 1929 m. paskutiniame, t. y. 
Gruodžio mėn. sąsiuvinyję įdėtas Fritjofo Nansen'o straipsnis: „What 
I believe“ (Ką aš tikiu). Tas raštas yra ketvirtasis to laikraščio sudarytoje 
serijoje, pavadintoje „Gyvenimo filosofijos“. Tai reiškia, kad „Forumo“ re- 
dakcija Nanseno posakiuose mato tiek pat vertės, kiek ir visai priešingose 
kitų autorių nuomonėse apie tą patį dalyką toje pačioje serijoje. Kaikam 
patinka šitas elgesys; kaikas jame mato tiesos su netiesa statymą lygiomis 
ir nuoširdžiai peikia. Neidami į tą dalyką šiuo tarpu gilyn, mes tiktai turime 
žinoti, kad iš tiesų prieš vieną stambų žmogų, neigiantį pagrindines krikš- 
čionybės tiesas, lengva yra pastatyti tris teigiančius jas. 

Nanseno pažiūras, paskelbtas sakytame New-York'o žurnale, gana tei- 
singai suglaudė perijodinis vokiečių leidinys „Die Auslese“ 1930 m. Gegužės 

mėn. sąsiuvinio 97—100 puslapiuose. Gana greitai po to „Lietuvos Žinios“ 
1930. V. 31 atspausdino p. P. A. straipsnį „Apie Fritjofo Nanseno pasau- 
lėžiūrą“, dar labiau negu „Auslese“ sutrumpindamos garsaus Norvegijos 
veikėjo mintis. Rašydamas Nanseno nekrologą „Kosme“ 1934 m. 467 pusl. 
prof. Dovydaitis Norvegų veikėjo pažiūras, tokias, kokias jas paskelbė „Aus- 
lese“ ir „Lietuvos Žinios“ pavadino „paties lėkščiausio pobūdžio ateizmu, 
materijalizmu ir nihilizmu“. Sitą nuomonę „Lietuvos Zinios“ 1935 m. Balan- 
„džio m. 23 d. pavadino „Fanatizmo pavyzdžiu“ (Nr. 92—4775), pridėdamos 
dar kartą tos pačios rūšies žodžių. 

Man gana ilgai rodėsi, kad neverta daugiau rašyti apie tarpusavį lie- 
tuvių ginčą, kilusį iš to, ką vokiečiai patiekė mums, pasisėmę iš Amerikos 
laikraščio, apie Norvegijos didžiavyrį, Mano nuomonė pasikeitė, kai gavau 
„The Forum“ su paties Nanseno straipsniu. Jei prof. Dovydaitis būtų skai- 
tęs tą straipsnį, ypač jo pabaigą, tai Nanseno pasaulėžiūros nebūtų pava- 
dinęs nibhilizmu. Mat, „Die Auslese“ ir „Lietuvos Zinios“ neminėjo Nanseno 
straipsnio užbaigos, kurioje pasireiškia to žmogaus pažiūrų teigiamoji dalis. 
Tiesa, kad ta užbaiga neilga, kad tų teigiamųjų minčių nedaug ir jos labiau 
-emocijonalinio pobūdžio, ne protinio, bet jos vistiek yra teigiamos ir dargi 
labai svarbios. Taigi, pagrindą kaltinti Nanseną nihilizmu sudarė tie, kurie 
jo raštą trumpino. Nesakau, kad jie tai būtų tyčia padarę. Kas neigimą 
mėgsta, tam teigimas nesvarbu, ir išrodo lyg priedas be vertės, kurį gryna 
:sąžine galima praleisti. 

Džiaugiuosi, kad profesorius Dovydaitis vadindamas Nanseno pasau- 
lėžiūrą nihilizmu, pasisakė sprendžiąs iš „Auslese“ bei „Lietuvos Žinių“ ir 
pridėjo: „Paties originalo nėsu matęs“ (Kosmos 1934, 467 p.). Taigi, užuot 
buvęs fanatizmo pavyzdžiu, p. Dovydaitis čia davė mokslinio sąžiningumo 

“pavyzdį. Lieiuviškai rašydamas apie stambų asmenį Dovydaitis turėjo pa- 
reigos minėti, ką lietuviai apie tą asmenį garsina, bet neturėjo pareigos 
žinoti, ką skelbia nelabai gilaus mokslingumo Amerikos leidiniai, kaip „The 
Forum“, kurs nejautė reikalo nė pažymėti, ar Nansenas pats savo straipsnį 
angliškai paruošė, ar kas kitas jį anglų kalbon išvertė. Pirmos eilės moksli- 
nis laikraštis nebūtų šio dalyko nutylėjęs. 


karė a y 


11929, december 364b). 

Šituo posakiu Nansenas "skiriasi nuo socijalistų, kurių sistemos pa- 
grinde yra luomų kova, ir nuo materijalistinių nacijonalistų, kurių pagrinde 
tautų egoizmas, visų karų tėvas. Ir socijalizmas ir materijalistinis nacijonaliz- 
mas yra kilę iš materijalizmo. Nė vienas juodu nepripažįsta nei Dievo, nei 
sielos, nei amžinųjų visiems privalomų dorovės dėsnių. To viso nepripa- 
žįsta nė Nansenas. Taigi, materijalizmas yra bendras dalykas Nansenui, so- 
cijalizmui ir nacijonalizmui. Bet Nansenas skiriasi nuo socijalistų tuo, kad 
peikia luomų kovą, ir nuo materijalistinio nacijonalizmo tuo, kad tautinių 
egoizmų kovose mato didžiausią pavojų žmonių giminės ateičiai. 

Prof. Dovydaitis visai teisingai ir labai ryškiai pažymėjo tą Nanseno 
nenuoseklumą, bet klausimas, kodėl Nansenas, būdamas materijalistas, bet 
gi atsižada dviejų materijalizmo vaikų? Kodėl didysis norvegas dar trokš- 
ta, kad žmonių ateitis būtų laiminga? Jis yra pirm visko drąsus vyras: jis. 
atmeta tą, kas jam rodosi iliuzija. Amžinojo individualaus gyvenimo mintis 
jam rodosi iliuzija ir jis ją drąsiai sviedžia šalin. Kodėl jis nepadaro taip 
pat su laimingos žmonių giminei ateities troškimu? Sitą psichologinį klau- 
simą lengvai mums išaiškina istorija. Ji pirmiausiai žino, kad Nansenas bu- 
vo ytin drąsus keleivis. Drąsa yra ryškiausia jo asmens savybė. Tačiau ta 
didžioji drąsa nesiekė taip toli, kad su visomis tikromis ir tariamomis iliu- 
zijomis atmestų ir geresnės žmonių giminės ateities troškimą. 

Nenuoseklumas gana aiškus. Atsižadant ir į iliuzijų pintinę metant ge- 
resnę už senumo bei mirties ateitį individui, nuosekliai reikėjo nesvajoti 
apie geresnę ateitį individų visumai, kitaip sakant, žmonių giminei. Juk 
aritmetika mus moko neabejotinos tiesos, kad negali būti sumoje to, ko 
nėra dėmenysę. Kadangi gamtininkas Nansenas nesuėmė šito dėsnio į sa- 
vo pasaulėžiūros sistemą, tai tik pasirodė tas, ką šiaip žino visi teisingai 
įvertinantieji to nepaprasto žmogaus asmenį, būtent, kad jame drąsa buvo di- 
desnė už nuoseklumą. Sitas Nanseno asmens psichologinis bruožas priklauso 
istorijai, bet jis vienas dar neišaiškina, kodėl drąsusis norvegas užtaria silp- 
nesnę Lietuvą prieš stipresnę Lenkiją, kodėl rūpinasi nelaimingais Rusijos 
tremtiniais, kodėl jų gailisi, kodėl savo protą, darbą, jėgas ir turtą aukoja 
tam, kad ateitis žmonių giminei būtų geresnė? 

Šį klausimą atsako mums istorija, primindama, kad Nansenas gimė 
Norvegijoje tais laikais, kada toje šalyje dar gana daug tebebuvo krikščio- 
nybės liekanų. XIX me ir XX-me šimtmetyje Norvegijoje daugelis šiaip 
šviesuolių ir nemaža pamokslininkų jau nebetikėjo į Kristaus Dievybę, nei 
į Jo atsikėlimą iš numirusių, nei į didumą tų tiesų, kurias buvo skelbęs 
V. Jėzus arba Jo apaštalai, bet tebetikėjo į visą žmonių brolybę, į geresnę 
ateitį ir į pareigą apraišioti žaizdas žmogžudžių sužalotam keleiviui. Visi 
šitie dalykai labai ryškiai yra ir Nanseno rašte „What I believe“, įdėtame 
Amerikos laikraštyje „The Forum“. Istorikas tat neabejoja, kad Nansenas, 
kaip ir visi visų amžių didieji ir mažieji žmonės, yra savo laikų ir savo 
šalies padaras, Ė 

Norvegijos krikščionybė Nansenui begyvenant buvo ir šiandien tebėra 
panaši į bažnyčią, ant kurios nematyt kryžiaus, nes ir bokštas jau nugriu- 
vęs, net ir stogo nebėra, bet dar tebėra likę sienų dalys ir pamatai visai 
neliesti. Tokia jau buvo ir Nanseno pasaulėžiūra. „Lietuvos Žinios“ ją 
stato idealu savo skaitytojams. Nebus netiesos pasakius, kad tas laikraštis 

rašomas ir skaitomas tų, kurie neguldys galvos už Lietuvos bažnyčių bokš- 
tų ir sienų stiprumą. 

Ne tos rūšies lietuvis yra profesorius Dovydaitis. Kai kas, rasi, sakytų, 
kad jis lopo skyles Bažnyčios sienose, kurias ponai P. A. ir kiti „Lietuvos 
Žinių“ bendradarbiai padaro. Iš jų jam jau nekartą yra tekę gerokų smūgių, 
teko jų gana daug ir 1935 m. Balandžio m. 23 d. Ten profesorius Dovy- 
daitis pavadintas tikėtojum, ne proto ir ne mokslo žmogum, paskui pridėta: 
„Nansenas Pr. Dovydaičiui joks autoritetas, o penkiacenčio katekizmo sle- 
bizuotojas vaikutis — autoritetas“. Pavadinusios Dovydaičio žodžius fana- 
tizmo šedevru „Lietuvos Žinios“ teigia: „Pr. Dovydaičiui baisi tik bolševizmo 
verguvė, o kitokia verguvė, kaip pav. katalikiško fašizmo verguvė — išga- 
nymas“.  Kaltindamos Dovydaitį „Lietuvos Žinios“ pajudina Bruno, Galilei, 
Koperniką ir rado tinkama prikaišioti Dovydaičiui Šventąjį Raštą, „kuris aps- 
čiai turi medžiagos militarizmui paremti“. Dovydaitis turi atsakyti, kodėl 
karai nesiliauja, nors visose valstybėse, Rusijos Sovietus išskyrus, tebėra 
mokyklose tikyba dėstoma, „L. Žinios“ jam primena „Zorėso ir kitų jam pa- 
našių taikos kodeksą taip-gi (kaip Kristaus) krauju pagrįstą“. Pagalios „Lie- 
tuvos Žinios“ jaučia reikalo Dovydaitį paklausti: O „kas-gi žmones laimina 
į karus kryžiais ir šventu vandeniu?“ Labai abejoju, ar Nansenas pasi- 
džiaugtų, jei jis galėtų paskaityti šitą musiškio ginčo gaminį. Perdidelis 
yra dvasios skirtumas tarp šio gaminio ir tarp tos nuotaikos, kuri reikš- 
davosi Nanseno gyvenime, 

Apie Bruno, Galilei ir Koperniką yra gerų istorijos veikalų, svetimo- 
mis kalbomis rašytų; yra rimtų ir lietuviškų straipsnių. „Lietuvos Žinios“ 
neskaitė nė vienų nė kitų Jos taip pat neskaitė, ką buvau neseniai rašęs 
apie katalikybę ir karą „Židinyje“. Nematau reikalo dabar dar kartą rašyti 
apie tuos gana išaiškintus mūsų spaudoje dalykus. 

Tarp primetamų profesoriui Dovydaičiui dalykų yra ir tas, kad, girdi, 
katalikiškojo fašizmo verguvė Dovydaičiui esanti išganymas. Straipsnyje apie 
Nanseną Dovydaitis to nepasakė. Man neteko rasti nė kituose minėtojo 
mūs mokslininko raštuose nė tokio, nė panašaus išsitarimo. „Lietuvos 
Žinios“ nenurodė, kame Dovydaitis fašizmą pavadino katalikišku ir išga- 
nymu. Negalėdamas sakyti, kad aš dėmesingiau už „Lietuvos Žinių“ ben- 
“ dradarbius skaitau savo gerbiamojo kolegos raštus, neprikišu minėtam dien- 

raščiui prasimanymo, tik pareiškiu nusistebėjimą. 

Kodėl „Lietuvos Žinios“ pavadino fašizmą katalikišku, kuomet pats 
fašizmas to niekuomet neteigia, aš negaliu atspėti. Fašizmas kaip tik pa- 
brėžia savo nepriklausomybę nuo katalikybės. Jo idealas yra Romos impe- 
rija, jo dvasia yra Julius Cezaris, jo simbolis yra liktorių lazdų pundas su 
kirviu, Už vidutinius nusikaltimus drausmei plakti lazdomis, už didžiuosius 
galvą nukirsti — to simbolio reikšmė. Ji stačiai priešinga Kryžiaus reikš- 
mei. Musolinio vedamas fašizmas tiek yra protingas, kad jis vengia tautai 
ir valstybei žalingų koniliktų su katalikiškąją Italijos gyventojų dauguma, 
bet dėlto negalima jo vadinti katalikišku lygiai taip pat, kaip Lietuvos ne- 
galima vadinti vokiška, už ką ji nepradeda karo su Vokietija. Sitą pasakęs, 
jaučiuosi atbaigęs principinio pobūdžio dalykus, susijusius su Nanseno, 
Dovydaičio ir „Lietuvos Žinių“ sugretinimu. 

„Belieka vienas nemalonus ir veikiau asmeninis dalykas, kad „Lietu- 
vos Žinios“ rašo: „Pasaulinio masto mokslininkas ir politikas F. Nansenas 
Pr. Dovydaičiui joks autoritetas, o „penkiacenčio katekiz- 
m o slebizuotojas vaikutis — autoritetas, nes Pr. Dov. tuomi tiki“. Profe- 
sorius Dovydaitis šitaip rašo: „Drąsumas žygiuose į žiemių kraštus ir in- 
ternacinėj politikoj Nanseną labai išgarsino. Bet jo pasaulėžiūros minčių 
drąsumas dar visai nerodo tų jo minčių teisingumo.  Nanseno autoritetas 
eteizmo ir materijalizmo nė kiek nesutvirtino, kadangi filosofijos srity jis 
yra joks autoritetas ir savo išvedžiojimuose labai painiojasi* (Kosmos 1934 
p. 467 ir 468). Iš to aišku, kad p. Dovydaitis neigia Nanseno autoritetą 
žilosotijos srity. Tuos žodžius: „filosofijos srity“ „Lietuvos Zinios“ 
praleidžia ir tuomi iškreipia p. Dovydaičio mintį. 5 

Apie penkiacenčio katekizmo slebizuotoją „Lietuvos Zinios“ parašė, 
kad jis esąs Dovydaičiui autoritetas. Pažiūrėkime, ką apie tai rašo pats Do- 
vydaitis. Štai jo žodžiai: „O jei jis (Nansenas) klausia klausimą „Ir kur 
pagaliau visatos erdvėse tas didžiulis individualių sie- 
lų skaičius gyvena nemirštamu gyvenim u?“ — taip šiaip klaus- 
ti gal nebent tik vaikutis, kuris dar neturėjo rankose ir penkiacenčio kate- 
kizmo, nes jau ir iš tokio katekizmo kiekvienas galėtų bent tiek sužinoti, 
kaip individualus sielos nemirštamumas suprantamas krikščioniškos religi- 
jos ir pasaulėžiūros šviesoj“ (Kosmos 1934 468 p. Profesoriaus Dovydai- 
čio mintis gana aiškiai išreikšta, kad Nansenas, kritikuodamas krikščionių pažiū- 
rą į sielos nemirštamumą, nepasirūpino tą pažiūrą patirti nė tiek, kiek pen- 
kiacenčio katekizmo skaitytojas vaikutis „L. Ž.“ iš to padarė, kad D-čiui pasau- 
linio masto mokslininkas ne autoritetas, o katekizmo slebizuotojas autoritetas. 

Iš to mažmožio matyt skaudus šių dienų Lietuvos kultūrai reiškinys, 
kad besiginčijant su mokslininku dėl mokslininko laikraštis viešai drįsta 
klastoti žmogaus mintį. Sitokią polemikos etiką amerikiečiai vadina High 
way robery. Lietuviškai sakant išeitų: plėšikavimas pavieškelyje. Nesą- 
žiningas citavimas polemikoje yra kultūrai žalingesnis už plėšikavimą nak- 
timis. Nansenas tebūtų galėjęs bjaurėtis tuomi, kaip jis bjaurėdavosi visuo- 
mi, kas trukdo žmonių kultūrą ir jų pastangas siekti geresnės ateities. „Lie- 
tuvos Žinios“ nesibjaurėjo tuomi, nes joms reikėjo fanatiku apšaukti pro- 
Tesorių, kurs kaip tik pasižymi toli einančiu tolerantiškumu, kurs pirmas į 
savo pasišventimu sukurtą gamtos mokslų žurnalą sutelkė įvairiausių pa- 
žiūrų gamtininkus. 

Gražiai šviečia gamtoje vasaros saulutė, bet kada žmogiškų jausmų 
saulė ims šviesti į mūs širdis? Nansenas, netikėdamas į Dievą, tikėjo, kad 
žmonės ateityje liausis šmeižę ir įtarinėję kiti kitus. Nors galimumas mėgti 
blogą nebus atimtas iš žmonių, gyvenančių šiame pasaulyje, tačiau artimo 
ir idealo meilės mokslas, kad ir labai trukdomas, plinta žmonėse. 

Apgailestavęs dorovės dėsnių išnykimą iš tarptautinių santykių, nusi- 
minęs dėl to, kad net Tarptautinis Teismas Hagoje ne tiek teisybei tarnauti 
įsikūrė, kiek saugumo sumetimais, Nansenas sako, kad žmonių nesantaika 
esant apverktinas padaras to, kad žmonėms trūksta solidarumo jausmo *. 
Bepig būtų, kad mažąją mus tautą nesusmulkintų dar labiau tarpusavio 
rietynės. 7 Petras Pr. Būčys, M. I. C. 


* It is evidentlhy the result of a deplorable lack of the feeling of solidarity on both 
sides (The Forum, 1929, December p 365). 


GAMTOS DRAUGAS 


Popularus „Kosmo“ .skyrius 
1936 metų Liepos mėn. 


Perkūno oželis (Scolopax gallinago) 


Gim. dir. J. Elisonas, Panevėžys 


Sodiečiai perkūno oželį kitaip dar Dievo oželiu vadina, ir tatai, rasi, 
sudaro progos galvoti, kad kalbamas paukštis kitą kartą turėjo kurio ten 
ryšio su mūsų senovės tikėjimu bei jo apeigomis. Teko nugirsti net tokį 
paukščio pavadinimo aiškinimą, kad, girdi, perkūno oželis atsirandąs per- 
kūnui debesyse sudundėjus. Taip pat girdėjau, kad vietomis mūsų sodie- 
čiai per nuodėmę laiką perkūno oželių naikinimą, nes jie esą Dievo paukš- 
teliai (dzukuose). Plačiau perkūno oželio pavadinimo neminėdamas, pasaky- 
siu tiek, kad šituo klausimu turėtume žmonėse pasiteirauti. 

Perkūno oželis, kaip ir visi tilvikai, gražus pasižiūrėti paukštelis. Jis 
“priklauso prie mažesnių tilvikų, nes jo kūnas teturi 10 cm ilgumo. Jo sna- 
pas taip pat ilgas ir gausingas nervų dirksniais, kurie padidina jo jautru- 
mą. Kojas perkūno oželis turi aukštas; bepigu jam ir balų klampynėmis 
vaikštinėti. Plunksninius drabužius perkūno oželis turi juosvai rudos spal- 
vos; būtent, jo kūno viršus vietomis juosvas ir net juodai žvilgantis, o vie- 
tomis rausvai rudas; kūno apačia balkšva(?); viršum akių ir išilgai pakau- 
šio eina trys balkšvos juostelės; gurklyje randame skersinių ruoželių. 

Gyvenamąją vietą perkūno oželis paprastai pasirenka kur nors balose, pel- 
kėse, liūnuose, raistuose, šlapiose pievose ir kitose panašiose vietose paliai upes, 
ežerus arba drėgnose ganyklose, pamiškėse, kelmynėse ir kt. Vienu žodžiu, 
jisai mėgsta, kad jo gyvenamoji vieta būtų drėgna, kad joje nestigtų kimsų 
gūžtai susisukti ir minkštoje žemėje pakankamai būtų maistui ko pasiieškoti. 
Minta perkūno oželis visu tuo, ką jis bebadinėdamas ilguoju savo snapu 
minkštą žemės paviršių besamo jo gilumoje susiranda: kirmelėmis, vabzdžių 
vikšrais, šliužais ir minkštesnėmis augalų šaknelėmis. Pastebėta, kad perkū- 
no oželis nuolatos ir mažučių akmenėlių arba šiaip žvirgždelių praryja mais- 
tui geriau suvirškinti. Palestų jis paprastai išsiruošia prievakariais arba apy- 
aušriais, taip pat ir naktimis alkio nuraminimu rūpinasi. 

Kadangi perkūno oželis priklauso prie tų paukščių, kurie žiemai mūsų 
kraštą palieka, tai jo atgal pas mumis sugrįžusio tesulaukiame pavasarį, kai 
orai gerokai jau apšyla. Atskridę ir tinkamą gyventi vietą susiradę, perkū- 
no oželiai, vos kelioms dienoms praslinkus, pradeda kelti savąsias vestuves, 
kurios labai paįvairina pavasarinį perkūno oželių pamėgtosios vietos gyve- 
nimą. Beveik nųo pat ryto ligi pavakarės perkūno oželiai — patinai — tai 
vienas, tai kitas staiga dideliu greitumu pakyla skristi ir iš karto lekia aukš- 
tyn, kiek šonais nukrypdamas, paskum vitulu kyla vis aukštyn ir aukštyn, 
taip kad pakilusio paukščio net nesimatyti dangaus mėlynėje. Pakilęs aukš- 

tyn perkūno oželis suka ratu aplinkui, kartu su juo pakyla ir daugiau tokių 
pat aistros pagautų patinų, tačiau kiekvienas jų skraido skyrium, vienas 
kitu nesidomėdami. Kiek paskraidęs perkūno oželis vienu metu krenta, ne- 
lyginant tasai akmenėlis, žemyn, nes jo visų troškimų kaltininkė — patelė 
— nuo žemės paviršiaus vestuvių metu niekur neskrenda ir tiktai tykiu, 
milsniu balsu: sst... sst vylioja jos beieškantį patiną. Išgirdęs taip malonų 
jam balsą, perkūno oželis — patinas — ir puola ieškotų patelės, o jei neranda, 
tai vėl kyla oran, ir taip bežaisdamas ilgiau užtrunka. 


Kai perkūno oželis vienu metu pakyla oran skristi, tai girdėti tuomet, 
kaip jisai „tiksi“, tiku... tiku (kitų pamėgdžiojimu: teku... teku) rėkia; kai jis 
žemyn krenta, tai girdėti toksai balsas, kuris primena mažo oželio bliovimą: 
me... me... ee (kitų pamegdžiojimu bgee... e.. gee), užtat mūsų sodiečiai ir 
sako, kad perkūno oželis žemyn krisdamas bliauna, mekena (kiti sako: gieda, 
rėkia). Tenka dar pažymėti, kad perkūno oželis „tiksi“ savo balsiniu apara- 
tu, o „mekena“, kaip tai nustatė švedų ornitologas Meves, siaurų kraštinių 
vairinių uodegos plunksnų virpėjimu, kuris pasidaro paukščiui iš aukšto 
krentant žemyn. Patsai perkūno oželių mekenimas yra toks garsus, kad jį 
gali aiškiai girdėti per 1000 žingsnių. Vestuvių įkarščio metu perkūno ože- 
liai „mekena“ ištisą dieną; nesiliauja jie mekenę ir tuo metu, kai jaunikliai 
esti jau išperėti: pačėk šiltą vasaros vakarą kuriuo pabaliu, ir tuojau išgirsi 
perkūno oželius visais kraštais „bemekenant“, 

Galop, perkūno oželio vestuvės jau baigtos. Didelių rūpesčių gūžtą 
susisukti patelė neturi, nes tuo reikalu jai patarnauja bet kuris raisto kups- 
tas, pievos kimsa, ganyklos kelmelis arba pakrančių viksvos; tinka jai gūž- 
tai įsitaisyti bet kuris sausesnis pelkės kalnelis, kad tik būtų čionai patogi 
duobutė trupučiui žolių susukti. Vienu žodžiu, geros gūžtos sukimu patelė 
nesirūpina ir, išklojusi surastą duobutę, kaip minėjau, sausomis žolėmis, 
deda joje 4—5 kiaušinius. 

Perkūno oželio kiaušiniai kriaušės pavidalo, kiek panašūs į pempės 
kiaušinius, tiktai truputį už juos mažesni (karvelio kiaušinių didumo?); jų 
spalva nevienoda, nes perkūno oželio kiaušinių taikosi rasti nuo šviesiai 
pilkai rausvų ligi juosvai rausvų; jų paviršius išmargintas juodai juosvomis 
dėmelėmis ir taškeliais. Perėjimas trunka apie 17—18 dienų (kitų nurody- 
mais 15—20 d., net tris savaites); peri vienų viena patelė, nes patinas di- 
delių šeimyninių rūpesčių neturi. Bet ir patelė būsimąja jauniklių karta taip 
pat nedaugiausia sielojasi, nes, priešo užklupta, gūžtą arba jauniklius tie- 
siog pameta, nuskrenda nuo jų, be jokios kitų paukščių pastangos pasi- 
painiojusi priešą tolyn nuvylioti ir t. t. 

Išperėjusi jauniklius, vos spėjus pastariesiems apdžiūti ir kiek sustip- 
rėti, patelė tuojau pasislepia su jais kur tankynėse ir tiktai naktį, rasi, atsi- 
lanko patupėti savoje gūžtoje. Jaunikliai perkūno oželiukai — labai miklūs 
padarėliai ir taip vikriai sugeba nuo priešo akių pasislėpti balos žolėse, 
viksvose ir kelmuose, kad šis jų jokiu būdu negali pagauti. Aptikę perkū- 
no oželio jauniklius ir mūsų piemenys neretai pamėgina juos sugauti, o 
mažučiai paukšteliai tiktai ritasi per kelmus, vandenį, rodos jau turi vieną 
jų nutvėręs rankomis, o mažytis paukštelis tiktai čiukšt palindo po kuriuo 
nors lapu, klast prisiglaudė prie žemės, ir nebematai kur jis. Prisikamuoji, 

ligi čia pat ties savo kojomis bekiūtintį pamatai arba susivoki kur kelmynėse 
jį įlindus ir pasakęs jam sudiev, atsižadi daugiau tokį vikruolį begaudyti. 

Pavedžiojusi jauniklius apie kokį mėnesį, patelė pameta juos ir pra- 
deda ruoštis kelionėn į šiltuosius kraštus. Pradėjusių savarankišką gyveni- 
mą jauniklių perkūno oželių gali pamatyti apie Žolinę (Rugpjūčio m. vidury). 
Kiaušinius perkūno oželių patelės pas mumis paprastai sudeda Balandžio 
mėn. gale arba Gegužės mėn. pradžioje, o jauniklius išperi Gegužės mėn. 
pusiau arba gale. Bet atsitinka pamatyti vos išperėtų jauniklių net Rugpjū- 
čio mėn. pradžioje; pastarasai reiškinys pareina nuo to, kad perkūno ože- 
liai, žuvus pirmosios dėties kiaušiniams, deda antruosius, ir jų perėjimas 
tuomet pasibaigia kiek vėliau. Manymas, kad perkūno oželiai peri dvi jau- 
niklių karti, niekuo nepagrįstas. 

Perkūno oželis — naktinis paukštis, nes tiktai vestuvių metu jį išgirsi 
ir saulės šviesoje bemekenantį. Siaip dieną jis slapstosi kur nors tarp žo- 
lių ir tiktai prievakario sulaukęs palieka savąją landynę, bėgioja maisto ieš- 
kodamas arba pakyla oran toliau kur nuskristi. Be to, perkūno oželis — 
nevisuomeniškas paukštis: net tokių pat perkūno oželių draugės nemėgs- 
tąs; o jei didesnį jų būrelį kurioje nors vietoje ir užklupsi, tai kiekvienas 
pakils skyrium ir skris kur jam patinka. Bėgioja ir skraido labai gerai. Pa- 
baidytas, pav., pieva žmogui bevaikštant arba naktimis bejojant, strėlės 
greitumu pakyla, iš pradžių tylomis pažemiui lekia, paskui vienu metu pra- 
deda „tiksėti“, mėtytis į šalis ir aukštyn skristi; pajutęs, kad joks pavojus 
jam nebegręsia, jis skrenda jau tiesiai. 

Daugelis medžiotojų mėgsta perkūno oželius pamedžioti ypač rude- 
niop, kai jie pradeda atvirose vietose rodytis. Tačiau jų medžioklė sunko- 
kas dalykas, nes perkūno oželiai ne tokio jau didelio ūgio ir be to, suge- 
ba labai greitai ir vikriai skraidyti. Jų mėsa priklauso prie tų gardumynų, 
kurį paukštienos mėgėjai labai vertina, 

Pas mumis perkūno oželiai atsiranda anksti pavasarį, truputį vėliau 
už antis, kai tiktai aplinkui balas, paliai upes ir kitose panašiose vietose 
pasirodo jau gerokai apšilusių vietų; paprastai, jo grįžimas pas mumis 
įvyksta Balandžio mėn., o šiltais pavasariais net jo pradžioje. Kelionėn at- 
gal į šiltuosius kraštus perkūno oželiai ruošiasi jau. Rugpjūčio mėn. gale. 
Tam laikui jie spėja, besislapstydami balose ir raistuose, nusišerti ir naujus 
plunksninius drabužius išsiauginti. Pajutę savyję naujų pajėgų tolimon 
kelionėn skristi, jie, prieš išskrisdami, pradeda rodytis ir atvirose vietose, o 
Rugsėjo mėn. gale — kartais net Spalių mėn. pradžioj, šiltomis, lietingo- 
mis dienomis jie palieka mūsų kraštą. Paprastai, skrenda pavieniui arba 
poromis, o kai pasiekia jūras, tai toliau keliauna atsitiktinai susidariusiais 
30—40 galvų būreliais, kurie maža bendro tarp savęs turi. 

iemoja Viduržemio jūrų šalyse, piet. Europoje, vak, Afrikoje ir kitur. 
Kilę iš Azijos, perkūno oželiai žiemotų skrenda į Persiją, Indiją ir kt. 

Gyvenamąją sritį perkūno oželis turi labai plačią, nes jis peri beveik 
visoje Europoje ligi 700 žiem. pl; sutinkamas Islandijos, Farerų ir Britų 
salose; taip pat gyvena žymioje Azijos dalyje ligi 700 žiem. pl., o rytuos- 
na ir pietuosna siekia Mongolijos, Turkestano ir toliau. 

Pas mumis perkūno oželiai daugelyje vietų sutinkami, o kai kur net 
pusėtinai gausingi. 


Kur seniau būta Nemuno ir Neries santakos 


Agr. K. Petruškevičius, Kaunas 


Dabartinė Nemuno ir Neries santaka, atrodo, yra susidariusi tik vė- 
lesniais laikais. Seniau Neries vandenys turėjo jungtis su Nemunu daug 
toliau nuo Kauno, būtent, tarp Lampėdžių ir Nevėžio. Tai aiškiai matyt iš 
Neries dešiniojo kranto krypties toje vietoje. Be to, Neries į Nemuną įte- 
kėjimo vietą rodo šie faktai. 

1. Nemunas ir Neris ties Kaunu spaudžiasi prie savo kairiųjų krantų 
ir juos graužia. Dėl to dešiniuosiuose upių krantuose susidarė slėniai, ku- 
riuose įsikūrė miestas (Kaunas su Vilijampole). Neries kairiojo kranto grio- 
vimas visiškai suprantamas, nes ji ties Vilijampole daro vingį — tekėdama 
iš žiemių, čia ji pasuka į vakarus. Vanduo pagal inerciją atsimuša į kairįjį 
krantą ir jį ardo. Neries kairiojo kranto griovimas seniau turėjo labai spar- 
čiai vykti, nes upė tada buvo žymiai vandeningesnė. Už Vilijampolės Neris, 
matyt, dar kartą darė vingį ir atsisukusi pietvakarių kryptimi, tarp Lampė- 
džių ir Nevėžio susijungdavo su Nemunu. Begriaudama savo kairįjį krantą 
tarp dabartinės santakos ir Lampėdžių, Neris suardė ir nunešė žemės ruo- 
žą, skiriantį Nemuną nuo Neries. Abiejų upių vandenys turėjo susilieti. 
Viena Neries vandenų dalis pradėjo tekėti Nemuno vaga, o kita savo se- 
nąja vaga, kur dabar eina Raudondvario plentas. Vėliau dėl tos pat iner- 
cijos jėgos Neries vandenys ir visai persimetė į Nemuną, palikdami deši- 
nėje likusį nenugriautą žemės ruožą —- Lampėdžių iškišulį. Buvusioje Ne- 
ries vagoje dabar stovi vakarinė dalis Vilijampolės, Veršvai ir Kaniukai. 

„2. Kauno —Raudondvario plentas, Veršvai ir Kaniukai yra labai žemo- 
je vietoje, lyg įdubime. Tai patvirtino ir šių metų buvęs potvynis, kurio 
metu vandenys, susiradę savo pirminį kelią, tekėjo dideliu smarkumu ir 
tuoj už Lampėdžių vėl įsiliejo į Nemuną. Neries senosios vagos žymės ypač 
aiškiai matomos slėny, kuris eina išilgai Lampėdžių miškelio žieminio pakraščio, 

3, Lampėdžiai yra gana iškilioje vietoje. Miškelyje išlikusios kalvos 
yra ne ką žemesnės už aukštuosius Nemuno ir Neries krantus ir turi apie 
20—30 metrų aukščio. Reikia turėti galvoj, kad šis iškišulys gerokai lie- 
taus bei potvynių nugraužtas ir pažemintas, panašiai kaip ir dabartinis 
upių santakos iškišulys. Todėl seniau jis buvo žymiai aukštesnis. Šioj vie- 
toj pravartu padaryt gilesnis kasinėjimas. Tuo būdu Lampėdžiai yra tik 
likučiai tos žemės, kuri kitados skyrė Nemuną nuo Neries. Prileidus, kad 
Raudondvario plento ruožas yra buvusioji Nemuno vaga, tampa neaišku, 
kaip galėjo atsirasti Lampėdžių aukštumos. Tokių aukštų salų Nemunas 
sunešti negalėjo ir savo tekmėje niekur jų neturi, 

4, Neris, visada įtekėdama į Nemuną toje pat vietoje kaip ir šiandien, 
nebūtų galėjusi savo dešinįjį krantą ties Vilijampole ir Kaniukais taip nu- 
stumti į žiemius.  Manyti, kad tai yra dešinysis Nemuno krantas yra ne- 
tikslu, nes Nemunas santakoje negali perkirsti Neries srovės ir laužtis į 
žiemius. Tai patvirtina ir esamas santakos kairėje pusėje Marvelės slėnis, 
t. y, kad Nemunas čia seniau suko į pietus, bet ne į žiemius. 

Jei Neris tekėtų savo senąja vaga ir išsilietų į Nemuną tarp Lampė- 
džių ir Nevėžio, gal Kaunui netektų turėti ir tokių baisių potvynių, kokis buvo 
šių metų Kovo mėn. Kaunas 1936, III. 18, 


Krentančios žvaigždės 


B. Ketarauskas, Kaunas 


Tarp mirgančių žvaigždžių naktį tamsiame danguje nelaukiamas žyb- 
telėja ugnies rutulys, leidžiąs nuostabiai gražią, dažniausiai žalsvai žydrią 
šviesą. Jis savo apakinančia ryškia šviesa perskrodžia nakties tamsą. Ug- 
nies rutulys greitai darosi vis ryškesnis ir didesnis, kartais pasiekdamas net 
matomą Mėnulio dydį. Tas rutulys, kitaip vadinamas, bolidas, juda vis pa- 
mažiau ir pamažiau. Galų gale jis netikėtai sprogsta, išmesdamas apie są- 
ve tiesias bei raitytas liepsnas ir atskiras kibirkštis. Po keleto mirksnių reiš- 
kinys išnyksta. Tik sprogimo vietoj per kelias minutes dar matomas švie- 
čiąs, greitai tirpstąs debesėlis. 

Kada-nekada tas reiškinys turi dar didesnį gąsdinamą charakterį. Jis 
įvyksta su ūžimu, kuris yra panašus į perkūno dundėjimą. Užimas ir tra- 
tėjimas būna kartais toks didelis, kad langų stiklai dreba ir net susprogsta. 
Dažnai ugnies rutulys, kitaip kalbant, krentančioji žvaigždė, sukelia regėto- 
jų tarpe paniką. Dažnai, kaip pralekia bolidas, randame ant Žemės įvairaus 
didumo akmenis. Tie nukritę akmenys yra vadinami meteoritais. Kartais 
ugnies rutuliai būna šviesesni, kaip saulė, ir jie, jei krenta dienos metu, už- 
temdo savo šviesa saulės spindėjimą. 

Krentančios žvaigždės jau nuo žilos senovės kreipia į save žmonių 
dėmesį. Ilgą laiką negalėjo žmonės išsiaiškinti, iš kur atsiranda aukštybėse 
tie akmenys, kurie nukrinta ant Žemės. Todėl nenuostabu, kad žmonėse 
atsirado įvairių prietarų apie krentančias žvaigždes. Keletą jų paminėsime. 

* „Žvaigždė nukrito—žmogus numirė“. — Šitą prietarą kaikada ir mūsų Jiau- 
dis pasako. Antras prietaras dar būdingesnis, būtent: „Žmogus gimsta kada 
žvaigždė pasirodo; žmogui numirus, vėjas lekia ir nutraukia jo žvaigždę; 
štai ir mato visi, kaip ji krinta“. Rugpjūčio mėn. daug žvaigždžių krentą 
todėl, kad tuo laiku daug žmonių mirštą.— Tokį šio gamtos reiškinio aiški- 
nimą galima užtikti žmonėse. 

Didžiausias meteorito kritimas, neturįs sau lygaus visoj žinomoj Žžmo- 
nijos istorijoj, buvo 1908 metais Birželio mėn. 30 d. Sibiro taigoj. Sitas 
meteoritas išdegino ir išvertė miško aplink savo kritimo vietą radijusu apie 
60 km. Apie 900 km tolumoj nuo meteorito kritimo vietos dar buvo paste- 
bima lengvas Žemės paviršiaus virpėjimas. (Garsai buvo girdėtis 650 km 
tolumoj.  Kaikuriomis kryptimis kritimo garsai dar toliau nulėkė. Iš dau- 
gelio tolimų vietų buvo matyt, kaip didelis ugnies ir dūmų stulpas iškilo 
iš nukritusio meteorito vietos. Oro bangos, kurias sukėlė krisdamas me- 
teoritas, buvo pastebėtos su jautriais instrumentais Anglijoj, Vokietijoj ir kt. 
Aplamai kalbant, tos oro bangos buvo galima pastebėti 10.000 km nuo 
nukritusio meteorito vietos. Vietos žmonės laikė tą vietą, kur meteoritas 
nukrito, šventą. Ilgą laiką jie nerodydavo ateiviams tos vietos, sakydami, 
kad Dievas iš pykčio išdegino taigą ir, jei tenai nueiti, Dievas vėl gali su- 
pykęs pradėti deginti taigą. Tą vietą pakankamai smulkiai yra ištyręs L. A. 
Kulik'as. Daug buvo padėta darbo tam meteoritui rasti, tačiau kol kas 
jis nėra rastas, Manoma, kad jis yra giliai įsmigęs į Žemę. 

Yra žinomi ir kitų didelių meteoritų kritimo pėdsakai. Pavyzdžiui, 
Arizonoj (Žieminėj Amerikoj) buvo rastas lygioj vietoj įdūbis, kurį padarė 
krisdamas didelis meteoritas. Įdūbio skersmuo — 1150 m. Kraterio dug- 
nas stovi 125 metrais žemiau, kaip jį supanti lyguma. Kraterį supa py- 
limas, kurio aukštis yra 40—50 m. Tokiu būdu kraterio gilumas, apskri- 
tu skaičium, yra 170 m. Aplink kraterį 6,5 km atstumu išmėtyti dideli gaba- 
lai įvairių Zemės padarų, kuriuos meteoritas išmetė, krisdamas į žemę. Ats- 
kirų gabalų storis siekia 20—30 m. Kratery ir jo aplinkumoj buvo rasta 
meteorito geležies daug didelių gabalų. 2 

Didelių meteoritų skersmuo siekia 150—200 m. Tyrinėjimai parodo, 
jog panašaus didumo meteoritams oro trintis yra per maža, kad, meteoritui 
lekiant, galėtų sumažinti jo greitį. Juo meteoritas yra didesnis, juo jis da- 
ro ilgesnį kelią. 

Kyla klausimas, kaip dažnai būna tokie didelių žvaigždžių kritimai ir 
ar krentančios žvaigždės savo kritimu gali padaryti žmonėms katastrofingų 
nelaimių. P 

Tyrinėjimai parodo, kad kasdieną ant Žemės vidutiniškai iškrenta 3-4 
nedideli akmenys, kurių svoris yra mažesnis, kaip pusė kilogramo. Meteori- 
tai, kurie sveria nuo 2 iki 5 kg, krenta daug rečiau, o meteoritai, panašūs į 
Sibiro meteoritą, krenta, reikia manyti, ne dažniau, kaip vieną kartą per tūks- 
tantį metų. | 

Nereikia pamiršti, kad tik ?/5 Žemės paviršiaus tėra sausažemis, kurio 
tik 1/14 dalis tėra gyvenama. Likusiąją sausažemio dalį sudaro ašigalių plo- 
tai, dykumos, taigos ir retai žmonių gyvenamos vietos. Todėl meteoritas 
turi mažą galimumo nukrist į gyvenamus kraštus ir dar mažesnio galimu- 
mo pataikint į miestus. Kad ir daug yra užregistruota žvaigždžių kritimų, 
tačiau iki šiol dar nėra žinoma nė vieno atvejo, kad didelis meteoritas bū- 
tų nukritęs į miestą. Dar retesnis įvykis, kad meteoritas nukristų ant žmo- 
gaus. Iš registracijos žinome, kad 616 metais Kinijoj nuo „dangaus akme- 
nų“ žuvo 10 žmonių; 1911 metais Sudane meteoritas užmušė šunį; 1920 m. 
Japonijoj meteoritas pataikė į mažą mergaitę ir įsipainiojo į jos drabužius. 
Tai tiek težinome katastrofingų įvykių, kuriuos padarė krentančios žvaigždės, 

Jau senovėj filosofai bandė moksliškai išaiškinti krentančių žvaigždžių 
reiškinius. Pasak Plutarcho, krentančios žvaigždės esą kieti akmenų 
pavidalo kūnai, kurie, „įkaitę visatos ugny“, krenta ant žemės dėl netikėtai 
susilpnintos jėgos, kuri juos palaiko. Jis sakė, kad žvaigždės krenta ne tik 
į šausažemį, bet taip pat ir į vandenynus. 

Graikų mokslininko ir filosofo Aristotelio manymu, krentančios 
žvaigždės yra garai, kurie užsidega pakilę nuo žemės ir susilietę su „dan- 
gaus ugnimi“. 

Prieš kokius 150 metų į krentančias žvaigždes buvo žiūrima kaip į 
atmosteros reiškinius, tai yra, reiškinius, kurie vyksta atmosteroj ir kurie 
jos priklauso. Kitaip tariant, buvo žiūrima į krentančias žvaigždes kaip į 
lengvai degančių kūnų mišinį, kuris netikėtai susidaro aukštesniuose at- 
mosferos sluoksniuose ir, užsidegęs nuo oro elektros arba nuo cheminių 
procesų, ima kristi žemyn. Tų laikų mokslininkai nenorėjo jokiu būdu žiū- 
rėt į krentančias žvaigždes, kaip į iš visatos krentančius akmenis. Tam jų 
užsispyrimui vaizdžiau pažymėti, paimsime vieną charakteringą pavyzdį. 

Kai buvo oficialiai pranešta Prancuzų Mokslo Akademijai apie 1790 metais 
kritusį akmenų lietų, tai garsus fizikas ir chemikas Bertelot pasakė: 
„Kaip liūdna žiūrėti, kad visas municipalitetas formaliu protokolu palaiko 
liaudies pasakas, dėl kurių reikia tik gailėtis. Ką man pridėti prie šito pro- 
tokolo? Visos pastabos savaime bus aiškios galvojančiam skaitytojui, kada 
jis perskaitys tą ilgą melagingo fakto, fizikiniu atžvilgiu negalimo reiškinio 
pranešimą“. Bet po šitokios nuomonės klaidinga pažiūra apie krentančias 
žvaigždes neilgai laikėsi Prancuzų Mokslo Akademijoj. 1803 metais, iškri- 
tus Prancuzijoj dideliam akmenų lietui, apie kurį laikraščiai ėmė smarkiai 
rašyti ir kilo daug įvairių kalbų, vidaus reikalų ministeris pasiūlė Akade- 
mijai ištirti tą reiškinį. Akademija komandiravo tam dalykui tiziką Bio t'ą, 
kuris savo raporte patvirtino akmenų kritimo faktą. + 

Pirmas, kuris išdrįso krentančias žvaigždes laikyti ne Zemės ir ne at- 
mositeros, bet visatos reiškiniu, yra Chladni. Jo toji pažiūra viešai pasi- 
rodė 1794 metais. Krentančių žvaigždžių astronominės teorijos pradžia ga- 
lima laikyti 1833 m. 

Garsus italų astronomas G. V. Schiaparelli (apie jį plačiau rašy- 
ta „Kosme“ šiais metais) įrodė, kad krentančių žvaigždžių kiekio kitėjimas 
pareina nuo paros ir metų laiko. Taip pat jis įrodė, kad krentančios žvaigž- 
dės erdvėj lekia tokiais pat keliais, kaip kaikurios kometos. Tokiu būdu 
yra nustatyta, kad žvaigždžių daugiau krenta rytmečiais, kaip vakarais. Be 
to, krentančių žvaigždžių būna daugiau vasaros, kaip žiemos metu. 

Kokiame aukšty vyksta krentančių žvaigždžių reiškiniai? To klausimo 
tyrimą labai apsunkina ta aplinkybė, kad pats reiškinys labai trumpai tėra 
matomas. Paprastai, tas reiškinys trunka sekundes. Paprastai, krentančios 
žvaigždės pasirodo 100-—150 km aukšty, o gęsta 30—50 km aukšty nuo 
Žemės paviršiaus. Reikia pasakyti, kad pasitaiko krentančių žvaigždžių, ku- 
rios pasirodo 250—400 km aukšty, bet tai būna labai retai. 

Krentančių žvaigždžių atmosferos greitis, bendrai kalbant, kinta nuo 
30 iki 100 km/sek. k 

Milžinišku greičiu metoritas įsibrauja į Žemės atmosferos viršutinius 
sluoksnius, Tada dujų dalelės ima atakuoti meteoritą. Juo meteoritas giliau 
braujasi į tankesnius atmosferos sluoksnius, juo tankesnis dujų dalelių 
frontas ima atakuoti meteoritą Meteoritas ir priešais jį suspaustas oras, 
"dėl dujų dalelių atakavimo proceso, įkaista nuo 20009 iki 100000 C, Mete- 
oritas ir suspaustas prieš jį kepurės pavidalo oras pasiekę, tokią tempe- 
raturą, ima šviesti aiškia šviesa. Tada jį pamatome ir paprasta kalba va- 
diname krentančia žvaigžde. 

Kada meteoritas įsibrauja į atmosferos sluoksnius, tada jo greitis, jei 
meteoritas nėra milžiniško didumo, ima eiti mažyn dėl oro trinties. Jam 
lekiant, užpakaly susidaro tuštuma, kurioj kyla įvairios dujų audros. Smar- 
kus oro įsibrovimas į tą tuštumą sukelia perkūno dundėjimo, dūžio ir kitų 
panašių efektų garsus, kurie lydi akmenų kritimą. Panašūs oro pasi- 
stūmėjimai yra priežastis ugnies rutulių (bolidų) susprogimo į blizgančias 
dailiąsias ugnis. 

Dujų kepurė nuo sutinkamo meteorito oro, gražiai apie jį nutekėda- 
ma, įgauna uodegos pavidalą. Pats meteoritas nusitekina nuo oro veikimo. 
Meteorito dalis, jam lekiant, virsta garu, iš kurio susidaro dūmų pėdsakai 

ugnies kamuolio užpakaly. Jei meteoritas yra pakankamai mažas, tai jis 
visas pavirsta garais, kurie atvėsę virsta dulkėmis. Tos- dulkės, veikiant Ze- 
mės traukos jėgai, iš lengva leidžiasi žemyn. Tik dideli meteoritai tepasie- 
kia Žemę. 

Meteoritus galima suskirstyt į dvi pagrindines riūšis—geležinius (me- 
talinius) ir akmeninius. Paprastai, pasitaiko ne visai geležiniai ir ne visai 
akmeniniai meteoritai, bet geležies ir akmens junginio meteoritai. 

Geležinių meteoritų mažiau užtinkame, kaip akmeninių, tačiau jie ge- 
riau laikosi, kaip akmeniniai meteoritai, ir, be to, juos galima geriau at- 
skirti nuo Žemės padarų. Tokių būdu nenuostabu, kad muziejuose galima 
daugiau užtikti geležinių meteoritų, kaip akmeninių. 

Reikia pasakyti, kad nėra rasta jokio naujo elemento meteorituose, 
kurio nebūtų Žemėj. Be to, tyrimo daviniai parodo, kad meteoritų vidinė 
sudėtis yra labai artima Žemės vidiniai sudėčiai. Taip pat reikia pažymėti, 
kad žvaigždžių šviesos nagrinėjimai spektrinio analizio pagalba parodo, jog 
dangaus kūnai cheminiu atžvilgiu nuo vienas kito iš visa labai nesiskiria, 
Tas parodo, kad dangaus kūnai turi vienodus sąstato pamatųs. 

Meteoritų viršinis vaizdas skiriasi nuo žemės padarų vaizdo. Akme- 
niniai meteoritai yra juodi arba pilksvai juodi, retkarčiais šviesiai pilki. Jie 
turi juodą žievelę. kurios storis, meteorito paviršiaus dalims ištirpus, yra 
/,—1 mm. Jų lūžy smulkučiai trupinėliai yra metaliniai geležies blizgalai, 
o didesni tamsūs trupinėliai yra geležies ir sieros junginiai.  Akmeninių 
meteoritų skeveldrų svoris siekia nuo keleto gramų iki daugelio šimtų tonų. 
Meteoritai, paprastai, neturi smailių kampų. Jų kampai yra apskriti. Ant 
meteoritų paviršiaus dažnai galima pastebėti įdubimus. Tas reiškinys pa- 
rodo, kad iš tų vietų yra ištirpę lengviau tirpstą elementai, palikę laisvą 
vietą, kurioj jie buvo. 

Geležinius meteoritus lengviau galima pažinti, kaip akmeninius mete- 
oritus. Mat, ant žemės beveik negalima rasti grynų metalų junginio ga- 
balų, tuo tarpu geležiniai meteoritai yra beveik grynos geležies gabalai, su 
trupučiu nikelio priemaišo. Geležiniai meteoritai dažnai yra randami įvai- 
riose žemės paviršiaus vietose. Pirminės tautos vartojo geležinius metė- 
oritus įvairiems savo reikalams, būtent: kirviams, peiliams ir t.t. gaminti. 
Nordenskjold'as 1886 metais Grenlande rado milžinišką geležinį me- 
teoritą, kuris svėrė apie 300 tonų.  Meksikoj buvo rastas meteoritas apie 
50 tonų svorio, Brazilijoj — apie O t, Argentinoj — apie 1,5 t. ir t. t. 

Zymė, kurios pagalba galima pažinti dauguma geležinių meteoritų, 
yra Widmanstedt'o figuros, pavadintos vardu to mokslininko, kuris 
jas aptiko. Norint jas gauti, reikia ant nutekinto geležinio meteorito pa- 
viršiaus užpilti stiprios azoto rūgšties. Tada ant meteorito paviršiaus pa- 
sirodo charakteringos kristalizacijos figuros, kurias galima gauti tik ant ge- 
ležinio meteorito. 

Jei į žemės atmosferą įlekia iš karto visas akmenų spiečius arba ke- 
letas akmenų, kurie, lėkdami suskyla į šimtus gabalėlių, tada krentantieji 
akmenys apdengia pakankamai didelius plotus. Vaizdingumo dėliai paim- 
sime porą pavyzdžių parodyti, kokius plotus kartais jie apdengia. 1864 m. 
akmenų lietus apdengė žemės paviršiaus apie 240 kmž plotą; 1808 m. — 
apie 200 kmž. Tokį akmenų lietų vadiname žvaigždžių lietumi. Šia proga 

reikia pažymėti, kad plotas, kurį žvaigždžių lietus nukloja akmenimis, turi 
elipso pavidalą. Pažiūrėkime, kaip žvaigždžių lietus vyksta, Tam dalykui 
pažinti, paimsime vieną būdingą pavyzdį. 2 

1833 metais Lapkričio mėn. iš 12 į 13 d. Zieminėj Amerikoj buvo ma- 
tomas intensivus krentančių žvaigždžių kritimas, kuris rytmetį virto stipriu 
žvaigždžių lietumi. Po visą dangų pasklido krentančios žvaigždės ir ugnies 
rutuliai, kurie be užesio sproginėjo, išmesdami apie save įvairios spalvos 
dailiąsias ugnis. Krentančios žvaigždės raižė dangų taip, kaip stiprūs žai- 
bai, kuomet be pertraukos žaibuoja. Per 15 minučių buvo galima priskai- 
tyti apie 1000 krentančių žvaigždžių. Tas žvaigždžių lietus buvo pavadin- 
tas Leonidų lietumi. Tą reiškinį, tarp kitų tyrinėtojų, stebėjo ir Amerikos 
mokslininkas Olmstedas. Jis pastebėjo, kad krentančios žvaigždės lyg iš- 
lekia iš vieno taško, kuris paskui buvo pavadintas radijantu. Buvo nusta- 
tyta radijanto savybės, tai yra, kad radijantas nekeičia savo padėties žvaigž- 
džių atžvilgiu ir su visomis žvaigždėmis dalyvauja paros sukiny. Mat, kren- 
tančios žvaigždės įsibrauja iš visatos į atmosferą paraleliniais keliais, kurie 
dėl perspektivos atrodo, kad jos lekia iš vieno taško. Panašų reiškinį gau- 
name, jei žiūrime į geležinkelio bėgius, kurie tam tikrame toly atrodo, kad 
sueina į vieną tašką, nors tikrumoj jie eina lygia greta. Buvo nustatyta, 
kad Leonidų orbita beveik sutampa su orbita kometos, pasirodžiusios 1866 
metais. Leonidai yra krūvoj, tai yra, vienoj savo orbitos vietoj. Leonidų 
lietus kartojasi kas 33!/5 m. 

Be periodinių ir be netikėtų žvaigždžių lietų, dar turime kiekvienais 
metais du mėnesiu — Rugpjūtį ir Balandį, kuriuose smarkiai žvaigždės 
krenta. Rugpjūčio mėn. yra matoma žiemynėj-rytinėj dangaus daly daug 
krentančių žvaigždžių, kurios atrodo, kad lekia iš Persėjaus žvaigždyno. 
Tą lietų, paprastai, vadiname persėjidinių žvaigždžių lietumi. Pasak Schia- 
parellio, persėjidinių žvaigždžių lietaus versmės orbita sutampa su orbita 
kometos, pasirodžiusios 1862 metais. Persijidės yra išsiskirsčiusios po visą 
savo orbitą. Jų tankumas beveik yra vienodas. Kiekvienais metais Žemė 
sutinka su naujomis spiečiaus dalimis. Persėjidų lietus yra didelis kiek- 
vienais metais. Pagal Epik'o suskaičiavimą, viso persėjidų spiečiaus masė 
sveria apie 1000000000 tonų. Jei tą visą masę sutalpintume į kūną rutulio 
formos, tai to kūno skersmuo turėtų apie 1 km ilgį. 

Balandžio mėn. galima matyti daug krentančių žvaigždžių iš Liros ir 
Herkulio žvaigždynų. Tą lietų vadiname Liridų lietumi. Liridų lietus yra 
mažesnis, kaip persėjidų. Liridų orbita sutampa sų orbita kometos, pasi- 
rodžiusios 1866 metais. 


Matome iš patiektų pavyzdžių, kad krentančių žvaigždžių lietaus vers- 
mių orbitos sutampa su kaikurių kometų orbitomis. Tas reiškinys nėra 
atsitiktinas. Pasak Schiaparelli'o, tas sutapimas išplaukia iš kometos subi- 
rino į meteoritų versmes. Pagal jo pažiūrą, kometa subyra, kai ji prisiar- 
tina prie Saulės, jei dalelių tolis viršija 1!/; m. Mat, pasak jo, tada Saulės 
traukos jėga yra didesnė, kaip kometos dalelių savitraukos jėga. Tos ko- 
metos dalelių krūvos, į kurias kometa suskyla, įsiveržusios į Žemės atmos- 
ferą, virsta žvaigždžių lietaus versme ir jų orbitos yra panašios į pačios 
kometos orbitą. 


106 B. Ketarauskas, Krentančios žvaigždės 


„Toji Schiaparellio teorija pilnai neišaiškina krentančių žvaigždžių vers- 
mių susidarymą. Yra daug krentančių žvaigždžių versmių, kurių orbitos 
nesutampa su jokios kometos orbita. 

Bredichin'as truputį kitaip žiūri, kaip Schiaparelli į krentančių žvaigž- 
džių lietaus versmių susidarymą. Jis mano, kad kaikurios kometos medžia- 
gos išsisklaido ne nuo Saulės traukos jėgos, bet nuo įvykstančio sprogimo 
jos galvoj Saulės poveikiu. Atskilusios medžiagos nuo kometos branduolio 
lekia savais (naujais) keliais, kurie kertasi sprogimo vietoj. Tokiu būdu ko- 
meta savo kely skyla sudarydama krentančių žvaigždžių versmes, kurių or- 
bitos yra artimos pačios kometos orbitai, 

Tyrimai parodo, jei kometos orbita yra parabola ir jei ji skaldosi, tai 
jos medžiaga labaj išsiskleidžia. Tokiose sąlygose susidariusios krentančių 
žvaigždžių versmės nebus intensivios, tačiau kiekvienais metais jos veiks vieno- 
dai; pavyzdžiui: Persėjidų lietus. Jei kometos orbita bus elipsas, tai krentančių 
žvaigždžių lietus bus periodinis reiškinys; pav.: Leonidų lietus. Tokiu būdu 
matome, kad Bredichino teorija neblogai aiškina kaikuriuos žvaigždžių lie- 
taus reiškinius ir lyg papildo Schiaparellio teoriją apie kometų irimą. 

Meteoritų dulkučių iškrenta ant Zemės gan didelis kiekis. Jos vieno- 
dai apdengia Žemės rutulį, tačiau gyvenamose srityse jos sunku yra atskirti 
nuo kitos kilmės dulkių. Jų galima rasti kalnų viršūnėse, kur nuo amži 
sniegas guli, ir ašigalių šalyse ant sniego paviršiaus. Tos dulkutės turi 
rausvai gelsvą spalvą. Atskiri tų dulkučių trupinėliai yra nedideli. Jų gali 
laisvai tilpti viename mmž kelios dešimtis. Tokių dulkučių galima užtikti 
vandenyno raudonajame moly, laisvai gulinčiame vandenyno dugne. 

Kartais ant Zemės iškrenta meteoritų dulkučių didelio lietaus pavi- 
dalu. Pavyzdžiui, 1892 metais Gegužės mėn. 3 d. Nordenskjoldo suskai- 
čiavimu nukritusios dulkės apdengė plotą, kurio ilgis buvo apie 50 km, 
o platumas —nuo 300 iki 500 km. 1586 m. Gruodžio .mėn. Hannovery iškrito 
juodos dulkės, kurios buvo tokios karštos, kad medžiai svilo. Tokių dulkių 
kritimų mokslo istorijoj yra priskaitoma apie dešimtis. 

Dabar kyla klausimas, kiek Zemė gauna iš visatos per metus masės, 
kuri įvairiu pavidalu nukrenta ant Žemės. Reikia pasakyti, kad mokslininkų 
pažiūros tuo klausimu yra nevienodos: vieni mano, kad Žemė per metus 
gauna apie 20000 tonų, o kiti sako, kad kelius šimtus tūkstančių tonų. Ma- 
tome, kad Žemės prieauglius nuo meteoritų vienų ir kitų tyrinėtojų skai- 
čiavimo daviniais yra gana - didelis, bet, palyginus tą prieauglį su Že- 
mės svoriu, jis yra neįsivaizduojamai mažas dydis. Tokiu būdu to Žemės 
prieauglio praktiškai pajusti negalima. T4 padidėjimą galima bus pajusti gal 
būt po daugelio tūkstančių metų, jei visata bus Žemei tokia duosni mete- 
oritais bei dulkėmis, kaip dabar yra. 

Baigiant kalbėti apie krentančias žvaigždes, turime pasakyti, kad ne- 
daug dar turime mokslo žinių apie jas. Daug dar yra neišspręstų klausimų, 
kurie yra susiję su krentančių žvaigždžių nagrinėjimu. Dangaus kūnų su- 
sidarymo, jų išsiplėtojimo ir stratosferos tyrimo problemos pridera šitos 
mokslo šakos nagrinėjimo sferai, 

P.S. Gamtos Drauge 1929 IV ir IX patiekta ir praktiškų pamokymų 
bei paveikslais pavaizduota, kaip reikia stebėti meteoritų lėkimas, kad būtų 
galima lengviau susekti jų nukritimo vietą. ; Red. 


Saulė viską judina ir gaivina 


Sekdamas prof. Dr. J. Plotnikov'o mintimis“ — Pr. Dovydaitis, Kaunas 


Saulė yra mūsų Žemės motina, kadangi Žemė yra Saulės vaikas. Že- 
mės substancija yra buvusi Saulės substancijos dalis, atsiskyrusi nuo jos 
labai tolimais laikais ir pradžioj turėjusi dujų bei skysčio pavidalą be kie- 
tos plutos ir buvusi tokia karšta, jog nieko gyva negalėjo laikytis ne tik 
ant jos, bet ir arti jos. Saulė tačiau dar yra ir daug kas daugiau, kaip tik 
Zemės fizinio kūno motina: ji viską judina ir gaivina kas tik yra mūsų Že- 
mės paviršiuje, 4 

Iš tikrųjų, visa, kas juda ir gyvena ant mūsų mažos planetos, Žeme 
vadinamos, judina ir gaivina Saulės spinduliai. Jei kas turėtų įėgos nepri- 
leist Žemei Saulės spindulių, tai viskas jos paviršiuj sustotų ir būtų skir- 
ta numirti. Zemė liktų be spindulių, kurie jos paviršių sušildo, kurie okea- 
nus ir upes palaiko skystoj būklėj, kurie sudaro lietaus debesis ir vėjus. 
Bet Žemė taip pat liktų ir be regimųjų bei ultravioletinių spindulių, kurie 
jonizuoja orą ir gamina oro elektrą, kurie teikia maistą gyviesiems organiz- 
mams, kurie veikia gydydami, gamina degamąsias medžiagas ir kurie šian- 
dien, taip pat kaip vėjai ir orkanai, bandomi sunaudot technikos tikslams. 
Trumpai sakant, visi gyvybiniai reikalai ant Žemės yra galimi patenkint 
tiksliai sunaudojant tekančių vandenų ir judančių oro masių energiją, naf- 
tos, anglių, malkų bei kitų degamųjų medžiagų energiją, vaisius, javus ir 
kitas maisto reikmenis; o visa tai yra niekas kita, kaip tik Saulės švie- 
sos sukrautoji energija. Jei kada sustotų Zemei iš Saulės tekan- 
ti energijos srovė, tai pamažu sustotų ir visas gyvenimas. Upės ir okea- 
nai sustingtų, vegetacija išnyktų, žmonės suvartotų maistui visus gyvulius 
ir galop patys pamažu išnyktų. Tatai mums vaizdžiau parodys detalesnis 
su kalbamais dalykais susipažinimas. 

Jau iš pradedamosios fizikos vadovėlių žinome, kad šviesa sklinda 
300 000 kilometrų (imant apskritą skaičių) greitumu per sekundę. Vadinasi, 
toks yra greitis, kuriuo sklinda Saulės išspindomosios energijos pavidalas. 
Sis greitis būdina tąjį tarpą, arba medijumą, kuriame sklinda ši energijos 
forma, ir kuris vadinamas visatos eteriu. Eteris, taigi, yra tarpininkas 
persikeliant energijai iš vienos vietos kiton tuščioj visatos erdvėj. Spindimoji 
energija mums kaip tik ir yra tokia svarbi todėl, kad ji mus įgalina ener- 
giją iš tokios vietos, kurioj jos yra daugiau — iš Saulės — atkelt pas mus, 
ją sunaudot ir tos energijos sąskaiton egzistuot. Si energija yra labai di- 
delė. Zemės atmosferos periferijoj (Zemės oro tolimiausiame krašte) per 
kiekvieną minutę kiekvieną kvadratinį centimetrą pasiekia 2 kalorijos; per 
metus visas Žemės paviršius gauna apie 1,68x102* kalorijų; to milžiniško 
kiekio tik mikroskopiškai mažą dalelytę sunaudoja savo reikalams 2 mili- 
jardai (apskritas skaičius) žmonių, kurie gyvena Žemės paviršiuj. 

Saulės šviesa veikia mūsų Žemę labai įvairiopai. Kodėl? Todėl, 
kad spindimoji energijos forma reiškiasi ne vienodo, bet labai įvai- 
raus ilgio bangomis. Spindimoji energija yra juo didesnė, juo dides- 
nė yra elementinė energija, kitaip šviesos kvantu arba fotonu vadinama; 


AA * aaa Erdengott. Die Umschau 1930, 11 Nr, 201—-206 p. (svečio paskaita 
raz'o universitete). 


108 J. Plotnikov, Saulė viską judina ir gaivina 


juo didesnė yra frekvencija (bangos virpėjimų dažnumas), juo didesnė yra 
ir atitinkamo bangų judėjimo nešamoji energija ir atvirkščiai. Šitai galima 
lengvai pavaizduot virpamuoju rankos įjudinimu: kai ištiesę ranką darome 
lėtus periodinius judėjimus (mosavimus), tai šitai reikalauja iš mūsų mažą 
pastangų, o skubiai ranka mosuodami esame priversti išeikvot daug dau- 
giau energijos. Kaip einant didyn spindulių frekvencijai eina didyn ir ener- 
gija, parodo šie skaičiai: 

ilgų bangų elektriniai spinduliai turi energijos 0,0 kalorijų 
trumpų 30 


» » » » » 
šilimos = - i 30.000 “ 

(po jų eina regimieji) 
įvairių rūšių ultravioletiniai (5 - „ nuo 100.000 i 
iki 300.000 2 
> „ Rėntgeno a nuo 30 milijonų Ž 
iki | 3 bilijonų = 
ultra-x = - A 3,1012 Ž 


Taigi, elektrinių spindulių energija beveik neapčiuopiamai maža; pradė- 
jus nuo šilimos spindulių paskui ji vis eina didyn; pati didžiausia yra 
ultra-x spindulių ir dar didesnė ultra-gamos spindulių, ateinančių pas mus 
iš tarpplanetinių erdvių. 

Dabar pažiūrėsime, kurie šių spindulių mums yra svar- 
biausi, kitaip pasakant, kurie jų gali santykiauti su medžiaga, t. y. vei k- 
ti chemiškai. Aišku, kad taip veikti gali tik tos rūšys spindulių, kuriuos 
medžiaga absorbuoja (savęsp įtraukia); medžiagos praleidžiami arba reilek- 
tuojami (atmušami) spinduliai negali veikti chemiškai. Šią savaime supranta- 
mą tiesą pirmasis ištarė jau 1817 m. Teodoras Grotthus; betgi jos 
pilnos reikšmės dar ir šiandien neįvertina diduma fotochemikų, fotografų 
ir fototerapeutų (gydytojų šviesos pagalba). Ogi šviesesnės energijos ab- 
sorbavimasis pirmoj eilėj pareina vėl nuo medžiagos molekulių dydžio san- 
tykio su energijos bangų ilgumu. Ilgos elektrinės bangos sklandžiai perei- 
na per kūnus nepaveikdamos jo cheminiu atžvilgiu. Taip pat neveikia kū- 
nų ir labai trumpos bangelės, galinčios praeit molekulių tarpais. Va- 
dinasi, tarp dviejų minimumų turi būti toks maksimumas, kur šviesos che- 
minis veikimas turi būt pats stipriausias. 

Sis maksimumas turi rastis ultravioletinių spindulių srity, kame didu- 
ma kūnų rodo stipriausios absorbcijos ir kame spinduliai jau turi didelės 
energijos ir tuo būdu gali stipriai sukrėsti molekules. Ši stipriausio spin- 
dulių veikimo sritis esti maždaug intervale tarp 300 ir 200 milimikro- 
nų (p), t. y. kame spindulių bangos ilgis esti nuo 300 iki 200 milijoninių 
milimetro dalių. Į abi spektro puses nuo šios vietos spindulių veikimas 
turi eit silpnyn, kadangi ilgų bangų pusėj jau pati spindėjimo energija 
yra per menka, kad galėtų prilygt medžiagos reakcijos energiją, o trum- 
pų bangų pusėj spinduliai vis lengviau praeina per medžiagą jos neveikia- 
mi, kad ir jų energija toli perviršija medžiagos reakcijos energiją. Iš čia 
eina ir tas nuostabus faktas, kad Rontgeno spinduliai beveik visai neveikia 
fotocheminiu atžvilgių; o kad ir tam tikrais atvejais veikia, tai tas veikimas 
didumoj tetur antraeilės reikšmės. 

Mūsų gyvybei yra reikšmingi tie spinduliai, kurie, ateidami iš Saulės, 
praeina per atmosferą ir pašiekia Žemės paviršių. Saulė mums nesiunčia 
jokių (ilgų) elektrinių (Hertz'o) ir jokių radio bangų. Saulės siunčiamų spin- 
dulių spektras prasideda prie ilgiausių šiluminių spindulių, arti prie trum- 
pų bangų elektrinių spindulių ribos. 

Siluminiai spinduliai, praėję abu atmosferos sluoksniu—stra- 
tosferą ir troposferą — pasiekia Žemės paviršių. Troposferoj, kurios sluoks- 
nis siekia 10 —12 km, formuojasi visi atmosferiniai reiškiniai, k. a, lietus, 
debesys, perkūnijos, žaibai, vėjai, audros, orkanai ir kt. Siluminių spindulių 
dalį absorbuoja troposferoj esami vandens garai (juos savu rėžtu yra taip 
pat pagaminusi šiluma); dėl to oras įšildomas nevienodai; iš to kyla įvairių 
pavidalų oro srovės, tokios kaip vėjai, orkanai, ciklonai ir pan. Viršum tro- . 
posferos esamoj stratosferoį viešpatauja visiškas ramumas: dujos ten esti 
išretėjusioj ir stangioj būklėj. 

Regimosios šviesos spindulių didžiausioji dalis pasiekia Že- 
mės paviršių mažai susilpninti ir sudaro sąlygas augalams augti. Ogi 
trumpų bangų žydriuosius, violetinius ir ultravioletimius spindulius dalimi 
išsklaido atmosferos smulkutėlės dulkelytės, tuo sukeldamos dangaus žydrą 
spalvą; dėl tos pat priežasties žydrioji dangaus šviesa yra ir po- 
larizuota. Sioji šviesa taip pat nepalieka neveikusi ir augalų bei gyvulių gy- 
vybės žemės paviršiuj. 

Ultravioletinių spindulių aukščiausias kalnų viršūnes pasiekia 
tik tie, kurių bangų ilgumas yra apie 290 ųų; visus kitus absorbuoją 0zo- 
nas, kuris yra kilęs iš oro deguonies „dar trumpesnių spindulių poveikiu 
Destis kokios atmosferinės sąlygos, Žemės paviršių pasiekia ir 300 —320 
mu. spinduliai, bet tik labai mažo intensivumo. Jūrų pakrantėmis, aukštuose 
kalnuose ir žiemių šalyse, kame oras pakankamai grynas nuo dulkių ir 
ūkų, šie kraštutinio ultravioletinio ruožo spinduliai dar veikia labai stipriai, 
Sios bangos (vadinamos ir Dorno spinduliais) turi labai didelės fiziologi- 
nės reikšmės. Pasirodė, kad 320—280 p, su maksimumu iki 300 pp, spin- 
duliai sukelia mūsų odos parudavimą (įdegimą) vadinamą erythema, 
kuri sukrečia visą organizmą (saulės drugys). Sios rūšies ultravioletiniai 
spinduliai yra palankūs ir vitaminui susidaryti, 

Kita ultravioleto dalis, 300—400 pp. bangų ilgumo spinduliai 
(taigi iki regimosios spektro dalies), kurie Saulės spektre yra gausiai atsto- 
vaujami, taip pat yra labai aktivūs cheminiu atžvilgiu, bet organizmams jie 
netur ypatingos reikšmės. Užtat šie spinduliai turi kitų savybių. Jie joni- 
zuoja dujas, t. y. atskelia laisvus elektronus ir gamina oro elektrą, 
iš kurios susidaro įelektrinti debesys ir kyla žaibai. Toliau sakytieji spin- 
duliai dar turi nuostabią savybę sukelt beveik visų medžiagų fluores- 
cenciją (švietimą). Reikia tik Saulės spindulius perkošt per Schott'o ul- 
travioletinį stiklinį filtrą, kuris kaip tik šiuos spindulius praleidžia, ir spin- 
dulių kely padėt įvairius kūnus ar tirpinius, ir gausi puikių luminiscencijos 
efektų (t. y. šviesos reiškinių, einančių ne iš šviečiančio kūno aukštos 
temperatūros). Jei tokį filtrą galėtume pastatyt prieš visą Saulės skridinį ir 
tuo būdu visą Žemę apšviesti ultravioletine šviesa, tai visas mūsų Žemės 
pasaulis įgautų pasakišką išvaizdą, o ypač jūrių gelmės ir tropikų miškai. 
Tiesą sakant, visas pasaulis fluorescuoja, kai ant jo krinta Saulės šviesa, 

tik mūsų akis yra perdaug nejautri, kad galėtų šiuos luminiscen- 
cijos efektus pajusti greta stiprios Saulės šviesos; todėl stebėdami fluores- 
cenciją mes ir turime filtru sulaikyt regimuosius spindulius. 

Regimoji šviesa, ypač oranžiniai (pomerančiniai) raudonieji spinduliai, 
kuriuos absorbuoja chlorofylas, asimiluoja anglies dvideginį iš oro. Šios 
fotocheminės reakcijos atsirėmęs laikosi visas mūsų organinis gyvenimas 

Profesoriui J. Plotnikovui esą pavykę įrodyt, kad daugelis organinių 
substancijų praleidžia šiluminius spindulius. ir kad šitą reiškinį galima fik- 
suoti fotografiškai. Daroma lygiai taip, kaip fotografuojant Rėontgeno spin- 
duliais.  Daiktas dedamas ant fotografinės plokštelės, trumpai švitinamas 
šiluminiais spinduliais, išfiltruotais iš Saulės šviesos arba iš stiprios elek- 
. trinės lempos, plokštelė išryškinama ir fiksuojama. Tuo būdu gaunamos ir 
šešėlių fotografijos, kurios betgi yra kitoniškos, kaip Rėontgeno paveikslai. 
Šios šiluminių spindulių šešėlių fotografijos betgi pavyksta tik naudojant 
specialias plokšteles, kurios padaromos jautrios šiluminiams spinduliams. 
Tokios yra Kodako plokštelės, įjautrintos neocyaninu bei kryptocyaninu ir 
Agtfos plokštelės, įjautrintos allocyaninu arba rubrocyaninu. Šios plokštelių 
rūšys yra jautrios 750—12000 uu. bangų spinduliams; kiekviena plokštelių 
rūšis turi savo tam tikrą maksimumą ir siaurą jautrumo spektrą. Dėl to 
ir to paties daikto paveikslai, nufotografuoti įvairiomis plokštelėmis, yra 
įvairūs, kadangi kiekviena plokštelių rūšis apšviečiama vis kitokiais spin- 
duliais, o kiekvienas daiktas vėl įvairiai praleidžia įvairius spindulius. Kai iš- 
moksim gamint plokšteles su jautrumo riba šiluminių spindulių riboj 10.000 
iki 20000 p. bangų spinduliams, tai tikrai dar pamatysime savotiškų reiš- 
kinių. Tuo tarpu ir nedaugelis darytų bandymų fotografuot šiluminiais 
spinduliais atskleidė daug naujų ir įdomių dalykų. Pasirodė, kad šilumi- 
niai spinduliai daro įtakos ir organizmo funkcijoms. Cia 
atsiskleidžia nauja sritis medicinai. Taip pat nauji keliai praskinami krimina- 
listikai bei archeologijai (senobinių šukių fotografavimas Dankwortt'o būdu). 

Be sakytųjų spindulių rūšių, suminėtini ultra gamos spinduliai, 
arba Hess'o spinduliai; jie ateina pas mus iš pasaulio erdvės ir yra labai 
skvarbūs (— turi didelį galimunią prasiskverbt). Kol kas dar nežinoma, ar 
jie turi kokios įtakos mūsų organizmui ir ar mus, taip pasakant, susieja su 
visatos kvėpavimu. 

Prie šių, iš visatos erdvių ateinančių, spindulių prisijungia dar tos 
spindulių rūšys, kurios eina iš Zemės. Tai yra alfos, betos ir ga- 
mos spinduliai — kurie kyla suįrant radioaktivięms kūnams Žemės plutoje; 
šię spinduliai pasiekia aukštyn iki 1—2 km. 

Taigi, žmonija, kuri po Žemės paviršių rėplinėja kaip koks plonas 
mikrobų sluoksnis, yra išstatyta visų šių spindulių rūšių poveikiui; čia to- 
tochemija turi uždavinį ištyrinėt jų visų poveikį, kad juos būtų galima su- 
naudot žmonių gerovei. Šiaja kryptimi iki šiol dar labai maža kas nudirbta. 

Be spindėjimo bangomis, į Žemę iš Saulės, kaip iš žiorinčio kūno su 
60000 temperatura paviršiuj, eina ir kūniniai (fiziniai) spinduliai, katodinių, 
t. y. betos spindulių pavidalu, Juos absorbuoja stratosferos dujų sluoksnis 
ir sulaiko. Bet dėl to dujos stipriai įsijonizuoja ir kokių 80 km aukštumoj 
aplink Žemę susidaro laidus elektronų sluoksnis, vadinamas Heavesido 
sluoksnis; jis veikia kaip metalinis vielos tinklas, į kurį reilek- 

tuoja (atsimuša) radio bangos. Kadangi sakytasis sluoksnis turi apie 200000 
voltų potencialą, o Žemė yra įelektrinta neigiamai, tai per atmosferą eina 
nuolatinė elektros srovė į Žemę; reikia manyti, kad šie įelektrinto oro efektai 
taip pat nėra be įtakos augalų augimui ir žmonių bei gyvulių gerovėi. Bet 
šių dienų tyrinėjimai dar apie tai taip pat nieko pozitivaus negali pasakyti. 

Tie katodiniai spinduliai, kurie pereiną aukštutinį atmosferos sluoksnį, 
tą, beveik vakuume (tuščią) žemoj temperaturoj esantį ir iš kieto azoto 
molekulių sudarytą, dujų sluoksnį priverčia taip šviesti, kaip Geisslerio 
vamzdy. Tuo būdu gauname žalią ir raudoną šviesą. Sių efektų spekras 
yra panašus į luminiscencijos spektrą kieto azoto labai žemoj temperaturoj, 
kaip tatai parodė Vegard'as. Tik dar neturime vienos nuomonės apie ža- 
lią šviesą, kurią būdina žalia linija; ji gal būt taip pat eina iš azoto. Šis švie- 
timas, kuris, pradėjęs nuo Heavesido sluoksnio, siekia dar toliaų aukštyn 
iki 300 km, yra žiemių pašvaistės šviesa; ji atrodė esanti tokia paslaptinga 
ir tačiau buvo taip paprastai išaiškinta. Ji reiškiasi dažniausiai kaip judantieji 
audeklai, kurie keičia savo spalvą nuo raudonos į žalią ir atvirkščiai ir kurie 
plačios spiralės pavidalu susiskirstę aplink žiemių magnetinį ašigalį. Spiralės 
pasirodymas lengvai suprantamas, nes ir katodiniai spinduliai arba judanti 
laido viela stovinti po srove, einančia paraleliai su magneto lazdele, spi- 
ralės pavidalu vyniojasi aplink magnetą. Vadinasi, Žemė yra magnetas; ma- 
gnetinės jėgų linijos išeina iš magnetinio žiemių ašigalio, o Saulės kato- 
diniai spinduliai turi spirališkai suktis aplink magnetinių jėgos linijų ašį. 
Kadangi šių spindulių kelią žymi dujų švietimas, o magnetinės linijos nėra 
pastovios (konstantinės), bet kinta, ir kadangi katodinių spindulių greitumas 
yra taip pat įvairus, tai iš čia eina ir žiemių šviesos judėjimas bei švelnus, 
žavingas šviesos spalvų kitėjimas. 

Žmonių skaičius Žemės paviršiuj sparčiai auga; jau dabar yra arti 
dviejų milijardų. Dar antra tiek išmaitintų ir kuro medžiagomis aprūpintų 
tropikų zoną, jei jon įdėti racionalaus darbo. Bet vėliau ir to būtų permaža 
ir reikės išmokt stipriai paspartint augalų augimą ir padidint pjūtis, vadina- 
si, surast būdus, kuriais spindimoji Saulės energija būtų galima paverst į 
cheminę energiją dar didesniu matu, kaip tatai dabar gamtoje padaro augalai. 

Sindulių bangos visatos etery turi pagrindinės reikšmės ne tik mūsų 
mažai Žemei, bet didelį vaidmenį vaidina ir Kosme. Pradžioj buvo trum- 
pai paminėta, kad iš bangų judėjimo tam tikromis apystovomis gali kilti 
medžiaga ir, atvirkščiai, medžiaga gali suirti pavirsdama bangų judėjimu, 
t. y. savo koncentruotą cheminę energiją išsklaidyt į visas puses. Tai reiš- 
kia, kad, be energijos išlaikymo dėsnio, visatoj dar turi būt vyksmų pe- 
riodingumo dėsnis. Jis nusako, kad pasauliai kyla ir nyksta, idant 
suklestėtų kitose vietose. Kiekvienas bangos judėjimas, — ar bus vandens 
banga, ar garso banga, ar elektrinė banga, ar šviesos banga — daro mecha- 
ninį spaudimą tai kliūčiai, kuri jai pastoja kelią. Šviesos šis spaudimas yra 
labai mažas. Antai, Saulės šviesa kiekvieną Žemės paviršiaus kvadratinį 
milimetrą (mm *) spaudžia apie */; miligramo jėga. Sis spaudimas yra ma- 
žas, o tačiau jis gali nudirbti milžiniškus darbus: jis gali susprogdint mil- 
žiniško didumo žvaigždes. 

Sis spaudimas, būtent, pareina nuo spindėjimo energijos sudru- 
mo; o šis auga temperaturos ketvirtąja potencija, t. y. juo aukštesnė tem- 

peratura, tuo didesnis yra ir šviesos spaudimas. Labai aukštoj 100000 ar 
milijonų gradų temperaturoj spaudimas yra toks didelis, kad jis gali nuga- 
lėt atskirų atomų chemines pritraukimo jėgas ir juos suspro gdint. 
Bet kadangi žvaigždžių temperatura pareina ir nuo jų didumo, tai iš to 
eina, kad žvaigždžių didumas turi turėtribą. Jos negali būt 
didelės be galo. Peržengusi tam tikrą didumo ribą žvaigždė bus vidinio 
šviesos spaudimo susprogdinta. Eddingto n'as parodė, kad 
žvaigždės didumas gali būt iš anksto suskaičiuotas ir stebėjimo patvirtintas. 

Juo medžiaga yra subtiliau suskirstyta, tuo didesnis yra jos paviršius, 
kai svoris ir tūris yra tas pats; todėl tam tikrame paskirstyme, kuomet, sa- 
kysim, medžiagos dalelių skersmuo tetur 0,3—0,2 mikrono, šviesos spaudi- 
mas nugalės svorio jėgą ir dalelė turės Iėkt pasaulio erdvėn Saulės spin- 
dulių kryptimi, jei pateks į Žemės atmosferos aukštuosius sluoksnius. Šiuo 
būdu išaiškinamas ir kometų uodegų nukrypimas. 

Prof. Plotnikovas sako savo institute išdirbęs nesudėtingą metodą švie- 
sos spaudimui demonstruoti. Raidės T pavidalo vamzdin įpilama kukur- 
bezdžio dulkių ir išpompuojamas oras. Susikryžiavimo vietoj vamzdis ap- 
šviečiamas stipria keleto tūkstančių žvakių elektrinės lempos šviesa ir ap- 
verčiamas taip, kad dulkės birtų iš viršaus žemyn. Tuomet byrančios dulkės 
toj vietoj, kur jas apšviečia šviesa, numušamos į šoną ir lekia parabolos keliu. 

Galop Plotnikovas kelia klausimą, ar šviesa šiokiu pat būdu negalėtų 
išplatint visatos erdvėj lengvučių i ir išdžiūvusių žemesniųjų organizmų, to- 
kių kaip radiolarijai ir pan., jei jie atsitiktinai patektų į aukštesnius žemės 
atmosferos regionus. Šviesa tai galinti padaryti, nes jai vistiek, ką ji stu- 
mianti ir lakdinanti. Tiktai klausimas, ar organizmai nežūdami gali iškęst 
visatos erdvių žemą tempetaturą, apie 233—223C0, Paminėtini holandų 
(katalikų) kunigo Rahm'o bandymai, atlikti žemų temperaturų Kamer- 
lingh-Onnes'o laboratorijoj Leydene; tie bandymai parodė, kad taip gali 
būti. Tiktai reikią, kad tie organizmai pirmiau būtų atsargiai išdžiovinti, o paskui 
pamažu artinami prie absolutaus nulio temperaturos; palaikyti keletą mėne- 
sių tokioj temperaturoj, organizmai galį būt atgaivinti atsargiai juos atšil- 
dant ir atidrėkinant; tuomet jie atgyją, lyg niekur nieko nebūtų jiems atsiti- 
kę. Vadinasi, ir visatos žemoj temperatūroj organizmai nenumiršta, bet tik 
kokiam reikia laikui sustabdo savo gyvybines funkcijas. Tokias tai, atro- 
dančias negyvas, gyvybės sėklas šviesa gali nunešt į kitas planetas ir tuo 
būdu taigi nukelt gyvybę į kitą visatos vietą. 

Gyvybei, pasakysim, jojant per visatą ant šviesos spindulių, merdin- 
čias sėklas laukia šaltis, ir dar kiti pavojai; jas veikia ardydami ultravioleti- 
niai ir katodiniai spinduliai. Kad savo kelionę galėtų atlikt laimingai, jos 
turi būt apdengtos lukštu, kuris jas saugo nuo šio suardymo; tokia gali būt 
kietų dujų ledinė pluta, Visatoj dar laksto didelės, tamsios, šaltos dulkių 
masės, kurios taip pat gali veikti saugodamos; taip kad randasi kaikurios 
tikimybės, jog tokia sėkla, laksčiusi milijonus metų, bet kur vis delto pateks 
į tokią planetą, kame temperatura ir kitos sąlygos gali būt palankios sėklai 
atgyti ir toliau plėtotis.“ (Prof. Rahm'o mintys čia netiksliai atpasakotos. Skai- 
tyk apię tai paties Rahm'o straipsnį: Kosmos 1928, 311—316 psl. Pr. D.). 

*„Sviesa yra mums viskas. Be šviesos nėra jokios gyvybės, jo- 
kio judėjimo ir jokios medžiagos“ — baigia savo paskaitą prof. Plotnikovas. 


GAMTOS DRAUGAS 


Popularus „Kosmo“ skyrius 
1936 metų Rugpjūčio mėn. 


BAIDARĖMIS IŠ VENTOS DUBYSA 


Prof. Steponas Kolupaila, Kaunas. 


Praeitais metais praplaukėm baidarėmis Nerį, Nevėžį, Šventąją, Dubin- 
gių-Malėtų apylinkių ežerus. Šią vasarą mėginome plaukti Baltąja Ančia ir 
Nemunu pro Druskininkus į Merkinę. Didesnis maršrutas buvo numaty- 
tas iš Ventos pro Kurtuvėnų slėnį į Dubysą ir visa Dubysa iki žiočių. Su- 
tiko prisidėti prof. K. Pakštas ir keli mano senesnieji bendrakeleiviai. Nu- 
tarėm išvykti Liepos mėn. 16 d. 

Traukiniu išvažiavom iš Kauno į Pavenčių stotį, kupini pasiryžimo ir 
prisikrovę bagažo: vežėmės dvi sulankstytas baidares su visu kelionės įren- 
gimu. 

1. Venta 


1. Venta aukštupy 


Pavenčiuose suradom vietą startui žemiau naujojo cukraus fabriko, ne- 
toli nuo geležinkelio stoties. Po valandos mūsų baidarės jau plaukė prieš 
Ventos srovę po geležinkelio tiltu, 

ka stovyklai. Ą 

Pirmosios dienos kelionės vakare išsirinkome vietą palapinėms mažame 
miškelyje, aukš tame ir sausame krante. Nepastebėjom, kad įsikūrėme greta 
vieškelio: kitą rytą ūkininkai, važiuodami į Kuršėnų turgų, mus palaikė či- 
gonais. Cia mus pasivijo dar viena baidarė: iš Klaipėdos atvyko traukiniu 
du studentai. 


2, Baidarės plaukia per Ventos švendrynus 


Venta plaukėm prieš srovę apie 17 km; išlipę į krantą vis matyda- 
vom Pavenčių cukraus fabriko aukštą kaminą! Vos antrą dieną pasiekėm 
Tolučių k., ties kuriuo prasideda Ventos-Dubysos kanalas. Jis pasirodė toks 
smarkiai užaugęs, jog, pusvalandį pasikankinę su savo baidarėmis, turėjome 
prisipažinti nugalėti ir išsikraustėm iš vandens. Nakvojom kanalo krante, 
sename pylime, 

Kai viriau arbatą prie savo palapinės, atėjo „čigonais“ susidomėjęs 
vienas ūkininkas. Įsišnekėjom; pasirodė, kad tasai žmogus dirbo prie Ven- 
tos ir Dubysos tyrinėjimų 1902—3 metais, kai rusai mėgino atnaujinti ka- 
nalo statybą. Tyrinėjimų viršininkas buvo inž. Sistovskis, o technikai 
buvo, daugiausia lietuviai, dabar žymūs žmonės: prof. J. Simoliūnas, 
inž. F. Vizbaras, pulk. Pundzevičius. Nustebo žmogelis, kai suži- 
nojo apie senuosius savo pažįstamus... 

Ištyrę kanalą kiek toliau, įsitikinom, kad vietomis jis liko visai be van- 
dens: plaukti juo nebuvo galima. Išardėm baidares, sukrovėm į vežimą. 
Jaunimas nuvyko kartu su vežimu į Kurtuvėnus, o mudu su prof. Pakštu 
ėjova pėsti išilgai kanalo, stebėdami jį ir fotografuodami. 


2. Ventos-Dubysos kanalas 


Trumpai priminsiu Ventos-Dubysos kanalo istoriją Kai Lietuva ir 
Lenkija buvo padalytos Vokietijai ir Rusijai, vokiečiams teko didelių upių 
— Nemuno ir Vislos — žiotys ir jie laikė savo rankose visą Rusijos eks- 
portą tomis upėmis; kitos upės (Dauguva, Narova, Volchov, Svir) beveik 
arba visai netiko laivybai dėl slenksčių. Vokiečiai mokėjo išnaudoti pato- 
gią padėtį; jų pačių prisipažinimu Dancigas, Karaliaučius ir Klaipėda tuko 
iš „rusų“ duonos. Kai nebuvo geležinkelių, vandens keliais buvo plukdo- 
mas miškas ir visi žemės ūkio produktai. Vokiečių skriaudas daugiausia 
juto lietuviai ir lenkai; jie jau paskutiniais politinės nepriklausomybės me- 
tais buvo pradėję ieškoti aplinkinio kelio, kuriuo būtų galėję pasiekti jūrą 
be vokiečių malonės. 

XIX šimtmečio pradžioje vandens kelio į jūrą klausimas buvo labai 
aktualus ; buvo atlikti tyrinėjimai, paruošti projektai, ir 1825 metais rusų vy- 
riausybė, apskritai labai nepaslanki ir nejautri savo vakarų reikalams, išsiju- 
dino ir paskyrė stambias lėšas vad. Ventos kanalui kasti. Darbas buvo 
dirbamas slaptai, kaip tvirtovių statyba. Dirbo keli pulkai kareivių. Tarp 
Dubysos aukštupio prie Bubių ir Ventos aukštupio ties Tolučiais, pro Ie- 
dynų paliktą Kurtuvėnų slėnį, buvo iškastas kanalas; Venta buvo tiesinama 
ir gilinama, o Dubysos aukštupis tarp Bubių ir Kražantės žiočių buvo vi- 
sas pakeistas kanalu dešiniajame slėnio šone : Dubysa čia tokia menka ir 
vingiuota, kad ją taisyti nebeišsimokėjo. Ir Ventoje, ir Dubysoje buvo pa- 
statyta keliolika šliūzų laivams kelti.  Kanalui maitinti vandeniu turėjo būti 
panaudoti keliolika ežerų, Rekyva ir Kurtuvėnų apylinkių ežerai. Laivai ir 
sieliai, plaukę Nemunu, turėjo Dubysa keltis prieš srovę iki Bubių, toliau 
kanalu plaukti iki Ventos ir leistis Venta iki jos žiočių Ventspilėje. 

Kanalo kasimo darbai ėjo keletą metų ir jau buvo netoli galo. Buvo 
taip pat išmūryti beveik visi šliūzai. Kai prasidėjo 1830 m. sukilimas, rusų 
kareiviai pasitraukė, sukilėliai sunaikino dalį įrengimų ir darbas sustojo. 
Vėliau paaiškėjo, kad darbų vykdytojai buvo pridarę malversacijų ir pasi- 
naudojo sukilimo proga — sunaikino dokumentus. Rusų vyriausybė išlei- 
do darbams daugiau, kaip 10 milijonų rublių, neskaitant kareivių darbo ir 
nemokamos statybinės medžiagos. Taigi matome, kad šio kanalo statyba 
darytomis suktybėmis buvo kiek panaši į Panamos kanalą (dabar „panama“ 
vadinamos apskritai visos stambios malversacijos). 

Ir vokiečių intrigos trukdė kanalą baigti. Keletą kartų buvo keliamas 
tas klausimas, bet caro dvariškiai vis rasdavo būdų paveikti Mikalojų I, kad 
"neatimtų vokiečiams pelno. Pagaliau, vieną kartą sveikindamas Prūsų ka- 
ralių Fridrichą vardo dieną, Mikalojus jam pranešė malonią žinią, kad liepęs 
sustabdyti Ventos-Dubysos vandens kelio vykdymą. 

Kanalo klausimas vėl atgijo pačioje XX šimtmečio pradžioje, kai buvo pa- 
statytas Ventspilės uostas ir geležinkelis iš Maksvos iki Ventspilės. Inž. 

Šistovskiui vadovaujant, 1901—1904 metais atlikti nauji tyrinėjimai ir 
pasiruošta atstatyti šliūzai bei perkasai. Pasirodė, kad akmenys iš šliūzų 
buvo išlupti ir nugabenti į Kauną Nemuno krantinei, vad. „cembruvkai“, 
papuošti; kiti akmenys atiduoti bažnyčių ir kai kurių valdžios įstaigų sta- 
tybai. Darbus sutrukdė rusų-japonų karas 1904 m. ir revoliucija. Dar kar- 
tą tyrinėjimai buvo pradėti 1014 metais, Didžiojo karo išvakarėse. Nelaimin- 
gi bandymai, sutapę su karais ir revoliucijomis, įtikino vietos gyventojus, 
kad Dubysos negalima liesti: tuoj bus karas ar sukilimas. 


3. Ventos-Dubysos kanalas 


Ar bus kada vėl kasamas Ventos-Dubysos kanalas? Šiuo metu, kada 
Laisvoji Lietuva turi Klaipėdos kraštą ir laisvą išėjimą Nemunu į jūrą, tas 
klausimas nėra aktualus. Kai vokiečiai spaudžia Lietuvą, gindami saujelę 
savo tautiečių ir išsigimusių lietuvių Klaipėdos krašte, jie siekia vėl atsisėsti 
Nemuno žiotyse, atstumti mus nuo jūros, pavergti mus ekonominių atžvilgiu. 
Jei vokiečiams tai pavyktų, vėl atgims seni fantastiški projektai, vėl bus ieškoma 
kurio nors kelio į jūrą. Ventos-Dubysos kanalo liūdna istorija tegu nuolat pri- 
mena mums gresiantį pavojų ir verčia branginti laisvą jūrą ir Nemuno žiotis! 

Dabar kanalas užaugęs, užsmukęs, bet šlaitai dar gerai laikosi. Vieto- 
mis ūkininkai kasa durpes iš iškastų prieš 100 metų pylimų. Ties Jurgo- 
niškių k. kanale įtaisytas vandens malūnas; vanduo teka kanalu iš ežerų ir 
balų Ventos linkui. Takoskirą, kur vanduo ima tekėt į Dubysą, radom jau 
nebetoli Kurtuvėnų. Vidurinis kanalo tarpas geriausiai išliko. Šlaituose pri- 
augo gražaus miško. Kanalas atrodo didelis, platus ir gilus, vietomis ajerų 
ir nendrių tankiai priaugęs. 

3. Kurtuvėnai 


Kanalas eina pro šalį Kurtuvėnų mst., kuris išgarsėjęs gr. Platerio žuvų 
ūkiu. Dvaro savininkas, p. S. Plateris, priėmė mus labai gerai. Vaišino 
mus, nuoširdžiai rodė savo nepaprastai įdomų ūkį; iš jo išgirdome daug 
naujų dalykų. Matėm gražias Kurtuvėnų apylinkes, naujų žuvų tvenkinių 
įrengimą, žemės užtvankų statybą,“ dalyvavom, kai karpius gaudė ir perkėli- 
nėjo juos į kitą kūdrą. Visa Platerių šeima parodė mums didelio prielan- 
kumo ir nuoširdžiai mums padėjo. 


4. Kurtuvėnų žuvų ūkio griovis taip pat tinka baidare plaukti 


Kurtuvėnų dvare seniau buvo dailūs rūmai. Bermonto žygio metu 
dvarą sudegino: parke liko romantiški griuvėsiai su herbais frontone, por- 
talais, laiptais, augančiais ant mūro beržais... Šeimininkai nepajėgė dvaro 
atstatyti, bet įsikūrė mažame namelyje. 

Kurtuvėnuose graži balta dvibokštė bažnyčia. Labai įdomios kapinės - 
vienos senos su mediniais kryžiais, kitos naujos su moderniškais pamin- 
klais. Krinta į akį vienas žavingai gražus paminklas, didžiausia retenybė 
Lietuvoje: prie juodo obelisko liūdi, galvą nuleidusi, mergaitė. Jaučiamas 
tikro menininko darbas.  Antkapį dengia stora juodo marmuro plyta; 
jis aptvertas dailia geležine tvora. Liūdna šio kapo istorija. Vieni apylinkių 
dvarininkai turėjo jauną dukrelę, kuri anksti pasimirė. Prieš mirdama ji buvo 
mačius Varšuvos Povonzkų kapinėse antkapį su verkiančia mergaite !ji prašė 
motiną, kad ir jai tokį paminklą pastatytų. Netekę vienintelės dukters, tėvai 
užsakė brangų paminklą, kuris kaštavo 8000 rublių. Teko parduoti dvaras, 
bet paminklas Kurtuvėnuose buvo pastatytas prieš pat Didijį karą. Perkelti 
dukters karsto tėvai nebesuskubo; karas sutrukdė. Taip ir pasiliko tuščias 
antkapis su užrašu: Severino Rimgailos šeimos kapas. 

Plaukdami Ventą užsukom pusryčių į mažą Bacaičių dvarelį: pataikėm 
į p. Rimgailus. Senoji ponia mums papasakojo šią istoriją ir apsiašarojusi 
parodė atgabentą iš Kurtuvėnų antkapio lentą, kurią kažin kokie niekšai su- 
daužė. Rimgailų antkapį, kuriuo grožėtis turėtų vykti ekskursijos į Kurtu- 
vėnus, kurį saugoti ir gerbti privalėtų kiekvienas žmogus, Kurtuvėnų pa- 
dugnės pasirinko vogtų daiktų sandėliu ir buvo įsitaisę... samogono fabriką. 
Dabar visas antkapis kelių eilių spygliuota viela aptvertas, anga atvira... Gėda, 
didelė gėda tiems barbarams ir vandalams! Kas būsite Kurtuvėnuose, ap- 
lankykit Rimgailų antkapį ir pasipiktinkit kartu sii mumis! 


4. Dubysos versmės 


Knygose nėra vienodumo, kur prasideda Dubysa. Vieni ją veda iš 
Rekyvos ežero, kiti iš Raizgių ežero, treti nuo Bubių ir dar iš kitur. Tam 
klausimui ištirti padarėm didelę kelionę iki Dubysos versmių. 


5, Ieškomos Dubysos versmės 


Ties Leporų kaimu, 5 km į pietų vakarus nuo Šiaulių, nesenai iškasti 
keli nusausinimo grioviai; vieną jų reikia laikyti Genupio pradžia, kuris 
toliau, perėjęs Siaulių-Tauragės plentą, ties Pailių kaimu gauna Šventu- 
pio vardą ir teka į Raizgių (tikrai —Balniaus) ežerą; iš to ežero teka tikroji 
Dubysa. Galima spėti, kad tikrosios Dubysos aukštupio — Genupio — vers- 
mės buvo nedidelėje kūdroje ties Gegužės dv., tarp Verduliukų ir Šlepkų 
k., apie 2 km nuo Rekyvos ežero. Su Rekyvos ežeru Genupis neturi jokio 
ryšio; jo versmes skiria nuo ežero aukštoka moreninė užtvara, Iš Rekyvos eže- 
ro yra prakastas kanalas į Aukštelkių žuvų ūkį, Tilžės (Dubysos intako) baseine, 

Karštą sekmadienį apėjom visas, su Dubysos aukštupiu susijusias, 
vietas. Vandens Dubysoję neradom net atsigerti iki Balniaus ežero. Sušilę 

ir pavargę mėginom maudytis tame ežere, bet dėl dumblo netinkamoje 
vietoje. Cia vienas „čiabuvis“, gyvenąs prie Dubysos ištako iš ežero, iš- 
koliojo mus labai turiningais, daugiausia rusiškais, nepadoriais žodžiais. Su 
pasigailėjimu patyrėm, kaip maža dar žmogus kartais skiriąsi nuo gyvulio... 

Iš Balniaus ežero ištekėjusi Dubysa turi aiškią vagą, kurios vingiais 
vos sunkiasi vandens srovelė; neradom priemonių išmatuoti tokį mažą de- 
bitą. Tik ties Jakštaičiais srovė darosi kiek ryškesnė. Čia radom vienoje 
ramioje vietelėje įtaisytą alaus bravorėlį Pagaminto produkto kelios stati- 
naitės buvo pamerktos į Dubysą. Meisteris, užuot mus pavaišinęs savo darbo 
vaisiais ir pasigyręs naminio įrengimo tobulumu, pasislėpė nuo mūsų krūmuo- 
se ir dūmė per laukus į mišką... Gal ir gerai, nes ir jis galėjo būti neman- 
dagus ir biauraus liežuvio. Tie „čiabuviai“ blogai mums užsirekomendavo. 

Zemiau Jakštaičių k., ties Cegelnės plytų fabriku, Dubysa patenka į 
platųjį Kurtuvėnų slėnį, kur Bubių malūnas laiko patvenktą vandenį; čia 
Dubysa iš karto atrodo daug didesnė. Pro Bubius eina Siaulių-Tauragės 
plEntas: Vienas tiltas pastatytas per Dubysą (aukščiau malūno), kitas per 
analą. 


5, Iš Kurtuvėnų į Dubysą 


Plaukti pradėjom vėl kanalu nuo Baltosios (tarp Kurtuvėnų ir Bubių); 
viena baidarė prasiyrė iš didelės Kurtuvėnų kūdros mažais grioviais, bu- 
vusio Kurtuvos upelio vietoje, per eilę kliūčių, iki kanalo. 

Sudėję baidares. ir atsisveikinę su 
maloniais šeimininkais, plaukėm garsiuo- M“ 
ju Ventos-Dubysos kanalu; dabartinis | 
upelis gražiais vingiais įsigilino į seno- |, 
jo perkaso dugną. Sutikom kiek kliū- 
čių — labai žemų lieptų ir tiltų. Artė- 
dami prie Bubių radome krūmų ir me- 
džių. Su pavojum ir organizuota pagel- 
ba prasimušėm per tas pirmąsias džun- ž 
gles. 8. Bubių piliakalnis 

Ties Bubiais kanalas pylimo uždarytas ir dėl to sausas. Nedidelis 
medinis tiltas galėtų didžiuotis pranašauta jam garsia ateitimi: „Keliautojas“, 
vykstąs iš tolimų pietų šalių į milžiniškas didingos rusų imperijos žiemių 
erdves, nustebęs matys po savo kojomis Rytų brangenybes ir Vakarų ša- 
lies produktus, lengvomis barkomis skriejančius į Baltijos jūrą“ (Annuaire 
du corps des Ingėnieurs des voies de communication, Petrapilis 1830). O 
dabar, važiuodami šiuo tiltu turistai ar ūkininkai, nematydami tų prana- 
šautų stebuklų, laužo galvą, kam reikėjo greta statyti du tiltu per vieną upę. 

Bušinskis, entuziastingai aprašęs Dubysą, kaip vyriausią Že - 
maičių upę (J. B. Dubissa, gtowna rzeka w dawnem ksieztwie žmujdzkiem. 
Wilno 1871), aprašo Bubių tiltą, kaip labai dailų ir vienintelį žemaičių ša- 
lyje: mūriniai laiptai į kanalo dugną sudaro su skliautu lyg „altaną“.. Mes 
10 nepastebėjom, 


6. Dubysa aukščiau Kražantės 


Hidrografai tvirtina, kad Dubysa turėtų vadintis Kražante; stambiau- 
sias jos dešinysis intakas Kražantė, tekantis nuo Girgždutos kalno pro 
Kražius ir Kelmę, yra dvigubai ilgesnis, kaip Dubysos aukštupis (86 km 
prieš 42), 


9. Dubysa plaukti tenka kaip tuneliu 


Iki Kražantės žiočių Dubysa tėra mažas upelis, sunkiai nugalimas 
baidare, ypač sausą vasarą. Mes tai patyrėm savo kailiu, ir labai skaudžiai. 
Praplaukę Bubių malūną radome nedidelę vingiuotą upę plačiame slė- 
ny, su lėta srove: plaukėm be ypatingų sunkumų ir manėm, kad toliau 
bus dar geriau. Minkiškių malūnas dėl vandens stokos neveikė; žemiau 
malūno ir mums vandens pritrūko. Cia kreiva vaga taip priaugusi medžių, jog 

vietomis plaukėm Kaip tuneliu, nematydami nieko aplinkui. Nuvirtę medžiai — 
baidarių siaubas, staigūs posukiai, smėlio ir žvyro sėklumos prikankino 
mus. Juo toliau, juo blogiau. Kiek medžių guli be naudos upės vagoje! 
Supratom, kad miškas pas mus dar nebranginamas, 

Krūmai ėjo vis tankyn; vietomis sunku buvo suprasti, kur plaukti. 
Ron tarpų pasitaikė gilesnių ir tiesesnių: tai buvo seniau kastas šoninis 
analas. 


10. Kova su krūmais 


Prisikamavę krūmuose sustojom nakvynei ties Šilo-Padubysio vien- 
kiemiu, kur dauguma mūsų rado malonią prieglaudą pas ūkininkus. Kitą 
rytą, išlindęs iš palapinės, pamačiau, kad Dubysa per naktį visai nuseko. 
Kur atplaukėm vakare, dabar buvo sausas smėlis. Teko laukti, kol malūnai 
pradės veikti ir paleis kiek vandens. Su dideliu vargu, brisdami upės dug- 
nu, vilkom savo laivus ir valėm vagą nuo visokio šlamšto, pavojingo bai- 
darės šonams. 

Sutikom naują betoninį tiltą ir aplankėm Bazilionų bažnytkaimį, ku- 
riame seniau buvo vienyolynas ir žymi mokykla. Neradom jokių pėdsakų 
senųjų pastatų, tik mažą medinę bažnytėlę ir menkutį miestelį. 

Kėlėmės dar per 4 malūnus: Bernotų. Burkšių, Dengtilčio ir Darbu- 
čių. Su krūmais mūsų dalykai ėjo vis blogyn. Vietomis prie krūmų prisi- 
dėjo srauni srovė, kuri grėsė pražudyti mūsų laivus. Brovimosi per krū- 
mus taktika buvo tokia. Priplaukę prie tankių krūmų, pasinėrusių į vande- 
nį. turėjomi laivelio priešakiu kelti juos iš vandens ir šliaužti po jais, nu- 
valydami savo galvomis ir drabužiais visus maurus, dumblą, voratinklius, 

nukratydami visokius vabzdžius ir purvą į laivelius.  Sušlapom, išsitepėm, 
susibraižėm, priteršėm baidares. Sušlapę ir nuvargę miegojom Deivių vien- 
kiemy; visą naktį pliaupė lietus, teko miegoti šlapioj, drėgnoj palapinėj... 
Buvo mūsų tarpe skeptikų, kurie norėjo baidares gabenti arkliais, kol pa- 
sibaigs įkyrūs krūmai. Bet yrėmės toliau ir narsiai kovojome su krūmais, 
ypač po Darbučių malūno, kol, pagaliau, nugalėjom. Po Šiaušės žiočių pa- 
jutom, kad Dubysa pasidarė gilesnė ir platesnė. Greit išplaukėm į plačią 
ir ramią upę: tai į Dubysą įtekėjo Kražantė; ji žiotyse atrodo daug dides- 
nė, kaip tikroji Dubysa. 


7. Tarp Kražantės ir Ariogalos 


Persikėlę per Padubysio malūno užtvanką, toli dėl nuovargio nebe- 
plaukėm; nakvojom Paborykių kaime; lijo visą naktį. Mūsų laimei 3 sun- 
kiosios dienos buvo šaltos ir be saulės; kitaip jos būtų buvusios mums dar 
sunkesnės. 

Zakeliškių malūnas — senoviškos konstrukcijos, su dideliu vandens 
ratu. Kiti Dubysos malūnai turi turbinas. Dubysa čia teka įmantriais vin- 
giais plačiame slėny. Slėnis — labai gražus; iš aukštų jo šlaitų toli matyti 
aplinkui. Upė atrodo, kaip tankių krūmų eilė. Vingiuose pasitaiko rėvų, kur 
srovė smarkiai ritasi per akmenis ir stambų žvyrą. Tarp rėvų upė rami, 
gili ir labai daili; pakraščių krūmai tiksliai atsispindi vandeny. Krūmuose 
daug paukščių; ypač dažnai sutikdavom žydrąjį paukštį tulžį (Alcedo ispida). 

Iš tolo pamatėm didingą Lydavėnų tiltą; O angos bendro ilgumo 
570 m, geležinkelio aukštis siekia 42 m nuo upės, o upė atrodo tikras 
nykštukas palyginus su tokiu milžinu. 

Lydavėnų (ar Lyduvėnų) miestelis —- vienintelis, kurį radom Dubysos 
slėnyje. Viši kiti toli nuo upės, pasislėpę ar pasikėlę į kalnus. Miestelyje 
neradom nieko įdomesnio, nors krautuvėje pardavėja mus stengėsi įtikinti, 
kad Lydavėnuose labai linksma ir malonu gyventi... 

Užlipom į aukštą kalną ties tiltu, kur dar neseniai buvo paminklas... 
vokiečių feldmaršalui Hindenburgui. Mat, tiltą pastatė vokiečiai okupacijos 
metu ir pavadino jį feldmaršalo vardu; tilto gale jie pastatė akmenų pira- 
midę su bareljefu ir atitinkamu įrašu. Karo su bermontininkais metu ba- 
reljefas labai nukentėjo, bet lenta laikėsi ligi 1934 metų: tai buvo tikras lie- 
tuvių tolerantingumo (ar apsileidimo) ženklas. Dabar paminklo neberadom.. 
Reginys į tiltą ir visą slėnį labai gražus. Teko girdėti, kad tiltą draudžia 
fotografuoti; matyti, kad vokiečiai apie jį nesužinotų... 

Iš Lydavėnų dar nuplaukėm ligi Kušeliškių malūno; visai sutemo, kai 
plaukėm po vieškelio tiltu, kuris atrodė paslaptingai gražus.  Malūne mus 
pradžioje priėmė šaltai: šeimininkės bijojo netikėtų svečių, o mes atrodėm 
kiek ekzotiškai. Vis tik priėmė labai gražiai; miegojom daržinėje... su elek- 
tros šviesa. r j 

Kušeliškių malūnas — ar tik ne pats didžiausias Dubysoje. Apylin- 
kės man žinomos dar nuo 1909 metų, kai vasarojau netoli Šiluvos (8 km 
nuo šios vietos). Cia Dubysa yra ypač graži; garsūs Liolingės ir Tvarkan- 
tės slėniai. Upėje ties Tvarkantės žiotimis — didžiuliai akmenys ir. rėva. 

Toliau eina malūnų eilė: Bralinskių, Navininkų, Maslaušiškių. Aukš- 
čiau malūnų Dubysa kiek gilesnė ir ramesnė. Užtat žemiau užtvankų — 
tikra bėda: rėvos, žvyro sėklumos, plaukti beveik neįmanoma, 

Matėm naują geležbetoninį tiltą, baigiamą statyti. 

Betygaloje nesustojom: matėm ją ant kalno, matėm ir piliakalnį. Na- 
kvoti sustojom Ugionių bažnytkaimyje, malonaus klebono kun. Radžvilo 
vaišingai globojami. Ugionys turi gražią mūrinę bažnyčią aukšto kalno vir- 
šūnėje. Greta, medinėje koplytėlėje, yra versmė, žmonių laikoma gydoma; 
visa pašlaitė šlapia, vandens srovė sruvena nuo kalno į slėnį. Čia tikrai 
verta įtaisyti nedidelę turbiną — visam bažnytkaimiui apšviesti. Reginys iš 
Ugionių šventoriaus — vertas pamatyti! 

Siame ruože radom kelias senas išardytas užtvankas ir vieną nebaigtą 
statyti. Dar daug Dubysos vandens kritimo visai nenaudojama. 


11. Dubysa ties Kirkšnovės žiotimis 


Žemiau dailių Kirkšnovės žiočių sutikom didelį geležbetoninį tiltą 
Ariogalos-Raseinių vieškeliu; juo eis ir naujasis plentas. Plento darbus 
matėm abiejuose upės krantuose iki Ariogalos. 

Persikėlėm per Plenbarko malūną ir karštos dienos prikamuoti susto- 
jom Ariogalos malūne. Aplankėm Ariogalos miestelį, dabar labai gyvą dėl 
plento statybos; ateity jis bus dar gyvesnis. Bažnyčia jau su naujais 
bokštais, bet bažnyčios vidus dar neįrengtas. 


8. Paskutiniai vargai 


Vakare pasidarė vėsiau, tat plaukėm su malonumu. Įdomias Ginėvės 
žiotis matėm jau slėpiningoje tamsoje. Netoli nuo čia, 3 km atstume. iki Ce- 
kiškės, Prienų dvaro žemėje 1935 m. gavo 20 ha sklypą mūsų redakto- 

rius prof. Pr. Dovydaitis, pasirašęs Lietuvos, kaip nepriklausomos 
valstybės, paskelbimo aktą (1918. VI. 16). Buvo smalsu pamatyti tas sklypas, 
kad ir be šeimininko; bet neradom, iš ko būtume galėję apie tai pasiteirauti. 
Įstrigę vienoje rėvoje buvome priversti sustoti nakvynei, kur pasitaikė, Kai 
palapinės buvo pastatytos ir mūsų primuse virė arbata, per upės brastą 
jojo arkliaganiai. Iš jų sužinojom, kad esame ties pačiu profesoriaus sklypu; 
štai, kur pasisekė! 


12, Vaizdas iš prof. Pr. Dovydaičio sklypo (3 km aukščiau Čekiškės) 


Kitą rytą aplankėm mūsų naujakurio pliką sklypą, apleistą seno 
dvaro koplytėlę, ir skubėjom toliau. Diena buvo labai karšta, o mums pra- 
dėjo nesisekti. Jau anksčiaui mano baidarė prasimušė dugną akmeninėse 
rėvose. Nuolat teko ji lopyti, išlipus į krantą ir viską iškrausčius. Upė 
darėsi, lyg tyčia, vis sėklesnė ir pavojingesnė. Po Kiluvos malūno atėjo au- 
dra su liūtimi. Užsisegę baidares plaukėm per lietų. Labai dažnai tekdavo 
išlipt ir bristi per sėklumas. Aštrūs akmenys apdraskė mūsų padus, skau- 
dėjo kiekvieną žingsnį žengiant. Sušlapom ir sušalom. Tik persivilkom 
sausais drabužiais, atėjo antras lietus, kuris įvarė mus į desperaciją. 

Nutarėm pasiekti Seredžių ir grįžt į Kauną garlaivių. Laikas bėgo 
greit, o mes slinkom vėžlio greitumu. Varėm savo laivus, kiek pajėgdami. 
Peršokom paskutinį Padubysio malūną; Jaikas vis tirpo. Paskutiniai kilo- 
metrai čiulpė iš mūsų paskutines jėgas. Net fotografuoti nustojom: kran- 
tai buvo šlapi ir kojas labai skaudėjo. | 

Didelis geležinis tiltas — tai jau Seredžius. Aukštai ant kalno raudonais 
stogais naujos kareivinės. (Girdime garlaivio švilpuką, skubiai varomės į 
Dubysos žiotis. Pagaliau — Nemunas! Bet garlaivių prieplauka dar apie 
kilometrą žemiau. Iriamės su srove, bet prieš vėją ir bangas. Lieka tik 
kelios minutės; tačiau ypatingu jėgų įtempimu pasiekiame garlaivį. Baida- 

res su visu labu ir su nemaža vandens sunešame į laivą ir čia jas ardo- 
me bei tvarkome. 

Nepratę prie tokio jėgų pertempimo, jaučiamės prislėgti ir bejėgiai. 
Garlaivis prisipildo keleivių, kajutėse nebėra vietos; paliekame bliktyje, su- 
šalę ir sušlapę ligi paskutinio siūlo... 

Taip pasibaigė mūsų ekspedicija Ventai ir Dubysai tirti. Grįžom į Kau- 
ną VII 26 vėlai vakare, 


13. Dubysa 


9. Baigiamas žodis 


Plaukdami Dubysos žemupiu, pastebėjome dešiniajame jos krante ne- 
paprastai dailius šlaitus, kurie labai tiktų fotografuoti. Jų negalėjom aplan- 
kyti, todėl kitą kartą suruošėm atskirą iškilą. Garlaiviu pasiekę Seredžių, nu- 
ėjome pėsti apie 8 km ir baigėm dairytis dailiame Dubysos slėny. 

Bendras mūsų įspūdis iš kelionės, tai kad Dubysos slėnis yra vienas 
gražiausių Lietuvoje. Upė — labai sunki kelionei baidarėmis, ypač aukštupy. 
Pradedantiems baidarininkams nepatartina jąja plaukti; kur kas lengviau 
plaukti Nevėžiu ir Šventąja. Išsimokėtų pėstiems keliauti Dubysos slėnio 
šlaitais, ypač dešiniuoju; foto mėgėjai čia ras daug vertingų objektų. 

Vandeniu Dubysa labai negausinga; ypač mūsų kelionės metu ji buvo 
ne didesnė, kaip Jiesia. Aukščiau Ariogalos VII 25 išmatavome vandens 
debitą esant 1,66 mš/sec, — tokiai upei labai menką. 

Dubysa gali turėti labai įdomią ateitį. Jos slėnis labai tinka įtaisyti 
2—3 didžiulėms užtvankoms ir išnaudoti didelę vandens kritimo energiją su 
puikiu taupymu ir reguliavimu. Tik kad vėl prietaringi padubysių gyventojai 
heišpranašautų nžujo karo ar kokio sukilimo! 


Apie Ekvadoro ugnikalnį ir dar šį tą 
(II laiškas iš Ekvadoro) 
E Macas 1936. V. 3. 


Iš išgąsčio drebančia ranka rašau Jums, mylimieji „Gamtos Draugo“ 
skaitytojai(jos); bet tik prašau nesijaudinkit, kad kartais į ligą neįvarytų; 
tuomet jau blogiau, nes ir gydytojo reikėtų šauktis . 

Šį kartą noriu papasakoti plačiau apie Ekvadorą. Visų pirma apie jo 
ugnikalnį, vadinamą Tunguraua (vietos gyventojų Kyvarų kalba tai reiškia 
„pragaras“), kuris iš tikrųjų į pragarą ir panašus. Lietuvoj, atsimenu, mo- 
kinausi geografijoje apie ugnikalnius ir kitas Dievo sukurtas prašmatnybes, 
bet jokiu būdu negalėdavau įsivaizduoti, kaip ten gali iš kalnų verstis ugnis; 
sakiau, ar čia tik nebus prasimanymai. 

Ogi šiandien, Dievuli mano, kas būtų pamanęs, savo akelėmis gavau 
pamatyti visokių „dzyvų“, kokių nė nesapnavau. 

Ten, kur aš dabar gyvenu (tas kraštas vadinamas, jei kas dar neskai- 
tėte mano 1-jo laiško*, Ekvadoras) yra vienas didžiausių veikiančiųjų ZŽe- 
mės ugnikalnių. Jis nei dieną nei naktį nepaliauja rūkęs iš savo didžiulės 
pypkės. Baisus jis, kada pradeda čiaudėti ir ugnimi spjaudyti. Dūmai ka- 
muoliais verčiasi iš kraterio, pelenai pasiekia mus, 50 kilometrų atstume gy- 
venančius. " 

Sakau baisus, nes kada užsirūstina, tai ir Zemę supurto. Tik paklau- 
sykit, kaip atsitiko. Vieną kartą, ramiai mums šnekučiuojantis kambary, kažin 
kas pradeda traškėli; elektros lemputė linguoja, šalia manęs sėdintysis kumš- 
telia: „girdi, žemės drebėjimas“. 

— Dievuli! -— sušukau, — prapuolę esam! Išbalom visi kaip popieris; 
aš su visu pamaldumu persižegnojau ir laukiu galo. Ir vėl, bet 'dabar dar 
smarkiau; lubos ir sienos sutratėjo, visas namas sulingavo; dabar, sakau, 
amžiną atilsį, visi mirsim prislėgti griuvėsiuose; įsikibau į stalą ir jau ren- 
giausi bėgti, bet, ačiū Dievui, vėl viskas nurimo. Niekas nė žodžio nedrįso 
“ prašnekti, Kur tau, mirtis panosėj, negi juokausi! 

Tai pirmas kartas man atsitinka matyti panašūs įvykiai. Pamaniau sau, 
kad Lietuvoj to dar niekada nėra įvykę; tuo tarpu čia, Ekvadore, šie įvykiai 
pasikartoja kiekvieną dieną. O aš, homo impressionabilis, kaip epušės lapas 
drebu, ir nekartą pamąstau apie mano brangią tėvynėlę, apie tuos lygiuosius lau- 
kelius, kuriuose jokio pavojaus nėra. Geriau iš geogratijos girdėti apie tuos 
ugnikalnius, kaip juos pačiam matyti. Sutikčiau ir dvejukę sučiupti, kad tik 
nematyčiau šių prašmatnybių. Bet kadangi Sventasis Raštas sako „jog nė 
plaukas nuo galvos nekrinta be Dievo žinios“, tai ir aš atsiduodu Dievo 
apvaizdai, gyvendamas po kaitriąja Ekvadoro saule. 

inotumėt, kad kepina čia, tai smarkiau kaip ant skardos. Amžina va- 
sara: ta pati saulė per Kalėdas, jei ne karštesnė; ta pati ir Birželio bei Lie- 
pos mėnesiais. Kas kenčiate šaltį žiemą, atskriskite su gandrais pas mane. 
Beje, atsiminus paukščius, man rodosi kad ir Lietuvos paukščių atskrenda 
čion vasarotų. Vieną kartą teko matyti būriai gervių ir žąsų; jos gražiai 
išsirikiavusios pralėkė pro mus, o man tuoj knystelėjo galvoj mintis, kad 

Įvairenybės ir jumoras 
“ Ropliai ir saulės karštis 


Yra sakoma, kad gyvatės ir driežai labai mėgsta saulę ir kad jie leng- 
vai iškenčia didelius vasaros karščius. Taip pat ir gamtininkai nekartą ste- 
bėjosi, matydami dykumose roplius ant akmenų, taip įkaitusių nuo saulės, 
kad jų negalima buvo laikyti rankose. Kyla klausimas, kaip tie gyvuliai, 
būdami apaugę žvynais ir negalėdami garinti vandens per odą, iškenčia to- 
kį didelį karštį ir nedvesia nuo kūno baltymų koaguliavimosi. 

Pastaraisiais metais šiuo reiškiniu susidomėjo amerikietis W. Mosau- 
er'is, Kalifornijos universiteto darbuotojas (Los Angeles), bet klausimą 
gerokai patyrinėjęs, priėjo visai nelauktų išvadų. Jis registravo temperatū- 
ros ir drėgmės pasikeitimus pietinės Kalifornijos kopose ir nustatė, kad 
smėlio paviršiaus temperatura vidutiniškai svyruoja tarp 100 naktį ir 500 vi- 
durdienį, o drėgmė — tarp 509/, naktį ir 20/, vidurdienį. Tose kopose vei- 
siasi daug įvairių rūšių driežų ir gyvačių, kurių tarpe Uma notala, Dipso- 
saurus dorsalis ir Crotalus cerastes yra neva pasižymėję ypatingai dideliu 
karščio pamėgimu.  Mosauer'is uždarė juos į narvą, kurio grindys prožek- 
torių pagalba buvo nevienodai šildomos; bet nė vienas jų nebuvo linkęs 
pasirinkti karščiausią vietą. Uma kiekvieną kartą susirasdavo savo smėlį, 
įšildytą iki 370, o kiti ieškojo dar žemesnių temperaturų. Kai šiuos karš- 
tosios Kalifornijos roplius Mosauer'is suleido į narvą su 6090 temperatura, 
tai 5—12 minučių laikotarpyje jie visi išdvėsė. Apskritai, daug sykių pakar- 
toti bandymai parodė, kad nė vienas šių gyvulių neištveria didesnio karš- 
čio kaip 450, 

Vadinasi, reikia manyti, kad jokių ypatingų priemonių apsisaugoti nuo 
kūno audinius žudančių temperaturų ropliai neturi ir todėl vidurdienį jie 
paprastai laikosi akmenų pavėsyje, o ant įkaitinto smėlio pasitaiko atsitikti- 


nai ir gali išbūti tik labai trumpą laiką. A Prielagas ienė 


jos gal būt iš Lietuvos bus čion atskridusios. Matot, brangieji, ir paukščiai 
darosi mielesni, kai tik pamąstai, kad jie gal būt iš mano tėviškės. 

Spėju, kad norėsit ir daugiau iš manęs išgirsti apie šį kraštą. 

Tikrai, tai keistas kraštas savo papročiais ir kulturiniu atžvilgiu. Varg- 
šeliai žmonės čia dar gerokai atsilikę civilizacijoje, bent šimtu metų. Mies- 
„tuose pradeda jau šis tas rodytis ir prašmatniau, kaikur ir automobilis daž- 
niau pasisuka; dviratis čia dar retenybė; apie lėktuvą tai niekas nė nekalba. 
Berods, vieną dieną buvo nupirkti trys lėktuvai ir norėta jie persigabent iš 
Guayaguil'io į Ekvadoro sostinę Ouito (sk. Kito); bet nelaimė: nė vienas lakūnų. 
tinkamai nemokėjo valdyti vairo, taip jog vienas atsidūrė su savo lėktuvu 
Ramiajame Vandenyne, kitas nukrito ir nusilaužė sparnelius, ir tik trečiasis 
laimingai pasiekė sostinę. Nežinau, kas ten įvyko: gal kompo neturėjo, o 
gal benzino pritrūko. Rytojaus dieną laikraščiai plačiai įvykį aprašė, pami- 
nėdami pilotų karžygiškumą. — Tai tiek pasidairius po miestus. 

Kitą kartą pasidalinsim kaimo įspūdžiais ir iš ten, kur aš gyvenu. Tuo 
tarpu iki kito laiško, mano gerieji draugai ir draugės. 

Jūsų draugas in C. J. Alfonsas Girskis S. S, 

Paminklas Odysejui 
Odysejos tvrinėtojas vokiečių prof. W. Dėrpfeld'as savo posesijoj, 
kurią jis turi įsigijęs Leuko saloj, pastatydino Odysėjui paminklą. Mat, šis 
tyrinėtojas yra įsitikinęs, kad Leuko sala (Leukas) esanti to Homero karžy- 
gio gimtinė. Pirmiau buvo manoma Odysejaus gimtinę esant mažą, šian- 
dien Ithaka vadinamą, salą. Bet šiandien šios nuomonės niekas nepalaiko. 
Tačiau naujausi tyrinėjimai rodo, kad ir Leuko sala vargiai bus buvusi Ody- 


sejaus' gimtinė. Šiandien "mėginama įrodyti, kad“ Odysejaus gyventoji 


vieta ir įo karališko sosto buveinė yra buvusi Korfu sala. 


Žmogaus ir pasaulio tobulintojas 

Jei Dievas, kurdamas žmogų, būtų savo patarėju pasikvietęs vokiečių 
prof. Dr. K. Marks'ą, tai jis Jam būtų pataręs žmogų sumažint per pusę, 
kaip kad koks jis dabar yra, nes toks padaras būtų buvęs daug tikslinges- 
nis, taigi ir tobulesnis. Būtent, pirmiausia tokiam žmogui reiktų dvigubai 
mažiau maisto, kaip kad kiek jam dabar reikia, o skilvio klausimas juk vi- 
sokias socialines revolucijas kelia. Antras palengvinimas gyventi tokiam suma- 
žigtam žmogui būtų tas, kad jis savo paties raumenis galėtų panaudot oru la- 
kiot, vadinasi palėktų ir be lėktuvo, o tik savo paties jėgomis. Prof. Marksas 
randa reikalo žmogų mažinti todėl, kad jo įsitikinimu, „žmogaus kūno didu- 
mas perviršija optimalinį saiką, kokis galimas mūsų Žemės sąlygomis“. 

Ogi Oreifswaldo universiteto profesorius K. Peter's yra įsitikinęs, kad 


Gamtoje yra viskas tikslinga. 


Peter'is mano, kad kiekvienas mortologinis ar tiziologinis vyksmas gam- 
toj yra tikslingas, naudingas bei planingas ir kad kitokių vyksmų gyvosiose 
būtybėse iš visa nesama. Blogi, žalingi vyksmai toki atrodo esą tik žiūrimi 
iš šalies; indiferentiškų (— nei naudingų nei žalingų) vyksmų iš visa ne- 
sama. Viršum to, kas dalinai atrodo žalinga, stovi aukštesnis ir vertingesnis 
naudingumas. Peter'is konstatuoja trejopą tikslingumą: poindividinį, indivi- 
dinį ir antindividinį. Poindividiniu tinkslingumu yra sudarytos gyvųjų bū- 
tybių kūno celės, audiniai ir organai; individiniu — pats visas individas; 
antindividinis tikslingumas tvarko gyvųjų būtybių rūšis ir jų pasiskirstymą 
gyvenąmoj erdvej, nuo kurios jos negali būt atskirtos. Kitaip tariant, čia 
būtų dar gyvybinis-erdvinis tikslingumas. 


Kuriais būdais įvairių tautų vyrai rašo veikalą apie dramblį 
ir kokią antraštę jam deda 


Penkių įvairių tautų vyrai kiekvienas rašo knygą apie dramblį — An g- 


las tuo reikalu vyksta Indijon, surengia medžioklę ir parašo storą paveiks- 
luotą kelionės knygą, kuriai padeda antraštę: „Kaip aš nušoviau mano pir- 
mąjį dramblį“. — Prancuzas tuo pačiu reikalu gavęs progos užeina į 
zoologijos sodą ir skubiai parašo brošiūrą su antrašte: „L'Elėfant et ses 
Amours“ (Dramblys ir jo meilės aistros). — Vokietys įsigilina tą daly- 
ką tyrinėt ir po kelerių metų išeina jo penkerių tomų veikalas antrašte: 
„Įvadas į monografiją apie dramblio studijavimą“. — Rusas išgeria vod- 
kos (degtinės), užsidaro savo palėpėj ir parašo ploną filosofinį traktatą: 
„Dramblys — ar jis iš visa egzistuoja?“. — Lenkas atsisėda valstybinėj 
bibliotekoj ir parašo ugningą pamfletą: „Dramblys ir lenkų klausimas“. 
„Medley“, Londonas, 1936. VII. 


rpm 


GAMTOS DRAUGAS 


Popularus „Kosmo“ skyrius 
1936 metų Rugsėjo-Spalių mėn. 


DVIEJŲ DIDŽIŲ GAMTININKŲ MIRTIES 
PENKMETINĖS 


Pr. Dovydaitis, Kaunas 


Erich Wasmann S. J. 


Šiame „Gamtos Draugo“ sąsiuviny imuosi jums, malonieji (iosios) 
skaitytojai (jos), papasakoti šį tą apie gyvenimą ir darbus dviejų didžių gam- 
tininkų, kuriuodu jau prieš penkerius metus yra išsiskyrę iš šios žemės gy- 
vųjų tarpo. Apie juodu drauge ketinu kalbėt šiokiais sumetimais: 

1) juodu abu yra tos pačios tautos vaikai; 

2) abu yra buvę ne tik gamtininkai, bet ir gamtos filosofai; 

3) jųdviejų gamtos filosofinės pažiūros turi daug panašumo; 

4) juodu buvo geri draugai, ir 

5) tą jųdviejų draugystę, atrodo, pati mirtis pažymėjo, atlankydama 
juodu tais pačiais metais, tą patį mėnesį ir beveik tą pačią dieną (tik 1 die- 
nos skirtumas!), kad ir jųdviejų amžiaus skirtumas buvo 10 metų su viršum, 
o tarp jųdviejų mirties vietų būta apie 300 —400 km atstumo. 

Ketinu papasakot apie vokiečių botaniką Joną Reinkę ir zoologą 
Eriką Wasmann'ą. Kad galėčiau arčiau vieną kito juodu sugretinti, pir- 
moj vietoj kalbėsiu apie vėliau gimusį ir vėliau mirusį Wasmann'ą, o antroj 
vietoj pastatysiu anksčiau gimusį ir ilgiau gyvenusį Reinkę. 


ERICH WASMANN S. J. 
1859—1931 


Erikas Vasmanas gimė 1859 V 29 saulėtame Merane pietiniame Tiro- 
ly (prieš didijį karą buvo Austrijos, dabar — Italijos) Tačiau savo kili- 
mo atžvilgiu jis nebuvo tirolietis, nes jo gimdytojai čion tik buvo atsikėlę 
gyvent, o abu buvo kilę iš Hamburgo (Vokietijos žiemiuose). 

Hamburgas (lietuviai taria: Amburkas) — pirklių miestas. Ir Vasma- 
no senelis (=jo tėvo tėvas) buvo to miesto pirklys, daug metų praleidęs 
užsieniuose po tolimas jūras beplaukiodamas; o Napoleonui Hamburgą ap- 
: gulus, buvo pabėgęs Anglijon. Bet jo sūnus, mūsų gamtininko tėvas, Frid- 
rikas Vasmanas (gimęs 1805 VIII 8) buvo pasirinkęs kitokią kaip jo tėvo 
profesiją: ne pirklio, bet menininko tapytojo. Išaugintas griežtai protestan- 
tiškoj dvasioj vieno protestantų dvasininko namuose, Fridrikas, menininko 
palinkimais sekdamas, 1832 m. nuvyko į Romą ir dirbo drauge su pirmiau 
atvykusiu (ten ir mirusiu) įžymiu vokiečių menininku tapytoju J. F. Overbeck'u 
(1789—1869), kuris 1813 m. jau buvo perėjęs į Katalikų Bažnyčią. Overbe- 
ck'o artumoje ir Fridrikas Vasmanas ilgai trukusius savo sielos konfliktus baigė 
žengdamas tą patį žingsnį, pereidamas į katalikybę (1835 m.). 40 metų am- 
žiaus turėdamas jis vedė žmoną protestantę, kuri taip pat, berods tik daug 
vėliau, perėjo katalikybėn. Taigi, Erikas yra kilęs iš gimdytojų konvertitų. 

Menininko tapytojo Fridriko Vasmano atsivertimo istorija yra iš jo 
paties žodžių surašyta jo autobiografijoj, berods siekiančioj tik iki 1859 m. 
Erikas, 7 m. amžiaus turėdamas, atsiminė, kaip 1866—67 m. žiemą jo tėvas 
vakarais, kada tapyt buvo tamsu, diktuodavo autobiografiją savo žmonai, o 
ši ją surašydavo gražiu stilium. Eriko tėvo ir motinos dvasiniai sugebėji- 
mai gražiai derinosi: tėvas — dvasinio portretavimo ir žanrinės tapybos 
mistras, motina — puiki plunksnos stilistė (iš namų Kramer'ytė, vienos 
Hamburgo gimnazijos direktoriaus Krimer'io duktė). 

Autobiografijos rankraštis buvo baigtas; tačiau neatsirado leidėjo kny- 
gai išleisti. Fridrikas Vasmanas literatų pasauly buvo per mažai žinomas 
asmuo, kad kas būtų ėmęsis jo autobiografiją spausdinti. Be to, tūlam lei- 
dėjui galėjo nepatikt ir tas nuoširdumas, kuriuo tas, savo jaunatvėj buvęs. 
linksmas ir laisvai „goethiškai“ gyvenęs, jaunuolis čia  pasakojosi savo. 
atsivertimą. Trumpa ištrauka iš Fridriko Vasmano autobiografijos po kelerių 

metų buvo įdėta Rosenthalio „Konvertitų paveiksluose“ (Konvertiten- 
bildern Deutschlands I, 21871). Bet ištisai visa mūsų gamtininko tėvo 
autobiografija, kiek jos buvo jo padiktuota, spausdintu pavidalu pasaulį iš- 
vydo tik dešimčiai metų praėjus po jo mirties, kuomet ją menininko po- 
mirtiniuose palaikuose užmestą ir užmirštą aptiko ir jos išspausdinimu rim- 
tai susirūpino taurus norvegas Berntas Groenvald'as. Tuo būdu 
Eriko tėvo autobiogratija ir išėjo 1896 m. Mūnchene (Bruckmann'o išleista 
500 egz. skaičiumi). O patsai Fridrikas Vasmanas savo žemės gyvenimą 
buvo baigęs ir savo taurią sielą Dievui atidavęs Merane jau 1886 V 10, 
81-sius savo amžiaus metus baigdamas. Velionies paskutinįjį norą pildant, jis 
buvo pašarvotas pilkais kapucino drabužiais, kaip tretininkų ordeno narys. 

Tokių tai būta mūsų gamtininko gimdytojų; šiame jo gimdytojų dva- 
sios fone dabar mums. bus ryškesnis ir jų sūnaus dvasinis veidas. 

Būdami abu konvertitai, Eriko gimdytojai buvo įsigiję gyvų ryšių su 
Katalikų Bažnyčia; ją, kaip gyvenimo palydovę, juodu buvo davę ir savo 
siinui. Aukštesnį išsilavinimą Erikas įsigijo benediktinų (Merane) ir pran- 
ciškonų (Hall'y) mokyklose. Žemėvaizdžių ir portretų tapytojo sūnus jau nuo 
ankstybos jaunatvės parodė didelio susidomėjimo stebėt ir rankiot gyvo- 
sios gamtos padarėlius; o Eriko gimtinės turininga gamta (Ečo aukštupis) 
turėjo kuo tenkint jo smalsumą. Kaip kiekvienas vaikas, ir Erikas ypač ža- 
vėjosi plaštakėmis ir vabalais. 

15 metų Eriką gimdytojai buvo atidąvę į jėzuitų vedamą gimnaziją 
su pensionatu „Stella matutina“ Feldkirch'e (Voralberg). Cia biidamas 
Erikas beveik visą savo laisvalaikį praleisdavo dideliame gamtos muziejuj, 
kuriuo ši įstaiga iki šių dienų pasižymi prieš kitas panašias mokymo įstai- 
gas. Geras mokinio Vasmano patarėjas zoologijos dalykuose čia buvo 
gamtos mokslo mokytojas kun. Klene (+ 1922), vėliau geras savo mokinio 
pagelbininkas. Ir aplink Feldkirchą miškuose po samanomis biidavo gra- 
žių vabalų.  Pasivaikščiojimo metu aptikęs kurį tokį vabalą, gimnazistas 
Vasmanas neiškęsdavo nesušukęs: „ana vėl Carabus!“. Dėl to draugai Vas- 
maną praminė „Carabus'u“ (=—vabalu) ir kitaip jo nė nevadino. 

Feldkirche būdamas Erikas apsisprendė ir dėl savo gyvenimo pašauki- 
mo. Rimtai apsisvarstęs, jis įstojo Jėzaus Draugijon ir 1875 m. Rugsėjo 
mėn. 28 d. atvyko Olandijon į jėzuitų noviciatą Exaten'e, nes anuo, vad. „Kul- 
turkampf'o“, metu vokiečių jėzuitai buvo iš savo tėvynės išvyti. 

Jaunuoliui Erikui patiko Jėzaus Draugijos tikslai, o ordeno vadovybė 
veikiai įžvelgė ir įvertino jo palinkimus gamtą tyrinėti. Jau 1877—79 m. 
Wijnandsradė's (piet. Limburgo provincijoj) kolegijoj, mokydamasis klasiki- 
nes kalbas ir literaturas, Vasmanas kreipė savęsp visų dėmesį kaip gamtos 
draugas. O kitais trejais metais Blyenbeek'e, mokydamasis filosofijos stro- 
piai ėmėsi sudaryt rimtą, mokslo reikalavimams tinkamą, vietinių vabz- 
džių ir vabalų kolekciją. Draugai jam padėjo tą darbą dirbti, o jo žvalūs 
mokytojai rūpinosi, kad jų gabaus mokinio žvilgis nesusiaurėtų virstant jam 
tik vienašališku vabalų kolekcininku bei sistematiku, bet kad plistų ir jo 
filosofinis akiratis. Tat Vasmano įžymūs mokytojai jėzuitai L. Dressel'is 
ir Tilmanas Pesch'as kreipė to jų gabaus mokinio dėmesį į gamtos 
mokslo vadovėlius ir į aukštesnes biologijos problemas, k. a į evolucijos 
teoriją, į teleologijos ir gyvulių psichologijos klausimus. 

Mokytojų įtaka šiąja linkme nukreipė Vasmaną 1882 m. vasarą tyri- 
nėt vabalo piltuvsukio (piltuvės sukėjo) (Deporaus betulae L.) ir jo gimi- 
naičių nuostabius instinkto reiškinius.“ Savo tyrimų rezultatus jis paskelbė 
eilėj staipsnių žutnale „Natur und Offenbarung“ (Miinster'y), kurie paskui 
1884 m. išėjo kaip jo pirmoji knyga: Der Trichterwickler. Eine natur- 
wissenschaitliche Studie ūiber den Tierinstinkt etc. Knygoje buvo iškel- 
tas ne vienas naujas, biologijai iki tol nežinomas dalykas. 

Galima buvo manyti Vasmaną ir visam gyvenimui pasiliksiant šių va- 
balų gyvenimą tyrinėti. Bet šios jo „pirmosios biologinės meilės“ jis ne- 
trukus atsižadėjo ir nuėjo tyrinėt kitą smulkiųjų, bet įdomiausių gyvųjų bū- 
tybių sritį — skruzdes, termitus bei jų svečius; kaip šios gamtos srities 
tyrinėtojas Vasmanas paskui ypač išgarsėjo. Savo tyrinėjimų sritį Vasma- 
nas pakeitė šių priežasčių dėliai. 

Jėzuitų ordeno papročiais, filosofijos studijas baigęs Vasmanas turėjo 
dirbt mokytojo darbą kurioj ordeno kolegijoj Europoj ar užsienio misijose, 
Bet jau ir pirmiau buvusi silpna jo sveikata šiuo metu taip pablogėjo, jog 
atrodė jį išviso neilgai gyvensiant. Jo plaučių liga buvo taip įsigalėjus, jog 
atrodė abejotina, ar galima bus jam suteikti kunigo šventimus. Kokio ki- 
tokio darbo kaip tik plunksnos jam nebuvo galima pavesti. Tat jis, jei pa- 
sveiktų, buvo numatytas skirt vokiečių jėzuitų leidžiamo kulturos žurnalo 
„Stimmen aus Maria-Laach“ bendradarbiu. O šioks darbas buvo Vasmano 
siekiamas. Ir Apvaizdos buvo skirta jis pasiekti. 

Vasmano tvirta valia gyvent įveikė jo silpną kūną, svekata pradėjo: 
taisytis, taip jog 1888 m. jis buvo įšventintas kunigu ir po dvejų metų ga- 
lutinai inkorporuotas į sakyto žurnalo bendradarbių kolegiją. Ir iki mirties 
jam nebuvo paskirtos kitos kurios pareigos. Neteisingas yra pasklydęs mą- 
nymas, būsią Vasmanas profesoriavęs savo ordeno įstaigose. Tačiau Vas- 
manui galėjo pavydėt nevienas mokslininkas profesorius tuo atžvilgiu, kad 
jis visą savo laiką ir jėgas, kiek jų turėjo, galėjo sunaudot tyrinėjimo darbui, 
nes darbo sakyto žurnalo redakcijoj jam buvo palyginamai nedaug, o kiek 
jo buvo, tai jis lietė jo paties tyrinėjamą sritį. O paakinimų ir pagalbos jis iš 
čia gaudavo daug. 

1883 m. išėjo vokiškai išversta anglų gamtininko darvinisto J. Lu b- 
bock'o knyga apie skuzdes, bites ir vapsas (Ants, Bees and Wasps 1882). 
Sakyto įėzuitų žurnalo redaktorius atkreipė Vasmano dėmėsį į šį veikalą ir 
prašė plačiau parašyti šiais klausimais. Vasmanas sutiko, bet sakė pirmiau 
norįs dar patsai šios rūšies vabzdžių gyvenimą patyrinėti. Ir jis tam dar- 
bui atsidėjo su visu širdies karščiu, kiek jam leido jo silpna sveikata. Pir- 
miausia jis užgulė tyrinėt skruzdes, kurios juk ir Lubbock'o veikale stovi 
pirmoj vietoj. 

Įsigilinus į atitinkamą literaturą vokiečių, prancuzų ir anglų kalbomis, 
Vasmanui atsivėrė naujas skruzdžių biologijos pasaulis. Ir Vasmanas, kaip 
kad buvo darę Pierre Huber, Andrė, Forel, Adlerz, Mc Cook 
bei kiti, tyrinėjo ir laisvėj gyvenančias skuzdes, ir dirbtiniuose jų lizduose, 

* Apie vieną šios vabalų giminės (Rhynchites betulae) vašo ir A. Dambrauskas, 


'vadindamas jį beržo sukliu arba dramblučiu (Matematiškas bičių instinktas ir 
vabalas matematikas. Kaunas 1921, 0—11 p). 


Pr. Dovydaitis, Erich Wasmann S. J. 133 


Jis nenurimo iki neištyrė visas iki vienos Exateno šiluose gyvenančias rū- 
šis. Ir per nedaugel metų Vasmanas jau tapo vienas geriausių skruzdžių 
gyvenimo žinovų, savo rūpestingai ir uoliai vedamose užrašų knygelėse tu- 
rįs nepaprastai gausingos medžiagos, kurią paskui įvairiais atžvilgiais su- 
naudojo savo traktatams ir knygoms. Be to, kaikurie jo popularūs pasa- 
kojimai apie skuzdžių gyvenimą buvo parašyti tokiu gražių stilium, jog net 
buvo dedami į mokyklų vadovėlius (chrestomatijas) ir garsino jo vardą. 

Jau Exateno apylinkių skruzdžių tyrinėjimo pačioj pradžioj Vasmano 
dėmesį užkliudė ir tam tikri vabalai, iš kurių skruzdės turi naudos ir ku- 
riuos todel laiko savo tarpe kaip svečius. Netrukus jis įsitraukė tyrinėt ir 
visos mūsų planetos paviršiaus skruzdžių bei termitų vabalus svečius (mir- 
mekofilus ir termitofilus), kadangi pradėjo gaut tyrinėjamos medžiagos ir iš 
tolimų kraštų. 

1890 ir 1891 m. Vasmanas dar buvo lankęsis Prahos ir Vienos biblio- 
tekose ir patobulino savo zoologinį išsilavinimą teoriniu bei technikiniu 
atžvilgiais Prahos vokiškame universitete. Akademinio laipsnio įsigyti jis 
betgi nepanorėjo; po trejeto semestrų sugrįžo į Exateną kupinas naujų 
planų ir, sustiprinęs savo kūną bei sielą, atsidėjo savo darbams: tyrinėt ir 
rašyt apie patirtus rezultatus. (O ištyrė ir parašė jis labai daug. Tik vien 
apie skruzdžių ir termitų svečius jis parašė 289 darbus! O visų jo rašytų 
darbų skaičius siekia pusaštunto šimto (750)! 

1899 m. Vasmanas paliko Exateno apylinkių skruzdžių rojų, jo įvai- 
riais atžvilgiais ištyrinėtą, ir su kitais sakytojo žurnalo redakcijos nariais 
nusikėlė į Luxemburg'o miestą. Panašiai kaip Exateno, dabar jis ištyrinėjo 
ir kalnuoto Luxemburgo krašto skruzdes. Siuo laiku Vasmanas atkreipė dė- 
mesį į kaikurias kitas skruzdžių gyvenimo problemas, tarp jų į vergavimo 
instinktą skruzdžių visuomenėje. Darwin'as buvo išsitaręs, jog praeis dar 
šimtmečiai, iki bus nušviestas skruzdžių vergijos reiškinys. Sis reiškinys 
buvo genetiškai išaiškintas jau po pusės šimto metų; maždaug vienu 
metu nepriklausomai nuo vienas kito tai atliko Vasmanas Luxemburge ir W. M. 
Wheeler'is Jungt. Amerikos valstybėse. Tik nereikia manyt, kad vienu kartu, 
bet žingsnis po žingsnio. 

Cia gyventas laikotarpis yra Vasmano gyvenime vaisingiausias visais 
atžvilgiais. Luxemburge Vasmanas išgyveno iki 1911 m.; tų metų vasarą jis vėl 
grįžo Olandijon ir įsigyveno šv. Igno Kolegijoj Valkenburg'e (Limburgo 
provincijoj); iš čion jis daugiau niekur nesikėlė ir, išgyvenęs paskutiniuosius 
savo amžiaus dvidešimts metų, čia mirė. 

Didysis karas nebuvo nutraukęs Vasmano mokslinių darbų. Karo 
dvelkimą šis mokslininkas buvo pajutęs tik tuo būdu, kad kaikurios už- 
sienių entomologų draugijos jį buvo išbraukusios iš savo garbės narių są- 
rašo, ir kad po karo jo gimtinė, pietinis Tirolis, atiteko Italijai. Pats Vas- 
manas pasisakė norįs būt Austrijos piliečiu. . 

Kai po karo Vokietijoj buvo įsteigtas Frankfurto (prie Maino) univer- 
sitetas, tai čia Vasmanui buvo pasiūlyta zoologijos profesura; bet jis atsisa- 
kė ją priimti, kadangi siūlymas buvo padarytas remiantis klaidingomis pa- 
skalomis, būtent, kad Vasmanas norįs iš jėzuitų ordeno išeiti. Taip pat ne- 
įvyko ir Vasmano norėta tyrinėjimų kelionė į pietinę Ameriką, kurion leis- 
tis jam uždraudė gydytojai. 

Gyvendamas Valkenburge senstąs tyrinėtojas vis mažiau beįstengė ty- 
rinėt skruzdžių gyvenimą laisvoj gamtoj, nes nebepajėgdavo vaikščiot. Tat 
dabar jis daugiausia tyrinėjo savo kabinete dirbtinai įtaisytuose skruzdy- 
nuose iš tolimų užsienių (net iš Australijos) jam atsiųstų skruzdžių bei 
termitų ir jų svečių gyvenimą ir sprendė kaikurias teorines problemas (sve- 
timai rūšiai tarnaujamo tikslingumo, mimikrio ir kt.). 

Pačiais paskiausiais savo gyvenimo metais Vasmanas buvo atsidėjęs 
tyrinėt skruzdžių bei jų svečių gyvenimą tolimos praeities laikais (prieš ko- 
kius 2 milijonu metų!). Dėkingos medžiazos šiems tyrinėjimams jis rado Pa- 
baltijo gintare su vadinamais inkluzais, t. y. su gintaran įklimpusiais vabz- 
džiais bei vabalais. Vasmaną, žinoma, pirmoj eilėj domino gintaran įklimpu- 
sios ir čia per milijonus metų išsilaikiusios skruzdės bei jų anos gadynės 
vabalai svečiai. Mikrofotogratijos pagalba atvaizdavus vieno tokio vabalo 
(Eopaussus balticus) nasrų dalis, buvo galima nustatyt, kad jis jau tuomet 
buvo savo šeimininkų (skruzdžių) penimas. 

Beveik pusę šimto metų Vasmanas gyveno tik su viena plaučių puse; 
betgi jo tvirta valia gyvent ir dirbt padėjo jam sulaukt net 70 metų am- 
žiaus. Tos sukaktuvės yra įvykusios 1929 m. Gegužės mėn. 20 d. Šiąja 
proga biologinio mokslo pasaulis, ypač entomologai pagerbė Vasmaną taip, 
kaip, paprastai, yra pagerbiami didieji mokslo korifejai, mokyklų įkūrėjai ir 
vadovai. Būtent, Vasmano 70 m. amžiaus sukakčiai paminėti Vokietijos Zo- 
ologų Draugijos organo „Zoologischer Anzeiger“ visas 82-sis tomas, D-ro 
W. Horn'o suredaguotas, išėjo kaip „Vasmano šventės tomas“ (Wasmann- 
Festband). Jame įdėta 31 straipsnis, kurių autoriai yra entomologai iš viso 
pasaulio, ne tik jubilato draugai ir vienminčiai, bet ir jo pasauližiūros prie- 
šininkai. Mat, Vasmanas buvo ne tik didelis tyrinėtojas, bet ir teistinės 
filosofijos bei pasauližiūros narsus gynėjas. Tat suprantama, kad šių dienų 
biologuose jis turėjo ir priešininkų. Bet apie Vasmano pasauližiūrą kalbėsi- 
me atskirai šio straipsnio antrojoj daly. 

70 metų amžiaus sulaukęs Vasmanas yra ir iš Lietuvos gavęs vieną 


pasveikinimą, šių eilučių autoriaus jam tąja proga pasiųstą. Štai to sveikini- 


mo lietuviškas vertimas: 
„Tėvui Erichui Wasmann'ui S. J. 
1929 metų Gegužės mėn. 20-jai dienai. 


Aukštai Gerbiamas Pone Jubilate! 

Jūsų šios garbingos dienos proga teikitės priimti nuoširdžiausius lai- 
mės linkėjimus ir nuo vieno Tamstos gerbėjo, gyvenančio kaimyninėj Lie- 
tuvos valstybėj. Kad ir aš niekados nesu turėjęs laimės būti su pačiu 
Tamsta pažįstamas, tačiau aš jaučiuosi esąs vieningas su Tamsta mano nu- 
sistatymuose komentuojant Dievo gamtos Didžiąją Knygą. Todėl jau nuo 
to laiko, kai aš dar tik buvau pradėjęs studijuoti Maksvos universitete (dau- 
giau kaip prieš 20 metų), aš visuomet labai branginau visus Jūsų raštus, ir 
ypatingai iš gamtos filosofijos. Jūsų raštus aš ne tik gausingai naudojau 
šiaip juos cituodamas, bet čia vieną čia kitą Jūsų straipsnį iš gamtos filo- 
sofijos esu in extenso (ištisai) išvertęs mano gimtąja lietuvių kalba, deja, 
prieš tai net nepaprašydamas Jūsų leidimo. Ogi šio Jūsų jubiliejaus 
proga aš mano skaitytojams norėčiau patiekt ir sistemingesnę Jūsų iki šiol 


r 

nudirbtų darbų apžvalgą. ir taip pat kaikurių ištraukų iš Jūsų raštų. Ma- 
no redaguojamiem žurnalam „Logos“ (filosofijos) ir „Kosmos“ (gamtos 
mokslų), būtent, aš norėčiu kai ką paimt iš galo Jūsų knygos „Die Gast- 
pilege der Ameisen“, o populariajam „Kosmo“ skyriui norėčiau išversti 
lietuviškai ir sų paaiškinimais Jūsų straipsnį „Aus dem Stammbuch eines 
uralten Geschlechtes“. Kadangi Tamsta paskutiniuoju laiku pradėjai tyri- 
nėti gintaro fauną, o gintaras yra ir lietuviams nuo žilos senovės pažįsta- 
mas kaip jų gyvenamo krašto mineralas, tai savaime įvyksta suartėji- 
mas tarp Tamstos ir gintarą tyrinėjančių lietuvių. Tat šiąja proga aš ir pra- 
šyčiau leisti man tatai padaryti. Iš širdies linkėdamas, kad Aukščiausias Gy- 
vybės Viešpats dar ilgai skirtų Jums ir trumpesniais straipsniais žurnale 
„Stimmen der Zeit“ uoliai sėti tikro krikščioniško gamtos supratimo auksi- 
nes sėklas ir Jūsų platesnėmis, jau spausdinamomis ir dar planuojamomis 
monogratijomis nenuilstamai tarnaut tikrai krikščioniškai gamtotyrai, lieku 
Jus aukštai gerbiąs.... 

Kaunas, Ukmergės pl. 38b, 1929 m. Gegužės mėn. 24 d.“ 

Jūbilatas į šį sveikinimą padėkojo ne tik, kaip visiems jį sveikinusiems, 
tam tyčia pagaminta spausdinta kortele, bet darir savo paties ranka para- 
šė šitokio turinio atviruką: Ė 

„Šv. Igno Kolegija, Valkenburg 
(L.) Olandija. 
Labai gerbiamas pone profesoriau! 

Nuoširdžiai dėkoju už Jūsų linkėijimus mano 70-jai gimimo dienai ir 

duodu Jums leidimą paimti norimas vietas iš mano raštų. Ypatingai gerbdamas 
) Jums atsidavęs E. Wasmann S. J.“ 

Kad malonūs skaitytojai pamatytų ir to didžios dvasios vyro silpnos 

rankos braižą, čia reprodukuojamas ir to, man atsiųsto, atviruko originalas 


jo ELTSELLGSJA didumu: 

Sis atvirukas nebuvo man paskutinis; jis atrašė man dar ir į kaikuriuos 
kitus paklausimus; taip pat atsiuntė ir savo naujausią atvaizdą (jis buvo 
įdėtas „G. Draugo“ 1929 m. 169-me pusl). Vadinasi, kiek Vasmanas yra 
buvęs didelis mokslininkas, tiek kuklus, nuoširdus, paprastas žmogus. Apie 
jį kaip žmogų dar tars gale žodį jį patį pažinęs asmuo; čia aš norių pami- 
nėti Vasmano mokslininko reikšmę. — Duodu žodį prof. Reichensperger'iui 
iš „Vasmano šventės tomo“: „Jis palietė įvairiopas plačias zoologijos žinių 
sritis, jis dirbo nušviesdamas, skatindamas, apvaisindamas. Su daugelio teo- 
rijų pradžioj perdideliu vertinimu jis taip pat narsiai kovojo kaip ir vėliau 
su jų permažu vertinimu. Daugybe vertingiausių faktų jis praturtino oiko- 
logiją; daug iš jo turi gyvulių psichologija ir gamtos filosofija. Būdamas 
lemiantis autoritetas savo didžioj specialioj srity, jis atviromis akimis žengė 
paskui kiekvieną gamtos mokslo pažangą. Nepajudinamai jis siekė savo 
tikslo — tiesą pažinti“ 

„Bet visuomet jis paliko ištikimas tai žinijos šakai, kurios pritraukimo 
jėgai jis pasidavė jau savo ankstyboj jaunystėj — entomologijai. 
Klasikišku deskriptivinio ir eksperimentinio darbo pavyzdžiu jis padarė jai 
įtakos ir pakėlė jos mokslinį vertinimą. Jis nepaliko, kaip tūlas padaro, pri- 
kibęs prie viršinės formos, bet jis brovėsi į jos dvasią, jos pulsuojantį 
gyvenimą ir jis ją lygiomis teisėmis susiejo su jos seseriniais mokslais“. 

Ne be pagrindo tat Vasmanas, jau pirm 70 m. amžiaus sulaukęs, bu- 
vo išrinktas 25-rių vidaus ir užsienių gamtos mokslo draugijų ar akademijų 
nariu ir 13-kos jų garbės nariu. Sveicarų Friburgo universitetas 1921 m. 
jam suteikė garbės daktaro laipsnį (Dr. phil. h. c.). 

Leistis smulkiau apžvelgti Vasmano entomologo darbus čia netenka. 
Užtat yra būtina bent trumpai susipažint su filosofinėmis išvadomis, kurių 
jis yra padaręs ir kaikuriose jo entomologinėse "monografijose ir kurias 
dėstė kaikuriuose atskiruose veikaluose. -Mat, Vasmano tyrinėjimai neturėjo 
tik specialiai mokslinio pobūdžio, sistematika jam nebuvo sau tikslas, bet 
jis norėjo įnešt aiškumo į tas bendro pobūdžio aktualias problemas, kurios 
yra iškeliamos ir vaidina svarbų vaidmenį pasauližiūrų kovoj. 

Dėl to tat jau nuo savo pirmojo, aukščiau suminėto, darbo apie va- 
balą piltuvsukį, Vasmanas pirmoj eilėj buvo nuolatos atsidėjęs tyrinėt ir 
labai ginčijamą klausimą: ar gyvulių veiksmus tvarko instinktas ar intetek- 
tas (protas)? Siuo klausimu jis parašė didesnius ar mažesnius veikalus šio- 
mis antraštėmis: Instinkt und Intelligenz im Tierreich (1897; išverstas ang- 
liškai, itališkai ir rusiškai), Vergleichende Studien ūber das Seelenleben der 
Ameisen und der hėheren Tiere (1897), Die psychischen Fahigkeiten der 
Ameisen (1899), Menschen und Tierseele (populari Vasmano pažiūrų san- 
trauka, naujai išleista septynetą kartų). 

Vasmanas buvo giliai išsimokslinęs skolastikinėj filosofijoj; ši filosofija 
labai reikšmingu dalyku laiko sąvokų aiškumą ir griežtumą; tat ši filosofija 
įzalino Vasmaną įveikt iš miglotų, neaiškių sąvokų sujauktą vulgarinę gyvulių 
psichologiją, skelbiamą tokio Brehm'o, Bichner'io ir panašių kitų veikaluose, 
kuri anuomet turėjo šalininkų netgi platesniuose gamtininkų sluoksniuose. 
Išnagrinėdamas ir išsvarstydamas Forelio, Escherich'o Wheeler'io, 
Gethė's ir kitų pažiūras, Vasmanas, ir biologiniu-eksperimentiniu ir filoso- 
finiu-spekulativiniu keliu eidamas, priėjo išvadą, kad gyvulio ir žmogaus 

elgsena yra skirtinga iš esmės. (Suprantama tat yra, kodėl vieną sakytų 
Vasmano veikalų išvertus rusiškai buvo labai sunku jam rasti leidėją: 
Rusijoje jau ir tuomet šiais klausimais buvo madoje tik materialistinė lite- 
ratura). 

Įvaliodamas daugelio skruzdžių grupių sistematiką, Vasmanas turėjo 
pagrindo daryt teorinių (filosofinių) išvadų dar ir kita kryptimi. 1901 me- 
tais Vokietijos biologų rimčiausiame, galima sakyt oficialiame, žurnale „Bio- 
logisches Zentralblatt“ Vasmanas iškėlė klausimą: Ar tikrai esti tokių (gy- 
vulių) rūšių, kurios dar tebeevulucionuoja? Cia Vasmanas, taigi, drąsiai pa- 
lietė gyvūnijos evolucijos, arba descendencijos, klausimą, kuris nuo Karolio 
Darwin'o veikalo „Apie rūšių kilmę gamtinės atrankos keliais (On the 
Origin ot Species by Means of Natural Selection) buvo sukėlęs tiek ginčų 
praeitojo šimtmečio 2-sios pusės, biologų, filosofų ir teologų tarpe, kaip 
jokia kita mokslo teorija iki tol. Darwin'o formuluotas evolucijos aiškinimo 
būdas buvo laikomas ir vienintelis tikras bei teisingas aiškinimas: gyvosios 
būtybės atsitiktinai įgyja jų gyvenimui naudingų bet kurių savybių; tas sa- 
vybes paveldi iš tėvų jų vaikai, kurie, tų paveldėtų ir dar jų pačių sustip- 
rintų savybių dėka, esti jau labiau prisitaikę gyvenimo sąlygoms ir dėl to 
pajėgia išsilaikyt (išgyvent) būvio kovoj; tuo būdu pakitėję individai esti 
pačios gamtos atrenkami ir virsta naujomis organizmų rūšimis, o likę 
nepakitėjusieji atstovai, būvio kovos neišlaikydami, žūva ir išnyksta. 

Sioks tat darviniškas evolucijos aiškinimo būdas, arba, vienu žodžiu 
pasakant, darvinizmas, buvo sutapatybinamas su evolucionizmu apskritai. 
Kadangi darvinizmas savo esmėj yra teorija perdėm materialistiška ir ateistiš- 
ka,* tai suprantama, kad jai pirmoj eilėj smarkiai pasipriešino teleologinės 
pasauližiūros atstovai biologijoj ir teizmo filosofai bei teologai. Kadangi 
apsukrūsį materialistai (kaip Haeckelis ir kiti) savy neutralią evolucijos 
mintį buvo įsikinkę į savo vežimėlį ir ją naudojo atkakliai antikrikščionybės 
ir ateizmo propagandai varyti, t ai permažai apdairių ir apskritai į konservatizmą 
palinkusių Katalikų Bažnyčios atstovų didumą dėl to priešinosi ne tik dar- 
vinizmui, bet ir evolucionizmui apskritai, bevelydami palikt prie senosios 
rūšių patvarumo ir nekintamumo (konstancinės) teorijos. Bet šiaip elgda- 
miesi tie konservativūs teologai elgėsi neišmintingai, kaip sakoma, drauge 
su gelda lauk išmesdami ir vaiką. 

Kitaip pasielgė teizmo tilosofijoj ir teologijoj išsimokslinęs katalikų 
kunigas, Jėzaus Draugijos narys, bet drauge ir savarankiškas gilus gamti- 
ninkas zoologas Vasmanas, atėjęs pasaulin tais pačiais metais, kuriais išėjo 
ir epokinis Darwin'o veikalas (1859). Koks simbolingas sutapimas! 

Tat ir klausimą: „ar tikrai esti tokių (gyvulių) rūšių, kurios dar tebeevolu- 
cionuoja?“ Vasmanas atsakė teigiamai. Atsirėmęs tikslia faktų medžiaga iš 
savo specialiosios—skruzdžių ir jų svečių gyvenimo — srities, jis drąsiai 
pareiškė, kad gamtos istorijoj tikrai yra įvykę rūšių pasikeitimo. 

Kitais (1902) metais savo mintis apie evoluciją (plėtotė iš vieno ka- 
mieno) ir konvergenciją (pradžioj nepanašių organų ar organizmų atsiradęs 


* Kad ir patsai Darwin'as nėrą buvęs ateistas griežta ir tikra šio žodžio . 
prasme. Plačiau apie to didžio gamtininko, bet menko filosofo religinės filosofijos pažiū- 
ras — jos kupinos prieštaravimų — galima pasiskaityti mano sulietuvintame prof. Stė I Z- 
lė's straipsny žurnalo Logos 1921—22 m. 193—206 pusl. 

panašumas prisitaikius vienodai funkcijai) Vasmanas dėstė ir pagrindo Vo- 
kietijos Zoologų Draugijos suvažiavime, remdamasis keliaujančių skruzdžių 
svečių tyrinėjimais. Stai jo sutrauktinė mintis: „Tikrieji skruzdžių. ir termi- 
tų svečiai yra jų šeimininkų simfilinių instinktų išauginti padarai amikalinei 
selekcijai tarpininkaujant“. Taigi, čia matome ir Vasmaną vartojant priimtą 
evolucionistinę terminologiją. Savo specialiuose darbuose jis ją buvo senai 
vartojęs; betgi jis čia parodė, kad darviniškas aiškinimas lytinės atrankos 
būdu būvio kovoj nėra pakankamas, o kad čia reikia šauktis, kaip Lamar- 
ck'as, teigė, ir įgytųjų savybių paveldėjimo, 

Evolucionizmo šalininku Vasmanas patapo ne iš karto. Štai 1897 m. 
jis apie jį kalba tik su rezervu: „Kad ir rūšys ir instinktai yra padarę evo- 
luciją, aš tai laikau esant įtikima ir kaip filosofas ir kaip gamtininkas“; bet 
„kai dėl šios plėtotės ribų ir priežasčių, tai žmogus daraisi juo didesnis 
skeptikas, juo giliau įsileidi į filogenetinius aiškinamuosius bandymus“. Bet 
po kelerių metų štai išeina Vasmano knyga, kurią jis sudarė iš, prieš tai 
žurnale „Stimmen aus Maria-Laach“ 1901-03 m. spausdintų ir dabar papildytų, 
straipsnių: „Die moderne Biologie und die Entwicklungstheorie“ (1904), 
Ir štai šioj knygoj Vasmanas jau, kaip sakoma, ex professo plačiai dėsto 
knygos skaitytojams, kad ir kodėl evolucijos mokslui reikią duoti pirmeną 
prieš konstancinę (gyvųjų būtybių rūšių patvarumo) teoriją ir iš atsargiųjų 
bei abejojančių dabar perėjo prie karštųjų evolucionizmo šalininkų. Sioks 
įėzuito Vasmano žingsnis tuomet visus — ir jo draugus ir priešus — ne- 
maža nustebino. 

Katalikams, būtent, tuomet dar nebuvo aišku, kad gyvijos kamieno 
plėtotės faktas (gyvųjų būtybių ant mūsų Zemės genealoginis susijimas) 
yra tokia grynai gamtos mokslo problema, kuri tinka į kiekvieną filosofinę 
sistemą ir kad nuo šios problemos tokio ar kitokio išsprendimo niekas 
nepareina pasauližiūros kovose. Dėl to Vasmano pasisakymas už evolucio- | 
nizmą kai kam buvo lyg apreiškimas. O materialistai ir monistai, kaip jau 
minėjau, evolucijos teoriją buvo įsikinkę savo vežimėliui traukti, naudojo ją 
savo antikrikščioniškai propagandai. Tat kada Vasmanas pasiryžo evolucio- 
nizmą iškinkyt iš to vežimėlio, kai jis užprotestavo prieš evolucionizmo mo- 
nopolizavimą ateizmui, tai ir Haeckel'is su jo sėbrais pakėlė didelį „lerumą“ 
ir pradėjo Vasmaną pulti bei plūsti: kaip čia tas ir šioks ir toks įėzuitas drįs- 
ta su savo „dogmoinis“ kištis į mokslo šventovę, kurią tik mes, materialis- 
tai ir ateistai, esame sau monopolizavę... Šitie Vasmano sakytojo veikalo 
puolimai sudarė neblogą jo knygai reklamą. To stambaus veikalo veikiai iš- 
ėjo trys leidimai (31906; 1906 m., be to, išėjo itališkas vertimas „La biolo- 
gia moderna e la teoria dell'evoluzione“ ir 1923 m. angliškas „Modern 
Biology and the Theory of Evolution“). Tik tenka labai gailėtis, kad šio 
ir kitų, platesnei visuomenei skiriamų veikalų, jų autorius nebeatspėjo nau- 
jų leidimų parengti; šiandien jie ir antikvaruose jau senai nebegaunami, o 
jie būtų dar daug, daug ką teisingai painformavę apie evolucionizmo san- 
tykius su krikščionių pasauližiūra, 

Kalbamojo veikalo antraštėje pažymėtos dvi knygos dalys „Modernioji 
„biologija“ ir „Evolucijos teorija“ yra tik palaidai susietos su viena kita. Pir- 
moji jos dalis suglaustai dėsto tą medžiagą, kuri šiadien priimta vadinti 
„bendrąja biologija“, o antrojoj daly, remdamasis daugiausia savo srities 

medžiaga, t. y. skruzdžių ir jų svečių tyrinėjimais, autorius parodo, kad ne- 
priimant gyvulių kamieno evolucijos nebus galima išaiškint daugelio biolo- 
gijos faktų ir kad evolucionizmas daugiau pasako apie gamtos Kūrėjo 
išmintį bei galybę, kaip konstancinė teorija. 

Kad evolucionistinis gyvosios gamtos aiškinimas Dievą Kūrėją mums 
parodo esant didesnę, išmintingesnę ir galingesnę Būtybę kaip kreacioniz- 
mas, Vasmanas panaudoja (iš P. v. Hammerstein'o paimtą) palyginimą 
apie du biljardo lošiku, katrų vienas „milijonus rutulių milijonais dūžių nu- 
varo į jų tikslą“, o antrasis „vienų vienu dūžiu įgali pajudint tuos milijo- 
nus rutulių, tokiu dūžiu, kuris įvykęs prieš milijonus metų taip, kad tie 
rutulių milijonai dar ir šiandien savo tarpusaviais dūžiais pataiko į lošiko 
numatytą tikslą“. Dievas — sako Vasmanas kitoj vietoj—galėjęs sukurt 
sugebantį evolucionuot pasaulį, tenka galvot kaip begalo didesnis, 
begalo išmintingesnis ir galingesnis kaip toks Dievas, kuris įvairius pasau- 
lio daiktus turėjo sukurinėt atskirai, Krikščioniškas pasaulio supratimas ne- 
reikalingas baugintis evolucionizmo minties, kuri modernam pasau- 
livaizdžiui yra įspaudusi savo dvasingų bruožų; nes, kiek jis (krikščioniš- 
kas supratimas) yra atsirėmęs tiesa, jis eina tik Dievui išaukštint“ 
(Logos 1921—22, 89 p.). - 

Evoliucionizmo mintį laikydamas kaip daugiau pasakančią teizmo pa- 
sauližiūrai negu kreacionizmą, Vasmanas, evolucionizmo principą taikinda- 
mas deduktiviniu būdu, kai kuomet eidavo labai toli. Savo spėjimų drąsumu 
kai kuomet jis stebino ir savo draugus mokslininkus pasaulionis. Antai, prof. 
Emery rašė apie Vasmaną: „Kun. Vasmanas tulą kartą yra toks drąsus, 
kaip retai kuris rašytojas prasidedančio darvinizmo romantinį periodą“ (Bio- 
logisches Zentralblatt 1909, 359 p.) Kun. Schmitz'as, Vasmano bendra- 
darbis, iš kurio šią citatą paėmiau, patsai priduria: „Iš tikrųjų dažnai turė- 
si reikalauti stipresnių įrodymų, kaip kad Vasmanas jų teikia atskiroms sa- 
vo nuomonėms, bet nė vienam supratingam neateis galvon neįvertint šio 
vyro milžinišką gyvenimo darbą dėl kaikurių silpnų punktų. Vieną kartą 
pats Vasmanas apie tai labai įdomiai išsitarė: ,Laisvas nuo hipotezių moks- 
las gamtininkui ne tik nėra joks siektinas idealas, bet tiesiog chimera. Net 
stovėdamas prieš pavojų suklysti, aš bevelyčiau mano dvasios pagalba mė- 
gint brautis į mūsų jutimams paslėptą priežastinį ir finalinį (galinį) reiški- 
nių susijimą, negu kad nuo aiškinimo atsisakyt. Errando discimus, non 
negando (mokomės klysdami, bet ne neigdami). Tai būtų ubagiškas pasi- 
didžiavimas atsisakyt tyrinėt reiškinių priežastinius susijimus todėl, kad 
mums gali tekt ne visa tiesa, bet tik jos švystelėjimas“, “ 

Sį Vasmano pareiškimą su pamėga dažnai cituoja ir biologai nekata- 
likai prieš visus tokius savo kolegas, kurie nori būt jau perdaug ekzatiški, 
kurie, eidami tam tikru savo pozitivistiniu nusistatymu, bijo toliau siekian- 
čių teorijų, vengia drąsesnių konstrukcijų, o mokslo sritimi laiko tik tokius 
dalykus, kurie yra tiesiog apčiuopiami, betarpiškai regimi arba trumpais si- 
logizmais įrodomi. Toki biologai, nusistato ir prieš evolucionizmą, sukel- 
dami didelio nepasitenkinimo ir net pykčio karštų evolucionistų eilėse.“ 


* Tokių paskiausias, kuris Darwin'o evoluciją sako esant negyvą ir ją vadina fik- 
cija, pasiskardeno esąs žinomas švedų botanikas H. Nilsson'as savo darbu: The pro- 
blem ot the origin of species since Darwin. Inauguration address delivered at Lund 

Gamtos filosofinės Vasmano pažiūros, ko trumpiausiai jas atpasako- 
jant, yra šiokios: Gyvulių ir augalų pasauly yra vykusi toli siekianti, įtiki- 
mai polifiletinė (iš daugelio pradedamų punktų ėjusi) evolucija; ši evolucija 
nėjo „be plano visomis kryptimis veikiančiu auginimu, kuris tik po dau- 
gelio nepavykusių bandymų atsitiktinai pasiekė kažinką pusiaukely į tikslin- 
gumą“ (Haeckel), bet ji (evolucija) ėjo iš vidaus, Kūrėjo gamtai įdiegtais, 
galimais ištyrinėti, bet iki šiol dar vargiai žinomais, dalimi aiškiai antmecha- 
niniais dėsniais. Kad žmogaus kūnas yra gyvulio kilmės, Vasmanas to a 
priori neneigia, bet zoologija ir paleontologija dar neturinti pakankamų įro- 
dymų tokiai savo tezei patvirtinti“ o žmogaus sielos dvasiškumas, save ap- 
reiškiąs abstrakčiąja galvosena, rodo negalįs būti psichogenetiškai susijęs 
su medžiaga, kad ir su gyvulių pasaulio aukščiausiais laipsniais. 

Paskutinis (XII) kalbamojo veikalo trumputis (tik 3 pusl.) skyrelis kalba 
apie, krikščionių pasauližiūros uolą žmonių mokslo kintamų sistemų ban- 
gose“, Stai dvejetas paties autoriaus pabrauktų tezių iš šio skyriaus, taigi 
ir iš viso veikalo pačios pabaigos, kuriedvi ryškiai būdina ir paties auto- 
riaus giliausius įsitikinimus: „Niekados negali būt tikro prieštaravimo tarp 
gamtinio žinojimo ir antgamtinio apreiškimo, kadangi abu yra kilę iš tos 
pačios Dievo dvasios... Krikščionių pasauližiūros uola paliks nepajudinta 
iki amžių pabaigos!“ : į 

Dabar bus visai suprantama, kodėl tat Vasmaną taip smarkiai puolė 
plūsdami, pavyzdžiui, toks Haeckel'is, tas, anot Paulsen'o (protestantų 
filosofas racionalistas, liberalas, panteistas) „atviriausias ir nuoširdžiausias 
ateizmo fanatikas“ (Philosophia militans 341908, 197). 

Puolamas Vasmanas buvo įtrauktas į tokias minties sritis, kurios toli 
stovėjo nuo jo, kaip skruzdžių bei jų svečių tyrinėtojo specialisto. Bet jis 
puolamas netylėjo. :Spręst paskutines problemas, dalyvaut aukščiausiose 
dvasinėse kovose jam net buvo ypač malonu ir atitiko lygiai ir įgimtą jo 
dvasinę strukturą, o taip pat ir jo idealą kaip kunigo ir ordeno nario. Jis 
laikė esant savo pareigą neužsimarinuot su savo skruzdėmis, bet tarnaut 
žmonėms, įtikinėjant juos teistinės pasauližiūros gilumu bei kilnumu, prieš 
ateistnį, kulturą žudantį Haeckel'io monizmą pastatant daug nuosakesnį 
„krikščioniškąjį monizmą“ (šiuo vardu Vasmanas, berods anonimiškai, parašė 
ir knygelę: Der christliche Monismus. Herder, Freiburg i. Br. 1919). Jis są- 
moningai pastato prieky savo krikščioniškąjį-teistinį požvilgį, visur pabrėžia 
jį savo raštuose ir šiuo atžvilgiu sprendžia ir kitus klausimus. Dėl to prie- 
šininkai jam prikaišioja teologinės tendencijas. Vasmanas jiems sumaniai 


Universitety. Išsp. žurnale „Hereditas“ 20 (1935). Nilsson'o protavimus griauja žinomas 
Berlino un-to prof. darvinistas L. Plate, Haeckel'o mokinys, Vasmano priešas, žurnale 
„Archiv fūr Rassen- und Gesellschaftsbiologie 29 t. 3 sąs. straipsniu „Ein moderner Geg- 
ner der Abstammungs lehre“ Platė's argumentams. pritardamas prof. B. Bavink'as 
(Unsere Welt 1936, 84) atsišaukia ir į Vasmaną, kuris, ginčydamasis su Fleischmann'u 
(senesnio laiko antievolucionistas), pasakęs, kad tik vienų faktų katalogas — tai dar nesąs 
joks mokslas. 

* Haeckel'io fantazijas apie žmogaus problemą Vasmanas kritiškai išnagrinėjo ir 
atskirame straipsny (Alte und neue Forschungen Haeckels ūiber das Menschenproblem) 
žurnale „Stimmen aus Maria-Laach 1909, 76 t. 2 Nr., 169 —184 p., 3 Nr. 206—306 p. 
ir 4 Nr. 422—438 p.  Prancuziškąs šio straipšnio vertimas, vieno prancuzų jėzuito padary- 
tas, išėjo atskira knygele. 


/ 

atsikirtinėja. Jau jo sakytasis stambusis veikalas didele savo dalimi yra 
toksai kovos raštas, duodąs pajusti, kokių kovų aplink jį kunkuliuota. 

Šitą, anot šv. Pauliaus, „gerą kovą“ kovodamas, Vasmanas, kad ir dėl 
jo sugangrenuotų plaučių tik silpnai kalbėti tegalėdamas, šalia rašytojo tam- 
pa dar ir viešųjų paskaitų skaitytoju. 

1905 m. pradžioje buvo atvykęs į Berliną Haeckelis tuo tikslu — 
taip jis pats sakė — kad evolucionizmo teoriją išgelbėtų nuo pavojaus: 
kad jos nepagrobtų Katalikų Bažnyčia per jėzuiią Vasmaną. Tuo tikslu jis 
skaitė paskajtas tema: „Kova dėl evolucionistinės minties“, puldinėdamas ir 
plūsdamas katalikybę apskritai ir Vasmaną ypatingai dėl jo sakytoj knygoj 
pareikštų minčių. Tuomet ir Vasmanas, rimto kolektivo kviečiamas Hae- 
ckel'iui atsakyti, sutiko atvykt į Vokietijos sostinę ir laikyti čia paskaitas 
evolucijos klausimais ir atsakinėt oponentams. Tos, anuo metu nepapras- 
tai daug sujudimo sukėlusios, paskaitos su diskusijomis įvyko Berline 1907 
m. Vasario mėn. 13, 14 ir 18 d. Vasmanas čia per 3 vakarus paskaitė 3 
paskaitas šiomis temomis: 1) Evolucionizmas kaip gamtos mokslo hipotezė 
ir teorija; 2) Teistinis ir ateistinis evolucionizmas, evolucionizmas ir darvi- 
nizmas; 3) Descendencijos teorijos taikymas žmogui. Ketvirtąjį vakarą įvyko 
diskusijos (nes tik šiąja sąlyga Vasmanas ir buvo į Berliną įsileistas), ku- 
riose prieš Vasmaną stojo net 11 oponentų; tarp jų buvo įvairiausių pro- 
fesijų žmonių: profesorių, gydytojų, rašytojų, visuomeninkų.  Oponentams 
kalbėti buvo leista nuo 10 iki 30 minutų. Vasmanui buvo duota kalbėt tik 
vieną kartą — visiems oponentams kartu atsakyti. Kad ir jam laiko nebuvo 
aprėžę, bet ir jis, turėdamas atsakyt bent 3 valandas jam oponavųysiems, 
kalbėjo ne ilgiau kaip pusę valandos. Pusiau 9 valandų vakare prasidėjusi 
„kalbų kova“ baigėsi po 12. val. nakties. 

Berlinui Vasmano paskaitos buvo didelė sensacija. Ypač daug klausy- 
tojų prigužėjo diskusijų vakarą pažiūrėt, kaip „kars jėzuitą“. Tikrai daugelis 
atėjo giliausiai įsitikinę, kad vargšas jezuitas bus „suglamžytas kaip šilta vil- 
na“, anot lietuviško pasakymo. Bet labai apsiriko. 

Paklausykime, kaip apie šią kovą sprendė vienas Berlino universiteto 
profesorius iš 20 su viršum metų perspektivos. Įžymus biologas geneti- 
ninkas prof. Goldschmidt'as dideliame (žydiškame) Berlino dienrašty 
„Vossische Žeitung“ 1029 m. Gegužės mėn. 20 d. trumpu straipsneliu pa- 
minėjo Vasmano 70 m. sukaktį. Tąja proga tas nešališkas liudininkas, tur 
būt žydų kilmės mokslininkas, prof. Goldschmidt'as 1929 m. rašė: „Skai- 
tydamas šiandien tas diskusijas — sako jis—kuriose prieš Vasmaną stojo 
oponentai ne tik iš mokslininkų, bet ir iš ortodoksų publikos, turi atvirai 
pasakyti, kad Vasmano priešininkams būta visai riesta. Delikatnas jėzuitas 
savo biologinėmis žiniomis buvo su jais lygus, o filosofijos įvaliojimu bei 
dialektiniu išsidisciplinavimu stovėjo už juos daug aukščiau ir todėl su jų 
argumentais apsidirbo žaizdamas“ (Vossische Zeitung 1920, 20 Mai. Das 
Unterhaltungsblatt Nr. 122). Labai įdamu buvo skaityti šitokį atsiliepimą apie 
Vasmaną tame pačiame dienrašty, kuris Vasmano paskaitų metu Berline 
spausdino apie jį visokius įžeidinėjančius prasimanymus, vienu žodžiu varė 
„antijėzuitišką kompaniją“ (įsiviešpatavus Hitler'iui, Vossische Zeitung su- 
stojo ėjusi!) Cituosime dar ir prof. Goldschmidt'o išvadą: . „Kaip pa- 
sakiau, šiandien tatai (— tos diskusijos) teturi istorinio intereso. Nes Haeckel'iš- 

ko sorto naivusis monizmas, o taip pat naivioji descendencijos teorijos for- 
ma, su kuria ji buvo sujaukta, jau senai atitekę praeičiai; taip pat šiandien 
jau tikrai nebedaug yra ir tokių, kurie manytų, jog pasauližiūros klausimus 
yra galima išspręsti viešais disputais“. 

Smulkų pranešimą apie savo skaitytas paskaitas ir apie diskusijas 
Vasmanas išleido atskira monografija: Der Kampf um das Entwicklungs- 
problem in Berlin (1907). Prisimenu kažin kur esu lyg skaitęs šios knygos 
ir rusišką vertimą lyg šiokia antrašte: Bor'ba za evoliucijonnuju ideju. 

Po dvejų metų Vasmaną vėl pakvietė, šį kartą katalikai studentai, pa- 
skaityt tokių paskaitų į Innsbruck'ą. Čia jis 1909 m. Spalių mėn 14, 16 ir 
18 d. ir vėl skaitė tris paskaitas: 1) Evolucionizmas kaip mokslinė teorija; 
2) Darvinizmas ir evolucijos teorija; 3) Žmogaus kilmė; Haeckelis ir žmo- 
gaus problema; vadinamojo monizmo pretenzijos. — Netrukus ir jos buvo Iš- 
leistos atskira knygele (Entwicklungstheorie und Monismus 1910), o vėliau 
išverstos ir angliškai (angliškas jų vertimas pridėtas prie Vasmano didžio- 
jo veikalo vertimo: Modern Biology and the Theory of Evolution. London 
1923, 484—522 p.). 

Innsbruck'e Vasmano paskaitos vyko jau daug mažiau opozicingoj at- 
mosferoj kaip kad Berline. Ogi jau visai kitonišką vaizdą turėjo Vasmano 
skaitytos 3 viešos paskaitos ir po jų ėjusios diskusijos 1919 m. Freiburg'o 
universitete. Paskaitos vėl buvo tąja pačia tėma: apie evolucijos teoriją ir 
krikščionišką pasauližiūrą. Taip pat ir čia universiteto profesoriai gamtinin- 
kai stojo kaip oponentai, o jų prieky ėjo žinomas patologas prof. Liudvi- 
kas Aschoff'as. Apie šias diskusijas pats Vasmanas taip pasakojasi: 

„Sios diskusijos po kiekvienos trejeto paskaitų ėjo stovint ant lygių 
teisių pagrindo, taip jog paskaitininkas galėjo čia pat atsakyt į kiekvieną 
priekaištą. Pradžioj smailiai nutekintos žodžių strėlės lakstė šen ir ten; bet 
juo kalbos truko ilgiau, tuo priešininkai, užuot nuo vieni kitų tolinęsi, vis 
ėjo arčiau prie vieni kitų. — Antrasis diskusijų vakaras baigėsi tuo, kad 
visi oponentai gamtininkai, be vieno, — kuris iš visa toliau nebuvo savo 
nuomonės reiškęs, — pasisakė prieš Haeckel'išką monizmą. Apie savo po- 
ziciją dėl monizmo ir krikščioniškos pasauližiūros aiškiausiai ir griežčiausiai 
kalbėjo vyriausias oponentas L. Ascho ff'as, nuvaizduodamas savo paties 
dvasinės evolucijos eigą. Savo jaunatvėj jis buvęs nutolęs nuo krikščiony- 
bės, Haeckel'io raštus beskaitydamas; vėliau jis pamatęs, kad monizmas ne- 
išsprendžia nei pasaulio nei žmogaus gyvenimo mįslių; todėl jis grįžęs į 
savo krikščionišką jaunatvės tikėjimą. Baigdamas kalbėt, Aschoff'as į jo 
kalbos klausiusius 2000 studentų bei studenčių kreipėsi šiais įspėjamais žo- 
džiais: ,Jei jūs studijuojate zoologiją, tai dėl to jums dar nereikia atsižadėt 
jūsiškio krikščionių tikėjimo!“ Aš niekuomet neužmiršiu to akimirkio — sa- 
ko Vasmanas -- kuomet šiuos žodžius ištarė tokio mokslinio aukščio vy- 
ras, kaip prof. Aschoffas“ (Kosmos 1929., 163—164 p). 

Trečiąjį diskusijų vakarą įvyko juokingas epizodas, kai Freiburgo un- 
to studentai socialdemokratai buvo mėginę Haeckel'į gelbėt nevykusiomis 
priemonėmis. „Tas vakaras parodė, kiek Haeckel'iško monizmo frontas per 
12 metų buvo pasislinkęs į kairę“ (t. p. 164 p.). 

Šiąja proga prisiminsime santykius tarp Haeckel'io monizmo (trum- 
piau: haeckelizmo) įr Markso socializmo (trumpiau: marksizmo). Tarp jų 

dviejų biita ir esama labai artimos dvasinės giminystės. Marksizmas suren- 
gė Vokietijoj revoluciją, o haeckelizmas jai kelius skynė. Haeckel'iui mirus 
(1919), Vokietijos Socialdemokratų Partijos oficiozas „Vorwarts“ (Berlin, 
1919 VIII 0, Nr. 404), išgarbindamas Haeckel'į, pavadino jį „vokiečių en- 
ciklopedininku“; „ką kitados Diderot, d'Alembert, Voltaire yra padarę 
prancuzams, tatai turi būt pasakyta ir Haeckel'io garbei: jis prirengė 
dvasinę vokiečių revoluciją“. Deja, po marksistinės revolucijos 
Vokietiją ištikusi hitlerinė revolucija šiandien yra nušlavusi ir pačią social- 
demokratiją su jos visa spauda. Bet haeckelizmas, marksizmas ir nacionalso- 
cializmas vienu atžvilgiu visi yra tos pačios dvasios vaikai: šios visos trys 
srovės yra lygiai antikrikščioniškos ir lygiai antikulturiškos. Dėl to Vasmanas, 
remdamasis Haeckel'io ir jo sekėjų bei gerbėjų raštais, dokumentais įrodė, 
koks didelis kulturai pavojus yra buvęs haeckelizmas (Ernst Haeckels Kul- 
turarbeit 1016; nuo 4-jo papildyto leidimo ši knygelė yra pavadinta: Hae- 
ckels Monismus eine Kulturgefahr 1919). 

Haeckel'io kaip filosofo. antikulturinę veiklą ne vienas tik Vasmanas 
kėlė aikštėn. Tatai ryškiais žodžiais pabrėžė ir jau minėtasai protestantų 
filosofas liberalas Paulsen'as. Apie labiausiai paplitusį Haeckel'io veikalą 
„Weltratsel“ Paulsenas šiaip pasisakė: „Gėdos deginamas aš skaičiau šią 
knygą, gėdos dėl mūsų tautos bendrojo ir filosofinio išsilavinimo. Kad ši- 
tokia knyga buvo galima, kad ji galėjo būt parašyta, išspausdinta, pirkta, 
„ skaityta, kad jąja stebėtasi, kad jąja tikėta tokioj tautoj, kuri turi Kantą, 
Goethę, Schopenhauerį—tai yra skaudu“ (Philosophia militans 3-4 1908,211 p.) 

Ką Haeckel'is griovė, tai Vasmanas savo, platesnei visuomenei skirtais, 
veikalais ir paskaitomis atstatinėjo. Be minėtų viešųjų paskaitų Berline, Inns- 
brucke ir Freiburge, jis dar daug paskaitų skaitė ir kituose miestuose, 
didumoj tuose, kur esti universitetai. Jo paskaitų tėma visur buvo ta pati: 
apie religijos ir mokslo santykius. Savo atsiminimuose, parašytuose 70 m. 
amžiaus sukakties proga, Vasmanas sako: „Kiekai daugelio jaunų žmonių 
šiandien išplėšiamas tikėjimas muilinant jiems akis, būsią gamtos mokslų 
pažanga prieštaraujanti krikščionybės mokslui, kad visata yra Dievo sukur- 
ta! Aš turiu vilties Dievuje, kad esu išgelbėjęs tikėjimą daugeliui, kokiems 
20000 studentų, kuriuos aš esu turėjęs (savo viešų paskaitų Pr. D.) klausy- 
tojais. Tačiau šios paskaitos tebuvo mano poilsio kelionės mano tiesiogi- 
niame svarbiausiame darbe“ (Aus der Stella Matutina. Feldkirch. Heft 45 
April 1929, 465 p.) 

Vieną kartą Vasmanas naujosios biologijos santykius su krikščionybe 
palygino su naujosios astronomijos turėtais santykiais. Naujoji astronomija 
savo susiformavimo pradžioj buvo įtraukta į pasauližiūros kovas, o paskui 
įstojo į tikslaus moksliškumo ramų kelią. Panašiai yra atsitikę ir naujajai 
biologijai. Siandien jau ir biologija iš pasauližiūros vienašališkumų grįžta 
į blaivų tylų darbą, o tik ant tokio darbo rezultatų galima statydint ir tvir- 
ta, subrendusi pasauližiūra (Dr. G. Siegmund). 

Dėl savo tesioginių darbų (skruzdžių ir termitų gyvenimo reiškinių 
tyrinėjimo) Vasmanas negalėjo prieiti paruošt naujus leidimus tų jo veikalų, 
kurie buvo greitai išperkami. Jis turėjo vilties, kad bent 70 m. sulaukęs 
vis dėlto bent kai kurių paruošiąs naujus leidimus. Tačiau čia pat skundė- 
si: „Bet darbo masė vis auga didyn, o darbo jėga nebeauga, ir dar mažiau 

darbo laikas. Tat aš turiu pasitikėt Dievo Apvaizda, kad ji man atsiųs pa- 
galbos kokią jaunesnę darbo jėgą“ (T. p.). 

70 metų slenkstį peržengus, didžio mokslininko ir krikščionių pasau- 
ližiūros narsaus gynėjo Vasmano jėgos žymiai pradėjo eit menkyn. Savai- 
tiniai poilsiai turėjo būt daromi vis ilgesni, o darbai priekyn nebėjo. 1930 
metų Velykomis, gydytojo įsakytas, jis turėjo pradėt gydytis dėl širdies 
nusilpimo. Tatai rodė, kaip didumoj panašių atvejų, esant pabaigos pra- 
džią. 1930 m. Lapkričio mėn., kai ligonis beveik nuolat turėjo gulėt lovoj, 
jis pats pajuto, kad jam šioj žemėj neilgai beliko gyventi. Tuomet jis pa- 
reiškė savo valią, kaip turėtų būt sutvarkyti jo veikalai. Jis norėjo, kad jo 
milžiniška, iš viso pasaulio surankiota ir sutvarkyta skruzdžių, termitų, jų 
svečių ir kitokių vabalų kolekcija, už kurią didesnės tikrai kad niekur nėra, 
su visu rankiniu aparatu, su knygomis ir su visu kuo būtų visa palikta 
kaip stovi ir kad viso to „Vasmano Muziejaus“ (Museum Wasmannianum) 
saugotoju būtų paliktas jo ilgametis bendradarbis kun. H. Schmitz S. J. 

Savo žemiškuosius reikalus sutvarkęs, 1931 m. Vasario mėn .26 d. ligonis 
pats paprašė suteikt jam paskutiniuosius šventus sakramentus ir kitos die- 
nos vakarą, turėdamas pilną sąmonę iki paskutinio momento, su kryžiumi 
rankose ramiai ir švelniai užmigo Viešpatyje (1931. II 27). 

Kai tik šias eilutės rašantį pasiekė žinia apie šio didžio mokslininko 
ir malonaus žmogaus mirtį, aš netrukdamas parašiau į Valkenburgą šv. 
Igno Kolegijoj tuo metu ten studijavusiam mano kaimynui studentui J. . 
Paukščiui S. J., prašydamas atsiųsti naujos medžiagos nabašninko ne- 
krologui ir aprašyti jo laidotuves. J. Paukštys tuo metu sirgo; tat jis į 
mano laišką pavedė atrašyt studentui lietuviui M. Skripkiūnui S. J. 
1931 m. Kovo mėn. 19 d. rašytu laišku aš tat ir gavau iš stud. Skrip- 
kiūno žinių apie man rūpimąjį dalyką. Iš to laiško aš čia dabar, po pen- 
kerių metų, ir padarau ištraukų. Apie Vasmano kaikuriuos būdo bruožus 
ir jo laidotuves M. Skripkiūnas rašo: 

„Kai kas galėtų pamanyti, kad laidotuvės tokio, visam pasauly žy- 
maus, žmogaus turėjo būti nepaprastai iškilmingos: kalbos, vėliavos, vaini- 
kai, muzika ir p. O ką gi mes čia matome? Tėvas Vasmanas labai nemėgo 
visokių tuščių pagarbos ženklų, kuriais dažnai žmonės didžiuojasi. Jis sa- 
vo asmeniu nesirūpindavo. Dar bekovodamas su savo priešais, kada jie 
puldavo jo asmenį prikišdami, kad jis negalįs būti mokslininkas, nes yra 
katalikas, kunigas, jėzuitas ir tt, jis dažniausiai į tai nieko neatsakydavo; 
bet kada reikėjo tiesa ginti, jis nesigailėjo nei jėgos, nei darbo, nei laiko. 
Kur reikėdavo tikėjimas ginti, ten jis nepasigailėdavo nieko: visu savo pro- 
to aštrumu griaudavo priešų tendencingus argumentus, bet kartu pripažin- 
davo, kas priešų argumentuose yra gera, teisinga. Siaip jau savo gyveni- 
me buvo tylus, kuklus, užsidaręs, darbštus. Jis visur stengėsi kentėti su 
kenčiančiu Kristumi. Kristaus ženklais norėjo jis visada puoštis, o šie yra: 
nusižeminimas, savo priešų mylėjimas, visokių tuštybių paniekinimas etc. 
Jis 16 metų įstojo Jėzaus Draugijon tik tam, kad ten, kaip jis pats saky- 
davo, pasislėpęs nuo visokių šio pasaulio triukšmų, pasišvęstų vienai di- 
džiajai idejai: Dievui, Katalikų Bažnyčiai ir mokslui. Si trilypė ideja buvo 
jam be galo brangesnė, kaip visokia tuščia pasaulio pagarba. Taigi, kaip 
visas a. a. Vasmano gyvenimas, taip ir jo mirtis bei laidotuvės buvo labai 

tylios, paprastos. Kolegijos rektorius prof. Dr. Brust S. J. atlaikė rytą (Ko- 
vo mėn. 2 d.) šv. Mišias, o vėliau 300 žmonių išlydėjome į kapus. Eisena 
buvo taip pat visai paprasta: apie 100 kunigų kalbėjo Officium defuncto- 
rum, choras pagiedojo Miserere, o visi kiti kalbėjo rožančių. Jokių kalbų, 
jokių vainikų ir kitokių žibučių nebuvo. Tik vienas dalykas tikrai ten buvo, 
būtent, karšta visų malda, kuri palydėjo Vasmaną amžinybėn. Lydėtojų 
tarpe buvo visa eilė mokslininkų (šv. Igno Kolegijos įžymių profesorių. 
Pr. D.): Cathrein (f 1931. IX 10. Pr. D), Frėobes, Wulf, Hurth, 
Rabenek ir kiti. Vasmanas dabar ilsisi tarp viso būrio mokslininkų (vo- 
kiečių iš Jėzaus Draugijos Pr. D.): Tilmano, Enriko ir Kristijono Pesch'ų, 
Lehmkuhlio, Kladderio, Hontheim'o, Dieckmann'o, Kugler'io 
ir kitų. Prie Vasmano kapoo nieko daugiau nėra, kaip tik medžiai ir nedi- 
delis juodas geležinis kryžius“. 


Vokietijos jėzuitų aukštoji teologijos ir filosofijos mokykla, 
Šv. Igno Kolegija Valkenburg'e (Olandijoj), kurioje 1911—1931 m. gyveno, dirbo ir mirė 
Erikas Vąsmanas; Kolegijos patalpose dabar yra Vasmano muziejus, o jos kapuose (kai- 
rėje viršuj) ilsisi ir jo kūnas 


Stud. M. Skripkiūnas savo laiške dar pridėjo šiek tiek savo asme- 
ninių įspudžių iš santykių su Vašmanų; tad ir juos čia išrašau: „Man teko 
su a. a. Tėvu E. Vasmanu beveik trejetą metų gyventi ir tokiu būdu į jo 
darbus gerai įsižiūrėti. Jis buvo nepaprastai malonaus būdo, kuklus, ener- 
gingas, darbštus, ligoje kantrus, meilus. Jo viso gyvenimo centre buvo 
Dievas. Aš vieną kartą jį darbo kabinete paklausiau, iš kur jis gavo tiek 
jėgos ir ištęsėjimo savo darbe. Jis man į šį klausimą maždaug taip atsakė: 
Kristaus gausioji malonė man padėjo. Jei ne Kristus, būčiau tikrai neištę- 
sėjęs. Kartais rodydavosi, kad jau nebegaliu toliau, gana; bet po trumpos 

maldos ir vėl grįždavo jėgos... Savo maldos gyvenime ypatingo prisirišimo 
jis turėjo prie Sv. Jėzaus Sirdies ir Marijos. Štai dar vienas mažytis, bet 
charakteringas bruožas Vasmano gyvenime“*, apie kurį jis pats taip rašo: 
„Diplomų aš turiu daugybę. Bet pasikabinau tik vieną; ir jis nėra (man su- 
teiktas Pr. D.) mokslinės draugijos, bet Marijos Akademikų Kongregacijos 
Innsbruck'e, kuri mane už mano paskaitas 1909 m. yra padariusi garbės 
nariu; tas diplomas rodo Nekaltai Pradėtosios paveikslą ir kabo viršum 
lovos mano miegamajame. Visiems kitiems diplomams sukabint aš neturiu 
vietos; jie tegul kantriai palauks stalčiuje iki mano mirties“. 

Vasmano nebaigto darbo, stud. M. Skripkiūno manymu, buvę likę tiek, 
kad normaliomis gyvenimo sąlygomis jam būtų užtekę dirbti 13—15 metų. 
Tad kas jį dabar nudirbs? Ar greit Apveizda pasiųs Vasmano vertą papė- 
dininką? Ne mums apie tai žinoti... Mes žinome tik, kad Vasmano vardas 
palieka neišdildomai įrašytas biologijos mokslo istorijoj. 

Priedėliai 
I. Ką aš esu iš Vasmano raštų lietuviškai išvertęs: 
1. Idealus gamtos supratimas pirmiau ir dabar. Logos 1921—22 m. 81—93 p. 

(iš „Ehrengabe Deutscher W'issenschait“ 1920, 819—843 p.) (Herder). 
2. Materializmo nugalėjimas šių dienų biologijoj. Logos, t. p. 186— 192 (iš 

Stimmen der Zeit 1921, 101 t., 305—314). 

3, Filosofiškos ir teleologiškos skruzdžių svetingumo problemos, Logos 
1923, 81 - 94 (iš Stimmen der Zeit 1922, 102 t., 96—108 ir 191—201). 
4. Filosofinės problemos, kurių iškelia skruzdžių svetingumo instinktai, nau- 
dingi ir svetimos rūšies gyviams. Logos 1920, 65- 82 (iš monogra- 
fijos: Die Gastpilege der Ameisen, ihre biologischen und philosophi- 
schen Probleme. Berlin 1920, 111— 130). 

„Apie E. Becherio svetimiems naudingo tikslingumo sąvoką. Logos, 
p. 106—109 (iš ten pat 89—93). 

„ O. Hertwig'o darvinizmo kritika. Kosmos 1924, 158—167 (iš Stimmen. 
der Zeit 1918—19, 97 t., 450—462). 

„Jonas Ranke ir jo „Žmogus“. Kosmos t. p. 71—82 (iš Stimmen der Zeit 
1916—17, 92 t. 224—227 ir St. aus Maria-Laach 1912, 83 t. 560 — 567). 

„Descendencijos teorija seniau ir šiandien. Gamtos Draugas 1920, 151—168. 
ir 170 — 178 (iš Wiss. Beilage d. Miūnch. Nst. Nachrichten 1925 XII. 9). 

. Iš Baltijos gintaro dokumentų prieš 2 milijonu metų. (Gamtos Draugas 
1929, 179—183 ir 1930, 12—16, 61—64 ir 67—69 (iš Stimmen der 
Zeit 1928, 114 t. 197—212, 


II. Padėka bendradarbiams. 

Dėkoju: 1) Stud. M. Skripkiūnui S. J. už laiškus su a. a. Vasmano. 
laidotuvių aprašymu, taip pat už drauge atsiųstos medžiagos žiupsnį ir Šv. . 
Igno Kolegijos atvaizdu, katrų vieną įdėjau šio straipsnio pabaigoj.—2) Kun. 
Schmitz'ui S. J, per kolegą Dr. J. Gruodį S. J. man atsiuntusiam Vasma- 
no nekrologą, jo išspausdintą žurnale Tijdschrift voor Entomologie 1932 m., 
kuriuo pasinaudojau vietomis kaip apmatais šiam mano straipsniui. 

, * Šis bruožas M. Skripkiūno laiške atvaizduotas ne visai tiksliai. Dėl to jį atpasakoju: 
paties Vasmano žodžiais iš jo atsiminimų (Aus der Stella Matutina 405 p.). 

Zemės vidaus temperatura 


B. Ketarauskas, Karklėnaliai 


Kasyklose, Žemės plyšiuose ir tuneliuose visada pastebimas tempera- 
turos didėjimas leidžiantis gilyn. Temperaturos pakilimo matas yra vadina- 
mas „geoterminis laiptas“, kuris parodo, kiek metrų reikia nusileist į Ze- 
mės vidų, kad temperatura pakiltų vieną laipsnį. Geoterminių laiptų da- 
viniai svyruoja. Tą svyravimą sukelia vietinės. šilimos versmės, vulkanų vei- 
kimas, cheminiai procesai, vandens bei dujų temperaturos skirtingumas ir pa- 
galiau Žemės padarų šilimos laidumo skirtingumas. Geoterminiams laip- 
tams įtakos taip pat turi radijaus veikimas. Jei Žemės gilumoj randasi jo 
nemaža, tai tenai gali susidaryti temperaturos maksimumas. 


Pagal R. A. Daly, Amerikos paviršius yra šaltesnis, kaip Europos. 
Europoj iki 2,5 km temperatura kas 100 metrų kyla apie 30, o Amerikoj tik 20,5. 

Naujausi, van Orstran d'o surinkti, tyrimo daviniai rodo, kad Amerikos 
sausažemio viršutiniai sluogsniai nėra šaltesni, kaip Europos sausažemis ir 
jų temperaturos skirtumas, pasak jo, yra tik tariamas. Kitiems žemynams iki 
paskutiniųjų laikų, apskritai kalbant, nebuvo davinių, o tie, kuriuos dabar 
turime, yra labai menkos vertės, ir jie rodo, kad geoterminių laiptų dydžiai 
svyruoja, išskyrus Johanesburgą ir Pietinę Afriką, tais pačiais intervalais, 
kaip Europos ir Amerikos sausažemio. : 

Po vandenynų dugnu geoterminiai laiptai yra daug mažesni. Vandens 
temperatura ant vandenyno dugno yra apie 0? ir maksimalinis temperaturos 
skirtumas tarp vandenyno dugno ir kontinento tokio gilumo siekia, mano- 
ma, per 2000, 1 

Temperatura yra vienas svarbiausių elementų Zemės vidaus būklei 
nustatyt. Reikia žinoti, kad Žemės sausažemio tėra ištirta sluogsnis apie 
2,5 km. Vadinasi, iš tų davinių negalima daryti išvadų žemesniesiems Že- 
mės sluogsniams. S 

Labai svarbu išaiškinti, kokio didumo yra Zemės viduj mažiausia ir 
didžiausia temperatura. Minimaline Žemės vidaus temperatura, paprastai, pri- 
imta laikyti skystos lavos temperatura. Aišku, kad lava, kildama iš Žemės 
vidaus, pamažu atvėsta; tačiau iš kitos pusės nereikia pamiršti, kad chemi- 
niai procesai, kurie vyksta nuo spaudimo išsivadavusioj lavoj, sukelia tem- 
peraturos padidėjimą. Tokiu būdu lavos temperatura jokiu būdu negalima 
laikyti Žemės vidaus temperaturos apatine riba. A. L. Daya ir E. G. She- 
pherd'as, betirdami veikiantį Kilauea vulkaną, gavo, kad lavos temperatura 
yra nuo 1070 iki 11850. Vezuvijaus kraterio viduj buvo gauta, kad jo tem- 
peraiura yra nuo 1150 iki 118093, Stromboli vulkano nuo 1100 iki 11500, 
Kūnų, kuriuos vulkanai išmeta, vidurinė temperatura yra apie 11000, 

Minimaline Žemės vidaus temperatura laikoma nuo 900 iki 10000. Vir- 
šutinei Žemės vidaus temperaturai esti įvairaus didumo dydžių. E. Wi e- 
chert'o manymu viršutinės temperaturos riba yra 80009, Šis rezultatas yra 
visų didžiausias. Vargu ar galima jau gauti didesnį dydį Žemės vidaus tem- 
peraturos viršutinei ribai. S. Mohorovičic'o manymu, Zemės vidaus tem- 
peratura negalinti būti aukštesnė, kaip 3000—40000, 

Šita problema darosi dar painesnė, nagrinėjant ją radijaus įtakos atžvil- 
giu. Rutherford'o manymu, 1 g radijaus duoda apie 200.10? kal/val, 01 g 
toriaus— 2,3.109 kal/val. Joly pirmas parodė, kad išmestų iš Žemės vi- 
daus padarų kiekvienam gramui atitenka apie 5.10“7 g radijaus. Pasak J. H. 


J. Poole'io, kiekvienas padarų gramas duoda apie 12.10“ kal/sek, arba 
3,75 kal per vieną milijoną metų. Pasak J. R. Strutt'o ir Joly, kalnų pa- 


darų kiekvienas gramas turi radijaus tarp 25.10“ ir 210“ g. Strutto su- 
£ £ 


skaičiavimu pakanka kiekvienam masės gramui turėti 0,175.10“" g radijaus 

emės eikvojamai šilimai papildyti. Tuo tarpu tikrenybėj radijaus yra apie 
75 kartus daugiau. Pasak jo. radijus laikosi viršutiniame Zemės kevalo 
70 km sluogsny, ir viršutinio Žemės sluogsnio, turinčio radijaus, tempera- 
tura ein2 didyn į maksimalinę reikšmę, kuri maždaug yra lygi 15009, pagal 
parabolinį dėsnį. — Daug tyrinėtojų nagrinėjo radioaktingų medžiagų vei- 
kimą ir jo reikšmę Zemei. C. Liebenow'as visai kitais keliais 1904 m. 
taip pat gavo, kad radijus guli ypač viršutiniuose Žemės kevalo sluogs- 
niuose. S. Eve nustatė 1906 metais, kad kiekvieną kubinį centimetrą ati- 


tinka radijaus 11.10“? g. Tą klausimą taip pat nagrinėjo Elster'is su Gei- 
tePiuir pagaliau smulkiai jį ištyrė F. v. W olffas. Žiūrint į Wolffo nagri- 
nėjimus, gauni įspūdžio, kad Žemės vidaus maksimalinė temperatura yra 
apie 15009, V. M. Goldschmidt'o manymu, palyginus nedidelėj gilumoj 
temperatura siekia nuo 1100 iki 1500? ir paskui ji iki Žemės centro nedaug 
tepakinta. Negalima pro šalį praeiti nepaminėjus M. P. Rudzki'o pažiūros, 
kad iš radioaktingų medžiagų gaunamos šilimos kiekis gali viršyti Žemės 
išeikvojimo šilimos kiekį ir todel Žemės temperatura gali eiti didyn. 

Dabar truputį susipažinsime su Žemės vidaus temperaturos atvėsimo 
klausimu. L. Adam s'o manymu, didesnėse Žemės gilumose nuo Žemės kevalo 
sukietėjimo laikų temperatura truputį yra nukritusi. 600 km gilumoj tempera- 
tura esanti nukritusi 1809, 1000 km gilumoj 750. Taip pat B. J. R. Cotter'is 
mano, kad Zemės vidus pamažu vėsta. Bendrai kalbant, mokslininkų tyri- 
nėjimai rodo, kad gilesnieji Žemės sluoksniai nuo jos susikristalizavimo lai- 
kų truputį atvėso. Iš tyrimų negalima pastebėti, kad viršutiniai Žemės sluoks- 
niai dabar vėstų. Vadinasi, reikia manyti, kad jų vėsimo procesas pasibaigė. 

Prieš lygindami visus gautus Žemės vidaus temperaturos rezultatus 
turime konstatuoti, kad tie daviniai yra gauti ne iš grynų tyrimų, bet iš 
įvairių spėliojimų bei hipotezių. Šiais laikais temperaturos tyrinėtojų daviniai 
sutinka iki 70 km Žemės gilumo. Ypatingai skiriasi Žemės gilesnių sluogs- 
nių temperaturos daviniai. 

Siais laikais patikimiausias temperaturos kitėjimas einant gilyn yra šitoks: 

gilumos km 20 100 500 6370 
temperatura 600 1400 1800 2000 —5000 

Mūsų klausimo nagrinėjimą reziumavus, štai ką galima pasakyti: tem- 
peratura Žemės viduj einant gilyn kyla daug pamažiau, kaip prie paviršiaus 
ir, gal būt, net jau nedidelėj gilumoj yra pastovi; toliau, temperatura Žemės 
viduj yra būtinai mažesnė, kaip 80000; Žemės kristalizuotose dalyse, prade- 
dant nuo keleto šimtų kilometrų gilumo, ji nedaug tėra žemesnė už atitin- 
kamą tirpimo temperaturą. 

Sv. Pranciškus — gamtos draugas ir globėjas 


(Spalių mėn. 4-jai dienai) 
Mok. J. Endziulaitytė-Maldeikienė, Kaunas 


Sv. Pranciškaus gyvenimo keli bruožai 


Vidur. Italijos Apeninų kalnuose, Asyžiaus (Assisi) miestely gyveno turtin- 
gas gelumbių pirklys Petras Bernardone. Keliaudamas prekybos reikalais 
po gražų Prancuzijos kraštą Provansą, jis pažino prancuzaitę vardu Pica, 
kurią paskui ir vedė. Prancuzijai ir jos maloniems žmonėms atsiminti, o taip 
pat mėgdamas prancuzų kalbą, jis (1182 m.) pirmąjį savo sūnų pakrikštin- 
tą Jonu (Giovani), jį vadindavo Francesco (sk. Frančesko), t. y. pran- 
cuzu (iš Francesco pasidarė lotyniškas Franciscus, iš čia lenkiškas Franci- 
szek, iš čia vėl lietuviškas Pranciškus, kuris dabar norimas padaryt Pranu). 

Linksmas, turtingas jaunikaitis Pranciškus, visada apsuptas savo mielų 
draugų, smagiai leidžia laiką Asyžiaus krautuvių rajone. Gražiai išsipuošęs, 
jis spindėdavo kaip karalaitis. Draugai jį labai myli. Jaunoji kompanija lei- 
džia laiką linksmai, prabangoje. Turėdamas 22 metu amžiaus jis suserga. 
Juo rūpinasi motina. Kaip pirmiau, taip ir dabar ji nevaržo jo elgesio, min- 
kelią. Jaunuolis turi daug laiko mąstyti. Dažnai, jau sveikdamas, jis išeina 
iš namų ir gėrisi gražiąja savo tėviškės gamta: kalnais, apžėlusiais kloniais. 
— Jaunatvė jau baigias, o kas iš jos liko? — mąsto Pranciškus.— Žmogau, 
tu esi dulkė.— Išėięs iš miestelio, jis ieško kalne olų, ten mąsto ir meldžiasi, 
o pakelėje dalina viską vargšams, nepasilikdamas sau nė brangių drabužių. 
Savo sieloj jis išgyvena didelį krizį. Sugrįžęs namon jis parduoda savo 
krautuvės medžiagų dalį, ir už juos padeda statyti bažnyčias. Nei tėvas nei 
draugai jo nesupranta: tėvas pyksta, draugai pajuokia. 

Bet Pranciškus nepaiso. Nuostabu, kad iš tokio, rodos, silprfavalio 
prabangos vaiko pasidaro asketas, tvirtai pasiryžęs gyventi skurde, sekti 
Kristų. Po kurio laiko jis visai atsiskiria nuo žmonių ir laiką leidžia mels- 
damasis ir kalbėdamasis su pirmaisiais savo vienminčiais: Bernardu Guin- 
tavalle ir Egidio. Išmalda— jų pragyvenimo versmė. Pranciškus ją vadina 
„angelų duona“. Žemė ir po galva medis, akmuo — jų guolis. San-Da- 
miano kalnų urvas — jų namai. Juos apglobianti gamta — jų dvaras, 

Apylinkė pajunta tuos brolius atsiskyrėlius, susipažįsta arčiau su jais, 
pradeda juos lankyti, nešti jiems išmaldas, klausyti Pranciškaus pamokslų. 

Pranciškus keliauja Romon ir elgetauja prie šv. Petro bažnyčios. Jis 
elgetauja ir savo gimtajame Asyžiuje. Vaikščioja jis po apylinkes, slaugo 
raupsuotus, sako pamokslus. Gyvendamas su savo draugais broliais Rivo- 
Torto daržinėje, jis rašo jiems gyvenimo taisykles ir išgauna joms popie- 
žiaus Innocento III patvirtinimą žodžiu. Taip užsimezga pranciškonų vie- 
nuolija. Pranciškus visą laiką kovoja, kad jo brolija neturėtų jokių turtų ir 
tą neturto reikalavimą pabrėžia savo taisyklėse. Mintis gyventi tik išmalda 
daug kam nepatinka, bet kitus patraukia. Prisijungia daugiau mokinių: Ru- 
fino, Masseo, Leone, Junipera. Ir moterys neatsilieka. Kilmingos šeimos 

graži panelė Klara, išgirdusi Pranciškaus pamokslą šv. Jurgio bažnyčioje, 
palieka pasaulį ir daro vienuolės apžadus. Jąja paseka kitos. Pranciškus pa- 
rašo joms gyvenimo taisykles ir duoda joms vietą gyvent prie San-Damiano 
bažnyčios. (Vėliau jos buvo pavadintos vienuolės klarietės). “ 

Pranciškus dirba ne vien savo tėviškėje. Jis keliauja į Šventąją Žemę. 
1213 m. žiemą jis lanko Ispaniją. Jo broliai išvyksta Prancuzijon, Vokie- 
tijon, Anglijon, Tunisan, Marokan. Nevisur jais žmonės pasitiki. Kitur 
juos vadina eretikais. 

1222 m. Pranciškus dėl silpnų savo akių atsisako vadovauti vienuo- 
lynui. Dėl darbų ir aštrios askezės susilpnėja jo sveikata. O sieloje jis taip 
susigyvena su Kristaus kančiomis, kad jam atsiveria žaizdos rankose, ko- 
jose ir šone (Apie tai jis niekam nesako, kol broliai patys pastebi jo kru- 
vinus drabužius). Galop Pranciškus apanka. Nematydamas aplinkinės gam- 
tos jis ją giliai išgyvena savo širdyje ir rašo savo „Saulės giesmę“, kuri 
laikoma vienu gražiausių kūrinių, kuriuos jis parašė. Sveikatai visai susilp- 
nėjus, Pranciškus 1226 m. Spalių mėn. 3 d. miršta. Jo kūnas palaidotas Asy- 
žiaus bažnyčioje, jo vardu pavadintoj. 


Šv. Pranciškaus būdo keli bruožai 


Šv. Pranciškaus būdas turi daug vadin. choleriškų savybių. Šv. 
Pranciškus, pasak jo biografo Jono Jėorgensen'o, nuo mažens prisi- 
skaitęs apie karalių Arturą, apie apvaliojo stalo riterius, panorėjo tapti 
klajojančiu riteriu, eit į pasaulį, lieti savo kraują dideliems, šventiems daly- 
kams, ne be to, žinoma, kad sugrįžtų pasipuošęs nevystančiu garbės vai- 
niku*. Kartą, kada vienas bajoraitis ėmė rinkti būrį draugų, kad dėtųsi 
kariuomenėn prieš vokiečius, Sv. Pranciškus rado progos pasižymėti. O gal. 
dar jį karo vadas Valteris pakels riteriu? Karščio apimtas Pranciškus ne- 
vaikščiojo gatvėmis, bet tekinas bėgiojo. Paklaustas, kodėl jis taip jaudina- 
si, atsakydavo: „Žinau, kad dabar tapsiu didžiu kunigaikščiu“ (t. p. 21). 
Pranciškaus tėvai buvo apsipratę su jų vaiko kraštutinumais. 

Būdamas karys, vieną kartą rytą dar gulėdamas Pranciškus išgirdo 
balsą: „Tu palieki poną dėl tarno, o karalių dėl vasalo! Grįžk atgal na- 
mon“. Pranciškus šoko greit iš lovos, apsirengė visais šarvais, sėdo ant 
arklio ir nujojo tėviškės linkme, Pakelėje jis pardavęs savo arklį, ginklus, 
nes visa tai pasidarė jam biauru. Paklaustas, kodėl jis taip padarė, atsaky- 
davo esąs skirtas dideliems dalykams savo tėvynėje (22 p,). 

Pranciškaus kraštutinumas labiau pasireiškia jo askezoje, kuri buvo 
be kompromisų. Naktį miegojo sėdėdamas arba akmenį, ar medžio ga- 
balą po galvą pasidėjęs. Savo valgį tyčia maišydavo su pelenais. Vėliau 
tas jo choleriškumas tampa ginklas patraukt į save minias. Stai 1221 m. 
per Sekmines sako jis pamokslą Parcinkulėje. Susirenka 3, o kitų žodžiais, 
5 tūkstančiai jo klausytų (169 p.). Kitur vėl rašoma, kad Bolonijos turga- 
vietėje jo klauso visas miestas ir visi jaučia jam didelės pagarbos, braujasi 
jį paliesti arba nuplėšti jo apiplyšusio drabužio bent skiautelę (191 p.). 

v. Pranciškus yra valios milžinas. Jis išeina iš prabangos na- 
mų, kad kentėtų. Visa tai jis pasiekė tik per smulkius savęs nugalėjimus. 


* Šventas Pranciškus Asižietis, Kaunas, 1926 m. 20 pusl. 

Pav., turėdamas laisvo laiko kartą jis išskaptavo dailų kaušelį. Pastatė jį į 
šalį ir ėmė kalbėti breviorių; bet maldos metu neiškentė ir pažiūrėjo į jį, 
pasigrožėdamas savo rankų darbeliu. Pajutęs, kad tai sutrukdė jo maldą, 
greit nusitvėrė kaušelį ir įmetė jį į ugnį. 

Jis lankė raupsuotus; o anksčiau, kada praeidavo pro jų prieglaudą, 
užsiimdavo nosį ir greit pro ją prabėgdavo (20 p.). Kartą jis prisiartino 
prie raupsuoto, įdėjo jam dovaną į ranką, pabučiavo jo žaizduotą kaklą ir 
pusiau nupuvusius jo pirštus (30 p.). Jis, jaunikaitis, tik atsisakęs nuo viso 
savo linksmo gyvenimo, eina Asyžiaus gatvėmis pasišiaušusiais plaukais, 
pamėlynavęs, išbalęs, purvais apdrabstytas, akmenimis apdaužytas, gaujos 
įdūkusių vaikėzų lydimas. 

Pranciškaus įgimtas būdo bruožas yra dar linksmumas, mokė- 
įimas daug kuo džiaugtis, mylėti. Per vidaus riaušes patekęs į 
kalėjimą, jis stebina visus savo nepaprastu linksmumu. Dėl menkiausios 
priežasties, sako jo biografas (19 p.), imdavo tuoj juokauti, dainuoti. Jis 
mylėjo savo draugus. Jaunuolis būdamas, už stalo sėdėdamas, nerimsta, jei 
jo draugas atėjęs jo laukia; jis keliasi, palieka valgį ir daugiau nesugrįžta. 
Vėliau jis pamilsta savo brolius ir duoda jiems įvairius patarimus. Apie 
jo meilę gamtai kalbėsime vėliau. Bet visų labiausiai jis myli Dievą. Mal- 
doje jis prašo: „Suteik visą tą meilę, kuria Tu degei ir kuri Tave vertė 
geruoju kentėti už mus“ (240 p). Tą meilės jausmą jis įsisąmonijęs šiaip 
vertina: „Kame yra meilė ir išmintis, ten nėra baimės nei tamsumo“ (144 p.). 

v. Pranciškus būdavo nusižeminęs. Jis vadindavo save bemoks- 
liu, idiotu, norėdamas parodyti, kad pats savo išmintimi nieko negal nu- 
veikti (185 p.). Į kardinolo Hugolino pasiūlymą, kad jo broliai paimtų aukš- 
tesnę vietą dvasinėj hierarchijoj, jis atsakė: „Mano broliai yra mažieji, tegul 
jie toki ir pasilieka“ (157 p.). Jis drausdavo saviems broliams pasakoti ki- 
tiems apie kančias, kokias yra iškentėję jų broliai-kankiniai, nes tai bus 
jau brolijos išdidumas (157 p.). Jis, atsisakęs nuo vadovybės, laikydavo 
prie savęs vieną jaunesniųjų brolių, kurio jis taip klausydavo, kaip kad sa- 
vo vyresniojo. Kas tas brolis buvo, jam vis tiek. Jis sakydavo: „Paklusnu- 
mas verčia kūną sielos klausyti“ (228 p.). 

Jau iš aukščiau minėtų pavyzdžių matome, kad šv. Pranciškus buvo 
duosnus, brangino neturtą ir kovojo, kad jo broliai neturėtų teisės 
jokių turtų turėti. 

Daugelis klausė šv. Pranciškaus painokslų, nes jie buvo nuoširdūs ir 
kūrybiški. Geriausias pamokslas, sakydavo jis, yra geras pavyzdys (185 p.). 
Jo žodžiai sekė jo darbus. Kartą pasninke, dėl silpnų savo vidurių, jis pa- 
vartojo taukus vieton alyvos. Sakydamas pamokslą jis tarė: „Jūs čia susi- 
rinkote tikėdamiesi išvysti maldingą žmogų, bet jūs nežinote, kad aš šį 
adventą valgiau su lašiniais“ (210 p.). Iš čia matome jį esant gerą psi- 
chologąir pedagogą. 

Taip dėl savo tauraus būdo ši veikli asmenybė pasiekė šventumą. 


Gamtos draugas ir globėjas 


Menininkas Fūhrich'as nupiešė šv. Pranciškų taip: šventasis sėdi 
miške; ant kairės jo rankos sutūpė paukščiai, dešiniąja jis glosto prie jo 

besiglaudžiantį avinėlį; čia pat laukia savo eilės du kiškeliai; šalimai drąsi, 
pasipūtusi voveraitė, 0 toliau už medžių kyšo elnio galva; iš Pranciškaus 
akių spindi meilė, ramybė. — Kitas, Ku nz'o tapytas paveikslas: Pranciškus 
mąsto ant Alverno uolos; ant jo kairėsės rankos piršto tupi paukštelė; 
aplink aptūpė jį kiti paukščiai, lyg taip pat norėdami parodyti jam savo 
ištikimybę. Paveikslas pavadintas: „Paradisi pax“ (Rojaus taika). — Iš tik- 
rųjų, pažiūrėjus į paveikslą, pagauna ramybės ir taikos jausmas. Taip ir 
norisi visiems pasakyti: „Meskim ginklus ir skelbkime gyvuliams taiką“! 

Ir iš tikrųjų tą taiką skelbė šv. Pranciškus savo darbais ir žodžiais, 
kurie plaukė iš gamtą mylinčios širdies. „Zaliuojantieji laukai, nokstančios 
vynuogės pripildydavo jį džiaugsmu“ sako jo biografas Tomas iš Celano. 

Kartą, kada Pranciškus gyveno prie Greccio, jam žmonės atnešė į 
kilpas įstrigusį kiškelį. Pranciškus pasitupdė jį prie savęs ant žemės. 
Kiškis nepabėgo. Tada jis tarė: „Broleli kiški, eikš pas mane. Kodėl tu 
leidais prigaunamas?“ Staiga kiškis šoko jam ant kelių. Glostė jį Pranciš- 
kus ir kalbėjo su juo įspėdamas daugiau neįkliūti. Kiek kartų jis nuo 
kelių nušokdavo, 'vis atgal grįždavo. Pasak šv. Bonaventuros, jis instinktiviai 


"juto gerą žmogaus širdį *. Tik vėliau Pranciškus liepė kiškį paleist į arti- 


miausią mišką. 

Kitą kartą ėjo Pranciškus per lygumas į Greccio ir susitiko pakelėje 
žvejį, kuris padovanojo jam kažin kokį prie vandens gyvenantį paukštį. Jis 
nudžiugo ir patupdė paukštį ant rankos, kad nuskristų. Paukštis neskrido. 
Tada Pranciškui užėjo maldos nuotaika. Jis pakėlė dangun akis ir ėmė ilgai 
melstis; ir kada vėl atsipeikėjo, paukštis vis dar tupėjo. Pranciškus vėl ra- 
gina jį skristi. Bet paukštis tik tada nuskrido, kai Pranciškus jį palaimino, 

Pasakojama (Jorgensen 235 p.), kad kartą Pranciškus su savo broliais 
užlipo į kalną ir atsigulė ten pasidėjęs galvą ant storos ąžuolo šaknies. 
Pas jį atskrido būriai visokių paukštelių. Jie sveikino Pranciškų čiulbėdami, 
sparneliais plasnodami. Vieni nutūpė jam ant galvos, kiti ant rankų, ant pečių, 
ant kojų. Tai pamatęs Pranciškus sako savo broliams: „Aš matau, myli- 
miausieji broliai, Dievui patinka, kad mes čia apsistojome, nes mūsų broliai 
paukšteliai džiaugiasi mūsų atėjimu“. 

Pranciškus labai mylėjo aveles ir negalėdavo pakęsti matydamas, kai 
jas veda turgun parduoti, nes tada jas laukdavo mirtis. Pranciškus išpirkda- 
vo jas visokiais būdais. Kartą Akonos turgavietėje atpirko jis iš vieno so- 
diečio avelę; bet kadangi paskui turėjo eiti pas vietos vyskupą, vedėsi ir 
ją. Ilgai jis aiškinosi vyskupui, kodėl jis atėjo pas jį su avele. Ta avelė 
paskiau buvo atiduota į San Severino seserų vienuolyną. Iš jos vilnų sese- 
rys išaudė milelį ir per Sekmines nusiuntė jį Pranciškui. — Kai Pranciš- 
kus išgirsdavo avis bliaujant, susigraudindavo, prieidavo ir glostydavo jas, 
kaip motina kūdikį. Kartą už ėriuką jis atidavė sodiečiui savo apsiaustą. 
Romoje jis vėl nupirko avinėlį ir padovanojo savo pažįstamai Jokūbai. Ji 
taip pat iš jo vilnų išaudė jam milelį ir (1226 m.) atvežė į Parcinkulą. Iš 
to milelio pasiūtame drabužy šventasis gulėjo ir pašarvotas. Parcinkulėje 
Pranciškus turėjo prisijaukinęs stirnelę, kuri visur paskui jį sekiodavo, 
eidavo drauge, SU juo į bažnyčią ir ten, broliams giedant, bliaudavo kartu 


* Mensch u. Tier, Sūddeutsche Monatshefte 1928, 12 Nr. 852 p. 

(Jorgensen 209 p.). Pranciškus buvo įtaisęs prie uolos balandžiams 
narvelius. Jis gerbė net ugnį. Kartą per neatsargumą pradėjo degti jo 
drabužiai. Jis tarė: „Sesutė ugnelė nori valgyt“ (229 p.). Jis vengdavo suteršti 
švarų gamtoje rastą vandenį. Pamatęs, kad miške kerta medžius, prašy- 
davo palikti medžių kelmus, kad jie vėl galėtų ataugti. — Iš visų šitų atsi- 
tikimų matome šv. Pranciškų tikrai mylėjus gamtą ir buvus jos tikrą draugą. 

Bet gal kas pasakys tą meilę esant savymeilę, sentimentalumą?  [siti- 
kinsime iš jau minėtų ir iš naujų pavyzdžių. — Dovanotą kiškį jis nelaiko 
prie savęs, bet grąžina jam brangiausią dalyką — laisvę. Pakelėje pamatęs 
kirmėlę, jis pakelia ją atsargiai ir deda į minkštą žolę, kad niekas jos nesu- 
mindžiotų (Bonaventura 852 p.). Ar tai čia savymeilė, sentimentalumas? Pran- 
ciškus sakydavo: „Jei aš su valdovu kalbėti galėčiau, aš pulčiau prieš jį ant 
kelių, kad jis dėl Dievo meilės ir dėl manęs išleistų įstatymą, kad nieks ne- 
galėtų gaudyti vyturėlio, niekas jo nedrįstų skriausti, užmušti“ (t. p. 853 p.). 
Greta vyturėlio jis ir vilką vadina savo broliu. Dar kitus žodžius jis mėg- 
davo kartoti: „Kad aš prie valdovo prieičiau, prašyčiau jį įsakyti Kalėdų 
dieną berti paukščiams grūdus, šerti gyvulius geresniu pašaru“ (Jorg. 209 p.). 
Iš čia matome, kad Pranciškaus gyvulių meilė plaukia iš meilės Aukščiausiam. 

Pranciškus ragina ir gyvulius Dievą garbinti. Pamatęs fazaną jis su- 
šuko: „Garbė mūsų kūrėjui, brolau fazane“.  Fazanas prie jo glaudėsi ir 
niekur nuo jo nėjo. Parcinkuloje ant šakelės pamatė jis betupintį dagilėlį ir 
sako jam: „Giedok Dievui garbę, broleli dagilėli“; ir tas pradėjo čiauškėt, 
kol vėl Pranciškus jį nutildė. Kartą išgirsta šv. Pranciškus svirplį. Jis pasi- 
šaukia jį. Tas užšoko jam ant rankos. Tada Pranciškus tarė: „Svirpk, mano 
broleli, savo giesmę ir savo džiaugsmu garbink Dievą“, ir tas svirpė, čirš- 
kė tol, kol Pranciškus jį sustabdė (Bonav. 851 p.). 

Sv Pranciškaus biografai Fioretti, Celano, Bonaventura pasakoja apie 
pamokslą, kurį jis pasakė paukščiams (Jėrg. 122 p.) Kartą Pranciškus su 
dviem broliais Masseo ir Angelo ėjo per Kamaros ir Beragnos miestelius 
Asšyžiaus linkme. Eidamas jis pamatė prie kelio medį ir jame daugybę paukš- 
čių, dar jam visai nematytų. Kiti jų šokinėjo čia pat dirvoje, pievoje. Pran- 
ciškus sako savo palydovams: „Palaukit čia, aš noriu pasakyt keletą Dievo 
žodžių broliams paukšteliams“. Jis nuėjo prie jų ir pradėjo sakyti pamoks- 
14: „Mano broliai paukšteliai, jūs turit būti labai dėkingi savo Viešpačiui 
Dievui ir turit visada ir visur Jį garbinti, nes galite laisvai lakioti, kur tik 
norite. Jūs turite Dievui dėkoti už savo dvilinkus, trilinkus drabužėlius, už 
jų margus papuošalus, už savo maistą, kuriam gauti nereikia jokio darbo. 
Jūs turit sakyti ačiui savo Dievuliui už gražų balselį, kurį jums Kūrėjas yra 
dovanojęs. Jūs nesėjat ir nepjaunat, o jūsų Kurėjas jus maitina ir girdo ty- 
ru šaltinio vandenėliu, duoda jums kalnelių ir urvelių, kur galite pasislėpti, 
duoda jums aukštų medelių lizdeliams sukti ir, nors jūs nemokat nei verpti, 
nei austi, Dievas vis tik duoda jūsų vaikučiams reikalingus drabužėlius. 
Todėl labai mylėkit savo Kurėją, kurs jums tiek daug gero daro ir saugo- 
kitės, mano broliai paukšteliai, kad neliktumėt Dievui skolingi, nedėkingi, 
bet stenkitės stropiai Dievą garbinti“. Po tų žodžių paukščiai sujudo su- 
kruto, ėmė plasnoti sparneliais, kilnoti snapelius ir linguodami kakliukus 
čiulbėjo ulbėjo lyg pritardami, o Pranciškus džiaugėsi. Baigęs pamokslą, 
jis peržegnojo paukščius kryžiaus ženklu ir jie visi drauge pakilę nuskrido. 

Šv. Pranciškus liepia dėkoti Dievui už visą gamtą, kiekvieną „daiktą 
vadindamas „sesute“, „broliuku“. Savo „Saulės himne“ jis dėkoja už sau- 
lę sesutę, brolį mėnulį, žvaigždes, brolį vėją, orą, debesis, gerą ir blogą orą, 
brolelį vandenėlį, sesutę ugnelę, už sesutę motinėlę žemelę, kuri augina vai- 
sius, margas gėleles (Jorg. 251 p.). 

Pranciškus taip susigyvena su gamta, kad sukeičia gyvulių, žmonių 
ir daiktų sąvokas, vienus kitais vadindamas. Vieversį, vandenį, vėją vadina 
broliais, saulę, ugnį — sesutėmis, žemę -— motinėle, Tuo tarpu savo bro- 
lius, kurie pereina iš vieno vienuolyno į kitą, vadino „musėmis“ (168 P.). 

v. Pranciškaus ir sapnai būdavo gamtiški. Pav., kartą sapnuoja jis 
nedidelę juodą vištą, aplink kurią šokinėdami cypsi daugybė viščiukų. Jų 
buvo tiek daug, kad negalėjo sutilpti po motinos sparnais. Tą sapną jis 
prisitaikė sau: „aš esu toji višta; juk aš nepajėgiu visų savo sūnų apsaugoti“ 

Prie šv. Pranciškaus ėjo visi gyvulėliai; nė vienas jo nebijojo. Tai ga- 
lime paaiškinti vien tik hipnoze, kuri buvo jo gamtos meilės paseka. To- 
mas iš Celano pasakoja, kad kartą Pranciškus su broliu Masseo ateina į Al- 
viano miestelį, sustoja turgavietėje, rengdamasis sakyti pamokslą. Kregždžių 
būriai skrajojo pagal senus niūrus stogus ir krykštavo. Broliai pradėjo gie- 
doti, o kregždės lyg ir tyčia, dar labiau krykštauti. Tada Pranciškus tarė: 
„Mano sesutės kregždelės, man rodos, užtenkamai jau esat prisišnekėjusios 
per dieną, dabar duokit man bent žodelį tarti, o pačios nutilkit ir pasiklau- 
sykit Dievo žodžio, kurį aš jums pasakysiu“. Kregždės nutilo ir tylėjo, kol 
Pranciškus sakė pamokslą. Jis hipnotizuodamas patraukdavo prie savęs atei- 
"ti ir bailias aveles. Kai tik pamatydavo besiganančias avis, jis jas pasvei- 
kindavo. Avys, užuot pabėgusios, eidavo prie jo arčiau (Bonav. 854 p.), 

* 2 * 

Dirstelėję į šv. Pranciškaus gyvenimo faktus klausiame: kuo mums 
buvo šv. Pranciškus? 

— Liuterio pirmatakas, — sako Liuterio sekėjai. 

— Ekonomistas, sprendęs socialinę problemą, — sako kai kurie eko- 
nomistai. 

— Išnaudotojų priešas, proletariato, skurdaus gyvenimo draugas, pri- 
pažįstąs dvasinį autoritetą — atsako tretieji. 

Mes, gamtos draugai, branginame šv. Pranciškų tuo atžvilgiu, kad 
jis iškėlė gamtos reikšmę ir sujungė Dievą su gamta, ir kaip sako kaiku- 
rie rašytojai, kad tuo jis sukūrė krikščioniškąjį renesansą. Literaturoje jis 
vadovavo naujai erai, kuri pasižymėjo gamtos meilės kėlimu.  Daugumas 
modernųjų pripažįsta, kad italų Pascoli, Piati, Maronetti kaikurie veikalai 
nėra be šv. Pranciškaus įtakos (Bonav. 858 p.). 

Gražiausi šv. Pranciškaus gyvenimo atsitikimai yra aprašyti kaikurių 
ispanų poetų eilėraščiuose. Tie eilėraščiai laikomi klasikiški ir jų mokosi 
„ispanų vaikai savo mokyklose. Taip pat jo pamokslo paukščiams. Daugely- 

je Italijos mokyklų giedama jo „Saulės giesmė“. Jo tėvynėje Umbrijoje 
žmonės meldžiasi, prašydami Pranciškaus užtarymo savo laukų derliui ir 
gyvulių prieaugliui padidinti. 

Sv. Pranciškus yra populariausias Katalikų Bažnyčios šventasis, o vi-. 
sąs pasaulis jį laiko gamtos globėju. 


Kaip padaromi išradimai? 


B. Ketarauskas, Karklėnaliai 


Mus gaubia labai turininga, pilna paslaptingų reiškinių gamta.  Žmo- 
gus su savo viršiniu bei vidiniu gyvenimu ir gamtos turiningumas sudaro 
didelį paslapčių labirintą. Bet žmogaus protas pamažu nukariauja tą labirintą, 
palaipsniui išaiškina jo paslaptis. Tokį paslapties išaiškinimą vadiname iš- 
radimu bei aptikimu. Aišku, kad paslapčių aiškinimai, išradimai bei aptiki- 
mai sudarė kulturą bei mokslą. Pradžioj, kai paslapčių maža tebuvo išaiš- 
kinta, tas mokslas buvo vadinamas vienu vardu; ilgainiui, augant žinių skai- 
čiui, jis negalėjo aprėpti visų žinomų reiškinių, todėl ir suskilo į daugelį 
šakų. Tos šakos gavo ir tam tikrus vardus. 

Suprantama, kad kiekvienos mokslo šakos patobulėjimo reikšmė gy- 
venimui nėra vienoda, o kiekvienos mokslo šakos patobulinimo sunkumas 
yra tas pats. Tokiu biidu norint žinoti, kaip daromi išradimai, pakaks iš- 
nagrinėti vienos mokslo šakos išradimų aplinkybes, kuriose jie įvyksta. Mū- 
sų reikalui paimsime mokslo šaką, vadinamą fizika. 

Fizika vadiname mokslą, kuris tyrinėja negyvos inaterijos savybes bei 
reiškinius. Ji savo dėsniais vairuoja techniką, kuri šiais laikais savo pažan- 
ga ir pasiektais vaisiais stebina ir žiūrovus ir naudotojus. Žvilgterėkime, 
kokiais keliais jos išradimai eina, 

Pirmiausia reikia reiškinį nutverti, kitaip tariant, jį rasti. Reiškiniai ran- 
dami dviem keliais: atsitiktinai ir neatsitiktinai. Reikia pažymėti, kad atsi- 
tiktini suradimai, apie: kuriuos galima pamanyti, kad jie būna dažni, iš tik- 
rųjų yra labai reti. Pavyzdžiui, imkime mėšlungišką varlės molėkulų susi- 
traukimą, kurį aptiko italų gydytojas Galvani 1789 metais. Sis reiškinys 
italų fiziką Voltą atvedė elektros srovės reiškinius surasti. Pasakojama, 
kad danų tizikos mokytojas Oerstedtas 1820 m. per pamoką paste- 
bėjo, kad magneto adatėlė, atsitiktinai stovėjusi ant stalo netoli vielos, ku- 
ria ėjo elektros srovė, pradėjo judėti. Tokiu būdu buvo surastas elektros 
srovės veikimas magnetui. Kiti tvirtina, kad Oerstedtas ieškojo elektros sro- 
vės veikimo magneto adatėlei ir padarė tą atradimą neatsitiktinai. Netrukus 
prancuzų mokslininkas Am per'as iš tikrųjų neatsitiktinai surado visą eilę 
pagrindinių elektromagnetinių reiškinių. 

Surastasis reiškinys dar nėra visa to žodžio prasme išradimas. Rei- 
kia jį dar ištirti. Tas reiškinio ištyrimas fizikos mokslininkui yra svarbiausia jo 
darbo dalis. Tyrimas gali būti kokybinis arba kiekybinis. Pirmu atveju 
kalbame tik apie tas skirtingas formas, knrias gauna tyrinėjami reiškiniai, esant 
įvairioms, ypatingoms sąlygoms, pavyzdžiui, skirtingai temperaturai ir slė- 
gimui. Iš tikrųjų, tinkamai kokybiškai ištirti duotą reiškinį gali būti neiš- 
sprendžiamas uždavinys dėl „daugybės tų priežasčių, kurių veikiami reiški- 
niai gali daugiau arba mažiau pakeisti savo viršinį pavidalą, savo formą 
arba kitas savo žymes. Daug svarbiau yra kiekybiškai ištirti reiškinį, rasti 
ryšį įvairių dydžių, kurie vienu ar kitu veikimu pasirodo tiriamajame reiškinyje. 

Kiekybiniai reiškinio tyrinėjimai suvedami į bet kuriuos matavimus. 
Iš gyvenimo žinome, ką reiškia surasti ilgį, svorį ir temperaturą, Svoriui ir 
temperaturai surasti yra vartojami sudėtingesni instrumentai, kaip ilgiui ma, 


Robertas Bunsen'as — didelis gamtos tyrinėtojas 


125 metams nuo jo gimimo sukakus 

Šiais metais sukako 125 metai, kai gimė Robertas Vilhelmas 
Bunsen'as (skaityk: Bunzenas). Siąja proga pravers prisiminti to didžiojo 
fiziko ir chemiko gyvenimas bei darbai. 

tuoti. Fizikoj tenka turėti reikalą su dideliu skaičiumi įvairių dydžių, ku- 
riems matuoti yra tam tikri instrumentai; jų kai kuriuos paminėsime: oro 
arba kitų dujų spaudimui matuoti yra vartojamas barometras, arba mono- 
metras, oro drėgnumui — higrometras, šviesos stiprumui — fotometras, 
elektros srovės stiprumui — galvanometras, arba ampermetras, šilimos kie- 
kiui — kalorimetras ir t.t. Tie instrumentai nuolat yra keičiami, kad būtu tiks- 
lesni ir patogesni. Tyrinėjimas be matavimo fizikoj teturi labai maža reikšmės. 

Tiksliai matuoti yra didžiausias sugebėjimas, kurį, kaip bet kokį kitą 
sugebėjimą, ne kiekvienas gali turėti. Tą gamtos dovaną turi turėti kiek- 
vienas reiškinių tyrinėtojas.  Kiekybiniame tyrinėjime yra svarbiausia tai, 
kad su turimu instrumentu būtų pasiektas tiksliausias rezultatas; kitaip kal- 
bant, kad klaida, kuri yra būtina kiekviename matavime, būtų kiek galima 
mažesnė, sudarytų kiek galima mažą matuojamo dydžio dalį. Norint toj 
krypty pasiekti geriausių rezultatų, reikia lavintis kartais ištisus metus, rei- 
kia turėti didelį įpratimą ir apdairumą.  Neužtenka vien atsargumo, be ku- 
rio galima instramentą sugadinti ir kaikuriais atžvilgiais sau ir kitiems žalos 
padaryti, bet reikalinga apdaira, parenkant matavimo metodą, instrumento 
nustatymo būdus ir, tyrimą padarius, iš gautų davinių kuriai nors išvadai 
padaryti. Sąžiningumas, kantrybė ir darbštumas yra būtini dalykai kiekvie- 
nam matuotojui. Pats sunkiausias ir svarbiausias dalykas matuojant yra tas, 
kad reikia atsižvelgt į visas pašalines aplinkybes, pavyzdžiui: į temperaturą, 
oro drėgnumą, oro slėgimą, kartais ir jo judesį, netikslų instrumento nu- 
švietimą ir t.t., kuris gali turėti įtakos matavimui. Visa, kas buvo pasaky- 
ta apie matavimą, galima trumpai paaiškinti pavyzdžiu; sakysime, kad reikia 
pasverti kūną, kuris sveria apie 200 g. Paprastomis, blogai padarytomis ir 
pigiomis svarstyklėmis sverdami galime padaryti klaidą apie vieną gramą; 
tai sudarytų pusę procento viso matuojamo dydžio. O padaromos labai 
sudėtingos svarstyklės, kuriomis sverdami prityrę asmenys gali gauti beveik 

k 000 dalies procento tikslumo. Suprantama, kad tai yra išimties įvykiai. 
Siąja proga pastebėsime, kad eksperimentininkas Landolt'as dirbo dau- 
giau, kaip dešimts metų, kol tiksliai išmoko sverti. 

Taigi, matome, kad kai reiškinys yra ištirtas, tai jo paslaptingumas pra- 
nyksta. Tokiu būdu išradimas yra reiškinio suradimas ir ištyrimas. Aišku, 
kad išradimas, visa to žodžio prasme, negali atsitiktinai įvykti. Tokiu būdu 
išradimai kiekviename moksle tėra pasiekiami tik žmonių aukomis, jų nenu- 
ilstamu darbu ir jų pasiaukojimu mokslui per visą gyvenimą. Turėtų vi- 
siems išnykt iš galvos mintis, kad išradimai, kurie ne vieną dabar stebina 
pasauly, yra padaryti nelaimingo atsitiktinumo dėka, 


158 S. Antanaitis, Robertas Bunsen'as 


Bunsenas gimė Gėttingene 1811 m. Kovo mėn. 31 d. Jis buvo filo- 
logijos profesoriaus sūnus. 17 metų amžiaus įstojo vietos universitetan. 
Baigęs ir mokslo reikalais apkeliavęs Berliną, Paryžių ir Vieną, jis pra- 
dėjo mokytojo darbą universitete. Pradžioj Gėttingene, paskui Kasselyje, 
Marburge ir Breslave, galop Heidelberge jis sekmingai dirbo mokslininko 
ir profesoriaus darbą. Heidelberge jis nenuilstamai dirbo ištisus 37 metus. 
Iš artimų ir tolimų vietų atvykdavo pas jį studentai padirbėti keletą semestrų 
jo laboratorijoje. Savo paskaitomis ir daromais eksperimentais jis žavėdavo 
klausytojus. Visas jo gyvenimas praėjo labaratorijoje, tarp mokinių; moki- 
niai buvo jo nepabaigiamų mokslo darbų liudytojai. Savo mokslo darbais 
užimtas, jis neturėjo laiko sukurti šeimos. 78 metų amžiaus būdamas jis 
paliko universitetą. Ir dar 10 metų, būdamas laisvas nuo profesuros, jis 
galėjo gėrėtis savo mokslo tyrimo rezultatais ir aplinkine miškų gamta. 

Bunsenas dirbo mokslo darbą vien iš pamėgimo, be jokių pašalinių 
minčių ir siekimų; jis galėjo pralobti iš savo naujų atradimų; jis galėjo 
juos užpatentuoti; bet šiais komerciniais reikalais jis visai nesirūpino. Bun- 
senas viešai nesigyrė, nesireklamavo, rodė save esant paprastą mokslininką. 
Paskaitose, pavyzdžiui, kur reikėjo kalbėti apie jo aptiktus atradimus, jis 
sakydavo „rasta“, ir niekuomet neminėdavo sąvo pavardės, netgi, kai jo 
paskaitų kartais klausydavo aukšti ir garbingi asmens. Bunseno paprastu- 
mas dar matyti iš kito fakto. Vieną kartą Bunsenas lankė Romoje fizikos 
chemijos institutą; šio instituto profesorius aiškino Bunsenui naują atrastą 
degiklį (Bunsenbrenner). Jis ramiai išklausė to profesoriaus aiškinimų ir 
nieko neprasitarė, kad jis pats esąs to naujo degiklio išradėjas. 

Vienas Bunseno mokinys, įžymus anglų chemikas Ros coe (11915), 
taip kalbėjo apie savo mokytoją: „Jis buvo didelis tyrinėtojas ir atradėjas; 
Aidespis jis buvo kaip mokytojas; bet didžiausias jis buvo kaip žmogus ir 

raugas“. 

Bunsenas patvariai siekė savo tikslų; nieks negalėjo jo sutrukdyti 
baigti pasiimtąjį darbą; dargi ligos nepaisydavo, norėdamas ką baigti. 

Apie savo mokslo darbus jis viename savo laiške taip sako: 

„Mudu su Kirchhofi'u pabaigėva tik ką vieną darbą, kuris mudu labai 
nudžiugino. Mudu išradova metodą, kurį vartojant galima labai tiksliai pa- 
žinti medžiagas. Mudu suradova šiuo būdu, kad, be Na, Li ir Ka, prie 
alkalių grupės priklauso dar vienas elementas. Siuo metodu galima tiksliai 
nustatyti medžiagas, kurios yra, saulės ir žvaigždžių atmosferoje“. 

ia Bunsenas kalba apie spektrinį analizą. Jau seniau buvo žinoma, 
kad kietas arba skystas kūnas, įkaitintas iki atitinkamos temperaturos, iš 
pradžių šviečia raudona šviesa, paskui, pakilus temperaturai, geltona ir ki- 
tokia šviesa, ir galop balta šviesa. Bunsenas patyrė, Kad įkaitintos dujos 
liepsnoje šviečia višai kitaip. Būtent, įkaitintos dujos liepsnoje šviečia tam 
tikra specifine šviesa, visai nepareinančia nuo temperaturos, ir tik pareinan- 
čia nuo atskirų dujų savybių. 

Bunsenui pirmiausia rūpėjo pasigamint degiklį, kuris duotų gryną 
liepsną; alkoholio lempos liepsna jam netiko. Jis sukonstruavo tam tikrą 
degiklį, deginamą šviečiančių dujų pagalba, ir tuo būdu gavo gryną lieps- 
ną. Dabar jis, uždėjęs ant platinos vielos įvairias medžiagas, kišdavo jas į 
liepsną; medžiagos liepsnoje įkaisdavo, išgaruodavo ir nušviesdavo lieps- 

ną tam tikra šviesą; šita šviesa buvo leidžiama pro prizmą ir ant ekra- 
no užpakaly prizmos buvo gaunama tam tikras skirtingas kiekvienoms 
dujoms spektras. Tuo būdu surastas ypatingas metodas medžiagoms 
atskirti vienoms nuo kitų. Sis metodas tiko ir naujoms medžiagoms surasti. 
Bunsenui pavyko surasti dvi nauji medžiagi: rubidį ir cezį. Ilgainiui bu- 
vo surasta dar keletas naujų elementų: talis, indis, galis, skandis, germanis. 

Bunsenui kartu su Kirchhofiu pavyko gaut ir įtrauktinį spektrą. Prieš 
liepsną su garuojama bet kuria medžiaga buvo pastatyta baltos šviesos 
versmė, pav., Voltos lankas ar kas kita; už liepsnos buvo pastatyta prizma 
ir ekranas; ekranas buvo stebimas pro tam tikrą žiūroną; ant ekrano Bun- 
senas gavo paprastą spektrą su išraižytais juodais brūkšniais; taip gauna- 
mas įtrauktinis spektras kiekvienai medžiagai buvo skirtingas; pagal juodų 
brūkšnių skaičių, padėtį ir vietą buvo galima nustatyti ta medžiaga, kurios 
šviesa buvo pakeliui baltajai šviesai. 

Jau seniau Frauenhoter'is buvo pastebėjęs Saulės spektre daug 
juodų brūkšnių. Šitie saulės brūkšniai buvo sulyginti su žinomųjų medžia- 
gų įtrauktinių spektrų brūkšniais, ir tuo būdu moksliškai konstatuota, kad 
Saulės atmosferoje yra daug medžiagų garų ir dujų būklėje, kurių yra ir 
Žemėje. Taip buvo. surasta Saulėje natris, geležis, vandenilis, magnezija, 
kalcis ir daug kitų, Žemėje pasitaikančių medžiagų. Frauenhoferio brūkšnių 
susidarymas buvo išaiškintas taip pat, kaip kiekvieno įtrauktinio Spektro 
susidarymas. Čia baltos šviesos versmė yra Saulės branduolys, šviečiančios 
Saulės atmosferos dujos čia yra tas pats, kas liepsna su garuojančia joje 
bet kuria „medžiaga, gaunant įtrauktinį spektrą; pro prizmą į Žemę eidama 
Saulės šviesa ir sudaro Saulės spektrą su Frauenhoierio brūkšniais. 

Buvo išryškinti žvaigždžių ir dangaus ūkų spektrai ir konstatuota, kad 
medžiagos yra visur tos pačios. Visatos medžiava tuo būdu pasirodė 
esanti viena ir ta pati; visa visata medžiagos atžvilgiu yra vieningas vie- 
netas. Sitie išradimai devynioliktame šimtmetyje buvo dideli ir nepaprasti. 

Spektrinis analizas buvo didžiausias, bet ne vienintelis Bunseno moks- 
lo darbas. Jis išrado dar jo vardo elementą, kuris 25 metus buvo vienin- 
telė elektros srovės versmė.  Bunseno elementas sudarytas iš cinko pras- 
kiestoje sieros rūgštyje ir anglies koncentruotoje azoto rūgštyje. Bunsenas 
panaudojo elektrą gauti grynus metalus be priemaišų. Taip jam pavyko 
gauti grynus kalcį, aluminį, magneziją. 

Bunsenas įtaisė fotometrą šviesos intensivumui nustatyti. Fotometras 
labai paprastas: vidury popierio taukuota dėmė. Sis fotometras 50 metų. 
buvo vienintelis, vartojamas šviesos intensivumui nustatyti 

Bunsenas surado ledo kalorimetrą. Juo jis norėjo nustatyti elementų 
lyginamąją šilimą. Geologijos klausimai taip pat jam rūpėjo. Jis buvo nu- 
vykęs Islandijon tyrinėtų geizerių. 

Bunsenas taip pat tyrinėjo tirpimo temperaturos pareinamumą nuo 
spaudimo. Jis surado, kad tirpimo temperatura žymiai kyla spaudimui einant 
didyn. Jis priėjo išvadą, kad Žemės viduje turi būti dideli spaudimai, ir kad 
Zemės vidus turi būti kietas. 

Bet chemijos darbus jis labiausiai mėgo. Jis pagamino naują cheminę 
medžiagą — radikalą, susidedantį iš arseno, vandenilio ir grynanglio. Sią 
medžiagą jis pavadino „kakodylu“. „Kakodylas“ sudarytas buvo iš 0 ato- 

mų; jis buvo sudėtingųjų medžiagų pavyzdys, jis davė pradžią įvairioms 
sudėtingoms organinio pasaulio medžiagoms. 
Tuo metu, kai Bunsenas dirbo, Avogadro dėsnis 
“ dar nebuvo tikrai žinomas. Netaikant šio svarbaus dės- 
nio, Bunsenui pavyko nustatyti santykius tarp kaikurių 
atominių svorių. Kaikurie šie santykiai buvo klaidingi, 
Sakysim, deguonies atominį svorį jis palaikė aštuonis 
kartus didesnį už vandenilio atominį svorį. Bunseno var- 
du dar vadinama tam tikra vandens pompa (siurblys). 
Aukščiau suminėtais darbais Bunsenas įamžino sa- 
vo vardą fizikos ir chemijos mokslų istorijoje. Jo darbai 
gerokai pastūmėjo mokslą pirmyn. Jo darbų dėka susidarė 
atskiras mokslas— astrofizika. Pritaikant spektrinį analizą, 
= . galima ne tik nustatyti dangaus spindulių medžiagas, bet 
taip pat galima susekti, ar jie juda, ar ne; jei juda, tai 
kuriuo greičiu ir kuria kryptimi, ar prie Žemės artėdami ar nutoldami. 
Mirė Robertas Vilhelmas Bunsenas 1809 m. Rugpiūčio mėn. 16 d., 
išgyvenęs 88 metus. 
Redakcijos priedėlis. Pasauližiūros atžvilgiu Bunsenas priskiriamas prie 
religingų gamtininkų (žiūr. E. Dennert, Die Religion der Naturtorscher. 
Leipzig 1925, 47). 


Įvairenybės 
Kodėl priešistoriniais laikais lavonus degindavo? 


Plačiai yra priešistoriniais laikais užeinamas toks lavonų laidojimo bū- 
das, kuomet lavonas esti suraišiotas: jo kojos sulenktos per kelius ir pri- 
rištos prie kūno. Mokslininkai beveik vieningai mano, jog lavonų suraišio- 
jimas praktikuotas tuo tikslu, kad numirėlis negrįžtų atgal į gyvųjų tarpą 
ir neatsiimtų savo turto, kurį dabar.buvo pasisavinę jau kiti. Tat, gal būt, 
buvo manoma, kad dar geresnis būdas apsisaugot nuo velionies negeisti- 
no sugrįžimo visai sunaikinant jo kūną ugnimi. Lavonų deginimo papro- 
tys priešistoriniais laikais buvo praktikuojamas toli gražu ne visoj žemėj ir 
ne visais laikais. Tik paleolitiko ir neolitiko (senojoj ir naujojoj akmens ga- 
dynėj) laikais kaikur šio papročio būta. 


Seniausia metalų istorija 


Auksą, varį ir meteoritų geležį, kadangi jie randami gamtoj grynu pa- 
vidalu, žmonės pažinojo jau ir tais laikais, kuomet dar nemokėjo metalų 
lydinimo technikos Ruiring'o manymu, lydinimo technika pirmiausia bu- 
vusi praktikuota apie 3800 m. pr. Kr. pietinio Kaukazo kraštuose. Vario 
gadynę Guiringas taria buvus nuo to laiko iki 2150 m. Paskui bronzos 
gadynę iki 1250 m. pr. Kr. Seniausia rūdų kasykla centrinėj Europoj esan- 
ti Mitteberg'e prie Salzburg'o. Ispanijoj seniausia vario eksploatacija pra- 
sideda nuo ankstybosios metalų gadynės. Seniausios kasyklos ten yra bu- 
vusios El Garcel'y prie Almerijos. Kiek vėlesnės yra Huelva Rio Tinto ka- 
syklos. Pr. D, 

Popularus „Kosmo“ skyrius 
1936 metų Lapkričio mėn. 


ŽEMĖS APVALUMO ĮRODYMAI | 


Dr. P. Slavėnas, Kaunas 


Visi gerai žinome, kad Žemė yra apvali. Tai jau sena mokslo tiesa, 
kurios dabar kaip ir nėra reikalo aiškinti. Tačiau gali būti įdomu pažvelgt 
į senus laikus ir patyrinėti, kuriais sumetimais Žemės apvalumas buvo įro- 
dinėjamas. Pati mintis apie Žemės apvalumą yra labai sena. Ją skelbė, net su 
rimtais įrodymais, didysis graikų filosofas Aristotelis, gyvenęs ketvirta- 
me šimtmetyje prieš Kristų. Dar anksčiau tą patį skelbė žilosofo Pitago- 
ro mokiniai, ir, kas žino, gal pats Pitagoras bus pasiėmęs tą didžiąją mintį 
iš senesnių už graikus kultūringų tautų — gal būt iš chaldėjų. Kaip ten 
bebūtų, Žemės apvalumas buvo jau nuo seniai diskutuojamas dalykas. Per 
ilgus amžius prisirinko nemaža visokių įrodymo argumentų. 

Reikia sakyti, kad ne visi senoviški įrodymai galėtų įtikinti šių dienų 
žmogų. Kai kurie jų remiasi klaidingomis žiniomis arba vaduojasi klaidin- 
gais sumetimais. Kiti, žiūrint mūsų akimis, visai nėra įrodymai, o tiktai šiek- 
tiek pagrįsti spėjimai. Vienas svarbesniųjų akstinų, vertusių priimti Žemės 
apvalumą, buvo tas, kad kitaip būtų sunku įsivaizduoti pasaulis. Iš tikro: 
jei Žemė bitų plokščia (kaip buvo manoma anksčiau), tai iš vienos pusės 
nuo jos būtų „viršus“, iš kitos „apačia“; visi kūnai, neturį atramos, krinta 
iš viršaus į apačią: tai kuo gi remiasi Žemė? Senovės mituose bei pasakose 
Žemė buvo paremta pramanytais gyvuliais — milžiniškais drambliais, vėž- 
liais, banginiais ir t. t Bet toks atsakymas, aišku, negalėjo patenkinti rim- 
tesnių galvotojų. Juk tie gyvuliai taip pat turi kuo nors remtis! Kai kas iš 
senovės graikų sakydavo: „Žemės šaknys slepiasi begalybėję“. Kiti stengėsi 
išaiškinti, kodėl Žemė nekrinta. Vienas tokių — Ksenotfanas Kolofonie- 
tis — mokė, kad Žemė laikosi suspaustu oru, kuris yra apačioje po ja. 
Kartu su tuo Ksenofanas leido, kad Žemės plotas neribotas — kitaip sa- 
kant, jis vaizdavo Žemę esant bekraštę, beribę plokštumą, nes kitaip „su- 
spaustas oras“, palaikąs Žemę, galėtų išeit į viršų. Iš tokių protavimų ma- 
tomne, iki ko prieidavo senovės išminčiai, dar nenusikratę plokščios Žemės 
supratimo. | 

Apvaliosios Žemės vaizdas iš karto pašalina visus tuos keblumus. Be- 
dugnė — „apačia“ pasidaro nebereikalinga. „Apačia“ — tai Žemės centras: 
jo linkui krenta kūnai, netekę atramos. „Viršus“ yra visur aplink Zemę. 
Kiekviena šalis Zemėje arba net kiekvienas žmogus turi savąją „viršaus“ 
linkmę. (dabar sakome — zenitą). Iš to atsirado senovės graikų pasakos — 
vėliau virtusios tikrove — apie antipodus, atseit apie žmones, vaikščiojan- 
čius priešingoje Žemės pusėje atgrįžtomis į mus kojomis. Sitokie „viršaus“ 

ir „apačios“ galvojimai nevisada buvo teisingi. Kartais jie privesdavo prie 
esminių klaidų. Taip, pavyzdžiui, Aristotelis klaidingai išvedžiojo, kad Že- 
mės centras kartu esąs ir viso pasaulio centras. 

Apvaliosios Žemės supratimą nemažai paskatindavo visokie palygini- 
mai bei sugretinimai su dangumi arba su dangaus ktinais. Cia reikia sakyti, 
kad dauguma astronomų, net iki 17-ojo šimtmečio (priskiriant patį Koper- 
niką ir kelis jo įžymius pasekėjus) vaizdavosi žvaigždėtą dangų kaip kokią 
tvirtą, kietą sterą gaubiančią visą pasaulį. Sitokia pažiūra vertė protą „sų- 
derinti“ Zemės pavidalą su viso pasaulio pavidalu. Visos senoviškos astro- 
nominės sistemos, stačiusios Žemę apvalaus pasaulio vidury (pavyzdžiui, 
įvairios aristoteliškos ir ptolomiejiškos teorijos), ne tik pripažino Žemės ap- 
valumą, bet ėmė jį kaip būtiną, esminį dalyką. Antra vertus, ir priešingo 
nusistatymo astronomai, kurie teigė Žemę judant pasaulio erdvėje, visada 
buvo linkę palyginti Zemę su dangaus kūnais — pirmoje eilėje su Saule ir 
Mėnuliu. Žemės judėjimo šalininkams buvo aišku, kad, jei dangaus kūnai 
atrodo apvalūs, tai ar galėtų Žemė būti kitokia? 

Buvo ir daugiau menkai pagrįstų protavimų, vedusių į teisingą su- 
pratimą apie Žemės pavidalą. Antai, pitagorininkai (Pitagoro pasekėjai) iš- 
vedžiojo, kad Žemė yra rutulys, nes joks kitas paprastas geometrinis kūnas, 
jų manymu, negalėtų tikti tokiam vaidmeniui. Nesigilindami į tokius išve- 
džiojimus, pereisime jau prie tikrų Žemės apvalumo įrodymų. Jų priskaito- 
me bent devynis. Ę Š 

I. Jau senovėje pastebėta, kad, keliaujant į Žiemius, Žiemių atšiaurio 
žvaigždynai vis aukščiau pasirodo danguje, o pietinėje dangaus pusėje 
žvaigždynai ima rodytis vis žemiau prie horizonto arba ir visai nebesirodo. 
Ir atvirkščiai: keliaujant į Pietus, pietinėje dangaus dalyje prie horizonto 
pasirodo vis nauji, ligi tol nematyti žvaigždynai, o Žiemių atšiaurio žvaigž- 
dynai eina žemyn. Tai aiškiai rodo, jog Žemės paviršius išgaubtas meri- 
diano (vidudienio linijos) linkme. Sitą svarbų Zemės apvalumo įrodymą 
yra iškėlęs Aristotelis, pareikšdamas kartu su tuo (bent apytikriai) sampro- 
tavimus apie Žemės didumą. Tarp kit ko, Žemės meridiano ilgis, Aristote- 
lio išvedžiojimais, verčiant juos šių dienų mūsų matais, būtų apie 75000 
km tuo tarpu, kai tikrovėje tas ilgis yra arti 40000 km. Vis tik, turint gal- 
voje, kad Aristotelis sprendė apie Zemės didumą be jokių ypatingų ma- 
tavimų — tiesiog „iš akies“ — reikia pripažinti jo išvadą netolimą nuo 
tikrovės. H 

II. Visai tokiu pat būdu iš dangaus reiškinių įsitikiname, jog Žemės 
paviršius yra išgaubtas ir paralelių — atseit Rytų. Vakarų — linkmėje. Keliau- 
jant į Rytus, įvairūs dangaus reiškiniai, pavyzdžiui Saulės arba žvaigždžių 
tekėjimai, nusileidimai ir f. t, atrodo tokie pat, kaip ir pirmiau, bet jie įvyk- 
sta anksčiau kaip pirmoje vietoje. Ir atvirkščiai, keliaujant į Vakarus, tie 
patys dangaus reiškiniai tarytum vėluoja. Kitaip sakant, laikas, nustatomas 
iš astronominių reiškinių, nėra visur tas pats. Keleivis, važiuojąs į Rytus, 
turi pavarinėti savo laikrodį pirmyn, o važiuojąs į Vakarus — atgal. Šis 
faktas dar nėra išsamus Žemės apvalumo įrodymas, nes jis galiotų net ir 
tuo atvejų, jei Zemė būtų, sakysime, cilinderis arba kūgis. Tiksliau sakant, 
vietinių astronominių laikų skirtumai teliudija, jog Zemės pavidalas yra, 
kaip sakoma geometrijoje, sukimosi paviršius: sfera (rutulys) yra vienas 

daugelio galimų atveju. Taigi, šį kartą turime ne savarankišką įrodymą, o 
tik patikrinimą bei papildymą prie pirmiau paminėtojo įrodymo. Kaip ten 
bebūtų, senovės graikai jį žinojo, nepaisant kad tada nebuvo tikslių kilno- 
jamųjų laikrodžių. Jie atkreipė dėmesį į tai, kad Mėnulio aptemimai nevi- 
sur pasirodo tuo pačiu metu. Pavyzdžiui, vienas aptemimas, matytas Meso- 
potamijoje apie vidunaktį, pasirodė Italijoje ir Žiem. Afrikoje kiek anksčiau 
prieš vidunaktį. Graikų mokslininkai suprato, kad tikrumoje ne aptemimas 
pasiskubino Vakaruose, bet tenai vidunaktis pasivėlino. Taigi, tikrumoje 
aptemimo eiga iš visur matoma beveik tuo pačiu laiku, bet vietinis laikas, 
nustatomas pagal Saulės tekėjimus, kulminacijas (regimuosius pakilimus 
danguje) bei nusileidimus, įvairuoja. Pasigaudamas Mėnulio aptemimų, grai- 
kų astronomas Hiparchas, gyvenęs 2-me šimtmetyje prieš Kristų, su- 
gebėjo net išmatuoti, kad ir nelabai tiksliai, geogralinio pločio skirtumus 
tarp svarbesniųjų senovės pasaulio vietovių. 

III. Jau senovės graikai žinojo, kad Mėnulis neturi savo šviesos, bet 
šviečia atmuštąja Saulės šviesa. Kai Žemė užstoja Mėnuliui Saulės šviesą, 
Mėnulis aptemsta. Per Mėnulio aptemimus pastebėta, kad Žemės šešėlis 
visada atrodo apskritas. Iš to jau Aristotelis darė išvadą, jog Žemė yra ap- 
vali. Tai, turbūt, vienas rimčiausių Žemės apvalumo įrodymų. 

IV. Zemės paviršiaus išgaubtumą liudija įvairūs tolimų daiktų stebė- 
jimai jūroje (arba pajūryje). Regimasis horizontas jūroje atrodo apskritas. 
Kylant ankštyn — pavyzdžiui, lipant ant kalno — akiratis padidėja. Tai 
rodo, kad jūrų paviršius nėra plokščias. Tolimi daiktai jūroje, pavyzdžiui 
laivai, artėdami ne iš karto pasirodo: pirmiau matyti tik stiebai ir burės, o 
paskui pasirodo ir pats laivas. Sis Žemės apvalumo įrodymas, kartojamas 
bene visuose geografijos vadovėliuose, yra labai senas: jį dėstė romėnų 
rašytojas Plinijus Vyresnysis (gyvenęs nuo 23 iki 79 m. po Kris- 
taus). Praktinė šio įrodymo vertė nėra tokia didelė, kaip paprastai manoma. 
Oras jūroje retai būna pakankamai skaidrus, kad laivas būtų pastebimas 
prie horizonto: paprastai, artėjąs laivas visas palaipsniui išsineria iš rū- 
ko jau tokiame atstume, kai Žemės paviršius nebegali užstoti reginio. 

„V. Kelionė aplink Zemę, be kito ko, yra labai aiškus, bet nevisai tiks- 
lus Žemės apvalumo įrodymas. Netikslus jis yra dėl to, kadangi Žemę vis 
vien būtų galima apvažiuoti, jei ji turėtų, sakysime, kiaušinio arba kriaušės 
išvaizdą. Žemės apkeliavimo galimumai buvo nurodomi dar senoviniais lai- 
kais. Pavyzdžiui, Aristotelis yra pareiškęs šiuo klausimu kai kurių sąmojingų, 
bet drauge ir klaidingų spėjimų. Jis atkreipė dėmesį į tai, kad tolimiau- 
siuose jam žinomuose Vakaruose—Numidijoje (dabartiniame Maroke) ir toli- 
miausiuose Rytuose — Indijoje — abiejur būta dramblių. Iš to Aristotelis 
išvedė, kad abudu kraštu kur nors susisiekia „anoje“ Žemės pusėje. Dabar 
žinome, kad nuo Maroko iki Indijos aplink Žemę yra toliau kaip „tiesiog“, 
ir kad Afrikos drambliai gerokai skiriasi nuo Indijos dramblių; tačiau nega- 
lime nepripažinti Aristoteliui didelio pastabumo. Panašių spėjimų užtinkame 
ir daugiau. 

Pasak graikų rašytojo Achilo Tatijaus (gyv. 3-me mūsų eros amžiuje) 
rytų astrologai sakydavę, kad žmogus, eidamas tiesiai be sustojimo, turėtų 
maždaug po metų grįžti į pirminę vietą iš priešingos pusės. Tai taip pat 
nebloga pastaba. Viduriniams amžiams baigiantis, jūros kelionė aplink Žemę 

(vadinamoji cirkumnavigacija) virto dažna mokslininkų tema. Pirmą kartą 
tokia kelionė pavyko 1522 metais — tai garsioji portugalų ekspedicija, Ma- 
gelano suruošta 1519 m. Mūsų laikais cirkumnavigacija yra paprastas gy- 
venimo reiškinys. 

VI. Lygus vandenų paviršius, pavyzdžiui, ežerų ar jūros (nesant vėjo) 
atmuša pakraščių reginius ne kaip plokščias, bet kaip išgaubtas veidrodis— 
atseit kiek sumažina vaizdą. Sitas betarpiškas Žemės paviršiaus kreivumo 

įrodymas reikalauja jau tobulų matavimo įrankių: praktiškas jo įvykdymas 
“ pasidarė įmanomas tik pastaraisiais laikais. Šios rūšies matavimus yra sėk- 
mingai atlikę, pvz., šveicarų mokslininkai Dufour ir Forel prie Žene- 
vos ežero. 7 

VII. Tikslūs matavimai Žemės paviršiuje (geodeziniai matavimai) taip 
pat liudija, kad tas paviršius nėra plokščias. Įvairios geometrinės tigūros 
žemėlapiuose, apimančios didelius Žemės plotus, savo ypatybėmis pastebi- 
mai nukrypsta nuo plokščios geometrijos dėsnių. Pavyzdžiui, trikampiuose 
atsiranda vadinamasis sferinis perteklis: kampų suma praneša 360 laipsnių. 
Tokiais domenimis galima ne tik spręsti apie Žemės pavidalą, bet ir išma- 
tuoti gana tiksliai Žemės radiusą. Kad toks tyrimas yra praktiškai įvykdo- 
'mas esamomis mokslo priemonėmis, įrodė pereito šimtmečio vidury olandų 
mokslininkas Oudemans per geodezinius darbus Javos saloje. Taigi apie 
Zemės pavidalą bei dydį sužinotume ir be dangaus reiškinių — net ir tuo 
atveju, jei Žemė būtų nuolat apsupta tirštų debesų. 

VIII. Sutemų eiga taip pat rodo Žemės paviršiaus išgaubimą. Jei Žemė 
būtų plokščia (arba bent plokštesnė negu tikrovėje), sutemos būtų trum- 
pesnės. Sitokią mintį reiškė, pav., arabų mokslininkas Alhazenas (gyv. 
XI šimtm.), ; 

IX. Zemė yra apvali, nes to reikalauja pagrindiniai fizikos dėsniai. 
Kiekvienas didelis pasaulio kūnas (ne bent labai standus) vien tik savo 
traukos poveikiu neišvengiamai turi pasidaryti apvalus. Sitokius sumetimus 
pirmutinis teisingai iškėlė Isaokas Newton'as (sk. Njutonas) septynio- 
liktam šimtmečiui įpusėjus. Drauge tais protavimais Newtonas, kaip ir jo 
bendralaikis Olandų mokslininkas Huighens (sk, Hoigens) įrodė, jog Že- 
mė, savo sukimosi dėka, negali būti visiškai sferiška (rutuliška), bet yra kiek 
suslūgusi (suplota) ašigaliuose, 

* 
* * 

Galima būtų sugalvoti ir daugiau visokių įrodymų. Mat, Zemės apva- 
lumas -paliečia tiesioginai ar netiesioginai daugybę kitų, gerai patikrintų 
mokslo išvadų. Pripažindami toms išvadoms pagrindą, turime priimti Zemės 
apvalumą kaip faktą. Tačiau visi painūs bei aplinkiniai Žemės apvalumo įro- 
dymai neišsimoka: jie tik nereikalingai apkrautų mokslą bei mokymą arba, 
kitaip išsireiškiant, prilygtų „šaudymui į žvirblius iš patrankos“. Turime 
tenkintis įrodymais, suvaidinusiais kada nors vaidmenį mokslo istorijoje. 


Gamtininko kopimas nuo kurmio iki kikilio 
Jono Reinkė!'s (1849—1931) mirties penkmetinių proga 
Pr. Dovydaitis, Kaunas 


1931 m. Vasario mėn. 25 d., t. y. dvi dieni anksčiau kaip Erikas Vas- 
manas (f 1931 II 27; žiūr. „Gamtos Draugo“ Rugsėjo-Spalių mėn.), mirė 
83-sius savo amžiaus metus pradėjęs Jonas Reinkė, vokiečių botanikas ir 
organinio pasaulivaizdžio gamtos filosofas. „Gamtos Draugo“ skaitytojų 
šeimynai, tariamės, jis bus pirmoj eilėj įdomus kaip toks naujausių laikų 
gamtos mokslininkas, kuris, jo laiko oticialiniame gamtos moksle viešpatau- 
jant niūriam materializmui ir ateizmui, kad ir klupinėdamas, betgi įkopė į 
teizmo pasauližiūros saulėtas aukštumas. Tačiau prieš kalbėdami apie tai, 
susipažinkime bent kotrumpiausiai ir su jo gyvenimo bei darbų eiga. 

Jonas Reinkė gimė 1849 II 3 Ziethen'o protestantų kunigo klebonijoj 
paliai Ratzeburg'ą, Mecklenburg'o krašte, žieminėj Vokietijoj. Sis kraštas 
seniau buvo slavių gyvenamas. Slaviškų liekanų čia ir dabar dar likę ir 
vietų „varduose ir vietinių gyventojų rasėje. Ir pats mūsų gamtininkas ne- 
buvo grynos rasės germanas, nes iš abiejų gimdytojų (iš tėvo ir iš moti- 
nos) turėjo slavių kraujo priemaišo. 

Sių dienų Vokietijos rasistai tokius „mišrius“ žmones laiko esant 
niekam tikusius; betgi ir Reinkė, ir daug kitų pavyzdžių rodo, kad veikiau 
pati rasistų teorija yra niekam tikusi. 

Jonas buvo vyriausias tarp savo devynių brolių ir seserų. Iki 8 metų 
ir jis su kitais kaimo vaikais nerūpestingai daužėsi po savo kaimą. Paskui 
jį tėvas pradėjo mokyt lotynų kalbos ir atidavė Ratzeburgo (slavių Ratibor) 
gimnazijon. Bet jo tėvas dar domėjosi ir botanika. Tuo dalyku jis veikiai 
užkrėtė ir savo mažą sūnelį. Dar tik 8-rius metus turintį jį tėvas vasarą 
pasiėmė su savim pažolinėt po apylinkės laukus, miškus, durpynus ir pa- 
ežerėj. Paskui tėvas iš knygų nustatinėjo surinktų augalų lotyniškus var- 
dus. „Tuo būdu mano asmens gyvenimas buvo įstiprintas į pagrindinį 
akmenį. Prie knato buvo pridėta kibirkštis“, sako Reinkė jo atsiminimuose. 

Tėvas dar buvo išmokęs Jonuką augalus presuot, džiovint ir, pridė- 
jus vardus, juos išlaikyt. 10 metų turėdamas Jonukas savo gimtojoj apy- 
linkėj buvo aptikęs vieną, dar tame krašte nežinotą, augalą ir parašė apie 
tai laišką vienam artimiausio universiteto (Rostock'o) profesoriui gamtinin- 
kui. Dėl to nenuostabu, kad kai jis įstojo gimnazijon, tai pasirodė botani- 
koj daugiau nusimanąs už savo mokytoją ir daugiau augalų pažįstas, nei 
kiek buvo suminėta mokyklos vaądovėly. Aukštesnių gimnazijos klasių 
moksleivis Reinkė savo pamėgimą žolinėt buvo išplėtęs ir samanoms bei 
algams. Dėl to, kada graikų kalbos pratybos ar Vergiliaus preparacija moks- 
leiviui Reinkei neišeidavo kaip reikiant, mokytojai jį aprėkdavo: „Jau tu, 
tur būt, vėl su ėriukais pievoje ganeisi ar į šieną buvai įsiknisęs“. Bet šio- 
kios pastabos gimnazistui nieko negelbėdavo. Tuomet jam buvo rimtai 
įkalbinėjama atsisakyt nuo botanikos, nes iš jos duonos nevalgysiąs, reikią 
imtis tokio darbo, iš kurio būsią galima turėti duonos. 

Reinkės tėvas, griežtai tikįs liuteriškas teologas, buvo linkęs ir savo 
sūnų matyt krypstant į teologiją; bet prievartos jam nedarė. Dėl to baigęs 

Ratzeburgo gimnaziją abiturientas Reinkė, kad ir buvo Rostocko universi- 
tete pradėjęs studijuot teologiją, tačiau po dviejų savaičių iš teologijos fa- 
kulteto išsibraukė ir pasiryžo studijuot gamtos mokslus. „Aš, kaip perle- 
kiantis paukštis, skridau į mano gyvenimo tikslą, dar jo lemtai nežinoda- 
mas“ — sako jis atsiminimuose. 

Gamtos mokslas jį stipriai pririšo, ir šioj srity jis dirbo labai vaisin- 
gai. Dar studentu būdamas jis jau išspausdino darbą apie Ratzeburgo 
augmeniją. 1871 m. tapo privatdocentu gaudamas teisę skaityt paskaitas, o 
24 m. amžiaus turėdamas jis jau buvo kviečiamas ekstraordinariniu profe- 
sorium kartu net į du universitetu — į Bonn'ą ir į Gėttingen'ą. Jis pasi- 
rinko Gėttingeną ir, 30 m. amžiaus teturėdamas, čia buvo pakeltas ordinari- 
niu profesorium; pagaliau pusketvirtos dešimties metų (1885— 1921) pro- 
fesoriavo Kiel'io universitete, drauge būdamas ir tenykščio botanikos sodo 


direktorium. 
* 
k 


* 

Dar studentauti nebaigusį Reinkę užklupo vokiečių karas su prancu- 
zais, kuriame ir jis dalyvavo mobilizuotas iki karas baigėsi. Kariškas gyve- 
nimas buvo sutrikdęs jo nervų sistemą. Tur būt dėl to vėliau Reinkė, pra- 
dėjęs proiesoriauti Gėttingene, turėdavo tokių skausmų galvoj, jog dėl jų 
ne tik negalėjo žiūrėt pro mikroskopą, bet jie kliudė jam net rašyt, ir skai- 
tyt. Ir per visą gyvenimą tie skausmai jį vargino, kad ir akis visą laiką tu- 
rėjo sveikas. Dėl galvos skaudėjimų proi. Reinkė turėjo atsisakyt nuo mi- 
kroskopinių tyrinėjimų laboratorijoj ir išeit tyrinėt į laisvą gamtą. Tat tarp 
Reinkės mokslinių darbų pirmoj vietoj paminėtini jo stebėjimai, liečiantieji 
jūrių algus, ir jūrių pakrančių bei kopų pasidarymą 

Patsai negalėdamas rašyt, jis diktavo, ir tokiu būdu iš jo turimos me- 
džiagos radosi bendrosios botanikos vadovėlis (išėjo 1880 m.). Diktavi- 
mas buvo jam poilsis. -Sustiprėjęs vėl grįžo prie mikroskopo, bet ir vėl 
turėjo šį darbą mesti. Nuo paskaitų skaitymo atliekamu laikų skaitydavo 
daug knygų. Domėdamasis savo gimtojo krašto istorija, kame vyko slavių 
vendų kovos su vokiečiais, taip pat jo gimtąjį kraštą žiauriai palietusiais 30 m. 
karo įvykiais ir Napoleono karais, gamtininkas Reinkė buvo ėmęsis net 
istorinius romanus rašyti. Jo dviejų tokių pirmųjų kūrinių pasisekimas bu- 
vo menkas; tad trečiojo nė nerašė. Galop įsitikinęs, kad šios srities kūrybos 
neįvalios, ilsėdamasis nuo darbo su mikroskopu ir laboratorijoj, Reinkė 
ėmėsi spręsti teorinės biologijos problemas. Jis pirmasis ir įvedė moks- 
lan šiokį žodį bei sąvoką. 1901 m. jis išleido „Įvadą į teorinę biologiją“ 
(Einleitung in die theoretische Biologie), kurios antrasis, visai perdirbtas 
leidimas išėjo 1911 m. 

Emęsis nagrinėt teorinės biologijos klausimus, Reinkė susidūrė su 
pasaulėžiūros klausimais. Ir dėl to, jau pirmiau kaip sakytasis veikalas, 18909 
m. išėjo iš spaudos, diktavimo būdu parašyta, jo stambi knyga „Pasaulis 
kaip žygis“ (Die Welt als Tat. Umrisse einer Weltansicht auf naturwis- 
senschaitlicher Grundlage. 7 leid. 1925). Cia Reinkė išdėstė savo gamtos 
filosofines pažiūras. 

Dabar dirstelsime, kaip formavosi Reinkės filosofinės pažiūros, žiūrė- 
dami jo suminėtų ir kitų paskesnių veikalų. Jau savo įvade į teorinę bio- 
logiją Reinkė pavartojo naują terminą — „dominantė“. Šiuo nauju žodžiu jis 

pavadino gamtininkams ir iilosofams senai žinomus, tikslo siekiančius prin- 
<ipus organiniuose vyksmuose; tie principai gyvose būtybėse veikiančius 
<heminius-fizikinius dėsnius iš vidaus įgalina atlikti aukštesnę funkciją, kurią 
vadiname „gyvybe“. Buvo daug rašyta ir ginčytasi, kaip Reinkė tas jo 
dominantes supranta. Iš jo sakytos knygos 2-jo leidimo yra aišku, kad jo 
dominantės yra toki formaliniai principai, kuriuos skolastikinė filosofija va- 
dino entelechijomis (iš Aristotelio einąs terminas) Tuo būdu Reinkė iš 
mechanisto buvo tapęs neovitalistas, kad ir jis pats to žodžio nevartodavo. 

Stai kaip jis pats išsitaria šiais klausimais: „Teorinės biologijos tyri- 
nėjimuose aš ieškojau būdų naujausius fizikos laimėjimus panaudot biolo- 
giniams faktams aiškinti, eidamas toliau, kaip kiek tatai yra daryta ikšioli- 
nėj literaturoj. Teigimas, kad visi gyvybės vyksmai esą atsirėmę tik gy- 
vosios substancijos fizika bei chemija, man, kaip biologui, tiek pat mažai 
darė įspūdžio, kaip ir bet kuri kita dogma, Tiesa, aš visuomet gyniau įsiti- 
kinimai, kad fiziologas turi laikytis tokios tyrinėjimo taisyklės, kad jo 
vyksniai. Bet aš taip pat niekuomet neslėpiau (neužtylėjau), jog jau ir vien- 
tėgiausius celės vyksmus analizuojant lieka toks vyksmo lįkutys, kurio at- 
žvilgiu biofizikaliniai metodai supasuoja (atsisako būti tinkami). Sis paži- 
nimas yra mane privedęs praeito šimtmečio pabaigoj paskelbt dominančių 
teoriją. Mano naujasniųjų studijų rezultatus aš išdėsčiau knygoj „Biodyna- 
mikos pagrindai“ (1922). 

Ir teorinėj biologijoj, ir netrukus (1905) išėjusioj „Botanikos filosofijoj“ 
(Philosophie der Botanik), ir daugely kitų smulkesnių raštų Reinkė kliudy- 
davo ir descendencijos (evolucijos) teoriją, kurią jis vertino labai su saiku. 
Descendenciją jis vadino esant „aksiomą“, t. y. tokią galvojimo būtinybę. 
be kurios palieka nesuprantamas šių dienų organizmų pasaulio naturalinis 
kilimas. Dėl jos rodomųjų faktų svarumo ir galiojimo jis betgi visuomet 
būdavo kritiškas, ypač dėl jos taikymo žmogui. Dar su didesniais rezervais, 
gal būt net jau perdaug skeptiškai, apie tai Reinkė kalbėjo viename pas- 
kiausių jo veikalų „Descendencijos mokslo kritika“ (1920 m.), kurio pirmų- 
jų 9 skyrių santrauką ir trijų paskutiniųjų vertimą išspausdindinau „Kosme“ 
1920—21 (423—427 p), 1922—23 (73—80 ir 196—198 p.) ir 1024 m. 
464 —70 p.). 

Reinkės pažiūros į psichinį gyvenimą vis darėsi aiškesnės ir, jam to 
nejaučiant, artinosi prie skolastikinės psichologijos pažiūrų, kad ir jo išsi- 
reiškimai bei terminai buvo kitoki, kaip skolastikų. 

1901 m. Reinkė dar teigė augalus turint kaikurios jutimo galios; 1911 
m. jis nuo augalinės sielos atsisakė, kaip nuo biologiniu atžvilgiu nepa- 
grįstos hipotezės. 

1905 m. Reinkė išvedė aiškesnę ribą ir tarp gyvulių bei žmogaus sie- 
los gyvenimo; protą tikrąja prasme jis pripažino turint tik žmogų, ne be 
to, kad kartkartėmis nebūtų atkritęs į vulgariųjų psichologų nuomones, bū- 
sią ir gyvuliai turį žmogiško proto. Bet jis visuomet be rezervų pripažinda- 
vo, kad žmogaus dvasinis gyvenimas yra esmėj aukštesnis, kaip gyvulio 
jūslinis gyvenimas. 

Svarbiems gamtos filosofijos ir pasaulėžiūros klausimams išaiškinti 
Reinkė turi nuopelnų ir jo smulkesniais, platesnei visuomenei skiriamais 

raštais, padarytais iš viešųjų paskaitų, kurias jis būdavo kviečiamas skaityti. 
Tokių ypač paminėtinos jo „Gamtos mokslo paskaitos“ (Naturwissenschatt- 
liche Vortrūge 1907,—1908). Toj pačioj leidykloj, kaip „Welt als Tat“, 1907 m. 
išėjo „Gamta ir mes“ (Die Natur und wir *1908), — "knyga skirta platesnei 
visuomenei ir turėjusi papildyt pirmesniąją knygą. Didesniam skaitytojų 
skaičiui skirtas ir „Pasaulėžiūros menas“ (Kunst der Weltanschauung 1911). 
Sios knygos pabaigoj įdėtas dviejų būtybių pasikalbėjimas pasaulėžiūros 
klausimais. Tiedvi būtybės jau paminėtos šio straipsnelio antraštėj: tai kur- 
mis ir kikilis. Kurmis apie viską sprendžia iš materialistinės kurmiškos per- 
spektivos, o kikilis — iš idealistinės paukščio perspektivos. 

„Slaptasis kamino patarėjas“, „braminas (didžiausias galvočius) kur- 
miuose“ atsitiktinai iškiša savo šnipelį iš kurmarausos ir pamato aukštai 
medžio viršūnėj tupintį linksmą kikilį, kuris, žvelgdamas į beribes oro er- 
dves, visa savo gerkliuke čiulba ryto giesmelę Kūrėją garbindamas. Tarp 
jųdviejų prasideda pašnekėsys. Kikilis kviečia kurmį užkopt pas jį į medį, 
kad jis bent vieną kartą pažvelgtų į pasaulį nuo viršaus. Tačiau mokytasis 
kamino patarėjas apie tai nenori girdėt: „Ar tu dar vis apie tą Dievą čiauš- 
ki; juk jo visai nėra!“ — argumentuoja kurmis: „aš jo dar niekur neužtikau: 
nei paragavau, nei pauosčiau, o žemėse jis pirmiausia turėtų rastis; bet ir 
čia ant viršaus prie kliudančios šviesos juk taip pat jo nematyti. Apačioj 
pas mane aš viską pažįstu, kadangi ten šviesa nekliudo visko matyt... Tikra 
laisvė — tai knistis po žemes ir ryti kirminus; taip jau ne nuo šiandien 
moko išmintingiausieji mūsų tarpe“... Tai pasakęs kurmis šmurkš- 
telėjo atgal į savo urvą. 

Iš savo gadynės daugelio gamtininkų tarpo Reinkė išsiskyrė tuo at- 
žvilgiu, kad jis, stebėdamas gamtą, priėjo Dievo ideją. Šitą žygį jis padarė 
jau minėtame veikale „Pasaulis kaip žygis“. Tai buvo jo pirmoji didesnė 
knyga, skirta platesnei skaitytojų visuomenei. Sioj knygoj Reinkė moderniš- 
ku biologiniu pavidalu atnaujino senąjį teleologinį Dievo įrodymą. Jis, iš 
visą organizmų gyvenimą valdančios, tikslingos tvarkos padarė išvedimą, 
kad yra tikslingas (tikslą nustatantis) aukštesnis protas. 

Iš vidinio ir viršinio gyvųjų būtybių tikslingumo Reinkė pirmiausia 
padarė išvedimą, kad yra kažkoks „kosminis protas“, kuris organizmams 
turi būti taip pat imanentinis (viduj, daikto ribose esąs), kaip dominan- 
tės. Tačiau tas kosminis protas turėjo būti galvojamas ir kaip kūrybinė prie- 
žastis, davusi organizmų pasauliui kilmę, kadangi gyvybės savaimi atsiradi- 
mo hipotezė ir jos surogatai (pakaitalai) visai nieko neišaiškina; tai logikos 
nuosakumu ėjo išvada, kad tas kosminis protas turi būt ir transcenden- 
tinis (esąs už pasaulio ribų), kad jis yra savo substancija skirtingas nuo 
gamtinių būtybių. O taip protaujant jau buvo išsinerta iš to kosminio ūkų 
apsiausto, po kuriuo buvo paslėpta „asmeninio Kūrėjo“ teistinė ideja, 
Reinkė tat visuose jo sakytos knygos leidimuose pasisako lygiai griežtai 
prieš panteizmą ir ateizmą, o teizmą laiko esant vienintelę nuosakią išva- 
dą iš mūsiškio gamtinės tvarkos pažinimo. Stai paties Reinkės žodžiai 
(479 pusl.): 

„Gamtos pažinojimas neišvengiamai veda prie Dievo idejos, ir kaip 
tik eidami priežastingumo dėsniais, mano manymu, mes Dievo buvimu esa- 
me tiek pat tikri, kiek ir gamtos buvimu. Tegul skeptiškoji filosofija šiai 

išvadai pripažins tik kuklų tikimybės laipsnį arba pasakys ją esant ,nefilo- 
sofišką', — gamtos tyrinėtojas, darąs išvadas indukcijos ir analogijos me- 
todais, kai organizmų esimas ir savybės yra išvedamos iš kuriančios Die- 
vybės, šiokį aiškinimą laikys esant ne tik suprantamiausią, bet ir vienintelį 
įsivaizdinamą; šioks aiškinimas gamtininkui eina iš faktų su įtikinama logi- 
ka... Todėl Dievo pripažinimas yra ne poezija, bet indukcija. Jį (Dievą) 
mes randame tuo pačiu metodu, kuriuo randame kokį gamtos dėsnį; o jei 
mes neturime jokio jūslių organo jam pajusti, tai šitai negali eit priekaištu prieš 
jo tikrumą“. 


AA 


| „Tokią tai giesmelę čiulbėjo šis Vokietijos gamtininkų kikilis, užkopęs 
„į tokio aukščio gamtos pažinojimo viršūnę, kurios neapniaukė joki agnos- 

tiški prietarai. O tuo metu gamtos moksle buvo stipriai įsigalėjusi kurmiška 
galvosena. Dėl šios knygos Reinkė apie save sako: „Aš šią knygą parašiau 

su meile; turinio atžvilgiu ji buvo priegadingaš (drąsus, rizikingas) žygis 
tokiu laiku, kuomet gamtos mokslas atrodė sustingęs materializme ir dar- 
vinizme“. Kurmiškos galvosenos vyriausias „patriūbočius“ tuo metu buvo 
žinomas E. Haeckel'is (šių metų „G. Draugo“ skaitytojams pažįstamas 
ir iš straipsnio apie E. Vasmaną), o jo ištikimiausių tikinčiųjų bendruomenė 
— Vokietijos monistų sąjunga. Dėl to Haeckelis pradėjo Reinkę piktai 
puldinėti. Sis jam atsikirto dviem raštais: „Haeckels Monismus und seine 
Freunde“ (1907) ir „Neues vom Haeckelismus“ (1908). 

Tačiau Reinkė, kad ir savo minėtos knygos visuose septyniuose lei- 
dimuose čiulbėjo savąja kikilio giesmelę apie galimumą pažinti Dievą iš 
gamtos, betgi dar toli gražu nebuvo savo galvosenoj nuosakus iki galo. 
Kalbamoj knygoj jis dar nebuvo prikopęs pasaulio sukūrimo sąvokos. O 
vėliau parašytuose, specialistams skirtuose, darbuose jis čia vienur čia ki- 
tur taip nukalbėdavo, jog tie jo protavimai būdavo gerokai panašūs į kur- 
mio filosofiją. To priežastys nebuvo viršinės: kieno baimė ar prieš ką pa- 
silankstymas. Reinkės susvyravimas ir galvojimo nenuosakumai pasaulėžiū- 
ros ir filosofijos aukščiausiose problemose ėjo iš vidinių priežasčių. Pa- 
čiame kikily buvo likę kurmio „noturos“ dėl jo išaugimo protestantiškoj 
aplinkumoj ir pasisavinimo kantiškos bei agnostiškos filosofijos. Dėl to:Rein- 
kės gražioj kikiliškoj giesmęlėj kaikuomet pasigirsdavo nedarnus kurmiškas 
cyptelėjimas, kuris giesmelę sudarkydavo. 

Antai, jau minėtame darbe „Biodynamikos pagrindai“ (Grundlagen 
der Biodynamik 1922) Reinkė nukalbėjo visai priešingai, kaip kad yra kal- 
bėjęs pirmiau cituotame veikale (Die Welt als Tat). Cia, būtent, jis panei- 
gė metafiziką kaip mokslą, sakė, kad metafizika nesuteikianti tikro žinojimo, 
kad iš fizikos žinių padarytos metatizikinės išvados veikiau priderančios ti- 
kėjimo, kaip mokslo sričiai. O juk mūsų cituotoj ištraukoj Reinkė kaip tik 
buvo išsitaręs prieš tokią skeptišką filosofiją, kuri temdinanti nusistatymą 
Dievą tikrai galint pažint iš gamtos, ir pabrėžė, kad jam, Reinkei, toks pa- 
žinimas yra neabejotinas, remiantis priežastingumo dėsniu. 

Išeina, kad būta dvejopo Reinkės: Reinkės kikilio ir Reinkės kurmio, 
arba, kalbant švelniau, Reinkės a ir Reinkės b. Katras jų dviejų buvo tik- 
rasis Reinkė? Ar tas, kurį buvo paveikęs Kanto skepticizmas ir Mach'o 
ienomenalizmas, ar tas, kuris galvojo sveiku gamtininko protu? 

Reinkės draugas Vasmanas, kurio mintimis čia seku, šiokį savo drau- 
go nenuosakumą šiaip paaiškino: „Reinkė, darydamas tik ką cituotas 1922 
m. išvadas, buvo apgautas klaidingos sąvokos, kas yra „mokslas; tai są- 
vokai pamatą padėjo Kantas, o sistemingai ją išplėtojo Machas: tiktai ką aš, 
kaip kurmis, galiu patirti manomis jūslėmis, tas laiduoja man tikrą žinoji- 
mą; o ką toliau už jūslių aš surandu savuoju galvojimu, tai čia jau nebe 
tikras žinojimas: vadinasi, tik empirinis (patiriamasis) mokslas yra tikras 
mokslas, o visa metafizika — tai tik poezija... Kaip tu galėtumei taip manyt, 
gudrusis kikili? Juk nuo senų senovės mokslu yra laikomas daiktų pažini- 
mas iš jų priežasčių; o metafizika juk yra visų naturalinių mokslų karalie- 
nė, kadangi ji stengiasi pažint daiktus iš jų pirmosios priažasties ir jų 
paskutiniojo tikslo“! 

Reinkės garbei reikia pasakyt, kad jis vis dėlto nesidavė Kanto autorite- 
to vergiškai paveikiamas; šen bei ien jis nuo Kanto nukrypsta arba nueina 

toliau už jį, kuomet jam atrodo, kad Kantas klysta. Gaila tik, kad pažinimo teo- 
rijoj (gnoseologijoj) Reinkė neįstengė reikiamai išsilaisvint iš Kanto įtakos. 

Tačiau po šio kurmiško cyptelėjimo Reinkė netrukus vėl sugydo su- 
čiulbo skardžia kikilio giesmele. Tokia, jau nebe giesmelė, bet giesmė, buvo 
jo nauja knyga su ilga antrašte: „Gamtos mokslas, pasaulėžiūra, religija. 
Statybiniai akmens gamtiškai pagrįsti tikėjimą į Dievą“ (Naturwissenschaft 
Weltanschauung, Religion. Bausteine fūr eine natūrliche Grundlegung des 
Gottesglaubens“). Įdomiai atsitiko su šios knygos išleidimu. Jos autorius, 
jiems išspausdinti ir šį naują veikalą. Bet nė vienas tų leidėjų (protestantų) ne- 
sutiko Reinkės naujojo veikalo išleisti. Tuomet geras Reinkės draugas, 
tikrai ne kuris kitas, kaip tik jau mums pažįstamas E. Vasmanas, jam 
patarė kreiptis į žinomą katalikiškų knygų leidimo firmą Vokietijoj, į B. Her- 
der'io firmą, Freiburg i. Br. Si firma mielai apsiėmė knygą išleisti. Knygos 
pirmasis leidimas (3000 egz.) buvo veikiai išpirktas ir jau tais pačiais me- 
tais (1923) prireikė antrojo leidimo; šis išėjo 1925 m. ir pataisytas, ir papildytas. 

Prakalboje naujajam leidimui Reinkė iškėlė aikštėn vieną įdomų dalyką: 
jis džiaugėsi tuo priėmimu, kokio jo knygai buvo parodę katalikų teologai 
net iki aukščiausiai stovinčiųjų, ir apgailestavo, kad kaikuriuose protestantų 
„liberališkuose“ teologų sluoksniuose ji buvo pasitikta šaltai arba net visai 
atmetant jo pastangas. Toks nevienodas šios knygos vertinimas katalikų ir 
protestantų teologų šviesuomenėj paaiškėja dirstelėjus jau į pirmuosius jos 
puslapius, kame randame autoriaus pasisakyta apie dvasią tos filosofijos, 
kuri čia dėstoma. Reinkė čia sako (9—10 pusl.): „Manieji gamtos filosofi- 
amžiais — Alberto Didžiojo ir Tomo Akviniečio. Albertas jau 
reikalavo, kad gamtos mokslo tyrinėjimuose patyrimas būtų laikomas vie- 
nintele tiesos versme; Oo šv. Tomui pridera nuopelnas, kad jis filosofijos, 
o drauge taip pat ir gamtos mokslų, pagrindu padarė priežastingumo prin- 
cipą (tezę: nėra vyksmo be priežasties!) Greta to Tomas pripažino, jog 
gamtos reiškiniams išaiškinti nepakanka sustot surišus priežastį su veiksmu, 
bet kad gyvoms būtybėms, dėl jose neginčijamai pasireiškiančio tikslingumo 
bei tikslasiekumo, turinti-būt priimama protinga būtybė (ein einsichtiges We- 
sen), kaip gamtos valdytojas: taip tat remdamasis šiais dviem požvilgiais 
— priežastingumo ir tikslingumo principų — Tomas išveda Dievo esimą iš Jo 
kurinio, iš gamtos“. 

Taigi, gamtininkas ir gamtos tilosofas J. Reinkė, iš protestantų kilęs 
ir protestantiškai išauklėtas, politiniuose klausimuose kartą, o gal ir nevieną, 
net rašęs prieš katalikus (Deutsche Hochschulen und rėmische Kurie 1911), 
dabar šiuo veikalu atėjo į katalikų pasaulėžiūrą. Tai yra kalbingas liudijimas 
už tokio šv. Tomo Akviniečio krikščioniškos gamtos filosofijos idejas, jei 
modernus gamtininkas, remdamasis jo turimomis biologinėmis žiniomis ir 
iš jų padarydamas nuosakias filosofines išvadas, gauna esmėj tas pačias 
išvadas, kaip ir senieji skolastikos laikų galvotojai. Tai nuostabus dvasi- 
nės konvergencijos pavyzdys, įdomesnis ir vertingesnis, kaip visi tie 
konvergencijos reiškiniai zoologijoj ir botanikoj (pradžioj nepanašių organų 
ar organizmų atsiradęs panašumas prisitaikint vienodai funkcijai), kurie do- 
mina gamtininkų akis. Dėl to ši Reinkės knyga ir buvo labai palankiai 

sutikta katalikų ir nepalankiai protestantų; mat, joje dėstomos pažiūros 
apie tikėjimo ir žinojimo, religijos ir mokslo santykius buvo „katalikiškos“ 
ir dėl to, ypač liberaliojo protestantizmo atstovams, nepriimtinos. „Bet aš 
manau —sako Vasmanas — mūsų kikilis ilgai nesvarstė, ar jo giesmė skambės 
protestantiškai ar katalikiškai; jis turėjo ją giedot verčiamas iš vidaus: jis 
turėjo šią knygą parašyt, nes jį tai daryti vertė jo pastangos pažinti tiesą 
ir jo meilė artimui. Tai buvo gražiai ir tauriai jo pasielgta ir Amžinoji Tiesa 
jam tai atlygins“. 

Vasmanas dar pasakoja, kad jam truputį net buvę baugu pasidarę, kai 
jis 1-me knygos leidime paskaitęs mūsų pirmiau cituotą Reinkės prisipa- 
žinimą, kad jo gamtos filosofinis įsitikinimas turįs šaknis Aristotelio, Alberto 
Didžiojo ir Tomo Akviniečio mintyse. Jis pagalvojęs: „Vadinasi, šokama, 
nuo Kanto į Tomą! Kažin ar drąsusis šokikas, prieš darydamas šį salto 
mortale, nebus pamiršęs nusiimt Kanto gnoseologijos apivarų?“ Bet šuolis 
Reinkei pavyko geriau, nei buvo galima tikėtis. Reinkė šį kartą nebuvo 
Kanto pažiūrų vergas, bet buvo kritiškas šiojo,— kai kieno manymu, lietu- 
viškos kilmės — Karaliaučiaus filosofo atžvilgiu. Štai pora jo atsiliepimų 
apie Kantą: „Kantas kovojo su vėjo malūnais, kai jis dėjo pastangų įrodyt, 
kad Dievo įrodymai negali turėt jokių pretenzijų į matematišką įtikinamumą“... 
„Kanto nuduodami teorinių Dievo įrodymų sugriovimai yra atremti ne ma- 
žiau smailaliežuve (spitztindig) dialektika, kaip jo paties Dievo įrodymas 
iš praktiškojo proto. Aš manau, kad reikia paliaut šiuo klausimu šauktis 
Kanto autoriteto. Kad ir aš labai vertinu didį Karaliaučiaus galvotoją, jo po- 
lemiką prieš Dievo įrodymus aš visuomet laikiau esant viena silpniausių 
jo kriticizmo dalių“. Vadinasi, savo šuolį nuo Kanto į Tomą Reinkė jau bu- 
vo rengęsis daryt daug pirmiau, kaip šią knygą parašė. 

Savo santykius su Kantu apskritai Reinkė taip būdina: „Vėlesniu lai- 
ku aš buvau daug atsidėjęs Kantui ir pamilau jį kaip asmenybę. Lieb- 
mann'o šūkis: „Atgal į Kantą"“ savo laiku tikrai turėjo pagrindo. Bet bū- 
tų klaida palikti prie Kanto matant milžinišką gamtos mokslų, ypač biolo- 
gijos, pažangą, apie kurią Kantas neturėjo net nuovokos. Todėl paskaito- 
se ir straipsniuose aš pakartotinai sakydavau: „Priekyn su Kantu ir aukštyn 
nuo Kanto!“ Daug kam Kanto filosofijoj aš galiu pritarti, bet daug kas ma- 
ne nuo jos ir skiria; taip pat ir Kanto etikoj“. 

Psichologiškai būtų buvęs negalimas dalykas, kad Reinkė būtų prabi- 
lęs visais skolastikinės filosofijos technikiniais terminais bei posakiais. Bet 
jis sąžiningai pakluso tų kritiškų pastabų, kurias jam padarė, čia kalbamos 
knygos 1-jam leidimui išėjus, jo draugas jėzuitas biologas Vasmanas. Ir dėl 
to 2-sis knygos leidimas išėjo dar geresnis. 

Dievo ieškotojo gamtininko Reinkės šiose knygose ypač dažnai skam- 
ba šv. Augustino žodis: „Nerami mūsų širdis iki ii neras ramybės Tavyje 
Viešpatie“. Knygos pabaigoj kalbama apie religiją ir dorovę. Kiek griežtai 
autorius pasisako prieš religiją be Dievo pažinimo, tiek ir prieš „bereliginę 
dorovę“. — Trumpai sakant, šioj knygoj Reinkė buvo tapęs apologetas 
tikėjimo į Dievą per gamtos pažinojimą. 

* 


* * 
Prof, Jonas Reinkė ilgai gyveno ir daug dirb,o ne tik kaip botanikas 
ir gamtos tilosofas, bet dar ir politikoj, kadangi jis, kaip Kiel'io universiteto 

atstovas, dalyvavo Prūsijos Bajorų riimuose 1894—1918 m. iki tie rūmai po 
revolucijos buvo panaikinti. Dėl to yra pasakęs daug ir politinio turinio 
kalbų, taip pat parašęs daug politinio turinio straipsnių dienraščiuose ir 
netgi atskirų leidinių. Kaip mokslo atstovas buvo kviečiamas ir deleguoja- 
mas į užsienius, kame susitikdavo su mokslo garsenybėmis. 

Tr štai aštuntąją dešimtį savo amžiaus metų baigdamas Reinkė surašė 
visus savo gyvenimo bei veikimo atsiminimus, kurie sudarė storą knygą (arti 
500 psl.) antrašte „Mein Tagewerk“; ją 1925 m. išleido ta pati katalikiškoji 
B. Herderio leidykla (Freiburg i. Br.). Atsiminimuose yra daug smulkmenų, 
įdomių mokslo ir kulturos istorininkams. Reinkės asmenų ir daiktų atmin- 
ties būta pasakiškos: jis atminė net, kas kaip kuriose iškilmėse buvo apsi- 
rėdęs, net moterų tualeto dalykus. Antai, linksmą dalyką jis pasakoja, kaip 
garsaus anglų fiziko Williamo Thomson'o (lordo Kelvin'o) žmona, jau sena 
moteris, per vienas iškilmes Londone 1904 m. buvo nežmoniškai, kaip ko- 
kiais barškalais, apsikarsčius stambiais perlais ir brilijantais, ir iš kur tas 
brangenybes ji buvo gavusi (nagi tai buvo jos vyro valstybinis honoraras 
už vieną patarnavimą valstybei; šiaip jos vyras gyvenęs visai neturtingai). 

Siuose atsiminimuose randame ir jaunuolio bei mokslininko Reinkės 
sielos istorijos; iš jos čia šį bei tą suminėsime. Kai Reinkė dar buvęs 
gimnazistas, tai jo motina dažnai sakydavusi, jog niekas pasauliau nėra taip 
reikalinga, kaip krikščioniškai nusistatęs gamtininkas. Taigi, šie motinos 
žodžiai buvo kritę į vaisingą sūnaus sielos dirvą ir sūnus vykdė motinos 
norą. Jau gimtųjų namų auklėjimas ir šeimos tradicija buvo jaunuolį įpra- 
tinę gamtą laikyt esant Dievo apreiškimą. Ir savo universitetinių mokytojų 
tarpe jis. turėjo panašiai galvojusių. Jis rašo: „Taip jog Dievo esimu aš 
niekuomet nebuvau suabejojęs; ankstybu laiku aš įžvelgiau ir Kanto vadi- 
namų Dievo įrodymų kritikos silpnumą, taip jog ši kritika man buvo be 
reikšmės“ (104 p.). Studentaudamas Reinkė išliko tyras nuo tų dorovinių 
paslydimų, kurie esti toki dažni studijuojančio jaunimo gyvenime; tuo bū- 
du jo charakteris sustiprėjo. 1871 m. pavasarį iš karo lauko žieminėj Pran- 
cuzijoj jo dažnai rašyti gimdytojams laiškai liudija jo religinę nuotaiką ir 
vaikišką pasitikėjimą Dievo globa bei apsauga. Ir gamtos filosofinių klausi- 
mų jam šiuo laiku rūpėta. Jis jau pramatė, kad jam teks kovot didelės ir 
svarbios kovos mokslo fronte. Jis tuo metu galvojo: „Materializmas tapo 
baisinga, demoniška galybė, kuri graužia ir naikina pirmoj eilėj mūsų švie- 
suolių dvasinę egzistenciją. Dieu n'est gu'un mot, crėė pour expliguer le 
monde (Dievas — tai tik žodis, padarytas pasauliui išaiškint) — toks šian- 
dien yra tikėjimo išpažinimas nesuskaitomos daugybės šviesuolių Vokieti- 
joj ir Prancuzijoj. O iš kur eina ši materializmo įtaka? Nagi iš to, kad jis 
savo pagrindą turįs neva gamtos mokslo daviniuose, kurie yra neneigiamos 
tiesos. Bet šį gamtos mokslo pagrindą materializmas neteisėtai ir melagin- 
gai uzurpuoja (neteisėtai savinasi); mano gyvenimo ždarbą aš norėčiau dėti 
tam, kad padėčiau iš jo (materializmo) atimti tą pagrindą“. (108—109 p.). 

Kaip šį savo užsibrėžtą tikslą jis gyvendino, jau žinome iš aukščiau 
mūsų nubraižytos jo gyvenimo eigos ir darbų. Iš čia žinome, kad, nepai- 
sant gražaus jaunystės idealo, Reinkė tik pamažu ir klupinėdamas ėjo 
į visišką aiškumą apie gamtos mokslo santykius su Dievo pažinimu iki 
viršūnę pasiekė knygoj „Gamtos mokslas, pasaulėžiūra, religija“. Šiąja krikš- 

čionių teizmo apologija Reinkė tikrai kad tūkstančiams šių dienų Dievo 
ieškotojų parodė tikrąjį kelią. 

Savo pasaulėžiūros susiformavimui ir išdėstymui Reinkė savo atsi- 
minimuose paskyrė ištisą šimtą puslapių. Ji mums jau bent kiek yra pažįs- 
tama iš jo sakytosios knygos. Daugiausia silpnumų šį kartą Vasmanas 
randa savo draugo pažiūrose iš psichologijos srities, Ir teologijos daly- 
kuose šen bei ten jis ne visai tiksliai išsireiškia. Betgi iš to, ką jis, kad ir 
trumpai, kalba apie religiją ir krikščionybę, aiškiai eina, kad jis išpažįsta 
dogminę, bet ne ištižusią, liberalinę, bedogmę krikščionybę; išpažįsta jis ir 
Kristaus dievybę, Kristų vadina Dievažmogiu (pirmesnėj knygoj). 

Reinkės gyvenime buvo pasireiškęs Apvaizdos veikimas, pirmiausia 
tuo būdu, kad kylantieji galvos skausmai jam dirbant su mikroskopu neleido 
jam pražūt tik laboratoriniame darbe: o taip būtų tikrai buvę, jei ne toji 
kliūtis. Bet tuomet Reinkė jau nebebūtų tapęs teizmo apologetu. Siokį Ap- 
vaizdos skyrimą patsai Reinkė pripažino laiške Vasmanui (1925. VIII. 18). 
Ilgai dirbęs universitetinį darbą, Reinkė daugeliui padėjo žengti pirmuosius 
žingsnius į mokslo karjerą ir dėl to jo buvusių mokinių klausytojų ir as- 
sistentų tarpe dabar yra ne vienas įžymus gamtos mokslininkas (daugiau 
kaip 20 asmenų yra profesoriai arba dirba kitose lygiai aukštose vietose). 
Įvairiomis progomis gautų ordenų ir pažymėjimų išvardijimą Reinkė baigia žo- 
džiais: „Vanitas, vanitatum vanitas“ (tuštybė, tuštybių tuštybė!). 

Savo labai darbingo ir ilgo amžiaus paskutiniąją dešimtį metų Reinkė 
gyveno 16 km atstume nuo Kiel'io esamame Preetz'o miestely. Preetz'as 
(per 6000 gyventojų) stovi labai gražioj, miškingoj ir ežeringoj vietoj, Šven- 
tinės (Schwentine — juk tai grynai lietuviškas vietovardis!) slėny. Prie pat 
miestelio stovi seno vienuolyno mūrai. Tai yra buvusis benediktinių vienuo- 
lynas, įkurtas apie 1220 m. Dabar čia yra lyg koks protestantiškas aukšto 
luomo moterų vienuolynas (adliges Damenstift, adliges Kloster). Cia tat 
Reinkė išsinuomojo butą ir atsikėlė gyvent 1921 m. Gegužės mėnesį. 

Sioj tat, poilsiui ideališkoj, vietoj gyvendamas Reinkė baigė savo pa- 
skutiniuosius veikalus (Biodynamikos pagrindus, Apie gamtos mokslą, pa- 
saulėžiūrą bei religiją. Atsiminimus, Dynaminį pasaulivaizdį !), iš čion važinėjo 
į mokslininkų suvažiavimus skaityt paskutinius savo mokslinius pranešimus, 
čia priiminėjo paskutinius jo gautus pagerbimus. Jo atsiminimai baigiasi 
aprašymu labai kuklaus paminėjimo 50 metų sukakties nuo jo paskyrimo 
profesorium (1923 X 13). Si sukaktis praėjo kukliai dėl to, kad tuo laiku 
Vokietija gyveno sunkiausią politinės ir ekonominės depresijos momentą. 

Kaip mūsų mokslininko praėjo paskutinieji aštuoneri gyvenimo metai, 
jokių papildomų žinių neturiu. Bet šį laikotarpį negalėjo nieko ypatinga 
įvykt. Darbingo mokslininko gyvenimo saulė, suprantama, turėjo leistis vis 
žemyn ir žemyn. Bet, matyt, ir aštuntąją dešimtį metų baigiant jo plunksna 
nerūdijo, nes dar ir 1929 m., taigi už dvejų metų prieš mirtį, buvo išspaus- 
dinta ne tik straipsnis „Gamta ir Žmogus?, bet ir per 100 pusl. didumo 


1 Das dynamische Weltbild. Physik und Biologie, Leipzig 1926. Čia išdėstyta auto - 
riaus pažiūrų sinteze. Ž 

2 Natur und Mensch. Archiv fir Philosophie und Soziologie II Abtl. N. F. d. Phi- 
los. Monatshette 33, 1920, 31—44 p. 

knygelė apie žinojimo ir tikėjimo santykius gamtos moksle, ypač atsižvel- 
giant į gyvulių psychologiją *. 

Ir tik 1931 metų Vasario mėn. 25-jai dienai atėjus darbingo moksli- 
ninko ranka sustingo taip, kad jau daugiau niekados plunksnos nebepaimtų. 
Tą dieną Jonas Reinkė iš šios žemės gyvųjų tarpo iškeliavo, jų tarpe sve- 
čiavęsis 82 metu ir 22 dieni. Trečiąją dieną po Reinkės, iškeliavo ir jo- 
draugas, jo pasaulėžiūros referuotojas bei koriguotojas Erikas Vasmanas*, 
apie kurį „G. Draugo“ skaitytojai jau žino iš praeitųjų sąsiuvinių. 

Su mirusiuoju mokslininku ir filosofu atsisveikindami, išklausykime dar 
jo keleto minčių, būdinančių jo gyvenimo kelią: „Aš turiu sąmonėje per 
visą gyvenimą dirbęs saviauklai; aš kasdien stengiausi mokytis. Tuo būdu 
aš jau nuo anksti, didumoj nesąmoningai, dirbau ugdydamas pasaulėžiūrą, 
tokį meno kūrinį, kuris niekada nebaigiamas, kol mes „stengdamiesi trūsia- 
me“. Mano studijos nuolatos koriguodavo mano pažiūras. Savimi pasiten- 
kinimas man buvo svetimas; aš sąmoningai kovojau su kiekvienu prietaru. 
Logikos atžvilgiu aš labai daug turiu iš fizikos; iš jos aš išmokau galvot 
daug daugiau, kaip iš senųjų kalbų. ; 

Kad ir darbas su gamta man buvo aukščiausių ir tyriausių džiaugsmų 
versmė, tai betgi šalia to man visuomet teikė laimės ir grožėjimasis menu, 
ir garsiniu, ir plastikiniu; pastarojo sritin mane įvesdino daugel kartų kelia- 
vimas Italijon. Su didele meile aš atsidėdavau manajai mokytojo profesi- 
jai... , 

* * 

Su mano šių dviejų didelių gamtininkų — Reinkės ir Vasmano — 
paminėjimu jų dviejų mirties proga gerokai pasivėlinau: ištisus penkerius 
metus (berods, apie Reinkę kaip gyvybės filosofą esu truputį rašęs jau per- 
nai metais „Loge“ 1935, 137—142 p.). Tačiau ir Reinkės gimtąja kalba ne 
anksčiau kaip tik pereitais metais yra išėjęs naujas veikalas apie jo gamtos 
filosofiją bei pasaulėžiūrą su jo veikalų sarašu 5. Iš šio veikalo kiekvienas 
tat ir galės plačiau pasiinformuoti apie mūsų čia tik labai trumpai ir tik 
vienu atžvilgiu paminėtą gamtos mokslininką bei filosofą, teizmo apologetą 
bei krikščionį. i. 

Berods, dar vienas mažmožėlis. Sakytąją M. Klugė's disertaciją apie 
Reinkę, tarp kitų, yra šiais metais recenzavę du asmenys; vokiečių jėzuitas 
K. Frank'as ir belgų jėzuitas H. Thielemans. Siuodu recenzentai 
skelbia nevienodas išvadas apie Reinkę kaip krikščionį. Antai, K. Fran- 
k'as sako: „Patsai Reinkė buvo įsitikinęs krikščionis, kaip žinoma iš jo au- 
tobiografijos ir iš jo viso gyvenimo laikysenos“ “ O Thielemans abe- 


3 Wissen und Glauben in der Naturwissenschaft, mit besonderer Bericksichtigung 
der Tierpsychologie, Leipzig 1929. . 

* Ir šiame straipsny referuodamas bei koriguodamas Reinkės filosotines mintis gau- 
siai nadojausi Vasmano rcferatais apie Reinkę žurnale Stimmen der Zeit 1925, 109 t. 321 
—333 p. (Wie ein moderner Naturforscher aufstieg zum Gottesglauben) ir 1927, 112 t., 
224—220 p. (Johannes Reinkes Lebenserinnerungen). 

5 Johannes Reinkes dynamische Naturphilosophie und Weltanschauung (Studien 
und Bibliographien zur Gegenwarts-Philosophie, 17 Heft) Von Moritz Kluge. (did. 
80 165 pusl. Leipzig 1935, S. Hirzel, 5 markės). 

“ Persėnlich war Reinke ein ūberzeugter Christ, wie man aus seiner Selbstbiogra- 
phie und aus seiner ganzen Lebenshaltung weiss. — Stimmen der Zeit 130 t., 1936, 429 p. 

joja: „Tačiau mes nedrįstume tvirtinti, kad gamtoj gyvuojanti ir dirbanti 
dieviška galybė yra tikrai krikščioniškas Dievas. Be abejonės, Reinkė nėra 
panteistas, bet vargiai galima tikėti, kad jis būtų krikščionis“ 7. Katro tiesa? 
Neabejotinai Frank'o, nes Thielemans, matyt, nekreipia dėmesio į Reinkės 
autobiografiją? ir jo knygą apie gamtos mokslą, pasaulėžiūrą bei religiją, kur 
išdėstyta jo pažiūrų esmė. 


Baigiamasis žodis kantriam skaitytojui. 


Malonusis skaitytojau, kuris būsi ištekęs kantrybės visą šį mano straips- 
nelį perskaityti! Tu, tur būt, jau seniai sieloj širsti, klausdamas savęs, ku- 
riam galui aš čia į „Gamtos Draugą“ įgrūdau tą mums svetimą vokietį ir 
ilgiausiai apie jį kalbėjau. Atsakau tau: Nagi tuo tikslu aš čia apie jį pasa- 
kojau, kad ir tu, kai savo gyvenimo kelią būsi jau bebaigiąs (ar jis bus 
buvęs ilgas ar trumpas — tai vistiek), atsigręžęs atgal ir į nueitąjį kelią 
žvelgdamas, ar savo gyvenimo rašytuose atsiminimuose ar tik savo sieloj, 
galėtum pakartoti vokiečio Jono Reinkės žodžius, kuriais jis baigė sa- 
vo rašytinius atsiminimus: 

„Aš tyliai žvelgiu atgal į mano (gyvenimo) dienos darbą. Psalmininko 
žodžiu tariant, mano gyvenimas buvo brangus, nes jis buvo darbas. Sis 
darbas, ir mokslinis ir politinis, buvo mano visas džiaugsmas; tik darbo 
gyvenimą aš laikiau esant vertą gyvent, kad ir šalia to nieko žmogiška ne- 
buvo man svetima. . 

Savo palinkimu (pradmeniu) aš buvau produktingos prigimties; recep- 
tivinis (priimamasis, pasisavinamasis) dvasinis darbas manęs nepatenkinda- 
vo. Mano džiaugsmas dirbti galėjo išaugt tik iš darbo meilės. Ką galėtų 
padaryt toks gamtininkas, kuris savo uždavinius atlikinėtų tik iš pareigos 
jausmo, o ne iš meilės! Žinoma, pareiga diktuoja turėt uolumo, teisingumo, 
savikritikos; bet pastūmėt mokslą jai (pareigai) nepavyktų: labai daug gali 
pareiga, begalo daugiau meilė! Tik meile galėsi darbingą gyvenimą ir me- 
no kuriniu paversti“. (Mein Tagewerk, 384 p.). 

Taip! Reinkė tikrai buvo /e travailleur acharnė (Thielemans). Tokių 
„įnirtusių“ darbininkų visose gyvenimo srityse ir mūsų brangioji Lietuva 
šiandien yra labiau reikalinga, kaip kuomet kitados. Jonas Reinkė yra geras 
darbingumo ir filosofinės ideologijos pavyzdys taip pat ir visiems Lietuvos 
šviesuoliams: ir vyresniems, jau aktiviai dirbantiems, ir jaunesniems, dar be- 
sirengiantiems, nepriklausomos Lietuvos pamatų atstatymo ir jų sutvirtini- 
mo darbui. 

" Nous n'oserions pourtant pas aifirmer gue „Ia puissance divine gui vit et travail- 
le dans la nature“ est vraiment Ie Dieu Chrėtien. Sans doute, Reinke n'est pas pantheiste, 
mais nous avous de la peine a croire gu'il soit chrėtien. — Revue de Onestions Scientitigues 
29 t., 1936, 320 p. . 

5 Berods, be plačiosios autobiografijos (knygos pavidalu), Reinkės dar yra ir trum- 
pesnis gyvenimo, darbų ir įsitikinimų išdėstymas, jo paties parašytas. Jis išspausdintas 
rinkiny: "Die Philosophie der Gegenwart in Šelbstdarstellungen hrsgb. von Dr. R. 
Schmidt. VI Band 1927, 65—100 p. Iš čia paimtas Reinkės atvaizdas šiam lietuviš- 
kam straipsneliui ir taip pat dauguma ištraukų jo autocharakteristikai. 

KIETAS VANDUO IR JO PADARINIAI* 


Chem.-vaist. Č. Bankauskas, V. D. Un-to Hig. Bakt. katedros asistentas 


Prieš kalbant apie sanitarinius ir ekonominius kieto vandens padarinius 
gyvenime reikalinga, kad ir paviršutiniškai, atsakyti du klausimu: 1) nuo 
ko apskritai pareina vanude::s kietumas ir 2) kaip suskaičiuojamas kietumo 
laipsnis. Toliau iš eilės susipažinsime nuo kurių, būtent, žemės geologinių 
sluoksnių pareina vandens kietumas ir kurie jo padariniai praktiškame kas- 
dienos žmonių gyvenime, 

į Vandens kietumas pareina nuo ištirpusių jame kalcio ir magnio drus- 
kų, dažniausiai karbonatų ir hidrokarbonatų (arba bikarbonatų) pavidalu, 
be to, taip pat chloridų, nitratų, sulfatų ir silikatų pavidalu. Paprastai, van- 
denyje daugiau yra kalcio druskos, kaip magnio. Visų tų ištirpusių kalcio 
ir magnio druskų mišinys nevirintame vandeny ir duos mums vadinamąjį 
bendrą kietumą. Tačiau vandenį virinant, nuo pakilusios temperaturos dalis 
tų kalcio ir magnio druskų suskyla; būtent, tos, kurios būna hidrokarbo- 
natų pavidalu, skyla pagal lygtį: 

(CAI (HCO;);—CaCO;-—-H50--CO,. 

Hidrokarbonatai gali suskilti (iš dalies) ir patys paprastoj temperaturoj, 
tik ilgiau pastovėję. Sis reiškinys, aišku, pareina nuo tų hidrokarbonatų 
koncentracijos vandeny; būtent, juo didesnė tų hidrokarbonatų koncentra- 
cija, juo greičiau jie suskyla. Iškritus į nuosėdas netirpstantiems vandeny 
karbonatams, pav., kalcio karbonatams, dingsta ir nuo jų pareinąs vandens 
kietumas, kuris todėl ir vadinamas pašalinamuoju kietumu. Vandeny 
po virinimo pasilieka vien tik druskos, kurios nuo šilimos nesuskyla ir 
neiškrinta į nuosedas; tos drųskos sudaro vad. nuolatinį vandens kietumą. 
Kalcio ir magnio druskos, sukeliančios nuolatinį kietumą, yra šios: sulfatai 
(gipsinių junginių pavidalu), nitratai, fosfatai, chloridai ir silikatai. Matome, 
kad pašalinamojo ir nuolatinio kietumo suma visada lygi bendram kietumui. 

Vandens kietumas matuojamas kietumo laipsniais; jie įvairiose vals- 
tybėse yra įvairūs. Pav., Vokietijoj kietumo laipsnis suskaičiuojamas iš kalcio 
oksido (CaO) kiekio litre vandens. Vienas vokiško kietumolaips- 
nisatitinką 0.01g, arba10miligramų, CaO viename litre van- 
dens. Prancuzijoje vienas kietumo laipsnis išreiškiamas 0,01 g, arba 10 
mg kalcio karbonato (CaCO;5) viename litre vandens; Oo angliškas kietu- 
mo laipsnis išreiškiamas 0,014 g, arba 14 mg, taip pat kalcio karbonato 
viename litre vandens. 


* Skaityta visuotiniame chemikų-vaistininkų susirinkime Kaune. 1936 X. 16. 

10 vokiškas — 1,79 prancuziško — 1,25? angliško 
10 prancuziškas— 0,560 vokiško = 0,700 angliško 
10 angliškas => 0,800 vokiško = 1,43  prancuziško 


Pas mus Lietuvoje iki šiol priimtas vokiškas kietumo 
laipsnis. 

Paprastai, gerdami vandenį iš šaltinio, upės arba šulinio žmonės krei- 
pia dėmesį tik į fizinius vandens savumus, būtent, kad vanduo būtų skai- 
drus, be kvapo, be skonio ir šaltas, ypač vasarą; bet nežino, kad vanduo 
gali turėti visus čia suminėtus fizinius savumus, o būti labai kietas ir netikti 
vartoti. Jei kalbama apie kietą arba minkštą vandenį, ryšium sų kietumo 
laipsniais, tai laikomasi maždaug (pagal H. Klut'ą) šios tabelės: 


i Bendruose higienos vado- 
Vanduo vadinamas vėliuose nurodoma kaip maksi- 


Kietun'as išreikštas vo- 
kiškais laipsniais 


37-71 Za malinė vandens kietumo norma 
nuo O iki 4 labai minkštas 20 vok. laipsnių. Tos normos 
su EVE 8 minkštas laikosi ne tik daugumas žino- 
š68 54 12 „vidutinis mų higienistų, kaip, antai: Rie- 
s0 218 vidutiniškai kietas | chert, Flūge, Fischer, Marks, 
2181 30 kietas Tiemann, Gertner, Klut, Eris- 
daugiau kaip 30 labai kietas mann, bet taip pat Briuselio 


Higieninkų Kongresas, Šveica- 


pima ima am i ar a————————2 

rijos Higieninkų Taryba ir kiti. Vandens kietumas įvairiose žemės vietose 
būna įvairus, nes pareina nuo pačių žemės sluoksnių cheminio sąstato. 
Jei dirvoje vyrauja silikatai (kvarcas, lauko špatas, granitas ir kiti pana- 
šūs) — sakytieji geologiniai sluoksniai labai mažai tetirpsta vandeny —, tai 
ir vanduo šiuose sluoksniuose turi nežymų kietumą. O žemės sluoks- 
niuose, kuriuose vyrauja kalkės, magnis (pav, dolomito pavidalu) arba 
gipsiniai sluoksniai, dėl tų mineralų tirpingumo vandenyje ir vanduo tuose 
žemės sluoksniuose būna žymiai kietesnis. Koks yra vandens kietumo svy- 
ravimas ryšium su žemės sluoksniais, matyt iš žemiau duodamos tabelės: 


Geologiniai žemės Vandens kietumas vok. - o 
sluoksniai laipsniais Sausų liekanų litre 
Granitas 1,250 244 miligramų 
Kalkės 16,950 325:0L71 15 
Dolomitas 23,100 4180, „ 


Gipsas | 02,750 | 2365,0 UE) 


Matome, kad tabelėj taip pat nurodyta, kiek yra sausų liekanų litre ir 
kad tų sausų liekanų kiekis yra tiesioginai proporcingas vandens kietumui. 
Labai dažnai būna, kad tame pačiame geologiniame horizonto sluoksnyje 
vandens kietumas eina didyn gilumo atžvilgiu. Pav., Schteyer'io iškastame 
arteziniame šalinyje Rudelheim'e rado: 


gilumoje nuo 12 iki 14 metrų vandens kietumas 26,90 


» „ »DP 33 L 2 » » P L] v » 30,50 
„ L » P 30 p 38 „ nv » P L 41,20 

Kalbėdami apie vandens kietumą, negalime nepaminėti anglies dvidegi- 
nio (CO;) reikšmės vandenyje. Gamtoje, vandenyje anglies dvideginio pa- 
sitaiko gana daug mineraliniuose šaltiniuose, pav., Boržomas Kaukaze; ma- 
žesnis jo kiekis būna beveik kiekviename vandenyje. CO; vandeny atsira- 
dimo priežastys būna įvairios: naturalus, kaip antai, mineraliniuose šaltiniuo- 
se ir dar, kaip puvimo produktų, įvairių organinių (augalinės arba gyvulinės 
kilmės) junginių, dažniausiai kaip žmonių ir gyvulių atmatų rezultatas. Pa- 
sirodo, kad CO, vandeny pagreitina mineralų tirpimą ir tokiu būdu netie- 
sioginai padidina vandens kietumą. Dalykas čia tas, kad anglies dvideginis, 
paliesdamas mineralus, ypač karbonatus, pavęrčia juos hidrokarbonatais (ar- 
ba bikarbonatais) pagal žinomą reakciją: 4 

CaCO; > CO, Ą- H,O0 — Ca (HCO;);. 

Tie hidrokarbonatai tirpsta gerai vandeny, beveik keturis kartus geriau 
kaip karbonatai. Pasitaiko, kad du šuliniai beveik toj pačioj vietoj (žemės 
sluoksnis tos pačios geologinės formacijos), kai vienas yra užterštoje vie- 
toje, jo vanduo turės kalcio ir magnio druskų didesnį kiekį, kitaip sakant, 
bus kietesnis. 

Priežastys, kėl kurių ir higieninkai ir technikai, priversti nustatinėti 
vandens kietumą, yra labai svarbios sanitarinių, taip pat ir technikiniu at- 
žvilgiais. : 

Kietas vanduo, kuriame yra daug bikarbonatų, bet ne kitų druskų, 
apskritai imant, turi gerą skonį. Atvirkščiai, vanduo gausingas chloridais, 
o ypač magnio junginiais, pasižymi karčiai sūriu skoniu ir jau todėl priski- 
riamas prie mineralinių, vandenų. Vanduo visai be druskų ir dujų (pav., 
destiluotas) nustoja malonaus vandens skonio ir, be to, yra nuomonių, kad 
toks vanduo yra taip pat ir ne visai sveikas, nes žmogaus organizmas rei- 
kalauja ypač kalcio druskų, kad ir nedidelio kiekio. 

Kad ir šiuo klausimu įvairių autorių nuomonės skiriasi, tačiau 
galima tvirtai pasisakyti, jog vandens kietumas, sveikatingumo atžv ilgiu, 
vaidina antraeilį vaidmenį, nes yra daug vietų, kur vandens kietumas siekė 
aukščiau kaip 100 vok. laipsnių ir vis dėlto nepastebėta ypatingo blogo 
veikimo žmonių sveikatai. Tačiau vartojimas perdaug kieto vandens, ypač 
neįpratusiems, gali sukelti virškinamojo trakto sutrikimą, o taip pat erzina 
odą. Paskutiniu atveju, pasigaminęs prausimosi metu netirpstąs kalcio ir 
magnio muilas užkemša odos poras; ypač tai blogai veikia žmones, turinčius 
švelnią veido odą, kurią, be abejonės, gali pagadinti. 

Pravers susipažinti su kaikurių žymesnių šios srities specialistų higie- 
ninkų nuomone apie kieto vandens įtaką žmogaus organizmui. Žinomas 
vokiečių higieninkas Gartner'is sako, kad negalima kategoriškai neigti ir 
labai kieto ir labai minkšto vandens. Jam žinomos, pav., tokios ligoniniės (su 
daugiau kaip 300 lovų), kuriose visi ligoniai gerdavę nuolat labai kietą van- 
denį (790) ir vis dėlto nebuvę pastebėtą jo neigiamos įtakos organizmui. 
Taip pat jis nurodo tokius kraštus, kaip, pav., Schwarzwald'ą, Švediją, Nor- 
vegiją, kur būna tikrai labai minkštas vanduo (1 arba 2 vok. laip.),, nes ten 
geologiniai žemės sluoksniai susideda daugiausia iš granito, gneiso ir porfirito. 
Ten vis dėlto, kad ir vartodami minkštą vandenį, žmonės turi stiprius kaulus 
ir apskritai gerą kūno sudėjimą; matyti, kad kalcio, magnio ir kitų druskų 
trūkumas vandeny neatsiliepia jų sveikatai. Taip pat ir jūrininkai, kurie kai 

kada daug mėnesių priversti vartoti destiluotą vandenį, nejaučia sveikatos 
pablogėjimo. 

Higieninkas Kruse randa, kad naujagimių vidurių sutrikimo (Diar- 
rhoen) priežastimi galima laikyti kietą vandenį; ypač blogai atsiliepiąs mažų 
vaikų sveikatingumui vanduo su gipsinėmis druskomis (CaSO,). 

Lehmann'as nurodo vietas, kur žmonės nuolat vartoja apie 100 ir 
net daugiau kietumo laipsnių vandens, pav., miestai Schwdbisch-Hall, Wiūrz- 
burg, ir vis dėlto nepastebėta gyventojams jokių blogų padarinių; tik ten 
atvažiavusiems ir dar neįpratusiems vanduo pradžioje nėra skanus ir gali 
sukelti vidurių sutrikimą. dia 

Paskutiniais metais vistiek daugelis mano, kad labai kietas vanduo ne 
tik nėra sveikas, bet gali net būti tulžies ir pūslės akmenų susidarymo prie- 
žastimi. 

Jei kieto vandens fiziologiniai padariniai, t. y. jo kenksmingumas žmo- 
gaus organizmui dar ir nėra visai įrodytas, tai jau technikoje ir namų ruo- 
šoj šitai turi labai didelės svarbos, ypač ekonomijos atžvilgiu. Pradėsim nuo 
technikos, būtent, nuo kieto vandens padarinių gariniams katilams. Cia kie- 
tas vanduo daro dvejopą nuostolį: 1) gadina metalinių katilų sieneles ir 
2) aikvoja be reikalo kurą. Išnagrinėsime iš eilės, kuri čia to viso priežastis. 
Kaip jau buvo kalbėta, vandeny yra ištirpusių įvairių druskų: vienos, paly- 
ginti, lengvai tirpsta vandeny, kitos sunkiau. Tie junginiai ir sudaro pagrin- 
dinę vadinamosios plutos, arba akmens (vok. Kesselstein, rus. nakip) me- 
džiagą. Cia pravers susipažinti su Gordono tabele, kurioje sugrupuoti che- 
miniai junginiai, pasitaiką vandeny, pagal jų tirpingumo laipsnį: 


Vietinio užteršimo 
vandens produktai 


Vandeny sunkiai 


Lengvai tirpstantieji 
tirpstantieji junginiai junginiai 


Ištirpusios dujos junginiai 


CO; Ca(HCO;); NaCl 
anglirūgštė Mg(HCO;); CaCl; 905 
O; CaSO, MgCl; druskos pavidalu 
Deguonis CaSiO; MgSO, NaCl 
N5 MgSiO3 FeSO, H;S 
Azotas SiO; , Al5O35; 
Fe(HCO)), 


| Mn(HCO,); 


Vandenį virinant, kalcio ir magnio bikarbonatai suskyla: laisvoji an- 
glirūkšte išeina lauk, o kalcis ir magnis iš bikarbonatų iškrinta į nuosėdas 
kaip CaCO;, MgCO;. Gipsas (CaSO,.2H;O) labai mažai tetirpsta vandeny 
ir jo tirpingumo laipsnis yra atvirkščiai proporcingas temperaturai, būtent: 
nuo 0? iki 100? gipsas vandeny tirpsta beveik vienodai (1,756 g viename 
vandens litre), o kylant temperaturai garų katiluose per. 1000, tirpingumo 
laipsnis eina mažyn, ir todėl buvęs tirpiny gipsas pradeda krist į nuosėdas. 
Susidariusi katiluose gipsinė pluta yra labai tvirta ir sunkiai pašalinama; 
lengvai tirpstančių vandeny druskų, pav., NaCl, MgS0,, CaCl; ir kitų tirpin- 

„ (Tęsinys 189:me puslapy) 


Nemuno žydėjimas 


Doc. L. Vailionis, Kaunas 


Skaitant šitą rašinį, kai kam, tur būt, keistai atrodys ir jo pavadini- 
mas, ir tema. Dėl pavadinimo gal nereiktų stebėtis, nes mūsų žmonės daž- 
nai jį pavartoja, tiesa, nejungdami jo su Nemunu, bet šiaip su stovinčiais 
vandenimis, pav. ežerais, tvenkiniais, kudromis, kada jie pakeičia paprastą 
savo spalvą. Taip įvyksta arba kada vėjas apkrečia vandens paviršių neto- 
liese žydinčių pušynų žiedadulkelėmis ir jis tada pageltonuoja, arba kada 
ežerų vanduo pažaliuoja. Bet ir pažaliavimas būna nevienodas. Vasaros 
metu, kada stovintis vanduo gerokai sušyla, o saulės spinduliai teikia ža- 
liesiems augalams energijos, vandens paviršių dažnai aptiesia žalia plūdenų 
ir žaliaukų danga. Tačiau šiuo atveju paties vandens spalva nepasikeičia:— 
praskleidus dangą spokso vanduo, kaip buvęs. Kitaip pasidaro, kai pačia- 
me vandeny privįsta smulkių augalų ir dargi nepaprastai daug; tada van- 
dens spalva pasikeičia; ji pasidaro tamsiai žalia su melsvu atspalviu. Sitam 
tat reiškiniui, paprastai, ir taikomas posakis: „vanduo žydi“. 

Taigi, vandens žydėjimą sųdaro tam tikri augalai. Dėl, palyginti, žemos. 
organizacijos jie priskiriami prie paprasčiausių augalų grupės ir vadinami 
melsvadumbliais (Cyanophyceae). Melsvadumblių kūnas būna sudarytas ar- 
ba įš pavienių, atskirai gyvenančių akelių (celių), arba akelės, jungdamosi 
tarp savęs, 5udaro ištisus grandinėlius, krūveles, arba siūlelius, kurie daž- 
nai būna apsupti gleivine makštimi. Todėl vandeny esantieji daiktai, ant 
kurių įsigyvena melsvadumbliai, būna slidūs ir gleivėti. Melsvadumblių ake- 
lių protoplastas dar nėra aiškiai susiskirstęs citoplazma ir branduoliu, nors 
pastorojo pagrindų kaikuriose akelėse galima jau įžiūrėti.  Spalvingųjų kū- 
nelių (chromatoforų) jos taippat dar neturi, 0 jų spalvotosios medžiagos, 
kaip antai, žalias chlorofilas su savo palydovais, rausvas fikoeritrinas ir 
mėlynai žalias tikocianinas, yra išsisklaidžiusios paviršutinėj citoplazmos 
daly, tuojau po akelės plėnelės. Fikocianino būna, paprastai, akelėj daugiau 
už kitas spalvotąsias medžiagas; be to, jis yra už jas tamsesnis, todėl 
šitų dumblų akelės atrodo melsvai žalios. 

Melsvieji dumbliai gyvena, paprastai, tokiose vietose, kur yra puūvan- 
čių organinių medžiagų, taigi dažniausiai jų galima aptikti vandenų dugne. 
vitą dangą, kuri, ir storio ir sudėties atžvilgiu, būna labai įvairi ir kartu su 
smulkiomis, dažnai dulkių didumo dalelėmis, sudaro vandenų dumblą. 

Bet melsvadumbliai, turėdami chlorofilo, gali ir patys pasigaminti or- 
ganinių medžiagų. Sis jų gyvenimo būdo dvilypumas, tariant, auto- ir hete- 
rotrofizmas šalia pirminės jų organizacijos sudaro iš šitų dumblių atskirą 
biologiniu atžvilgiu įdomią augalų grupę. 

Kaikurios melsvadumblių rūšys, gyvendamos vandenyje tam tikromis 
palankiomis joms sąlygomis, ima nepaprastai gausiai daugintis ir kildamos 
nuo vandens dugno išsiskirsto po visą vandenį, suteikdamos jam savo at- 
spalvį; nuo jų tat vanduo pasidaro tamsiai žalias. Tokių augalų čia tenka 
pirmoj eilėj paminėti šias rūšis: Microcystis flos-aguae, Microcystis pra- 
sina, Clathrocystis aeruginosa, Aphanizomenon flos-aguae,  Oscillatoria 
princeps. Pastarųjų dviejų rūšių pavyzdžiai parodyti paveikšluose. 


- 

Po šių bendrų pastabų apie melsvadumblius, apie jų sudėtį ir gyve- 
nimo būdą, galime grįžti prie pačios temos. 

Šių (1936) metų Birželio mėnesio paskutinėmis dienomis teko paste- 
bėti ties Kaunu Nemuno vandens spalvos pakitėjimą: ypač tai buvo žymu, 
kada vandens paviršius būdavo lankstytas, arba kada jis banguodavo. Tuo- 
met vandens masė atrodė nebe drumstai pilka, koks, paprastai, būna Nemunas 
vasaros metu, bet tamsiai žalia. Prisiartinęs prie vandens paviršiaus, jautei 
kylantį iš jo savotišką dumblo kvapą, pažįstamą iš pratušusių balokšlių ar- 
ba ilgai nevalytų statinių, statomų lietaus vandeniui sutekėti. Kalbamas 
reiškinys būtų buvęs greičiau žmonių pastebėtas, jei vasaros karščiai ne- 
būtų jų vertę paskubomis be atodairos lįst į vandenį pasimarkint ir tenai 
sušilusį kūną atvėsinti. 


1. Anabaena flos-aguae. — 2. Merismopedia glauca. — 3. Chlorella 
vulgaris. — 4. Aphanizomenon flos-aguae. — 5. Oscillatoria princeps. 
Padidinti apie 500 kartų 


Patikrinęs, sužinojau iš žmonių, gyvenančių panemunėj netoli nuo tos 
vietos, kurioje okupacijos linija kerta skersai Nemuną, kad ir tenai jo van- 
duo buvo pažaliavęs, bet neturėjau būdų patikrinti, kaip toli tas siekė į 
Nemuno aukštupį; tačiau reikia manyti, kad ne vieną ir ne dvi dešimti ki- 
lometrų nuo sakytosios linijos. 

Panašiai Nemuną žydint pirmą kartą mačiau 1922 metais, taip pat vi- 
duvasary; po to iki šių metų rmian neteko matyti, kad ir norėdavau. Todėl 
linkęs esu teigti, kad šitame laikotarpy Nemuno vanduo nežydėjo, o apie 
kitus laikus duomenų neturiu. 

Ir pirmuoju ir antruoju atveju tyriau žydintį vandenį pro mikroskopą: 
tik šiais metais tyrinėjau jį pagrindingiau. Lyginant tuodu reiškiniu, tenka 
pastebėti, kad nepaisant jų dviejų viršinio panašumo, jie buvo tuo skirtin- 
gi, kad melsvadumblių rūšys, nuo kurių pirmoj eilėj buvo vanduo pažalia- 

vęs, buvo skirtingos, būtent: 1922 metais jame plaukiojo žvynišku pavida- 
lu susijungę Apkanizomenos grandinėliai (4 pav.), o šiemet vyravo įvairiai 
susukti trumpesni ir ilgesni Amabaenos grandinėliai (1 pav.). Be šitos vy- 
raujančios rūšies, buvo dar gausiai praplitusi antroji rūšis — Merismopedia 
glauca. ir retkarčiais pasitaikydavo rasti Osci/latoria princeps (2 ir 5 pav.). 
Bet prie vandens pažaliavimo buvo prisidėjusios ir kelios žaliųjų dumblių 
rūšys Chlorella vulgaris (3 pav), Pediastrum granulatum, Scenedesmus 
ir kt. Pasisėmus vandens į stiklinį indą buvo matyt jame plūduriuojant ne- 
didelių, pilkai gelsvų kuokštelių. Patyrinėjus juos pro mikroskopą, rasta, 
kad čia titnaginiai dumbliai, sulipę savo gleivėtais paviršiais, sudaro netai- 
syklingus sambūrius. Tarp titnaginių buvo įsiterpusių ir smulkesnių žaliųjų 
dumblių. 

Iš to matome, kad šiemet Nemuno vandeniui žydint, jame buvo pri- 
visę ne tik melsvadumblių ir žaliadumblių, bet ir titnaginių. Iš Nemuno 
pasemtą vandenį centrifuguojant, galima buvo nustatyt, kad 100 kub cm 
vandens susidarydavo apie 0,2 kub cm nuosėdų.  Pastarąsias sudarė ne 
vieni tik augalai ir smulkūs gyvulėliai, bet ten buvo taip pat dumblių pa- 
gaminta gleivinė masė, ir prilipę prie jos smulkūs smėlio trupinėliai. Apy- 
tikriu įvertinimu dumbliai sudaro apie 709/5; visų nuosė dų; likusią dalį su- 
darė gyvulėliai, smėlio trupinėliai ir kitos pašalinės priemaišos. Kalbamas 
tyrimas buvo padarytas gerokai žydėjimui įpusėjus, nes pastarasis truko 
apie 7—10 dienų. Vandens pavyzdžiai tyrimui buvo paimti žemiau Kauno 
ties Lampėdžiais Nemuno vidury iš jo paviršiaus. 

Tuo pačiu metu buvo ;patyrinėtas palyginimui ir Neries vanduo, kuris 
nei žaliavo, nei dvokė, bet nuosėdų gausumo atžvilgiu nedaug skyrėsi nuo 
Nemuno vandens; pastarajame buvo jų daugiau. Mikroskopinis tyrimas pa- 
rodė, kad Neries vandens nuosėdų sąstatas buvo beveik toks pat, kaip ir 
Nemuno, išskyrus tik tai, kad jose nebuvo melsvadumblių. 

Aukščiau suminėti melsvadumbliai laikomi stovinčių vandenų gyven- 
tojais; tad kyla klausimas, ir netgi du klausimu, būtent: iš kur jie iš- 
visa radosi tekančiame vandeny ir kodėl jų čia buvo tokia daugybė? Ro- 
dos, pirmam klausimui nesunku surasti atsakymą, nors, tiksliai neištyrus, 
negalima tvirtinti, kad jis tikras ir vienintėlis. 

Yra žinoma, kad Nemuno aukštupio tekmė yra gana lėta, nes čia upė 
teka lygumomis. Dėl tos priežasties ji sudaro daugely vietų didesnių ir 
mažesnių įlankų, dažnai žolių priaugusių, kuriose vanduo labai pamažu 
keičiasi; tad kaikuriais atvejais jis prilygsta stovintims vandenims, pav. la- 
biau vasarą įšyla, daugiau susirenka jame organinių medžiagų, lėčiau dujos 
keičiasi ir t. t. Tokiose vietose patogiau veistis ir melsvadumbliams. Besi- 
daugindami jie kyla į viršų, kad ir iš pradžių dugne būtų gyvenę; nes asi- 
miluodami vandeny ištirpusį anglies dvideginį ir atpalaiduodami iš jo de- 
guonį, kurio perteklius renkasi ant kūno paviršiaus, dažnai ištisų burbuliu- 
kų pavidalu, jie darosi lengvesni ir savaimi kyla į viršų. Deguoniui pasi- 
traukus, jie vėl gali nugrimzt į dugną. Kuomet dumblių privįsta įlankose, 
iš ten jie gali patekt į atvirą srovę, 

Sunkiau yra surasti tokio masinio dauginimosi priežastį ir, rodos, ap- 
skritai šis reiškinys nėra dar ištirtas; bet turint galvoje, kad ne visuomet 
tos pačios rūšys sudaro vandens žydėjimą, reikia manyti, kad, tarp kitų 


Šis tas apie skaičių didumą 


Gimn. mok. V. Viščiulis, Ukmergė 


„Gamtos Drauge“ 1930 m. buvo rašyta apie skaičių didumus. Tarp 

kita ko, ten buvo suminėtas skaičius O ir pasakyta, kad tam skaičiui pa- 
rašyti reikėtų 1200—1800 km ilgumo juostos. 
Kad geriau suprastume skaičių reiškiamus didumus, patogu bus na- 

grinėti skaičius ne 0, bet 10 „ Tuoj bus galima įsitikinti to skaičiaus ne- 
10 


10 10 000 000 000 
paprastu didumu. Išeina, kad 10 =— 10 „ o tokiam skaičiui 
išplėtoti reikės rašyti vienetas su tiek nulių, kiek skaičius 10 000 000 000 
turi vienetų! 

Pažiūrėsim, kokio ilgumo juosta bus reikalinga tam galutinai išplėstam 
skaičiui parašyti. Jei vienam nuliui reikėtų tik vieno milimetro, tai 100 nulių 
reikėtų 1 metro juostos. Bet galutinai išpletotas skaičius turės 10 000 000 000 
nulių; tad reikės 10 000 000 000 milimetrų juostos. Kitaip sakant, tam skai- 
čiui reikės 10 000 km juostos. 

Joks matematikas negalės suprasti to skaičiaus prasmės. Visi fizinio 
pasaulio dydžiai yra išreiškiami skaičiais mažesniais, kaip šimtaženkliai skai- 

čiai 10, Be didelio sunkumo išskaičiuotame, sakysime, kad ir kiek lašų 
talpina okeanas. Bet visiškai nebiitų jokios prasmės ieškoti, kokio ilgumo skalė 
10 


10 
10 
būtų reikalinga skaičiui 10 parašyti — nieko čia nepadės joks vaiz- 
dingumas. Nėra jokių „draudžiančių“ ribų, kurių skaičiai negalėtų peržengti. 


apystovų, šiam reiškiniui turi reikšmės ir tų melsvadumblių rūšies savumai, 
kurie gali spontaniškai pasireikšti. 

Pagalios, dar vienas klausimas. Kas pasidaro, kurios naudos gali atsi- 
rasti iš tokios šitų mikroskopinių augalų masės? Pirmiausiai reikia pažy- 
mėti, kad, Nemuno upės atveju, pastaroji yra pirmoj eilėj tų augalų perne- 
šėja-iš jų atsiradimo vietos į upės žiotis, kame, jos tekmei susilpnėjus, at- 
neštieji daiktai gula ant dugno. Mikroskopinio didumo dumbliais maitinasi 
smulkūs vandeniniai gyvulėliai, kurie savo rėžtu sudaro maistą stambesnie- 
siems gyvuliams, jų tarpe ir žuvims. Taigi, kur daug privįsta sakytų dum- 
blių, ten visiems gyventojams sąlygos pagerėja; tik ūmaus padaugėjimo at- 
vėju tos sąlygos negali būt pilnai išnaudotos, nes nesuspėja atatinkamai 
privisti naudotojų. Tada žymi dumblių dalis gula ant dugno, baigia gyvuot 
ir eina bakterijų bei grybų maistui. 


Automobilių dujomis apsinuodijimo pavojus 
(Iš W. M. Pilaar'o tyrinėjimų Higienos Institute Delfoje) 
Chem.-vaist. C. Bankauskas, Kaunas 


Daugely straipsnių jau yra nurodyta į pavojų žmogaus sveikatai, ku- 
rio randas įkvėpiant labai nuodingas, automobilių išmetamas dujas. Kad ir 
ši problema visuose kulturinguose kraštuose gyvai diskutuojama sveikatos 
įstaigose, apsinuodijimo pavojus, augant automobilių skaičiui, vis dėlto ei- 
na didyn; todėl šis klausimas vis darosi aktualesnis. 

Automobilio motoro išmetamos dujos susideda iš benzino sudengintų 
produktų ir dalinai taip pat iš alyvos, kuri vartojama cilinderiams tepti 
Benzinas yra alifatinės eilės angliavandenilių mišinys; visiškai sudegęs, duoda 
tik anglies dioksidą (CO;) ir vandenį; o jam nepilnai sudegus, pasidaro 
Lai iii i 

Jau sakyta, kad fizinio pasaulio dydžiai nedidesni kaip 10. Taigi, tų skai- 
čių skalė neplati. Fizinio pasaulio skaitmeniniai didumai toj baisioj skaičių 
skalėj turi tik niekingos pajuokos vertą didumą. 

Ar visi Visatos dydžiai yra pabaigiamo didumo? Jei jie pabaigiamo 
didumo, tai jie gali būti trumpai užrašomi matematiškų simbolių pagalba. 
O kaip bus su erdvės ir laiko dydžiais? 

Astronomai su galingų teleskopų pagalba prasiskverbia vis į tolimes- 
nes ir tolimesnes Visatos bedugnės erdves. Astronomų erdvė yra labai plati. 
Jei tarp stebėtojo ir Mėnulio būtų 1 metro atstumas, tai tarp stebėtojo ir 
Saulės būtų apie 5 kilometro. O jei tarp stebėtojo ir Saulės būtų 1 metro 
atstumas, tai tada iki artimiausios žvaigždės būtų... 250 km: atstumas. 
Dangaus kūnai atrodo retai išbarstytiperdvėj. Bet mes vis tik nesam tokio į 
erdvėj, kur dangaus kiinų būtų reta plačiau ž. Kosmos 1929 m. 1 nr. Dr. 
A. Juškos straipsnis: „Naujausios pažiūros į Visatos praeitį ir ateitį“). 

Ar ta astronomų erdvė yra pabaigiama ar nepabaigiama? Mes linkę 
vaizduotis, kad erdvė yra nepabaigiama. Bet Lorentz'o koordinatų trans- 
formacija sistemai įelektrintų dalelių, slenkančių elektromagnetiniame lauke, 
vertė pakeisti pažiūras į erdvę ir laiką. Tai atliko relativybės teorija. 

Taigi, šiais laikais vyrauja nuomonė, kad Visata yra pabaigiama (apie 
tai ž. Kosmos 1930 m. 3—4 nr. Dr. P. Slavėno str: „Visatos ribos“). 
Bendroji relativybės teorija sako, kad masingų kūnų aplinkumoj turėsim ne 
euklidinę, bet rymaninę (Riemann'o) erdvę (tokia erdvė bus ne euklidinė). 
Tokia erdvė yra pabaigiama, pasilikdama tačiau begalinė (rutulio paviršius 
taip pat yra pabaigiamo didumo, bet veltui ten ieškosime kaž kokio „galo“). 

Visos sakytos pažiūros pasižymi vaizdingumo stoka. Neeuklidinė erdvė 
mums atrodo labai nepriimtina — jos negalima įsivaizduoti; ją galima tik 
suprasti. Bet vis tik mes turim labiau pasitikėti ne mūsų vaizduote, kuri 
dažnai mus suklaidina, bet mūsų proto logiškais išvedžiojimais, kurie kai- 
kada gali atrodyti ir labai keisti. O neeuklidinė erdvė kaip tik ir stengiasi 
palaisvinti mus nuo bet kurio mūsų įsivaizdavimo ir daugiau ją paremti 
logišku matematišku protavimu. 

Ukmergė, 1936. XI. 3. 

produktai, kurių įkvėpimas gali žymiai pakenkti žmogaus sveikatai. Pavojus 
čia randasi nuo anglies monoksido (CO, smalkės). 

Imant teoriškai, sprogstamajam mišiniui reikia tik tiek oro, kiek jo 
reikia benzinui sudeginti; bet tikrumoj šis oro kiekis yra nepakankamas. 
Jei norima turėti pilną sprogstamojo mišinio sudegimą, tai reikalingas daug 
didesnis oro kiekis, kaip nurodyta teorijoj. Aparatas, kuris sumaišo benziną 
ir orą, yra karbiuratorius, kuris faktinai ir yra svarbiausioji automobilio 
motoro dalis. Geriausia būtų, įei karbiuratorių įtaisytų taip, kad oro kiekis 
benzinui būtų didžiausias. Aišku, kad ir čia yra savo riba, nes oro kiekiui 
mišiny vis einant didyn, sprogimo greitumas bus vis mažesnis ir nuo to 
galų gale įvyks atgalinis užsikirtimas (Rickschlag), nuo kurio motoras 
sustos. Sio priežastis bus ta, kad visos esančios dujos dar nesudegė. Juo 
"sprogstamasis mišinys yra daugiau praskiestas, tuo didesnis pavojus atga- 
liniam užsikirtimui įvykti. Taip būna tik tada, kai mišinys turi perdaug didelį 
oro perteklių. 

Anglies monoksido atsiradimas išmetamose dujose daugely atvejų pa- 
rodo, kad benzinui visai sudegti nebuvo kiek reikia oro, 

Visa, kas aukščiau pasakyta, galima aiškinti tokiu būdu: yra žinoma, 
kad ekonomiškai veikiąs karbiuratorius gali sumažinti panaudoto benzino 
kiekį; bet tada motoro pajėgumas nebus išnaudotas iki galo, nes reikalingas 
sudegimui oro perteklius praskiedžia sprogstamąjį mišinį taip, kad dujų 
jėga, veikianti stumiklį, bus žymiai mažesnė, kaip mišinio su daug dega- 
mosios medžiagos. Taip, pavyzdžiui, jei automobilis yra labai apsunkintas, 
tai jo motoras gali sustoti veikęs; tuomet karbiuratorių reikia užtaisyt iš 
naujo mišiniu, turinčiu savyje daug degamosios medžiagos (benzino). Kar- 
tais tas dalykas būna susijęs su sunkumais, todėl daugumas šoferių savo 
patogumui užtaiso karbiuratorių iš anksto aukščiausiam motoro darbui. 
Tada būna sumažintas arba visai nebūna oro pertekliaus, 0 ryšium su tuo 
bus nevisiškas benzino sudegimas, ir automobilio išmetamos dujos turės 
savyje daug anglies monoksido (CO). 

Koks ryšys yra tarp karburatoriaus užtaisymo ir išmetamų dujų CO kie- 
kio, nurodė Fieldner, Straub ir Jones (U. S. Bureau of Mines). Jie nurodė, 
kad CO kiekis gali siekti 139/,. Kai karbiuratorius buvo labai gerai užtai- 
sytas, tai buvo rasta tik 1,29/; CO; jei gerai, tai 29/5, jei normaliai — 6,49/4 
ir jei blogai — 12,69/. CO kiekis, pasak sakytų tyrinėtojų, praktikoj būna 
tarp 5—90/,. Taip nepilnai sudegant, dingsta nuo 209/; iki 309/5 benzino 
šiluminės vertės. Nekalbant apie CO pavojų ir benzino neekonomišką var- 
tojimą, yra dar dvi neigiamosios pusės, būtent, kad cilinderių stuinikliai ir 
ventiliai greitu laiku apsidengia suodžių sluoksniu ir, be to, automobilio 
motoras perkaitinamas. Visa tai eina iš karbiuratoriuje esamų defektų, 
būtent, kad jame nepilnai sudega benzino mišinys. Konstruktoriaus ir higie- 
nininko problema bus išspręsta, jei pasiseks sukonstruoti tokį karbiuratorių, 
kur benzino mišinys sudegs visiškai. Be teisingai užtaisyto karburatoriaus, 
didesnis ar mažesnis išmetamų dujų nuodingumas eina taip pat ir nuo kuro 
bei tepamos alyvos rūšies. 

Automobilizmo pradžioje, kada benzino naudojimas buvo nedidelis, 
vartojo tik lengvąjį benziną. Bet paskutiniu laiku, kai automobilių susisie- 
kimas labai išaugo, ir benzino vartojimo kiekis labai padidėjo, lengvasis 

benzinas pasidarė toks brangus, kad nuo jo atsisakyta ir pradėta vartoti 
sunkusis benzinas, kaip daug pigesnis. Higienos atžvilgiu lengvasis ben- 
zinas turi pirmenybę, nes jis lengviau „pereina į dujų pavidalą ir pilnam 
sudegimui reikalauja daug mažiau oro, kaip sunkusis benzinas; be to, su- 
degimo greitumas yra didesnis ir palankumas nepilnam produktų sudegi- 
mui yra mažesnis. 

Dar blogesnis už benziną kuras yra benzolas, kuris paskutiniu laiku 
automobilių motorams taip pat vartojamas. Jis dar sunkiau užsidega, kaip 
sunkusis benzinas ir dėl to, kad benzolas yra gausingesnis grynangliu kaip 
benzinas, jis, nepilnai sudegdamas, duoda daug daugiau anglies monoksi- 
do. Be lo, benzolo garai yra žymiai nuodingesni už benzino garus, nes 
jie naikina raudonus ir baltus kraujo kūnelius. 

Antroji nepageidaujamų produktų išmetamose dujose versmė yra te- 
pamosios alyvos. Jos taip pat, kaip ir benzinas, yra mineralinė, o kartais 
ir riebalinė medžiaga. Tepamoji alyva, pereinanti nuo įkaitintų cilinderių į 
dujų pavidalą ir nepilnai sudegdama, duoda pirmoj eilėj dūmus, o be to, 
sudaro blogo kvapo junginius, pavyzdžiui, akroleiną. Iš to galima matyti, 
kad iš cilinderio alyvos daug reikalaujama, būtent: ' mažo alyvos lakumo ir 
aukšto užsidegimo taško; todėl vartojami yra toki žemės alyvos destilitai, 
kurių virimo taškas yra aukščiausias. Dar mažiau lakesnės yra riebalinės 
alyvos, pavyzdžiui, ricinos aliejus ir kiti, kurias taip pat vartoja cilinderiams 
tepti, bet jų neigiama savybė yra ta, kad jų kaina palyginti aukšta ir, be 
to, jos lengvai muilinasi; dėl to gali pasidaryti laisvų riebalinių rūkščių, ku- 
rios gali veikti metalines motoro dalis. 

Ypatingo dėmesio reikia kreipt į atšaldymo sistemą vandeniu. Ji turi 
gerai veikti ir būti gerai pripildyta vandens, nes kitaip gali įvykti pavojin- 
gas cilinderių kompresijos perkaitymas ir dėl to gali įvykti tepamosios aly- 
vos degimas. 

Vienintelis kelias išspręsti automobilių dujų nuodingumo problemą 
yra būdas trumpiausiu laiku jas pašalinti. Siam reikalui pirmenybę turėtų 
turėt amerikonų Henderson'o ir Haggard'o pasiūlymas, būtent: vertikalinis 
vamzdis išmetamoms dujoms išeiti. Jie siūlo išmetamoms dujoms vamzdį 
automobilio užpakaly pakelti vertikaliai ir tiek, kad jis būtų 5 cm aukštes- 
nis už automobilio viršutinę dalį. Tuomet šiltos išmetamos dujos, kurios 
yra kiek lengvesnės už orą. gali būti su jėga išmetamos vertikaline kryptim 
ir išsisklaidytų aukštesniuose oro sluoksniuose. Tuomet praeiviams jos bus 
mažiau kenksmingos. 

„Kaip veikia žmogaus organizmą nuolatinis anglies monoksido veiki- 
mas, dar mažai ištirta; bet vis dėlto visiško nusinuodijimo įvykti negali. 
Tačiau aišku, jog tas, kad ir mažas CO kiekis, stabdo tam tikros dalies 
raudonų kraujo kūnelių veikimą ir sukelia tokius pat reiškinius, kaip ir 
kraujo mažumą (anemiją). Ir iš tikrųjų, chroniškai apsinuodijus anglies mo- 
noksidu, pasireiškia silpnumo ir nuovargio jausmas, o taip pat buvo paste- 
bėta energijos nusilpnėjimas; toliau nuolatiniai galvos skausmai (nuo kurių 
ir vaistai nepadeda), o taip pat pagreitintas širdies veikimas ir dusulys. 
Cia, kaip ir nuovargy, eina didyn jautrumas užkrečiamiems susirgimams. 

Garažuose ventilacijos atžvilgiu sąlygos dažniausiai būna blogos. Te- 
nai betaisant daugiausia ir leidžiamas automobilio motoras laisvai eiti. Yra 

žinoma, kad normaliai veikdamas nedidelis motoras per minutę produkuo- 
ja apie 30 literių CO. Iš to aišku, kad, veikiant vienam motorui, ypač ma- 
žam garaže, per trumpą laiką ore gali pasidaryti tokia CO koncentracija, 
kuri gali žmogų mirtinai nunuodyti. Žiemos metu pavojus yra daug di- 
desnis dėl dviejų priežasčių: 1) orui esant šaltam, garaže dujos būna už- 
darytos, ir dėl to apnuodijimo pavojus padidėja; 2) orui esant šaltam, šil- 
tos išmetamos dujos greit atauštaą, — pasidaro sunkesnės už orą ir susi- 
renka prie žemės. Kad ir garažo duryse apačioj yra tam tikri plyšiai, bet 
per juos eina oras tik tada, jei garažuose yra dar padaryti kur nors kiti 
plyšiai (geriausiai lubose). Nežiūrint to, ar yra tie plyšiai orui įleisti, moto- 
rui veikiant laisvu ėjimu garažuose su uždarytomis durimis yra pavojaus 
gyvybei. 

Garažams naudojamos patalpos dažnai yra visai netinkamos, pavyz- 
džiui, sandėliai arba tvartai. Tokios patalpos, aišku, neturi jokios ventila- 
cijos ir juose lengvai pasilieka išmetamų dujų didesnis kiekis. Didžiausias 
pavojus apsinuodyti garažuose yra tas, kad nukentėjęs dažnai griūna už- 
pakaly motoro, kuris nuodija jį toliau. Nukentėjęs gali būti dar su sąmo- 
ne, bet jau pats negalės gelbėtis arba net šauktis pagalbos, nes raumenys 
atsisako veikti. Taip jis palieka gulėti ir po keletos minučių nustoja sąmo- 
nės, o CO koncentracijai vis augant, galų gale miršta. 

New-Yorke 1923 m. Lapkričio mėn. Ciampolini padarė oro tyrinėjimus 
157 garažuose ir auto dirbtuvėse; pasirodė, kad 77,59/; visų garažų turėjo 
CO visokiose koncentracijose. Oro vėdinimas visur buvo blogas. Tiriant 
darbininkų kraują, buvo jame rasta CO hemoglobine net iki 309/,. Beveik 
visais atsitikimais darbininkai skųsdavosi galvos skaudėjimu.  Užsieny da- 
bar garažuose yra instaluojamas vamzdis, kuris išeina aukščiau kaip stogas. 
Prie jo galima prijungti kiekvieno automobilio išmetamų dujų vamzdį ir 
tokiu būdu garažas lieka nuo CO švarus. . 

Visai nėra perdėtas pavojus tautos sveikatai uždarytuose autobusuo- 
se, kuriuose orą dažnai užteršia automobilio dujos. Tos dujos gali įsi- 
skverbti visokiais būdais, būtent: 1) išmetamų dujų įsiskverbimas iš moto- 
ro dėžės, 2) pro autobuso grindis, jei jos yra netvarkoj ir turi nors nedi- 
delių plyšių ir 3) įtraukimas išmetamų dujų iš autobuso užpakalio. Greit 
važiuojant, autobuso užpakaly pasidaro oro prasiskiedimas, dėl ko išmeta- 
mos dujos pritraukiamos. 

Juo autobuso greitis didesnis, tuo daugiau išmestų dujų bus išmeta- 
ma prie autobuso užpakalio ir jos galės įsiskverbt į autobuso vidų. Ypač 
taip įvyksta, kai autobusas staiga sustoja. Tuomet pro atidarytas duris vi- 
dun sueina visos dujos. Ypač kenksminga sėdėti autobuso užpakaly, kur 
visuomet atsiranda daugiau CO dujų. Sio pavojaus esama ne tik senesnio 
tipo autobusuose, bet ir pačiuose moderniškiausiuose, nes ir čia dujos pra- 
siskverbia pro durų plyšius. 

Reikia pridurti, kad visuomenė daugumoj apie nuodingas išmetamų 
dujų ypatybes neturi jokio supratimo. Publikos apsaugojimas yra visuo- 
menės interesų reikalas, todėl autobusams yra priverstinos dvi priemonės: 
geresnis vėdinimas ir išmetamų dujų vamzdis turi būti autobuso užpakaly 
padarytas vertikaliai ir eiti aukščiau stogo viršaus. 

(Pabaiga iš 180 pusl.) 
gumas yra tiesiog proporcingas temperaturai, būtent, juo aukštesnė van- 
dens t, juo daugiau vandeny ištirpsta tų druskų; todėl aišku, kad iš jų 
nesusidaro ant katilų sienelių plutos. Juo daugiau vandeny bikarbonatų, juo 
greičiau susidaro katiluose pluta, kuri mažina katilų tūrį; dėl to katilus 
reikalinga dažniau valyti, o valymas, žinoma, susijęs su išlaidomis. Be to, 
tokia susidariusi pluta neleidžia vandeniui katiluose greit įšilti, ir todėl rei- 
kalauja daugiau kuro. Klut'o ir kitų tyrinėtojų nustatyta, kad susidariusioj plutoj 


1,5 mm storio kuro nuostolis siekė 139/, 


6 „ „ » LŽ LŽ 359/4 

Be kuro nuostolių, susidariusi pluta sukelia taip pat katilų metalo per- 
šildymą. Jei normaliomis aplinkybėmis (be plutos) metalas įšyla maksimaliai 
iki 3000, tai turėdamas 2 mm storio plutą metalas gali įšilti iki 5000 ir net 
aukščiau; aišku, kad tokia aukšta temperatura gadina metalą, ir pats katilas 
galės tarnauti daug trumpesnį laiką. Jei atsitiktinai pluta katile vienoje vie- 
toje kur nors sprogtų, tai vanduo, paliesdamas įkaitusį metalą, pradėtų labai 
smarkiai virti, pagamindamas daug garų .ir dėlto katilas gali neišlaikyti 
didelio spaudimo ir sprogti. Tokiu atveju, be materialinių nuostolių, dar 
gali būti užmušami ir sužeidžiami žmonės! 

Antras nuostolis iš kieto vandens, tai nereikalingas muilo aikvojimas, 
Dalykas čia tas, kad, vartojant kietą vandenį praustis arba skalbti, esąs 
vandeny kalcis ar magnis išstumia iš muilo kalį arba natrį (o muilas yra 
riebalinių rūkščių druska) ir gamina kalcio bei magnio muilus, kuris turi kito- 
niškų savumų, būtent: vandeny netirpsta ir neputoja. Natrio ir kalio muilai 
gerai tirpsta vandeny ir putoja. Ekonomijos atžvilgiu kietas vanduo padaro 
muilui didelį nuostolį. Suskaičiuota, kad 20? vok. I. kietumo literis vandens 
sunaikina (pavirsta kalcio ir magnio druskomis) 2,4 gramus muilo, o ku- 
binis tokio vandens metras—2,4 kilogramų! Galima įsivaizduoti, kokį didelį 
ekonominį nuostolį padaro vanduo, turįs 40—500 kietumo; 0 su tokiu 
vandeniu pasitaiko ištisi miestai. Todėl žinotina visiems, kad kiekvienas 
vandens kietumo laipsnis reikalauja daugiau muilo ir tuo pačiu metu be 
reikalo traukia iš kišenės pinigą. | 

Mūsų Kaunas, prieš įvedant vandentiekį, turėjo kietą vendenį, toli per- 
žengiantį normą, o vietomis 50 — 709 vok. laipsnių. Šių dienų Kauno van- 
duo iš Kleboniškių yra tikrai geras; jo kietumas yra apie 110 ir, be to, pa- 
šalinamasis 10,2? (po virinimo); tai nuolatinio pasilieka vos apie 1,59. Kauno 
priemiesčiuose — Viliampolėje, Aleksote, Sančiuose —, mano atliktais analizais, 
vanduo yra kietas, panašiai kaip buvo ir Kaune prieš įvedant vandentiekį; 
todėl skubus reikalas ir ten įvesti vandentiekį. Rusijoje pasitaiko ištisi toki 
plotai, pav., buvusioje Ekaterinoslavo gub., žiem. Kaukazo ir Užkaspijo 
kraštuose gyventojai priversti naudotis labai kietu vandeniu (apie 809). 

Didelių praktinių padarinių kietas vanduo turi ir vandentiekio įrengi- 
muose, būtent: švininiuose vamzdžiuose suskilę bikarb onatai nusodina karbo- 
natus, ir tokiu būdu mažina vamzdžių skersinį pjūvį; o tai, aišku, vamz- 
džiams yra nesveika, nes per ilgą laiką vamzdžiuose susirinks tiek karbo- 

natų, jog jie gali visai užkimšti vandentiekio vamzdžius namuose; vamzdžiai 
gali net sprogti. O švininių vamzdžių valymas arba pakeitimas ;:naujais yra susi- 
jęs.su didelėmis išlaidomis. Vanduo, turįs savo sąstate daug bikarbonatų, t. y. 
pašalinamąjį kietumą, kaip tik ir sudaro tokį pavojų vamzdžiams. 

Jau kalbėjome, kad bikarbonatai gali skilti ir net paprastoje tenipera- 
turoje; bet, žinoma, skilimas vyksta greičiau ir didesniu kiekiu, jei vanduo 
bus pašildytas, pav., aprūpinant namus šiltu vandeniu. 

Dėl to vokiečiai pataria tokiais atvejais vartoti vandenį ne didesnio 
kaip 7—990 kietumo. 

Kiti kieto vandens nepatogumai pasireiškia namų ruošos metu, būtent: 
kietame vandeny blogai išverda mėsa ir ankštiniai vaisiai todėl, kad mėsos 
baltyminės medžiagos, susijungdamos su kalcio ir magnio druskomis vandeny, 
sudaro netirpstamus vandens junginius, ir dėl to vanduo negali prieiti prie 
gilesniųjų mėsos ar ankštinių vaisių sluoksnių. Be to, kakao, miltinės sriu- 
bos blogai išverda, sudaro daug mažų, netirpstančių, paviršium plaukiojan- 
čių kamuoliukų. Cajus ar kava, užplikinta kietu vandeniu, neturi gražios skai- 
drios spalvos ir malonaus skonio. Gaminant, pav., grogą su kietu vandeniu 
dažnai pasidaro nuosėdos. 

Kietas vanduo netinka odoms išdirbti fabrikuose, taip pat klijų dary- 
mo fabrikuose. Žymus kieto vandens vaidmuo yra dažyklose: ten kietame 
vandeny ne tik gali dažai iškristi iš tirpinio netirpstančių nuosėdų pavida- 
lu, bet, svarbiausia, gali pakeisti savo pagrindinę spalvą ir duoti įvairius 
niuansus. 

Alui gaminti vandens kietumas turi taip pat svarbios reikšmės. Įvai- 
rių rūšių alus reikalauja įvairaus vandens kietumo; pav., Pilseno alui varto- 
jamas beveik destiluotas vanduo (apie 1,5 kietumo), Miūncheno alui apie: 
15, o Dortmundo alui daugiau kaip 40. Vandens druskų veikimas alaus 
gamyboje yra labai įvairus; galima net tvirtinti, kad nėra alaus gamyboje 
nė vienos fazės, kuri nepareitų daugiau ar mažiau nuo druskos kiekio van- 
deny. Kietas vanduo taip pat turi gan svarbios reikšmės pienininkystei; 
būtent, labai kietu vandeniu negalima plauti sviesto, nes tai atsiliepia svies- 
to skoniui ir jo konsistencijai; tam reikalui vartojamas ne labai mineralizuo- 
tas — iki 309 kietumo, vanduo. 


* 
* * 


Iš įvairių žinomų metodų vandens kietumui nustatyti reikalinga skirti 
tikslus cheminis analizas, kada, pav., daromas pilnas cheminis vandens ana- 
lizas, nuo sanitarinio vandens analizo, kada svarbu nustatyti, ar vanduo 
tinka gerti ir valgiams gaminti; todėl paskutiniu atveju svarbu ištirti visus 
fizinius vandens savumus ir atlikti tik tam tikrus cheminius tyrimus. 

Tiksliausi cheminio vandens kietumo analizai yra kalcio ir magnio 
"junginių svorio analizas; būtent, kalcis ir magnis nusodinamas ir atsveria- 
mas. Vienas paprasčiausių ir visai tinkamų sanitariniam vandens anali- 
zui—ir ypač ten, kur paprastai pusės laipsnio kietumo klaida nesudaro prak- 
tiškos reikšmės, — yra Klarko metodas. Tuo būdu nustatant vandens kie- 
tumą, vanduo titruojamas kalio muilo tirpalu spirite. Šio metodo princi- 
pas tas, kad metalai, kaip kalcis ir magnis, išstumia kalį iš muilo, kitaip 
sakant, skaldo tirpstantį muilą, o patys susijungia su jo riebalinių rūkščių 

radikalais ir duoda taip pat muilą, bet jau vandeny nebetirpstantį (kalcio 
muilas). Ši reakcija pasibaigia, kai tiktai beveik visi, vandenį kietinusieji 
metalai iš vandens pasišalina riebalinių rūkščių druskų pavidalu. Sis mo- 
mentas lengvai pastebimas, nes po to Klarko muilo tirpalas, tirpstąs van- 
deny, pradeda putoti. Tas metodas yra dar tuo geras, kad reikalauja maža 
įrankių ir reagentų. Iš viso reikalinga turėti: 1) Klarko muilo tirpalą, 2) pa- 
prasta biuretę ir 3) porą buteliukų (200 —250 ccm.) su pritrintu kamščiu— 
ir viskas. Tat matome, kad šį analizą visai gali atlikti kiekvienas vaistininkas. 

Vieton Klarko, kaikada patariama vartoti tikslesnį Blachero metodą, 
būtent, titruoti vandenį su spiritiniu-glicerininiu kalium palmetinicum tirpalu; 
Deja, labai sunku gauti švarų kalium palmetinicum. — Yra dar vienas pla- 
čiai vartojamas Warta-Pfeiferio metodas. Jo principas: nusodinimas kalcio 
ir magnio šarminiu mišiniu, o vėliau šarminio mišinio liekana, neįėjusi į 
reakciją su kalcio ir magnio druskomis, titruojama HCL tirpalu. Tas būdas 
yra beveik tiksliausias metodas vandens kietumui nustatyti. 


LJ 
* * 

Įdomu taip pat žinoti, koks apskritai vandens kietumas Lietuvoje. Tam 
reikalui surinkau išviso 417 analizų, tarp jų daugiau kaip 100 esu pats 
atlikęs, o likusius duomenys gavau iš buvusios. Valst. Technikos Labora- 
torijos. Vanduo buvo paimtas iš įvairiausių Lietuvos vietų ir kampelių. Pa- 
daręs iš visų kietumo skaičių vidurinį aritmetinį radau, kad vandens kietų- 
mas lygus 24,76 vok. laips. Matome, kad iš šių padarytų analizų Lietuvos 
vanduo kietas. Tokiu pat būdu suradau ir Kauno priemiesčių vandens 
kietumą: jis yra 29,79. Rekordinį kietumą radau Kaune, būtent, 177,10. Ir 
kitose Lietuvos vietose pasitaiko, kad kietumas viršija 1009; žinoma, yra 
šulinių ir su minkštu vandeniu, bet paprastai, žemiau kaip 109 tai, palyginant, 
retas atsitikimas; kietumas dažniausiai svyruojai tarp 20 ir 30 laipsnių. Mūsų 
upių vandens kietumas yra žymiai mažesnis; jis svyruoja, paprastai, tarp 
10 ir 150, o ežerų dar mažesnis — tik iki 10 laipsnių. | 

Po visa, kas čia išdėstyta, galima atvirai pasisakyti, kad klausimas apie 
vandens kietumo nustatymą nėra be vertės, bergždžias; kaip tik atvirkščiai: 
jis turi atkreipti savęsp rimtą dėmesį ir sanitariniu ir ekonominiu at- 
žvilgiais. 

